
Introductio 

Definitio psychologiae. Nomen psychologia saee. 16. a l 
Melanchthone in praelectionibus et a Goclenio (f 1628) ut 
titulus libri primum adhibitum es se videtur. Originem vero 
ab opere Aristotelis „IIep! r|)uxhc“ repetit, in quo de natura 
et potentiis animae tractatur. Itaque spectato nomine psycho- 
logia scientia de anima audit. 

Sicut autem nostra aetate accipi solet, psychologia defi- 
nienda est scientia de vita psychica hominis. 

Psychologia de vita psychica tractat. Ex triplici enim 
hominis vita tantum sensitivam et rationalem, quae uno 
nomine vitae psychicae designari solent, sibi consideran- 
das assumit, vitam vero vegetativam physiologiae seu 
biologiae tractandam relinquit. Porro de vita psychica 
hominis tantum, non simul etiam animalium agit. Sunt 
quidem inter scholasticos, qui in psychologia de animalium 
quoque vita psychica, immo etiam de vita plantarum agunt 
idque propterea, quod utraque sicut hominis vita princi- 
pium vitale a materia diversum sive animam postulat, ut 
proinde tractatio triplicis vitae in unam scientiam coniungi 
possit. Imitantur hac in re Aristotelem, qui in libro supra 
citato pariter de omni vita tractat. Sed alii, maxime psyeho- 
logi moderni communiter psyehologiam simpliciter dictam 
ad vitam hominis et quiderii psychicam restringunt. Et hoc 
merito quidem. Nam vita psychica hominis, rationalis prae- 
sertim, vitam animalium et plantarum praestantia et momento 
longe superat, et anima humana spiritualis ordinem cor- 
poreum penitus excedit; animae vero animalium et prin- 
cipia vitae plantarum, utpote a materia pendentia, ordini 
materiali adnumeranda sunt ideoque aptius in cosmologia 
considerantur. 

Donat. Psychologia 9. 1 

Itaque ad psyehologiam secundum totum suum ambitum 
suectatam pertinet hominis actiones psychicas describere i 
■Suere, in varias species distribuere, earum leges mu- 
tuasque relationes investigare, inde ulterius ad potentias 
et maxime ad animam, ad eius naturam eiusque ad corpus 
relationem considerandam progressum facere, 
s Psychologia rationalis et empirica. Psychologia, sicut 
modo definita est, in duas quasi partes dividi potest, psycho- 
logiam rationalem (philosophicam) et empiricam, quarum 
posterior fere intra ambitum experientiae se continet, prior 
vero etiam ultra experientiam cogitando progreditur Haec 
divisio si recte instituitur, approbanda est, quia amplissima 
copia rerum psychologicarum, qualis nunc est, in unum 

corpus vix iam coniungi potest. 

Psychologia rationalis est tractatio potissimum philoso- 
phica de vita psychica seu talis, quae etiam et potissimum 
in rationes remotas functionum psychicarum, m internam 
earum naturam et potissimum in exsistentiam, _ qualitates 
originem animae inquirit. Ex factis igitur psychicis diligenti 
experientia observatis egreditur et inde remotiores veri- 
tates ultra experientiam sitas ratiocinando concludit. Non 
enim a priori, velut forte ex praeconcepta aliqua notione 
animae, doctrinas psychologicas construere debet. Atque 
etiam nunc magis quam antiquitus notitias empiricas psycho- 
logicas attente considerare atque praecipua eius capita sibi 
summatim inserere debet, tum quia ad inquisitiones philo- 
sophicas, quales nunc postulantur, multum conferunt vel 
necessariae sunt, tum quia ad integritatem genuinae scien- 
tiae psychologicae pertinent. 

Psychologia empirica est tractatio potissimum empirica 
de vita psychica seu talis, quae functiones psychicas de- 
scribit, earum leges colligit et ex causis propinquis declara , 
quantum ad explicandos earum nexus causales sufficit. 
E g investigat, quae sint indoles, qualitates, partes p 
ceptionis visualis et qua ratione et secundum quas leges 
ab impressione externa pendeant. Data opera m interna 
naturam eventuum psychicorum et animae non inquiri , 

sed tantum eatenus interdum ad tales veritates philoso- 
phicas (uberius in psychologia rationali demonstratas sive 
demonstrandas) provocat et provocare debet, quatenus 
aliter discrimen et nexus causalis functionum psychicarum 
intellegi nequeunt. 

Psychologia empirica secundum se spectata non est 3 
scientia philosophica. Tantum philosophiae indirecte et 
reductive adnumerari potest, quatenus cum psychologia 
rationali arcte conectitur eiusque complementum est. Inter 
psyehologiam rationalem et empiricam fere similis est re- 
latio sicut inter scientias naturales et philosophiam natu- 
ralem. Sed psychologia empirica et rationalis multo arctius 
cohaerent, ut minus una alteram praetermittere et ab ea 
separari possit. Scientiae naturales plerumque oblecta sua 
sufficienter tractare possunt abstractione facta a quaestios 
nibus philosophicis de spatio, tempore, mundi origine et 
similibus; psychologia vero empirica multo minus ab anim a 
eiusque unione cum corpore et a diversa natura partis 
sensitivae et intellectualis abstractionem facere potest, si 
facta declarare et confusionem vitare velit. Et vicissim . 
psychologia rationalis uberius inquisitiones empiricas con- 
sulere sibique inserere debet, cum iis magis ut funda- 
mento et complemento indigeat, quam cosmologia experien- 
tia rerum naturalium. 

Itaque psychologia empirica non sic procedere debet, ut 
veritates psychologiae rationalis penitus neglegat; multo 
minus eas negare potest. Neque est psychologia simpliciter, 
sed tantum eius pars et quidem minus praecipua. 

Nihilominus plerique psyehologi moderni vix aliam praeter 
empiricam psyehologiam admittunt, inquisitiones et senten- 
tias metaphysicas, exsistentiam et naturam animae sub- 
stantialis ex psychologia excludendas esse iubentes; multi 
eorum, agnosticismo infecti, tales inquisitiones certitudine 
et valore scientifieo destitutas esse supponunt. 

Sed iam numerus eorum crescit, qui contendunt, talem 
psyehologiam nimis inopem esse neque muneri suo satis- 
facere, si a philosophicis quaestionibus abstineat, 
l* 

4 Itaque multi vel plerique ita fere loquuntur: .Psychologia est scien- 
tia empirica", .scientia de immediata experientia." 1 ) .Methodus psycho- 
logiae est observatio/ 2 ) .Non magis physica in externa natura, quam 
psychologia in interna natura consideranda quaestiones experientiam 
transcendentes omittit . . Schola anglica hoc meritum habet, quod 
psychologiam a speculationibus metaphysicis independentem fecit/ 9 ) 
.Obiectum psychologiae sunt phaenomena psychica/ .Psychologiae 
munus est phaenomenorum psychicorum descriptio et declaratio/ 
.Psychologia optime verbis Ladd professoris definiri potest descriptio 
et declaratio statuum psychicorum ut talium/ 1 ) ,In psychologiae veteris 
locum psychologia pure empirica sive inductiva iure merito successit. 
Omnis metaphysica ex psychologia exclusa est. Tantum experientia, 
observatio sequendae sunt/ 5 ) Psychologia scientifica .vult esse, secun- 
dum celebrem formulam, , psychologia sine anima 1 . . scientia positiva 
factorum psychicorum eorumque legum"/) 

5 Psychologiae rationalis et empiricae distinguendae primi auctores 
fuerunt Chr. Wolff (Psychologia empirica 1732, Psychologia rationalis 
1740) et Rant. Attamen Kant (et similiter Wolff) psychologiam ratio- 
nalem illam esse supponit, quae non ex experientia (ex qua nulla scien- 
tia acquiri possit), sed tantum ex analysi notionum a priori suas noti- 
tias hauriat, scilicet potissimum ex notione animae sive ego. 7 ) Quam 
scientiam deinde facile et merito ostendit non esse genuinam, sed a 
priori constructam. Sic Rant etiam auctor fuit, ut nunc multis opinio 
insit, psychologiam philosophicam in factis empiricis parum fundatam 
esse neque aliam psychologiam nisi empiricam admittendam esse. — 
Sed psychologia rationalis, quam Rant impugnat, longe differt ab ea, 
de qua nos loquimur, quae nempe ex experientia egreditur. 

6 Etiam inter auctores catholicos inveniuntur, qui inquisitiones philo- 
sophicas a psychologia extrahendas et alii parti philosophiae, meta- 
physicae, inserendas esse censent. Quod minus approbandum esse videtur, 
a) Imprimis non adest legitima ratio, ut notio psychologiae longa 


J ) Die Psychologie ist „eine der Naturwissenschaft koordinierte und 
sie erganzende empirische Wissenschaft", „eine Wissenschaft der un- 
mittelbaren Erfahrung". Wundt, Grundrifi der Psychologie § 1 s. — 
a ) E. B. Tttchener, A Textbook of psychology I § 6. — “) H. Hoff- 
ding, Psykologi i Omrids paa Grundlag af Erfaring n. I. — 4 ) W. James: 
.The definition of Psychology may be best given in the words of 
Professor Ladd, as the deseription and explanation of States of con- 
sciousness as such." Psychology 1. — 6 ) Th. Ziehen: „An ihre [der 
alten Psychologie] Stelle ist die rein empirische oder induktive Psycho- 
logie mit Fug und Recht getreten. Alie Metaphysik ist aus der Psycho- 
logie verbannt. Nur die Erfahrung, die Beobachtung ist mafigebend." 
Leitfaden d. physiol. Psychologie 11 (1920) 1. — e ) A. Cuvillier: La 
Psychologie scientifique „veut §tre, selon une formule celhbre, une 
, psychologie sans ame' . . la Science des faits psychiques et de leurs 
lois." Manuel de philos. I 2 (1933) 6 11. — 7 ) .-.Cogito 1 ", inquit, ,hic 
textus unicus est psychologiae rationalis, ex quo totam sapientiam suam 
extrahere debet/ („,Ich denke' ist also der alleinige Text der rationalen 
Psychologie, aus welchem sie ihre ganze Weisheit auswickeln soli/) 
Eritik d. reinen Vernunft. Transz. Elementarlehre II 2 2. Buch 1. 


traditione sancita ita coarctetur et mutiletur, ut praecipuae quaestiones 
ex ea eliminentur, quae maiore iure psychologicae dicendae sunt quam 
mere empiricae. Sine dubio enim specialis pars philosophiae admit- 
tenda est, quae, instructa debita copia notitiarum empiricarum, remotas 
rationes vitae psychicae investigat, sicut etiam philosophiam naturae, 
religionis, historiae habemus; haec pars philosophiae autem sane non 
alio nisi psychologiae nomine appellanda est. b) Hac ratione periculum 
inducitur, ne psychologia, tantum empirica effecta, nimis a philosophia 
separetur itaque soliditate, veritate et claritate privetur, seiuncta trac- 
tatio autem veritatum psychologicarum in metaphysica soliditatis dam- 
num capiat, c) Immerito obicitur, psychologiam, si veritates metaphysicas 
assumat, evadere metaphysicam et desinere esse scientiam propriam. 
Non est oppositio inter psychologiam (rationalem) et metaphysicam, 
sed psychologia metaphysicae ut generi subest. Non propterea desinit 
esse propria scientia specifica proprium suum obiectum ab aliis distinc- 
tum habens, sieuti nec ethica specialis scientia esse desinit, quia philo- 
sophiae ut generi subest. d) Quatenus nos sic trahi sinimus exemplo 
eorum, qui psychologiam philosophicam tamquam parum scientificam 
recusant, praeiudicium promovemus, quasi quaestiones philosophicae 
minus graves minusque scientificae sint quam empiricae. 

Psychologia experimentalis. Psychologia empirica magna 7 
ex parte in experimentalem converti solet.. Nam noti- 
tias suas ex experientia haurit, nempe ex observatione fac- 
torum psychicorum tum propriorum tum aliorum, haec 
autem observatio nunc permultum experimentis iuvari solet. 

Experimenta ab observatione alia eo differunt, quod 
non eventus sponte occurrentes observantur, sed eventus 
accomodate ad certas inquisitiones faciendas producuntur 
vel mutantur, quo fit, ut observatio exactior evadat. Nam 
sic idem eventus saepe produci et observari, eius partes 
inter se dividi earumque singularum qualitates et causae 
melius observari, denique eventus celeriter decurrentes 
attentius considerari possunt. Sicut igitur multae scientiae 
naturales facta sua experimentis instituendis exactius in- 
quirere student et his experimentis eximius harum scien- 
tiarum profectus magna ex parte debetur, ita etiam in 
psychologiam experimenta inducta sunt, ut, si fieri posset, 
similis inquisitionis exactio obtineretur. Itaque methodis 
studiose excogitatis et adhibitis apparatibus ingeniose con- 
structis experimenta instituuntur de relatione inter impres- 
sionem sensoriam et sensationem (qualis onatui perceptio- 
nis varietas, si externa lucis et colorum mtensnas varietur, 

quomodo caloris, soni, ponderis intensitas augenda sit, ut 
augmentum percipiatur), quanta debeat esse duorum sonorum 
indoles, ut auditu distingui possint, quot litteras per cer- 
tam temporis moram legere et agnoscere possimus, quae 
sint associationum leges, quae memoriae fidelitas, atten- 
tionis indoles vel amplitudo, et similia. 

8 Itaque psychologici experimentalis est psychologia em- 
pirica, quae experimentis institutis facta legesque psychicas 
investigat. Cum enim s. 19. magni profectus scientiae na- 
turalis conspicerentur, opinio oriebatur, eandem methodum 
experimenti et calculi mathematici etiam adhibendam esse, 
ut solidus psychologiae profectus obtineretur. Postquam 
psychologia experimentalis aliqila ratione iam per E. H. 
Weber, Helmholtz praeparata fuit, systematice exculta est 
a Fechner 1 ), Wundt, qui primum laboratorium psychologi- 
cum instituit, A. Binet, Kiilpe, aliis multis. 

Ergo stricte loquendo psychologia experimentalis est pars 
psychologiae empiricae; nam psychologia empirica gene- 
ratim observatione, experimentalis autem observatione ex- 
perimentali potissimum utitur. Sed nunc saepe integra 
psychologia empirica experimentalis dicitur. 2 ) 

9 Schola experimentalis vetus, praesertim Fechner et Wundt vix aliud 
experimentum psychologicum scientificum - esse concedunt praeter ex- 
perimentum psychophysicum sensu strictiore sumptum, i. e. tale, quo 
facta psychica exacte investigari et mensurari possunt per facta physica 
adnexa, sive quatenus eventus corporales producunt psychicos (impres- 
sio sensoria excitat sensationem; „Reizmethode“), sive quatenus facta 
psychica producunt correspondentes eventus corporales (affectus mu- 
tant pulsum venarum; „Ausdrucksmethode“). 

Recentiores autem usum et notionem experimenti psychologici pau- 
latim latius extenderunt. Etiam facta sublimiora experimentis subiciunt, 
velut memoriae, intellegentiae, voluntatis, religionis, iudicii aesthetici. 
Atque ampliores modos experimentorum adhibent. E. g. alicui poema 
discendum datur vel per breve tempus opus artis offertur, et obser- 
vatur, qualis sit discendi successus vel complacentia artificii, vel quae- 

Elemente der Psyehophysik (1860; 2 1889). — 2 ) At minus recte. 
Maiores enim partes psychologiae empiricae non ex experimentis hau- 
stae sunt. Ad significationem psychologiae experimentalis ita exten- 
dendam opinio ansam dedit inter psychologos aliquando frequens nec 
adhuc penitus exstincta, solidam observationem psychologicam absque 
experimento non fieri et integram vitam psychicam experimentis ex- 
plorari posse. Utrumque autem falsum est. 


stionibus propositis mentis cogitatio excitatur, quae postea interroga- 
tionibus exquiritur ; vel denique ad multas personas - simul circummit- 
tuntur interrogationes de suis experientiis in aliqua re psychologica 
(Umfrage, enquete, questionary), ut hac ratione, aucto experientiarum 
diversarum numero, notitiae certiores acquirantur; alia experimenta in- 
dividualem alicuius qualitatem psychicam, gradum intellegentiae, fideli- 
tatis memoriae, suggestibilitatis investigant (tests). Sed eiusmodi ex- 
perimenta de factis psychicis sublimioribus vix saepe plane exacta 
esse possunt. 

Non est dubium, quin experimenta scientiam factorum 10 
psychicorum permultum augeant et etiam magnam utili- 
tatem practicam, e. g. in paedagogica, afferant. Attamen 
ut horum experimentorum momentum recte aestimetur, 
notandum est: 

1. Experimenta psychologica fere numquam tam accurate 
institui possunt sicut experimenta physicalia. Eventus enim 
psychici interni sunt, a subiecti dispositionibus mutabilibus 
et a variis causis simul pendent, quae non semper ad ar- 
bitrium produci, mutari, ab aliis separari possunt. 

2. Experimenta cum bono successu institui possunt de 11 
quibusdam eventibus simplicibus, qui vel a causis physicis 
constanti nexu pendent vel effectibus physicis se manife- 
stant, velut de relatione inter excitationem et sensationem, 
de celeritate associationum, de exercitiis memoriae, de 
amplitudine attentionis et similibus. Multo difficilius iam 
de simplicibus sentimentis fiunt. Quo sublimiora autem 
magisque composita sunt facta, eo difficilius exactis expe- 
rimentis subiciuntur. Affectus, operationes logicae, libera 
voluntas, sentimenta operationesque morales et religiosae, 
operationum internarum conexio et conspiratio experimentis 
vel difficile vel plane non attingi possunt. Exspectationi illi, 
qua initio multi ex psychologia experimentali exactam om- 
nium fere phaenomenorum psychicorum inquisitionem novam- 
que plane scientificam psychologiae indolem ac sententiarum 
consonantiam proventuram esse sperarunt, eventus non 
respondit. Nunc iam communi fere sententia multo mode- 
stius de fructu psychologiae experimentalis' iudicium fertur. 

Exaggerata igitur fuerunt talia iudicia: „ Psychologia physiologica 
tamquam scientia experimentalis reformationem inquisitionis psycholo- 
gicae intendit, quae non minoris, immo sub aliquo respectu forte 

maioris est momenti quam revolutio illa, quae experimenti usu in 
methodo scientiae naturalis effecta est: quatenus scilicet in scientiis 
naturalibus in opportunis condicionibus observatio exacta etiam sine ex- 
perimento possibilis, in psyehologia autem impossibilis est/ 1 ) Ceterum 
eiusmodi immoderatae opiniones vix iam proferuntur. 

12 Quomodo facia psychica mensurari queant. Kant censuit, 
psychologlarn empiricam non posse strictam scientiam 
instar scientiarum naturalium esse, quoniam eventibus 
psychicis mathematicam, eos mensurando, applicare ne- 
queat. 2 ) Sed hodierna psyehologia experimentalis primo auc- 
tore Fechner ingeniosas methodos excogitavit ad facta 
quoque psychica, etsi inter limites admodum modicos, 
mensuranda. 

Mensurare generatim in eo consistit, quod exprimitur, quot 
unitatibus aliqua res aequivaleat. Linea 4 metris, annus 
365 diebus aequivalere dicitur. Si unitas illa cum re men- 
suranda aequalis naturae est in eaque continetur, ut in 
exemplis allatis, mensio directa adest. Sin autem a re 
mensuranda differt, attamen cum ea sic conexa est, ut 
constanti correlatione cum ea crescat et decrescat, mensio 
indirecta habetur; sic temperatura mutationibus thermo- 
metri mensuratur. 

13 1. Directe tantum paucissima facta psychica mensurari 
queunt. Aliqua ratione eorum duratio ita mensurari pot- 
est, velut tempus interiectum inter impressionem sensoriam 
in aures factam et momentum, quo orta auditio conscia 

*) „ Ais experimentelle Wissenschaft erstrebt die physiologische 
Psychologie eine Reform der psychologischen Forschung, die der 'Um- 
walzung, welche die Einfuhrung des Experimentes in dem naturwissen- 
schaftlichen Denken verursachte, an Bedeutung nicht nachsteht, ja in 
einer Beziehung ihr vielleicht iiberlegen ist : insofern namlich, ais auf 
naturwissenschaftlichem Gebiet unter gunstigen Bedingungen auch ohne 
Experiment eine exakte. Beobachtung moglich, auf psychologischem 
aber eine solche ausgeschlossen ist/ Wundt, Grundzuge der physiol. 
Psychologie 6 I (1908) 4. — 2 ) „Noch weiter aber, ais Chemie, mufi 
empirische Seelenlehre jederzeit von dem Range einer eigentlich so zu 
nennenden Naturwissenschaft entfernt bleiben, erstlich weil Mathematik 
auf die Fhanomene des inneren Sinnes und ihre Gesetze nicht anwend- 
bar ist . . Sie kann daber niemals etwas mehr ais eine historisebe 
und ais solche so viel ais moglich systematische Naturlehre des inneren 
Sinnes d. i. eine Naturbeschreibung der Seele, aber nicht Seelenwissen- 
scbaft, ja nicht einmal psychologische Experimentallehre werden/ 
Metaphys. Anfangsgriinde der Naturwissenschaft. Vorrede. 


fit, vel tempus a perceptione litterarum usque ad agnitionem 
earum fluens. Gradus autem intensitatis, qualitatis, perfec- 
tionis ac praestantiae actuum (fere) numquam directe men- 
surari possunt, propterea maxime, quia communis unitas, 
quae applicari possit, non habetur. E. g. aestimari et nu- 
meris exprimi non potest, quoties intensitas doloris, fatiga- 
tionis attentionis, affectus lenissimum quendam dolorem, fati- 
gationem, affectum tamquam unitatem sumptam contineat. 

2. Indirecte autem aliqua facta psychica per eventus 
physicos mensurari possunt, quia illa facta tamquam cau- 
sae vel effectus constanti correlatione comitantur. Intensitas 
perceptionis per quantitatem impressionis in organum men- 
suratur, velut perceptio tactilis per gravitatem ponderis 
prementis. Sed intensitatem aliorum actuum, velut atten- 
tionis, affectus, volitionis sic mensurare non succedit. 

Ad mensurationem indirectam aliqua ratione accedit in- 
ventio „correlationis“ , quae inter duos actus sive proprie- 
tates ita exstat, ut certae variationi unius certa alterius 
variatio respondeat. Sic inventa est aliqua correlatio inter 
sensibilitatem tactus et facultatem sonos distinguendi. Hac 
igitur supposita unum per alterum saltem impropria qua- 
dam ratione mensurari potest. 

Nota. Psychologiae experimentali propinqua est psycho- 14 
physica. Psychophysica sensu angustiore accepta, prout eam 
Fechner, eius auctor, intellexit, est inquisitio experimen- 
talis et mathematica relationis sive dependentiae inter 
facta psychica et physica, speciatim relationis inter excita- 
tionem externam et sensationem, v. g. quantopere intensitas 
soni augenda sit, ut auditu percipiatur; agit ergo de obiecto 
partiali psychologiae experimentalis. Interdum sensu latiore 
idem intellegitur ac psyehologia experimentalis. 

Propinqua est ■psyehologia physiologica, quae dicitur. 1 ) Quae potis- 
simum conexionem factorum psychicorum cum factis physicis seu 
physiologicis, velut cum nervorum condicionibus et mutationibus, in- 
quirit itaque facta psychica declarare studet, et id quidem cum magno 
fructu. Sed non raro palliato cuidam materialismo favet, quatenus 


1 ) Praecipuum opus est: Wundt, Grundzuge der physioloeischen 
Psychologie 6 (1908 — 11). 

eventus psychicos corporalibus nimis arcte adstringit, eos fere quali- 
tates tantum et appendicem physicorum faciens et iisdem legibus 
physicis subiciens. 

15 Discrimen psychologiae ab aliis scientiis ex definitione 
supra statuta consequitur. Differt ab iis obiecto formali, 
velut a botanica, zoologia, chemia organica, embryologia, 
anatomia, pariter a biologia seu scientia de vita vegetativa 
plantarum, animalium et hominis; quae omnes disciplinae 
scientiis naturalibus adnumerantur. Item ab anthropologia 
differt, quae omnia ferme ad hominem spectantia compre- 
hendit, ea praesertim, quae corpus, propagationem, rassas 
attinent. Etiam a physiologia diversa est, quae functiones 
vitales considerat, quatenus certas condiciones materiales, 
ut nervorum processus, secum ferunt. 

Nonnumquam psychologla empirica scientiis naturalibus 
adnumeratur, praesertim ab iis, qui ad mentem aperti vel 
palliati materialismi facta psychica nimis eventibus physicis 
adstringunt et assimilant itaque psychologiam fere in physio- 
logiam convertunt. Sed immerito adnumeratur. Facta enim 
psychica spectata tota indole sua penitus diversa sunt ab 
eventibus physicis et aliis legibus internis reguntur. Verum 
quidem est, psychologiam empiricam etiam leges factorum 
considerare, sicut scientiam naturalem ; sed haec est tantum 
aliqua convenientia generica, manet autem discrimen speci- 
ficum: leges psychologicae et naturales essentialiter diffe- 
runt. Etiam ethica et critica generice conveniunt, quatenus 
utraque philosophia est, non tamen propterea eadem scien- 
tia sunt. Dicunt praeterea : utraque scientia eadem methodo 
utitur, nempe observatione et experimento, quae vero 
eandem methodum adhibent, eadem scientia sunt. Idem 
respondendum est: utriusque methodus generice similis 
est, specifice vero differt, quia in scientia naturali ex- 
perientia externa, in psychologia praecipue observatio in- 
terna adhibetur, et quia eventus naturae aliter multoque 
facilius experimentis subiciuntur, quippe qui a dispositioni- 
bus internis non pendent, et aliter atque facilius mensurari 
possunt. 

Sunt alii, qui psychologiam a philosophia separent. Quod 
non inconsequenter tunc fit, quando non alia nisi psycho- 
logia empirica sive experimentalis admittitur. 

Neque discrimen psychologiae ab aliis scientiis in diverso tantum 16 
respectu consistit, quo eadem obiecta considerentur. Quod non raro ii 
opinantur, qui vestigia kantianismi sequentes obiecta mundi externi 
phaenomena tantum subiectiva seu psychologica esse contendunt re- 
praesentatione producta 1 ), proinde unum tantum ordinem realem, 
psychicum nempe, admittunt. Qui propterea discrimen inter psychologiam 
et alias scientias vel omnino negant vel non in obiecto, sed tantum in 
diversa obiectorum consideratione situm esse dicunt: psychologiam 
aiunt obiecta experientiae considerare, quatenus a subiecto pendeant, 
scientias autem alias (potissimum naturales) eadem obiecta respicere, 
quatenus tamquam a subiecto independentia vel saltem neglecta depen- 
dentia considerentur. „Scientia naturalis", inquiunt, „obiecta experien- 
tiae tractat, quatenus tamquam a subiecto independentia consideran- 
tur . . psychologia totam experientiae comprehensionem investigat, 
quatenus ad subiectum refertur et qualitates a subiecto ei immediate 
tributas habet." 2 ) .Sic igitur magnum inter inquisitionem physicalem 
et psychologicam discrimen tunc tantum exsistit, si consueta conside- 
ratio stereotypica [realismi] adhibetur . . Non obiectum, sed respectus 
in utraque disciplina differt." 3 ) 

Sed his minime assentimur. Supponimus enim, id quod critica 
scientifica et omnium vulgaris persuasio tenet, mundum externum in- 
dependenter a repraesentatione exsistere ideoque res externas et facta 
interna psychica ordines reales distinctos et plane diversos esse. 

Notae historicae. Generi humano semper sensu naturae 17 
persuasum fuit, homini peculiare principium vitae, animam 
a corpore diversam, inesse mortique .superstitem manere; 

*) Kant affirmat, leges naturae inniti in legibus rationis, immo 
.intellectum leges suas (a priori) non ex natura haurire, sed naturae 
praescribere". „Da in der Natur die Gesetzmafiigkeit auf der not- 
wendigen Verkntipfung der Erscheinungen in einer Erfahrung, mithin 
auf den ursprtlnglichen Gesetzen des Verstandes beruht, so klingt es 
zwar anfangs befremdlich, ist aber nichts desto weniger gewiS, wenn 
ich in Ansehung der letzteren sage: der Verstand schhpft seine Gesetze 
(a priori) nicht aus der Natur, snndern schreibt sie dieser vor." Pro- 
legomena zu jeder kiinftigen Metaphysik § 36. — ■ 2 ) Wundt: „Die 
Naturwissenschaft betrachtet die Objekte der Erfahrung in ihrer von 
dem Subjekt unabhangig gedachten Besehaffenbeit . . Die Psyehologie 
untersueht den gesamten Inhalt der Erfahrung in seinen Beziehungen 
zum Subjekt uud in den ihm von diesem unmittelbar beigelegten 
Eigenschaften." Grundrifi der Psyehologie § 1. — s ) E. Mach: .So 
besteht also die grofie Kluft zwischen physikalischer und psyeholo- 
gischer Forschung nur fur die gewohnte stereotype Betrachtungsweise . . 
Nicht der Stoff, sondern die Untersuchungsrichtung ist in beiden Ge- 
bieten verschieden. “ Die Analyse der Empfindungen 7 (1918) 14. 

cui tamen veritati non raro errores, veluti transmigrationis 
animae separatae per diversa corpora, admixti erant. 

1. Inter philosophos graecos, qui primi psvchologiam 
scientifice tractarunt, Pythagoras animae immortalitatem et 
eius migrationem per diversa corpora docet, Democritus (f 370) 
animam ex atomis igneis constare opinatur, stoici animam 
instar flatus materialis concipiunt, Anaxagoras vero (f 428) 
iam magis spiritualem animae notionem proponit. Plato 
(f 347) docet, animam rationalem esse spiritualem et im- 
mortalem eamque ante ingressum in corpus humanum iam 
exstitisse, attamen ex sphaera superiore quadam, in qua 
essentias immediato intuitu adspexerit, excidisse atque in 
corpus tamquam in carcerem delapsam esse, in quo nunc 
pristina cognitio essentiarum sopita sit, sed per sensationes 
iterum excitetur. Animam rationalem totum hominem re- 
gere docet, sieut nauta navim dirigat; sed quatenus eam sub- 
stantiam completam reddit eiusque unionem entitativam cum 
corpore tollit, unitatem naturae humanae aufert. Praeter par- 
tem animae rationalem (to XoyicJrixov), quae spiritualis et im- 
mortalis sit, duas alias partes non spirituales, sed corrup- 
tibiles admittit, unam, cui superior appetitio (to fluposibsc), 
alteram, cui. inferior appetitio (to £m&upqtixov) insit. 

18 Aristoteles psyehologiam suam potissimum in opere Ilspt 
ijmxfiq proponit. Cui accedunt aliae parvae elucubrationes 
inter se quidem omnino conexae, sed communi titulo carentes 
(nunc „ Parva naturalia* vocantur), velut Ilepi aicHqdscoq 
xal aioHqtcbv (De sensu et sensato), Ilspi pvqcecoq xat 
dvapvqciecoq (De memoria et reminiscentia), Tlspi ikvou 
xal dypnYopOscoi; (De somno et vigilia), Ethica Nicom. et 
Politeia, quae de operationibus voluntatis, denique Rheto- 
rica, quae de affectibus notatu digna exponit. 

De Aristotele, qui arctiore necessitudine cum philosophia 
scholastica iunctus est cuiusque postea saepe mentio fiet, 
paulo plura dicenda sunt. Praecipua capita eius psycholo- 
giae haec sunt. Anima est principium substantiale vitae 
cum corpore ut eius forma ad unam naturam unitum. 
Animae vero complures vires attribuit, quas ad mentem 

Platonis animae partes vocare solet; quae ad noc triplex 
genus reduci possunt: vis sive anima vegetativa ^ nu tri- 
ti va“, to Hpejmxov), sensitiva (to atcsthynxov), intellec- 
tualis (vouq, to voqctxov). Punctiones vegetativae sunl 
nutritio, augmentatio, generatio. Ad vires sensitivas, quae 
sicut vegetativae in anima et corpore sunt, quinque sensus 
externi spectant, quorum perceptiones obiectis extprnis 
determinantur et quorum centrum ac fons sensus com- 
munis est, qui omnes perceptiones in unum colbgit. Ex 
perceptionibus in sensu communi collectis phantasmata 
remanent, „reliquiae perceptionis actualis" ; praeteiea me- 
moria (qvqpq) ad. partem sensitivam pertinet. Anima sen- 
sitiva etiam facultatem appetitivam eamque duplicem habet, 
concupiscibilem (emflupia), quae delectabilia appetit, et ani- 
mosam sive irascibilem (&up6q), cuius actus sunt animus, 
audacia, appetitio dominatus, honoris. In anima intellectuali 
appetitus rationalis est (|3ouXr|mc), cui genuina libertas in- 
differentiae attribuitur. Porro animae intellectuali duplex 
diversa functio eognoscitiva ascribitur, una inferior, cogitatio 
discursiva de rebus contingentibus ad fines vitae practicos 
ordinata (bidvoia, vove xpaxuxoc), altera superior, con- 
templatio principiorum et veritatum immutabilium ({tempta, 
v. S-ecopqTixoq), quae occupatio divinissima habetur. Reli- 
quae quidem partes animae corpori alligatae et eius forma 
sunt, cum corpore incipiunt et pereunt; nous vero spiritua- 
lis et immortalis est, nec forma corporis est. At notanda est 
distinctio duplicis partis, quam Aristoteles in anima intellec- 
tuali facere solet (licet eam non constanter observet): haec 
spiritualitatis et immortalitatis praerogativa tantum illi parti 
superiori, quae nous theoreticus appellatur, reservatur, 
altera vero pars, dianoia, identidem expresse sicut anima 
sensitiva corpori alligata esse atque cum corpore incipere 
et perire dicitur. Nous igitur (saltem theoreticus) non per 
generationem parentum cum corpore incipit, sed „ extrin- 
secus* (Hupa&ev) advenire dicitur; quae assertio, quia 
Aristoteles creationem ex nihilo nescire videtur, suspicionem 
alicuius praeexsistentiae animae intellectualis movet. 

Haec doctrina aristotelica de anima graves obscuritates 
et difficultates continet. Videtur enim unitas animae perire 
et aliqua eius multiplicitas ad mentem Platonis induci; 
namque non tantum de diversis potentiis eiusdem animae, 
sed de diversis animae partibus, oppositis qualitatibus instruc- 
tis, interpretanda esse videtur. Et unitas naturae humanae in 
periculum adducitur, quia nous (theoreticus) nullam unionem 
entitativam cum corpore init. Similiter duplex nous ab Aristo- 
tele distinguitur, ubi de origine idearum universalium agit, unus 
patiens (vouq na&qvtxoq), qui dicitur corruptibilis, alter 
superior („v. noiqn%6^“, quem schola aristotelica post- 
modum appellavit), qui solus spiritualis et immortalis dici- 
tur. Intellectus enim, ita philosophus argumentatur, uni- 
versales et necessarias rerum formas sive essentias appre- 
hendit, quas ex phantasmatibus res perceptas exhibentibus 
eruere debet. Sed quia phantasmata res tantum indivi- 
duales et contingentes exhibent et quia tamquam materialia 
intellectum spiritualem determinare nequeunt, intellectus 
universales formas intellegibiles non passive ex phantas- 
matibus recipere, sed (tamquam „i. agens 0 ) propria vi ex 
illis eruere debet, quatenus phantasmata „ illuminando 0 a 
sensibilibus determinationibus individualibus liberat; has 
formas ita abstractas intellectui patienti imprimit et inscri- 
bit. Ceterum obscura manet utriusque intellectus natura 
et commercium. 

Psychologia aristotelea capita quidem principalis momenti 
habet, sed non parum imperfecta est. 

19 2. Inter s. Patres potissimum Augustinus nominandus 

est. Ideis platonicis imbutus, quas tamen secundum veri- 
tatem christianam corrigit, animam docet esse spiritualem, 
immortalem, triplici potentia instructam, nempe memoria, 
intellectu et voluntate; voluntati primatum tribuit. Sed in 
describenda relatione animae ad corpus quidam dualismus 
platonicus apparet; pariter in doctrina de ortu cognitionis 
intellectualis ideae innatae Platonis aliquo modo renovan- 
tur; et quatenus paulum obscure docet, mentem veritates 


supremas in ideis divinis apprehendere, etiam ab ideis 
platonicis se inspiratum ostendit. 

Apud antiquos scholasticos tum generatim tum maxime 20 
in psychologia duplex schola invenitur, augustiniana, quae 
usque ad finem saec. 13. dominatum gerit et Augustinum 
sequitur (Anselmus f 1109, Alexander Halensis f 1245, Bona- 
ventura f 1274, Henricus Gandavensis f 1293, et plerique ex 
ordinibus mendicantium), et peripatetica, praecipue a s. Thoma 
inaugurata, quae deinceps philosophiam scholasticam regit. 

Thomas, cui Albertus M. magister vias paravit, doctrinam 
Aristotelis adoptavit, ab erroribus purgavit et cum doctrina 
Patrum sociavit. Principalia capita psychologiae eius haec 
sunt: In homine est anima substantialis, una, spiritualis, 
immortalis, cum corpore ut eius forma' ad unam naturam 
unita, a Deo ex nihilo creata, triplici denique vita prae- 
dita ; vita vegetati va et sensitiva in corpore et anima simul 
est, intellectualis autem in sola anima. Porro duplex functio 
psychica distinguenda est, cognitio et appetitio. Intellectus, 
sensu altior et universalium praesertim cognitione prae- 
ditus, ideas ex sensibus haurit; voluntas libertatis prae- 
rogativa excellit. 

Haec principalia capita veteris psychologiae scholasticae 
sunt immutabilis veritas, veritati a Deo revelatae conformis. 
Sed quoad complura alia, praesertim quod res empiricas 
attinet, incrementi et interdum emendationis capax est. 

Antiquiores scholastici psychologiam „physicae“ adnu- 21 
merant, quo nomine tunc omnis tractatio scientifica de 
rebus corporeis, homine eiusque anima non exceptis, de- 
signabatur. Physicam a metaphysiea distinguunt, quae illo 
tempore tantum de ente in genere et substantiis immateri- 
alibus, ergo de illis rebus agebat, quae nunc potissimum 
in ontologia et theodicea tractantur. Yetus illa physica 
postea in duplicem partem divisa est, unam empiricam i. e. 
scientias naturales, alteram philosophicam, nempe cosmo- 
logiam et psychologiam, quae utraque deinde in metaphy- 
sicam recepta est. Metaphysiea deinceps, auctore prae- 
sertim Gh. Wolff, subdivisa est in generalem i. e. ontolo- 

giam, et specialem, quae cosmologiam, psychologiam et 
theodiceam comprehendit. 

22 3. Recenti aetate, postquam plerique a philosophia schola- 
stica defecerunt, imprimis multi unitatem naturae humanae 
scindentes ad immoderatum dualismum Platonis regressi 
sunt arbitrantes, animam humanam substantiam completam 
esse, quae in corpore resideat; inter quos sunt Deseartes, 
Malebranche, Leibniz, Chr. Wolft. 

In Anglia autem magis magisque empirismus, metaphy- 
sicae adversarius, psychologiam ingressus est, qui uberiorem 
quidem experientiae usum in psychologiam induxit, sed 
longe a veritate aberravit, quatenus ultra experientiam 
egredi non permisit neque ipsam inquisitionem empiricam 
recte instituit. Essentiale enim discrimen inter intellectuales 
et sensitivas functiones praetermittens psychologiam „associa- 
tionismi" sensistici construxit. Eius praecipui auctores fue- 
runt Loeke, Hume, Hartley, James Mill et J. St. Mill, Bain, 
qui omnes functiones admodum differentes ad perceptiones 
sensitivas („sensations“) earumque reproductiones („ideas“) 
et multiplices associationes reducere conantur. Empirismus 
in Gallia saec. 18. in materialismum (La Mettrie, Holbach) 
et immoderatum sensismum degeneravit (Gondillac). Mate- 
rialismus novum florem saec. 19. in Germania nactus est; 
C. Vogt, Moleschott, Buchner, Haeckel eius potissimi de- 
fensores fuerunt. Rant, qui philosophiae modernae spiritum 
suum indidit, sicut omnem metaphysicam, ita etiam psycho- 
logiam impossibilem habet. 

23 4. Evolutio psychologiae ex fine saec. 19. usque ad prae- 
sens tempus haec tere fuit. Profectus scientiarum natu- 
ralium, physicalium praesertim, ansam dedit, ut diu, usque 
adhuc fere, consideratio vitae psychicae nimis physicalis 
praevaleret, quae facta psychica, praetermissis eorum varie- 
tate, peculiari natura, propriis legibus, methodo fere physi- 
cali-physiologica tractabat. Ideo etiam functiones rationales 
a sensitivis essentialiter diversas vel penitus ignorans vel 
multum deprimens praecipue in inferiore et externa parte 
vitae psychicae consideranda haerebat. Extrema eius forma 


defensores nactus est (E. Mach, W. James, Th. Ziehen, Ebbing- 
haus, G. E. Mulier). 

Eodem tempore orta est et brevi magna incrementa 
cepit psychologia experimentalis. Quae primum a peripheria 
incipiens perceptiones sensitivas per excitamenta sua ex- 
terna mensurare studebat (Fechner; psychophysica). Mox 
in locum psychophysicae psychologia physiologica successit 1 ), 
quae actus psychicos, nimirum sensitivos praesertim, non 
tam mensurare, quam potius ex factis physiologicis expli- 
care conata est. Sed multi, dum utiliter nexum psychicorum 
cum physiologicis investigabant, in physiologismum (epi- 
phaenomenismum) inciderunt, illa his ita astringentes et ab 
iis dependentia reddentes, ut tantum epiphaenomena sive 
secundariae affectiones materiae vel immo processus physio- 
logici modificati evaderent (W. James, Maudsley, H. Miin- 
sterberg, Th. Ribot et alii). 

Etiam magis in externis psychologiae finibus haeret beha- 
viorismus americanus (Verhaltungspsychologie; Thorndike, 
Watson), qui non internam experientiam, quae vix solidas 
notitias psychologicas praebeat, sed externum hominum se 
gerendi et habendi modum (behavior) fontem vel unicum 
vel longe praecipuum psychologiae esse vult idque ita, ut 
phaenomena psychica vix directe in se ipsis attendat, sed 
fere tantum secundum externos motus, gestus, actiones, 
modum se gerendi consideret, quibus quasi per mecha- 
nismum reflexorium neuropsychicum se exprimant. Beha- 
viorismus igitur, saltem in sua forma radicali, non directe 
ipsam vitam psychicam internam inquirit itaque vix pleno 
iure psychologiae nomen meretur. 

Sed contra hos psychologiae tractandae modos ex ali- 
quo tempore oppositio invalescit. Imprimis inquisitio inte- 
rioi em vitam psychicam intrare studet. Ipsa experimenta 
paulatim non amplius solum perceptiones sensitivas, sed 
etiam alia phaenomena, attentionem, eventus memoriales 
examinant atque directe insensibiles functiones intellec- 

') W. Wundt, Grundzuge d. physiologischen Psychologie® (1908—11). 

Donat. Psychologia^. 2 

tuales et volitivas (Binet, Kulpe eiusque schola) admitten- 
das esse ostendunt; magis magisque igitur inquisitio ex 
peripheria ad facta centralia se convertit et phaenomeno- 
rum psychicorum varietatem, peculiares proprietates et 
leges a physicalibus diversas attendit. Porro adversus 
methodum atomisticam, quae tantum gesta psychica in 
elementa analytice dividit, a subiecto communi dissolvit 
et dependentiam eorum a materialibus condicionibus con- 
siderat, diligens studium impenditur, ut vita psychica in 
sua totalitate et coniunctione cum subiecto suo spectetur, 
non quasi expresse anima substantialis admittatur, sed ita 
saltem, ut aliqua unitas ipsius ego, personae, characteris 
concipiatur. Huc spectat iam aliquo modo „psychologia 
complexuum sive figurarum" (Gestaltpsychologie), .psyeho- 
logia structuralis" (Strukturpsychologie), magis etiam psycho- 
logia typorum, characteris, psychologia personalistica et aliae. 

24 Generatim igitur psychologia hodierna ab antiqua eo 
imprimis differt, quod illa quidem fere tantum rationes 
remotas vitae psychicae, animam eiusque qualitates, discri- 
men essentiale potentiarum et similia investigat, hodierna 
autem diligentissimas inquisitiones empiricas de singulis func- 
tionibus instituit. Attamen nimis in solis factis psychicis inve- 
niendis, declarandis, inter se comparandis, coniungendis haeret, 
quaestiones vero metaphysicas plerumque neglegit vel non 
raro despicit. Si interdum proponuntur et disceptantur, 
fere solum tamquam problemata considerantur, a certis 
veritatibus metaphysicis admittendis hodierna psychologia 
generatim adhuc longe abest. Gum praeterea clari con- 
ceptus philosophiae aristoteleo-scholasticae ignorentur vel 
etiam contemnantur, necessario fit, ut, ubi de factorum 
interpretatione agitur, magna sententiarum varietas et dis- 
sensio oriatur. 

.Quaestiones psychologiae", ipsi hodierni psychologi concedunt, 
„ praeter illas, quae philosophiam generalem spectant, ad quaestiones 
maxime disputatas pertinent; licet in factis sciendis progressus magni 
facti sint, controversiae tamen de iis recte apprehendendis et inter- 
pretandis vix minutae sunt." .Imperfectio relativa disciplinae nostrae inter 
alia in eo manifestatur, quod de quaestionibus eius generalissimis fere om- 

nibus constanter litigatur. “ *) „ Nulla alia scientia hodie tam ,problematica‘ est 
sicut psychologia. Fere nulla enim revera quaestio est, quae decisa censeri 
potest." 2 ) .Interpretatio fere omnium factorum [psychicorum] controversa 
est . . vix ulla est sententia psychologica, quae ab omnibus agnoscitur." 3 ) 

De methodo psychologiae. In psychologia tractanda me- 25 
thodi diversae adhibentur non parum inter se differentes. 

Recfa melhodus alia in psychologia rationali, alia in em- 
pirica observanda est. 

1. Psychologia rationalis adhibet methodum philosophiae 
generatim propriam, quae in eo consistit, quod experientia 
cum cogitatione mentis causas rerum remotas investigante 
coniungitur. Sed magis quam nonnullae aliae disciplinae 
philosophicae cum diligenti experientia coniungi debet, quia 
de vita interna magna ex parte obscura tractat, quae 
attenta experientia illustranda est. Inquisitio igitur incipit 
ab experientia interna et externa seu ab observatione sui 
aliorumque, quae experimento, ubi fieri potest, adiuvatur. 
Phaenomenis sive eventibus ita perspectis cogitatio mentis 
ope inductionis et ratiocinii deductivi ad functionum virium- 
que psychicarum et animae naturam atque ad causas remo- 
tiores indagandas assurgit. Sed etiam in phaenomenis ipsis 
declarandis semper ad animam recurrendum est, sine qua 
satis intellegi nequeunt. Ita perpetuo via analytica, qua 
ad principia ascenditur, cum synthetica, qua a principiis 
ad ea descenditur, quae ab iis pendent, coniungenda est. 

2. Psychologia empirica ae factis psychologicis recte ex- 25 
perientiam instituere, ea describere, inductione eorum leges 

l ) Ebbinghaus: „Ihre [der Psychologie] Fragen gehoren neben dem 
allgemein philosophischen zu den allerumstrittensten ; und bei allen 
Fortschritten ihres Wissens von den Tatsachen sind die Streitigkeiteh 
iiber deren richtige Auffassung und Deutung kaum geringer geworden." 
.Die relative Unfertigkeit unserer Disziplin erweist sich unter anderem 
darin, dafi iiber fast alie ihre allgemeinsten Fragen andauernd gestritten 
wird." Grundziige der Psychologie I 4 (1919) VII 7. — 2 ) II. Driesch: 
.Keine andere Wissenschaft ist heute so ,problematiseh‘ wie die Psycho- 
logie. Gibt es doch wahrlieh in der Psychologie fast keine Frage, 
welche ais endgtiltig beantwortet gelten kann." Grundprobleme der 
Psychologie. Ihre Krisis in de. ' Gegenwart (1926) 2s. — 8 ) K. Kofflca 
behauptet, dafi .die Deutung fast aller Tatsachen strittig ist . . dafi es 
wohl keine einzige psyehologisehe Theorie gibt, die heute von alie» 
Psychologen anerkannt wird". Lehrbuch der Philosophie. Herausg. v. 

M. Dessoir. I. Psychologie. (1925). , 

inferre et explicationem dare debet. Quod fieri nequit, nisi 
saepe etiam notiones et veritates in psychologia rationali 
uberius tractandae adhibeantur, ut supra dictum est. 

Experientiae fontes, ex quibus psychologia, imprimis empi- 
rica, primas cognitiones empiricas haurit, paulo diligentius 
exponendi sunt. 

a) Observatio sui per reflexionem conscientiae instituta 
sive „introspectio“ est fons praecipuus. Nam actus psychici, 
velut perceptio eiusque genera, reproductio, associatio ide- 
arum, emotiones, libertas, iudicium directe tantum interna 
propria experientia observari possunt; etiam observatio 
aliorum et experimenta sui observationem supponunt. Sed 
rerum internarum observatio saepe difficilis est, praesertim 
diuturna et attenta eiusdem facti observatio. Nam facta 
interna admodum instabilia, mutabilia, inter se diversa sunt- 
Neque raro per ipsam observationem facta observanda 
mutantur, retardantur et impediuntur, e. g. intensitas studii, 
associationum decursus, affectus ; vel e contrario observatio 
ipsa per factorum indolem, veluti per intensitatem affec- 
tus, impeditur. 

Ideo interdum inveniuntur, velut behaviorismi (americani) 
defensores, qui sui observationem nimis despiciant. Sed imme- 
rito ; id quod fere communiter iam conceditur. Nam una ex 
parte verum manet, quod dictum est, observationem sui prae- 
cipuum fontem experientiae esse, altera autem ex parte nul- 
lum dubium est, quin haec observatio possibilis et persaepe 
facilis sit. Nam vel eventus actu praesentes observari pos- 
sunt, saltem si non cum intensa attentione fiunt (quae 
facile per novam reflexionis attentionem impeditur), vel 
eventus postea in memoria stantes inspici possunt, maxime 
brevi postquam evenerunt, -quia tunc per aliquot momenta 
clarissime in memoria perseverant („ methodus retrospec- 
tiva“). Observatio sui etiam aliena directione, nempe instruc- 
tione et aptis interrogationibus, iuvari potest in ratione de 
factis internis reddenda. 

27 b) Observatio aliorum fons secundus est. Quae tamen 
sui observationem supponit. Nam aliorum observatio ita 

fit, ut ex eventibus externis in aliis perceptis ad facta 
eorum interna concludatur propter analogiam cum propria 
rita psychica. In qua tamen conclusione error accidere pot- 
est, si quis similia facta psychica nondum expertus est, 
e. g. si homo sanus de factis pathologicis vel irreligiosus 
de religiosis iudicat. Observatio aliorum potest esse vel 
communis vel methodica seu scientifica. Et obiecta eius 
vel sunt generalis indoles hominum vel speciales qualitates 
et differentiae, e. g. puerorum, discipulorum, vitae aetatum, 
sexuum, nationum, aegrotatione psychica laborantium vel 
in statu hypnotico aliove abnormi versantium. Ad obser- 
vationem psychologicam etiam historia, scientia linguarum, 
studium operum artis, psychologia animalium et alia iuvant.') 

Tum sui tum aliorum observatio nunc magnopere ad- 
iuvari solent experimentis psychologicis. Sed etiam experi- 
menta sicut omnis aliorum observatio sui observationem 
supponunt, quae nempe experimenta interpretari debet. 

Methodi vitiosae potissimum hae sunt: 28 

1. Methodus mere empirica, qua facta psychica obser- 
vantur et declarantur veritatibus metaphysicis tamquam 
penitus incertis vel vanis praetermissis Haec methodus 
nunc frequenti usu recepta est. Sic autem non solum om- 
nem psychologiam rationalem excludi, sed etiam empiri- 
cam graviter vitiari manifestum est. 

2. Methodus physiologica (psychomechanica). Cum factis 
psychicis perpetuo physica sive physiologica vel ut causae 
seu condiciones vel ut effectus simul concurrunt, cum per- 
ceptione sensitiva excitatio nervea, cum affectu mutatio 
cordis, cum imaginatione motus cerebralis. Iam igitur a 
multis nunc facta psychica ita cum physiologicis colligan- 
tur, ut ferme tamquam epipbaenomena eorum tractentur iis- 
demque legibus physiologicis subiciantur, vel immo non raro 
etiam cum factis physicis realiter identica esse dicantur. 

l ) Observatio sui et observatio aliorum saepe methodus subiectiva 
et obiectiva appellantur. At minus bene, quia facile opinio generatur, 
quae revera interdum huic appellationi subest, tantum aliorum, non 
vero sui observationem tuto veritatem obiectivam praebere posse. , 

Hac ratione essentiale discrimen factorum psychicorum a 
physicis et propria ordinis psychici spontaneitas a legibus 
mechanicis valde diversa deletur et psychologia fere in 
physiologiam convertitur. 

Isti ita fere dicunt: „ Propositum nobis est doctrinam quaerere, 
quae mutuam conexionem obiectorum psychicorum indirecte per ob- 
lecta physica eorumque conexionem causalem explicet. Quod problema 
solvetur, si omnia facta psychica physicis ita adiungi possint, ut, theo- 
retice saltem, omnia facta psychica eventibus mechanicis computandis 
praefiniri queant.' 1 ) 

29 Neque concedendum est, quod affirmatur, methodum in psychologia 
(empirica) adhibendam esse methodum scientiarum naturalium , 2 ) Me- 
thodus singularum scientiarum per obiecta eorum formalia determinatur. 
Iam vero obieetum formale psychologiae omnino aliud est quam obiec- 
tum scientiarum naturalium. De qua re iam supra tractatum est (n. 15). 

30 3. Methodi aprioristicae. Huc a) referenda est illa metho- 
dus metaphysica, qua multa vel omnia ferme a priori con- 
struuntur. Hac ratione nonnumquam Plato et platonici, 
multo magis vero monistae sicut Hegel, Schopenhauer pec- 
carunt. — b) Item huc pertinet illa methodus monistica, 
quae discrimen essentiale variorum factorum psychicorum 
tollens totam vitam internam ex iisdem elementis construit, 
sciheet vel ex repraesentationibus cognoscitivis (Plerbart) , 
vel ex volitionibus (voluntarismus) vel aliter ; simili methodo 
associationismus utitur. I-Iaec methodus originem ducit vel 
ex nimio desiderio unitatis inveniendae, vel ex hoc, quod 
conatus scientiarum naturalium omnia ex atomis earumque 

*) „ Wir stehrni vor der Aufgabe, eine Theorie zu suchen, welc.he 
den Zusammenhang der psychischen Objekte untereinander mit Hille 
der physischen Objekte und ih.es kau-alen Zusammenha riges indirekt 
begreiflich macht. Die Aufgabe w M gelost sein, weun es gelingt, alles 
Psychische dem Physischen so anzuordnen, dafi, wenigstens theoretisch, 
der gesamte Bewufitseiusinhalt dureh die Berechnung mechnnischer 
Vorgauge vorausbestimmt werden kann.“ MUnsterberg, Grundzuge der 
Psychologie I (1900) 45. Confer infra, De natura sensationis. — 2 ) „ Curri 
psychologia recens .scientia immediatae experientiae 1 . . esse velit, non 
iam concedere potest, methodos psychologicas a methodis scientiis natura- 
libus propriis essentialiter differre.' (Indem die Psychologie auf ihrem 
gegenwartigen Standpunkte eine .Wissenschaft der unmittelbaren Er- 
fahrung' fur den gesamten Uinfang der Erfahrung sein will. kann sie 
nun auch eine prinzipielle Verschiedenheit dei' psychologischen und 
naturwissenschaft.lichen Mei.hoden nicht mehr anerkenneii.') Wundt, 
Grundrifi der Psychologie § 2. „Methodus psychologiae in omnibus 
partibus essentialibus eum methodo scientiarum naturalium concordat.' 
Titchener, Textbook of psychologv 1 § 9. 


motibus declarandi imprudenter in psychologiam transfertur. 

. — c) Similiter methodus illa evolutionalis reicienda est, 
quae humana omnia, intellectum, linguam, artem, religio- 
nem, moralitatem, ius, familiam ex evolutione declaranda 
esse supponit. 

Dignitas et utilitas psychologiae multis describi non de- 31 
bent; ex tractandis enim apparebunt. Sufficiat animadver- 
tere, nullum aliud obieetum nobis propinquius esse quam 
propriam vitam psychicam et animam, psychologiam ad 
nos ipsos cognoscendos et regendos et ad alios iudican- 
dos ac dirigendos summae utilitatis esse, denique errores 
philosophicos in hac materia tum frequentes tum admodum 
perniciosos esse. 

Attamen dignitatem psychologiae illi perperam exagge- 
rant, qui omnes fere quaestiones philbsophieas, religiosas, 
aestheticas aliasque similes in problemata psychologica 
convertunt. Quem errorem subiectivismus genuit, qui omnes 
cognitiones, praesertim illas, quae res altiores respiciunt, 
valore obiectivo negato tantum phaenomena et producta 
psychologica habet; psychologismus vocari solet. 1 ) 

Partitio psychologiae. Cum hac aetate ingens effectus 32 
sit ambitus inquisitionum psychologicarum, complures partes 
sive species psychologiae 2 ) distingui solent. 

I. Psychologia rationalis et empirica. De quibus supra 
diximus. 

II. Psychologia generalis et specialis. 33 

1. Psychologia generalis tractat de integra illa vita psychica, 
quae omnibus communis est; haec est psychologia sim- 
pliciter dicta. 

2. Psychologia specialis vel speciales partes huius vitae com- 
munis uberius tractandas sumit vel de particularibus dif- 
ferentiis, quae in diversis hominum generibus inveniuntur, 
agit; posterior etiam psychologia differentialis appellatur. 

*) Confer Introd. in Logicam, Criticam, Ontologiam. — 2 ) Nempe 
psychologiae simpliciter dictae, quae de homine agit. Praeter eam 
ietam psychologia animalium habetur; quae ex analogia cum vita homi- 
nis intellegitur. 

a) Ad psychologiam specialem de partibus vitae psychicae 
agentem pertinent: (1) Psychologia certarum functionum 
psychicarum, ut psychologia artis, religionis, mathematicae. 
Psychologia religionis vitam religiosam psychologicae in- 
quisitioni subicit. Nunc studiose tractatur, sed interdum 
a talibus, qui ipsi vitam religiosam non colunt et proinde 
incapaces sunt ad sensa et facta religiosa aliorum, tum 
communia tum maxime extraordinaria, recte intellegenda. 
Separatum locum tenet parapsychologia, quae de phaeno- 
menis occultis tractat. — (2) Psychologia aetatum hominis, 
pueritiae, aetatis iuvenilis, virilis, senilis. Ei adnumerari * 
potest psychologia genetica, quae evolutionem vita psychicae 
per diversas aetates exponit. 

b) Ad psychologiam tfi/ferew&aZmspectatpsychologia sexuum, 
psychologia characterum, temperamentorum, typorum, classium, 
nationum, psychopathologia, graphologia et aliae species. 

34 III. Psychologia individualis vel simpliciter dicta et socialis. 
Psychologia individualis vitam psychicam considerat, prout in 
singulis est, psychologia socialis autem facta psychica spectat, 
quae ex collectiva indole et influxu communitatis humanae ori- 
untur, applicando psychologiam indi vidualem phaenomenis so- 
cialibus. Huc pertinet „ Vollterpsychologie", quae dicitur (Laza- 
rus, Steinthal, Wundt), linguam, mores, ius, religionem con- 
siderans, quatenus producta socialia sunt, psychologia ethno- 
logica diversas gentes et rassas considerans, psychologia clas- 
sium et statuum socialium, psychologia massae (lapsychologie 
des foules; Le Bon, G. Tarde) et similes disciplinae partiales. 

IV. Psychologia theorelica (pura) et practica (applicata). 
Psychologia practica theoreticam practicis vitae finibus ap- 
plicat, velut psychologia paedagogica. 

Nostrum erit tantum psychologiae individualis et quidem 
generalis praecipua capita exponere. Et primum quidem, 
praemissis quibusdam praeambulis physiologicis, de singulis 
vitae speciebus sive potentiis agemus, postmodum de earum 
principio ultimo, de anima, tractabimus. Proprium enim 
intellectus humani est, ut ex effectibus et accidentibus 
cognitis ad substantiae cognitionem progrediatur. 


Caput I 

Praeambula physiologica 

Vita psychica humana maxima ex parte psychophysio- 35 
logica i. e. a corpore dependens est. Non enim a sola 
anima, sed simul etiam et permultum a systemate nervorum 
pendet; et praeterea eadem anima, quae vitae psychicae 
subiectum est, etiam vitae vegetativae est principium, 
quare perpetuus et intensus inter vitam psychicam et 
vegetativam, quae magis corporalis est, influxus adest et 
dependentia. Quam ob rem, ut vita psychica et integrae 
vitae humanae conspiratio melius intellegantur, non super- 
fluum erit aliquas notitias physiologicas de corpore, maxime 
de systemate nervorum, et de vita vegetativa praemittere, 
antequam ad vitam psychicam considerandam accedimus. 

*Art. I. De structura corporis humani 

• Sicut alia c.orpora viventia, etiam corpus humanum ex 36* 
cellis coalescit. Quae tamen minime aequales sunt, sed 
pro diversitate functionum, quae organismo humano inter 
omnes nobilissimo exercendae sunt, variae sunt spectatis 
forma, mutua conexione, functionibus, et varia organismi 
officia inter se distribuunt. Quatenus primum cellae similes 
inter se conectuntur, oriuntur texta seu telae (Gewebe, 
tissus); ex textis organa et ex organis totus organismus 
aedificantur. Doctrina, quae de textis agit, Histologia (ictoc. 
textum) vocatur. Quattuor sunt textorum genera ; quorum 
priora etiam in plantis inveniuntur, posteriora tantum in 
corpore animali sunt. 

1. Textum epitheliale (Oberhautgewebe, tissu epithelial) : 
proprium eius est, ut cellae, quae plerunque molles, saepe 
etiam ciliatae sunt, simplici modo, una iuxta aliam, invicem 
appositae esse soleant. Textum epitheliale totam corporis 

A fFffW / su P erficiem te g il > praeterea os, 

L / 7 u-iiliJal 0 / venas arteriasque circumdat et 

a /x I cavitates, velut os, nares, stoma- 

^ i, chum, intestina intrinsecus ve- 

stit (fig. 1 a-e). 

37 2. Textum fultimm sive con- 

a 0 . ’ T iunctivum(Stutzgewebe): celiae 

/y/ x non invicem appositae, sed per 
/»27 impiam substantiam intercel- 
ularem coniunguntur, quae ex 
' cellis orta est (h, i). Substantia 

^ k * ungat ‘ Spectata. 

potissimum di- 
\ i versitate sub- 

Fig. 1. Variae cellae ex corpore humano stantiae . inter- 

(a ex epithelio oris — h) ex epithelio linguae — Ce ^ ai ^ S * reS 
c) cellae ciliatae (Flimmerzellen) ex trachea — species texti ful- 
d) ex hepate — e) ex pariete vasis capillaris (Haar- ti vi distinguun- 
gefafi) — f) fibra muscularis — g) cella nervea tur: 

(n neurita) — h) cellae cartilagineae — i) , cella '■> rp 

ossea una — k) plures a ' ^ extum co- 

llectivum (Binde- 

gewebe, tissu conjonctiv). Eius substantia intercellularis ple- 
rumque ex tenuissimis (06 p latitudinis) fibrillis seu filis com- 
posita esse conspicitur, varium gradum tenacitatis habet et 
conectendis, rarius fulciendis corporis partibus deservire solet. 
Hoc potissimum textum pinguescendi capax sit; quae pinguedo 
in cellis, non vero in substantia intercellulari perficitur et 
quidem ita, ut magna guttula adipis in cella oriatur cellam- 
que impleat cum voluminis augmento. 

b) Textum cartilagineum (Knorpelgewebe, tissu cartila- 
gineux, h). Cellae plerumque rotundae vel ovales sunt et 
substantia intercellularis notabili firmitate gaudet. In 
embryo initio totus sceletus cartilagineus est et postea 
paulatim ossificatur. 

c) , Textum osseum ossa constituit (i, k). Cellae formam 
stellarum habent, substantia vero intercellularis, in quam 
multa vasa sanguinea nutriendi gratia intrant, magna ex 
parte ex salibus calceis (Kalksalze) constat, ideoque magna 
firmitate gaudet. 

3. Textum musculare, quo musculi constituuntur, com- 
positum est ex cellis ad modum fibrarum extensis, quae 
facultate se contrahendi praeditae sunt (f). 

4. Textum nerveum (g) infra uberius exponetmv 

Hisce textis varie inter se dispositis componuntur or- 
gana seu diversae partes corporis specialibus functionibus 
exercendis adaptatae, velut cerebrum, pes. Si complura 
organa ad unum officium commune obeundum conspirant, 
apparatus sive systema oritur, velut systema nervorum. 

Art. 2. De systemate nervorum 

Ad functiones vitae humanae maximi momenti est systema 38 
nervorum. Hoc enim systema functiones vegetativas deter- 
minat et regit, ut stomachus oppbrtuno tempore sucum 
gastricum secernat, ut sanguis debito modo per corpus 
circuletur, ut motus cordis et intestinorum rite peragantur. 
Praeterea nullus motus obtineri potest nisi per excitationes 
nervorum. Praecipue autem systema nervorum vitae psy- 
ehicae cooperatur; vitae enim sensitivae organum est et 
per eam vehementer etiam in vitam rationalem vim exercet. 

Quare utile est aliqua de anatomia sive de structura 
et de physiologia sive de functionibus nervorum exponere. 
Accuratior notitia structurae et functionum systematis nervei 
aetate demum recentiore acquisita est. Attamen quo dili- 
gentiora facta sunt studia atque in investigando progressus, 
eo subtiliores et ad instar mysterii inscrutabiles apparent 
eius structura et operatio. 



§ 1. De anatomia systematis nervorum 

^ Systema nervorum complectitur compactam molem cen- 
tralem cerebri cum medulla spinali, e quibus nervi in 
omnes corporis partes discurrunt, praeterea collectionem 
parvorum elementorum nerveorum sive gangliorum a massa 
centrali distinctam quidem, sed non penitus divisam. To- 
tum hoc systema ex minimis quidem, attamen innumera- 
bilibus cellis, immo ex millibus millionum earum componi- 
tur; e quibus describendis exordium facimus. 

40 Cella nervea inter alias cellas structura speciali excel- 
lit. Cellae nerveae diversae formae et magnitudinis sunt, 
nempe 4—135 p 1 ), pro vario munere, quo funguntur. Haec, 
quae sequuntur, fere omnibus cellis communia sunt. 

Distinguenda sunt corpus cellae et fibrae (Fasern, libres} 
e corpore egredientes. Corpus cellulare, quod nunc sim- 
pliciter cella vel cella gangliaris dici solet, constat ex 
protoplasmate, nucleo centrali et saepe praeterea ex com- 



Corpus cellulare cum initiis fibrarum ex cortice cerebrali. Infra descen- 
a) initium neuritae dit neurita (a) cum collateralibus; 

fibrae superiores sunt dendritae 


b ,u legitur micron et significat millesimam partem millimetri. 

pluribus per protoplasma dispersis nucleolis (fig. 2). In 
protoplasmate pigmenta granularia sunt, quae cellae co- 
lorem griseum sive cineraceum conferunt. Cella ex se 
fibras emittit, unam, duas vel plures. 

Fibrae duplicis generis sunt (fig. 3). Dendritae (Proto- 
plasmafortsatze, prolongements protoplasmatiques) parvi, 
sed crassiores sunt, plerumque iam prope cellam finem 
liabent et saepe in filamentum ad instar penicilli dividun- 
tur. Neurita (Nervenfortsatz, Achsenzylinder, fibre nerveuse, 
prolongement cylindraxile) admodum tenuis est, sed lon- 
gius a cella discedit, v. g. a collo usque ad digitos. 

Fibrae ex cella provenientes diverso munere funguntur. 41 
Vel a) excitationem, motoriam potissimum, a cella proficis- 
centem via centrifugali ad musculos aliaque organa defe- 
runt, vel b) excitationem sensoriam in aliqua parte cor- 
poris factam excipiunt et ad cellam in centro nerveo sitam 
via centripetali, e. g. ex digito ad medullam spinalem, 
transferunt. Fibrae priores vocantur motoriae, posteriores 
sensoriae, c) Aliae denique fibrae organa centralia vel eius 
partes coniungunt, ut cerebrum et medullam spinalem, 
partem cerebri dexteram et sinistram (fibrae intercentrales 
sive associativae). 

Neuritae in via, quam percurrunt, ramos collaterales in varias regi- 42 
ones emittere solent, quibus cellae cum aliis diverse eoniunguntur ; sic 
operationes vitales inter se conectuntur. Fibrae et rami collaterales in 
fine vel in tenerrimas fibrillas desinunt, quae in minima elementa 
textorum ingrediuntur, id quod in fibris motoriis et nonnumquam etiam 
in sensoriis evenit ; vel, id quod saepe in sensoriis accidit, in speciales 
apparatus cellulares desinunt, v. g. in „corpuscula tactus” digitorum, 
quae tactui, vel in „gemigas gustatorias” oris, quae gustui inserviunt. 

Tum cellae tum fibrae magna ex parte ex subtilissimis fibrillis 
coalescunt, quae neurofibrillae vocantur. In bas fibrillas fibrae in 
fine dissolvi solent. 

Neurita, postquam e cella egressus est, plerumque sibi involucrum 
medullare circumdat (Markscheide, Myelinscheide, gaine de myeline), 
substantiam mollem albam, quae ei eoiorem album tribuit ; in ulteriore 
decursu saepe etiam alterum involucrum induit, tenerrimam membra- 
nulam, quae neurilemma appellatur (Schwann’sehe Scheide, membr. de 
Schwann). Versus finem neurita primum medullare, mox alterum quo- 
que involucrum exuit, nudus apparet et paulatim desinit. Neurita 
nudus etiam axis cylindrata (Achsenzylinder) vocatur. 

Organa centralia ex multis cellis (cum suis fibris) coalescunt ; quae 
tamen non simpliciter iuxta positae iacent, sed in texto conectivo posi- 
tae sunt, quod neuroglia nominatur. 

43 Porro ex dictis sequitur, fibras non esse a cellis sive 
corporibus suis cellularibus divisas, sed cum iis unitatem 
constituere, quae neuron vocari solet. Quae res eo quo- 
que confirmatur, quod fibra, si facta incisione a cella dis- 
iungitur, mox degenerat et paulatim evanescit, itaque ex 
cella aliquam nutritionem accipere videtur; sed etiam cella 
tunc incipit aegrotare. Certum etiam est, diversa neura 
inter se. conexionem habere; unum excitationem acceptam 
in aliud transmittit, quod eam denuo alii communicat. 
Quae coniunctio non haec esse videtur, quod neura coa- 
lescunt, sed quod contiguitate et virtutis contactu iuguntur, 
quatenus neurofibrillae, in quas fibrae desinunt, ad aliud 
neurum accedunt eique excitationem suam transmittunt. 



Fig. 4. Medulla spinalis (sectio transversa) 1 ) 

a) ganglion — b) substantia grisea — c) radix nervi spi- 
nalis anterior (motoria) — d) posterior (sensoria) — 
e) substantia alba 

44 Neuritae, qui eadem via currunt*, in fasciculos collecti 
esse solent, qui nervi dicuntur; quorum singuli complura 
millia neuritarum continent et quidem vel motorios vel 
sensorios vel simul genus utrumque. ( Fibrae (maxime si 
involucrum medullare gestant) album, cellae autem ipsae 
- colorem cineraceum vel griseum habent. Ubi igitur cellae 
praevalent, substantia grisea (graue Substanz, substance 

*) Ex opere Hanstein, Bau und Leben des Menschen; ex quo com- 
plures aliae figurae afferendae desumpta sunt. 

grise) ubi vero moles fibrarum praevalent, substantia alba 
adesse dicitur. 

Cellae universae cum fibris unum totum constituunt, 
quod systema nervorum dicitur et in duas partes inaequales 
divitur: systema centrale et systema periphericum. 

Systema centrale (cerebrospinale) cerebrum et medullam 45 
spinalem cum nervis suis comprehendit. Propter maximum 
momentum, quod ei inest, extrinsecus validis ossibus, cranio 
(Schadel, erane) et vertebris (Wirbel), circumdatur, intrin- 
secus autem duabus membranis involvitur, una exteriore 
duriore, cui nomen „dura mater", quae instar sacci totum 
systema involvit, altera interiore tenera, quae „pia mater" 
dicitur et plurima v.asa sanguinea gestat et in massam 
nerveam nutritionis causa immittit. 

I. Medulla spinalis (Rfickenmark, moelle epiniere) est 46 
columna nervea formae fere cylindricae, 1 cm lata, quae 
internum canalem columnae vertebralis (Wirbelsaule) im- 
plet (fig. 5, 21). Si sectione transversa persecatur (fig. 4), 
conspicitur esse composita ex substantia grisea et alba et 
quidem ita, ut substantia grisea centralis formam habeat 
litterae H et circumdata sit substantia alba. Substantia 
grisea ex cellis constat et in quattuor extenditur cornua, 
duo anteriora et duo posteriora, quae columnae griseae 
appellantur. Substantia autem alba ex fibris componitur. 

Fibrae medullae spinalis multiplicis sunt generis, Aliae e cerebro 
descendunt. Inter eas praesertim nominandi sunt fasciculi pyramidales - 
(Pyramidenslrange, cordons pyram.), qui e cellis pyramidalibus in cere- 
bro sitis (fig. 3) adveniunt et per totam medullam decurrunt, continuo 
emittentes ramos collaterales ad cellas motorias columnarum anteri- 
orum, donec paulatim exstinguuntur. Hac via pyramidali impulsus ad 
motus voluntarios peragendos ex cerebro ad medullam spinalem de- 
veniunt indeque ad musculos vadunt. Etiam ex gangliis systematis 
peripherici, quae in capite et in utroque latere spinae vertebralis sita 
sunt, fibrae in medullam intrant. Reliquae fibrae ex cellis medullae 
veniunt. Earum aliae diversas partes medullae conectunt, aliae impulsus 
motorios deferunt, aliae ad excitationes sensorias afferendas emittuntur. 

Uni/ersim 31 paria nervorum ex medulla egrediuntur, motorii ex 
columnis griseis anterioribus, ex posterioribus sensorii (fig. 4). 

II. Cerebrum sive encephalum in tres partes dividi potest, 47 
unam superiorem et praecipuam, quae cerebrum magnum 

comprehendit, alteram mediam, in qua praecipue thalamus 
comemorandus est, denique tertiam inferiorem, quae medul- 
lam oblongatam et cerebellum comprehendit. 



Fig. 5. Cerebri sectio longitudinalis Fig. 6. Cerebrum ab in- 
feriore parte inspectum 
1 Cerebri magni: a lobus anterior, b posterior, c lateralis — 2 cor- 
pus callosum (Balken) — 3 cerebellum — 8 a pons — 8b medulla 
oblongata — 9 corpora quadrigemina (Vierhugel) — 10 glans pinea- 
lis (Zirbel) — 11 hypophysis cerebri (Hirnanhang) — 12 thalamus 

— 16 lingua — 18 epiglottis (Kehldeckel) — 19 a larynx (Kehtkopf) 

- 19 b trachea (LuftrOhre) — 20 oesophagus (Speiserohre) — 21 me- 
dulla spinalis — h pedunculi (Hirnschenkel) — n chiasma opticum 

( Sehnervenkreuzung) — o tractus olfactorii 

1. Cerebrum medium complures partes comprehendit. 
Inter eas thalamus eminet, qui cum omnibus fere regioni- 
bus corticis cerebralis coniunctus est, in quem omnes fibrae 
sensoriae et motoriae ex toto organismo confluunt quique 
hac ratione praecipuum centrum subcorticale motuum 
reflexorum et automaticorum est. 

2. Medulla oblongata (verlangertes Mark, moelle allongee), 
est continuatio amplificata medullae spinalis caput ingre- 

dientis. Eius structura implicata est. In ea fibrae ex cerebro 
maiore descendentes, v. g. fibrae pyramidales, motibus spon- 
taneis inservientes dislocantur, sinistrae in partem dexteram, 
dexterae vero in sinistram transeunt. Medulla oblongata 
multis motibus reflexis et automaticis vitae vegetativae ex- 
citandis et regendis inservit. 

Cerebellum (Kleinhirn, cervelet) situm est in parte poste- 
riore occipitis super vertebram ultimam, quae manu tangi 
potest. Constat e substantia alba cum grisea ita disposita 
ut, si dissectio fit, cerebellum formam praebeat folii plan- 
tae; quare haec figura „ arbor vitae “ nominata est. 

3. Cerebrum magnum (GroShirn, cerveau) reliquam par- 48 
tem cerebri complectens initium sumit supra cerebellum i 
a quo per fissuram dividitur, et extenditur internam capa- 
citatem cranii implens usque ad radicem frontis, in parte 
posteriore cerebellum, in parte media medullam oblongatam 
sub se tegens. Eius superior et praecipua pars profunda 
fissura in duas partes symmetricas seu „ hemisphaeria* 
inciditur, unum dexteram, alterum sinistrum, quae ex sub- 
stantia grisea et alba constant. Substantia grisea in super- 
ficie sita est et cortex cerebralis (graue Hirnrinde, couche 
corticale grise) vocatur; constat praecipue ex cellis. Sub- 
stantia alba intrinsecus iacet et est moles fibrarum pene 
infinitarum, quae in corticem ascendunt et intrant. 

Cortex cerebralis est organum centrale supremum totius 49 
systematis nervorum. 1 ) Eius latitudo quidem magna non 
est ; vix enim 2-4 mm excedit. Eo latius autem superficies 
eius extenditur (ca. 2200 cm 2 ). Haec spatiosa superficies 
propterea in angusto capite locum habere potest, quia non 
per planum expansa est, sed multas rugas sive plicas 
habet, quae sulcis seu fissuris cerebrum incidentibus effici- 
untur. His sulcis cerebrum magnum primum in complures 
lobos dividitur (Lappen, lobes), in quibus ulterius varii gyri 
(Windungen, circonvolutions) distinguuntur, quorum singuli, 
in quantum omnibus hominibus sunt communes, speciali- 
bus nominibus designantur; distinguuntur lobus frontalis, 

’) Dicitur circ. 14 milia millionum cellarum continere. 

Donat. Psychologia^. 3 


34 


Praeambula physiologica 


De anatomia systematis nervorum 


35 


temporalis, parietalis, occipitalis (Stirn-, Schlafen-, Scheitel-, 
Hinterhauptslappen), quorum singuli ternos gyros efformant. 

Horum loborum et gyrorum sine dubio finis est, ut in 
parva capitis capacitate quam maxima corticis superficies, 
per sulcos descendendo et ascendendo, locum habere possit 
itaque efficiatur, ut singulae cellae corticales vel complexus 
earum a fibris inferius sitis facile adiri possint; si enim 
cortex crassior eiusque extensio minor esset, cellae eius 
interiores difficile fibris attingi possent. Sic omnes syste- 
matis nervei regiones per fibras innumerabiles cum cortice 
coniunguntur et tota vita organica, vegetativa, motrix et 
sensitiva (et per hanc etiam rationalis) ordinate in cerebro 
conectitur. Ex his apparet, corticem cerebralem esse 
stationem summam centralem. Neque igitur mirum videri 
debet, quod aliqua, licet minime constans proportio exsi- 
stit inter numerum formamque ordinatam gyrorum cere- 
bralium una et ingenium hominis altera ex parte. 

Fibrarum cerebralium ubertas tam admirabilis mentem- 
que perturbans est, ut imaginatio audacissima copiosiorem 
fingere non posset. Tres species fibrarum distinguuntur. 
Quaedam coniungunt cerebrum magnum cum aliis centris 
subcorticalibus et excitationes sensorias afferunt vel im- 
pulsus motorios deferunt (Projektionsfasern, fibres de pro- 
jection); aliae conectunt partes correspondentes utriusque 
hemisphaerii (Kommissuralfasern) ; aliud denique et prae- 
cipuum genus diversas eiusdem hemisphaerii regiones 
conectit (Assoziationsfasern). 

50 Ex cerebro egrediuntur 12 paria nervorum cerebralium 
(Hirnnerven, nerfs cerebraux). Qui ita dispositi sunt, ut 
symmetrice 12 nervi in parte dextera, 12 in sinistra parte sint. 
Ex his „ nervus trigeminus" (fig. 7) et „n. facialis" ad fa- 
ciem vadunt, facialis ut vultus faciei regat, trigeminus ut partim 
faciei sensibilitatem efficiat, partim autem musculis mandu- 
catoriis movendis inserviat. Motus oculorum subsunt „n. 
oculomotorio", „n. trochleari" et „n. abducenti". „N. glos- 
sopharyngeus" cum parte n. facialis gustum administrat, 
„n. hypoglossus linguam movet. „N. accessorius" ad mus- 


culos colli vadit, 
„ olfactorius" olfac- 
tui, „ opticus' “ (fig. 7) 
visui, „ acusticus" 
partim auditui in- 
servit, partim vero 
aequilibrium cor- 
poris moderari vi- 
detur. „N. vagus" 
usque ad stoma- 
chum, cor, pulmo- 
nes fibras mittit et 
systema sympati- 
cum cum cerebro 
coniungit. 

Nervi cerebrales con- 
spiciuntur in fig. 6, e. g. 
n. olfactorius o, n. op- 
ticus h, trigeminus 
prope h ; appendices 
autem prope 8b pro- 



Fig: 7. Nervus trigeminus 

I ramus sensorius : 1 vadens in frontem — 2 in 
superiorem palpebram — 3 in oculum — II ramus 
sensorius, vadens: 5 6 in genas — 7 in palpe- 
bram inferiorem — 8 in nares et labium superius 
— 9 10 ad dentes — III ramus: 12 13 movet 
musculos manducatorios, temporales, buccas, lin- 
guam — 4 n. lacrimalis — 14 ganglion — 15 16 17 
nervi in maxillam infer, et ad dentes accedentes 

minentes sunt radices n ’ °P t l cus 

n. abducentis, facialis, acustici, glossopharyngei, vagi, accessorii, hypoglossi. 


Systema periphericum multas parvas a systemate cere- 51 
brospinali divisas cellarum colonias sive ganglia cum fibris 
annexis comprehendit. Eiusmodi ganglia inveniuntur in 
oculis, auribus, naribus, lingua. Praecipue autem duae 
catenae gangliorum commemorandae sunt, quae ex utro- 
que latere columnae vertebralis in collo, pectore et ventre 
usque ad infimam vertebram descendunt, in internis organis, 
vegetativis pectoris et ventris iacent et maxime in ventre 
densos fibrarum plexus efficiunt. Haec pars praecipua 
systematis peripherici, quae etiam speciali nomine systema 
sympathicum appellatur, potissimum innervationem et direc- 
tionem motuum organorum vegetativorum, cordis, pulmo- 
num, intestinorum, procurat. Ganglia inter se et etiam cum 
medulla spinali fibris, cum cerebro autem potissimum per 

n. vagum conexa sunt, ut igitur influxui systematis cen- 
tralis non penitus subtrahantur. 

§ 2. Physiologia systematis nervorum 
52 Qnae sint functiones systematis nervorum. Systema ner- 
vorum finem sibi praestitutum habet, ut vitae sensitivae 
cognoscitivae et appetitivae excitandae et eliciendae inser- 
viat, ut musculos „innervet“ ad motus voluntarios et in- 
voluntarios producendos, denique ut varias functiones ve- 
getativas excitet et moderetur, v. g. ut in glandulis (Driisen, 
glandes) secretiones provocet, ut vasorum sanguineorum 
contractiones et dilatationes efficiat, ut in cellis processus 
nutritionis moderetur. Admirabilis autem fibrarum com- 
plicatio earumque in cerebro communicatio facit, ut func- 
tiones omnes in harmoniam unius vitae humanae conspirent. 

Hac in re notatu dignus est ordo duorum apparatuum 
centralium. Impressiones sensoriae in organismum factae 
non immediate ad cerebrum mitti solent, sed plerumque prius 
ad centra subcorticalia sive cortici cerebrali subordinata, 
nempe medullam spinalem, cerebrum medium vel ganglia 
peripherica, et tunc demum in corticem mittuntur. 

Fig. 8 ostendit ordinem duplicis 
apparatus modo expositum in exem- 
plo alicuius motus reflexi. Excitatio 
externa sensoria, e. g. punctio, in 
medullam spinalem mittitur, in qua 
usque ad thalamum ascendit ibique 
in cellam B traicitur et pervenit ad 
corticem cerebralem. Hic transilit in 
dendritam cellae ' pyramidalis C, eam 
excitat et tamquam impulsus motorius 
decurrit in medullam spinalem D, a qua 
ad fibras musculares periphericas fer- 
tur ad excitandum motum. 

Non semper excitatio in peripheria 
corporis producta usque ad cerebrum 
transfertur. Fieri potest, ut excitatio 
in nervo sensorio medullae spinalis 
accepta in nervum motorium eiusdem 
medullae transeat et statim tamquam 
excitatio motoria ad musculum vadat eumque (sine sensatione et con- 
scientia) moveat. 


Idem ordo, sed modo inverso in impulsu motorio obser- 
vatur, qui pariter, antequam ex cerebro ad organa peri- 
pherica pervenit, in centrum subcorticale transilire solet. 
Praeterea notandum est, excitationem ad organa corporis 
movenda non ex eadem, sed ex adversa parte cerebri ve- 
nire; idem vicissim de excitationibus sensoriis dicendum 
est. Si igitur pars sinistra corporis apoplexia tacta est, 
concludendum est, laesionem in parte dextera cerebri fac- 
tam esse. 

Quibus nervis functiones alligatae sint. Actiones sensi- 53 
tivae et motoriae a nervis pendent, a nervis et apparati- 
bus nerveis organorum periphericorum, ut oculi, auris, 
deinde a magnis cqntris nerveis, maxime a cerebro, in 
quo omnes nervi conspirant, denique ex parte a medulla 
spinali. Et quidem ita pendent, ut, quod cerebrum attinet, 
non omnes partes cerebrales aequaliter omnibus, sed diversae 
diversis functionibus administrandis et producendis inser- 
viant, ut igitur hae functiones speciali modo his partibus 
alligatae sint. Hoc sensu cum hodierna psychologia func- 
tiones in certis partibus systematis nervei „localisatae“ 

esse dicuntur. ■> 

Physiologi diligenter in has regiones et centra localisationis 
investigant. Ad ea invenienda variae methodi adhibentur, 
a) Experimenta physiologica instituuntur: eventus obser- 
vantur, qui accidunt, quando certi nervi excitantur, vel 
qui omittuntur, quando in vivisectionibus animalium fibrae 
nerveae dissecantur sive partes cerebri auferuntur, b) In- 
quisitiones anatomicae fiunt: ope microscopii partium ner- 
vearum structura, fibrarum viae ac conexiones investigan- 
tur, ex quibus saepe iudicium de earum functionibus acquiri 
potest; quod iudicium saepe etiam consideratione com- 
parativa nervorum animalium iuvatur. c) Inquisitiones 
pathologicae saepe deprehendunt, facta aliqua nervorum 
laesione certas functiones, velut usum linguae, facultatem 
intellegendi audita vocabula cessare, e quo pariter conclusio 
ad localisationem fieri potest. Denique d) etiam studium 
comparativum systematis nervorum in linea ascendente 



Fig. 8. Exemplum molus reflexi 

ex animalibus usque ad hominem continuatum aliquam 
lucem affert. 

54 Quod sententias et notitias de ipsa localisatione attinet, 
antiquata est sententia phrenologorum (Gall f 1828), qui 
simpliciter caput in provincias dividebant, singulis singulas 
operationes psychicas, quamquam valde compositas, tribu- 
entes, velut calliditati caput medium internum, amori filiali 
occiput, atque etiam sententia illorum, qui singulis ideis 
singulas cellas cerebrales ut sedes assignabant (Meinert). Sed 
pariter sententia opposita (Flourens 1822) relicta est, quae 
omnes partes cerebri aequali modo ad diversas functiones 
sensitivas et intellectuales concurrere asserebat. Veritas 
in medio sita est. 

Imprimis tenendum est, proxime tantummodo functiones 
elementares certis circumscriptis partibus nerveis alligatas 
esse, v. g. motus digiti, perceptiones colorum, functiones 
autem compositas, ut associationes phantasmatum et motus 
compositos, ab omnibus illis regionibus simul sumptis 
pendere, quibus functiones suae elementares alligatae sunt. 
Porro etiam functiones elementares ita localisatae sunt, 
ut actus alicuius partis data occasione, si forte laesa fuerit, 
vicario munere ab aliis partibus suscipi possint, quae 
nimirum iam antea, etsi fortasse minus, istis functionibus 
producendis cooperabantur, praesertim functiones unius 
hemisphaerii ab altero. Itaque localisatio tantum relativa 
est. De singularum functionum localisatione multae utiles 
notitiae obtentae sunt. Sed generatim hac in re plurima 
obscura et dubia manent et semper manebunt. 

55 1. Motus quod attinet, a) Motus spontanei membrorum, 

qui ex imperio voluntatis producuntur, praecipue in an- 
teriore gyro cerebri parietalis (fig. 9) excitantur. Sed etiam 
aliae partes ad particulares motus speciali modo concur- 
runt; ita tertius gyrus lobi frontalis, ille praesertim, qui in 
hemisphaerio sinistro situs est (organum Broeanum), modo 
praecipuo innervandis organis vocis inservit ideoque cen- 
trum motorium locutionis vocatur. Cerebellum exsecutionem 
motuum spontaneorum a cerebro magno excitatorum modo 

situi corporis convenienti regere videtur. — b) Motibus 
reflexis et automaticis potissimum centra subcorticalia in- 
serviunt. Praecipuum centrum, quod motibus reflexis et auto- 
maticis excitandis apteque inter se coniungendis et mode- 
randis atque etiam motibus spontaneis ordinate (una cum 
cerebello) regendis inservit, thalamus est, in quem omni 
ex parte corporis fibrae sensoriae et motoriae (vegetativae) 
coeunt. Etiam medulla oblongata et spinalis motibus reflexis 
et automaticis administrandis inserviunt. 


Functiones vege- 
tativae, velut mo- 
tus automatici vis- 
cerum, functiones 
chemieae glandu- 
larum, praecipue 
per sympathicum 
et nervum vagum 
innervantur et re- 
guntur. Sympathi- 
cus operationem 
suam cum aliqua in- 
dependentia a sy- 



Fig. 9. Localisatio in cortice cerebrali 


1 — 19 Motus (v. Monakow) : 1 truncus — 2 femur 
— 3 crus s. tibia — 4 pes — 5 digiti pedum — 6 
humerus — 7 cubitum s. ulna — 8 carpus (Hand- 


stematecerebrospi- ?'? rzel ) 9 10 di ,? iti 10 pollex _ 11 caput 

r 12 oculi — 13 lingua — 14 superiores — 15 m- 
nali exercet, damen feriores musculi faciales — 16 os — 17 platysma 


simul cum medulla 18 larynx 19 manducatio 


spinali et oblongata et cum thalamo conexus est; thalamus 
supremum centrum vitae vegetativae esse dicitur. 

2. Quod perceptiones sensitivas spectat, iis pariter certae 56 
prae aliis partibus cerebri speciali modo inserviunt, e. g. 
una pars cerebri temporalis auditui, alia fortasse olfactui, 
partes superiores cerebri parietalis tactui, pars occipitalis 
visui (fig. 9). Ad reproductiones phantasiae et memoriae 
sensitivae, quarum elementa plerumque ex multis sensibus 
sumpta sunt, multae partes simul concurrunt et facilius 
etiam una alterius functiones suscipere potest. 

3. Functiones intellectuales, utpote spirituales, non di- 
recte vel intrinsecus seu efficienter ab aliqua parte cerebri 

pendent, sed indirecte tantum et extrinsecus, nempe ratione 
sensationum concomitantium; ideo tantum indirecte locali- 
sari. dici possunt. Sensationes autem ipsae a nervis in- 
trinsecus seu ut a causis efficientibus pendent. Cum func- 
tionibus intellectualibus autem plerumque multae et diversae 
elemeutares repraesentationes sensitivae concurrunt, ideo 
cerebrum plerumque totum vel magna eius pars his func- 
tionibus cooperatur. 

Ceterum recentissimo tempore in localisatione discutienda 
sive in assignandis et circumscribendis centris motoriis et 
sensoriis cautio crescit et in dies clarius perspicitur, multo 
magis, quam separatam et disiunetam, cooperativam in- 
dolem functionum affirmandam et inquirendam esse 1 ). 

57 De excitatione physiologica nervorum. 1. Excitatio phy- 
siologica in nervis facta et per nervos decurrens vel intra 
systema nerveum fit, quatenus ab una cella sive fibra in 
aliam transfertur, vel extrinsecus per impressiones exter- 
nas accipitur. Tales impressiones sunt vel mechanicae, 
ut pressio, torsio, undulationes aeris sonantis, vel thermi- 
cae, calor et frigus, vel chemicae, ut in organis olfactus et 
gustus, in retina oculi. 

Fibrae singulae seiunctim excitationes suas transmittere 
solent, ut in fibras adiacentes non transiliant; quo pacto 
excitationum confusio impeditur. Controversia autem est, 
utrum fibrae ita „ indifferentes' 1 sint, ut tuin excitationes 
motorias tum sensorias transmittant, necne. Certum esse 
videtur, saltem plerasque fibras inter centra et peripheriam 

*) «Ia inquirenda localisatione centrali et subcorticali conceptio 
analytica magis magisque synthetieae cedere debebit, quae progressum 
in perspiciendis cooperationibus functionalibus reponit." ( „ Die analy- 
tische Betrachtungsweise hei der Erforschung der zentralen und sub- 
kortikalen Vertretung psychischer Vorgange wird, wie die LokalisaLions- 
forschung uberha.upt, iuinaer mehr einer synthetischen Betraohtungsweise 
PlaU machen, die den Weg zum Fortschritt in der Erfassung der funk- 
tionellen Zusannrmhange erblickt.") Kuttner-Lewy, in: Handworter- 
buch d. medfcin.' Psychologie (1930) 21.3. .Omni eventui psychico 
processus materialis respondet, qui in simpliciore vel implicatiore forma 
per totum corticem se extendit." („Jedem psychischen Vorgang ont- 
spricht ein materielles Geschehen, das sich in einfaeherer oder kom- 
plizierteret Gesultuug uber die gauze Kiude hin erstreckt.") K. Gold- 
stein, Handbueh d. normalen u. path. Physiol. X (1927) 659. 


communicantes sic indifferentes esse. — - Excitationes cum 
celeritate 30-120 m in secunda currunt, in substantia gri- 
sea paulo lentius quam in fibris ; si maior est temperatura 
nervorum, celeritas augetur. 

2. Perspicuum est, intensitatem excitationis in nervo pendere 58 
a vehementia et qualitate impressionis acceptae et a qua- 
litate nervi ipsius. In hac re tria notatu digna sunt. 

a) Speciali vi impressiones subitaneae vel intermissae, 
velnt flamma tremula sive flumen electricum intermittens, 
nervos afficiunt. 

b) Si impressiones leves inter se succedunt, nervi ex- 
citatio crescit usque ad quendam gradum maximum. Sin 
autem fortiores diutius in nervos agunt, contrarium accidit: 
excitatio decrescit, nervus „ fatigatur". Quando nervus la- 
borat et fatigatur, certae quaedam materiae in substantia 
nervea consumuntur, in cella oriuntur cava et nucleus mi- 
nuitur; cum autem nervus quiescit, materiae consumptae 
reparantur. 

c) Praeterea excitationis intensitas etiam a variis ner- 
vorum qualitatibus nondum satis notis, a varia eorum „ex- 
citabiiitate", pendet. Nervi .male nutriti et infirmi non mi- 
norem, sed maiorem habent exeitabilitatem quam sani; 
liirte irritabilitas illa hominum ex nervorum infirmitate la- 
borantium originem ducit. 

3. In quo consistat excitatio physiologica per nervos 59 
decurrens, non satis notum est. Antea eam in fluxu elec- 
trico sitam esse existimabant. Certe eventus electrici acti- 
vitatem nervorum comitantur; in nervo quidem quiescente 
nulla vis electrica apparet, in activo autem apparet et. qui- 
dem negativa. Attamen cum excitatio multo minore cele- 
ritate moveatur quam vis electrica, in flumine electrico 
formaliter consistere non videtur. Nunc multi putant, eam 
potissimum in 'processu ehem ico sitam esse; qualis isto sit, 
disputatur. In hoc processu chemico energia consumitur, 
usque ad nervorum „ fatigationem “ ; quae energia con- 
sumpta per nutritionem ope sanguinis affluentis compen- 

sanda est. Haec nervorum restauratio continuo quidem fit, 
sufficienti tamen modo solum tempore somni efficitur, quo 
nervi plenius quiescunt. 

Licet certum sit, in nervis continuos fieri processus 
chemicos, tamen, quae sit eorum compositio chemica, non 
satis constat, neque etiam quomodo nutriantur. Oxygenium 
valde necessarium esse, ut nervorum excitabilitas conser- 
vetur, certum est. Sicut aliis partibus, ita etiam nervis nu- 
trimentum sanguine affertur. 

*Art. 3. Vitae vegetativae adumbratio 

60 Functiones vegetativae, quae in homine fiunt, simpliciore modo iam 
in plantis inveniuntur. In cosmologia etiam ostenditur, has functiones 
esse actiones vere vitales et praeter corpus principium vitale a materia 
essentialiter diversum sive animam postulare. Idem igitur etiam de 
vita vegetativa hominis dicendum est et quidem eo magis, quo per- 
fectiores eius functiones et organa vegetativa sunt. 

Itaque etiam in homine tres potissimum functiones vegetativae- 
distinguuntur : nutritio, augmentatio, generatio (Ernahrung, Wachstum, 
Fortpflanzung; nutrition, croissance, generaliou). Nutritione alienae 
substantiae in propriam convertuntur, augmentatione per cellarum divi- 
sionem individuum sensim in utero matris efformatur et dein in for- 
mam adultam crescit, generatione nova substantia eiusdem speciei 
gignitur. Hoc loco potissimum praecipuam functionem, nutritionem, 
eiusque partes et organa paucis exponemus. 

*§ 1. De nutritione 

*61 Cum corpus humanum in operationibus vitalibus perpetuo vires et 
partes propriae substantiae usu consumat et praeterea in iuventute 
crescat., opus est, ut corpori continuo nova materia et vis conferantur. 
Id nutritione fit. Quae duplicem functionem comprehendit. 

Prima et praecipua functio est assimilatio, qua cellae materias ali- 
mentarias in propriam substantiam convertunt vitaque donant. 

Altera dissimilatio est, qua modo inverso partes propriae substan- 
tiae iterum in simpliciores compositiones chemicas dissolvuntur et 
(saltem partim) foras dimittuntur, ut hac ratione, orto calore, nova 
energia actualis ad labores vitales necessaria acquiratur; nullus enim 
labor, velut motio musculorum, perficitur, nisi aliqua energia consu- 
matur. Pleraeque eiusmodi dissimilationes oxydationes sive combustiones 
sunt, quibus aliqua substantia corporis, velut saccharum, per coniune- 
tionem cum oxygenio ex aere inhalato comburitur i. e. ita dissolvitur, 
ut CO, (dioxydium carbonicum, vulgo „acidum carbonicum", Kohlen- 
saure), substantia incombustibilis, aliaeque substantiae simpliciores, 
velut aqua, oriantur. In omni autem combustione calor producitur ; quo 

tunc cella ad functiones vitales utitur. Ut corpus bene valeat, requiritur, ut 
quantitas assimilata aequivaleat quantitati dissimilatae et emissae. 

Qua ratione processus subtiles assimi lationis et dissimilationis peragan- 
tur, valde obscurum est. Clariores illae functiones sunt, quibus uteique 
processus in homine praeparatur et completur: digestio, respiratio, 
sanguinis circulatio. 

I. Digestio. Finis dige- 
stionis (Verdauung, dige- 
stion) est, ut corpori ma- 
teriae nutritivae solidae et 
liquidae sive ex mundo 
animali et vegetali (carnes, 
ova, lac, herbae, fructus, 
semina) sive ex mundo 
anorganico (aqua, sal) affe- 
rantur et ita praeparentur, 
ut in substantiam huma- 
nam converti possint. 

Cibi in os immissi den- 
tibus, qui in homine adulto 
32 numerantur, conterun- 
tur et saliva, quae ex oris 
glandulis (Drusen, giandes) 
large profluit et praeter 
aquam aliquas speciales sub- 
stantias chemicas coutinet, 
humectantur, ut facilis eva- 
dat transitus in stomachum. 

Tunc deglutiuulur et in sto- 
machum descendunt. Sto- 
machus (fig. 10, 5), cibis ad- 
venientibus excitatus, mo- 
libus peristalticis seu ver- 
micularibus eos conterit et 
commiscet, dum simul large 
sucum gastricum ex glan- 
dulis secernit, qui cibos 
ex parte dissolvit, chemice Fig. 10. Viscera 

mutat et noxiis bacteriis j pulmones _ 2 cor - 3 hepar - 4 ve- 

destruendis putrefactionem S) - Ra biliaris (Gallenblase) — 5 stomachus 

impedit. Emissio suci ga- — 6 diaphragma (Zwerchfell) — 7 in- 
strici actione nervorum re- teslinum tenue — 8 intest. crassum 
gitur neque parum affec- 
tuum influxui subiacet. Cibus digestione stomachali praeparatus chy- 
mus appellatur. 

Chymus in intestina vadit, in quibus digestio in stomacho incepta 
perfectius peragitur atque absolvitur. Intestinum primum et praeci- 
puum est ^intestinum tenue“ (Diinndarm, intestin grele, 7), 7—8 m 
longum, per quod nutrimentum, intestino continuo se movente, lente 

pertransit. Interim ex multis glandulis acres suci in cibos mittuntur, 
qui hac ratione ulterius chemice immutantur, dissolvuntur, a putrefac- 
tione praeservantur atque ad ingressum in sanguinem apti redduntur. 
Praecipui suci adveniunt ex „pancreate“ (Bauchspeicheldruse, pancreas) 
et ex hepate (bilis). Nutrimentum ita praeparatum chylus vocatur. 
Intestinum tenue excipitur per „intestinum crassum' (Dickdarm, gros 
int. 8), quod brevius quidem (l'75m), attamen multo latius est. Ini- 
tium eius .intestinum caecum' (Blinddarm) appellatur; quod appen- 
dicem habet, .processum vermiformen' (Wurmfortsatz) circ. 8 cm lon- 
gum, qui facile periculosas inflammationes patitur. Intestinum cras- 
sum ita in ventre situm est, ut primum ascendat, dein descendat, 
denique in .intestinum rectum" (Mastdarm) desinat, quod reliquias 
alimenti indigestas eicit. 

*63 Partim iam in stomacho, maxime vero in intestino tenui, per quod 
alimentum horas complures serpit, partes ciborum digestae atque ad 
ingressum in sanguinem aptae resorbentur (Aufsaugung, absorption), 
nimirum per villos intestinales (Darmzotten, villosites intestinalesl, qui 
instar capillorum ex parietibus intestini eminent. Tales villi plurimi 
sunt; in volumine 1 cm 2 parietis intestini circ. 2500 inveniuntur. In- 
tus autem canales vacuos omnesque reliquas condiciones ad resorp- 
tionem requisitas habent. Hi villi intestinales igitur magis magisque 
chylum imbibunt. Chylus ulterius per .vasa chylifera' sive .lympha- 
tica" (Chylus-, Lyrriphgefa.Se) ad venus colli transvehitur ibique in 
sanguinem funditur. 

Ex his perspicitur, non id, quod in stomachum mittitur, sed tantum 
alimenta corpori vere convenientia, quae stomacho et intestinis apte 
digeruntur et in sanguinem veniunt, organismo prodesse. 

*64 II. Respiratio (Atmung, respiration) est functio nutritiva, qua una 
ex parte oxygenium ad perpetuas internas oxydationes necessarium ex 
aere inspiratur, altera ex parte C0 2 cum aeris parte abundante e 
pulmonibus exspiratur. Dilatatis pectore et pulmonibus primum effici- 
tur, ut aer in nares ingrediatur et fere usque ad 30° C calefiat ; etiam 
pulvisculi in naribus retinentur. Inde aer in tracheam descendit (Luft- 
rOhre, trachee-artere, fig. 11, a), cuius initium, larynx (Kehlkopf, d), 
simul organum vocis est. Trachea in duos ramos dividitur, qui bron- 
chi vocantur et quorum alter ad dexterum, alter ad sinistrum pul- 
monem vadit. Pulmones (fig. 11,1) ex texto molli spongiae simili con- 
stant; pars eorum dextera et paulo maior per fissuras in tres, pars 
sinistra et minor in duos lobos pulmonares (Lungenlappen) dividitur. In 
pulmonibus bronchi in minimos usque ramulos ca.0‘1 mm latos dividun- 
tur, in quorum finibus alveoli pulmonares (Lungenblaschen) appositi 
sunt, in summa 1600-1800 milliones; in horum subtilissimis membra- 
nis vasa sanguinea apparent. In istos igitur alveolos aer inspiratus in- 
greditur, eius O a sanguine ex corde adveniente attrahitur et vicissim 
C0 2 (et vapor aqueus) ex sanguine dimittitur et cum aere exspirato e 
pulmonibus eicitur. Sanguis, qui ex corde subniger in pulmones venerat, 
per hanc conjunctionem cum O iterum ruber redditur: Deinde sanguis 
per corpus currens O receptum ad varia corporis texta perfert, ex iis 

C0 2 ex dissimilatione proveniens f 

serum sumit atque ad pulmones j-PaSyj 

transfert, ubi iterum exspiratur. tl|ir 

Per communes leniores respi- 
rationes non omnis aer vetus e P! a 

pulmonibus exit, sed magna pars tsj 

in alveolis remanet. Ideo utile EX /jfllStfElbi 

est nonnumqua m profundius respi- 9 

rare, praeseitim ubi bonus est aer. : 1 

Aer inspiratus praeter N 21 “/„0 
et D'04% COj continet, exspira- 
tus vero 16°/ 0 O et 4°/ 0 CO- (prae- 
ter vaporem aqueum ei minimas 

copias aliorum gasorum), ut igitur V- ' 

1 /. ) O inspirati in pulmonibus reti- \l WkwBl Sfijf 

neatur eademque copia CO. emit- '6W; /[> 

tatur. In locis igitur, ubi multi vjS&jjSr 

homines degunt vel lampades ar- /*•!„ 

dent quae etiam O consumunt et Trachea cum pulmomhus 

CO, producunt, aer saepe reno- a trachea b bronchi — c eorum 
vandus est. ' amul * ~ <* lar y“ “ f “ h ^ de , s 

Centrum nerveum, praecipuum fZu ^ enbeml ^ ott “ (Kehl ‘ 65* 
saltem, motus respiratorios deter- 
minans et moderans medulla oblongata esse videtur. Ipsa autem ad 
ordinariam respirationem determinandam qualitate sanguinis excitatur 
et quidem maxime acido carbomco in sanguine contento; quidquid 
eius quantitatem auget, etiam respirationem auget. Praeter sanguinem 
etiam aliae causae per medullam oblongatam respirationem afficiunt, 
nempe affectus, ira, gaudium, tristitia, et excitationes ex variis nervis 
advenientes. Plurimi, enim nervi corporis, si certis modis excitantur, 
tatim etiam respirationem afficiunt, e. g. nervus olfactorius, acusticus, 
laryngeus, trigeminus, vagus, nervi cordis; praesertim fibrae nervi vagi 

■ in pulmonibus sitae in respirationem 

vim quandam regulatoriam exercent 
Etiam motus musculorum et calor fre- 
quentiam respirationis augent. 

III. Circulatio sanguinis. Substantia 66* 
alimentaria in digestione ex intestinis 

n omnes corporis partes transferenda 
sunt. Simul opus est, ut ex corpore 
producta ex dissimilatione oriunda aufe- 
rantur, praesertim ut C0 2 , quod ex 
dissimilatione ubique in organismo ori- 
tur et nocivum est, ad pulmones trans- 
mittatur et exspiretur. Quae omnia per 
sanguinis circulationem perficiuntur. 

Fig. 12. Hlobuli sanguinei Sanguis componitur ex parte liqui- 
a albi — b rubri da sufflava, in qua substantiae nutri- 






rig. rJ,. 'ilobuli sanguinei 
a albi — b rubri 

tivae solutae sunt quaeque plasma dicitur (fig. 12), et ex globulis sangui- 
neis solidis, qui in plasmate natant. Globuli duplicis generis sunt. Alii sunt 
rubri (rote Blutkorperchen, globules rouges) 7 p magni, numero longe 
plurimi; in. 1 mm s sanguinis B.000.000, proinde in toto sanguinis quan- 
titate circ. 25 bibiones insunt. Globuli rubri propter haemoglobinum, 
quod continent, facillime cum 0 se coniungunt et etiam 0 cum aliis 
corporis partibus facile communicant; aptissimi igitur translatores O 1 
sunt. Si eorum numerus multum minuitur, morbus, quia anaemia vocatur, 
oritur. Alii sunt globuli albi sive „leucocyti“ numero multo pauciores, 
qui bacteria noxia destruere videntur. 

Circulatio sanguinis corde efficitur. Cor est organum musculare 
formae prope conicae et magnitudinis fere pugillaris. In duas partes, 
dexteram et sinistram, divisum est, inter quas nulla communicatio 
intercedit. Singulae partes denuo divisae sunt in spatium maius, quod 
ventriculus (Herzkammer, ventricule), et minus, quod atrium vocatur 
(Vorkammer, oreillette); quae spatia inter se communicationem habent. 
Lx corde exeunt arteriae et venae. Per arterias sanguis in varias 
corporis partes et in pulmones propulsatur, per venas vero ex corpore 

et ex pulmonibus ad cor re- 
vertitur. Arteriae et venae 
etiam vasa sanguinea vocan- 
tur (Blutgefaise, vaisseaux sau- 
guins.) 

Ad (ig. 13. explicandam: 

1—12 Arteriae : 1 2 colli 
et capitis — 3 arteriae sub- 
claviae (Schlusselbeiuarterien) 

— 5 art. pulmonum — 8 he- 
patis — 9 splenis — 1 1 me- 
senterii (Gekrose) — 12 renum 

— 4 6 7 10 aorta. 

13 — 24 Venae: 13 18 vena 
cava superior, inferior — 14 
venae capitis — 15 subclaviae 

— 16 v. colli — 17 pulmo- 
num — 19 hepatis — 20 ven- 
tris — 21 splenis — 22 me- 
senterii — 23 „vena portae' 

— 24 v. renum — 25 atrium 
dexteram — 26 sinistram — 
27 ventriculus dexter — 28 
sinister — 29 ductus thora- 
cius lymphaticus — 30 sto- 
machus — 31 splen — 32 
hepar • — 33 unus renum (altero 
omisso) — 34 pars iut. tenuis 

— 35 36 int. crassi — 37 vasa 
lym pathica. 

Itaque quando cor contrahitur, sanguis, qui purificatus expulmoni- 67’ 
bus advenieps per atrium in ventriculum sinistrum ingressus erat, 
ex eo egreditur et in „arteriam aortam' intrat (fig. 13, 4 6 7 10) 
quae initio paulisper ascendit, mox vero per gyrum descendit et ubi- 
que minores arterias in omnes corporis partes usque ad extremos 
digitos et pedes emittit. Hae arteriae minores et minimae, quae etiam 
„vasa capillaria' appellantur, in omnes corporis particulas, instar 
retis se diffundentes, intrant iisque sanguinem communicant; sanguis 
communicatus autem his particulis O suum donat et substantias inu- 
tiles et praesertim C0 2 ex iis attrahit. His substantiis onustus iterum 
in venas colligitur et in cor remittitur. Sanguis ex toto corpore re- 
diens per venam cavam superiorem et inferiorem (fig. 13, 13 18) in 
dexteram atrium et ventrieum influit. Ex eo subsequente contrac- 
tione in pulmones propellitur et quidem per arteriam pulmonariam, 
quae mox in duas partes dividitur et ad pulmones vadit (5). In pul- 
monibus sanguis C0 2 a se dimittit et O ex alveolis attrahit. Ex pul- 
monibus iterum per venas pulmonares (17) in sinistrum atrium et ven- 
triculum influit, deinde denuo in corpus ad novam circulationem fa- 
ciendam effluit. 

Frequentia pulsus cordis primo vitae anno maxima est, circiter 134 
pulsationes in sec. numerantur. Postea paulatim decrescit, ca. annum 
20. minima evadit (circ. 70 pulsationes) et talis perdurat usque ad 
ineuntem senectutem, in qua iterum paulum augetur. Totam circula- 
tionem duplicem, maiorem in corpus et minorem in pulmones, sanguis 
peragit tempore circ. 22 sec. ; in aorta singulis sec. 0'5 m percurrit. 
Labor, quem cor hac ratione sanguinem propulsans per integrum diem 
praestat, aequivalet 18000 kilogrammometris i. e. labori requisito ad 18000 
kilogramma in altitudinem unius metri elevanda. Unaquaeque autem 
pars corporis tantam sanguinis copiam accipit, quanta indiget; si labor 
in aliquo membi o crescit, mira teleologia etiam vasa eius sanguinea 
dilatantur, ut plus sanguinis affluat, dum eodem tempore in aliis par- 
tibus vasa contrahuntur et sanguis minuitur. 

In circulationem sanguinis modificandam et regulandam quidam 68* 
nervi continuo vim exercent, quatenus vel cor sanguinem propulsans 
vel vasa sanguinea sanguinem transmittentia afficiunt. 

In cor n. vagus e cerebro veniens, si excitatur, vim retardantem 
exeicet, n. accelerantes autem per sympathicum decurrentes pulsum 
cordis accelerant. Diversae igitur causae hos nervos afficientes vim 
retardantem vel accelerantem habent: accumulatio C0 2 vel defectus O 
in organismo retardant pulsationem, affectus pulsationem vel excitatam 
(ira) vel languidam (tristitia) efficiunt, calor autem, comestio, labor 
musculorum frequentiam pulsationis augent. 

Vasa sanguinea sive arteriae et venae aliis nervis afficiuntur, qui 
musculos vasomotorios ad vasa vel constringenda vel dilatanda deter- 
minant itaque faciunt, ut vel minor vel maior sanguinis copia per vasa 
fluat. Etiam isti nervi iterum aliis causis varie excitantur: pudor vasa 
dilatat (rubor),, timor constringit (pallor), accumulatio CO., et defectus 
O vasa constringunt. 

*69 Centrum principale, quod activitatem nervorum cor et vasa afficien- 
tium determinat ac regit, medulla oblongata est; quae tamen, ut dic- 
tum, continuo omni ex parte per affectus aliosque varios influxus ex- 
citationes accipit. 

Praeter ea, quae usque adhuc exposita sunt, aliqua alia organa et 
actiones ad nutritionem concurrentia commemoranda sunt. 

Cum sanguinis circulatione coniungitur circulatio lymphae per vasa 
lymphatica (fig. 13, 37). Vasa lymphatica sunt parvi canales, qui san- 
guinem impurum seu substantiis inutilibus onustum in singulis cor- 
poris elementis resorbent et in venas refundunt. Discurrunt per totum 
corpus; in ventre assumunt vasa chylifera (cf. n. 63) et prope collum 
intrant in venam subclaviam dexteram et sinistram (Schlusselbeinvenen). 

Splen (Milz, rate, fig. 13, 31) globulos sanguineos albos gignit. Mia 
eius munera non satis nota sunt. 

Hepar (Leber, foie, ib. 32) in digestione magnum momentum habet. 
Imprimis bilem producit et in intestinum tenue mittit. Praeterea magna 
.vena portae” (Pfortader, veine porte, ib. 23) in hepar ingreditur et 
sanguinem ex intestinis affluentem inducit, quem hepar a substantiis 
noxiis purificat simul ex eo quaedam alimenta assumens et reservans. 
Itaque ille sanguis, qui ex corde veniens stomachum et intestina per- 
currit, non statim ad cor redit, sed antea in vasa capillaria hepa- 
tis diffunditur. 

Penes ex sanguine aquam superfluam, uream (Harnstoff) et sales 
eliminant, quae tamquam urina secernuntur. 

Etiam per cutem, sudore maxime, substantiae superfluae et noxiae, 
velut urea, ex corpore eliminantur. 


*§ 2. De augmentatione et generatione 

*70 Augmentatio illas functiones vegetativas complectitur, quibus indivi- 
duum in utero materno formatur et deinde in adultam formam cre- 
scit. et fit potissimum per cellarum multiplicationem, qua ex divisione 
veterum cellarum novae oriuntur. Cellarum divisio plerumque ita effi- 
citur, ut directe nucleus cellae veteris et quidem maxime eius prae- 
cipua pars, chromosomata, in duas partes dividantur, qua divisione 
facta tota cella in duas novas cellas scinditur. 

Generatio consistit in procreatione novi individui et eo peragitur, 
quod duae cellae .germinales” diversae indolis, una .seminalis”, altera 
.ovalis”, coniunguntur et in unam novam coalescunt, quae novi indi- 
vidui initium est. Haec cella brevi post multiplici divisione in com- 
plexum cellarum et paulatim in novum individuum excrescit 1 ). 

A parentibus in prolem qualitates corporales et psychicae hereditate 
transmittuntur. Cuius hereditariae transmissionis sedes sunt nuclei 
cellarum germinalium et quidem imprimis eorum chromosomata. 


fi Cf. de his Cosmol., De vita plantarum. 






Caput II 

' De sensibus 

Art. I. Praenotiones 

Classificatio functionum psychicarum. Iam ad explicandas 71 
diversas vitae psychicae functiones accedentes primum vi- 
dere debemus, qualia suprema earum genera nobis interna 
experientia distinguenda exhibeat. Adhibemus considera- 
tionem pure „phaenomenologicam“, quae nunc dici solet, 
i. e. functiones sive phaenomena interna ita spectamus, 
sicut in immediata perceptione se sistunt, seposita omni 
praeconcepta theoria sive interpretatione. 

Sine dubio functiones psychicae actus vitales sunt. Actio 
vitalis autem est actio immanens seu talis, quae ab agente 
procedit et cum termino suo in agente manet. Quando 
homo brachium movet, vitaliter agit, quia actio (movere) 
ab eo procedit et cum effectu producto (motu) in eo manet. 
Simili ratione si quis actum cognitionis, attentionis, amoris 
elicit, actio ab agente procedit et pariter effectus, nempe 
cognitio, attentio, amor, in agente manet. In actione igitur 
vitali agens „se movet”, motu late sumpto, atque se ipsum 
perficit. Vita in actu primo est substantiale principium vel 
facultas immanenter agendi, vita vero in actu secundo ipsa 
actio immanens modo descripta. 

1. Communis omnium sententia et perpetuum propriae 72 
conscientiae testimonium indicant, imprimis duplex vitae 
genus in homine distinguendum esse, unum secundum se 
inconscium, quod functiones nutritionis, augmentationis, 
generationis complectitur tantumque conservationem vitae 
corporeae individui et speciei intendit et vegetativum dicitur, 
alterum conscium, quod intentionaliter in obiecta refertur 

et psychicum vocatur. Manifestum enim est, plane diversas 
inter se esse functiones vegetativas digestionis sive respira- 
tionis et actus psychicos videndi sive irascendi. 

2. Functionibus psychicis commune est, ut intentionaliter 7 i 
ad obiecta referantur, videlicet illo modo omnibus notissimo» 

Donat. PsyeliologiaS. 4 

quem repraesentare, cogitare, appetere, dolorem sentire vo- 
camus, et- ut nobis consciae sint seu tamquam nostrae per- 
cipiantur. Sunt autem diversi generis. In philosophia ari- 
stotelico-scholastica, quae hac in re cum sententia vulgari 
congruit, haec duo principalia genera distinguuntur: cogni- 
tiones, velut videre, repraesentare, cogitare, et appetitiones 
seu inclinationes, velut amor, complacentia, velle. Cognitio 
obiecta in se recipit et quasi reproducit, appetitio autem 
est inclinatio in obiectum. „ Cognitio “, inquit s. Thomas, 
„est secundum quod cognitum est in cognoscente; appe- 
titus autem est, secundum quod appetens inclinatur in ipsam 
rem appetitam/ 1 ) „Ideo operatio apprehensivae virtutis 
assimilatur quieti operatio autem virtutis appetitivae magis 
assimilatur motui/ 2 ) Haec divisio usque ad recentissimum 
tempus, quo diversae aliae divisiones tentatae sunt, con- 
stanter retenta est. Et merito quidem, tum propterea, quia 
congruit cum communi hominum opinione et usu, ex quo 
etiam primitus in philosophiam recepta est, tum ideo, quia 
una ex parte membra divisionis inter se multum differunt, 
altera autem ex parte omnes actus psychici, qui inveniri 
possunt, iis apte subsumi possunt, ut suis locis patebit. 8 ) 

3. Porro eadem conscientia teste in functionibus cogno- 
scivitis denuo observamus, magnum discrimen intercedere 
inter eas, quas sensitivas appellamus, ut videre, tangere, 
quae in. organis corporalibus inesse tantumque obiecta cor- 
poralia et concreta attingere experimur, et cognitiones in- 
tellectuales, ut conceptus abstractos, iudicia, ratiocinia, quae 
obiecta modo sublimiore et quidem non solum corporalia, 
sed supersensibilia quoque repraesentant et etiam in se 
entitative spectatae conscientiae nostrae sublimiores appa- 
rent. Simili ratione duplicem appetitum distinguimus, sen- 
sitivum et rationalem. 

, ] ) 1 q. 16 a. 1. — 2 ) 1 q. 81 a. 1. — 3 ) Haec distinctio duplicis 
tantum supremi generis psychici egregie confirmatur mysterio SS. Tri- 
nitatis. Etenim solum duae personae divinae procedunt et quidem ut 
termini actionum immanentium. Verbum terminus intellectionis, Spiri- 
tus S. terminus amoris. Ex quo colligitur, etiam in Deo duplex tantum 
genus supremum activitatis psychicae distinguendum esse, proinde simi- 
liter in homine, qui ad imaginem Dei factus est. 


Itaque vita psychica in rationalem et sensitivam dividi- 
tur et utraque tum cognoscendi tum appetendi functiones 
comprehendit. 

Postquam recenti tempore antiqua divisio functionum psychicarum a 74 
multis relicta est, magna Jiac in re orta est opinionum varietas et fere 
confusio. Psycliologia associationis anglica initio omnes functiones ex 
perceptionibus sensitivis (sensations) earumque reproductionibus deri- 
vare conata est, cuius reliquae solum variae modificationes et compo- 
sitiones sint. Secundum alios elementares functiones sunt perceptio et 
emotio (Wundt, Spencer), secundum alios perceptio, repraesentatio et 
emotio (Titchener: perception, image, afiection); alii distinguunt phae- 
nomena, actus, relationes et effectus functionum psychicarum (Stumpf), 
alii repraesentationes, iudicia, motus appetitivos (Vorstellung, Urteil, Ge- 
mutsbewegung ; Brentano), alii alias divisiones statuunt. Admodum 
frequens est divisio trimembris in cognitionem, sentimentum (Gefuhl), 
volitionem (connaissanee [representationj, sensibilite [affectivitej, volonte 
[acti vitej), quae, postquam Rousseau aliique affectui peculiare momentum 
tribuerunt, per Tetens et liant inducta est. 

Anima triplicis vitae humanae, vegetativae, sensitivae et 75* 
rationalis, ultimum principium est. Licet eius exsistentia et 
natura postea demum accurate demonstranda sint, tamen 
hoc loco iam eius et pariter potentiarum eius notiones pau- 
cis exponere iuvat, quia per decursum tractationis saepe 
commemorantur. 

Anima generatim sumpta cum Aristotele secundum com- 
munem hominum sensum primum vitae principium in vi- 
ventibus corporeis intellegitur. 1 ) Dicitur principium vitae in 
viventibus corporeis i. e. in homine, bruto, planta; etenim 
anima essentialem respectum ad corpus includit, quod vivi- 
ficat. Principium autem primum sive substantiale dicitur vel 
remotum, ut distinguatur a potentiis vitalibus, quales sunt 
intellectus vel voluntas; potentiae sunt vires animae, quibus 
ad modum instrumentorum in actionibus eliciendis utitur.. 

Animam esse in nobis , suis locis ex actionibus vitalibus, 
quas habemus, demonstrabitur. Si plantae propter vitam 
vegetativam, qua praeditae sunt, animam (vegetativam) a 
materia essentialiter diversam habent, id quod in cosmo- 
logia ostenditur, sine dubio etiam homo iam ob vitam suam 

1 ) „To6to, m fy&pev xcd afaS-avopEffa xcti &iavoupe8-a itpcoTcac;.“ De- 
anima II 1 (414 a 12). 

4 * 

vegetativam, quae plantarum vita perfectior est, animam habet. 
A fortiori vita eius sensitiva et rationalis animam postulant. 

76 Anima humana igitur triplicis vitae prineipium primum : 
est. Sed non eodem modo. Praeter animam etiam corpus 
habemus. Corpus autem et anima non duo entia separata 
sunt tantum copulatione accidentali coniuncta, velut eo 
fortasse, quod anima in corpore tamquam in habitaculo 
resideat; sed anima et corpus coalescunt ad unam substan- 
tiam et naturam humanam atque ex utraque parte homo 
unus . indivisus oritur, quatenus anima ut forma substan- 
tialis seu pars determinans corpori se suasque facultates 
vitales, aliquas saltem, communicat. 

Itaque anima ex natura sua ad unionem cum corpore 
ordinatur. Nihilominus spiritualis est: licet uniatur corpori, 
non tamen in exsistendo et operando ab hac unione pen- 
det, sed inclependenter a corpore exsistere et aliquam sal- 
tem operationem, rationalem videlicet, exercere potest. 

Proinde magnum est inter varia genera vitae discrimen. 
Vitam vegetativam et sensitivam anima simul cum corpore 
ut conprincipio elicit, ut haec vita a corpore et anima tam- 
quam ab uno principio composito oriatur. Vitae vero ratio- 
nalis anima sola principium est, sine corpore ut conprincipio. 

77 Potentiae animae sunt facultates sive vires, quibus ac- 
tiones vitales elicit, veluti potentiae videndi, audiendi, in- 
tellectus. Modo dictum est, animam vitam vegetativam et 
sensitivam simul cum corpore, rationalem vero per se solam 
exercere. Proinde etiam potentiae vegetativae et sensitivae 
non in sola anima, sed in corpore et anima i. e. in organis 
corporalibus anima informatis insunt, e. g. potentiae sen- 
tiendi in apparatibus nerveis anima informatis. Propterea 
potentiae organicae dicuntur. Potentiae vero vitae rationalis, 
intellectus et voluntas, in sola anima spirituali sunt ideo- 
que spirituales appellantur. Nihilominus’ etiam potentiae 
organicae principalius ad animam pertinent, quippe quae 
corpori tribuit, ut vitam et potentias vitales habeat. 

1) Admittendas esse potentias vitales seu vires animae, sine 
demonstratione clarum est. Recentes quidem hanc „ schola- 


sticam doctrinam potentiarum “ saepissime reiciunt, quod 
non percipiantur neque quidquam ad eventus explicandos 
conferant. 1 ) Attamen cum sine dubio diversas actiones vitales 
eliciamus, manifestum est, nos sive animam nostram etiam 
, posse ad agendum 1 , diversum pro diversis actionibus, habere; 
hoc multiplex autem posse potentias vocamus, „cum potentia 
animae nihil aliud sit quam proximum principium opera- 
tionis animae “ a ). Ad duplicem autem adversariorum obiec- 
tionem haec respondenda sunt. Potentiae non quidem im- 
mediata experientia percipiuntur, attamen ex actuum exsi- 
stentia colliguntur. Et verum est, eo, quod actus alicui 
potentiae tribuitur, non novam naturae actus explicationem 
dari; at eius effectio declaratur et principio causalitatis 
satisfit. Realitas potentiarum tam evidens est, ut adver- 
sarii eas semper aliis nominibus iterum inducant. 

Quaestio solum fieri possit de numero et divisione poten- 
tiarum animae, sintne tct admittendae, quot statui solent, 
an vero ad pauciores vel immo unicam reduci possint. Ad 
quam rem referuntur, quae supra de generali classificatione 
functionum exposita sunt et quae postea de distinctione 
sensuum, de memoria, intellectu, ratione et de aliis distinc- 
tionibus dicentur. 3 ) 

2) Aeque perspicuum est, potentias ab anima saltem 78 
ratione distinctas esse. Potentias enim tamquam principia 
proxima seu instrumenta concipimus, quibus anima ad varia 
genera actionum producenda utatur. 

Antiqua quaestio controversa est, utrum etiam realiter 
ab anima distinctae sive accidentia animae sint. Rea'em 
distinctionem docent Thomas et thomistae generatim, Soare?, 
Toletus, Lugo, alii; eam negant praeter antiquiores scoti- 
stae, nominalistae, Hurtado, de Eenedietis, alii. Realis 
distinctio nullis certis argumentis demonstrari potest; ipse 

J ) Confer e. g. haec: „Cette interpretation, autrefois presque classi- 
que, est aujourd’ hui unanimement repoussee par les psychologues . . 

Ni la substance arae dont ces facultes ne seraient que les differents 
pourvoirs, ni ces facultes elles-memes ne sont des realites observables.* 

A. Cuvillier, Manuel de philos. I 2 (1933) 110. — 2 ) 1 q. 78 a. 4. — 3 ),De 
generali principio „potentiae specificantur per obieeta" cf. Ontologiam, 

De potentiis. 

Suarez aliique eius defensores solum probabilem eam habent. 
Neque realis distinctio ex eo sequitur, quod potentiae inter 
se influunt; si intellectus pulchritudinem contemplans volun- . 
tatem ad complacentiam inducit, non physice in eam agit, 
sed unus actus in anima est ratio, cur alius sequatur. 

Attamen etsi distinctio realis statuatur, tamen dicendum est, animam 
non sic per potentias agere, ut tantum potentias sustentet et ipsae 
solae agant, sed animam simul cum potentiis agere actione una, quae 
simul ab anima et potentia procedit, ab illa quidem principalius, 
attamen minus determinate, a potentia vero magis determinate, attamen 
tamquam ab instrumento. Hunc animae influxum iam conscientia 
testari videtur (,ego cogito 1 ). 

3) Haec genera potentiarum vitalium in homine cum 
Aristotele et s. Thoma distingui possunt: potentiae vege- 
tativae, sensus, intellectus, appetitus sensitivus et rationalis, 
quibus potentia motrix addi potest. 

Ex ordine igitur primum de potentiis et functionibus eogno- 
scitivis et quidem antea de sensibus, postmodum de intellectu, 
deinde de aliis potentiis et functionibus agendum est. 

79 Diversae doctrinae de functionibus psychicis. Expositiones 
de actibus psychicis melius intellegentur, si diversas sen- 
tentias generales de eo um natura, quae identidem com- 
memorandae erunt, nunc iam oculis subicimus. Sunt 
potissimum hae: 

1. Dualismus psychologicus, qui corpus et animam, facta 
physica et psychica realitates essentialiter diversas et irreduc- 
tibiles esse affirmat. Eum imprimis philosophia scholastica 
docet. Sed ipsa animam substantialem tenet, plerique vero 
hodierni actualismo (phaenomenismo) adhaerentes animam 
solum complexum actuum esse affirmant. Praeterea illa cor- 
pus et animam ad unam naturam uniri asserit, recentes vero 
plerumque, utriusque unionem entitativam ignorantes, inter 
partem physicam et psychicam tantum parallelismum sine 
mutuo influxu vel non aliam unionem nisi mutuam utrius- 
que actionem statuunt. 

2. Monismus psychologicus negat, animam et coipus, 
psychica et physica in homine duas realitates essentialiter 
diversas esse. Qui varias formas induit. 

a) Materialismus tantum materiam eiusque effectus et 
qualitates admittit. Ideo animam a corpore diversam negat, 
actus psychicos vero modo effectus et functiones materiae 
modo phaenomena processibus materialibus adnexa esse 
dicit. Antiquo tempore materialismi defensores erant Demo- 
critus, Epicurus, Lucretius atomistae, qui animam pro 
materia subtili habebant. Quibus hac in re stoiti propinqui 
sunt animam materiam quandam aeream instar halitus 
(jiveupa) fingentes. Recenti aetate similis materialismus 
saec. 17. et 18. in Angi ia (Hobbes) et Gallia (La Mettrie 
[„L’homme machine“], Helvetius, Holbach) grassatus est, 
saec. 19. in Germania increbuit, cuius defensores (Feuer- 
bach, Vogt, Moleschott, Haeckel, Freud) actus psychicos 
puras functiones cerebri habent. Nunc materialismus apud 
multos formam subtiliorem induit, qui quidem actus psy- 
chicos et eventus physicos differre concedunt, attamen illos 
solum epiphaenomena horum esse et iisdem legibus physio- 
logicis regi dicunt (epiphaenomenismus, physiologismus). 

b) Spiritualismus idealisticus affirmat, solam animam sive 
spiritum realitatem habere, corpus vero tantum phaeno- 
menon subiectivum perceptione animae productum esse. 
Saepe cum pantheismo et semper cum idealismo coniungitur, 
qui materiam pro sola apparentia habet. Defensores huius 
spiritualismi multi sunt, ut Berkeley, Leibniz, Maine de 
Biran, Ravaisson, Vacherot, Renouvier, Lachelier, Lotze, 
Wundt, alii. Spiritualismus igitur animam admittit, at 
saepe eam tantum actuum complexum interpretatur. 

Art. 2. De natura sensationis 

Sensationes sunt actus cognoscitivi vitae sensitivae et 
complectuntur perceptiones et reproductiones. Perceptiones 
sensitivae (Sinnesempfmdungen, perceptions) obiecta sua 
prius determinatione ab iis accepta ut praesentia exhibent, 
vident, audiunt, tangunt. Reproductiones (Sinnesvorstel- 
lungen, reproductions) obiecta aliquando percepta nulla nova 
ab iis determinatione accepta iterum repr aesentant, attamen 
non ut praesentia, sed tantum repraesentando, imaginando. 

De sensibus 

Sensus (Sinn, sens) est potentia cognoscitiva sensitiva 
sive vis sentiendi. Actus sunt sensationes. Sensus secun- 
dum diversitatem sensationum, quas eliciunt, dive; si sunt 
et postea ex ordine describentur. Alii sunt perceptivi, qui 
obiecta percipiunt, nempe quinque sensus externi, sensus 
temperaturae, kinaestheticus, organicus, communis; alii sunt 
reproductivi, phantasia et memoria sensitiva 

A sensibus ulterius organa sensitiva, e. g. a potentia vi- 
dendi oculus, a potentia audiendi auris distinguenda sunt. 
Organum est pars corporis apte instructum, in quo ut subiecto 
sensus inest quodque per sensum sensationes producit. 

Quod sensationem attinet, prima quaestio haec se offert, 
quaenam sit sensationis generatim spectatae interna natura. 
Manifestum est, sensationes esse contingentes actus nostros 
itaque accidentia in nobis tamquam subiecto inhaerentia 
et a nobis ut principio producta. Proinde quaeritur, sintne 
effectus et qualitates mere materiales corporis nostri, an 
vero altioris principii, quod in nobis sit, animae, an for- 
tasse utriusque simul in unam naturam coniuncti. 

Th I . Sensatio neque a solo corpore (1 . p.) neque a sola anima (2. p.), sed a cor- 
porali organo animato elicitur ; idcirco sensus potentiae organicae sunt (3 . p,). 

81 Declar. Thesis enuntiatur de sensatione generatim, qua- 
tenus tum perceptiones tum reproductiones sub se compre- 
hendit. Veritas, quam asserit, aliquod caput praecipuum 
psychologiae scholasticae est. Ex hac enim veritate essentiale 
discrimen colligitur, quod inter sensationes et intellectiones, 
generatim inter vitam sensitivam et intellectualem inter- 
cedit, et in eadem potissimum fundatur doctrina illa prin- 
cipalis, quae animam et corpus ad unam naturam humanam 
uniri docet; quam de anima tractantes uberius exponemus. 

Eandem doctrinam Aristoteles docet 1 ) et s. Thomas et 
scholastici communiter sequuntur, a s. Augustino hac in re 
recedentes, qui cum Platone solam animam sentire opinatur. 

Aristoteles eam plurimis in locis profert et tam manifestam 
esse censet, ut eam vix demonstratione indigere putet. Cf. De sensu 
et sens. 1 (436 b 6). 


De natura sensationis 

Pars prima igitur affirmat, sensationes non sicut motus 82 
aliosque effectus pure materiales sola materia produci, pro- 
inde, ut sufficiens principium sensationum adsit, in homine 
praeter corpus sublimius principium a corpore essentialiter 
diversum, animam, admittendam esse. Corpus in thesi in- 
tellegimus materiam seu substantiam extensam qualitatibus 
viribusque physicis et chemicis praeditam, eique animam 
tamquam substantiam a materia essentialiter diversam 
opponimus. Ergo hac parte simul demonstratur, in homine 
animam esse. 

Itaque prima pars materialismo opponitur. Philosophi 
hodierni materalismo crassiore repudiato ferine consen- 
tiunt, facta physica seu materialia et psychica una quidem 
ex parte (quod verum est) invicem comitari, e. g. percep- 
tionem non esse sine excitatione nervorum, repraesenta- 
tionem non sine motu et processu chemic-o in celebro, 
affectum non sine mutatione vasorum sanguineorum et 
cordis, sed altera ex parte diversae esse indolis. Nihilo- 
minus adhuc aliqui subtiliorem materialisinum inducunt. 
Actus enim psychicos ita physicis adnectunt, ut eorum 
pura epiphaenomena, phaenomena secundaria et appendix 
evadant et iisdem legibus physiologicis subiciantur (physio- 
logismus, epiphaenomenismus). Immo ,, identitatis psycho- 
phy sicae" defensores non dubitant asserere, physica et 
psychica, etsi diversae indolis sint, tamen realiter ident.ica 
esse tamquam eiusdem realitatis duo quasi latera, facies, 
apparentias, expressiones. 

Epiphacnomenismi defensores ita disserere solent: «Scientia natura- 83 
lis declarat, quatenus causas demonstrat, psyehologia declarat, quatenus 
eventus psychicos, quos observat, ad eorrespondeuf.es processus nervcos 
refert. “b «Concludimus, complexum functionum psychicarum, psyrheu, 
per partem eventuum systematis centralis nervorum constitui et actus 
psychicos . . esse aliquod phaenomenon secundarium." «Anima est 
functio cerebri; hoc ita demonstratum est sicut quodcumque aliud, si 
hac in re aequali modo concludere licet sicut, alibi. Quod simul dicit, 
animam individualem cum cerebro tnori." ! ) Asserunt, phaenomena 

'"iichmer, A textbook of psychoiosy §9. — -) E. Bieuler: «Wir 
schlieSen daraus, daS die Gesaratheit der psynfeischen Pnnkl.iouen, die 
Psyche, durcii einon Teii der VorgSuge im Zenlrahierveiisystem ge- 
bildet werde und daS das Bewu&tsein in Bezug auf die Zusammen- 

psychica speciali formae energiae nerveae alligata esse, qnae oriatur, 
quando energia chemica systematis centralis nervorum convertatur, et 
ceteroquin generalibus legibus energeticis suhiaeeat." 1 ) Dicunt „duo 
genera causalitatis physicae et psychicae quoad generalissimas leges 
congruere”, energiam psychicam .conservari, transferri et dissipari secun- 
dum leges, quae de energia physica statutae sint" 2 ); .mentem esse 
epiphaenomenon cerebri" 1 ' 1 ). 

84 Defensores identitatis psychophysicae variis imaginibus adhibitis doc- 
trinam suam describunt sive potius eius absurditatem tegere conantur, 
velut dicentes: .pars spiritualis et corporalis hominis" se habent sicut 
.latus concavum et convexum circuli", .tantum duae diversae apparen- 
tiae eiusdem rei ex duplici loco sunt". 4 ) At manifestum est, motum 
cerebralem et cogitationem non esse eandem rem diverso tantum modo 
aspectam sive expressam. 

85 Pars secunda asserit, etiam corpus, organa scilicet nervea, 
ut principium efficiens cum anima ad sensationem produ- 
cendam concurrere. Vix quispiam nunc negaverit, corpus 
ad sensationem producendam aliquo modo necessarium esse, 
nempe saltem ut condicionem ad recipiendas et perferendas 
excitationes externas. Sed corpus esse sensationum prin- 
cipium, iam inter antiquos Plato et platonici negarunt, 
quos hac in re Augustinus secutus est. Recentiore tem- 
pore inter alios Descartes (f 1650) similem, sicut Plato, 
dualismum immoderatum inter animam et corpus induxit; 
animam dicit in media cerebri parte,, cui nomen glandula 
pinealis (Zirbeldriise), residere ibique per organa periphe- 
rica excitationes recipere, ipsam autem solam actus senti- 

hange, die wir zurzeit wissenschaftlieh untersuchen konnen, eine Neben- 
erscheinung sei." Zeitsehiift f. Psychologie 69 (1914) 39. .Die Psyche 
ist eine Funktion des Gebirns : das ist so bewieseD wie irgend etwas 
anderes, wenn man hier in gleicher Weise schliefien darf wie sonst. 
Damit ist gesagt, die individuelle Psyche stirbt mit dem Gehirn." 
Idem auctor, Naturgeschichte d. Seele 2 (1932) 251. 

0 A. Lehmann behauptet, ,dafi die psychischen Erscheinungen an 
eine besondere Energieform gebunden seien, die bei tlmwandlung der 
chemischen Energie des Zentralnervensystems entstehe und ubrigens 
den allgemeinen Energiegesetzen unterworfeu sei". Grundzuge "der 
Psychophysiologie (1912). Vorrede. — 2 ) G. Heymans glaubt, daS 
.diese beiden Arten der Kausalitat, so verschieden sie sonst sein 
mogen, doch in ihren ailgemeinsten Gesetzen zusammenkommen", dafi 
die psychisehe Energie „sich erhalt, sich ubertragt und sich zerstreut 
nach gleichen Gesetzen wie die, welche fur die physische Energie 
festgestellt worden sind". Uber die Anwendharkeit des Knergmhegrifles 
in der Psychologie (1921) 1 3 39. — s ) Th. Ribot, Maladies de la 
personnalite (identidem). — 4 ) Fechner. Cf. postea dicenda de paral- 
ielismo psychophysico. 


endi, cogitandi, appetendi producere, immo in hac activi- 
tate essentiam animae consistere. Psychologi hodierni, qui 
materialistae non sunt, omnes actus psychicos, nullo facto 
discrimine inter sensitivos et intellectivos, soli animae tri- 
buere solent 1 ), attamen eos nihilominus ita plerumque cor- 
pori alligantes, ut negent, extra systema nervorum ullam 
vitam psychicam exsistere posse, recusantes hac ratione 
omnem spirituum immortalium exsistentiam. Ita veram unio- 
nem substantialem animae cum corpore ignorantes duo 
fere ex uno homine faciunt principia: corpus, quod im- 
pressiones sensorias recipit, et animam, quae sola sentit 
(cuius substantialitatem insuper plerique negant). 

A doctrina in thesi asserta ceteroquin inter scholasticos nunc com- 
muni etiam Balmes et Palmieri recesserunt affirmantes, ad sensationem 
corpus quidem et animam concurrere, sed ita, ut tantum anima prin- 
cipium eliciens, corpus autem solum condicio interna sit ; sensationem 
igitur nou extensam, sed simplicem esse. 2 ) 

Demonst. 1. p. 1. Si sensationes a solo corpore sive ma- 86 
teria producerentur, non possent essentialiter diversae et 
sublimiores esse quam omnes illi effectus materiales, quos 
materia extra subiectum sentiens producit, velut motus, 
mutationes figurae, processus chemici, phaenomena elec- 
trica, magnetica; sed iis essentialiter similes essent tan- 
tumque fortasse gradu differrent. Nam materia in sentiente 
et extra eadem est; extrinsecus enim in organismum reci- 
pitur, proinde (sine anima) forte novas accidentales modi- 
ficationes, non autem diversam essentiam acciperet. Atqui 
sensationes essentialiter diversae totoque ordine sublimiores 
sunt quam illi alii effectus materiales. Nam a) clare per- 
cipimus, audire et motum, videre et mutationem chemicam, 
dolorem et attractionem, imaginationem et situm corporalem 

‘) Cum quadam vehementia inter alios H. Bergson id defendit: 
.Corpus nostrum est instrumentum actionis et actionis solius. Nullo 
gradu, nullo sensu, sub nullo respectu alicui repraesentationi praepa- 
randae, multo minus explicandae inservit." (.Notre corps est uu in- 
strument d’action et d’aclion seulement. A aucuu degre, en aueun 
sens, sous aucuu aspect il ne sert a preparer eiieore moins a expli- 
quer une represeutation.") Matiere et.memoire 5 (1908) 251. — 2 J Pal- 
mieri, Instit. philos. 11, c. 2 th. 2; sed in opere posthumo „De crea- 
tione" (1910) 277 hanc sententiam retractavit. 

tam diversa totoque ordine distantia esse, ut in his mate- 
rialibus eventibus ne initialis quidem gradus sensationis 
inveniatur, b) Etiam varia oppositio est. Eventus pure 
materiales sensibus externis videri et tangi, sensationes 
autem tantum interna conscientia percipi possunt; opera- 
tiones pure materiales, velut motus, inter se actione tran- 
seunte agunt et in se invicem (secundum legem constantiae 
energiae) converti possunt, sensationes autem actiones im- 
manentes sunt neque sic converti possunt. Ergo sensatio 
non a solo corpore producitur. 

87 2 Multas saltem sensationes, ut dolores, perceptiones 

musculares, perceptiones caloris, frigoris, tactus clare per- 
cipimus extensas esse per partem corporis; praeterea ex- 
perimur eas in diversis partibus corporis inter se distan- 
tibus esse; denique variis temporibus sensationes varias, 
hodie hunc dolorem, post mensem alium adesse animad- 
vertimus. Nihilominus omnes et singulas sensationes earum- 
que partes semper in eodem sublecto, ego nostro, exsistere 
vel exstitisse evidenter experimur, ludicamus enim: ego 
habeo hunc integrum dolorem extensum, habeo dolorem 
manus et dolorem pedis, dolorem hodiernum et praeteri- 
tum Atqui haec ita percipere non possemus, si solum 
corpus principium et sublectum sensationum esset; sed 
requiritur, ut in sublecto sensationis sive in „ego“ saltem 
ut pars etiam substantia includatur, in qua eadem tum in- 
tegrae sensationes singulae tum omnes simul insint, quae 
igitur non sicut corpus ex diversis partibus componatur, 
sed substantia simplex sit, anima Si enim solum corpus 
subieetum esset, nihil iam haberetur, quod stricte idem 
omnibus sensationibus et partibus earum subesset. una 
pars brachii non posset sentire, se habere dolorem alterius 
partis, multo minus brachium perciperet, se habere dolorem 
capitis, neque pars nervi hodierni, cuius materia continuo 
mutatur, conscientiam habere posset, se dolorem longe 
praeteritum percepisse. Ergo. 

8S B. Etiam hoc addi potest. Operationes vegetati vae non a 
sola materia producuntur, sed praeterea principium vitale 


essentialiter altius postulant, ut in cosmologia ostenditur. Atqui 
sensationes sunt multo perfectiores quam operationes vege- 
tativae. Ergo neque sensationes a solo corpore producuntur. 

Demonst. 2. p. 1. Plurimae saltem sensationes, quibuscum 89 
aliae natura conveniunt, velut sensationes tactus, caloris, 
gustus, sensationes musculares, perceptiones situs corporis 
clare percipiuntur indolem corpoream habere, quatenus per- 
cipiuntur inter se distare, in diversa parte, dextera, sinistra, 
superiore, inferiore locatae esse, per corpus extendi, maiores 
vel minores esse. Atqui sensationes non possent percipi 
sic indolem corpoream habere, localiter distantes et extensae 
esse, si non a corpore, sed a sola anima elicerentur. Sic 
enim similes essent unicae causae suae efficienti, animae, 
ideoque, quia anima simplex est et indole corporea, exten- 
sione, partibus localiter distantibus caret, etiam sensationes 
simplices et Indolis incorporeae essent. Aliter: si non a 
corpore, sed ,a sola anima spirituali procederent, non pos- 
sent indolem corpoream participare. Ergo sensationes non 
a sola anima producuntur. 

2. Praeterea sensationes continuo et directe pendent a 90 
nervis eorumque mutationibus physiologicis et iis regun- 
tur. Perceptionis sensitivae qualitas, duratio, intensitas 
determinatur excitatione nervorum: certae perceptiones et 
reproductiones statim excidunt, si certi nervi laeduntur, 
si status nervorum certis modis mutatur, pariter etiam sen- 
sationes correspondenti ratione mutantur, iniectio aetheris, 
affluxio sanguinis, frigus digiti minuunt sensibilitatem, medi- 
camenta, substantiae alcoholicae, venenosae nervos afficien- 
tes mutant vel tollunt perceptiones ac reproductiones. Atqui 
si sola anima, non etiam nervi principium sensationis essent, 
non posset declarari, eas sic continuo et directe a nervis 
eorumque mutationibus pendere et regi. (Nam ex eo solo, 
quod corpus et processus physiologici necessaria condicio 
sensationum dicuntur, quatenus excitatio per nervos ad 
animam deferenda sit, non explicatur, cur non tantum 
perceptiones, sed etiam reproductiones et quidem non solum 
quoad exsistentiam, sed etiam quoad durationem, intensi- 

tatem omnesque proprietates ita a mutationibus corporis 
directe pendeant iisque regantur.) Ergo sensationes non 
a sola anima producuntur. 

3. Si sensatio a sola anima procederet, spiritualis esset 
sicut actus intellectus; actus enim spiritualis ille est, qui 
nullo modo, nec unice nec simul, a principio materiali 
procedit. Hoc supposito autem a) non posset illud maxi- 
mum in cognoscendo discrimen explicari, quod inter sen- 
sationes et actus intellectus intercedit, b) Etiam anima 
beluina spiritualis et proinde immortalis esset. Nam quia 
etiam sola sensationes eliceret ideoque in his actibus a 
corpore non penderet, neque ab eo in essendo penderet, 
sive spiritualis esset; quod enim in essendo a corpore 
pendet, in omnibus suis actionibus ab eo pendet. Ergo. 

91 4. Plerique etiam ita argumentantur. Ut sensationes vel saltem per- 
ceptiones elici possint, opus est, ut antea a corporibus percipiendis 
determinentur. Atqui si sensationes a sola anima elicerentur, non 
posset haec determinatio fieri. Nam in hac suppositioue anima ipsa 
in corpore quidem habitans, sed cum corpore non in unam naturam 
coalesdens (quod adversarii immoderatum dualismum inter animam et 
corpus statuentes affirmant) directe determinanda esset per processus 
physiologicos nervorum, qui in sensatione externa a corporibus externis, 
in perceptione interna a proprio corpore producuntur Itaque nervi 
sive corpus actione transeunte directe agerent in animam spiritualem. 
Tam vero non videtur naturaliter fieri posse, ut corpus directe in spiri- 
tum agat. Spiritus enim tam sublimis et tam diversus a corpore est. 
ut a corpore naturaliter attingi posse non videatur. Sive aliter: hic 
influxus esset sicut ipsum corpus aliquid materiale, proinde conaturaliler 
a spiritu recipi non posset; seu spiritus fieret subiectum recipiens 
actionis sive effectus a corpore producti, qui igitur, utpole causae pro- 
portionatus, accidens materiale esset, iam vero* spiritus nequit coua- 
turaliter subiectum accidentium materialium fieri. Ergo sensationes 
non possunt a sola anima elici. 

92 Demonst. 3. p. Ex 1. et 2. p. consequitur, corpus et animam 
singulas sensationes producere. Quod nunc asseritur, paulo 
plus dicit: animam et corpus non tamquam duo principia 
inter se divisa, sed ut unum principium indivisum sive ut 
unam naturam sensationes elicere, non ita quidem, ut 
semper totum corpus, sed ut diversa organa, cerebrum, 
nervi oculorum et aurium una cum anima haec agant, ut 
igitur dicendum sit, sensationes ab organo animato produci. 


Haec utriusque unio ad unum principium, ut interim bre- 
viter dicatur 1 ), ex eo concludenda est, quod sensatio est 
unus actus, unum agere, quod a duobus agentibus divisis 
produci non potest. Duo agentia inter se divisa, velut duo 
trahentes currum, tantum ita agere possunt, ut divisim 
duplex actio ab iis egrediatur. Hac ratione s. Thomas 
dicit: „ Omnis operatio sensitivae animae est coniuncti [totius 
compositi]." 2 ) „ Sentire non est operatio animae tantum." 8 ) 

Ideo sensus potentiae organicae sunt. Potentia organica 93 
est potentia vitalis in organo corporali inhaerens. Cum 
igitur demonstratum sit, sensationes ab organo corporali 
provenire, sequitur potentias sensitivas his organis animatis 
inesse. Itaque organa animata sunt principium substantiale 
et remotum, potentiae vero sensitivae, quasi eorum instru- 
menta, sunt principia proxima sensationum. Jllud est 
subiectum operativae potentiae", docet similiter s. Thomas, 
«quod est potens operari; omne enim accidens denominat 
proprium subiectum. Idem autem est, quod potest operari 
et quod operatur. Unde oportet, quod eius sit potentia 
sicut subiecti, cuius est operatio . . Manifestum est autem . ., 
quod quaedam operationes sunt animae, quae exercentur 
sine organo corporali, ut intelligere et velle. Unde poten- 
tiae, quae sunt harum operationum principia, sunt in anima 
sicut subiecto. Quaedam vero operationes sunt animae, 
quae exercentur per organa corporalia, sicut visio per 
oculum, auditus per aurem; et simile est de omnibus aliis 
operationibus nutritivae et sensitivae partis. Et ideo poten- 
tiae, quae sunt talium operationum principia, sunt in con- 
iuncto sicut in subiecto et non in anima sola." 4 ) 

Potentiae, quamquam forte, quod probabile est et communiter ad- 94 
mittitur, accidentia a substantia realiter distincta sunt, tamen simul 
necessariae proprietates sunt. Proprietates autem ex substantia sua 
emanant. Potentiae vitales organicae, etsi in composito sunt, tamen 

*) Idem uberius exponetur, quando de unione animae et corporis agetur. 

— 2 ) 1. q. 75 a. 3. — 3 ) Ib. a. 4. — 4 ) 1 q. 77 a. 5. Suarez et qui- 
dam alii veteres scholastici docent, potentias organicas in sola materia 
ut subiecto esse (De anima II 3 n. 3), attamen ita, ut ab anima cor- 
pori communicentur et anima simul agat. Quae tamen sententia dif- 
ficulter intellegitur. Cf. TJrraburu, Cosmol. p. 1125. 

speciatim ex anima emanare dicuntur; nam anima est forma corporis, 
pars hominis specificans, tamquam pars sublimior materiam ex se viiae 
imparem complens, elevans sive „actuans“ ad vitam habendam. 1 ) Hac 
ratione saepe potentiae organicae simpliciler potentiae animae dicuntur, 
non quasi in sola anima sint, sed quia anima speciaje earum princi 
pium emanativum est. .Omnes potentiae, dicuntur esse animae, non 
subiecti, sed sicut, principii; quia per animam coni unci uni |lolus homo) 
habet, quod tales operationes operari possit .“ .Omnes buiusmodi 
potentiae per prius sunt in anima, quam iu r.ouiuucto. oon sicut in 
suhiecto, sed sicut in principio." 2 ) 

Sio etiam intellegendum est., quod uoti raro dicitur, animam sen- 
tire „per organum" et. organum eius instrumentum esse 3 ) Tantum 
exprimitur, organum per animam accipere sentiendi lacullatem, sed 
non negatur, animam cum organo unam substautiam constituere. 

^5 -Sensus igitur, utpote organo corporali extenso inhae- 
rentes, potentiae extensae, non vero simplices sunt, sicut 
intellectus. Ideo etiam materiales appellari possunt hoc 
modo, quod, non sint spirituales, sed potentiae organi 
materialis; attamen non sunt pure materiales, in sola 
materia inhaerentes sicut vis resistendi, attrahendi, quae 
etiam in saxo est. 

Ideo intellectus quidem et voluntas, quia in sola anima 
sunt, post mortem in anima a corpore separati manent, 
sensus autem non manent nisi radicaliter, quatenus anima 
exigentiam retinet, ut, cum primum corpori iterum uniatur 
et organum adsit, potentiae sentiendi adesse incipiant. 

Porro sensationes similiter accidentia extensa, non vero 
sicut actus intellectus simplices sunt. 

96 Organum sentiendi generale non musculi vel ossa, sed 
partes systematis nervorum sunt et quidem potissimum 
systematis cerebro-spinalis. Tales sunt praecipue apparatus ■ 
nervei organorum periphericorum, velut ocuii, auris, sed 
praeterea etiam cerebrum, quod ad omnem sensationem 
producendam cooperatur. Quod cerebrum attinet, clara facta 
docent, praecipuum momentum in sensationibus producen- 
dis cortici cerebrali tribuendum esse; cortice enim laeso 
vel coniunctione cum eo interrupta sensationes elici iam 
nequeunt. Praeterea compertum est, sensationes elementares 

1 ) 1 q. 77 a. 6. — 2 ) 1 q. 77 a. 5 ari 1 et 2. - 3 ) .Nihil sentit sine 
corpore/ quia actio sentiendi non potest procedere ab anima nisi per 
organum corporale." Ib. ad 3. 

determinatis et interdum vaide circumscriptis cerebri par- 
tibus alligatas esse, quae propterea centra earum appellari 
solent. Sed sensationes ex compluribus elementaribus sensa- 
tionibus compositae omnibus harum centris simul alligatae 
sunt (n. 53). 

Itaque diversae partes cerebri prae aliis ad elementares 
perceptiones concurrunt; partes cerebri superiores tactui et 
perceptionibus kinaestheticis, pars temporalis auditui, pars 
occipitalis visui, olfactui autem fortasse et gustui aliqua pars 
cerebri frontalis inserviunt; attamen haec ita, ut, si illae 
partes laesae fuerint, aliae, quae iam antea illis functioni- 
bus producendis cooperabantur, vicaria vice earum locum 
supplere possint. Ad reproductiones phantasiae et memoriae 
sensitivae, quarum elementa fere semper ex variis sensibus 
desumpta sunt, multae partes cerebri simul concurrunt eoque 
plures, quo altiores sunt functiones ; etiam facibus una 
pars alterius functiones suscipere potest. 

Obiectiones. 1 Sensatio efficitur per excitationem ab obieeto in 97 
organo tactam Atqui excitatio est materialis, nempe physica vel cbe- 
mica. Ergo sensatio per causam materialem efficitur — Resp D mai 
per excitationem ut causam praeparatoriam C, ut causam directe pro- 
ducentem N C min. 

2. Materia per organisationem. qualem e. g. in cerebro adipisci- 
tur, novas vires accipere potest Ergo possit sensatio per eam solam 
produci — Resp D si organisationi essentialiter altius principium, 
anima, accedit C aliter Sd. novas vires accidentaiiter diversas acci- 
pere potest C essentialiter diversas et altiores N 

3 Sensus dicuntur facultates animae; ergo anima sola videtur sen- 
sus habere et sentire — Resp D ant quatenus principalius ad animam 
spectant, quae est in sentiendo causa principalior, corpori communicans 
facultatem sentiendi C qualenus in ea sola insunt N. 

4. Sic in sensatione pars assignari posset, quae a materia, et pars, 
quae ab anima produceretur — Resp N Tota sensatio et singulae 
eius partes ab utraque ut uno principio procedunt, a materia potissimum 
spectata materialitate sua ab anima autem spectata indole psychica 

5 Sensatio non est extensum quoddam continuum, sed, utpote in. 98 
haerens in minimis elementis separatis, nempe cellis et fibrillis nerveis, 
ex multis punctis componitur. — Resp D. sensatio integra non est 
unum extensum continuum Tr. non est extensa spectatis elementis, 
quae, etsi minima, tamen vere extensa, non punetualia sunt N. (de horum 
divisione conscientia nihil refert et, in quantum fortasse divisa sunt, 
unitate animae in unum ccniunguntur). 

Donat. Paycbalogia». 5 

6. Etiam actiones vegetativae a corpore animato producuntur. Ergo 
non esset discrimen inter illas et sensationes. — Eesp. C. ant. D. cons. 
non esset discrimeu sub hoc respectu C. non est sub alio respectu 

. magnum discrimen inter naturam specificam actus vegetati vi et sensitivi N. 

7. Sensationes uon percipiuntur in partibus corporis diversis. Sed, 
si ex punctione manus dolorem sentimus, imago visualis manus dolori 
percepto per phantasiam associata facit, ut eum videamur in manu 
percipere; reapse autem omnes sensationes in cerebro solo fiunt. 
Quare argumentatio 2. p., qua ostenditur etiam corpus principium sen- 
sationis esse, fallitur. — Eesp.. D. sine associata imagine visuali ple- 
rumque non adest determinata apprehensio circumscriptae regionis 
corporis C. ne indeterminate quidem percipitur, sensationem in diversis 
partibus esse, sed omnes in cerebro fiunt N. Cf. de hac re infra Tb. 2. 

Art. 3. De sensibus perceptivis 

99 Sensus in homine complures sunt, quibus singulis suum 
/ est obiectum formale ab aliis diversum. Sub vario respectu 
in varia genera dividi possunt. 

Veteres scholastici sensus externos et internos distinguere 
solent. Sensus externi (visus, auditus, gustus, olfactus, 
tactus) sedem habent in externis partibus corporis, interni 
vero (sensus communis, phantasia, memoria) in partibus 
internis. Fundamentum igitur divisionis non est diversitas 
obiecti formalis et actus, sed potius ratio quaedam externa, 
videlicet situs organi. 

Melior videtur esse divisio, quae cum psychologia mo- 
derna congruit, in sensus perceptivos et reproductivos , habita 
ratione diversi actus. Sensus perceptivi illi sunt, quorum 
actus perceptiones sunt (Empfindungen, perceptions), qui 
igitur obiecta, accepta prius ab iis determinatione, ut prae- 
sentia exhibent. Sensus vero reproductivi illi sunt, quorum 
actus reproductiones perceptionum habitarum sunt (Vor- 
stellungen, reproductions), qui igitur obiecta aliquando per- 
cepta nulla nova ab iis determinatione accepta iterum re - 
praesentant, sed non ut praesentia exhibent. Sensus repro- 
ductivi sunt phantasia et memoria sensitiva, perceptivi vero 
imprimis quinque sensus externi, praeterea sensus muscu- 
laris, sensus temperaturae et organicus et sensus communis. 

Ut a sensibus perceptivis initium sumamus, primum ali- 
qua de eorum determinatione dicenda sunt. Sensus enim 

perceptivi illi sunt, qui obiecta sua accepta prius ab iis 
determinatione ut praesentia exhibent. 

§ 1. De determinatione sensuum perceptivoram 

Determinatio sive excitatio (Reiz, 1’ excitant) est impressio, 
quam sensus perteptivus a re percipienda accipit quaque 
ad eius perceptionem inducitur. 

Determinafio requiritur. Nam sensus nec semper nec per- 100 
petuo idem obiectum percipit, sed ex se indifferens est 
tum ad percipiendum et non percipiendum tum ad hoc vel 
illud percipiendum, seu indifferens ad exercitium et ad 
specificationem actus. Ex quo sequitur, sensum non iam 
ex se ad sentiendum determinatum seu in actu primo pro- 
ximo constitutum esse, sed determinatione egere, ut per- 
ceptio et talis perceptio oriatur. Hanc determinationem 
autem a re percipienda accipit. Non enim a nobis ipsis 
pendet, ut perceptionem habeamus, sed videmus, sensum 
ea solum, velut montes, sonos campanae, percipere, quae 
in ipsum agunt, et tunc percipere, cum agunt. 1 ) 

Manifestum igitur est, determinationem a perceptione di- 
stinctam esse et eam praecedere neque perceptionem esse 
meram passivam receptionem excitationis externae. Inter- 
dum materialistae et alii sic loquuntur, quasi perceptio, 
velut visualis, tantum in receptione passiva determinationis 
extrinsecus acceptae, velut imaginis retinae, consistat. Sed 
perceptio ex omnium persuasione est psychica apprehensio 
obiecti, non tantum receptio impressionis materialis externae. 
Sensus quidem etiam a scholasticis potentiae passivae dici 
solent, quatenus nullam actionem in obiectum exercent et 
quatenus ante sensationem determinationem patiuntur, sed 
non quod in sentiendo non agant. 

Qualis sit determinatio. In determinatione triplex elemen- 101 
tum distingui potest: 

a) Excitatio physica externa sive exeitamentum, quod ex- 
trinsecus advenit, ut aetheris vibratio, quae oculos percutit. 2 ) 

b .Est autem sensus quaedam potentia passiva, quae nata est im- 
mutari ab exteriori sensibili/ 1 q. 78 a. 3. — 2 ) Excitatio physica rec- 
ti* 

b) Excitatio physiologica interna pariter materialis, quae 
in organis et nervis sensoriis peragitur, e. g. concussio 
mechanica ossiculorum auris, processus chemici in retina 
oculi vel in membrana interna narium et oris, excitationes 
per fibras nervorum currentes, excitatio cerebri. 

c) Excitatio 'psychologica interna, qua iam organum ani- 
matum ut tale et facultas sentiendi ad sensationem ipsam 
determinatur. Haec excitatio ex communiore scholasticorum 
sententia, quae tamen certa dici nequit, a determinatione 
physiologica realiter distincta et accidens facultati sentiendi 
impressum est. Ad sensationem enim, aiunt, immediate 
determinandam excitatio physiologica, utpote mere mate- 
rialis, non sufficit, sed postulatur impressio quaedam psy- 
chicae indolis facultati sentiendi inhaerens, ope excitationis 
physiologicae producta. 

De implexo processu, qui a prima impressione externa 
usque ad ultimam determinationem psychologicam decurrit, 
tum physiologi tum psychologi fateri debent vix quidquam 
certi enuntiari posse. 

102 Quod excitamenta physica attinet, physiologi distinguere 
solent excitamenta „ specifica" sive „ adaequata " , quibus di- 
versa organa specialiter adaptata sunt, ut auris vibrationi- 
bus aeris, oculus undulationibus aetheris, et „ communia" 
sive „inadaequata“, quae omnia organa ad sensationes ex- 
citare possunt, ut fluidum electricum, quod in oculo lucis, 
in aure soni, in ore saporis perceptionem excitat. 

Modica experientia docet, post acceptam excitationem ex- 
ternam non statim sensationem sequi; quando brachium 
allidimus vel digito flammam tangimus, post breve mo- 
mentum demum dolorem sentimus. Hoc tempus, quod inter 
primam impressionem ex parte obiecti factam et illud mo- 
mentum intercedit, quo sensationis iam ortae conscientiam 
habemus, tempus physiologicum vocari solet. Quod etiam 
mensurari potest; generatim circiter 1 / 5 - 1 / 7 sec. durat. 

tius ecccitamentum quam excitatio vocatur. Excitatio enim potius pro- 
cessum excitandi exprimit, excitamentum autem illud activum, quod 
hunc processum producit. 

Etiam observamus, desinente excitatione non statim per- 
ceptiones desinere, sed ulterius, generatim circ. 0'1 sec. per- 
severare, decrescente paulatim eius intensitate. Si igitur 
eo tempore eadem excitatio repetitur vel si discretae ex- 
citationes rerum aequalium celerrime sequuntur, interrup- 
tiones non sentiuntur, sed perceptio continua oritur: si 
meteorum cadit vel scintilla citissime vibrat, lucida linea, 
si imagines kinomatographicae celerrime invicem sequuntur, 
motus continuus apparet. 

Scholastici veteres determinationem psychologicam speciem impres- 103 
san i appellant et docent, eam esse accidens ab obiecto per determina- 
tionem physiologicam in potentia sensitiva productum, quo obiectum 
ei coniungatur, seu esse imaginem virtualem obiecti, qua sensus pro- 
xime disponatur ad obiectum cognitione exprimendum. Itaque sonum, 
aiunt, colorem, dulcedinem per excitationem physiologicam in nervis 
productam animae imprimere quandam sui similitudinem virtualem, 
quae ipsa deinde una cum potentia sensationem producat ; sensationem 
ipsam esse similitudinem formalem externi soni, coloris, dulcedinis. 

Hanc sententiam etiam nunc scholastici communius tenent. Alii 
quidam has species impressas negant asserentes, determinationem phy- 
siologicam, etsi tantum materialis sit et in corpore stet, tamen suf- 
ficere, ut etiam anima, utpote corpori coniuncta, ad sensationem pro- 
ducendam inducatur. Etiam animadverti potest, scholasticos in admit- 
tendis his speciebus impressis cum Aristotele supponere, omnes sensa- 
tiones esse eognitiones proprie dictas i. e. imagines obiecta repraesen- 
tantes, sicut in se sint. Quod tamen quoad complures saltem sensus 
teneri nequit; nam calor, sapor, odor, quos sensus temperaturae, gustus, 
olfactus exhibent, tantum subieetivae affectiones extrinsecus excitatae, 
non vero ut tales obiecta extrinsecus exsistentia sunt. 

Interdum dicuntur scholastici docuisse, ab obieetis externis „immi- 
grare et transportari" imagines in sensus, qiias deinde sensus expri- 
mant. Sed scholastici, si nonnumquam talbiigurali locutione usi sunt, 
sane non docuerunt, species impressasproprie ex rebus in sensus de- 
portari, sed tantum species _in_. organis influxu obiectorum produci. 1 ) 

Relatio inter excitationem et sensationem. Ab excitatione 104 
pendet intensitas sensationis. Varia utriusque relatio est 
praecipuum quoddam obiectum psychophysicae et psycho- 
logiae experimentalis. 

1 . Imprimis limen excitationis attendendum est (Reizschwelle, 
seuil), quod est excitatio minima, quae sensationem exci- 
tare valet. Infra eam aliqua excitatio quidem adesse potest, 

fi De natura speciei impressae plura dicentur infra, ubi de origine 
ideae intellectualis agetur. 

sed ex se sola perceptioni producendae non sufficit, e. g. 
verba nimis demissa. A creatore sapienter institutum est, 
ne anima nimis excitetur. 

Limen excitationis diversum est in diversis sensibus et in 
diversis adiunctis. Fatigatio, occupatio intensa mentis limen 
elevant seu sensibilitatem minuunt, attentio autem, exspec- 
tatio, nervorum excitatio, e. g. coffea forti producta, sen- 
sibilitatem augent; in quibusdam morbis vel in liypnosi 
sensibilitas modo abnormi augeri („ hyperaesthesia") vel etiam 
immoderate minui potest („ anaesthesia" vel audiendi et 
videndi gravitas). Qui diu in loco tenebricoso degit, facul- 
tatem acquirit, ut in caligine videat, quatenus ei tenuis lux 
sufficit, quae etiam in caligine adest; postquam autem diu- 
tius in luce versatus est, eam amittit. 

A limine excitationis descripto, quod absolutum dici potest, distinguen- 
dum est limen differentiale (Untersehiedsschwelle, seuil differentiel) seu 
minimum augmentum excitationis, quod augmentum intensitatis sensa- 
tionis producit. E. g. si colori caeruleo aliqui gradus intensitatis ad- 
duntur, donec oculus differentiam animadvertit, vel si numerus undu- 
lationum acusticarum augetur, donec auris mutationem soni percipit, 
isti gradus excitationis auctat » limen differentiale sunt. 

2. Excitatio et intensitas inter se proportionem servant, 
sed certa ratione modificatam: quo maior iam excitatio 
(excitamentum) est, eo maius requiritur incrementum eius, 
ut etiam sensationis incrementum producatur. Quod ob- 
via exempla docent: si ad duos cantores tertius advenit, 
augmentum cantus percipitur, non vero si ad triginta novus 
accedit; stellae nocte videntur, sed si sol oritur, disparent, 
quia excitamentum a stellis veniens excitamento a sole ad- 
venienti additum nimis parvum est, quam, ut sensationis 
augmentum efficere valeat; verba remissa audiuntur in cubi- 
culo, non autem inter strepitum plateae. 

Ista proportio accuratius hac lege definitur, quae ex auc- 
tore suo weberiana appellatur : illud incrementum excitatio- 
nis, quod perceptibile incrementum sensationis efficit, cum tota 
excitatione, cui accedit, in singulis sensibus constantem pro- 
portionem servat; quae proportio experientia colligitur. Haec 
lex generatim vera dicenda est, si agitur de excitationibus 


mediis, nec nimis intensis nec nimis remissis, exceptis gustu 
et olfactu, de quibus dubitatur. 

In diversis sensibus istud incrementum excitationis, quod 
ad augendam sensationis intensitatem necessarium est, di- 
versum est. In visu 1 / 100 est, in auditu 1 / 8 , in sensu mus- 
culari in elevandis ponderibus Y 17 ; i. e. incrementum Vioo 
lucis iam praesentis requiritur et sufficit, ut sentiatur. 

Legi a E. H. Weber denominatae postea Fechner hane formam magis 
determinatam dare conatus est: „ Perceptio crescit secundum logarith- 
mum excitationis", vel „intensitas perceptionis aequat logarithmum ex- 
citationis (i = log. e)“ '). Hoc pacto ipsam sensationis intensitatem ex- 
acte metiri voluit. Sed nonnulli hanc legis formulam reiciunt, quia in 
suppositionibus dubiis nitatur, e. g. in hac, quod successiva minima 
incrementa sensationum semper aequalia sint. Alii autem auctores 
graves tum legem tum suppositionem modo indicatam admittunt. 

3. Psycliopliysica. Ex his colligitur, quid nomine psychophy- 
sicae designetur. Psychophysica secundum Fechner, qui eius 
auctor fuit, dicitur exacta inquisitio et descriptio constantis 
relationis ac dependentiae inter facta psychica et physica, 
ut ex mutationibus unius partis ad mutationes alterius ex- 
acta conclusio fieri queat. 2 ) Speciatim cum Fechner psycho- 
physicae tribuitur, ut exacte describat, quae sit relatio inter 
sensationem et eius excitationem externam, e. g. quantus 
debeat esse externus sonus adveniens (factum physicum), 
ut percipiatur (factum psychicum), quantaque eius succes- 
siva incrementa etiam perceptionis augmenta producant. 
Interdum autem psychophysicam tam late accipiunt, ut eo 
nomine simpliciter psychologiam experimentalem designent. 

Ope psychophysicae Fechner speravit fore, ut omes even- 
tus psychici exacto modo mensurari possint sicut res phy- 

‘) .Die Grofie der Empfindung steht im Verhaltnisse nicht zu der 
absoluten Grofie des Reizes, sondern zu dem Logarithmus der Grofie 
des Reizes, wenn dieser auf seinen Schwellenwert, d. i. diejenige Grofie 
ais Einheit bezogen wird, bei welcher die Empfindung entsteht und 
verschwindet, oder kurz, sie ist proportional dem Logarithmus des 
fundamentalen Reizw^rtes." „Man kann sagen, die Starke der Empfin- 
dungen sei der Logarithmus der Starke des Reizes." Fechner, Elemente 
der Psychophysik II (1860) 13 19. — 2 ) „Unter Psychophysik soli hier 
eine exakte Lehre von den funktionellen oder Abhangigkeitsbeziehungen 
zwischen Korper und Seele, allgemeiner zwischen korperlicher und geisti- 
ger, physisc.her und psychiseher Welt verstanden werden." Ib. I 8. 

sicae, velut magnitudo corporum et motuum. Imprimis hac 
ratione intensitatem perceptionis metiri conatus est, nempe 
indirecte per excitationem physicam secundum legem webe- 
rianam, ingeniosis in hunc finem methodis excogitatis, quae 
postmodum ulterius perficiebantur. Sed eius spes non satis 
expleta est ; facta psychica tantum intra fines valde modicos 
mensurari possunt (n. 12). 

Iam de singulis sensibus perceptivis, quantum fini et limi- 
tibus psychologiae rationalis congruit, agendum est. 


2. De visu 

*107 Psychologia aristotehca et veterum scholasticorum de sin- 
gulis sensibus perceptivis pauca particularia docet, multa 

vero atque utilia psy 
, chologia recens offert, 

quorum brevis summa 
exhibenda erit. 

JJ Ivi Moderni in sensatio- 

G \]lJiSiKs nihus, praesertim ex- 
| LT | )|5Simgg| ternis, duas potissi- 

\\"\l i uium proprietates di- 

\NwJ stinguere solent: qua- 

litatem et intmsitntern. 
Nomine qualitatis ob- 
iectum intellegitur, 

Fig. 14. Oculus quod sensationes ex- 

1 membrana sclera -2 cornea -3 chorioidea t re f er unt, e. g. 

— % iris — 5 retma — 67 anterior, posterior ’ ® 

camera oculi —8 pupilla — 9 lens — 10 humor sonus, color. Cum igi- 
vitreus — 11 nervus opticus - 12 matula lutea tur ^ mtensitate iam 
(gelber Fleck; fovea ceutralis) 

in § 1 sermo factus sit, 
tantum de organo et qualitate singulorum sensuum agere 
restat. 


*108 Organum visus oculus, est (fig. 14), qui instar camerae 
obscurae photograpliiee constructus est. Duabus circum- 
datur membranis. Membrana exterioi uuas partes babel: 
parva pars anterioi pellucida est et coi neu voealui (Uorn- 
haut), altera pars maiot alba, quae sclera dicitui (Leder- 

haut), oculo album illum colorem tribuit, qui extrinsecus 
cernitur. Membrana interior subtilior est multaque vasa 
sanguinea oculo nutriendo destinata gestat et chorioidea 
(Aderhaut) appellatur excepta eius parte anteriore, quae iris 
nominatur (Regenbogenhaut), nempe propter varium eoiorem, 
quem in diversis hominibus habet. Iris in medio foramen 
circulare, B pupillam“, relinquit. Pupilla per tenues musculos 
dilatari et coarctari potest: quando minor est lucis intensitas, 
motu reflexo dilatatur, ut lucis maior copia ingredi possit, 
quando intensitas maior est, contrahitur, ne nimia fiat ner- 
vorum irritatio. Intra oculum sita sunt biconvexa lens cry- 
stallini^ (Linse, crystallin) et post eam humor vitreus (Glas- 
korper, humeur vitree), quibus lux in oculum incidens fran- 
gitur et in retinam proicitur, quae intima oculi membrana est. 


Retina (Netzhaut, fig. 14, 
5; fig. 15) valde artefieiose 
constructa est. In ea nervus 
opticus tenuissimas suas fi- 
brillas (circ. 500.000) diffun- 
dit. Hae fibrillae cum variis 
cellis nerveis in retina sitis 
varie uniuntur et in fine in 
duo organa diversae struc- 
turae exeunt, quae formam 
bacillorum et conulorum ha- 
bent ideoque his nominibus 
appellantur (Stabehen, ba- 
tonnets, 2 p latitudinis; Zapf- 
chen, cones). In tota retina 



Fig. 15. Retina (Ramon y Gajal) 


a b bacilli et conuli — c d cellae vi- 
sivae ad eos pertinentes — e t cellae 
bipolares illis coniunctae — gh i j k cel- 
lae gangiiares, quibuscum uniuntur — 


numerantur circ. 120 mil- M fibrillae n. optici 

liones bacillorum et 3 milliones conulorum. Non tamen ubi- 
que aequali numero adsunt; in media retma, ubi radii in ocu- 
lum immissi ordinarie incidunt (macula lutea), tantum conuli 
inveniuntur, quorum numerus versus peripheriam minuitur. 
Ab hoc duplici organorum genere actus videndi praecipue 


pendent. Excitantur autem processibus chemicis, quos lux 
ingressa in pigmento bacillos et conulos tegente efficit. 

Sensibilitate. maxima praedita est illa pars retinae, quae 
„macula lutea* (fovea centralis, fig. 14, 12) appellatur. Quare 
adspeetum in obiectum ita figere solemus, ut radii in hanc 
partem incidant. 

Commemorandum etiam est magnum discrimen, quod 
inter functionem bacillorum et conulorum secundum hypo- 
thesim („ duplicitatis*) a Parinaud et v. Kries statutam in- 
tercedere videtur: Conuli tantum in clara luce vident et 
omnes colores percipiunt (apparatus diurnus, Hellapparat), 
bacilli autem solum in parva luce crepusculari perceptiones 
habent et quidem ita, ut colores spectrales omnino non sen- 
tiant, sed res tantum ut albas, canas, nigras percipiant 
{„apparatus crepuscularis* , Dammerungsapparat). Huic hypo- 
thesi complura facta apte consonant, a) Tantum in bacil- 
lis invenitur pigmentum illud rubrum 1 ), quod desinente luce 
in retina paulatim formatur, intrante autem maiore luce 
statim dissolvitur. lam vero sensibilitas oculi in crepusculo 
eadem mensura crescere invenitur, qua productio huius pig- 
menti augetur seu quo diutius oculus in crepusculo mora- 
tur. Ex quo concludendum esse videtur, auctione et dimi- 
nutione pigmenti rubri bacillos tegentis perceptionem cre- 
puscularem determinari. Hac ratione etiam bene explicatur, 
cur in crepusculum intrantes tantum paulatim res videre et 
dignoscere valeamus, subito autem lucem ingredientibus 
visus praestringatur (propter subitaneam pigmenti rubri dis- 
solutionem). b) In animalibus nocturnis dicitur apparatus 
bacillorum perfectior et pigmentum rubrum copiosius esse, 
c) In macula lutea bacillis carente, in qua alioquin maxima 
sensibilitas adest, obiecta parum illustrata non sentiuntur; 
ideo in crepusculo ea, in quae directum intutum figimus, fere 
non videmus, sed ea tantum, a quibus oculi intuitum paulum 
deflectimus, d) In crepusculo colores spectrales non videntur. 

Per lentem humoremque vitreum lux ordinarie ita fran- 
gitur, ut in adversa parte retinae clara imago obiecti oria- 
tur. Radii autem ab obiecto propinquo advenientes post 
retinam demum coirent et imaginem confusam efformarent, 

l ) „Sehpurpur“. 

nisi curvitas lentis augeri itaque oculus se n accomodare“ 
posset. Quae aceomodandi facultas in senectute minui solet, 
ut obiecta prope admota non iam clare videantur, nisi 
mediis artificiosis (perspicillis) auxilium feratur. 

De coloribus. 1. Obiectum proprium visus colores et lux ii 
sunt. Veterum plerique lumen a coloribus realiter distinc- 
tum habebant; nunc autem rectius censemus, colores lucem 
varie modificatam esse. Inter colores innumerabiles, qui cogi- 
tari possunt, ab omnibus aestimantur praecipui esse color 
ruber, viridis, flavus, caeruleus (colores spectrales), denique 
albus et niger (colores „neutrales“). 

Si isti colores inter se comparantur, variae differentiae 
conspiciuntur spectata tum qualitate (Farbenton, ton, teinte) 
tum luci ditate (Helligkeit, luminosite) tum saturitate (Sat- 
tigungsgrad, saturation). Qualitas in eo consistit, quod color 
est ruber vel viridis vel albus, determinatur autem longi- 
tudine undularum aetheris: rubro respondet longitudo un- 
du larum 700, flavo 580, viridi 500, caeruleo 480 pp. Luci- 
ditas est maior minorve coloris similitudo cum albo et deter- 
minatur intensitate (amplitudine) vibrationum. Saturitas deni- 
que in eo consistit, quod color suam specificam qualitatem 
perfecte possidet, e. g. perfecte ruber vel viridis est. 

Mutuae relationes, quas co- 
lores sub hoc triplici respectu 
inter se habent, in apposita 
figura octaedri (fig. 16) vel alia 
simili illustrari solent. Axis 
figurae duos colores opposi- 
tos neutrales, album et ni- 
grum, anguli basis quadratae 
alios quattuor exhibent. Co- 
lores spectrales ita inter se in 
basi octaedri sequuntur, ut 
paulatim per gradus medios 
rubrum in caeruleum, caeru- 
leum in viride, viride in flavum 

transeat, donec linea ad rubrum redit. Luciditatem inclinatio 
basis ostendit: caeruleum cum coloribus adiunctis nigro 
propinquius est, flavum vero albo vicinius est, aliis verbis : 
caeruleum minimam, flavum maximam luciditatem habet, 
si ordinaria lucis illustratio adest. Saturitas denique eo 
minor est, quo magis color appropinquat axi colorum neu- 
tralium albo-nigrae; eo magis enim characterem suum spe-_ 
cificum exuit. 

Si colores plurimi, qui cogitari possunt, inter se compa- 
rantur, aliqui tam simplices et elementares apparent, ut 
nullo modo in alios dissolvi queant; e contrario alii mente 
saltem in plures dissolvi possunt. Priores vocantur colores 
fundamentales, alii mixti. Congruenter cum communi homi- 
num sensu colores fundamentales dicuntur albus, niger, 
ruber, viridis, flavus, caeruleus, mixti autem canus, sub- 
ruber, rufus, subviridis et infiniti similes. 

*U2 2. Notatu digna sunt phaenomena contrarietatis colorum 

(Farbenkontrast, contraste des eouleurs). Si una scidula 
cana in carta alba, altera vero aequalis in nigra ponitur, 
scidula cartae albae imposita multo subnigrior apparet quam 
altera nigrae imposita; pariter si frustulum canum cartae 
rubrae imponitur et fixo oculo adspicitur, viride apparet; 
denique si colores complementares (n. 113) vicini invicem 
contingunt, unus alterius saturitatem auget. Generalis ergo 
lex est, ut omnis color in vicinia sua colorem sibi oppo- 
situm inducere tendat. Colores oppositi autem sunt albus 
et niger et complementares. Quia igitur haec tendentia ad 
inducendum in vicinia colorem oppositum omnibus parti- 
bus obiecti inest, saturitas colorum minor est in obiecto 
medio quam in eius finibus et margine, quia propter phae- 
nomenon contrarietatis obiectum medium ex omni parte im- 
minutionem patitur, quae in finibus et margine non ad- 
est. Idem phaenomenon contrarietatis multum confert, ut 
res, e. g. litterae nigrae in carta alba descriptae, distinc- 
tius cernantur; aliter perceptiones rerum multo confusiores 
essent. Haec „contr arietas simultanea u , quae dicitur, nunc 
plerumque physiologice ita explicatur (a Brewsler, Hering, 


ilach), ut dicatur certa excitatio seu illustratio unius par- 
lis retinae fet nervorum conexorum) minuere in partibus 
ricinis patibilitatem respectu eiusdem lucis et augere pati- 
bilitatem respectu oppositae. 

Simili ratione sicut contrarietas simultanea explicatur „con- 
trarietas successiva “ (negatives Nachbild). Si oculus aliquam- 
diu fixo intuitu rem adspicit et deinde lucidum parietem in- 
tuetur, videt in pariete rem adspectam opposito colore in- 
dutam; similiter si frustulum rubrum cartae canae imponitur, 
aliquamdiu adspicitur et deinde subito subtrahitur, in loco 
frustuli subtracti color viridis rubro contrarius apparet. Even- 
tus ex eo declaratur, quod excitatio praecedens in parte re- 
tinae excitata patibilitatem respectu huius lucis minuit et 
oppositam auget. 

3. Inveniuntur, qui sensu aliquorum colorum spectralium 113* 
carent. Quae carentia plerumque nativa est et daltonismus 
(achromatopsia, Farbenblindheit, daltonisme) vocatur. Pleri- 
que eorum rubrum et viride non percipiunt, sed uterque 
color plusminus canus apparet; aliqui carent sensu flavi et 
caerulei; sunt etiam, quibus unus tantum color vel tres 
simul vel etiam omnes colores albi sive cani apparent. 

4. Colores, quos supra mixtos diximus, nomen habent a mixtione 
psychica sive formali, non vero a physica seu causali. Physice mixti 
sunt illi colores, qui ex mixtione exeitamentorum sive undularum di- 
versis coloribus propriarum oriuntur. Hac ratione etiam color albus 
mixtus est: nam si colores spectrales per rotundum discum distributi 
celerrime rotantur, oculus colorem album videt. Visus enim proprium 
est, ut, si diversi colores simul incidant, non, sicut diversi soni in aure, 
inter se distinguantur, sed unam sensationem producant. Similiter 
colores, quos pictores mixtione aliorum colorum sibi praeparant, phy- 
sice mixti sunt. Psychologice mixti illi solum sunt, qui formaliter ut 
colores spectati mente in complures simplices, e. g. color canus in al- 
bum et nigrum, dissolvi possunt. Sed haec divisio unius coloris in duos 
tantum mente fit, quatenus mens huius coloris similitudinem imper- 
fectam cum duobus coloribus fundamentalibus perspicit; in colore ipso 
nulla est realis duplicitas. 

Si duo physice mixti colorem canum sive album producunt, colores 
complementares vocantur; tales sunt e. g. (quoddam) rubrum et viride, 
(quoddam) flavum et caeruleum. Mixtione rubri, viridis et violacei om- 
nes alii colores procreari possunt. 

Quomodo perceptio colorum oriatur. Ut variae vicissitudines in per- 114* 
cipiendis coloribus, velut mixtio colorum complementarium, colorum 

contrarietas, daltonismus et similia explicentur, psychologi et physiologi 
diversas hypotheses de origine perceptionis colorum statuunt, quarum 
praecipue duae sunt. 

1. Hypothesis a Young et HelmJioltz statuta. Mixtione (physica) rubri, 
viridis et violacei omnes alii colores produci possunt. Ex quo Young 
et Helmholtz inferunt, in oculo tria genera fibrillarum esse: alias tan- 
tum rubrum, alias viridem, alias violaceum colorem sentire, earum 
mixtione autem omnes alias colorum sensationes (e. g. mixtione om- 
nium trium sensationem albi) componi. Quae hypothesis daltonismum 
ex eo declarat, quod fibrillae colorum non perceptorum deficiant. At- 
tamen sic homines sensu rubri et viridis vel forte omnium colorum 
carentes ne colorem quidem album sentire possent, quem tamen sen- 
tiunt. — Ergo hypothesis sine aliqua mutatione sustineri nequit. 

2. Hypothesis ab Hering (et G. E. Mulier) statuta edam supponit, 
excitationes et sensationes singulorum colorum ex composita operatione 
partium elementarium resultare; sed aliter. Admittit in retina (vel 
etiam in nervis conexis) tres ^substantias visivas“, in quibus singulis 
radii iugredientes dissimilationem vel assimilationem chemicam (vel alias 
reactiones chemicas oppositas) producant. Qui dissimilationem efficiant, 
in prima substantia (copiosiore) albam, in secunda rubram, in tertia 
flavam sensationem excitare, qui vero assimilationem faciant, in secunda 
viridem, in tertia caeruleam excitare; in prima substantia excitationes 
externas tantum dissimilationem efficere. Substantiam primam omnibus 
coloribus affici, secundam autem et tertiam non omnibus. Iam igitur 
ex mutua cooperatione, exaequatione sive praevalentia diversarum ac- 
tionum harum substantiarum resultare finalem sensationem certi illius 
coloris, qui percipitur. Haec sententia daltonismum ex defectu respon- 
dentis substantiae visivae declarat; qui rubrum et viride non percipiunt, 
substantia rubro-viridi carere dicuntur. — Hypothesis exposita per- 
multa bene declarat, sed non omnia. Ideo aliqui (v. Kries) ei aliquas 
mutationes adiungunt (cf. theoriam duplicitatis n. 110). 

*115 De visu binoculari. Quamquam obiectum simul duos ocu- 
los ad videndum excitat et propterea semper duae eius per- 
ceptiones oriuntur, tamen utraque perceptio sive „ visus bino- 
cularis" ordinarie aptissime in unum conspirat, ut duplicem 
perceptionem, non distinguamus. 

1 . Im primis res, in quam oculorum intuitum figimus, non 
duplicata, sed simplex percipitur. Attamen non item omnis 
alia res, quae simul percipitur. Si duos digitos, unum post 
alium, prae oculis ponimus et primo digitum propinquum 
adspicimus (fig. 17, a) digitus remotus (b) duplicatus ap- 
paret, si deinde remotum adspicimus, propinquus (a) du- 
plicatus apparet. Id propterea accidit, quia semper radii 
obiecti duos oculos ingredientes vel incidunt in puncta „cor- 


respondentia" retinarum i. e. talia, quae (fere) aequaliter a 
media retina distant et in eadem eius parte sita sunt (m et m), 
vel in „ incorrespondentia “ (o et p). Si in correspondentia in- 
cidunt, res simplex, aliter duplicata apparet. Obiectum autem, 
in quod intuitus figitur, semper radios in puncta correspon- 
dentiarmittit, nempe in mediam retinam. 

vergentibus diriguntur, nihilominus visu binoculari omnia obiecta, quae 
in illis lineis visualibus sita sunt, in linea inter duos oculos media 
videntur. Si punctum nigrum in fenestra (fig. 18, a) primum oculo 
dextero adspicio, video hoc punctum et simul aliquod obiectum externum 
in eadem linea prolongata situm, fortasse avem (b); si postea idem 
punctum oculo sinistro adspicio, video hoc punctum et simul obiectum 
externum ad partem dexteram situm, forte arborem (c). Si deinde utro- 
que oculo punctum nigrum adspicio, omnia obiecta amborum oculorum 
in lineis visualibus sita (a, b, 
c) in communi linea media ap- 
parent, acsi uno communi oculo 
medio (cyclopico) aspicerentur. 


*§ 8. De auditu 
Organum auditus auris 
est (fig. 19). Vibrationes 
sonorum per externam au- 
riculam ad membranam 
tympani perveniunt(Trom- 
melfell, membrane du tym- 

pan), per quam ossiculis . Flg ' 19 ' Auris 

pftmmiimMntm. m •• * “ auricula — 3 meatus acusticus exter- 

commumcantur (Gehor- nus (GehOrgang) — 4 membrana tympani 

knochelchen fig. 20). Ossi- ~ 5 cavum tympani (Paukenhohle; ossi- 
cula vihrntlrmoe ari mti cula auditiva omissa sunt) - 6 labyrin- 

cula vibrationes ad mti- thus - 7 tuba auditiva (Eustachii) 

mam partem auris transferunt, quae propter formam com- 
plicatam labyrinthus appellatur et liquore referta est, 'in- 
quo undulationes excitantur. Ad labyrinthum pertinent tres 
ductus semicirculares et cochlea. Ductus semicirculares (Bogen- 
gange, conaux semicirc. ; fig 20), liquore impleti, non tam 
ipsi auditui, quam potius motibus capitis percipiendis inser- 
viunt, ut infra dicetur. 



Fig 20. Ossicula auditiva 
1 membr tympani — 2-4 malleus 
— 5-7 incus (AmboS) — 8 stapes 
(Steiubugeli — 9 vestibulum laby- 
rinthi — 10 fenestra rotunda — 
11-13 ductus semicirculares — 14 
cochlea 



Fig 2i Organum Cortianum 

Mb membrana basilaris — A arcus 
Cortiani — N fibrillae n acustici quae 
se coniungunt cum — G cellis Cor- 
tianis 


In cochlea (Schnecke, limagon) praecipuum audiendi orga- 
num sedem habet Intra eam nempe extenditur et per eius 
ductum spiralem circumducitur tenuis „membrana basilaris" 
(Grundmembran), in qua n acusticus se diffundit et in circ. 
20.000 fibrillas desinit et quae organum Cortianum (Cor- 
ti’sches Organ) portat Hoc organum multa millia cellarum 
ciliatarum comprehendit in tenuissimos capillos desinentes, 
qui per liquorem, in quem porriguntur, vibrationes acusticas 
accipiunt Communior hypothesis nunc tenet (Helmholtz), 
fibrillas membranae basilaris (vel cellas organi Cortiani) instar 
claviaturae diversis sonis attemperatas esse iisque distmctim 
excitari. Qua hypothesi admissa bene explicatur, cur sonos 
simul advenientes accurate distinguamus, cur cum uno sono 
simul soni affines superiores (Obertone) excitentur, cur deni- 
que, si quaedam fibrillae laesae fuerint, sensationes cor- 
respondentium sonorum excidant. 


De sonis. Obiectum auditus soni sunt. Eorum auditio ita 118 * 
fit, ut, vibrationes corporis sonantis per aerem vel aliud 
medium advenientes aurem percutiant. Perceptio regionis, 
e qua sonus veniat, et maxime distantiae perceptio non 
perfecte in ipsa auditione iam inest, sed, saltem magna ex 
parte, experientiae adseribenda est; e. g. certa distantia ex 
soni intensitate, qualitate aliisque modificationibus aestimatur. 

Diligentior inquisitio obieeta auditus dividere solet in strepi - 
fMsfGerausche, bruits), velut consonantes, et daneres (Riange). 
Generatim clangores regularibus, strepitus autem irregulari- 
bus vibrationibus excitantur. Clangores plerumque ex sonis 
partialibus (Tone, sons) compositi sunt et quidem ita, ut uni 
infimo et plerumque fortissimo alii altiores secundarii ad- 
juncti sint, qui spectato numero undulationum multipla in- 
tegra, duplum, triplum, quadruplum soni infimi sunt (Grund- 
ton, Obertone; son fundamental, s. harmoniques). 

Porro in clangore et aliquatenus in strepitu distinguere 
solent intensitatem, qualitatem (Klangfarbe, timbre), altitu- 
dinem. Qualitas, qua soni pleni, canori, molles, asperi dicun- 
tur, per sonos secundarios efficitur plusminusve altos, in- 
tensos, numerosos, intensitas vero amplitudine, altitudo deni- 
que celeritate sive numero undulationum determinantur. 

Sed adnotandum est, inter sonos aequalis amplitudinis 
illum, qui altior est, aliis fortiorem audiri; quare instru- 
mentum altiorem sonum edens et homo voce altiore can- 
tans aliis instrumentis et cantoribus fortius audiuntur. Sonus 
profundissimus, qui percipi potest, videtur tantum circ. 16 
undulationes in sec. habere, altissimus autem circ. 20.000 
ut igitur auris sufficienti sensibilitate et exercitatione prae- 
dita circ. 11.000 sonos discernere possit (Titchener). 

Soni secundum altitudinem spectati in una linea verticali 119* 
inter se sequuntur. In quo hoc mirum observatur, quod soni 
certis altitudinis intervallis distincti certam inter se conso- 
nantiam habent, perfectissimam sonus octanus, imperfec- 
tiorem quintanus, quartanus, tertianus, sextanus, non qui- 
dem sic, ut duo soni consonantes unum novum sonum effi- 
ciant, sicut in colorum mixtione accidit, sed ut distincti 

maneant, attamen quadam confluentia psychica (Verschmel- 
zung) in unitatem conspirent. Huic consonantiae acusticae 
vel formali sonorum correspondet physicalis proportio mathe- 
matica undulationum : frequentia undulationum soni primi 
ad frequentiam octani se habet sicut 1 : 2, ad frequentiam 
quintani sicut 2 : 3, ad quartani sicut 3 : 4. In hac sono- 
rum consonantia peculiare momentum aestheticum positum 
est, quod in coloribus non invenitur. 

*§ 4. De olfactu et gustu 

*120 Olfactus et gustus multiplici affinitate coniuncti sunt. Pro- 
pinquitate organorum se contingunt, simili modo chemieo 
excitantur, pariter sensationes ipsae similes sunt, ut saepe 
confundantur. Denique uterque sensus non ita mundo ex- 
terno cognoscendo, quam potius finibus vegetativis inservit, 
quatenus convenientes et inconvenientes cibos et aerem ex- 
peritur, ad alios alliciens, ab aliis deterrens; quare etiam 
vehementer delectationem et taedium producit. 

*i 2 i De gustn. Oliectum gustus sapores sunt. Sensationes eo- 
rum in ore excitantur, quatenus substantiae ad id idoneae 
in aliquo liquido, praesertim in saliva, dissolvuntur et nervos 
oris chemice afficiunt; interdum etiam substantiae aero for- 
mes sensationes excitant, e. g. chloroformium gustum dulcem, 
acidum carbonicum gustum acidum; Sensationibus gustus 
saepissime aliae perceptiones vel emotiones adiunguntur et 
cum iis confunduntur, e. g. si sapor foedus, frigidus, pungens, 
urens dicitur. Praesertim autem sapores cum odoribus per- 
miscentur idque ita, ut magna pars saporum, quos perci- 
pere videmur, olfactui adscribenda sit. Si in gustando re- 
spirationem per nasum et sic olfactionem impedimus, sapor 
amoenus vel inamoenus minuitur vel cessat. Praesertim sub- 
tilior distinctio saporum, velut in iudicandis speciebus vini, 
olfactui attribuenda est. 

Species saporum quattuor distingui solent: dulce, ama- 
rum, acidum, salsum (salzig, sale). Hae species subdivi- 
siones vix admittunt. Sed varias mixtiones inire possunt, 


a ttame n, ita fere sicut soni in aure, ut nempe partes di- 
stinctae maneant et discerni queant. 

Organum periphericum gustus sunt gemmae sive caliculi 122 * 
gustatorii (Geschmacksknospen, -becher) vix 80 p magni, ex 
inultis cellis compositi (fig. 22), ad quas fibrillae nervorum 
gustatoriorum ex ce- 
rebro accedunt. Ca- 
liculi gustatorii non 
in toto ore, sed ma- 
xime in marginibus, 
parte an teri ore et ter- 
go posteriore linguae 
et in palato inveni- 
untur et quidem prae- 
cipue in eorum „ pa- 
pillis". 

In diversis parti- 
bus diversitas gustationis observatur. Dulce maxime in an- 
teriore lingua sentitur. Quattuor species saporum quattuor 
diversis fibrillarum generibus alligatae esse videntur, quae 
per diversas papillas distributa sunt; id etiam ex eo conclu- 
dendum est, quod sensus dulcis excidere potest manente 
sensu acidi vel salsi. 



Fig. 22 

I papilla fa caliculus gust. — b fibrillae) 

II caliculus gust. (a cellae — b fibrillae) 


De olfactu. Ohiectmn olfactus odores sunt. Odores in na- 128?* 
ribus producuntur, quatenus substantiae odoriferae in mi- 
nimas particulas divisae ad nares perveniunt et nervos che- 
mice afficiunt. Species odorum innumerabiles quidem sunt, 
attamen difficulter in certa genera colliguntur ; plerumque tan- 
tum a causis excitantibus nomina accipiunt, e. g. odor ro- 
seus, sulfureus etc. Nonnulli affirmant, etiam diversas odoram 
species diversis partibus organi olfactorii alligatas esse. Odor 
pungens, urens, acer, quos chlorum aliaeque substantiae pro- 
ducunt quique interdum sternutationem, lacrimas vel alias- 
corporales affectiones efficiunt, non tantum olfactui, sed etiam; 
aliis perceptionibus, velut organicis simul excitatis, ascri- 
benda sunt. 

Organum olfactus sunt cellae olfactoriae, quae singulae 
inter se divisae in interna membrana pituitaria narium 
(Masenschleimhaut. muqueuse du nez) sitae sunt, et quidem 

in parva eius parte* „regione 


olfactoria", quae in superiore 
naso est Ad cellas singulas 
fibrillae nervi olfactorii acce- 
dunt (fig. 23). Quia nares cum 
oi e communicationem habent, 
cibi in os recepti vehementer 
etiam otfactum excitant, ideo- 
que saepe gustare existima- 

Fig 23 Cavum nasaie mus > <3 uod rea P se olfacimus. 
5 lobus frontalis cerebri — 7*8 n Organum olfactus cito fati- 
olfaetorius-— 9 ganglion — lM5n. gatur; si eadem materia paulo 
trigeminus diutius organum afficit, ut in 

tabernis unguentariis, caseariis, post brevem moram iam non 
sentitur, saltem si odor non admodum vehemens est. 


*§ 5. De tactu 

*125 Tactus late sumptus. Quinto sensui externo, quem latine 
tactum nominamus, usus communis et psychologia antiqua 
complures sensationes obiecto et organo diversas subsumere 
solent, nempe perceptiones pressionis sive resistentiae, ca- 
loris et frigoris, perceptiones musculares atque etiam illas 
perceptiones gratas et ingratas, velut doloris, quae ex bono 
malove statu corporis proveniunt. Hodierna autem psycho- 
logia tactum strictius accipere eique solam pressionis per- 
ceptionem tribuere, reliquas vero perceptiones aliis sensi- 
bus assignare solet, quos a tactu discernit. Plerumque bos 
sensus distinguit: tactum,, sensum temperaturae calorem et 
frigus percipientem, sensum kinaestheticum motum situmque 
corporis sentientem, sensum organicum, qui convenientem 
vel inconvenientem corporis dispositionem percipit. Quae 
divisio admittenda est. Attamen non caret aliqua incertu- 
dine neque constans apud omnes est. Sine dubio percep- 
tionum dissimilitudo clara est, si tactus et sensus tempera- 

turae inter se comparantur. Sed minus clara est in aliis 
sensibus; in quibus praeterea etiam diversitas organorum, 
quibus insunt, et diversitas excitamentorum tamquam prin- 
cipia divisionis adhibentur. 

Etiam Aristoteles asserere videtur, tactum complures sensus diversos 
comprehendere. Sed non clare et constanter loquitur, quare commen- 
tatores in diversas partes discedunt. Probabilius est, eum revera com- 
plures sensus in tactu distinguere. Cf. e. g. De an. II 11 (422 b 34). 
Etiam s. Thomas 1 q. 78 a. 3 ad 3 consentire videtur,- pariter multi 
scholastici. 


Tactus stricte sumptus. Eius obiectum proprium est pres- 126* 
sio seu resistentia corporum. Ita res duras et molles, acutas 
et hebetes, asperas et leves percipimus. 

Organum periphericum sunt terminationes 
nervorum in cute vel internis partibus cor- 
poris sitae diversisque formis instructae. In- 
terdum fibrae nerveae in cute simplici modo 
in tenuissimas fibrillas terminantur, saepis- 
sime autem in speciales terminationes cor- 
pusculares exeunt i. e. in cellas diverse for- 
matas. Intereas eminent „ corpuscula tactus" 
(Tastkorperchen, corpuscules dutact, fig. 24) 
sive certae collectiones cellarum tactilium. 

At non omnes nervorum terminationes in 
Fig. 24. Corpus- cute s i tae tactui» sed quaedam earum per- 
culurn tactus ceptioni caloris, frigoris, doloris et sensa- 
(Meissnerianaj tionibus kinaestheticis serviunt. 

b fibrinae"" Excitatio tactus fit levi pressione externa, 

qua simul cutis paulum deformatur. Ideo 
corpora diu aequaliter prementia, quae non iam cutis defor- 
mationem producunt, ut pressio aeris, anulus, perspicilla, 
vestes, non iam sentiuntur. 

Sensibilitas tactus in diversis partibus corporis diversa 
est et a diversa frequentia nervorum tactilium pendet. Sensi- 
bilitas maxima est in lingua et in summis digitis, minima 
in tergo. Usu augeri potest; quod in caecis observare pos- 
sumus. Fatigatione autem animi multum minuitur; quod 

factum nonnumquam in experimentis paedagogicis ad me- 
tiendam fatigationem adhibetur. 

*§ 6. De sensu temperaturae, sensu kinaesthetico et organico 

*127 Sensus temperaturae calorem et frigus percipit. Culor et 
frigus formaliter spectati nihil sunt nisi affectiones psychi- 
cae subiecti, quae causis externis in nobis producuntur. 
Hodierna scientia dicit, has causas esse vibrationes mole- 
cularum vel atomorum, quae communi usu loquendi etiam 
calor et frigus vocantur, sed sensu causali. 

Exeitamentum igitur, quod caloris, et aliud, quod frigoris 
sensationem determinat, gradu tantum differunt ; utrumque 
enim in motibus minimarum partium magis vel minus fre- 
quentibus consistit. Sed ipsae affectiones psychicae caloris 
et frigoris specifice differunt. Sensationes temperaturae tan- 
tum intra limitatum ambitum oriuntur (—10° usque 70° G). 
Si excitatio istos limites vel infra vel supra excedit, dolor 
producitur. Inter excitationem caloris et excitationem frigoris 
punctum aliquod indifferens est, in quo nulla temperaturae 
sensatio oritur; quod punctum varium est pro variis cor- 
poris partibus, sed in universum circa 29° G situm est. 

Plerumque asserunt, sensationem caloris solum excitari, 
quamdiu propria temperatura organi augeatur, frigoris autem 
sensationem, si temperatura organi minuatur; postquam 
hoc augmentum sive decrementum factum sit, sensationem 
cessare. Gui experientia suffragatur testificans, si eadem 
temperatura diu duret, plerumque eius sensationem paula- 
tim cessare vel minui et tantum succedentem mutationem 
iterum percipi, altiorem temperaturam ut calorem, inferio- 
rem ut frigus. (Attamen sensatio frigoris in pedibus etiam 
per horas durare potest.) Sensationes temperaturae non 
plane aequales sunt in diversis partibus corporis, eo inten- 
siores autem evadunt, quo latius per corpus extenduntur. 

*128 Organum sensus temperaturae sunt terminationes cer- 
torum nervorum cutis, quae per totam corporis superficiem 
diffunduntur. Internae partes corporis hoc sensu fere carent. 
Physiologi nunc communiter affirmant, alias esse nervorum 

terminationes et puncta, quae excitatione accepta sensa- 
tionem tactus producant, et alias, quae sensationem tem- 
peraturae eliciant, immo etiam alia nervorum puncta calori, 
alia frigori percipiendo destinata esse, a quorum diversa 
distributione sensibilitas diversarum partium corporis pen- 
deat. Pariter admodum probabile habetur, etiam specialia 
nervorum puncta in cute dolori inservire. Puncta frigoris 
multo frequentiora sunt punctis caloris, quia frigus facilius 
nocet; propterea etiam superficiei cutis propinquiora sunt. 
Frequentia singulorum punctorum in superficie cutis dicitur 
fere haec esse: punctorum frigoris sunt 500.000, caloris 
80.000, tactus (excepto capite) 50.000, doloris 2-4 milliones. 

Sensus kinaesfheticus percipit motum et situm membro- 129* 
rum et corporis integri. Percipit igitur, quomodo moveantur 
pedes, manus, corpus, sitne corpus in aequilibrio, quomodo 
iaceat brachium, sintne digiti compositi an extensi, quae sit 
gravitas rerum manu levatarum et similia. Perceptiones 
kinaestheticae magna quidem ex parte perceptiones con- 
tractionum et expansionum musculorum sunt, sed non tan- 
tum ; nam etiam motus passivos extrinsecus productos per- 
cipimus, qui sine musculorum contractione perficiuntur. Per- 
ceptiones kinaestheticae etiam in articulis sive commissuris 
(Gelenke, articulations) insunt. 

Perceptiones kinaestheticae praecipue in propriis motibus 
recte perficiendis iuvant. Propterea, qui iis carent, motus 
spontaneos voluntate et nervis quidem excitare sive „inner- 
vare“, non autem recte exsequi possunt, sed motus evadunt 
iactati, iusto celeriores vel tardiores, instabiles, parum apti 
(, ataxia"). Perceptiones musculares oculorum etiam in iudi- 
canda corporum magnitudine, distantia, motu iuvant. 

Sensus staticus. Similem functionem et finem sicut kinae- 130* 
stheticus etiam sensus staticus, qui appellatur, habet, qui 
propterea aliqua ratione sensui kinaesthetico adnumerari pot- 
est. Hic sensus, in aure interna sedens, peculiari modo de motu 
situque capitis (et hac ratione totius corporis) nos certiores 
reddit itaque coordinationi corporis moderandae inservit; non 
quod ipse solus haec percipiat, sed ipse praecipue. 



88 De sensibus 

Videlicet in aure tres ductus semicirculares labyrinthi 
sunt (fig. 20 ) in tres partes invicem contrarias directi et li- 
quore impleti, in quem liquorem tenuissima fila prominent 
cum fibrillis nerveis conexa. Quando igitur corpus in ali- 
quam partem movetur, etiam liquor ductus in eandem par- 
tem directi subitaneo pulsu movetur, qui fila inflectit. Haec 
inflexio fibrillas excitare et sensationem versionis capitis pro- 
ducere videtur. Quae sensatio deinde motus reflexos ad 
corporis aequilibrium servandum determinare solet, e. g. 
sensatio casus in dexteram partem motum reflexum in si- 
nistram partem. Sic explicatur, cur tantum inceptionem et 
accelerationem horum motuum percipiamus, non autem mo- 
tum uniformem, velut motum navis et rotationem terrae, 
quia sola motus mutatio fila inflectit, et cur pariter retar- 
datio subitanea motus et praesertim eius subitanea institio 
sensationem motus contrarii excitet, quia nempe nunc li- 
quor et fila in contrariam partem moventur. 

Similiter in sacculis vestibuli labyrinthi duo corpuscula 
firma conspiciuntur, quae otolithi (sive statolithi) nominan- 
tur, super subtilibus villis suspensi, qui pariter cum fibril- 
lis nerveis conexi sunt. Otolithi igitur omnem situm cor- 
poris participant, erecto corpore villos premunt, corpore in 
obliquo posito flectunt et sic, fibrillas afficientes, sensationem 
excitant et ulterius convenientes' motus reflexos determinant. 

*131 Hac ratione fit, ut, si ductus labyrinthi laesi sunt, recta 
motuum coordinatio impediatur, ut, si ductus in animalibus 
chemiee afficiantur vel premantur, motus reflexi excitentur, 
ut pisces otolithis privati mutatum situm corporis non sen- 
tire videantur, ut columbae ductibus dissectis motus pen- 
dulos et detortos faciant, ut in hominibus surdis, in quibus 
saepe labyrinthus laesus est, motus reflexi sensationibus 
labyrinthi alioquin respondentes desint. Cum eodem organo 
statico sensatio vertiginis (Schwindel, vertige) cohaeret. Sen- 
sus vertiginis ulterius (ex medullae oblongatae excitatione) 
nauseam et vomitum provocare potest. Homines autem 
ex affectione auris laborantes non raro vertiginem patiun- 
tur et ad motus reflexos excitantur, incertitudinem in stando 

et eundo experiuntur; e contrario surdi labyrintho carentes 
vertigine cafent. 

Sensns organicus sive vitalis convenientem et inconvenien- 132* 
tem dispositionem corporis sentit. Eius diversis perceptio- 
nibus, quae nomine M organicarum K comprehendi solent, 
commune est, ut gratae vel ingratae sint et ex convenienti 
vel inconvenienti corporis dispositione proveniant, a natura 
in hunc finem institutae, ut ipsam hanc corporis condicio- 
nem indicent et ad valetudinem conservandam, ad caven- 
das laesiones easque, si factae sunt, reparandas, impellant. 

Ad hunc sensum igitur pertinent: 

a) Omnes perceptiones functionibus ac dispositionibus vitae 
vegetativae excitatae, velut fames, sitis, sensus saturitatis, fati- 
gationis, asthmatis, nauseae. Ordinarius cursus conveniens 
functionum vegetativarum plerumque non sentitur; idque 
sapienter institutum est, ne animus continuo talibus per- 
ceptionibus impleatur. 

b) Dolor, ordinarie proveniens ex laesione corporis vel 
ex nimis vehementi perceptione. In cute dolori percipien- 
do speciales nervorum terminationes destinatae inveniuntur 
(n. 128 ), quae paulo profundius quam puncta tactus et 
temperaturae sita esse videntur; quo efficitur, ut excita- 
menla tactus et temperaturae, si vehementer crescunt, illa 
puncta attingant et dolorem producant. Interna organa af- 
fectiones proprias internas sentiunt, praesertim si inflam- 
mationes patiuntur, sed externas excitationes (velut in ope- 
rationibus chirurgicis) saepe non sentiunt. 

c) Item ad sensum vitalem pertinet grata et ingrata af- 
fectio sive tonalitas (Gefuhlston, tonalite affective), quae sen- 
sationibus visus et auditus adiungi solet, prout eorum ex- 
citatio conveniens vel inconveniens est, e. g. affectio grata 
ex luce temperata vel ingrata ex luce nimia. 

Singulis fere momentis plurimae simul perceptiones or- 
ganicae adsunt, ex diversis corporis partibus advenientes, 
quamquam plerumque tenues, et in confusam quandam 
generalem sensationem valetudinis confluunt, diversam pro 
diversa personae indole, dispositione, aetate, sexu, aliam 

in vigore iuventutis, aliam in senectute, aliam in perfecta 
sanitate, aliam in debilitate. Haec generalis perceptio orga- 
nica magnam et continuam vim exercet in totam vitam 
psychicam, in ideas, sentimenta, affectus. 

Nota. Antiqui scholastici sensationes organicas vel tactui adnume- 
rant (n. 125) vel sensui communi attribuunt. 1 ) Aliqui eorum, velut 
Suarez, Conimbricenses aliique dolorem et affectionem gratam non 
sensui seu facultati perceptivae, sed appetitui tribuunt. Attamen im- 
merito. Tria enim in dolore distinguenda sunt: laesio corporis, dolor, 
tristitia de dolore, quae sequi solet. Tristitia quidem actus appetitus 
est, minime autem dolor ipse, quia actus appetitus cognitionem sequi- 
tur, dolor vero non sequitur anteriorem perceptionem, sed ipse primus 
actus psychicus est, laesione materiali corporis excitatus. 

§ 7. De sensu communi 

134 Sensus communis ab Aristotele 2 ) et scholasticis illa po- 
tentia sensitiva dicitur, qua perceptiones omnium sensuum 
percepti vorum ut proprias et simul omnia eorum obiecta 
percipimus. 

Nos talem facultatem habere liquet. Etenim non tantum 
videmus et tangimus, sed etiam percipimus nos videre, audire, 
tangere, et has sensationes inter se distinguimus. Pariter 
varia obiecta sensuum perceptivorum simul apprehendere, 
distinguere, comparare possumus ; album enim a viridi, fla- 
vum eiusque sensationem a dulci et eius gustu discernimus. 
Ita particulares notitias a singulis sensibus oblatas in unum 
complectimur et ex hac qualitatum complexione diversas 
res cognoscere et discernere valemus; e. g. cerasum natu- 
ralem secundum complures qualitates simul sumptas agno- 
scimus et ab artificioso discernimus, cui aliqua harum qua- 
litatum deest. Facultate autem sensitiva haec percipimus, 
quia etiam infantes usu rationis carentes et bruta eadem 
percipiunt, id quod actionibus suis manifestant. 

Sic functiones sensus communis ab Aristotele et schola- 
sticis describuntur. Alia autem quaestio est, sitne sensus 
tales functiones exercens facultas a reliquis sensibus percep- 
ti vis distincta necne. Scholastici id communiter affirmant, 

’) Cf. e. g. Urraburu. Psychol. II 716. — 2 ) De an. III 2 (426 b 
17 22; 431 a 20 b 1). V 

quod obiectum diversum sit; nam sensum communem per- 
cipere omnia reliquorum obiecta et insuper eorum percep- 
tiones, oculum autem tantum videre, aurem audire, ma- 
num tangere. 1 ) 

Tamen etiam probabile videtur, sensum communem non esse di- 135 
stinetum a reliquis sensibus perceptivis simul sumptis.’) Nam etiam 
ita commode functiones sensui communi tributae explicantur. Quia 
omnes sensus eorumque perceptiones in eadem anima sunt, fleri potest, 
ut licet sensus complures sint, tamen eorum obiecta simul percipian- 
tur, distinguantur, comparentur, non quidem ab uno sensu, sed ab una 
anima, quae simul omnes sensus habet. Praeterea ad perceptiones per- 
cipiendas uon requiritur novus sensus distinctus, sed omnes percep- 
tiones, immo omnes actus psychici videntur per se ipsos nobis conscii 
esse, ut actu videndi non solum obiectum, sed etiam simul, etsi im- 
perfecte, ipsum videre ut nostrum percipiamus 2 ). 

Aristoteles docet, sensum communem (xoivli cua&qcu;) a reliquis seu- 136 
sibus distinctum esse, quoniam obiectum diversum sit, eiusque sedem 
esse in organo sensitivo centrali (aicB-ptepiov xoivov), quod quasi com- 
munis fons sit, e quo vis sentiendi in reliquos sensus diffundatur et ad 
quod singulorum sensuum excitationes adveniant; cf. De an. III 2 
(425 b); De sens. et sens. 7 (449 a 13). Similiter s. Thomas dicit: .Sen- 
sus interior dicitur communis . . sicut communis radix et principium 
exteriorum sensuum.' 1 q. 78 a. 4 ad 1. „Vis sentiendi diffunditur in 
organa quinque sensuum ab aliqua una radice communi, ad quam 
etiam terminantur mutationes singulorum organorum.' 3 De an. 1. 3. 

Quae cum hodierna doctrina physiologorum eatenus congruunt, qua- 
tenus hi similiter organum centrale sensitivum admittunt, a quo omnis 
sensatio principali quodam modo pendeat, cerebrum. Sed Aristoteles 
existimat organum centrale esse cor, e. g. De iuvent. 3 (469 a 10) 
et alibi. Aliqui commentatores putant, secundum Aristotelem omnes 
sensationes in solo sensu communi fleri 4 ), alii, eas in singulorum sen- 
suum organis esse et in sensu communi tantum eatenus absolvi, qua- 
tenus in unum colligantur 6 ). 

*§ 8. De energiis specificis 

Diversi sensus perceptivi diversas sensationes eliciunt, I37' f 
visus hanc, olfactus aliam, et id quidem sic, ut etiam, 
quando per accidens non sua propria causa excitante, sed 
aliena determinantur, velut visus et olfactus vi electrica, 

i, Cf. i q. 78 a. 4 ad 1 et 2. — Aliqui neoscholastici munus per- 
cipiendi actus ut proprios „sensui intimo 11 tribuunt, quo nomine anti- 
quis ignoto designant animae facultatem ad actus proprios percipiendos. 

— 2 ) Cf. Mercier, Psyrhologie 9 I n. 99 ss. — 3 ) Cf. infra, De consci- 
entia (directa). — 4 ) Baeumker, Des Aristoteles Lehre von den auberen 
und iuneren Sinnesvermogen (1877) 79 ss. — 6 ) Brentano, Psycbologie 
d. Aristoteles (1867) 85 ss. 

nihilominus suam specificam sensationem producant. „Me- 
chaniee irritatus unus nervus imaginem lucidam videt, alius 
sonitum audit, alius dolorem sentit. Aucta sanguinis irri- 
tatio in uno organo spontaneas lucis perceptiones, in alio 
sonitum, in alio titillationem, dolorem etc. excitat." 1 ) 

Id enuntiat „Iex energiarum specificarum sensuum" (loi 
de la specificite des sens) a J. Mulier 1826 statuta. Ita- 
que energia specifica a defensoribus huius legis intellegitur 
proprietas sensuum, ut semper suam sensationem specifi- 
cam eliciant, quomodocumque determinantur, sive excita- 
mentis suis propriis (,, adaequatis") sive communibus („ina- 
daequatis"), e. g. vi electrica, ut igitur qualitas sensatio- 
nis non a determinatione, sed a natura specifica sensus 
pendeat. Lex generatim loquendo vera dicenda est. 

Etiam intra eundem sensum diversae energiae specificae 
adesse possunt, quatenus diversae organi partes diversis 
coloribus, sonis, saporibus, calori et frigori percipiendis ad- 
aptatae sunt. Quod de calore et frigore, de sonis, de sa- 
poribus certum vel admodum probabile, de aliis autem 
sensibus non aeque certum est. 

Attamen non propterea opinandum est, organa sensoria 
quibuslibet excitamentis aeque adaptata esse. Directe tan- 
tum suis propriis causis excitantibus accomodala sunt, ne- 
que raro aliena excitamenta speciali modo a se prohibent. 
Praeterea excitationes inadaequatae parum perfectas et cla- 
ras perceptiones producunt. Fortasse etiam verum est, quod 
nonnulli physiologi opinantur, eas antea in organo peri- 
pherico (vel in cerebro) transformari in excitationes pro- 
prias et sic tantum organum sensorium determinare. 

*§ 9. De indole cognoscitiva perceptionum 

138 Ope perceptionum sensuum certitudinem acquirimus de 
exsistentia et proprietatibus mundi externi corporei : prae- 

, Mulier: Ein Nerv sieht vom mechanischen Reiz ein leuchten- 
des Dild, der andere hort davon Brausen, der andere empfindet Schmerz 
Der vermehrte Reiz _ des Rlutes erregt in dem einen Organ spontane 
Ricntempfindungen, m dem andern Brausen, in dem andern Kitzel. 
schmerz u. s. w.“ Handbuch d. Physiologie d. Menschen I 4 (1844) 667! 

bent. intelleptui fundamentum, cui innixus perspicit et iudi- 
cat, extra nos res exsistere easque esse corpora certis qua- 
litatibus instructa. Si homines vulgares interrogantur, cur ' 
iis ita persuasum sit, exsistere corpora tali figura, colore, 
duritie, odore praedita, respondere solent: quia video, tango, 
olfacio, supponentes plerumque, nos his perceptionibus im- 
mediate obiecta externa in se ipsis percipere seu percep- 
tiones esse earum proprie dictas cognitiones. 

Simili fere ratione antiqui scholastici cum Aristotele om- 
nes sensuum perceptiones cognitiones proprie dictas habent, 
i. e. actus psychicos, qui imagines intentionales sint res ex- 
ternas earumque proprietates, sicut independenter a oer- 
ceptione se habent, exhibentes. 

1. Sed diligentior reflexio psychologica docere videtur, 139 J 
perceptiones sensitivas non esse proprie dictas cognitiones re- 
rum externarum. 

a) Pleri que sensus, gustus, olfaetus, sensus temperaturae, 
tactus, sensus organicus immediate nihil externum sive 
transsubiectivum in perceptionibus suis continent. Gustus 
et olfactus non exhibent quidquam ab actu distinctum, sed 
tantum affectionem subiectivam, quae sub diverso respectu 
ut perceptio (sui) et ut obiectum concipi potest; odor sua- 
vis enim vel dulcis sapor ut tales nihil sunt nisi gratae 
affectiones subiectivae cibo vel substantia odorifera exci- 
tatae, ut ne concipi quidem possint tales, quales perci- 
piuntur, esse extra perceptionem. Idem dicendum est de 
sensu temperaturae, sensu kinaesthetico, organico; calor 
enim amoenus, frigus ingratum, dolor talia, qualia perci- 
piuntur, extra snhiectum non sunt, sunt enim tantum per- 
ceptiones affectionum subiectivarum, ut igitur calor ille, quj 
formaliter percipitur, et perceptio eius realiter unum idem- 
que sint. v ocatur quidem illud etiam, quo fornax hunc 
calorem in nobis producit (motus molecularis), „calor“, sed 
hic calor causalis non immediate percipitur. Etiam tactus 
ita resistentiam, duritiem et similia percipere videtur, ut 
pressionem sentiat per resistentiam externam in organis 
factam. De auditu dubitari possit. 

*140 b) Visu quidem obiectum, quod immediate repraesenta- 
tur, non ut affectio subiecti exhibetur; tamen etiam ipsum 
affectio subiecti esse videtur, non vero res externa imme- 
diate apprehensa. Nam plerumque inter repraesentationem 
visus et rem externam talis difformitas est, qualis cum 
cognitione proprie dicta conciliari nequit: saepe res in se 
ingentes montes sunt, in repraesentatione autem res mini- 
mae sunt, res immotae in visu volantes apparent, oculus 
electrice affectus lucem repraesentat, qualis extra non est, 
daltonistae loco coloris rubri vel viridis album vel canum 
vident ; hallucinatio, quae a perceptione saepe vix differt, res 
repraesentat, quales omnino non sunt. Praeterea, cum aliae 
sensationes certe non sint cognitiones proprie dictae, idem, 
nisi contrarium demonstretur, de visu dicendum erit. Visus 
quidem cum aliqua evidentia obiecta tamquam externa sive 
distantia exprimere videtur. Attamen ostendi nequit, hanc 
„evidentem“ expressionem ipsi perceptioni inesse. Sed huic 
tam arcte actus phantasiae, memoriae, reflexionis admis- 
centur et cum ea confluunt, ut vix discerni possint. His 
autem plerumque efficitur, ut obiecta visu repraesentata 
tam clare a nobis distare videantur. Qui caeci nati sunt 
et postea visum recipiunt, statim post sanationem obiecta 
visa non eodem modo a se distantia percipiunt, sed corpora 
ferme oculos tangere sibi videntur. 

*141 2. Perceptiones sensitivae sunt reactiones psychicae reprae- 

sentativae excitationibus rerum externarum respondentes /) Re- 
actiones sunt, diversae secundum diversa excitamenta, prout 
ad rubri vel flavi, duri vel mollis, ad rosae vel sulfuris im- 
pressionem oriuntur. Reactiones autem repraesentativae sunt, 
quia aliquid exprimunt, non vero sicut inclinationes ali- 
quid appetunt. 

Hac ratione perceptiones rerum externarum exsistentiam 
et proprietates manifestant. Exsistentiam manifestant, qua- 
tenus constat, perceptiones his rebus excitari. Proprietates 
autem externas manifestant, quatenus id, quod immediate 

‘) Gf. Criticam, De experientia externa. 


repraesentant, cum rebus aliquo modo conforme est. E. g. 
si pratum viride oculos afficit, obiectum actui immanens' 
est, attamen cum re transsubiectiva congruit, non quidem 
magnitudine aequali, attamen saltem figura. Hac ratione 
perceptio dici potest rem externam exhibere, quia reprae- 
sentat aliquid, quod est sicut res externa quodque eius vices • 
gerit, sicut fere imago hominis cum homine congruit eius- 
que vices gerit. Ad criticam autem spectat examinare, in 
quantum haec conformitas adsit sive asseri possit. 

*§ 10. De perceptione pura et amplificata 

Adhuc singulas perceptiones tantum secundum se ip- 142 
sas spectavimus, prout determinatione sua- excitatae obiec- 
tum suum proprium exhibent. At numquam aliqua percep- 
tio sensitiva ita solitaria adest, sed semper alii actus cogno- 
scitivi ei adiunguntur et cum ea in unum quoddam psychi- 
cum confluunt, sive perceptiones aliae sive, quod etiam fre- 
quentius accidit, cognitiones non perceptivae, velut reprae- 
sentationes imaginationis, memoriae sensitivae vel appre- 
hensiones intellectuales/ His efficitur, ut plus videamur vi- 
dere et audire, quam perceptio secundum se sumpta ex- 
hibet, e. g. ut duas lineas iuxta positas tamquam parallelas, 
complures sonos tamquam consonantiam, ut certam rei di- 
stantiam percipiamus, quae in perceptione secundum se 
spectata non exprimuntur. 

Itaque distinguendum est inter nudam perceptionem, quam 
puram vocemus, et perceptionem, quae praeterea alias ad- 
ditiones includit, quae amplificata vocari potest. 1 ) Perceptio 
igitur amplificata saepe vel plerumque praeter elementa per- 
ceptiva partes non perceptivas includit, quae eam complent. 

Elucet, vix non omnes perceptiones nostras amplificatas 
esse. Tales sunt, praeter exempla iam allata: si aspectis 
paucis litteris recte totum vocabulum lego, quia imaginatio 
perceptionem complet; si vocabula vitiose pronuntiata recte 
audio; si vocabula falso audio vel lego, quia perceptiones 

‘) Psychologi germanici perceptionem puram „Empfmdung“, ampli- 
ficatam „Wahrnehmung“ appellare solent. 

puras vitiose compleo ; si in imagine plana res ab oculo 
distantes percipere videor; si quis noctu rem innocentem 
tamquam spectrum percipit. 

De quibusdam generibus perceptionum amplificatarum 
speciatim agendum est. 

+143 I. ..Perceptio complexus" sive „ figurae 0 („Gestaltwahrneh- 
mung“) nunc obiectum peculiaris attentionis facta est. Per- 
ceptiones purae divisim singulas qualitates sive elementa 
mundi sensibilis percipiunt, rubrum, nigrum, punctum, so- 
num hunc et alterum. Revera autem phaenomena sensibilia 
non ita divisim et atomice, sed vix non semper multa 
elementa in unitates sive complexus collecta apprehendi- 
mus: complura obiecta divisim percepta (rubrum, rotun- 
dum, odoriferum, molle) tamquam , rosam 0 , quatuor lineas 
tamquam „parallelas°, complura elementa in imagine de- 
picta ut „ regionem 0 , complures sonos ut „ consonantiam ° , 
haec puncta vel ut crucem vel ut quadratum vel ut 
duas lineas parallelas apprehendere possumus. 

Perceptio complexus igitur in eo consistit, quod complures 
partes distinctim perceptae ut aliquid unum et totum ap- 
prehenduntur. Ergo haec apprehensio plus est quam sim- 
plex summatio perceptionum. Superaddit apprehensionem 
relationis partium sive unitatis earum, qua ad aliquod to- 
tum formantur; quae apprehensio actus intellectus est, qui 
solus relationes percipit. 

Recenti tempore primus Ch. v. Ehrenfels 1 ) ad has per- 
ceptiones attentionem direxit. Ex eo tempore paulatim 
specialis psychologiae pars orta est, „psychologia comple- 
xiva 0 ( „ Gestaitpsy chologie 0 ), quae atomisticae et pure as- 
sociativae psychologiae se opponens hanc complexuum sive 
„ figurarum" considerationem colit. 

II. De perceptione spatii (Raunrwahrnehmung, perception 
de E espace). In psychologia hodierna accurate inquiritur, 
qua ratione sensus spatium percipiant, quo nomine exten- 
sionem localem eiusque determinationes designant: quomodo 

*) Ubet Gestaltqualitaten 1890. 


igitur 'Sensus' obiecta sua tamquam extensa in longum, la- 
tum, profundum (distans) percipiant, utrum ista apprehen- 
sio sensationi ipsi iam insit, an vero per alia additamenta 
cognoscitiva ex pristina experientia sumpta producatur, ut 
igitur perceptio spatii perceptio amplificata sit. Sive aliter: 
quaeritur, utrum perceptio plani (longitudinis et latitudinis, 
Flache) et profundi (Tiefe; profondeur, la troisieme dimen- 
sion) n nativa° an „empirica° sit. 1 ) 

Quaestio imprimis ad vinum refertur, qui maxima clari- 
tate res ut extensas repraesentat, deinde ad tactum, qui 
minore quidem, attamen etiam magna claritate obiecta ut 
corporea exhibet. Tactus autem in hac quaestione late 
accipitur, ut etiam sensum temperaturae, sensum kinaesthe- 
ticum et organicum, ergo illos sensus includat, ex quibus 
potissimum conscientiam proprii corporis extensi accipimus. 

Nativism-us (J. Mulier, W. James, Baldwin, Hering, Stumpf 
et fere plerique) generatim docet, expressionem obiecti tam- 
quam plani et profundi seu distantis saltem aliqua ratione 
nativam esse seu perceptioni purae iam inesse; accura- 
tiorem autem utriusque determinationem experientia hau- 
riri admittit. 

Empirismus (Helmholtz, Lotze, Wundt. Taine, Ribot, de- 
fensores associationismi, velut Th. Brown, James Mill, St.Mill, 

1 ) Scholastici cnm Aristotele in sensibus pereeptivis obiectum pro- 
prium et commune distinguunt Sensibile proprium est singulis sensibus 
peculiare, ut color visui, sonus auditui Sensibile commune est extensio 
corporum cum determinationibus suis, magnitudine, figura, distantia, 
motu; haec enim non uno tantum, sed compluribus sensibus, visu ma- 
xime et tactu, percipiuntur. Addunt quidam cum Aristotele „sensibile 
per accidens", nempe substantiam. Substantia certe phaenomenis sen- 
sibilibus subest, attamen ipsa sensibus externis nullo modo percipitur, 
sed tantum ratiocinatione, evidenti quidem et obvia, phaenomenis sen- 
sibilibus subesse colligitur. Idcirco substantia nonnisi improprie „sensi- 
bilis" dicitur. Aristoteles sic obiecta sensus distinguit: Aeyexax be to 
aio3-qt6v tpt ycot;, <hv b<5o (xev xa9-’ abtd q>apEv aia&dvec&cn, to b£ e-v 
xaxa cup|3e|3r\x6c; [per accidens]. Trav be boo t6 pev tbedv eotiv [pro- 
prium] Exdotq^ aicttqoeox;, to be xoivbv [commune] xaaSv. De an. II 6 
(418 a 8). Expresse autem dicit, sensibile per accidens sensum non de- 
terminare ad sui perceptionem (ib. a 23) et tantum per iudicium per- 
ceptioni adiungi (De an. III 1 [425 a 20 ss.J). Eodem modo loquitur 
s. Thomas 2 An. I. 13; 1 q. 17 a. 2 3; 1 q. 78 a. 3 ad 2; 4 sent. d. 49 
q. 2 a. 2 et alibi. 

Donat. Psychologia 9. 7 

Bain) e contrario docet, eam sensationi per consuetudinem 
seu experientiam adiei, quatenus perceptioni obiecti proprii 
aliae repraesentationes associentur et apparentem extensio- 
nis perceptionem producant. Si empirismi defensores ulte- 
rius de modo interrogantur, quo sic sensationi ex se ex- 
pressionem extensionis non continenti ista perceptio ad- 
iciatur, aJii aliter respondent. Quidam (Bain, St. Mill) eam 
ex perceptionibus muscularibus derivant, quas sentiamus, 
si manus per varias corporis percepti dimensiones tan- 
gendo moveamus. Alii cum Lotze et Wundt haec dicunt: 
in perceptionibus visus et tactus singula puncta organorum, 
nempe retinae et cutis, non eodem plane modo afficiun- 
tuT, sed minimis affectionis differentiis localibus discrepant 
diversis punctis propriis,- ex his differentiis qualitativis non 
consciis, quae „signa localia" appellantur (Lokalzeichen), 
anima per vim sibi innatam extensionem sive expositionem 
quantitati vam obiecti construit. — lam igitur iudicium teramus. 

1 . Visum quod attinet, a) Perceptio plani generatim sumpta 
nativa est. Id plerique psychologi hodierni asserunt. Clarissime 
enim, cernimus, oculum colores ut extensos percipere et 
extensionem perceptioni colorum tam essentialem esse, ut 
ea remota perceptio evanesceret. Etiam caeci nati facta 
operatione statim, proinde sine ulla in videndo experientia, 
res similiter percipiunt. Praeterea explicatio, qua empiri- 
stae perceptionem plani ex associationibus empiricis decla- 
rare conantur, intellegi nequit. Anima apprehensionem ex- 
tensionis construere dicitur ex elementis penitus inextensis, 
faciendo ex discriminibus mere qualitativis (perceptionum 
kinaestheticarum aliarumque affectionum subtilissimarum) 
diversitates quantitativas et locales. Iam vero intellegi ne- 
quit. quomodo ex summatione et coordinatione inexten- 
sorum extensio resultet. Proinde affirmandum erit, animam 
propria nativa vi et impulsu his elementis inextensis ad- 
icere expressionem quantitativam, quam ex se non habent 
(id empiristae saepe fere expresse concedunt). Sed ita 
empiristae in nativismum labuntur animae vim nativam 
'extensionis repraesentandae adscribentes; non igitur elucet, 


cur perceptio plani non statim sensationi originaria esse 
queat. Praeterea conscientia minime testatur, nos continuo 
tam ingentem multitudinem subtilissimarum affectionum 
distinguere et ordinare et quidem semper infallibili cum 
rectitudine, ordinem numquam turbando. 

Sed determinata magnitudo et figura plerumque tantum 
perceptione amplificata apprehenditur: saepe praeter visum 
simul tactus adhibendus est, frequenter requiritur, ut ocu- 
los per dimensiones corporis feramus itaque perceptiones 
kinaestheticae oculorum ad magnitudinem mensurandam 
inserviant, vel ut rei distantiam attendamus itaque cum 
apprehensione maioris distantiae phantasma maioris magni- 
tudinis associetur. 

b) Ut apprehensio profundi sive distantiae rei ab oculo 14S 5 
oriatur, multo magis elementa empirica concurrunt, quae 
perceptioni obiecti associantur: apparens magnitudo obiecti, 
ex qua veram distantiam eonicimus, diversa claritas linea- 
mentorum rei, perceptiones kinaestheticae in oculorum ac- 
comodatione et convergentia, multitudo rerum interposi- 
tarum et similia. 

Haec etiam hodiernus nativismus concedit. Sed prae- 
terea contendit, aliquam indeterminatam saltem perceptionem 
rei tamquam profundae sive distantis nativam esse. Quamdiu 
status inquisitionis experimentalis hac in re talis manet, 
qualis nunc est, videtur probabile esse, aliquam indeter- 
minatam profundi perceptionem, qua obiectum indeterminate 
ut externum et aliquo modo distans sentiatur, sensationi 
visus nativam esse. Huic assertioni forte haud plerique ex 
■ ipsis empiristis contradicent, quippe qui saepe concedunt, res 
externas percipi, sicut fere nebula nos circumdans percipi- 
atur, itaque non quidem sine ulla distantia, attamen omni 
discrimine distantiarum confuso. Rationes assertionis hae- 
sant. Sic imprimis melius vivida illa profunditatis appre- 
hensio explicatur, quam in aspiciendis corporibus experi- 
mur; valde difficile est (ipsis empiristis confitentibus) satis 
declarare, quomodo associationibus supra indicatis vel si- 
milibus nullam visualem profunditatem continentibus illa 
— 7 * 

tam clara et spontanea visualis apprehensio profundi oria- 
tur. Praeterea neque animalia recens nata neque infantes 
animadvertuntur initio tantum plana sine ulla profunditate 
seu distantia percipere. 

Animalia recentissime nata non solum aliquam rerum distantiam 
percipiunt, sed saepe etiam satis accurate eam aestimant. Pulli galli- 
nacei statim percipiunt distantiam granulorum, quae apponuntur, eaque 
rostro caedunt, aliae aves statim museas praetervolantes recte arripiunt, 
porculus recens natus in sella positus post aliquam considerationem in 
genua procubuit et ex sella desiliit. In infantulis quidem vel hominibus 
ab initio caecis et postea sanatis non eadem observantur; sed neque 
etiam observatum est, eos omni distantiae perceptione carere. 

Praecipuam difficultatem empirismo parat illa clara profunditatis ap- 
prehensio, quam accipio, si visu binoculari corpora propinqua aspicio. 
Tabula mensae, cui assideo, non plana mihi apparet, sed in quocum- 
que eius puncto intuitum figo, simul partes isto puncto anteriores et 
posteriores clare ut anteriores et posteriores percipere videor. Id ac- 
curatius hoc experimento ostenditur. Si duas acus in eadem ab oculo 
distantia seu in eodem plano mihi adverso prae oculis pono et unam 
aspicio, altera non duplicata, sed simplex apparet, quia radii eius in 
puncta correspondentia retinae incidunt (n. 115). Si deinde hanc alte- 
ram aliquantulum extra illud planum dimoveo, ut paulo ante vel post 
stet et sic radii in puncta non plane, attamen fere correspondentia in- 
cidant, acus statim non quidem duplicata, attamen anterior vel poste- 
rior cernitur (.disparatio binocularis*). 

* 1 47 In hoc etiam usus stereoscopii fundatur. Corpus, e. g. cubus, paulo 

aliter apparet oculo dextero quam sinistro, quia ex diversa parte aspi- 
citur. Si igitur hae duae apprehensiones sive imagines eiusdem rei pau- 
lum discrepantes in duabus cartis delineantur et cartae in certa distan- 
tia sic ponuntur, ut una tantum uno oculo, altera altero aspiciatur 
(itaque radii, utpote non plene convenientes, in partes retinae fere 
correspondentes incidant), perceptio corporeitatis oritur, quamquam car- 
tae planae sunt. 

c) Motus rei percipitur, quatenus perceptio pura visus 
continuam mutationem loci sive distantiae videt simulque 
intellectus manentem rei identitatem apprehendit. Visus 
autem solum motum relativum percipit; sentit enim obiec- 
tum secundum imaginem retinalem, ergo ut motum, si 
imago in retina movetur (sive hoc accidit, quia ipsum obiec- 
tum movetur, sive quia nos in videndo movemur), ut quie- 
scens vero, si non movetur. Percipit igitur tantum, rem 
respectu nostri 'moveri. 

*149 2 . Tactus, prout simul sensum temperaturae, kinaesthe- 

ticnm et organicum complectitur, pariter vi nativa sensa- 


tionis purae corporeitatem per tres dimensiones percipit, 
imprimis quod corpus proprium attinet. 1 ) 

a) Si experimenti causa in aliquo, oculis clausis, extrinsecus 
duabus in cute punctionibus duae sensationes producuntur, 
eas clare tamquam duas localiter distantes percipit, etsi 
invicem simillimae sunt, et quando distantia punctionum 
crescit, etiam distantiam sensationum crescere percipit, quae 
igitur distantiae sensatio ipsi perceptioni purae inest; de- 
terminata quidem apprehensio regionis corporis ex hoc ori- 
tur, quod tactui visualis imago regionis corporis associa- 
tur. 2 ) Simili ratione immediate et directe percipimus diver- 
sum situm localem membrorum nostrorum eorumque motus 
in diversas dimensiones, et quidem ita, ut statim ipsas 
partes symmetricas discernamus, num perceptio in dextera 
an in sinistra parte sit; sed etiam haec apprehensio ima- 
gine visuali associata accuratius determinatur. 

b) Caeci nati, in quibus nulla associatio imaginum visua- 
lium adest, completam repraesentationem corporeitatis ha- 
bent, tum quod corpus proprium tum quod res externas 
attinet; quae igitur ex pura perceptione tactili hausta est. 
Eodem modo enim sicut alii sensationes recte diversis mem- 
bris attribuunt, partes dexteras et sinistras, superiores et 
inferiores, anteriores et posteriores distinguunt Pariter in 
rebus externis supra et infra, prope et remote discernunt, 
distinguunt figuras geometricas, conficiunt plasticas imita- 
tiones corporum, quae tetigerunt, geometriae student. Ne- 
que facta operatione chirurgica ullam oppositionem intei 
mundi corporeitatem, quam antea solo tactu et quam nunc 
oculis percipiunt, detegunt, sed utramque convenire ap- 
prehendunt. 

3. Auditus perceptiones spatiales parum praebet- Sonos enim non ut 
res extensas sentimus DistaDtiam eorum aliquatenus percipimus, potis- 

*) Spatium, in quantum visu apprehenditur, vocari solet „spatium 
visuale* (Gesichtsraum, espace visuel), in quantum tactu apprehenditur, 
.spatium tactile* (Tastraum, espace tactile). — 2 ) Haec associatio saepe 
asseritur sic fieri, ut non (solum) sensationes tactiles, sed statim diversi 
nervi sive partes cerebrales, quibus sensationes tactiles alligatae esse 
solent, correspondentes imagines visuales in convenientibus cerebri par- 
tibus excitent. 

simum ex eorum intensitate et qualitate (Klangfarbe, timbre). Ex qua 
parte vero sonus adveniat, ex eo potissimum colligimus, quod vel in 
aure dextera vel sinistra fortius auditur; infantes iam secundo vitae 
mense in eam partem se convertunt, ex qua vox matris iis advenit. 

1 III. De perceptione temporis. Ex quo Kant coniunctim spatium et tem- 
pus inquisitioni criticae subiecit docens, utrumque esse tantum appa- 
rentiam subiectivam per innatas formas intuitus productam et quidem 
spatium apparentiam productam per formam sensibilitati externae in- 
natam, tempus vero per formam internae sensibilitati innatam, in phi- 
losophia hodierna pariter 'coniunctim de spatio et tempore quaestio 
institui solet et quidem hoc loco haec quaestio, quomodo praeter spa- 
tium etiam tempus percipiamus. Tempus autem hoc loco duratio sue- 
«essiva alicuius eventus vel successio complurium inter se intellegitur. 
Quaestio autem proposita non est eriteriologiea, utrum nempe succes- 
sio rerum externarum, quam percipimus, vere realis sit necne (quod 
sane affirmandum est). Sed quaestio est psychologica, utrum perceptio' 
iam ipsi perceptioni externae sensus insit, an fortasse aliis, maxime 
internae conscientiae actibus efficiatur. 

Diversa dantur responsa, aliis magis nativismo, aliis empirismo po- 
tius addictis. Dicendum est, nos tempus, i. e. durationem successivam 
alicuius eventus sive successionem complurium inter se, tantum 
conscientae internae percipere. 

Successionem duorum, velut fulguris et tonitrus, verborum loquentis, 
pulsuum campanae, duarum positionum corporis moti, ita percipimus, 
ut perceptionem praesentem et in ea obiectum praesens (tonitrum) ex- 
periamur et simul memoria teneamus aliam perceptionem (fulguris)', 
quae modo fuit et non iam est. Perceptio externa sensuum per se 
solam tantum diversos sonos, fulgur et tonitrum, diversas positiones 
corporis sentit, non autem ipsam successionem ut talem, quippe quae 
nec sonus nec color nec figura sive positio localis nec aliud obiectum 
proprium sensus externi est. 

Durationem successivam eiusdem eventus, velut durationem doloris 
vel soni, simili ratione percipimus, nempe ex successione propriorum 
eventuum vitalium (actionum, cogitationum, perceptionum), quae cum 
illo eventu fluunt sive fluxerunt. 

Hac ratione per internam experientiam temporis longitudinem men- 
suramus, percipiendo sive aestimando, quot proprii eventus ei coexsi- 
stant. Unde declaratur, cur, si mora temporis magna actuum propri- 
orum copia impletur, si multa videntur, audiuntur, si fluxus cogita- 
tionum celer est, tempus longius appareat, et, si in aliquo eventu du- 
ratio eius attenditur, mora eius longior, si ipse in se tantum attenditur, 
mora brevior appareat. Ideo dolores diuturni, iucunda brevia esse videntur. 

Limen temporale (Dauerschwelle) sive minima temporis mora, quam 
percipere possumus, videtur infra 2 a esse (a = 0 001 sec.). Auditus 
enim sonos hoc temporis intervallo atque etiam minore distantes di- 
stinguere potest. 


*§ 11. De sede perceptionum sensitivarum 

Ex eo, quod productio perceptionum praecipue a coope- 151* 
ratione cerebri et maxime corticis cerebralis pendet, phy- 
siologi et psychologi hodierni concludere solent, omnes sen- 
sationes in cerebro fieri et esse, organa vero peripherica 
sensuum, velut nervos tactiles cutis, organa kinaesthetica 
musculorum et articulorum, etsi in iis videantur perceptio- 
nes inesse, tamen revera sensationes non producere, verum 
tantum passive excitationes recipere et per nervos ad cere- 
brum transmittere. Si interrogantur, quomodo itaque fiat, 
ut videamur nobis in pede dolorem, in manu sensationem 
tactus habere, respondent, id fieri per localisationem, 1 ), qua 
per operationem quandam psychicam absque clara con- 
scientia sensationem ad illam partem referamus, quae ex- 
citationem recipit, e. g in manum, quae vulnus passa est. 

Si ulterius quaeritur, cur sensationem ad illam partem re- 
feramus, nativistae localisationem institutioni naturae, em- 
piristae experientiae acquisitae et consuetudini tribuunt. 
Nativistae dicunt, hanc simpliciter esse institutionem na- 
turae, ut sensatio in punctum periphericum proiciatur, ex 
quo excitatio advenerit, determinatam autem repraesenta- 
tionem regionis corporis ex eo oriri, quod eius imago 
visualis associetur. Empiristae autem asserunt, totam loca- 
lisationem ex tali associatione provenire, quatenus e. g. cer- 
tae sensationi tactili associetur repraesentatio manus, quo- 
niam saepe aspexerimus talem tactum in manu produci. 

*Th. 2. Perceptiones sensitivae non omnes in cerebro, sed in illis organis esse 
videntur, in quibus percipiuntur. 

Dedar. Non est dubium, quin repraesentationes phan- 152 * 
tasiae in cerebro sint; neque eas alibi esse percipimus. 

') Terminus localisatio in hodierna psychologia diverso modo adhi- 
betur: 1) De actu dicitur et quidem a) saepe enuntiat, aliquem actum 
pendere a certa parte nervorum (n. 53); sic dicuntur multae innerva- 
iioues motoriae et sensationes tactiles in parte cerebri parietali, per- 
ceptiones visuales in occipitali localisatae esse, b) Saepe dicit, sensa- 
tionem, etsi reapse tantum in cerebro producatur et sit, tamen referri 
a nobis in partem periphericam: de qua loealisatione nunc loquimur. 

2) De obtecto dicitur et enuntiat, obiectum visu apprehensum in certa 
parte spatii externi collocari, e. g. in certa distantia ab oculo. 

Neque dubium est, quin cerebrum ad omnes perceptiones 
sensitivas ut praecipuum organum cooperativum active con- 
currat. Sed affirmanus, perceptiones eas, quas clare in aliis 
partibus corporis inesse percipimus, non in cerebro, sed 
vere in illis organis esse, in quibus esse percipiuntur. Qua- 
lis sit in hac sensationis productione cooperatio inter cere- 
brum et organum periphericum, obscurum est, sicut ple- 
raeque interiores rationes eventuum psychicorum. Non vi- 
detur autem tantummodo in eo consistere, quod cerebrum 
solum excitationem physiologicam praerequisitam compleat, 
sed in hoc etiam, quod ad ipsam productionem perceptio- 
nis causalitate psychica cooperatur, quatenus anima simul 
cerebrum et organum periphericum informans utroque uti- 
tur, attamen ita, ut activitas cerebri causalitate organi peri- 
pherici compleatur et in hoc sensatio absolvatur. 

Non omnium sensuum perceptiones eadem claritate sen- 
timus in organis periphericis esse. Actus videndi esse in 
oculo, actus audiendi in aure, non vero in propinquo cere- 
bro, minus clare discernimus, sed ex analogia cum aliis 
sensibus concludere possumus, de quibus conscientia mani- 
festior habetur. Clare autem perceptiones tactiles, kinae- 
stheticas, perceptiones caloris ac frigoris et organicas in 
periphericis organis sentimus; non quidem sic, ut haec ex- 
perimentalis perceptio statim accurate circumscriptum or- 
ganum exprimat, sed ut saltem indeterminate experiamur, 
sensationes esse in parte superiore vel inferiore, dextera 
vel sinistra, eas magis vel minus distare, magis minusve 
expandi. Determinata expressio regionis corporis plerum- 
que imagini visuali debetur, quae perceptioni associatur, 
quia saepe vidimus tales affectiones in istis corporis par- 
tibus excitari. 

Thesim allatam propterea statuimus, quia sententia op- 
posita periculum ' inferre videtur doctrinae supra tractatae 
de origine sensationis a corpore, pariter certitudini de ex- 
sistentia corporis proprii corporumque externorum et gene- 
ratim veracitati experientiae nostrae. Thesi subscribunt 

omnes scholastici veteres, sensum communem hominum 
sequentes, ex neo-scholasticis autem plerique. 

Demonst. 1. Clara conscientia percipimus, multas saltem 153* 
perceptiones sensitivas non in cerebro, sed in aliis partibus 
corporis a cerebro distantibus. Valde clare enim experimur, 
etiam oculis clausis, tactum capitis et tactum pedis non in 
eodem loco esse, sed multum distare, tactum in manu dex- 
tera et simillimum in sinistra esse in partibus diversis et a 
cerebro distantibus; experimentis constat, duas simillimas 
perceptiones duabus punctionibus in cuto oculis clausis pro- 
ductas tamquam inter se distantes sentiri et crescente di- 
stantia punctionum etiam maiorem distantiam perceptionum 
sentiri; perceptiones musculares ibi esse sentimus, ubi mo- 
tus ipsi fiunt, et perceptiones situs membrorum pariter in 
illis iisdem membris sentimus, quae illum situm habent. At- 
qui quod clara conscientia percipimus, verum admittendum 
est: Si enim naturali evidentiae conscientiae, quae actus 
intellectualis est, fidere non possumus, nulli iam evidentiae 
fidere licebit, sed scepticismum incurrere oportet. Ergo per- 
ceptiones sensitivae non omnes in cerebro, sed in illis 
organis inesse videntur, in quibus percipiuntur. 

Aliter. Si sensationes non ibi sunt, ubi sentiuntur, aut 154* 
cum nativistis dicendum est, hanc esse institutionem natu- 
rae, ut dolor ibi reapse percipiatur (in pede), ubi non est, 
aut cum empiristis asserendum est, tantum associatione 
(imaginis visualis pedis) fieri, ut dolor in parte peripherica 
percipi falso putetur. Atqui neutrum admitti potest. Non 
prius, quia intolerabile est admittere, naturam continuo cum 
necessitate hanc falsificationem producere, ut ibi, ubi vehe- 
mens dolor esse dicitur (in cerebro), nihil percipiamus, ubi 
vero nullus est (in pede), dolor percipiatur, ut ibi, ubi nihil 
movetur, sensatio muscularis percipiatur, ubi vero musculus 
reapse movetur, nihil sentiatur. (Neve dicatur, dolorem in 
cerebro esse, sed non sentiri. Dolor enim eo adest, quod 
sentitur.) Alterum admitti nequit, quia imagini visuali 
quidem debetur, ut determinatam apprehensionem membri, 
non autem ut aliquam indeterminatam habeamus. Etiam 

abstractione facta ab associata imagine conscientia clare 
refert, perceptiones in diversis partibus esse. Praeterea con- 
stat, etiam caecos natos, in quibus nulla associatio imagi- 
num visualium esse potest, idem percipere et perceptiones 
diversis partibus sinistris et dexteris, superioribus et in- 
ferioribus attribuere. 

*165 2. Si sensationes non in illis partibus insunt, in quibus 

percipiuntur, labefactatur certitudo, quam habemus, nos cor- 
pus habere et corpora externa exsistere. 

a) Nam me habere corpus sive, substantiam meam etiam 
organis corporeis constitui, tantum propterea mihi conscius 
sum, quia evidenter ego meum extensum sive ex partibus 
distantibus constare percipio, i. e. quia me in illis partibus 
perceptionibus tactus, caloris, doloris affectum esse expe- 
rior (cf. n. 89). Jam vero haec conscientia fallitur, si sen- 
sationes ibi minime sunt, ubi percipiuntur. 

Aliter. Veracitate huius conscientiae non concessa ex. eo 
tantum concludere possem, me coipus habere, quod sensu 
externo percipio, aliquod corpus me comitari, in me agere, 
mihi dolorem facere, si verberatur, a me varie affici. Sed 
(1) haec non est illa evidens cognitio naturalis, qua omnes 
sibi perpetuo conscii sunt, se corpus habere; non propterea 
huius conscii sunt, quia concludunt, se corpus habere, sed 
quia immediate corpus ut suum sentiunt. (2) Conclusio ipsa 
dubia est. Hac via tantum inferre possem, hoc. corpus, quod 
me comitari video, milii aliqua unione, non autem, mihi 
unione entitativa ut partem constituentem unitum esse. 
Etiam vestem video me comitari, milii dolorem facere, si 
verberatur, a me affici; non tamen propterea mihi ad unam 
naturam unitur. 

b) Neque tuto lam demonstrari potest, corpora externa 
exsistere. Si clarum testimonium conscientiae de corpore 
proprio error est, neque sensibus fides adhiberi potest, qua- 
tenus corpora externa repraesentant. 

Itaque non satis tuta videtur esse sententia, quae tam 
gravibus dubitationibus ansam dat Moderni quidem psycho- 
Iog'i et physiologi. qui facile ad sententias idealisticas acce- 

dunt, his dubitationibus parum moventur. Attamen philo- 
sophia, quae realismum tueri contendit, iis moveri debet. 

3. Dolor finem a natura praestitutum habet, ut indicet, 156* 
ubi in corpore laesio facta sit, ut remedium afferatur. At- 
qui huic fini parum congrueret, si natura dolorem non ibi 
posuisset, ubi laesio facta est, sed in cerebro, ubi nulla 
laesio est. Ergo dolor et pariter aliae perceptiones ibi sunt 

ubi sentiuntur. 

Etiam structura organorum periphericorum admodum sub- 
tilis indicare videtur, ea non solum stationes excitatorias esse. 

4. Sententia, cui tam graves rationes obstant, admittenda 157* 
tantum esset, si rationibus convincentibus demonstraretur. 
Atqui talibus minime demonstratur. Etenim 

a) Coniunctione organi cum cerebro interrupta nulla qui- 
dem sensatio fit. Sed inde sequitur quidem, coniunctionem 
cum cerebro ex institutione naturae necessariam esse et 
cerebrum quoque active cooperari ad sensationem, non vero 
ibi sensationem ipsam sedem habere. 

Ceterum in animalibus non semper cerebrum ad omnes 
sensationes absolute necessarium sit. Notum est, non solum 
pisces cerebro maiore carentes videre, sed etiam animalia 
perfectiora, ranas, columbas, gallinas, canes, quibus cere- 
brum amputatum est, videre et audire, obstacula vitare, 
apte serpere, saltare, currere, volare, famem et sitim ex- 
periri. In his igitur animalibus centra subcorticalia et organa 
peripherica sine cerebro facultatem producendi sensationes 
habent. Sin autem organa animalium multo imperfectiora 
hanc potestatem habent, nequit organis humanis multo per- 
fectioribus potestas denegari, ut saltem cum cerebro sen- 
sationem producere valeant. (Etiam infans humanus inven- 
tus est cerebro magno penitus carens, qui pauca quidem, 
attamen aliqua saltem signa perceptionum tactus, gustus, 
sensus organici edebat: bibebat ex lagena et quidem solum 
lac, non aliam substantiam, clamare cessabat, si caput eius 
fricabatur vel mater eum ad se attrahebat. 1 ) Quae osten- 

9 A. EdingCr u. B. Fischer, Ein Mensch ohae GroShirn. Archiv 
fur d. gesamte Physiologie 152 (1913) 535ss. 

dunt, in homine magis quidem necessariam esse conjunc- 
tionem cum cerebro, ut organa peripherica sentiendi po- 
testatem exerceant, sed simul etiam, ea hae sentiendi pot- 
estate non carere. 

b) Provocant ad varias dubitationes et errores de sede 
sensationum, ut si quis de loco doloris in visceribus dubitet 
et praesertim si quis dolorem in brachio iam amputato sibi 
sentire videatur. Quando dolor in visceribus percipitur, locus 
doloris perceptione ipsa tantum obscure refertur et per ima- 
ginem visualem accuratius determinatur, ut igitur nonnum- 
quam dubium manere vel deceptio oriri possit. Si cui bra- 
chium amputatum est, dolorem in extremis nervis, ubi am- 
putatio lacta est, excitatum propterea in parte amputata 
sibi sentire videtur, quia eum perceptione doloris constanter 
imaginatio brachii amputati et reproductae pristinae per- 
ceptiones musculares et organicae brachii associantur et 
confluunt; quia igitui in sensatione ipsa locus obscurius 
exprimitur, deceptio oritur. Ceterum perceptio brachii in 
amputato non est eadem sicut in homine sano. Initio viva- 
cior est, deinde sensim minuitur et saepe evanescit et pro 
varia attentione variatur; praesertim notandum est, plerum- 
que membrum amputatum corpori propinquius et abbre- 
viatum apparere, manum amputatam apparere quasi tan- 
gentem humerum et crus amputatum quasi prope medium 
corpus situm. 

158 c) Si nervus ulnaris in ulnis premitur, orta sensatio localisatur iu 
digitis, si n. gustatorius prope chordam tympani in aure excitatur, pro- 
ducta sensatio gustus in lingua localisatur; generatim in quacumque 
parte nervus sensorius excitatur, orta sensatio localisatur in fine huius 
nervi seu in organo peripherico, in quo scimus excitationes normales 
fieri (lex proiectionis excentricae). Ergo talis localisatio sensationis in 
organo, in quo non est, admittenda est. — Resp. D. hae sensationes 
iri illis organis periphericis, in quibus inesse percipiuntur, vere produ- 
cuntur, etsi prima excitatio in parte distanti fit, vel (ut in exemplo 
n. gustatorii)aliquaiIlusiooritur, quatenus ob propinquitatem organum 
et cerebrum non satis discernuntur C. aliter N., donec probatur. 

■ d) Itaque saepe sensatio percipitur, ubi non est. Ergo perceptio 
sedis non est legitimum argumentum. — Resp. D. ant. percipitur per- 
ceptione pura et originaria N. perceptione amplificata et cum imagina- 
tione permixta C. 

e) Halluoinatio producitur in solo cerebro. Atqui hallucinatio non 
differt a perceptione. Ergo etiam perceptio in solo cerebro producitur. 

— Resp. D. mai. in cerebro producitur et simul clare sentitur extra 
cerebrum sedere N. (donec probatur); non percipitur extra cerebrum 
sedere C. Tr. min. (vel D. min. non differt interna claritate, saltem 
nonnumquam C. non differt eo, quod hallucinatio ex specie memoriali 
in cerebro posita provenit, perceptio autem minime N.) 

f) Species memoriales a perceptionibus relictae in cerebro depo- 
nuntur. Iam vero certe ibi deponuntur, ubi perceptiones sunt. Ergo per- 
ceptiones sunt in cerebro. — Resp. C. mai. D. min. ibi deponuntur, ubi 
sunt vel entitative vel active ratione organi principaliter cooperantis C. 
tantum ibi, ubi sunt entitative N. 

g) Perceptio doloris solum dolorem, non etiam locum eius percipit. — 
Resp. N. Quia dolor affectio certi organi est, conscientia eius etiam 
perceptio certi organi esse potest. 

Art. 4. Ds sensibus reproductivis 

Sensus reproductivi illi suiit, qui obiecta aliquando sensu I5f 
percepta nulla nova ab iis excitatione accepta iterum reprae- 
sentant. 1 ) Sunt vero phantasia et memoria. Utriusque discri- 
men hoc solum est, quod phantasia perceptiones habitas sim- 
pliciter reproducit, memoria autem praeterea eas ut aliquando 
habitas recognoscit. Ergo nihil impedit, quominus utraque 
reaiiter una dicatur potentia, quae duplicem actum habeat, 
unum incompletum, alterum completum, ut igitui ratione 
duae facultates distingui possint. 

§ 1. De phantasia 

Phantasia est sensus in cerebro collocatus, qui percep- 
tiones aliquando habitas reproducit. Reproductiones sive 
repraesentiones ipsae vocantur phantasmata. 

1. Discrimina phantasmatum a perceptionibus tanta sunt, Ut 16( 
ordinarie cum perceptionibus non confundantur. Aliter enim 
omnis cognitio et vita perturbarentur. Discrimina ordinaria 
haec sunt: 

a) Intensitas sive vivacitas phantasmatum multo minor 
est intensitate perceptionum. Sed diversos gradus habet. 
Vivide plerumque reproduci possunt obiecta visus et soni, 

‘) Quomodo psychologice explicandum sit, ut obiecta aliquando per- 
cepta ita in nobis aliquatenus permaneant, ut iterum repraesentari pos- 
sint, inlra exponetur: De reproductione idearum. 

minus vivide odores, sapores, dolores. Vividiora sunt phan- 
tasmata in iuventute quam in aetate provectiore, vividiora 
plerumque in feminis quam in viris, vividissima nonnum- 
quam in artificibus, pictoribus, musicis, architectis, poetis. 
Intensitas etiam ab exercitio pendet; plerumque maior est 
in iis, qui multum in exercitio sensuum occupantur, quam 
in viris abstractis studiis deditis. Aliquando intensitas tanta 
fieri potest, ut prope ad perceptionem accedat. 

b) Phantasmata minus distincta sunt quam perceptiones. 
Plerumque partes obiecti repraesentati parum discernuntur, 
multa desunt, alia miscentur, saepe reproductio quasi di- 
midiata est, ut si nomen „in lingua haerere" videtur vel 
non plus scitur, quam nomen esse breve, longum, plus- 
minusve sonorum. 

c) Phantasmata instabilia et fluxa sunt, perceptiones autem 
diu immobiliter perseverare possunt. Obiecta percepta certo 
loco affixa manent, non autem repraesentata. 

d) In perceptionibus parum conscientiam habemus, nos 
activos esse, magis autem et saepe multum in reproductio- 
nibus, ut non raro etiam in capite contentionem sentiamus, 
quae rugis in fronte apparentibus se manifestat. 

Haec discrimina quidem plerumque adsunt et magna 
sunt. Attamen interdum minui et phantasmata ad percep- 
tiones (hallucinatorias) accedere possunt. 

161 2. De fypis repraesenlafivis. Typi psychologici generatim 

sunt modi speciales constantes, quibus facultates psychicae 
operantur. Hac ratione de typo practico et theoretico, in- 
tellectuali et emotionali atque etiam de typis repraesenta- 
ti vis loquuntur. Quorum proprium est, ut in repraesentando 
unus sensus praeter consuetum claritate et usu praevaleat, 
veluti si pictores extraordinario vigore colores et figuras, 
musici melodias repraesentant. Distingui solet typus visualis, 
auditivus sive acusticus, motorius sive kinaesthetieus, prout 
vel repraesentationes visuales vel auditivae vel kinaesthe- 
ticae praevalent. Typus visualis numeros, quos repraesen- 
tat, in tabula descriptos repraesentat, typus auditivus vo- 
cabula eorum, quae legit, intus audire sibi videtur, typus 

kinaesthetieus denique intus quasi eloquitur, quae reprae- 
sentat, quatenus perceptiones kinaestheticas, quas in loquendo 
habet, reproducit. 1 ) Puri typi, qui totum ambitum reprae- 
sentationum comprehendant, rari sunt. Inveniuntur, in qui- 
bus typus visualis tantum in vocabulis, non autem in rebus 
repraesentandis apparet, vel e contrario. Etiam mixtiones 
typorum reperiunfur. Generatim in rebus repraesentandis 
phantasmata visualia, in vocabulis autem repraesentandis 
auditiva et motoria praevalent. 

Manifestum est, propter intimam cooperationem inter 
phantasiam et intellectum etiam hunc haec, typorum discri- 
mina participare. 

3. De phantasio productivo (schbpferische Ph., I' imagina- 162 
tion creatrice). Licet phantasia nihil repraesentare possit, 
quod in sensu perceptivo non fuerit, et sic essentialiter repro- 
ductiva sit, tamen sub alia ratione etiam productiva est, 
quatenus obiecta reproducendo mutare et sic nova obiecta 
construere potest. Sub hoc respectu speciatim facultas ima- 
ginandi (Einbildungskraft, I’ imagination) vocatur. 2 ) Duplex 
activitas huc spectat: a) divisi va, quae ex perceptionibus prae- 
teritis alias partes obiecti separat, alias retinet, b) combina- 
tica , quae diversa obiecta vel partes eorum coniungit. Ope- 
ratio productiva vel pure spontanea, absque directione in- 
tellectus est, ut in somnio, aut sub eius directione peragitur. 
Imaginatio intellectu apte gubernata mater artium fit: fin- 
git enim conceptiones poeticas, melodias musicas, nova 
obiecta artis plasticae, architectonicae, mechanicae, creat 

’) Typo visuali adnutnerari potest „eidetieus“, qui appellatur (E. 
Jaensch), cuius repraesentationes tfere tantum visuales spectantur) ge- 
neralim insolita claritate excellunt. Hic typus satis frequens in pueritia, 
rarior in posteriore aetate et cum diversa frequentia in diversis locis et 
condicionibus reperitur. In talibus pueris et puellis somniationes vividae, 
maiores distractiones in scbolis, falsae narrationes rerum, praesertim 
si excitati sunt, observantur. — 2 ) Saepe etiam nomen phantasiae ad 
designandam facultatem imaginandi restringitur, ut igitur duplex signi- 
ficatio vocis phantasiae distinguenda sit, una generalior, qua significa- 
tur facultas sensitiva reproductiva, altera strictior, qua signi t ficatu/eadem 
facultas, quatenus productiva est. — Porro similis activitas productiva, 
qualis in phantasia, etiam in intellectu invenitur. Quare etiam haec ope- 
ratio intellectualis interdum „imaginatio“ appellatur. 

typos ideales. Hac ratione adminiculum inventionis evadit, 
ita tamen, ut, praesertim si inventio non tantum fortuita, 
sed studio quaesita est, partes praecipuae intellectui, ima- 
ginationem gubernanti, tribuendae sint. 

Activitati productivae aliquatenus adnumerari potest com- 
pletiva, qua fit, ut phantasmata repraesentationibus sensus 
et intellectus se inserant easque recte vel falso compleant 
et modificent. Huic activitati debemus, ut celeriter legamus, 
quatenus paucis litteris aspectis phantasia totum vocabulum 
aliunde notum sistit, ut litteras male scriptas legere et male 
loquentes intellegere possimus, ut rerum distantiam et distan- 
tium magnitudinem naturalem percipere videamur. Genera- 
tim hac actione multae vel pleraeque perceptiones „ amplifi- 
catae" oriuntur, de quibus supra tractavimus (n. 142). Sed 
etiam deceptiones et multi intellectus errores hac ratione 
oriuntur. Eadem activitas facit, ut loco veri vocabuli pro- 
nuntiati falsum audiamus, ut falsa verba legamus, denique 
ut in loquendo verba vitiemus ob associationum permix- 
tiones; pronuntiamus e. g. „idensit.as“ miscendo identita- 
tem et in tensitatem, vel permiscemus vocabula („ ambulat in 
domo tecti sui"). 

103 4. Momentum phantasiae. Magnus est phantasiae influxus 

in reliquam vitam, in vegetativam: repraesentatio rei fasti- 
diosae vehementem nauseam et vomitum provoeare potest, 
imaginatio cibi delicati salivam contrahit, vivida imagina- 
tione morbi nervei contrahi, sed etiam sanari possunt — 
in vim motivam: e. g. repraesentatio motus exsequendi ad 
eundem motum faciendum impellit — in intellectum , quem 
phantasia perpetuo comitatur et iuvat, ut intellectus sine 
phantasmate cogitare nequeat, cui sensibiles imagines offert, 
vigorem et mobilitatem dat, sed quem etiam penitus decipere 
et sibi subiugare potest, si ei libere frena laxantur — in appe- 
titum: provocat emotiones, passiones, trahit voluntatem. — 
Qualis sit vis phantasiae in homine, e. g. in hypnotismo 
cernitur. 

Imaginatio vehementer affectibus regi solet, qui per ima- 
ginationem ulterius intellectum movent. Amans retinet, quae 

in hominibus amatis ei placent in moribus, voce, vultu, 
eaque exaggerat, alia vero neglegit. E contrario odio agi- 
tatus ea reproducit et auget, quae displicent, ab aliis autem 
attentionem avocat. Qui ira excitatus vel tristitia absorptus 
est, totus in iis repraesentandis haeret, quae hunc affec- 
tum nutriunt. 

5. Deceptiones phantasiae a) Deceptiones ordinariae fre- 
quentissimae sunt illae, in quibus imaginatio perceptiones 
falso complet, velut quando verba falso legimus vel audimus. 

Huc speciatim illusio, quae dicitur, pertinet, qua res aliter, 
ac sunt, clare percipere videmur, veluti si quis noctu stre- 
pitum percipiens voces insectantis audire existimat vel 
arborem pro spectro habet vel si amentes ex aliorum col- 
loquiis voces minaces se audire arbitrantur. (Hae sunt illu- 
siones imaginativae. Etiam illusiones pure intellectuales ha- 
bentur ex sola mentis cogitatione oriundae, quales sunt, 
si quis ingenium et vires suas maiores existimat, quam 
sunt, et opera aggreditur, quibus par non est.) 

Illusiones plerumque correctione auferuntur. Hallucina- 
tiones autem, saltem si perfectae sunt, raro reflexione remo- 
veri possunt. 

b) Hallucinationes sunt deceptiones in eo sitae, quod 
videmur obiecta percipere, e. g. personas videre, voces 
audire, quae omnino non sunt. 1 ) Hallucinationes sunt repro- 
ductiones sensitivae usque ad claritatem et intensitatem 
perceptionum auctae et a veris perceptionibus eo tantum 
differunt, quod hae extrinsecus, hallucinatoriae autem a cen- 
tris nerveis excitatae sunt. Hallucinationes etiam evenire 
possunt, quando organa peripherica sensoria penitus deleta 
sunt. Hallucinationes ordinarie in somniis locum habent. 
Praeterea accidunt in hypnosi, in aegrotationibus nervorum, 
e. g. in amentia, in infectionibus venenatis cerebri ex mor- 
phio, haschiseh, alcoholio provenientibus, in cerebri hyper- 

I 

*) Occurrunt etiam „negativae“ hallucinationes in eo positae, quod 
aliquid, quod coram est et in sensum agit, tamen non percipitur, e. g. 
si hypnotisatus non percipit hominem coram stantem, quem bypnoti' 
sans non adesse ei suggerit. 

Donat. Psychologia 8 

aemia vel anaemia. Etiam diuturno defectu vel nimia con- 
tentione sensuum provocari possunt ; qui e. g. diu in tene- 
bris versatus est, propensionem ad hallucinationes pati solet. 
Pariter febri, frigore, vehementibus affectibus producuntur. 
In quibusdam personis etiam peculiaris dispositio ad hallu- 
cinationes patiendas vel producendas invenitur. Tales dispo- 
sitiones in aliqua regione etiam frequentes esse et heredi- 
tate transmitti possunt, ut hallucinationes ibi valde saepe 
inveniantur; quo spectant visionarii illi in Scotia et West- 
falia („Kieker“) frequentes, qui „ visu secundo “ praediti esse 
dicuntur. 1 ) 

Ab hallucinationibus perfectis, de quibus modo sermo fuit, 
distinguuntur imperfectae sive pseudohallucinationes, quae 
sunt phantasmata praeter ordinem vivida et perceptionibus 
similia, sed ita, ut a perceptionibus discernantur. 

Multae visiones, quae narrantur, veluti moribundorum, visiones Swe- 
denborgii aliaeque absque dubio merae hallucinationes sunt. Attamen 
non propterea omnes visiones et exstases Sanctorum, ut multorum 
opinio fert, hallucinationibus adnumerandae sunt. Imprimis suppositio, 
quae huic opinioni subest, neganda est, quasi verae visiones divinitus 
productae evenire nequeant. Praeterea saepe nullum in his personis 
signum aegritudinis psychicae vel nerveae apparet neque alias hallu- 
cinationes patiuntur; saepe etiam alii eventus certo praeternaturales, 
ut splendor, elevatio a terra cum illis visionibus coniunguntur ; denique 
saepe per totam vitam iis firmiter persuasum manet, se res reales vidisse. 

c) Synaesthesio est aliud factum plus minusve anormale hallucina- 
tioni et illusioni cognatum. Synaeslhesia in hoc consistit, quod alicui 
perceptioni sponte sensatio ex alio sensu sumpta cum magna claritate 
adiungitur. Ita aliquibus vox audita A flava, vox 0 rubra, I caerulea, 
U nigra apparet, aliis melodiae auditae albae, rubrae, violaceae esse 
videntur (audition coloree), immo aliquibus singuli hebdomadae dies 
varios colores, fer. III viridem, fer. IV rubrum habere videntur. Acci- 
dit etiam, etsi raro, ut odores et colores ita coniungantur. Tales syn- 
aesthesiae maxime in hominibus vivida phantasia praeditis, in poetis, pic- 
toribus, musicis inveniuntur et in pueris etiam frequentius quam in adultis. 

Manifestum est, in synaesthesia praesentem perceptionem secundum 
nexum quendam alteram sensationem excitare, fortasse interdum sic, ut 
statim alterum organum perceptivum afficiat, e. g. auditio nervos opticos, 
itaque perceptionem visualem determinet, plerumque autem sic, ut solum 
in phantasia imaginationem admodum vividam alterius generis excitet. 
Qualis hic nexus sit inter perceptionem praesentem et alteram sensa- 
tionem excitatam, non semper clarum est. Sed sine dubio plerumque 


x ) Gf. infra, De visu secundo. 


leges associationis sequitur: vel sensationes nunc coniunctae aliquando, 
fortasse in iuventute, saepe simul fuerunt et associatae manserunt, ut 
dies hebdomadae et certi colores, certae melodiae et color instrumenti 
musici, vel obieeta similitudine quadam conexa sunt seu similia senti- 
menta excitant, ut sonus profundus et color obscurus, sonus altus et 
color lucidus. 

■'§ 2. De memoria sensitiva 

Memoria sensitiva sensationes habitas reproducit easque 16 ?* 
ut aliquando habitas et eorum obieeta ut aliquando cognita 
recognoscit (reminiscentia). Sub respectu priori memoria non 
differt a phantasia, posterior autem activitas ipsi propria est. 

Hominem habere praeter memoriam intellectualem etiam 
distinctam memoriam sensitivam, ex hoc solo iam manifestum 
redditur, quod etiam bruta eam habent, quae beneficii 
accepti et iniuriae illatae recordari, stabulum et dominum 
recognoscere possunt; a pari igitur homini memoria sen- 
sitiva vindicanda est, qui aliter multo imperfectiorem vitam 
sensitivam haberet quam brutum. 

Praeter memoriam sensitivam in homine eliam memoria 
intellectualis est, quae, sicut sensitiva sensationes, ita ipsa 
intellectiones reproducit Utraque memoria similibus legibus 
regitur et etiam coniunctim agere solet. Ideo infra, ubi de 
memoria intellectuali sermo fiet, plura coniunctim de ufra- 
que memoria exponentur 

Facultas reproducendi phantasiae et memoriae propria ex 
eo declaratur, quod perceptiones, quando exstinguuntur, 
vestigia seu „species“ post se in cerebro relinquunt, quae 
in statu latenti manent et data occasione, e. g. si quis alium 
de re ' percepta loquentem audit, iterum reproducuntur. 

Hae condiciones et leges reproductionis etiam accuratius 
infra exponentur, pariter quomodo reminiscentia praeteriti 
ut talis explicanda sit. 

'An. 5 Oe vi aestimativa 

Praeter enumeratos sensus perceptivos et reproductivos 168* 
scholastici aliam facultatem sensitivam internam connnemo- 
rant, quam vim aestimativam appellant, quae autem om- 
nino illa est, quae nunc communiter nomine instinctus de- 
signatur. 


8 * 

Vis aestimativa vocatur vis sensitiva interna, qua ens 
sensitivum ad sibi utilia quaerenda et nociva vitanda in- 
ducitur, antequam ullam huius utilitatis vel inconvenientiae 
experientiam comparavit. Hac ratione animalia in primo iam 
occursu agnoscunt animalia sibi inimica et pericula, appre- 
hendunt, quales nidi conficiendi sint, quomodo proli et 
futuris necessitatibus providendum sit. Veteres scholastici 
huic facultati quandam proprie dictam utilitatis cognitionem 
sive „aestimationem“ attribuunt, ut animalia non solum 
delectatione ad ea, quae utilia sunt, adducantur, sed ut ea 
tamquam utilia apprehendant. 1 } Quae explicatio parum con- 
sentanea esse videtur. Talis cognitio tantum in intellectu 
esse potest ; intellegi nequit, qualis haec in animalibus pro- 
prie dicta utilitatis cognitio esse queat. 

Ergo vis aestimativa in eo tantum consistit, quod ani- 
mali a natura impulsus sensitivus inditus est, quo ad utilia 
impellitur et a nocivis arcetur absque utilitatis perceptione. 
Nempe apprehensioni alicuius obiecti ex institutione naturae 
adiungitur impulsus (delectatio, desiderium, impetus) ad 
unum prosequendum vel repulsio (aversio, timor, horror et 
similes affectiones) ad aliud vitandum, sicut fere cum nutri- 
mento convenienti gustus amoenus, cum nocivo inamoenus 
coniungitur ad animal in recta electione dirigendum ; prae- 
terea saepe innatae species phantasiae impressae suppo- 
nendae sunt, quae in certis adiunctis exsurgunt et appetitum 
sensitivum determinant, e. g. in conficiendis nidis. 2 ) Quare 
vis aestimativa non tam una specialis potentia a reliquis 
distincta, quam potius facultas ex compluribus elementis 
psychicis composita est. 

*] 69 Vis aestimativa sive instinctus in homine, qui ratione 
utilia et nociva perspicere potest, sane non aeque neces- 

’) .Necessarium est animali*, inquit s. Thomas, „ut quaerat aliqua 
vel fugiat, non solum quia sunt convenientia vel non convenientia ad 
sentiendum, sed etiam propter aliquas alias commoditates et utilitates 
sive nocumenta; sicut ovis videns lupum venientem fugit . . Necessa- 
rium est ergo animali, quod percipiat huiusmodi iutentioues, quas non 
percipit sensus exterior . . Ad apprehendendum autem intentiones, 
quae per sensum [externumj non accipiuntur, ordinatur vis aestimativa.* 
1 q. 78 a. 4. — 2 ) Cf. Cosmologiam, De instinctu animalium. 


sarius est quam in animali. Tamen non plane deest. Par- 
vuli, antequam quidquam experti sunt, anxie timent, ne 
cadant, et ubera matris quaerunt, praeterea motus con- 
cupiscentiae, quibus homo impellitur ad actiones generi 
humano propagando utiles, pariter ad instinctum animalem 
pertinent. 

De vi cogitativa. S. Thomas et veteres scholastici etiam quandam 170* 
.facultatem cogitativam* commemorant, quae in solo homine sit et 
una ex parte sensitiva sit, altera autem ex parte intellectui cogitanti 
affinis sit. Dicitur esse eadem facultas ac aestimativa; aestimativam 
enim in homine propter consortium cum intellectu perfectiorem esse 
quam in animali. .Quae in animali dicitur aestimativa naturalis*, 
inquit s. Thomas, „in homine dicitur cogitativa.* 1 ) .Illa potentia, quae 
a philosophis dicitur cogitativa, est in confinio sensitivae et intellec- 
tivae partis, ubi pars sensitiva intellectivam attingit. Habet enim aliquid 
a parte sensitiva, scilicet quod consideret formas particulares; et habet 
aliquid ab intellectiva, scilicet quod confert [comparat].* 2 ) S. Doctor 
virtuti cogitativae etiam cognitionem singularium ut talium attribuit. 

Sed difficile est talem facultatem intellegere. Et veteres non parum 
laborant in iis definiendis et explicandis, quae ista vis cogitativa cogno- 
scat; et variae controversiae habentur. Quae minoris momenti sunt.' 1 ) 

Aristoteles neque vim aestimativam neque cogitativam commemorat. 

Sed eas primum Avicenna et Averrhoes intulisse videntur, a quibus eas 
Albertus M. et Thomas acceperunt. 

Caput III 

De intellectu 

Art. I. De natura intellectus 

Praeter sensus communi omnium persuasione usuque 171 
loquendi homini intellectus sive ratio ascribitur. Hoc nomine 
autem eadem universali consensione semper facultas cogno- 
scendi sensu essentialiter superior designata est, qua homo 
discrimine indelebili ab animalibus differat; cui consensui 
etiam summi omnis aetatis philosophi, praesertim Plato, 
Aristoteles et Thomas adstipulati sunt. De hac igitur facul- 
tate iam agendum et imprimis investigandum est, num 
homini vere talis facultas cognoscendi sensu essentialiter 

b 2 q. 78 a. 4. — 2 ) 3 d. 23 q. 2 a. 2 sol. 1 ad 3. — 3 ) Cf. Urrd- 
buru, Psych. II 742 ss. 

altior insit. Non est dubium, quin intellectus principale 
decus naturae humanae et radix omnium eius specificarum 
perfectionum sil. Propter rationem enim homo libertate 
praeditus, religionis colendae, vitae moralis agendae, lo- 
/ quendi, scientiae et artis colendae capax est; propter in- 
teJJigentiam homo dominus et finis mundi visibilis efficitur, 
finem supremum, Deum, immediate attingere potest ideo- 
que etiam a servitute omnis creaturae eximitur, Dei ima- 
ginem in se gestat atque ad beatitudinem aeternam in Deo 
possidendam ordinatus est. 

Natura intellectus et discrimen a sensu ex eius actibus 
colligendum est, sicut natura sensus ex sensationibus. Iam 
vero discrimen actuum intellectus a sensationibus essentiale 
et quidem duplex est, discrimen in cognoscendo et discrimen 
m essendo sive spectata entitate. Posterius discrimen ex 
priore deducendum est. Sicut enim cithara ideo, quia spec- 
tato modo sonandi perfectior est quam simplex fistula, prop- 
terea etiam spectata entitate nobilior est, ita actus intel- 
lectus idcirco, quia in cognoscendo sensationibus perfectiores 
sunt, etiam in essendo perfectiores sunt. 

Ideo primum ostendemus, intellectum vere in cognoscendo 
a sensu essentialiter differre, ex quo deinde deducemus, 
eum etiam spectata entitate ab eo essentialiter diversum, 
nempe spiritualem esse. 

*Th. 3 Actus intellectus spectata perfectione cognoscendi a sensationibus essen- 
tialiter differunt 

*172 Declar Distinguendum est discrimen accidentale sive gra- 
duale et essentiale. Cognitiones unius facultatis a cognitio- 
nibus alterius accidentaliter tantum diversae sunt, si solum 
quaedam harum modificatio vel superior gradus sunt: sic 
differunt clarior et minus clara perceptio visualis. Essen- 
tialiter vero differunt, si penitus diversae sunt, ut una non 
tantum ex augenda altera oriri possit. Rubrum magis inten- 
sum a rubro minus intenso tantum gradu, rubrum autem 
a viridi essentialiter differt, quia viride non ex augendo 
tantum vel minuendo rubro oritur. 

Actus intellectus a sensationibus spectata perfectione 
cognoscendi aliquo modo differre et sublimiores esse, com- 
munis tenet persuasio, quae adversarios non habet. Omnes 
enim ita loquuntur de intellectu, ut hoc nomine facultatem 
cognoscendi aliquo modo altiorem designent. Alios enim ob 
perfectionem intellectus admirantur, despiciunt ob debilita- 
tem; non tribuunt dedecori, quod quis sensibus parum va- 
leat, multum vero, quod intellectu infirmus sit. 

At vero multi psychologi discrimen essentiale negant, tan- 173* 
tum aliquod utriusque discrimen secundum gradum clari- 
tatis et explicationis admittentes. Dicunt, functiones intel- 
lectus tantum associationes, mixtiones, intensiones, trans- 
formationes modificatas reproductionum sensitivarum esse, 
ut intellectus ad modum sublimioris phantasiae concipien- 
dus esset. Quae doctrina psychologica sensismi nomen 
habet; et fere necessario ad positivismpm seu empirismum 
deducit, qui homini omnem legitimam certamque rerum 
supersensibilium cognitionem denegat, tam antiquiores huc. 
spectant, velut Protagoras, Democritus, aetate posteriore 
autem aliquatenus nominalislae ideas universales negantes. 
Recentiore tempore sensismi initium factum est a Locke. 

(f 1704), cuius errorem auxit Hume (f 1776) in Anglia, 
Condillac (f 1780) in Gallia, cui omnis functio psychica 
„sensation transformee* esse videtur. Recentiore aetate huc 
maxime associationismus pertinet, qui omnes functiones in- 
tellectus tantum summas seu associationes sensationum repro- 
ductarum esse contendit; et saepe cum physiologismo, sub- 
tiliore materialismo, coniunctus est, qui associationes func- 
tionibus materialibus cerebri arctissimo nexu adstringit 
(n. 83). Associationismus, ex philosophia anglica in alias 
regiones transfusus, usque ad initium huius saeculi defen- 
sores habuit. Sed paulatim iam saniori interpretationi func- 
tionum intellectualium locum cedere debet. 

Assoeiationismum inauguratus est. Locke. Distinguit ideas simplices 174* 
et compositas. Ideae simplices, quales dicuntur repraesentationes quali- 
tatum sensibilium, figurae, cogitationis, volilionis, secundum Locke mere 
passive accipiuntur ex experientia externa vel interna i, e. ex reflexione 
in actus nostros. Ex simplicibus intellectus propria activitate ideas com- 

positas efformat. attamen non per operatioDem a phantasia essentialiter 
diversam, sed tantum per idearum simplicium copulationem et separa- 
tionem (qualem etiam phantasia facere potest); abstractio (ideae uni- 
versalis) in eo reponitur, quod ideae simplices, quae in aliqua appre- 
hensione simul adsunt, e g. complures qualitates .determinatae arboris*, 
ab invicem separantur, qua separatione idea .arboris* oriri dicitur; 
cognitio substantiarum consistit in mera copulatione idearum simplicium; 
cognitio deoique relationis in iuxtapositione perceptionum simplicium 
ponitur. 1 ) Similia opinatur Sume: „Si cogitationem vel idearum analj- 
sim instituimus, invenimus, eas. quantumvis complicatae et sublimes 
sunt, in tales ideas simplices resolvi posse, quae imagines praecedentis 
perceptionis vel sentimenti sint “*) 

Inter associationismi delensores emioent D Harlley (t 1757) D Hume, 
James Miti, A Bain, H Speneer. Titchener, Taioe, Bibot, Herbart, 
Th Zieben, Mtinsterberg G E Mulier et alii Hi ita fere sentiunt; ,Tam 
ratiocinia quam iudjcia omnia tantum associationes sunt , . Demon- 
strarunt est. etiam omoes sublimiores, quae appellantur, cogitandi ope- 
rationes ad associationes idearum reduci posse " 3 ) „Doetrma haec nova 
ostendit, diversas operationes intellegentiae oihit esse nisi diversas for- 
mas uoius legis: imaginari, deducere, inducere, comprehendere etc. idem 
est atque ideas certo modo combinare. “'‘I 

Demonst. Argi. / Actus intellectus spectata perfectione 
cognoscendi a sensationibus essentialiter differunt, si sunt 

') *When the understanding is oDce stored with these simple ideas, 
it has the power to repeat, compare, and unite tbem. eveD to an almost 
infinite variety, and so can xnake at pieasure new complex ideas . . 
Wherein its power. however managed by art and skill, reacts no 
farther thap to compound and divide the materiais that are made to 
its hand ; but cao do nothing towards the making the Ieast particle 
of new matter, or destroying one atom of what is already in being.** 
„Nor will it be so strange, to think these few simple ideas sufficient, 
to employ the quickest thought, or largest capacities ; and to furnish 
the materiais of ali that various knowledge, and more various fancies 
and opinions of ali mankiud, if we consider how mariy words may be 
made out of the various composition of twenty-four letters ; or if going 
one step farther, we will but reflect on the variety of Combinations may 
be made with harely one of the above-mentioned ideas. 1 * An essay cou- 
cerning human understanding II 2 § 2, II 7 § 10. — 2 ) „When we 
analyse our thoughts or ideas, however compounded or sublime, we 
always find, that they resolve themselves into such simple ideas as 
were copied from a precedent feeling or sentimeut.“ Au enquiry cod- 
cerning human understanding S II — 3 ) , Altes Schliefien ist ebenso 
wie altes Urteilen lediglich Assoziation . . Die Moglichkeit der Zurtick- 
fuhrung auch der sogenannten hoheren Denkprozesse aut die Assoziation 
der Vorstellungen ist bewiesen/ Th. Ziehen, Physiolog Psychoiogie 11 
(1920) 420 426. — - 4 ) „La theorie nouveile montre que les divers pro- 
cedes de. 1 intelligenee ne sont que les formes diverses d’une loi unique: 
qu imaginer, deduire, induire, percevoir etc., c est combiner des idees 
d nne maniere determinee.** Ribot, Introd. a Ia Psychol anglaise contem- 
poraine (1880). Cf. Mercier, Psychoiogie 9 (1908) n. 229. 


cognitione^ a sensuum apprehensionibus ita diversae iisque 
sublimiores, ut tamquam harum accidentales modificationes 
vel altiores tantum gradus considerari nequeant. Atqui hoc 
est. Ergo actus intellectus spectata perfectione “cognoscendi 
a sensationibus essentialiter differunt. 

Demonst. min. enumerandis cognitionibus intellectualibus 
a sensationibus penitus diversis. 

a) Intellectus notiones universales habet, quae ita a diffe- 
rentiis rerum singularium praescindunt, ut de multis prae- 
dicari possint, fd clare ostendunt vocabula communia, ut 
rosa, homo, quae de variis individuis eadem significatione 

enuntiantur. 1 ) Iam vero notiones universales a sensationibus 

6 

penitus differunt seu in sensibus nuito modo inveniuntur 
Repraesentationes phantasiae quidem tam decolores et in- 
determinatae evadere possunt, ut cum multis rebus simili- 
tudinem habeant itaque phantasmata communia vocari pos- 
sint; nihilominus manent repraesentationes rerum singula- 
rium, licet minus clarae Turris enim phantasmate quan- 
tumvis indeterminato repraesentata non est turris omni 
certa magnitudine et forma carens, qualem notio univer- 
salis exprimit. 

b) Intellectus relationes ut taJes cognoscit, e. g. identita- 176* 
tem inter subiectum et praedicatum, consequentiam inter 
praemissas et consequens, relationem medii ad fin em et 
relationem causalitatis. Iam vero sensus tales cognitiones 
nullo modo habent, quod animalia ostendunt, quae medio- 
rum et instrumentorum aptitudinem, relationes ordinis et 
pulchritudinis, signi et significati non percipiunt. Alioquin 
simili ratione sicut homo nova instrumenta invenire, pulchri- 
tudinem admirari et producere, interna sensa signis externis 
sive loquendo cum aliis communicare possent. 

c) Ex utraque functione allata oriuntur in intellectu indi- 
cia, ratiocinia, scientiae. Quae pariter sensibus desunt. Ne- 
que enim iudicia et ratiocinia in sola repraesentationum 
sive idearum associatione consistunt, ut associationistae 

') Id uberius id Critica exponitur et defenditur. 

affirmant; iuxtaponendo enim ideas Hannibal et Romanus 
nondum iudico, Hannibalem fuisse Romanum. 

H77 d) Sensus tantum qualitates corporum percipiunt et reprae- 
sentant et quidem tantum modo concreto non distinguen- 
tes id, quod est res, ab eius exsistentia aliisque determi- 
nationibus; e. g. non distinguunt in extensione corporali 
percipienda eius essentiam, possibilitatem, finitatem ab ex- 
sistentia et coloribus. Intellectus vero essentias rerum appre- 
hendit perspiciens, quid sit res, idque distinguens ab eius 
exsistentia et determinationibus concretis: apprehendit res, 
quatenus sunt accidentia vel substantiae, apprehendit natu- 
ram genericam et specificam, concipit earum possibilitatem, 
eontingentiam, necessitatem. 

Sic etiam ulterius ad immaterialia, veritates universale^ 
et necessarias, ad res religionem et honestatem spectantes 
progreditur. 

e) Denique intellectu non solum actus nostros internos 
percipimus, sed etiam proprium ego ab iis clare distingui- 
mus, distincte cognoscentes ,ego audio, ego delector*. Quod 
pariter in sensibus non invenitur. 

Operationes enumeratae intellectui propriae fere reducun- 
tur ad duas: notiones universales et apprehensiones rela- 
tionum. Reliquae enim eas supponunt et ex iis sponte se- 
quuntur. 

*i 78 Ergo associationismus reiciendus est. Nam a) magnas di- 
versitates, quae teste experientia inter operationes sensi- 
tivas et intellectuales et denuo inter varias intellectuales 
intercedunt, declarare omnino non potest. Sola enim collec- 
tione aequalium elementorum non possunt operationes tant- 
opere inaequales produci. Deinde associationes ut tales pas- 
sive legibus quasi mechanicis successionis ac similitudinis 
idearum reguntur, proinde ut tales absque logica conexione 
et finali directione discurrunt, sicut in somniis ; operationes 
autem intellectuales leges logicas sequuntur et active in 
fines diriguntur. Seu aliter: non explicatur, cur cognitiones 
intellectuales non perpetuo tam incohaerentes sint sicut 
somnia, sed apte logice cohaereant et in fines dirigantur, 

ut cernitur in ratiociniis, methodicis operationibus scienti- 
, ficis, inventionibus industriae et artis, b) Ideo associatio- 
nismus in annos vehementius impugnatur, inter psychologos 
recentes, qui meliorem interpretationem vitae psychicae 
inaugurati sunt, eminent Wundt, F. Brentano eiusque schola. 
Kiilpe (schola Wirceburgensis) Ad confundendas sensatio- 
nes et actus intellectuales multum contulit inquisitio pure 
experimentalis vitae psychicae. Sed nunc iam psychologi 
experimentales, velut Kiilpe et Binet, ipsis experimentis 
psychologicis discrimen essentiale inter sensationes oostu 
lari defendunt 

Arg. 2. Homo essentialiter differt ab animali et quidem Dft* 
primo per intellegentiam. Ergo intellegentia humana a .sensu 
animalium essentialiter differt. — Antecedens elucet ex com- 
muni consensu, qui hominem essentiali discrimine a bruto 
distare tenet, et ex re ipsa. Distantia enim hominis ab ani- 
mali tanta tamque insuperabilis est, ut animalia numquam. 
quantumvis sagacia sint omnique arte instruantur, assequi 
possint intellegentiam humanae similem, veJut ideas morales, 
religiosas, usum linguae, instrumentorum inventionem et 
similia. Neque defensores originis hominis ex bruto, qui 
hunc progressum animalis ad perfectionem humanam fac- 
tam esse contendunt, quidquam praeter arbitrarias et ex • 
perientiae contrarias constructiones proferre possunt 

Qui originem hominis beluinam detendunt, discrimen inter eogai- 1 80* 
tionem sensitivam animalis et intellectualem hominis extenuare et. atrius- 
que evolutionem gra.dualem demonstrare conantur. Ad id ostendendum 
interdum Unguas ge.ntium incultarum, proferunt, quae testimonia sint 
gradus cuiusdam medii inter rationem humanam perfectam et eius ini- 
tia sensibus affinia. Istas linguas aiunt ostendere modum valde’ con- 
cretum et sensibilem apprehendendi, longe diversum a modo abstracte 
concipiendi, quem linguae cultiores prae se ferant. 1 ) — Attamen semper 
et ubique, quousque structuram linguarum historica consideratione pro- 
sequimur, completa semper apparet activitas specifica humana. Eadem 
cernitur in linguis incultorum. Nam habent innumerabilia nomina uni- 
versalia, habent casus nominum et quidem interdum plurimos, habent 
genera et modos et tempora, verbi interdum pariter multitudinis ingen- 
tis (genus intensivum, iterativum, causativum, reflexivum, inchoativum, 
reciprocum, limitativum, interminativum, modum cohortativum. iussi- 

*) Cf. e. g. Wundt, Volkerpsychologie II. Die Sprache 2 3 (1912). 

vum, potentialem, interrogativum, dubitativum, imaginativum) ; quae 
clare manifestant perspicientiam relationum et universales ideas, quae 
specificae operationes rationis sunt. 

Eaedem principales proprietates rationis perfectae in fossilibus instru- 
mentis, delineationibus aliisque reliquiis hominis praehistorici cernuntur. 

Th. 4. Mus intellectus non a materia, sed a sola anima producuntur sine 
spirituales sunt (1. p.). Attamen in praesenti vita a materia (cerebro) 
extrinsecus pendent (2. p.). 

181 Dedar. 1 . Materiam intellegimus substantiam extensam, ani- 
mam vero substantiam a materia essentialiter diversam, in- 
extensam. Sensationes non a sola anima, sed etiam a ma- 
teria, ab organo animato, eliciuntur. Negamus nunc, actus 
intellectus ullo modo a materia produci, ut, sicut oculus 
videt et cerebrum animatum imaginatur, ita pariter cere- 
brum cogitare dicendum esset (si de intellectu sermo est, 
non de alio organo nisi de cerebro quaestio fieri potest). 
Sed affirmamus, actus intellectus a sola anima produci ei-' 
que soli inesse, ergo inextensos et spirituales esse. Actus 
enim spirituales illi dicuntur, qui nullo modo a substantia 
extensa sive materiali producuntur, sed actus principii im- 
materialis, animae inextensae sunt. 

Attamen concedimus, actus extrinsecus a cerebro pen- 
dere. Scilicet dependentia actus duplex distinguenda est, 
interna sive dependentia a causa, qua producitur, et externa 
sive dependentia a condicione, quae actum non producit, 
attamen necessaria est, ut oriri possit. Quatenus in 1. p. 
negatur, actus intellectus a principio materiali produci, de- 
pendentia interna a materia negatur; talem sensationes 
habent. Dependentia externa in eo consistit, quod anima 
actus intellectus elicere nequit, nisi eos simul convenientes 
sensationes comitantur itaque cerebrum tamquam condicio 
actibus intellectus producendis cooperatur. Id in hac vita 
necessarium esse experientia testatur. 

182 2. Spiritualitatem actuum intellectus materialismus potis- 

simum negat, imprimis ille rudis a Democrito, Epicuro, 
Hobbes, Helvetio, La Mettrie, Cabanis, Feuerbach, Vogt, 
Buchner, Hackel, Freud aliisque propugnatus, qui nihil 
praeter materiam admittit ideoque actus sensuum et intel- 


lectus pro affectionibus vel effectibus materiae habet. Hic 
rudis materialismus nunc relictus est. At non pauci subti- 
1 liori materialismo addicti sunt, qui physiologismus sive epi- 
phaenomenismus vocari potest ; qui concedunt quidem, facta 
psychica sive sensitiva et rationalia a physicis, veluti moti- 
bus nervorum, diversa esse, attamen actus psychicos mu- 
tationibus nervorum ita annectunt, ut fere secundariae af- 
fectiones materiae sive epiphaenomena evadant, vel immo 
utraque realiter identica esse asseverant (cf. n. 82 ss.). 

Sed fere omnes psychologi moderni saltem eatenus thesi 
adversantur, quatenus actibus intellectus non maiorem a 
corpore independentiam tribuunt quam' sensationibus; quas 
plerumque quidem soli animae tribuunt, attamen insepara- 
bili nexu processibus physicis adstringunt et copulant. Inter 
actus enim intellectus et sensationes nullum discrimen en- 
titativum agnoscunt, sed illos et hos ut facta , psychica, 
simpliciter functionibus materialibus opponunt. 

Qui materialismo rudi adhaerent, ita fere loquuntur: „A natura et 183 
quidem a materia causatur cogitatio in cerebro sicut inagnetismus in 
ferro/ 1 ) Cerebrum habent „proprium organum spiritus* et censent, 
„eius functionem physiologicam fscil. .spiritum!*] perfectissimam acti- 
vitatem machinae dynamicae nominandam esse*. 2 ) .Sequitur simplex 
et radicalis conclusio, activitatem spiritualem uniformiter et absolute 
functionem actionis cerebralis esse et mutari, ut primum haec mute- 
tur, et haberi se ad eam sicut effectum ad causam.* 3 ) .Omnia de- 
monstrare videntur, intellegentiam functionem cerebri esse . . Sescenta 
experimenta tam arctam relationem inter organum cerebrale et func- 
tionem intellectualem ostendunt, ut perduratio intellegentiae nostrae sine 
cerebro non magis admittenda sit, quam secretio renum sine renibus". 4 ) 

Physiologismi modum loquendi supra indicavimus (n. 83). 

Demonst. 1. p. Praenotandum. Demonstratio eo potissimum DE 
conficitur, quod e modo cognoscendi, quo actus intellectus 

‘) Moles chott : „Naturbedingt, und zwar stofflich bedingt ist das 
Denken im Hirn wie das Magnetischwerden im Eisen/ Der Kreislauf 
des Lebens 6 II (1887) 439. — 2 ) Fur E. Hackel ist das Grofihirn „das 
eigentliche Geistesorgan !“ Er findet, dafi „seine physiologische Tatig- 
keit — ,der Geistfi — ais die vollkommenste Leistung einer Dynamo- 
maschine zu bezeichnen* sei. Die Lebenswunder (1904) 378. — 

:1 j W. James: „Taking ali such facts together, the simple and radical 
conception dawns upon the mind, that mental aetion may be uniformly 
and absolutely a function of brain aetion, varying as the latter varies, 
and being to the brain-action as effect to cause/ Psychology ch. 1. — 

( 4 Richet, Traite de Metapsychique (1922). Gerrn. (1923) 468. 



126 


De intellectu 


De natura intellectus 


127 


excellunt, ad eorum modum essendi concluditur, conclu- 
dendo, eos non posse esse effectus substantiae materialis 
sive extensae, materiam iis producendis imparem esse. Ergo 
principium, in quo complura e sequentibus argumentis ni- 
tuntur, hoc est: necessaria proportio est inter modum co- 
gnoscendi et entitatem principii cognoscitivi. Sicut in peni- 
cillo pingente proportio est inter eius entitatem et modum 
pingendi, ut penicillus crassus crasse et subtilis subtiliter 
pingat neque proinde crassus obiecta subtilia depingere 
valeat, sic in principio cognoscente, quod imagines inten- 
tionales format, pariter modus et perfectio imaginis enti- 
tati principii respondere debet r si principium entitati ve im- 
perfectum est, imperfectus est modus cognoscendi, neque 
omne principium quamtumvis imperfectum, crassum, mate- 
riale quodlibet obiectum perfectum, subtile et immateriale 
exprimere poterit. Generatim inter operationem vel effec- 
tum et eius causam proportio intercedit. „ Cognitio contin- 
git”, ait s. Thomas, „ secundum quod cognitum est in co- 
gnoscente. Cognitum autem est in cognoscente secundum 
modum cognoscentis. Unde cuiuslibet cognoscentis cognitio 
est secundum modum suae naturae.* 1 ) B Operatio“, inquit 
similiter Suarez, „indicat ipsum esse et modum eius, quia 
esse est propter operationem et operatio manat ab esse.* 2 ) 
His praemissis propter rei gravitatem complura argu- 
menta afferemus, quae omnia ostendere intendunt, princi- 
pium materiale producere non posse actus intellectus ea 
cognoscendi perfectione praeditos, quam thesi praecedenti 
explicavimus., 

i85 1. Ex spontaneitate in cognoscendo. In actibus intellectus, 

magna apparet spontaneitas in hoc sita, quod non sim- 
pliciter obiecta ita repraesentant, sicut ab iis determinan- 
tur, tantum quasi passive et cum plena dependentia huic 
determinationi respondentes, sed quod simul cum aliqua in- 
dependentia et propria activitate extra et ultra determina- 
tionem in cognoscendo progrediuntur. Atqui actus tali spon- 


’) 1 q. 12 a. 4. — 2 ) De an. II 9 n. 20. 


taneitate praediti non possunt a materia produci, sed tan- 
tum effectus substantiae immaterialis, inextensae esse pos- 
sunt; seu actus spirituales sunt. Ergo. 

Demonst. mai. , Sensationes sic et in tantum res reprae- 186 
sentant, sicut et in quantum impressione accepta deter- 
minantur, nempe tamquam has singulares, concretas, tali 
figura et qualitatibus praeditas, hoc loco et tempore prae- 
sentes, v. g. hoc fulgur certae claritatis, durationis,. formae: 
similiter canis calorem solis percipit, sicut eo afficitur, ut 
praesentem et huius efficaciae ac durationis, eiusque iu~ 
cunda delectatione fruitur, ad caloris autem generalem na- 
turam, ad causas, leges naturae, generalem felicitatis ap- 
prehensionem et desiderium non progreditur. Actus autem 
intellectus obiecta aliter repraesentant, in accepta deter- 
minatione minime haerentes: abstrahunt a singularitate, a 
certis qualitatibus, a praesentia, loco, tempore et res notio- 
nibus universalibus exprimunt (, fulgur, eventus naturae, 
ens 1 , , calor, affectio iucunda, mutatio 1 ); ex apprehensioni- 
bus acceptis iudicia, ex iudiciis ratiocinia longosque discur- 
sus contexunt; ex notitiis sensu acceptis ulterius progredi- 
untur ad ea, a quibus nullam impressionem acceperunt, 
nempe ex accidentibus et qualitatibus ad internam rei 
substantiam et essentiam, ex effectibus ad causas, ex prae- 
sentibus ad praeterita et futura, ex notionibus a sensibili- 
bus sumptis novos conceptus analogos formant, quibus 
ultra fines loci et temporis ad immateralia, aeterna, divina 
ascendunt; porro ideas et notitias acceptas et formatas in 
classes et systemata et scientiarum complexus coniungunt; 
denique in hoc novo interno mundo intellectuali, quem pro- 
pria activitate sibi efformarunt, per dies et annos contem 7 
piando, deliberando, ratiocinando, meditando immorantur. 
Itaque actus intellectus non solum quasi passivae reactiones 
sunt ad impressiones acceptas, sed magna spontaneitate 
extra et ultra eas progrediuntur. 

Demonst. min. a) Organa materialia sensitiva neque in 187 
homine neque in animali talem spontaneitatem exercere 
possunt. Hoc iam ex iis, quae antea illustrationis causa 

de sensibus pereeptivis dicta sunt, colligitur. Sed nec phan- 
tasia modo essentialiter diverso agit: solum perceptiones 
aliquando acceptas reproducere earumque partes copulare 
ac separare, non autem novas cognitiones extrinsecus non 
acceptas formare, ultra ambitum impressionum egredi pot- 
est Ideo videmus, animalia externis determinationibus et 
impressionibus regi ac mensurari et instar apparatus psy- 
chici reactivi respondere, propriis autem ideis, consiliis, pro- 
gressu ad nova invenienda, interna vita intellectuali, deli- 
beratione, meditatione, brevi verbo, propria spontaneitate 
carere. Atqui si organa materialia talis spontaneitatis na- 
tura sua capacia essent, explicari non posset, cur in ani- 
malibus numquam. ne in condicionibus quidem maxime 
taventibus, similis saltem spontaneitas inveniri vei saltem 
instructione obtineri possit 

b) Talis spontaneitas repugnat, materiae. Quidquid enim 
materiale est, legi inertiae subiectum est. i. e. sic se habet, 
sic agit et in tantum agit, sicut et in quantum extrinsecus 
determinatur et impellitur. Quod passim observamus: cor- 
pus non movetur, nisi impellitur, et tantum movetur, quan- 
tum impellitur; sensus sentit, sicut excitatur, intensius, si 
intense, minus intense, si modo leviore excitatur. Ergo 
spontaneitas, qua principium intellegens non ita legi iner- 
tiae et passivitatis subest, seri ah inertia materiae eman- 
cipatur et agilitatem passivitati oppositam exercet, materiae 
repugnat. Apparet superioritas spiritus super materiam. 

2. Ex cognitione immaterialium. Actibus intellectus obiecta 
immaterialia cognoscimus et quidem tum positive immate- 
rialia, quae materiam excludunt, ut Deum, spiritus, iusti- 
tiam, aeternitatem, tum praecisive immaterialia, quae ab 
omni materia abstrahunt, ut ens, possibilitatem, unitatem, 
bonitatem, eausalitatem. Neque raro tantum et cum magna 
difficultate talia obiecta concipimus, sed intellectus, saltem 
quamdiu non de scientifica .tractatione agitur, continuo et 
cum facilitate in his obiectis apprehendendis versatur, immo 
mens humana omni aetate et loco in tales cognitiones, reli- 
giosas et morales potissimum vi quadam innata velut in 

patriam suam desiderio fertur. Atqui principium materiale 
cognitiones rerum immaterialium elicere nequit, multo mi- 
nus ei tam propriae et familiares esse possunt, ut dictum 
est. Ergo actus intellectus non procedunt a materia, sed a 
sola anima sive spirituales sunt. 

Demonst. min. a) Reapse organa sensitiva, quaecumque 
in homine vel in bruto inveniuntur, immaterialia cogno- 
scere nequeunt. Numquam enim animalia vel hominum 
oculi, aures, imaginatio cerebri immaterialia tractare pos- 
sunt. Iam vero si organa materialia' ex natura sua ad ea 
cognoscenda capacia essent, explicari non posset, cur num- 
quam animalia, ne perfectissima quidem et cerebro simili 
nostro praedita, eo pervenire vel instructione adduci possint, 
ut cognoscendo fines materiae egrediantur. 

b) Spiritualia apprehendimus ideis analogis, per negatio- 
nem praesertim formatis, e. g. talibus: immateriale, indivi- 
sibile, infinitum, increatum. Atqui principium materiale 
nequit ita spiritualia apprehendere, quia negationes conci- 
pere nequit. Nam ea tantum concipere potest, quae ipsum 
determinant. Iam vero negatio, quippe quae non exsistit, 
non potest organum determinare. Ergo. 

c) Alio modo. Principii intellegendi proprium est, ut ordinem ma- 
terialem in cognoscendo superet longeque excedat, tum quatenus con- 
iinuo et facile in ordine veritatis spiritualis, religiosae, moralis versatur, 
tum quatenus eius ideae principales, velut esse, posse, negatio, sub- 
stantia, qualitas, ratio, effectus, quae cogitationes omnes ad modum me- 
dullae constituunt, ab omni materialitate denudatae sunt. Atqui prin- 
cipio ordinis materialis nequit esse proprium et conaturale ita continuo 
in activitate suum ordinem superare et longe excedere. Ergo. 

Arg. 2. paulo aliter ita etiam proponi solet: Actus intellectus sim- 189 
plices sunt. Nam repraesentant obiecta simplicia, qualia sunt ens, iden- 
titas, simplex, generarim immaterialia. Actus autem extensi sive ex 
partibus compositi simplicia repraesentare non possunt, quia per enti- 
iatem snam extensam non possunt tamquam imagines intentionales ex- 
primere, quid sit simplex. Atqui actus simplices non a materia, sed a 
sola anima producuntur ; aliter enim cum cOrpore extensi essent. Ergo. 

3. Ex amplitudine obiecti. Actibus intellectus omne ens 190 
et verum, sensibilia et supersensibilia, exsistentia et pos- 
sibilia, praesentia, praeterita, futura cognoscere possumus. 
Atqui materia ad obiectum tam amplum cognoscendum 

Donat. Psychologia 9 



130 De intellecta 

apta esse nequit. Ergo actus intellectus a materia non pro- 
cedunt, sed a sola anima. 

Demonst. min. a) Non esset proportio inter modum es- 
sendi principii materialis et modum eius agendi, nempe 
intei materiam exiguam, ignobilem, coarctatam et tantam 
in cognoscendo nobilitatem, amplitudinem, infinitatem. Quo 
maior enim in aliqua natura activitatis expansio et multi- 
plicitas apparet, eo maior existimatur et est internae eius 
perfectionis excellentia, b) Idem ex eo quoque confirmatur, 
quod organa corporalia sensitiva reapse ad obiectum tam 
amplum cognoscendum capacia non sunt, sed visus intra 
colores, auditus intra sonos, omnes sensus simul mtra ma- 
terialia concluduntur. 

i 9 ) Aliter. „Immateriahtas alicuius rei est ratio, quod sit 
cognoscitiva", inquit Angelicus, „et secundum modum im- 
materialitatis est modus cognitionis." Huius ratio interna 
est, quod in ente cognoscitivo, quod plurimis obiectis si- 
militudine intentionali se contormare potest, magna agili- 
tas, expansibilitas, subtilitas requiritur. Quae certe eo mi- 
nor est. quo magis facultas inertiam, ponderositatem, im- 
mobilitatem. coarctationem materiae participat. „Cogno- 
scentia a non cognoscentibus in hoc distinguuntur, quia 
non cognoscentia nihil habent nisi formam suam tantum; 
sed cognoscens natum est habere formam etiam rei alterius. 
Nam species cogniti est in cognoscente. Unde manifestum 
esi. quod natura rei non cognoscentis est magis coarctata 
el limitata. Naturae autem rerum cognoscentium habent 
maiorem amplitudinem el extensionem. Propter quod dicit 
philosophus, quod anima esi quodammodo omnia .. Patet 
igitur, quod immaterialitas alieuis rei est ratio, qucd sit 
cognoscitiva." 1 ) Eadem lex inductione colligitur. Res an- 
organicae, quae maxime materiales sunt, ne vitam quidem 
habent; plantae principio vitali instructae itaque supra 
materiam paulum elevatae vitam, animae vero brutorum 
jam infimam cognitionem habent; spiritus puri inter crea- 
turas supremum gradum in cognitione sortiuntur; Deus 

J ) 1 q 14 a. 1 

vero a materia longissime remotus etiam maxime et infinite 
-eognoscitivus est. Atqui si modo immaterialitatis modus 
cognitionis correspondet, negari nequit, obiectum supra de- 
scriptum materiae improportionatum esse et maiorem ele- 
vationem super materiam postulare, scilicet internam a ma- 
teria indepenclentiam. Ergo. 

4. Ex conscientia sui. Actibus intellectualibus ita in nos 192 
redire possumus, ut distincte ' nos ab actibus discernamus 
et tamquam subiectum et principium actuum apprehenda- 
mus; distincte percipimus ,ego delibero, ego studeo, ego 
attendo 1 . Atqui principium materiale talis reditus in se 
capax esse non videtur. Nam a) talis reditus eognoscitivus, 
quo principium cognoscens se ut obiectum cognoscit, postu- 
lat, ut antea, sicut semper, obiectum cognoscendum prin- 
cipium cognoscens determinet, ergo in re praesenti ut co- 
gnoscens se ipsum determinet. Iam‘ vero substantia ma- 
terialis sive extensa non potest eadem in se ipsam agere 
et ita se determinare, sed tantum una pars in aliam, unum 
organum in aliud agere potest. Proinde tantum ens spiri- 
tuale, quod propter simplicitatem immaterialem perfectis- 
sime in se stat, talis reditus capax est. b) Reapse organa 
corporalia sensitiva talis conscientiae incapacia sunt, neque 
quisquam talem conscientiam humanam animalibus tribuit. 
Ergo actus conscientiae intellectualis (proinde pariter reliqui 
actus intellectus) non procedunt a materia, sed a sola anima. 

.Nullius corporis actio", inquit s. Thomas, .reflectitur super agen- 
tem. Ostensum est enim in Physicis . ., quod nullum corpus a seipso 
movetur nisi secundum partem, ita scilicet, quod una pars eius sit mo- 
vens et alia mota. Intellectum autem supra seipsum agendo reflecti- 
tur: intellegit enim se ipsum non solum secundum partem, sed secun- 
dum totum. Non est igitur corpus." 1 ) .Redire ad essentiam suam 
nihil aliud est quam rem subsistere in se ipsa. Forma enim, in quan- 
tum perficit materiam fe. g. anima sensitiva bruti] . ., quodammodo 
supra ipsam effunditur; in quantum vero in se ipsa habet esse [i. e. 
subsistens sive spiritualis est], in se ipsam redit. Virtutes igitur co- 
gnoscitivae, quae non sunt subsistentes, sed actus aliquorum organorum, 
non cognoscunt se ipsas, sicut patet in singulis' sensibus. Sed virtutes 
cognoscitivae per se subsistentes cognoscunt se ipsas." 3 ) 

b G. gent. II 49. — 2 ) 1 q. U a. 2 ad 1. 

9 * 

193 5. Sensus obiecta admodum intensa, qualia sunt fulgur, 

intensus sonus, vel non sine laesione percipit, vel, post- 
quam ea percepit, ita obtusus est, ut non statim obiecta 
inferiora rite percipere possit. Etiam secundum legem we- 
berianam, quo maior est intensitas sensationis, eo maius 
requiritur incrementum excitationis, ut sentiatur. Nam sen- 
sationes ex organis materialibus procedunt; intensa autem 
organi excitatione materia nervea consumitur, quae, ante- 
quam ad novam actionem proceditur, nutritione compen- 
sanda est. Si igitur actus intellectus eodem modo materiae 
alligati essent, similibus legibus regerentur. Atqui actus 
intellectus non talibus legibus reguntur, sed, postquam summa 
obiecta, Deum, veritates altissimas, universalissimas contem- 
platus est, aeque facile et saepe multo facilius ad inferiora 
se convertere et ex alboribus intellegere valet. Ergo actus 
intellectus a materia non procedunt. 

Hoc argumentum iam Aristotele t> ad ostendendam immaterialltatem 
intellectus affert • „ Sensus post vehemens sensibile sentire non potest, 
e g sonos post magnos sonos Sed intellectus aliquo valde intelli- 
gibili intellecto non minus, sed etiam magis intellegit inferiora. Ergo 
sensitivum non est sine corpore, ipse autem separatus est [non unitus 
organo corporali)/ De an 111 4 (429 b 1). Idem s. Thomas repetit 
C gent II 66. 

19« 6. Contra mater laiistas, qui actus intellegendi sola ma- 

teria sine anima produci contendunt, etiam ita, sicut supra 
de sensatione, argumentari licet 1 ) . Si actus intellectus a solo 
corpore producerentur, non essent essentialiter diversi et 
sublimiores quam illi effectus materiales, quos materia ex- 
tra subiectum intellegens producit, velut motus, eventus 
electrici, chemici; sed similes essent. Atqui non sunt si- 
miles, sed essentialiter totoque ordine diversi et sublimiores 
sunt. Quaenam enim magis diversa totoque ordine distan- 
tia sunt quam cogitatio et motus, syllogismus et mutatio 
ehemica. Ergo actus intellectus non a sola materia, sed 
saltem etiam ab anima producuntur. (Ita non quidem de- 
monstratur, actus intellectus esse spirituales, sed saltem osten- 
ditur, eos non pure materiales esse). 

' >) Cf. d. 86. 

Vel ita. Si multiplex activitas intellectualis nihil esset 195 
nisi operatio materialis, secundum legem constantiae energiae 
incrementum intellectualis cognitionis et scientiae accurate 
responderet decremento energiae materialis, quae in hac 
activitate producenda consumitur. Atqui minime respondet. 

Nam a) vita intellectualis tantopere crescit, .maxime in 
quibusdam hominibus, ut inter hosce thesauros scientiae et 
minimam energiam materialem in nutriendo cerebro con- 
sumptam comparatio nulla fieri possit, b) In morte omnes 
mentis thesauri subito evanescunt, sed materiae nihil ener- 
giae redditur, contra ac lex constantiae postulat. 

Confirmationis gratia provocari potest ad legem contrariam, quam 
merito Wundt proponit: „Vita spiritualis extensive et intensi ve lege 
incrementi valorum regitur: extensive, quatenus varietas progressus 
spiritualis continuo amplificatur, inteusive, quatenus valores, qui* in his 
progressibus oriuntur, gradatim augentur/ „Lex incrementi spiritualis 
aeque sine exceptione constans esse videtur ac lex aequivalentiae in 
causalitate eventuum naturae/ 1 ) 

Ergo intellectus potentia spiritualis est. Potentia enim l9t: 
spiritualis sive inorganica illa vocatur, quae non est poten- 
tia materiae sive substantiae extensae, sed solius animae 
immaterialis, iam vero talis est intellectus, quia actus eius 
solius animae immaterialis sunt. 

Demonst. 2. p. a) Actus intellectus in hac vita multis 197 
modis a cerebro pendent. Antequam cerebrum sufficienter 
explicatum est, deest usus rationis, cerebro autem in se- 
nectute deficiente etiam ex parte operatio intellectus de- 
ficit. Cerebro laeso vel morbis infecto pariter intellegentia 
laeditur vel infirmatur et quidem ita, ut saepe certis par- 
tibus cerebri laesis certae functiones intellectus cessent vel 
infirmentur. Intellegentia generatim proportionatur struc- 
turae cerebri. Denique cerebrum ex intensa vel diu pro- 

b «Das geistige Leben ist extensiv wie intensiv von einem Wachstum 
der Werte beherrscht: extensiv, indem die Mannigfaltigkeit der geisti- 
gen Entwiekelungen fortwahrend sich erweitert; intensiv, indem die in 
diesen Entwiekelungen entstehenden Werte ihrem Grade naeh zunehmen/ 

Es n diirfte sich die Regel des geistigen Wachstums ais eine ebenso aus- 
nahmslose ergeben, wie die der Aquivalenz fur die Kausalitat der Natur- 
erscheinungen." System der Philosophie 3 I (1907) 302 s. 



m 


135 


De intellectu 

tracta operatione intellectuali fatigatur. 1 ) Atqui haec depen- 
dentia non interna est, ut ostensum est. Ergo actus intel- 
lectus in hac vita ab organo (cerebro) extrinsecus pendent 
ut a condicione. Quomodo autem cerebrum tamquam con- 
dicio concurrat, ex b) elucet. 

198 b) Actus intellectus in hac vita a sensationibus pendent 
quia fleri nequeunt, nisi simul aliqua sensatio concurrit, 
non solum quatenus primae ideae rerum externarum oriri 
nequeunt sine sensationibus (quod infra ostendetur), sed 
etiam quatenus ne ideis quidem acquisitis uti possumus, 
nisi phantasmata concurrunt. 2 ) Non solum quando de rebus 
materialibus, sed etiam cum de obiectis immaterialibus co- 
gitamus, phantasmata nobis obversantur; et quo perfec- 
tiora haec sunt, eo facilius, quo imperfectiora, eo difficilius 
intellectus operatur. Phantasia avolante ad imagines non 
conexas cum re, quam cogitamus, statim etiam cogitatio 
cessat neque denuo incipit, priusquam phantasia revocatur. 
Si activitas phantasiae quacumque ex causa turbatur vel 
deficit, etiam activitas intellectus turbatur et deficit. Haec 
phantasmata comitantia nonnumquam clara, plerumque vero 
obscura, incompleta et imperfecta sunt; phantasmata enim 
ut clara evadant, mora indigent, quae saepe praesto non 
est, quia intellectus cito ad alia transit. Si intellectus sen- 
sibilia apprehendit, phantasia haec eadem repraesentat, sin 
autem supersensibilia, phantasmata eorum similitudines, 


*) Talia facta iam Aristoteles affert; e. g. De anima III 5 (430 a 23); 
Phys. VII 3 (247 b 13 18); Sonin. et vig. 2 (455 a 25). 3 (458 a 28). 
— a ) Idem Aristoteles docet : .Ou&GTtoxe vusi ctveu cpavxda/Aaxoc; f; 

De anima III 7 (431 a 16). Cf. ib. III 5 (430 a 25). 8 (432 a 8 13); 
De mem. 1 (449 b 30). S. Thomas scribit: „ Manifestum est, quod ad 
hoc, quod intellectus actu intellegat, non solum accipiendo scientiam 
de novo, sed etiam utendo scienlia iam acquisita, requiritur actus ima- 
ginationis et ceterarum virtutum [sensitivarum]. Videmus enim, quod 
impedito actu virtutis imaginativae per laesionem organi, ut in phre- 
neticis, et similiter impedito actu memorativae virtutis, ut in lethar- 
gicis, impeditur homo ab intellegendo in actu etiam ea, quorum scien- 
tiam praeaceepit. Secundo quia hoc quilibet in seipso experiri potest, 
quod, quando aliquis conatur aliquid intellegere, format sibi aliqua 
phantasmata. ‘ 1 q. 84 a. 7, ib. a. 6 ad 3 .Nequaquam sine phantasmate 
intellegit anima. “ C. geot. 11 73. .Numquam sine phantasmate cugilat. 
3nima.“ 3 De anima 7. Ita passim. 

effectus vel alia cum iis conexa exhibent. Saepe quidem, 
praesertim si obiecta valde spiritualia vel abstracta sunt 
(Deus, identitas, discrimen, negatio), in phantasia tantum 
vocabula clarius apparent; quibus tamen plerumque vel 
semper phantasmata obscura rerum ipsarum inserta esse 
videntur. Aliqui psychologi experimentales putant, posse 
fortasse ideas intellectuales interdum adesse sine omni 
phantasmate. Sed ordinarie certe haec dependentia a phan- 
tasmatibus adest. Atqui si actus intellectus ita a sensatio- 
nibus, speciatim a phantasmatibus pendent, etiam (mediate) 
ab organo sensitivo (cerebro) pendent, attamen tantum ex- 
trinsecus, quia cerebrum non actum intellectus, sed sensa- 
tionem concurrentem producit. Ergo. 

Si ulterius quaeritur, quae sit ratio istius dependentiae 199 
a sensu, sine dubio ratio ultima hae): est, quod anima 
corpori alligata est. Propterea fieri videtur, ut anima, 
quatenus intellectualis est, agere non possit, nisi simul 
tamquam sensitiva cum organo corporali consentaneam 
operationem eliciat seque iuvet. Simili lege videtur actum 
appetitus spiritualis ponere non posse, nisi simul conve- 
nientem appetitionem sensitivam eliciat. Si rudi imagine 
uti velimus, de curru cogitare licet, qui duabus rotis vehi- 
tur: non potest una rota loco moveri, nisi simul aha mo- 
vetur, non quod haec rota motum alterius faciat, sed quia 
necessaria condicio est. 

Obiectiones materialistarnm. 1. Quando cogitamus, in cerebro pro- 2055 
ducuntur motus, processus chemici, electrici, et proplerea cerebrum 
activitate intellectuali fatigatur, immo intensa operatione laeditur. 
Ergo cerebrum ad actus intellectuales producendos concurrit, pro- 
inde actus ab eo pendent. — Resp. C. ant. (vel D. haec fiunt im- 
mediate per operationes intellectus N. immediate per phantasmata 
concurrentia C.) D. cons. concursus et dependentia est interna N. 
externa G. 

2. Parvuli usu rationis carent, donec cerebrum ad iustam evolu- 
tionem pervenit, el deficiente vigore cerebri in senectute deficit me 
moria vel intellegentia; laesiones vero et morbi cerebri intellegen- 
tiae quoque defectum secum ferunt; e. g. microcephali sunt idiotae. 

Ergo pendent actus intellectus a cerebro. — Resp. G. ant. D. cons. 
pendet intrinsecus N. extrinsecus ratione sensationum, quae a cere- 
bro intrinsecus pendem C- 

201 3. Intellegentia servat proportionem cum volumine et forma cere- 
bri, immo cum forma cranii, et si deformatum est cerebrum sive 
cranium, etiam intellectio partim sive totaliter deficit. Ergo intel- 
legentia a cerebro pendet. — Resp. Tr. ant. D. cons. pendet intrin- 
secus N. extrinsecus C. Factum in antec. paulo diligentius consi- 
derandum est. 

Sine dubio intellegentia generatim aliquam proportionem servat 
cum qualitate cerebri, sed non tantopere cum volumine, quam po- 
tius cum perfecta structura cerebri, praesertim magni (et corticis 
cerebralis, quippe qui supremum organum vitae sensitivae et cen- 
trum associationum est. Speciatim haec fere dicenda sunt: 

a) Sane ineptum esset simpliciter affirmare: quo maius est in 
quocumque vivente pondus cerebri sive absolutum sive relativum 
i. e. comparatum cum pondere reliqui corporis, eo maius ingenium 
est. Elephas enim cerebrum habet ponderis 5000 gr., homo autem 
cerebrum ponderis medii 1300 gr. ; pondus cerebri relativum pas- 
seris est 1 : 25, hominis autem eirc. 1 : 35. Nihilominus verum est, 
in nullo vivente tantum pondus absolutum simul cum tanto pon- 
dere relativo eoniunctum inveniri, quantum in homine. (Pondera 
relativa haec e. g. inveniuntur: in balaena 1 : 25.000, in elephante 
1 : 560, in equo 1 : 500, in gorilia 1 : 213).. — In re proposita cere- 
bra respicienda sunt, non quatenus motus et quaslibet perceptiones 
totius corporis saepe admodum voluminosi administrant, sed qua- 
tenus vitae sensitivae altiori, reproductionibus potissimum earum- 
que associationibus, inserviunt. 

202 b) Itaque si tantum hominum cerebra inter se comparantur, ge- 
neraliter affirmare licet, fere plerumque homines vel rassas nobi- 
liore ingenio praeditos maiore etiam cerebri volumine seu pondere 
instructos esse. Sed saepe contrarium accidit. „lnter 545 viros 
germanicos, quorum cerebrorum pondera v. Bischoff enumerat . ., 
167 erant, qui spectata cerebri perfectione ,Nigritae medio* aequa- 
les erant [ca. 1270 gr.], et cire. 24, qui sub hoc respectu ab illo 
superabantur. “ „ Von Bischoff ex collectione cerebrorum laurea co- 
ronatorum, quam instituit, 15 cerebra virorum doctorum celebra- 
torum enumerat . . [et] dicit: horum nullum habet pondus mirae 
magnitudinis; 8 quidem excedunt pondus medium, 3 medium ha- 
bent, 4 vero inferius.** 1 ) Virorum ingenio eximiorum haec inventa 
sunt pondera cerebralia : Byron poeta 1807 gr.,_Gambetta 1241, Schil- 
ler 1550, K. F. Hermann philologus 1358, Thackeray poeta 1666, 
Dante 1420, Cromwell 2231, Guvier 1829, Turgerijew poeta 2012, 
J. von Liebig chemicus 1352, Whewell philos. 1390, Helmholtz 142ff’ 
Gaufi 1492, Kant 1650, Bismark 1807. 

Neque absurdum est affirmare, immo factis demonstrari videtur, 
cerebri molem paulum crescere per maiorem intelleclualem ideo- 
que etiam sensitivam activitatem (et etiam per operationes moto- 
rias, velut in opificibus). Etenim etiam musculi, qui labore validiore 
exercentur, volumine crescunt, quia scilicet uberius enutriuntur. 


‘) J- Ranhe, Der Mensch 3 I (1911) 599 ss. 


c) Propinquius ad veritatem accedimus, si haec dicimus : Intellegen- 203 
ha generatim loquendo eo maior est, quo perfectior et magis harmo- 
nica structura cerebri, praesertim corticis cerebralis est, quo plures 
et profundiores sunt fissurae, sulci, gyri, quo pei feetius lobi for- 
mati sunt, ille maxime, qui frontalis dicitur. Nam cortex supremum 
organum vitae' sensitivae est eiusque extensio eo maior est, quo 
plures sunt gyri et sulci, per quos descendendo et ascendendo ex- 
tenditur. Consentit experientia. Homines enim maiore ingenio do- 
nati plerumque explicatione subtili simul et harmonica corticis cere- 
bralis excellunt (Gaufi, Dirichlet, Beelhoven, Helmholtz. Mommsen, 
Bunsen, Cope), in infantibus haec complicata cerebri structura pau- 
latim tantum perficitur, in idiotis autem magnopere deficit vel or- 
dine caret. 

Forma interna cerebri et forma externa cranii cerebrum inclu- 
dentis necessario aliquam inter se proportionem habent. Ideo ab- 
surdum non est ex forma cranii (alto fronte ete ) de intellegentia 
aliquam coniecturam facere; quae tamen plerumque incerta est. 
Saepe angulus facialis Camperianus (CampeFs Gesichtswinkel) tam- 
quam cranii (et intellegentiae) mensura affertur; qui angulus qempe 
duabus lineis includitur, una ex fronte ad radicem nasi descen- 
dente, altera inde ad aurem ducente: quo maior sit, eo generatim 
maior ess'e intelhgentia dicitur. 

Intellegentia igitur non ita ex pondere sive volumine cerebri (et 
capacitate calvariae cerebrum includentis) pendet, quam potius ex 
eius interna structura sive forma. Id iam ex eo colligi potest, quod 
volumen cerebri hominum recentium inter 1000—1800, immo inter 
900—2000 ecm.‘) variatur. Nec. tantum forma, sed etiam composi- 
tio cheniica spectanda esse videtur. 5 ) 

4. Diversae functiones intellectus diversis partibus circumscriptis 204 
cerebri alligatae seu in iis „loculi$atae u sunt. Nam si hae partes 
laesae sunt, etiam illae functiones cessant. Ergo actus intellegendi 
a cerebro pendent. — Resp. D. ant. directe et' intrinsecus localisa- 
tae sunt N. indirecte et extrinsecus ratione sensationum concurren- 
tium Sd. elementa sensationum in certis partibus plusrninusve 
localisata sunt C. sensationes (reproduclae) compositae, quales ad 
functiones intellectus concurrunt N. (cf. n.54ss.). D. cons. sequitur 
dependentia externa C. interna N. 

‘) Martin, Lnhrbuch d. Anthropologie 3 (1928) 748. — 3 ) Ideo studia 
hodierna bonitatem cerebri ex eius morphologica qualitate deducere 
conaulia exiguum successum habent: „Das Fiasko ist daraus zu er- 
klaren, daS alie Versuche, die Orgaoisationsliohe aus der morphologi- 
sebeu Natur eines Gehirns zu beslimmen, von der falschen Voraus- 
setzung ausgehen, die Leistungsfahigkeit eines Organs sozusagen von 
aufien zu bestimraen. Deu Prozessen, die in einem Organismus ab- 
laufen, liegen SuhsUuzeigentumlichkeiten der Zellen und chemo-physi- 
kalische Reaktionen zugrunde, fur die jedes anatornisehe Substrat fehlt. 

Es erseheint berechligt, diesen Weg der Forschung gnindsiitzlich auf- 
zugehen, da er nicht die Vieltalligkeit des Gegebenen zu herucksichtigen 
vermag und sich dem Problem der Funldion verschlieht.** Iiuttner- 
Lewy in: Handworterbiich d. medizin. Psychologie (1930) 157. 

Quia ad functiones intellectuales fere semper simul multae re- 
productiones ex variis sensibus sumptae concurrunt, plerumque 
cerebrum totum vel saltem magna eius pars ad eas (extrinsecus) 
cooperatur eoque magis, quo sublimiores et abstractiores functiones 
sunt. Idem testantur physiologi et psychologi. 

205 Multi existimant, quasdam partes cerebri, quas .centra associa- 
tionis“ vocant, ex quibus magna fibrillarum copia in varias provin- 
cias cerebri discurrunt, hoc speciali munere fungi, ut particulares 
sensationes coniungant et in perfectiores formationes cognoscitivas 
complectantur itaque modo praecipuo intellectualibus operationibus 
inserviant. Praesertim cerebro frontali tale munus attribuunt. Re- 
vera non pauca facta ostendere videntur, cerebrum frontale magnum 
momentum habere ad operationes intellectuales. 

206 Flechsig ulterius progrediens in cerebro etiam ipsa .organa cogi- 
tandi" („Denkorgane“) se invenisse opinatur, centrum anterius fron- 
tale, quod sedes iudicii moralis et aesthetici sit, centrum medium, de- 
nique centrum posterius, quod sedes operationum logicarum sit. — Sed 
absonum est dicere, partes cerebri organa effectiva cogitandi esse. Ne- 
que ita cogitationes intellectus certis partibus cerebralibus (extrinsecus) 
alligatae sunt, ut ibi exclusive omnes sensationes ad quosdam cogita- 
tionum complexus et genera requisitae conveniant. Operationes enim 
intellectuales sensationibus ex toto ambitu sensibilitatis collectis ideo- 
que fere totius cerebri cooperatione indigent. Insuper absurdum est, 
hoc modo separatas provincias cogitandi statuere, ut e. g. iudicia mora- 
lia ab aestheticis et logicis operationibus separentur; tractationes enim 
etlncae et aestheticae magna ex parte iisdem operationibus intellec- 
tualibus utuntur et praesertim a logicis separari nequeunt. 

Art. 2. Oe prima origine idearum 

207 Quaestio. Descripta spirituali intellectus natura iam ad 
eius indolem cognoscitivam nos convertimus, imprimis in- 
quirentes, qua ratione rerum cognitiones sibi comparet. 
Nunc plurimas rerum cognitiones, ideas, notitias, scientias 
de rebus vulgaribus, geographicis, historicis, religiosis aliis- 
que in intellectu gestamus. Quaeritur, quomodo in intellec- 
tum venerint, utrum fortasse iam nati simus iis instructi, 
an vero paulatim acquisitae sint et quomodo obtentae sint. 
Vulgaris quidem opinio tenet et quidem merito, ideas per 
sensus acquiri, postquam autem acquisitae sint, aliquo modo 
in statu latenti remanere, ut adveniente aliqua causa ex- 
citante reproduci queant Quod tamen difficultate premi 
videtur. Nam perceptiones sensuum quidem externis im- 
pressionibus ab obiectis acceptis determinantur. Sed intel- 
lectus, utpote spiritualis, obiectis externis corporeis affici 


nequit. Propterea iam ab antiquis temporibus dabitatio 
mota est, quomodo rerum externarum notitiae in ntellec- 
tum venire possint, et multis nulla videbatur via patere. 

De hac igitur origine cognitionum intellectualium modo trac- 
tandum est et imprimis de origine idearum. Nam iudicia 
et ratiocinia ex ideis componuntur, quare tota quaestio ad 
harum ' originem revolvitur. 

Distinguimus autem duplicem quaestionem. Prima et prae- 
cipua est, quomodo intellectus primum ideas acquirat, altera, 
quomodo, postquam semel acquisitae sunt, iterum reprodu- 
cantur. Priorem quaestionem diligentissime scholastici per- 
tractarunt, de altera psychologi hodierni copiosas inquisi- 
tiones instituunt. Itaque imprimis inquirendum est, quomodo 
primum puerulis ideae intellectuales, ex quibus deinde ad 
iudicia et alias operationes progrediuntur, adveniant. 

Diversae sententiae de hae prima idearum intelleetua- 208 
lium origine propositae sunt: 

1. Sensisloe ideas intellectuales nihil esse dicunt nisi ac- 
cidentales modificationes et associationes sensationum, fta 
vero quaestio proposita potius sublata quam soluta est. Si 
non adsunt ideae a sensationibus essentialiter diversae, ne- 
que iam quaestio de earum origine locum habet. Haec 
sententia iam supra th. 3 . refutata est, qua ostenditur, 
actus intellectus spectata perfectione cognoscendi a sensa- 
tionibus essentialiter differre. 

2. Docfrino idearum innatarum. Nonnulli eorum, qui dis- 209 
crimen inter ideas intellectus et sensationes agnoscunt, 
opinantur, ab initio menti ideas innatas inesse, i. e. intel- 
lectum iam ab initio proximas dispositiones ad ideas rerum 
exprimendas in se habere, quae accedente sensatione ex- 
citentur, ut deinde intellectus in actus prodeat. Quidam 
eorum omnes, alii saltem quasdam principales ideas, velut 
universalissimas seu spirituales, sic innatas esse existimant. 

Iam Plato huius opinionis fuit. Putavit enim, ideas uni- 
versales (ei&q), quae rerum essentias immutabiles et aeter- 
nas exhibeant, nullo modo ex sensibus hauriri posse, qui 

tantum contingentia, mutabilia, transitoria referant, sed ani- 
mam iis iam instructam in corpus ingredi; animam enim, 
antequam in corporis carcerem intrusa sit, vita beatiore 
fruitam et essentias contemplatam esse, quarum ideas secum 
in corpus afferat, in quo quasi sopitae sint, donec iterum 
perceptione sensitiva rerum conci etarum excitentur. Piate 
et platonismus sic intellectum a sensu dissociantes multum 
contulerunt, ut deinceps variae doctrinae falsae de origine 
idearum proferrentur. Etiam Augustinus non raro hac in 
re modo platonico loquitur Praeterea ideas innatas ad- 
mittunt Cartesiuk (qui tamen non constanter loquitur), Leib- 
niz, Kant, qui intellectui duodecim „categorias“ et rationi 
tres „ideas“ innatas tribuit, Rosmini et alii. Falsitas huius 
opinionis ex proxima thesi colligetur. 

2ic 3 Ootologismus. a quibusdam antiquis iam statutus, re- 
centiore autem aetate potissimum a Malebranche (j 1715), 
deinde a Gioberti (•( 1852) et Rosmini (| 1855) restauratus, 
docet, nos in hac vita immediate, etsi confuse tantum, Deum 
intueri, reliqua autem in Deo cognoscere tamquam medio 
in quo, quatenus ut causa exemplaris vel efficiens omnium 
rerum rationes in se contineat. 1 ) 

Sed haec sententia 1) non est necessaria ad originem 
idearum declarandam, quippe quae doctrina scholastica 
melius explicatur. 2) Conscientiae adversatur. Nam cum 
haec immediata Dei intuitio perpetuo menti inesse et ratio 
omnium aliarum cognitionum esse dicatur, non posset con- 
stanter conscientiam latere ; latet autem. Cognitio enim Dei, 
cuius conscii sumus, est cognitio per discursum et per ana- 
logiam ad res creatas comparata. 3) Praeterea non satis 
explicari posset, cur solum difficulter et per discursum 
rerum essentias cognoscamus, si omnes in Deo videremus. 

211 Ad ontologismum statuendum aliquam ansam interpretatio quorun- 
dam locorum s. Augustini dedit, in quibus asserit, suprema principia 
in rationibus aeternis divinis cognosci. Haec conceptio ex Platone de- 
rivatur. Plato enim docuit, essentias rerum, quas ideas appellat, sub- 
sistere in ordine quodam ideali a visibili mundo separatas earumque 

*) Ontologismus proscriptus est a S. Officio 18/9 1861. DB 1659. 

participatione intellectum res visibiles cognoscere. Neoplatonici autem 
(Plotinus t 269 p. Ch ) ideas in mente divina a summo ente emanante 
(Noui:) collocabant, ex \ qua instar virium et substantiarum subsisten- 
tium in mentes humanas agant. Simile fere munus philosophi arabici 
intellectui agenti ascribunt (n. 230). Augustinus autem, saniora pro- 
ponens. multis in locis asserit, rationem, cur suprema principia cum 
evidentia perspiciamus, esse veritatem aeternam et immutabilem divi- 
nam. cuius lumine mens humana illustretur. In quibus locis s Doctor 
asserere videtur, Deum, esse infinitum, una ex parte ultimam rationem 
esse omnium veritatum cognoscibilium quae, utpote immutabiles et 
aeternae, non ex hominibus veniunt, sed ultimam rationem in veritate 
immutabili et aeterna habent, altera ex parte mentem humanam in 
iis cognoscendis divinitus illustrari, quatenus illae veritates sicut eradia- 
tiones a divino sole descendant et in humana mente recipiantur et 
quatenus Deus simul causa et fons sit luminis cognoscitivi humani. 1 ! 

Sed obscure loquitur. Schola augustiniana s 13 et deinceps eius doc- 
trinam ita interpretata est. ut doceret, lumen divinum movere intei 
lectum creatum, ut per ipsum et in ipso veritates immutabiles videat. 
Postea etiam ontologistae ad Augustinum provocarunt. 

4. Irrafionalismus. Haec doctrina, nunc multum divulgata, 212 
affirmat, res superempiricas, praesertim quae divinitatem 
et religionem spectant, a nobis potissimum vel unice at- 
tingi non intellectuali ratiocinatione per ideas extrinsecus 
haustas, sed modo .irrationali". Hic modus describitur ut 
immediata apprehensio e! contactus plusminusve ex ipso 
subiecto proveniens et quidem vel ut apprehensio pure 
affectiva sive emotionalis ve ut peiceptio quaedam in 
modum „intuitionis“; quae tamen non ita intuitio intel- 
lectus, quam potius cordis intellegitur itaque ab apprehen- 
sione affectiva parum diffeit. 

Haec doctrina, praetermissa criteriologica consideratione 2 ), 
non concedit, cognitiones superempiricas per ideas ex mundo 
externo ope experientiae haustas et in discursus composi- 
tas comparari. Falso immanentismo addicta affirmat, eas 
plusminusve ex ipso subiecto, eius indole, indigentia vel 
ex immediato eius contactu cum divinitate promanare. Ideo 
negat, eas modo rationali, per ideas et ratiocinationes ex- 
trinsecus haustas et determinatas, demonstrari posse. , 

‘) Cf. Ontol., De ultima ratione possibilium; Criticam, De irrationalismo 
— 2 ) De qua cf. Criticam, De irrationalismo. 

213 Immanentismi et intuitionismi defensores ita ferme disserunt: , Dis- 
positio, quam humana ratio secum attulit, cum species homo mundum 
ingrederetur, facta est naturalis impulsus, nempe religiosus, qui ortus 
est ex obscuro fundamento idearum innatarum." Apprehensio divini 
et aeterni est „indolis intuitivae-affectivae" : , intellectualis dialectica 
expositio et demonstratio talis intuitionis non est possibilis, immo in- 
stitui non debet, quia eius propriae naturae contraria est." 1 ) „Homo, 
in quocumque gradu evolutionis religiosae constitutus, semper et ab 
initio intuetur aliquem realitatis et valoris ordinem, qui ab universo 
reliquo mundo experimentali penitus diversus est . . atque tantum et 
unice actu religioso [amoris, desiderii etc.] apprehendi potest : haec est 
prima certa veritas omnis phaenomenologiae religiosae, eaque asseritur, 
experientiam religiosam esse originariam et inderivabilem." „Eo modo 
primitivo, quo mens ordines mundi externi . . apprehendit, eodem om- 
nino per actum religiosum ordinem divinorum et supersensibilium 
phaenomenorum et factorum intuetur . . Ergo [de exsistentia ordinis 
religiosi ex aliis factis mundanis per argumentationem demonstranda 
sermo esse nequit. 5 ) 

214 Quaedam intuitionismi forma, sed valde absona theosophismus est, 
qui docet, hominem, saltem si se disponat, posse immediata intuitione 
supersensibilia, divina et arcana percipere, quae modis absurdis describi 
solent (Jac. Bbhme, Swedenborg. Helena P. Biavatsky, R. Steiner). 

215 5 Troditionalismus Quidam scriptores catholici Galliae, quibus tradi- 
tionalistarum nomen inditum est, e. g. Bonald (f 1840), Lamennais 
(t 1854). Bonnetty (t 1879) volentes insolentiam rationis deprimere in 
hunc errorem inciderunt, ul dicerent, homines ideas et veritates omnes 
vel praecipuas initio ex revelatione divina accepisse, postea autem unam 


') R. Otto: „Die Anlage, die die menschliche Vernunft beim Ein- 
t.ritt der Gattung Mensch in die Geschichte mitbrachte, ward . . zum 
Trieb, ndmlich zum religiosen. der sich . . uber sicb selbst klar werden 
will und klar wird durch Explikatiou der dunkleu Ideengrundlage a 
priori selber, aus dem er auch selber eulspiang." Die religiosen An- 
schauungen sind „Erkenntnisse intuitiv-gefuhlsmafiigen Charakters" : 
„eine verstandig-dialektische Auseinanderselzung und Rechtfertigung 
solcher Intuition ist gar nicht moglich, ja darf nicht einmal statlhaben, 
da sie ibr eigenstes Wesen aufbeben vvtirde." Das Heilige (1921) 139 
174 175. — 5 ) Max Scheler : „Dab der Mensch, auf welcher Stufe seiner 
religiosen Entwicklung er sich befinde, immer und von vornherein in 
einen von der gesamlen Erfabrungswelt grundverschiedenen Seins- und 
Wertbereich hineinblickt ., der nur und ausschliehlich zuganglich ist 
durch den religiosen Akt.: das ist die erste sichere Wahrheit aller 
religiosen Phaenomenologie. Es ist der Satz von der Urspriinglichkeit 
und Unabieiibarkeit rebgioser Erfahrung." „So urspriinglich das Be- 
wuhtsein in seiner endlicben Wesensbestimmtheit immer wesensnot- 
notwendig die Spharen .Auhenwelt, Ich, Wir‘ ais Korreiat hat . ., ge- 
nau so urspriinglich blickt. es durch den religiosen Akt auch in die 
Sphare der gOttlichen, iibersinnlichen Phannmene und Tatsacheu . . 
Von einem Beweis der Existenz der ganzeu religiosen Sphare aus an- 
deren Welttatsacheo durch SchluS kaun daber ketne Rede sein,“ Das 
Ewige im Menschen I (1921) 398 342. 


generationem alteri eas per traditionem oralem transmittere. Quae sen- 
tentia, nunc merito relicta, ad originem idearum explicandam inepta esi, 
quia revelatio divina vel traditio oralis intellegi nequeunt, nisi iam 
antea homo scit, Deum esse eumque locutum esse, et nisi ideas verbis 
auditis respondentes iam habet, alioquin audita non intellegit. Prae- 
terea sententia falso supponit, rationem veritatis cognoscendae inca- 
pacem esse. 

6. Docfrino scholastico docet, ideas a nobis acquiri et 21S 
quidem ex experientia. Hanc doctrinam sequimur, sicut 
constanti scholasticorum consensu, saltem quod praecipua 
capita attinet, tradita est, licet in quaestionibus minoribus 
dissensiones fuerint et adhuc sint. Distinguimus autem 
praecipua a minus principalibus. 

Doctrina enim complura puncta continet: 1. Intellectus 
ideas acquirit; quo asserto potissimum ideae innatae ex- 
cluduntur. 2. Ideas per experientiam, sensibilem maxime, 
acquirit, non vero fortasse per revelationem vel numinis 
intuitionem, quam ontologistae statuunt, vel ex interno or- 
dine subiecti, ut immanentismus irrationalismi proprius opi- 
natur. 3. Ideae intellectuales autem a sensationibus, ex qui- 
bus hauriuntur, eo potissimum differunt, quod plerumque 
universales, mentis abstractione comparatae, sunt; quo sen- 
sismus et doctrinae affines excluduntur. Praeterea conti- 
net 4. punctum, quod accuratior determinatio puncti se- 
cundi est: ideae a sensibus accipiuntur ope intellectus 
agentis. Hoc punctum, quia nec momenti nec certitudinis 
eiusdem est sicut priora et quia praeterea doctrinam scho- 
lasticam ceteroquin valde claram et simplicem paulum im- 
plicatam reddit, a reliquis punctis instar supplementi se- 
paramus. 

Agemus igitur ex ordine primum de acquisitione idearum 
ex experientia, quae est pars praecipua doctrinae de ori- 
gine idearum, deinde de intellectu agente, tertio loco ad- 
iungemus particularem quaestionem de singularium cogni- 
tione cum origine idearum conexam et inter scholasticos 
controversam. 



144 


De intellectu 


De acquisitione idearum ex experientia 


.145 


§ 1. De acquisitione idearum ex experientia 

Th. 5. Intellectus ideas rerum non at) initio in se habet, sed acquirit (1. p.), 
et quidem per experientiam, sensibilem maxime (2. p.). Atque hoc ita, ut 
ideas universales, sibi maxime proprias, ex experientia per ingenitam 
suam facultatem abstrahendi comparet (3. p.). 

217 Beclar. Ideae sunt similitudines intentionales obiectorum. 
Quot igitur ideas intellectus in se producit, tot rerum simili- 
tudines exprimit. Iam vero quidquid causa in actu secundo 
producit, in actu primo iam virtualiter habeat oportet. Ergo, 
ut intellectus in actu secundo ideas seu expressiones obiec- 
torum habere possit, requiritur, ut eadem obiecta iam in 
actu primo aliquo modo in se contineat. Aliis verbis, ut in- 
tellectus hoc vel illud per ideam exprimere queat, prae- 
requiritur, ut obiectum exprimendum ei prius coniungatur, 
quatenus iam in actu primo quandam cum obiecto assimi- 
lationem accipiat. 

De hac coni unctione cum obiecto quaestio instituitur, 
quomodo intellectus istam ultimam dispositionem in actu 
primo ad ideas exprimendas praerequisitam accipiat. Quod 
maxime ideo difficile esse videtur, quia intellectus spiritu- 
alis per obiecta externa immediate affici nequit. 

Sed directe tantum de ideis primitivis sive illis loquimur, 
quae non ex aliis formatae sunt. Ex aliis ideis formantur 
e. g. ideae ,fons vini 1 , ,aqua caerulea 1 , conceptiones archi- 
tectonicae ex variis elementis compositae et maxime ideae 
analogae ex propriis formatae, velut , immateriale 1 , ,impro- 
ductum 1 . Patet, tales ideas (factitiae interdum dicuntur) non 
directe extrinsecus accipi, sed ex primitivis propria activi- 
tate formari. Sufficit igitur ostendere, qua ratione primi- 
tivae acquirantur. 

218 In 1. p. negamus, intellectum sufficientem dispositionem 
ad ideas exprimendas ab initio in se habere. Eam haberet 
aut per essentiam animae hoc fere modo, quo Deus rerum 
perfectiones ut omnium supremum exemplar et causa in se 
gerit (quod facile apparet in anima limitata impossibile esse) 
aut per innatas dispositiones accidentales sive species et 
quasi inscriptiones; quae B ideae innatae 11 vocantur. (In qua 


acceptione „idea“ non intellegitur ipsa cognitio sive idea 
formalis, sed idea dispositiva seu dispositio ad ideam pro- 
ducendum.) Asserimus igitur, intellectum ab initio quasi 
,, tabulam rasam“ esse, nullis inscriptionibus instructam. Sed 
ideas innatas non propterea reicimus, quod in se impossibiles 
sint. Sicut enim homo dispositiones sive species acquirere 
potest, etiam Deus eas ab initio infundere posset; et theo- 
logi docent, primis parentibus et animae humanae Christi 
revera tales species infusas esse. Tantum affirmamus, eas 
reapse lege ordinaria non adesse. 

In 2. p. asserimus, fontem idearum experientiam esse. 
Experientia autem duplex est, externa de rebus externis, 
quae sensibus fit, et interna de propriis actibus psychicis, 
quae conscientia fit, quo nomine immediata perceptio ac- 
tuum internorum designatur. Etsi pleraeque ideae sensibus 
acquiruntur, minime tamen omnes, ut sine restrictione dicere 
liceret ideas per sensus accipi. 

Quod 3. p. attinet, in quaestione proposita inculcandum est, 
intellectum ideas ab experientia non pura quadam reactione 
passiva accipere, ut ideae tantummodo immutatae copiae per- 
ceptionum sint, sed ideas a perceptionibus potissimum univer- 
salitate differre, ex propria intellectus abstractione orta. Multi 
asserunt, intellectum hanc abstractionem iam in primo actu 
exercere, quando sensatio obiectum singulare proponit; alii 
autem putant, primam ideam ex sensu acquisitam esse singu- 
larem et intellectum postea demum ad ideam universalem 
progredi instituta comparatione inter complura individua. 

Sed hanc rem controversam interim omittentes in 3. p. tan- 
tum inculcamus, intellectus proprium esse ideas universales 
comparare. Non utique asserimus, eum tantum ideas uni- 
versales elicere, etenim etiam res singulares apprehendit, 
sed sic intellectus proprium esse ideas universales formare, 
ut ei facultas et naturalis tendentia ad eas formandas insit. 

Deraonst. 1. p. 1. Si intellectus ab initio sufficientes dispo- 219 
sitiones ad ideas rerum exprimendas haberet, homines ab 
initio iam simili modo se haberent sicut postea, quando 
experientia, studio, instructione rerum ideas compararunt. 

DoDai. PsvchoJogia 10 

Tunc vero ideae semper ita paratae sunt, ut sponte a 
prompte absque nova rerum experientia, sine instruction 
et studio, solum posita aliqua excitatione reviviscant e 
praesto sint. Atqui homines ab initio non iarn ita se haben 
sicut postea. Sed paulatim tantum res videndo et tangendi 
ideas comparant, lente et cum labore rerum relationes 
similitudinem, diversitatem, nexus causales percipiunt, curi 
mora et difficultate, quae proponuntur, intellegunt et, qua 
docentur, capiunt, cum instructione et diuturno studio ii 
rerum intellegentia et scientia progrediuntur; non nascun 
tur linguis instructi, eruditi, geographi, philosophi, sed lent 
et cum industria fiunt. Ergo intellectus ideas rerum noi 
ab initio in se habet, sed acquirit. 

Neve dicatur, externam experientiam tantum necessarian 
esse, ut ideae innatae excitentur. Modus descriptus progre 
diendi in cognoscendo talis est, qualis respondet ideis ac 
quirendis, non tantum excitandis. Si tanta cooperatio ex 
perientiae postularetur, qualis ad producendas ideas suffici! 
ideae innatae superfluae essent. 

2. Idem omnibus rationibus 2. p. afferendis demonstra 
tur, quae ostendunt, ideas per experientiam, sensibilem ma 
xime, acquiri. 

220 3. Intellectus sufficientem, dispositionem sive assimilationem ad idea 
exprimendas ab initio haberet aut per species accidentales superaddita 
aut per essentiam animae. Hoc posterius insuper hac speciali ration 
excluditur, quod sic opus esset, ut anima rerum omnium perfectiones 
quas cognoscit, in essentia sua contineret, simili modo sicut Deus 
omnium causa et exemplar, omnium perfectiones in se complectitiu 
Iam vero hoc non est. Anima nec virtualiter, ut causa, res co 
gnoscendas in se habet, quia non est causa hominum, animaliun: 
montium, eventuum historicorum. Nec formaliter sive eminenter omner 
rem continet, quia finita est. „Quaelibet creatura habet esse finitum e 
determinatum. Unde essentia superioris creaturae, etsi habeat quandan 
similitudinem inferioris creaturae, prout communicant in aliquo generc 
uon tamen complete habet similitudinem illius, quia determinatur a> 
aliquam speciem, praeter quam est species inferioris creaturae. Sei 
essentia Dei est perfecta similitudo omnium, quantum ad omnia, qua 
in rebus inveniuntur, sicut universale principium omnium.” 1 ) 

221 Quaestio modo tractata, num ideae innatae adsint, psychologica esi 
Alia est quaestio critica hoc loco praetermittenda, utrum ideae innatae, t 

‘) 1 q. 84 a. 2 ad 3. 

admittendae essent, propterea valore obiectivo destitutae essent. Id Kana 
supponit. Sed hoc minime sequitur. Valor enim obiectivus ideae per 
hoc solum adest, quod idea est signum quo sive imago intentionalis 
obiecti, quaecumque est eius origo et productio. Ideae et generatim 
cognitiones non propterea valorem obiectivum habent, quia per influxum 
obiectorum producuntur, sed quia obiecta repraesentant, sicut sunt. 
Neque sane ideae valorem habere desinerent, si loco obiectorum Deus 
eas produceret. 

Demonst. 2. p. Ideas rerum externarum, quae sunt pars 222 
maior cognoscendorum, per sensus acquirimus, ideas autem 
actuum internorum per experientiam internam. Ergo intellec- 
tus ideas rerum per experientiam, sensibilem maxime, acquirit. 

A. Ideas rerum externarum per sensus acquiri, sic elucet. 

1. Homines, qui ab initio aliquo sensu carent, etiam ideis 
obiectorum carent, quae huic sensui propria sunt, velut 
caeci ideis colorum, surdi sonorum. Praeterea tantum rerum 
externarum sensibilium conceptus proprios habemus, non 
vero spiritualium. Et rerum sensibilium eo clariores ideas 
habemus, quo perfectiores sunt sensationes, quibus simul 
apprehenduntur. Atqui haec tantum ex eo declarari pos- 
sunt, quod intellectus ideas rerum externarum per sensus 
acquirit. Aliter explicari non potest, cur in caecis natis num- 
quam ideae colorum excitentur 1 ), cur, si ideae infusae di- 
cuntur, tantum tales ideae propriae infusae inveniantur, 
quas etiam sensus dare potest. Ergo. 

Idem confirmatur ex eo, quod hic modus acquirendi ideas 
per sensus organis alligatos apprime congruit cum natura 
humana ex corpore et anima unita et sensibus instructa. 
Sensus enim et corpus sine dubio hunc finem habent, ut 
animae et cognitioni eius intellectuali comparandae inser- 
viant, quia inferiora propter superiora adsunt. „ Maxime 
autem videtur corpus esse necessarium animae intellectivae 
ad eius propriam operationem, quae est intellegere.” 2 ) 

Eadem est constanter assertio Aristotelis et scholasticorum , 
ideas acquiri et quidem (potissimum) per sensus. Aristoteles 
negat, nobis ideas rerum innatas esse 3 ), et iam animad- 

Jtt 1 fi- 84 a - 3. — 2 ) 1 q. 84 a. 4. - s ) E. g. An. post. II 19 
(99 b). 

vertit, homines, qui nati sint caeci vel surdi, carere colo- 
rum et sonorum ideis. 1 ) S. Thomas idem semper repetit: 
^Intellectiva cognitio fit a sensibili" 2 ); „scientiam a sensi- 
bilibus mens nostra accipit" 3 ) 

Ideo commune scholasticorum proloquium est: nihil est 
in intellectu, quod non prius fuerit in sensu. 

233 2. Denique interna possibilitas, ut intellectui necessaria 

dispositio ad ideam producendam ope sensationis afferatur, 
ex eo sequitur, quod sensatio una ex parte in se obiectum 
continet, quod per ideam intellectus exprimendum est, ut 
figuram, domum, altera ex parte sensatio cum intellectu in 
eadem anima est, quo efficitur, ut obiectum in sensatione 
stans intellectui comunctum censeri possit. Si quis utique 
ad mentem Platonis unionem entilativam animae intellec- 
tualis cum corpore negat, viam praecludit, qua intellectus 
ex sensibus ideas acquirat, et ad ideas innatas vel alias 
doctrinas confugere debet. 

Sicut igitur actus appetitus sensitivi, ut primum in nobis 
oritur, statim similem actum m voluntate determinare solet, 
et sicut cognitio boni sponte in voluntate complacentiam 
eiusdem obiecli excilat, nempe propter praesentiam in eadem 
anima, sic etiam sensatio obiecti facere potest, ut in intel- 
lectu idea eiusdem obiecti oriatur. 

Itaque obiectum sensatione intellectui coniungitur et in 
ideam producendam influit; hinc celebre pronuntiatum: 
cognitio fit a cognoscente simul et cognito. A cognoscente 
fit, quatenus est actus cognoscitivus intellectu productus, a 
cognito autem sive obiecto fit, quatenus est cognitio certi 
obiecti, quod intellectui antea coniunctum sit oportet. 

'224 Scholastici accuratius modum exponere student, quo hic influxus 
sensationis in intellectum concipiendus sit, medium interponentes in- 
tellectum agentem. Quem interim omittimus (n. 230). Doctrina scho- 
lastica maius meritum ex eo habet, quod constanter ideas ex sensibus 
hauriri tenet itaque ab immoderato dualismo recedit, quem e. g. Plato 
inter intellectum et sensum ponit, quam ex hoc, quod certum modum 
defendit, quo sensatio intellectum determinet. 


Obiedta externa primum perceptionibus proponuntur. Sed scholasti- 
cis secundum Aristotelem consuetum est dicere, phantasma intellectui 
obieeta (externa) proponere eumque determinare. Hoc non immerito 
dicitur, quia plerumque saltem ad perfectiores magisque completas ideas 
rerum tum ea concurrere debent, quae nunc in re percipiuntur, tum 
aliae eius qualitates, quae antea perceptae fuerunt et in phantasia ac 
memoria repraesentantur. 

B„ Ideas actuum internorum experientia interna acquirimus. 226 
Non tantum rerum externarum, sed internorum quoque 
actuum et affectionum psychicarum ideas habemus, ut cogni- 
tionis, visus, dubii, felicitatis, libertatis, actionis, successio- 
nis. Has autem per experientiam internam acquirimus, a) Id 
perpetuo experimur. Propterea enim scimus, quid sit gau- 
dium et tristitia, quid cognitionis claritas et obscuritas, quo- 
modo differat dubium et certitudo, benignitas et ira, quia 
ea experti sumus et continuo experimur ; et si accuratiorem 
eorum notitiam accipere volumus, reflexione adhibita ea in 
nobis attentius consideramus, b) Aliunde ideas actuum hau- 
rire non possumus. — Neque difficultas est, ut isti actus 
intellectui in actu primo sullieientei comurigantui. Haec 
coniunctio adest, quatenus actus cum intellectu in eadem 
anima stant. 1 ) 

Experientia interna multas ideas principales suppeditat, 
quae primum quidem a rebus internis sumptae sunt, deinde 
vero rebus quoque externis concipiendis applicari possunt, 
quales sunt ideae exsistens, ens actio, causa, substantia. Ta- 
men verum manet, res externas ad suas ideas nos tantum 
per sensus determinare. 

Demoust. 3. p. Ideas universales intellectui maxime proprias 226 
esse, ex eo manifestum fit, quod omnes eius operationes 
ideis universalibus componuntur et ex iis suam indolem 

T Idem s. Thomas docet. Respondens ad obiectionem: ,, Videtur, 
quod intellectus non intellegat actum voluntatis. Nihil enim cognosci- 
tur, nisi sit aliquo modo praesens in intellectu" — haec scribit: „Ratio 
illa procederet, si voluntas et intellectus, sicut sunt diversae poten- 
tiae, ita etiam subiecto differrent . . Nunc autem cum utrumque radi- 
cetur in una substantia animae . ., consequens est, ut, quod est in vo- 
luntate, sit etiam quodammodo in intellectu." 1 q. 87 a. 4 ad 1. (Ideo 
neque species impressas postulat ad actus internos percipiendos ; 3 seni, 
d. 23 q. 1 a. 2 ad 6.) 

specificam accipiunt: iis efficitur, ut intellectus iudicare, 
ratiocinari,- principia generalia formare et suo proprio modo, 
quo sensus non possunt, de rebus cogitare queat. 

Intellectus ideas universales ex experientia, quae tantum 
singularia offert, directe haurire nequit, sed eas per pro- 
priam facultatem abstrahendi, ex experientia sibi comparat. 
Quae abstractio ideae universalis in hoc consistit, quod in- 
tellectus in obiecto tantum id apprehendit, quod ei cum 
aliis obiectis commune est (nigrum, rotundum, ens), diffe- 
rentias vero ( hoc nigrum, rotundum, tale ens) omittit. Sen- 
sus obiectum ut singulare percipit, e. g. , certum corpus 
nigrum hic exsistens 1 , intellectus vero a singularitate, ex- 
sistentia aliisque praescindere tantumque id apprehendere 
solet, quod obiecto cum aliis rebus individualibus commune 
est, ut ,ens‘, , corpus 1 , , nigrum 1 . Non tamen asserimus, in- 
tellectum hanc abstractionem statim facere, ut primum aliqua 
res singularis proponitur; sed forte postquam complures 
tales res percepit easque sub certo respectu similes esse 
deprehendit, eam peragit. 1 ) 

221 Quamquam igitur cognitio intellectualis maxima ex parte 
ex sensibus hauritur, tamen non est mera recapitulatio 
cognitionis sensitivae, sed intellectus propria spontaneitate 
ex determinationibus a sensibus acceptis altiores cognitio- 
nes effingit et ambitum sensuum excedit. Hoc maxime per 
abstractionem idearum universalium efficitur; attamen non 
tantum, sed praeterea potissimum per apprehensionem rela- 
tionum, qua rerum similitudinem, diversitatem, causalitatem 
perspicere, iudicia et ratiocinia formare potest. 

228 Nota. De ideis rerum spiritualium.. Sensus igitur praecipuus 
fons idearum est, attamen directe tantum illarum, quae mate- 
rialia apprehendunt.. Tdeae rerum spiritualium qua talium 
per sensus directe acquiri non possunt. Proinde interrogatio 
se offert, quomodo mens harum ideas acquirat. 

a) Primum eas acquirit ex sensibus, attamen tantum in- 
directe, quatenus eas ope idearum rerum materialium effor- 

x ) Quae sententia praeferenda videtur alteri, quae abstractionem in 
primo obiecto apprehenso fieri asserit.. De qua re cf. n. 243. 

mamus, quas sensibus acquisivimus, concipiendo spiritualia 
per oppositionem ad materialia (, immateriale 1 ), per simili- 
tudinem cum iis (, apprehensio 1 ) et aliis modis. Eiusmodi 
conceptus igitur tantum analogi sunt, quia res spirituales 
non tales exhibent, quales in se sunt, sed per respectum 
ad alias res, quae illarum perfectionem non adaequant. 

b) Permultum etiam ideae ex interna experientia haustae 
ad formandas notiones rerum spiritualium concurrunt, qua- 
tenus substantiae spirituales tamquam subiecta et principia 
actuum intellectualium concipiuntur, velut , substantiae cogi- 
tanfes et volentes 1 , ,vita rationali praeditae 1 . Attamen isti 
quoque conceptus analogi sunt, quia essentiam actuum in- 
ternorum plerumque tam obscure apprehendimus, ut haec 
cognitio propria vocari nequeat ; non enim essentiam cogni- 
tionis vel spiritualitatem, ut in se sunt, cognoscimus. 

Magna vis nativa et agilitas intellectus in eo manifesta- 
tur, quod ideas rerum spiritualium, quaecumque ad religio- 
nem, moralitatem et similia spectant, in prima iam pueritia 
prompte ex rebus sensibilibus apprehensis sibi efformare 
potest. Quae agilitas etiam magis apparet, si homo ab 
initio visu vel auditu caret. Immo inveniuntur, qui utroque 
sensu caruerunt, nihilominus omnes ideas altiores et nota- 
bilem vel eximiam mentis eruditionem acquirere potuerunt, 
e. g. Helena Keller, Laura Bridgman, Maria Heurtin. 

OMcctioncs. 1. Animae essentiale est semper cogitare; alioquin non 229 
viveret (Cartesius). Ergo habet ideas ab initio innatas. — Eesp. N. ant. 
ad rat. D. non viveret in actu primo N. non in actu secundo C. 

2. Suprema principia cogitandi, leges conscientiae, idea Dei, desi- 
derium felicitatis et alia huiusmodi nobis ingenita sunt. Ergo ideae 
innatae admittendae sunt. — Eesp. D. principia illa ingenita sunt radi- 
caliter spectata, i. e., ingenita est intellectus vis, qua facile et cum 
quadam necessitate illas ideas et veritates apprehendit C. formaliter 
Spectata innata sunt N. Idem dicendum est de idea Dei. Innatum est 
desiderium felicitatis D. radieale, quatenus potentiae nisus ad felicitatem 
desiderandum inest C. formale N. 

3. Cognitio obiecti necessarii et universalis, velut notarum essen- 
tialium et universalium, ex rebus sensibilibus contingentibus et singu- 
laribus hauriri nequit; ergo innata est (Eant). — Eesp. D. ant. non 
sine abstractione et comparatione intellectus comparari potest C. non 
cum ea N. 

4. Veterum scholasticorum constans sententia est, omnes ideas e 
sensibus hauriri: „ nihil in intellectu, quod non fuerit in sensu“ (cf. r 
222). Ergo per experientiam internam ideae non acquiruntur. — Resj. 
D. ant. veteres non expresse nominant experientiam internam C. ex 
eludunt N. Vel propterea de sensu tantum loquuntur, quia fons prae 
cipuus est, vel interdum nomine sensus totam experientiam signifieanl 
Ceterum concedendum est, hanc internae experientiae omissionem ali 
quem defectum esse. 

5. Ut phantasma aliquid ad intellectum determinandum conferrel 
opus esset, ut intellectus phantasma prius cognosceret, ut nempe vide 
ret, quid sibi repraesentandum esset. — Resp. N. Phantasma non pe 
hoc, quod cognoscatur, sed per aliquam efficientiam propter praesen 
tiam in eadem anima facit, ut oriatur actus intellectus idem obiectun 
repraesentans. 

*§ 2. De intellectu agente 

s 230 Ob maiorem doctrinae simplicitatem et propterea etiam 
ut certa a minus certis distinguantur, in thesi praecedent 
aliquod punctum omissum est, quod praeterea doctrint 
scholastica de prima origine idearum continet. Seholastic 
accuratius definire volentes, quomodo sensatio intellectu: 
cognoscenti dispositionem seu assimilationem praerequisitarr 
conferat, insuper docent (quam doctrinam ex Aristotele hau- 
serunt), sensationem sive phantasma non immediate, sed 
mediate tantum in intellectum ad ideam producendam in- 
fluere. Inserunt inter phantasma et ideam „speciem impres- 
sam", quae ab ^intellectu agente" producatur. Existimant 
enim, phantasma per se ipsum non posse immediate in- 
tellectui sufficientem dispositionem ad ideam producendam 
conferre, sed ad hanc assimilationem requiri speciem spiri- 
tualem intellectui ante actum cognoscendi impressam et 
quidem impressam per intellectum agentem, quem appellant, 
qui phantasmate ad istam speciem producendam determi- 
netur. — Paulo uberius igitur exponendum est, quid nomine 
speciei impressae et intellectus agentis significetur. 

Distinguitur species expressa et impressa. Species expressa 
est ipsa idea vel actus repraesentans. Species impressa vero, 
quae etiam species intellegibilis" vel „idea“ (nempe dis- 
positiva) vocatur, non est ipsa cognitio, sed vicaria simi- 
litudo obiecti intellectui cognoscenti in actu primo indita 
et inhaerens, qua obiectum intellectui coniungitur eique 


proxima dispositio ad cognitionem praerequisita confertur. 
Species igitur impressa non est id, quod cognoscitur, neque 
id, quod cognoscit sive quo cognoscitur, sed medium, quo 
praeparatur cognitio. 1 ) 

Praeterea distinguunt intellectum patientem seu possi- 
bilem" (vofic; mx&rvnxoq seu v. buvdpet) et intellectum agen- 
tem (vouq jiouprixoc;). Intellectus patiens sive possibilis est 
ipsa illa facultas intellegendi, quam simpliciter intellectum 
vocamus; quae ideo patiens vel possibilis dicitur, quia secun- 
dum se solum spectatus actu nec cognitionem nec speciem 
impressam habet, attamen ad utramque accipiendam in 
potentia est. Nomine intellectus agentis autem facultas spiri- 
tualis designatur, quae non ipsa intellegit, sed cuius uni- 
cum munus est, ut in intellectu patiente species impressas 
producat. 

Secundum hanc igitur doctrinam phantasma non directe 231 
intellectum ad ideam producendam determinat, sed tantum 
intellectum agentem ad speciem impressam in intellectu 
patiente producendam determinat, qua instructus hic deinde 
ideam ipsam producit. Etenim etiam intellectus agens ex 
se indifferens est ad speciem imprimendam vel non impri- 
mendam, hanc vel illam imprimendam ; proinde pariter de- 
terminandus est et quidem per phantasma, quod obiectum 
proponit. Ideo omnium scholasticorum sententia est, phan- 
tasma una cum intellectu agente ad species impressas pro- 
ducendas concurrere, ut ex utroque completum principium 
speciei impressae coalescat, attamen ita, ut intellectus agens 
praecipuas partes agat et quasi causa principalis, phan- 
tasma autem causa instrumentalis sit, intellectus agens faciat, 
ut species imprimatur immaterialis, phantasma vero, ut 
imprimatur species talis obiecti. Itaque obiectum externum 
primum impressionem in organum facit, ut sensatio externa 

l j Sunt (scotistae, Suarez, alii), qui speciem impressam similitudinem 
virtualem, et alii (thomistae), qui eam similitudinem formalem vocan- 
dam esse velint. Species impressa certe quaedam similitudo obiecti est, 
attamen non cognoseitiva, sicut species expressa, sed tantum disposi- 
tiva. Ideo praeferendus videtur modus loquendi eorum, qui eam simi- 
litudinem virtualem appellant. 

et forte simul etiam phantasma oriatur, quod deinde intel- 
lectum agentem determinat, ut una cum phantasmate spe- 
ciem impressam in intellectu patiente efficiat, qui deinde 
ideam ipsam producit. 

Num Aristoteles hanc doctrinam, sicut descripta est, do- 
cuerit, incertum est (n. 240). Sed postquam primus Alber- 
tus M., Aristotelem ita interpretans, eam excoluit, s. Tho- 
mas eam recepit et postmodum scholastici omnium scho- 
larum communiter docuerunt existimantes, eam esse aristo- 
telicam. Sunt tamen, etsi non multi, qui necessitatem spe- 
cierum impressarum et intellectus agentis negant, inter quos 
nominandi sunt Guilelmus Parisiensis, Henricus Gandavensis, 
Durandus, Aureolus, Occam, Oviedo, Lessius, inter recentes 
Balmes, Tongiorgi, Palmieri, Geyser. 

*Th. 6. Probabile est, in ideis per sensus acquirendis species impressas necessa- 
rias esse (1. p.), intellectu agente productas (2. p.). 

Ad demonstrandam thesim argumentationem adhibemus 
apud scholasticos usitatam, etsi plenam certitudinem non 
afferat, a novis argumentis peregrinis, quae forte excogitari 
possint, abstinentes, ut doctrinam scholasticam proferamus, 
sicut ab antiquo tempore proposita est. 

*232 Demonst. 1. p. Probabile est, non sufficere phantasma, ut 
immediate per se ipsum necessariam dispositionem facultati 
intelligendi conferat, sed requiri assimilationem spiritualem 
potentiae intellegendi inhaerentem. Atqui haec vocatur spe- 
cies impressa. Ergo probabile est, requiri speciem impressam. 

Demonst. mai. a) Phantasma est materiale, in corpore ani- 
mato inhaerens, facultas autem intellegendi spiritualis, in 
sola anima exsistens. Ideo non videtur sufficiens utriusque 
coniunctio et perfectionis aequalitas adesse, ut potentia in- 
tellegendi per solum phantasma materiale sibique quodam 
modo externum obiecto sufficienter assimilata sit, sed vide- 
tur postulari assimilatio spiritualis ei inhaerens. 1 ) 

1 ) Suarez: «Intellectus est alterius ordinis ab omni potentia sensi- 
tiva: ergo in proprio ordine habet omnia requisita ad actum cogni- 
tionis. Haec autem sunt potentia et obiectum illi unitum. Ergo in pro- 
prio ordine spirituali hoc habet. Illa autem unio fit per species. Ergo 
habet species proprias a sensibilibus distinctas." De anima III 1 n. 9. 


b) Phantasma obiectum ut singulare repraesentat. Ex 
mente autem multorum scholasticorum, praesertim s. Thomae 
et thomistarum intellectus statim primo actu et directe ob- 
iectum ut universale exhibet. Iam vero non videtur phan- 
tasma obiectum singulare repraesentans assimilatio sufficiens 
esse ad ideam universalem exprimendam, sed similitudo 
seu species pariter universalis requiri videtur. (Haec ratio 
non ex sententia omnium est. Multi enim existimant, in- 
tellectum primo actu de obiecto singulari proposito etiam 
ideam singularem exprimere et demum postea universalem 
per abstractionem ex ideis singularibus formare ) 

Apud s. Thomam, cuius auctoritate praecipue factum est, ut doc- 233 
trina de speciebus impressis et intellectu agente communiter reci- 
peretur, ratio secundo loco allata principalis vel unica est, quae pro- 
fertur, sed constanter conexa invenitur cum conceptione illa 
platonica-aristotelica de materia principio individuationis, quam sen- 
tentiam s. Doctor suam fecit. 

Supponit, essentias sive „formas“ rerum numerice in individuis 
muliplicari per materiam, quatenus eadem torma in diversa materia 
signata recipiatur. 1 ) Iam vero, ita ratiocinatur, etiam intellectus for- 
mas cognoscendas in se recipit; cognoscendo enim facultas cogno- 
scitiva obiectum in se recipit ipsaque quasi obiectum tit. Quidquid 
autem recipitur, recipitur secundum modum recipientis. Ideo, quia 
sensus in materia certis corporalibus dimensionibus signata inest, 
«obiectum cuiuslibet sensitivae potentiae est torma, prout in materia 
corporali exsistit. Et quia huiusmodi materia est individuationis 
principium, ideo omnis potentia sensitivae partis est cognoscitiva 
particularium. “*) Intellectus autem non est in tali materia, ideo non 
recipit formas cum singularitate, sed tantum „iri conditionibus imma- 
terialibus" sive a singularitate abstractas. Ergo obiecta, sicut in 
materia sunt et a phantasmate proponuntur, non sunt actu intelle- 
gibilia, sed antea quasi extrahenda, abstrahenda, liberanda sunt a 
condicionibus materialibus sive a singularitate. Ad hanc abstractio- 
nem faciendam intellectus agens requiri dicitur. 

„ Sensus", inquit Angelicus, «est virtus in organo corporali; intellectus 
vero est virtus immaterialis, quae non est actus alicuius organi cor- 
poralis. Unumquodque autem recipitur in aliquo per modum sui. 
Cognitio autem omnis fit per hoc, quod cognitum est aliquo modo in 
cognoscente, scilicet secundum similitudinem. Nam cognoscens in actu 
est ipsum cognitum in actu. Oportet igitur, quod sensps corporaliter 
et materialiter recipiat similitudinem rei, quae sentitur. Intellectus autem 
recipit similitudinem eius, quod intellegitur, incorporaliter et immate- 
rialiter. Individuatio autem naturae communis in rebus corporalibus et 
materialibus est ex materia corporali sub determinatis dimensionibus 

l ) Gf. Ontnlogiam, De principio individuationis. — 2 ) 1 q. 85 a. 1. 

contenta ; universale autem est per abstractionem ab huiusmodi materia 
et materialibus condicionibus individuanfibus. Manifestum est igitur, 
■ quod similitudo rei recepta in sensu repraesentat rem, secundum quod 
est singularis, recepta autem in intellectu repraesentat rem secundum 
rationem universalis naturae. 01 ) „Quia Aristoteles non posuit formas 
rerum naturalium subsistere sine materia (formae autem in materia 
exsistentes non sunt intellegibiles actu), sequebatur, quod naturae seu 
formae rerum sensibilium non essent intellegibiles actu . . Oportet igitur 
ponere aliquam virtutem ex parte intellectus, quae faciat intellegibilia 
in actu per abstractionem a condicionibus materialibus; et haec est 
necessitas ponendi intellectum agentem." 2 ) 

*234 Demonst. 2. p. Species impressa, utpote accidens spirituale, 
postulat causam seu potentiam pariter spiritualem, quae 
eam producat ; phantasia, potentia tantum organica, ad eam 
producendam non sufficit, quia effectus superaret causam. 
Atqui haec potentia spiritualis producens speciem impres- 
sam intellectus agens vocatur. Ergo species impressae pro- 
ducuntur per intellectum agentem ideoque, sicut probabile 
est esse species impressas, pariter probabile est esse intel- 
lectum agentem. 

*235 Argumentatio in 1. p. allata non affert plenam certitudinem. Ad- 
versarii enim haec vel similia respondent 3 ) : 

1. Videtur phantasma sufficiens determinatio esse, ut in anima cor- 
respcndens intellectio oriatur, absque nova determinatione media, spe- 
cie impressa. Nam sufficit etiam in appetitu sensitivo desiderium, 
ut statim in voluntate simile desiderium excitetur; videtur forte gene- 
ratim inter operationem sensitivam et intellectualem talis mutua redun- 
dantia esse, ut, quod anima in una parte agit, idem consonanter in 
alia parte agere incipiat. Secundum scholasticos sufficit etiam sola prae- 
sentia actuum internorum, ut sufficienter absque speciebus impressis 
intellectui coniuncti sint et ab eo reflexe cognoscantur. Ergo videtur 
etiam phantasma sufficere, ut anima determinata censenda sit ad idem 
obtectum intellectualiter repraesentandum. 

2. Supponitur, intellectum agentem ex se solo non iam ad species 
producendas sufficienter dispositum esse, sed, ut hanc vel illam speciem 
producat, phantasmate determinari. Si igitur phantasma, licet materiale 
et singulare sit, intellectum agentem propter unionem in eadem anima 
ad speciem impressam spiritualem et universalem» determinare potest, 
non videtur impossibile esse, ut statim facultatem intellegendi ad spe- 
ciem expressam producendam determinet. 

Ad hoc responderi potest, facilius phantasma immediate ad speciem 
impressam cooperari posse quam ad expressam, utpote perfectiorem. 
Praeterea hanc esse naturam intellectus agentis, ut sit potentia mere 

l ) 2 De anima I. 12. — 2 ) 1 q. 79 a. 3. Cf. q. 85 a. 1. — 3 ) Cf. e. g. 

Palmieri, Anthropologia th. 25 ; Durandus, 2 dist. 3 q. 6. 

activa, quae igitur determinatione inhaerente non indigeat. — Attamen, 
quod hoc ultimum responsum attinet, hoc ipsum quaeri videtur, cur 
intellectus agens non egeat, intellectus autem cognoscens indigeat de- 
terminatione sibi inhaerente. 

3. Praeterea sententia de materia principio individuationis, quae 
apud s. Thomam praecipua ratio est ad intellectum agentem statuen- 
dum, a multis vel plerisque non admittitur. 

Nota. Restat, ut de quibusdam minoribus partibus doc- 236* 
trinae scholasticae aliqua adiungantur. 

1. De concursu phantasmatis ad species impressas produ- 
cendas controversia est. Omnes quidem tenent, phantasma 
simul cum intellectu agente ad producendam speciem con- 
currere. Et recte quidem. Nam intellectus agens ex se solo 
indifferens est ad speciem 'producendam vel non produ- 
cendam, hanc vel illam producendam; ergo complendus 
est per aliam causam. Etiam facile perspicitur, phantasma 
non concurrere ad producendam speciem, quatenus species 
sit spiritualis, sed quatenus sit similitudo certi obiecti; sub 
hoc enim maxime respectu intellectus agens complemento 
indiget. 

De modo autem, quo phantasma concurrat, disputant. Sua- 
rez asserit, phantasma solum causalitate quadam materiali vel 
exemplari influere, non vero stricte efficiente: „Dicitur phan- 
tasma materialiter concurrere eo, quod praebet veluti ma- 
teriam et quasi exemplar intellectui agenti ad efficiendam 
speciem intellegibilem." 1 ) Plerique thomistae autem, sco- 
tistae, Fonseca, Toletus, Conimbricenses, Rhodes, Lossada 
affirmant, phantasma esse causam efficientem et quidem 
instrumentalem, qua intellectus agens in producenda specie 
utatur. Non videtur inter has sententias magna realis discre- 
pantia esse. Aliqua efficientia phantasmatis certe admit- 
tenda est; intellectus agens enim ex se indifferens est ad 
determinatam speciem producendam ideoque, quia causa 
efficiens determinata esse debet, in ratione causae effici- 
entis complendus est. Ita non immerito causa efficiens 
appellari potest. Sed haec completio potissimum in eo 
consistit, quod phantasma intellectum agentem, cum quo 


') De anima IV 2 n. 10. 

in eadem anima stat, quasi dirigendo determinat ad hanc 
speciem producendam, quae phantasmatis obiecto congruit, 
praebendo eius actioni materiam. 1 ) Sub hoc respectu etiam 
causa exemplaris vel materialis vocari potest. 

*237 2. Munus intellectus agentis , quod supra descripsimus, 

etiam aliis nominibus appellari solet. 

a) Intellectus agens dicitur „ abstrahere species a phantas- 
matibus S. Thomas hoc ita intellegit. Intellectus agens 
in producenda specie impressa* quae semper universalis 
esse dicitur, omittit individualitatem obiecti in phantasmate 
contenti, quae ex materia individuante provenit; ideo di- 
citur intellectus agens „ facere intellegibilia in actu per ab- 
stractionem specierum a condicionibus materialibus" 2 ), „ ab- 
strahere species intellegibiles a phantasmatibus, in quan- 
tum per virtutem intellectus agentis accipere possumus in 
nostra consideratione naturas sine individualibus condici- 
onibus" 3 * * * * * * * ). Alii, qui species impressas individuales admit- 
tunt et tamen hunc consuetum modum loquendi retinent, 
his verbis tantum dicere intendunt, intellectum agentem 
materialitatem phantasmatis omittere, quatenus species ex 
eo sumpta spiritualis sit. 

b) Intellectus agens dicitur „f 'acere res intellegibiles in 
actu“, quia intellectus possibilis per species impressas in- 
tellectus agentis in acto primo proximo ad obiectum ex- 
primendum constituitur. 

*238 c) Dicitur, formula loquendi ab Aristotele petita, illu- 
minare phantasmata 11 . Secundum omnes haec illuminalio 
eo fit, quod obiecta sensibilia in phantasmate relucentia in 
potentia solum intellegibilia per intellectum agentem actu 

l ) S. Thomas haec scribit: „Non potest dici, quod sensibilis cognitio 

sit totalis et perfecta causa intellectualis cognitionis, sed magis quodam- 

modo est materia causae." 1 q. 84 a. 6. ^[Substantia animae] nondum 

habet, quod assimiletur huic vel illi rei determinate, quod requiritur 

ad hoc, quod anima nostra hanc vel illam rem determinate cognoscat . . 

Et has quidem determinatas naturas rerum sensibilium praesentant 

nobis phantasmata." C. gent. II 77. , Intellectus possibilis recipit formas 

[cognoscendo] ut intellegibiles actu ex virtute intellectus agenf.is, sed ut 

similitudines determinatarum rerum ex cognitione phantasmatum." Ver. 

q. 10 a. 6 ad 7. — 2 ) 1 q. 79 a. 3. — s ) 1 q. 85 a. 1 ad 4. 

intellegibilia evadunt. — Sed multi hoc non contenti prae- 
terea alia addunt. 

Et quidem multi thomistae asserunt, intellectum agentem antea phan- 
tasmati aliquam dispositionem sive lumen imprimere, quo aptum red- 
datur, ut tamquam causa instrumentalis cum intellectu agente speciem 
producat. Alii cum Cajetano hanc illuminationem meram assistendam 
intellectus agentis interpretantur, qua fiat, ut in phantasmate appareat 
quidditas obiecti, non iam apparentibus eius notis individuantihus. Ca- 
preolus autem et Ferrariensis illuminationem in eo reponunt, quod 
phantasma in homine propter coniunctionem cum intellectu agente in 
eadem anima perfectius ideoque ad producendam cum eo speciem aptius 
sit (cf. 1 q. 85 a. 1 ad 4). Scotistae autem, Suarez, Conimhricenses, Los- 
sada aliique existimant, illuminationem in hoc solo consistere, quod 
intellectus agens imprimendo species intellectui possibili manifestet, quid 
in phantasmate contineatur. Quae opinio simplicior est et multas diffi- 
cultates et obscuritates priorum explicationum evitat. 

Plerique igitur haec et nonnulla alia, quae intellectui agenti ascri- 
buntur, tantum diversas expressiones habent eiusdem muneris princi- 
palis intellectus agentis in eo positi, quod species impressas ex phan- 
tasmate sumit. 

3. Plerique cum Aristotele, Alberto M. et s. Thoma 1 ) in- 239 * 
tellectum agentem et possibilem realiter distinctos habent. 

Alii autem, scotistae, Suarez, Rhodes, Arriaga, Oviedo tan- 
tum distinctionem rationis admittunt, quod non sit neces- 
sitas distinctionis realis, quoniam potentia, quae species ex- 
pressas producere valeat, etiam ad impressas producendas 
sufficiat. Secundum hanc sententiam idem intellectus dupli- 
cem operationem conexam exercet: quatenus primum spe- 
ciem impressam in se producit, intellectus agens, quatenus 
deinde expressam elicit, possibilis vocatur. 

Historia doctrinae de intellectu agente. Scholastici ad in- 240* 
tellectum agentem speciesque impressas statuendas potissi- 
mum auctoritate Aristotelis moti sunt, ita eius doctrinam 
de origine idearum interpretantes. Haec quidem interpre- 
tatio probabilis est. Sed certa dici nequit. Id iam ex eo 
concludendum est, quod inter eruditissimos Aristotelis com- 
mentatores maxima interpretandi dissensio est. Quae enim 
in hac re scribit, brevissima et obscura sunt neque satis 
clare cum iis, quae alibi docet, componi possunt. Paucis, 

‘) Cf. 1 q. 79 a. 7. 

eius verbis utentes, proponemus, quid dicat, deinde varias 
interpretationes commentatorum perstringemus. 

Aristoteles (De an. III 4 5) haec scribit: In anima adest in- 
tellectus sive facultas cogitandi, quae in cogitando formas 
rerum recipit et sic quodammodo obiecta intellegibilia fit, 
sed actu tunc tantum, quando cogitat; antea solum in po- 
tentia est, tabulae similis, in qua nondum quidquam scrip- 
tum est. 1 ) Sed quando aliquid arte faciendum est, semper 
tum materia requiritur, quae in potentia est, ut omnia fiat 
seu omnia recipiat, tum principium activum, quod materiae 
tribuit, ut haec vel illa actu habeat. Ita pariter praeter in- 
tellectum illum, qui omnia fit et in potentia est ad formas 
recipiendas, alius intellectus requiritur, qui omnia in illo 
facit ei formas tribuens eumque actuans et obiecta intelle- 
gibilia faciens, lumini similis, quod etiam facit, ut colores, 
qui antea in potentia in corporibus sunt, iam actu adsint seu 
appareant. Prior intellectus ab Aristotele patibilis sive pos- 
sibilis (vooq jiafhynxoq, vonc; buvdpsi), alter vero non qui- 
dem ab ipso, sed iam ab antiquissimis commentatoribus 
intellectus agens (vou<; jioirynxoq), ab Aristotele 'ipso autem 
to jioiprixov nominatur. 2 ) Quomodo vero intellectus agens 
in possibili formas producat seu „ omnia faciat 11 et unde 
formas acquirat, non clare exprimitur, nisi quod ex phan- 
tasmatibus per abstractionem sumi dicuntur. Porro intellec- 
tus agens dicitur spiritualis, incorruptibilis, cum corpore 
minime periturus. Intellectus possibilis non aeque clare de- 
scribitur, ut alii eum materialem et corruptibilem, alii vero 


‘) ^Intellectus in potentia est quodammodo intellegibilia ipsa, actu 
■vero nihil est eorum, priusquam intellegit. Oportet autem sic se habere 
ut in tabula scriptoria, in qua nihil actu scriptum sit oportet. Hoc ac- 
cidit in ipso intellectu. 11 III 4 (429 b 30). — 2 ) „Gum autem in tota 
natura in singulis generibus unum sit materia (hoc est id, quod est in 
potentia omnia illa), alterum vero causa et principium activum omnia 
faciens, sicut ars se habet respectu materiae, sic etiam in anima oportet 
has differentias inesse (ev tt) uudpxeiv xavxac, xdc biacpopdi;). Atque 

unus talis intellectus in eo consistit, quod fit omnia, alter in eo, quod 
omnia facit sicut habitu? quidam (d>? S;ic xxc) ad modum luminis. Nam 
quodammodo etiam lumen colores, qui sunt potentia, actu colores facit.* 
III 5 (430 a 10). 


pariter spiritualem et incorruptibilem interpretentur. 1 ) Ari- 
stoteles enim docet, ad animam animalem sive sensitivam, 
quae non spiritualis, sed cum corpore corruptibilis sit, in 
ortu hominis extrinsecus ({tupaftsv) mentem sive intellectum 
(vouq) accedere, et hunc (intellectum agentem saltem) spiri- 
tualem, incorruptibilem et divinum quiddam (6-eiov) esse. 2 ) 
Quomodo autem intellectus agens ad possibilem se habeat, 
sintne duae potentiae eiusdem animae an potius diversae 
partes animae, quomodo vouq (saltem mnrprixoq) extrinse- 
cus ad animam sensitivam accedat, fueritne iam ante cor- 
pus et quomodo sit divinum quiddam, non clare exprimi- 
tur, ut variae interpretationes, pantheisticae et theisticae, 
proferantur. 

Revera in interpretanda hac brevi et obscura Aristotelis 
doctrina magna dissensio est. 

Theophrastus, philosophi discipulus, videtur intellectum agentem 241* 
magistri interpretatus esse vim animae insitam intellectu possibili, qui 
sit corporalis, altiorem. Utrum JEudemus, alter discipulus immediatus, 
eum pariter vim animae, an vero mentem divinam intellegat, non satis 
constat. Alexander Aphrodisias autem (circ. 200 p. Ch.), celeberrimus 
veterum commentatorum, intellectum agentem- intellegentiam divinam 
interpretatur, quae in hominem agat eumque intellegentem efficiat. Ihe- 
mistius iterum magis quam Alexander intellectum agentem in anima 
inhaerere inculcat. Philoponus autem cum aliis distinguit tres intellectus 
animae inhaerentes, qui voCc; aoiqtixot;, v. bovapei, v. nabqxtKoc; nomi- 
nantur. Fuerunt etiam inter veteres, qui existimarent, intellectum agen- 
tem esse habitum supremorum principiorum. 

Celebris est interpretatio philosophorum arabicorum, qui ex parte 
Alexandrum sequuntur. 3 ) Avicenna docet, intellectum possibilem esse 
potentiam spiritualem animae, intellectum autem agentem intellegentiam 
substantialem ab anima diversam, ex divina substantia emanantem 

h „Et is intellectus [agens] est separabilis et impassibilis et impermix- 
tus, quia natura sua actus est. Nam semper id, quod efficit, praestabilius 
est eo, quod patitur, et principium praestabilius quam materia . . Intel- 
lectus autern postquam separatus est, id tantum est, quod est, atque id 
solum [scii, intellectus agens] est immortale et aeternum. Non autem re- 
cordamur, quia hoc est expers passionis, intellectus autem passibilis cor- 
ruptibilis est et sine hoc nihil intellegit.* (430 a 17). Hoc loco Aristoteles 
obiectionem solvit, quod in senectute memoria deficiat. Id non propterea, 
inquit, fieri, quod ipse intellectus [agens], spiritualis, secundum se de- 
ficiat, sed quod sine intellectu passibili [aliqui putant, intellectum pas- 
sibilem hoc loco intellegi phantasiam] cogitare nequeat, qui ipse, ut- 
pote corruptibilis, deficiat. — 2 ) „ Relinquitur autem, AbuteoS-cu &s xov 
voov povov thipaS-ev eueiciBvat xai 8-siov sivai uovov.* De e-en et corr 
II 3 (736 b 27). — 3 ) Cf. 1 q. 84 a. 4. 

Donat. Psychologia? 11 

unamque in omnibus hominibus, per quam intellectui possibili formae 
rerum universales communicentur, ita tamen, ut possibilis per phanta- 
siam et .virtutem cogitativam' ad eas recipiendas disponendus sit. 
Averrhoes tres intellectus distinguit: vooc; jia9-qxix6<; est facultas eogi- 
tativa sensibilis, v. bovapei autem et v. 710111 x 1*04 sunt intellegentiae 
substantiales universales inter se et ab homine diversae atque eaedem 
in omnibus; intellectum agentem facere phantasmata intellegibilia. 

Quod scholasticos iam attinet, eorum interpretatio generalim illa 
est, quam supra doctrinam scholasticam appellavimus. Primus auctor 
eius Albertus M. est. Albertus Arabibus et maxime Averrhoi se oppo- 
nens intellectum possibilem et agentem potentias accidentales unius 
animae humanae interpretatur, agenti autem munus tribuit, ut abstra- 
hat intellegibilia „ab omnibus appendicibus materiae' seu ab indivi- 
dualitate itaque universalia efficiat et intellectum possibilem .illuminet'. 
(Hanc illuminationem autem, aliquem mysticismum neoplatouicum ad- 
miscens, sic interpretatur, quasi lumen inLelleotus agentis a speciebus 
.imbuatur' et in iis resplendeat.) Utrumque intellectum incorruptibilem 
dicit, attamen intellectum possibilem, qui sine phantasmatibus in morte 
pereuntibus intellegere nequeat, etiam in morte desinere asserit. 

*242 S. Thomas hanc interpretationem Alberti quoad principalia, non 
tamen sine aliqua mutatione recepit et deinceps inter thomistas com- 
munem reddidit. S. Doctor, ut supra exposuimus, potissimum ex sen- 
tentia platonico-arislotelea de materia principio individuatiouis concludit, 
necessarium esse intellectum agentem, qui species „a condicionibus 
materialibus abstrahat'. Posteriore, tempore multi, intei quos eminet 
Suarez, illud principium individuationis (ob solidas rationes) recusant, 
nihilominus species impressas (iudividuales; et intellectum agentem ad- 
mittunt (n. 247). Quatenus sic praecipuum quidem fundamentum relin- 
quebatur, cui secundum antiquiorem traditionem intellectus agens inni- 
tebatur, ipse autem retinebatur, negari nequit antiquam doctrinam 
notabiliter mutatam esse. 

Recentiores etiam in sententia Aristotelis interpretanda dissentiunt. 
A. Trendelenburg, quocum Blandis et F. Kampe fere consentiunt, existi- 
mat, secundum Aristotelem intellectum agentem esse aliquid ad homi- 
nem pertinens, eum non esse unum in omnibus, attamen a Deo oriun- 
dum et extrinsecus in hominem ingredientem. Ravaisson-Mollin magis 
Alexandro Aph. et Arabibus consentit, pariter E. Zelltr. Mandonnet, 
Faryes intellectum patientem facultatem sensitivam interpretantur. Gey- 
scr putat, intellectum agentem extra animam intellectu patienti instruc- 
tam constitui. Cum s. Thoma fere consentiunt F. Brentano, Hiclcs, 
Rolfes. 

Itaque .in nulla re alia commentatores Aristotelis aeque in diversas 
et oppositas partes discedunt' 1 ). Sed vix dubium est, quin interpretatio 
s. Thomae probabilis dicenda sit. 


‘) F. Brentano: .Nirgends gehen mehr ais in diesem Punkte dei 
Erklarer des Aristoteles nach verschiedenen und entgegengesetzten Rich- 
tungen auseinander.' Die Psyehologie des Aristoteles (1867) 4. 


De cognitione singularium IBP 

*§ 3. De cognitione singularium 

Scholasticis semper consuetum fuit universalium cogni- 343* 
tionem multo potiorem habere quam cognitionem singula- 
rium eamque intellectui peculiari modo propriam et conatu- 
ralem defendere, idque ita, ut etiam specialis quaestio mo- 
veatur, qua ratione intellectus res singulares apprehendere 
queat. Cui quaestioni tractandae praecipue ansam dedit 
sententia platonico-aristotelea a s. Thoma aliisque recepta, 
quae asserit, materiam principium individuationis esse seu 
naturam specificam in complura individua dividi et multi- 
plicari per diversam materiam, in qua recipiatur. Quae sen- 
tentia in re proposita dubium movit, nuin et quomodo 
intellectus ideas materialium singularium recipere queat, 
quoniam spiritualis sit, spiritualis vero facultas tantum for- 
mas „a condicionibus materialibus' sive a singularitate ab- 
stractas recipere queat. Itaque quaestio proposita tantum 
singularia materialia spectat. 

I. Intellectus cognoscit, singularia. In hac re imprimis 244* 
tenendum est, intellectum singularia ut talia distincte co- 
gnoscere et ab aliis discernere posse, tum materialia tum 
immaterialia, non quidem sic, ut internas essentias indivi- 
duales perspiciat, sed ut individua ex accidentalibus diffe- 
rentiis discernat. Scholastici fere communi consensu id asse- 
runt. Sunt tamen, velut Capreolus, Caietanus, alii, qui hanc 
distinctam individuorum materialium cognitionem intellectui 
ipsi denegant eamque solum hac ratione in anima esse 
dicunt, quod cum notione universali intellectuali simul sen- 
sitiva apprehensio rei singularis in eadem anima coniun- 
gatur. Quod non sufficit, ut intellectus ipse hanc cognitio- 
nem habere dicatur. 

Sed manifestum est, intellectum ipsum singularia ut talia 
cognoscere posse. Nam perpetuo de singularibus iudicamus, 
de nobis, de personis historicis, de certis aedificiis, plateis, 
fluminibus, de obiectis singularibus ad fidem spectantibus, 
velut Deo, resurrectione Christi. Discernimus etiam singularia 
ab universali. 

n* A 

*245 II. De modo cognoscendi singularia inter duas sententias 
controversia est. 

Duplex senlenlia. Alii affirmant, cognitionem singularium 
tantum indirectam esse et per reflexionem comparari, alii 
autem putant, eam directam esse et ante ideam univer- 
salem produci. 

1. Singularia indirecte et per reflexionem cognosci defen- 
dunt s. Thomas et schola thomistica, Fonseca, Conimbri- 
censes et multi recentes, ut Schiffini, Urraburu, Liberatore, 
Tongiorgi, Palmieri, Mercier, Maher. Sententia plerumque sic 
exponitui. Intellectus, sensibus altioris, proprium est res uni- 
versaliter cognoscere. Ideo, quando obieetum quoddam per 
sensum proponitur, statim a singularitate abstrahit et ideam 
universalem efformat, singulare autem postmodum „per 
reflexionem" sive „per conversionem ad phantasma" ap- 
prehendit. Quae reflexio ferme ita fieri dicitur: intellectus 
postquam ideam universalem expressit (rosa, ens), sponte 
reflectitur in phantasma in anima stans et in eo obieetum, 
quod universaliter expresserat, notis individualibus instruc- 
tum apprehendit, quas nunc cum conceptu universali com- 
ponit itaque rem ut singularem apprehendit (rosa tam magna, 
tam rubra, talibus foliis circumdata; tale ens). 

*246 S- Thomas hac in re ex sententia sua de materia principio indivi- 
dualionis proficiscitur ex ea deducens, intellectum immaterialem non 
posse sicut sensum materialem rerum cognoscendarum species indivi- 
duales, „a condicionibus materialibus abstractas", recipere. Proinde asse- 
rit, intellectum singulare materiale non directe per speciem suam indi- 
vidualem atque primo apprehendere, sed tantum indirecte, per aliquam 
reflexionem. „Singulare in rebus materialibus intellectus noster directe 
et primo cognoscere non potest. Cuius ratio est, quia principium sin- 
gularitatis in rebus materialibus est materia individualis. Intellectus 
autem noster . . intellegit abstrahendo speciem intellegibilem ab huius- 
modi materia . . Sic igitur ipsum universale per speciem intellegibilem 
directe intellegit, indirecte autem singularia, quorum sunt phantasmata. 
Et hoc modo format hanc propositionem: Socrates est homo." 1 ) 

Quomodo autem reflexio ad singularium cognitionem requisita con- 
cipienda sit, auctores diversis modis explicant, qui obscuritate et diffi- 
cultate non carent. S. Thomas eam hoc modo describit: «Mens sin- 
gulare cognoscit per quandam reflexionem, prout scilicet mens cogno- 
scendo obieetum suum, quod est aliqua natura universalis, redit in cogni- 

’) 1 q. 86 a. 1. 


tionem sui actus et ulterius in speciem, quae est actus sui principium, 
et ulterius in phantasma, a quo species est abstracta, et sic aliquam 
cognitionem de singulari accipit" 1 ); „sed haec reflexio compleri uon 
potest nisi per adiunctionem virtutis cogitativae et imaginati vae. “ 2 ) 

Alii faciliore modo utentes sufficere arbitrantur, ut intellectus simpli- 
citer redeat in ipsum obieetum phantasmatis. Alii denique cognitionem 
indirectam in eo reponunt, quod cum intellectu in eadem anima con- 
jungatur vis aestimativa sive cogitativa (n. 170) singulare apprehen- 
dens et propositionem universalem ad res particulares applicans. Sed 
hac ratione negatur, intellectum ut talem singulare cognoscere, cum 
singularitatis apprehensio extra intellectum in facultate sensitiva col- 
locetur. Ceterum etiam Thomas saepe in hunc modum loqui videtur. 

Cf. e. g. Ver. q. 2 a. 6 ad 3; ib. q. 10 a. 5; 2 De an. I 13; 1 p. 57 
a. 2; 1 q. 79 a. 6; 1 q. 86 a. 1 ad 2; ib. a. 3. 

2. Singularia directe cognosci multi vel plerique defen- 247* 
dunt, qui ad scholam thomisticam non pertinent, scotistae, 
Suarez, Valentia, Toletus, Petrus Hurtado, Rhodes, Lossada, 
Frobes, alii, affirmantes, intellectum directe et primo absque 
illa reflexione exposita singularia materialia apprehendere 
posse. Neque difficultatem obstare, quominus intellectus non 
possit species impressas individuales accipere; intellectum 
enim aeque, sicut ad universales, ita ad singulares ideas 
correspondentes species accipere posse. 

Rationes utriusque sententiae. 1. Universale primo, singu- 248" 
lare autem per reflexionem aliquam cognosci, 

a) A plerisque huius sententiae defensoribus eo demon- 
stratur, quod materia principium individuationis in rebus 
materialibus sit, ex quo sequatur, intellectum spiritualem 
non posse rerum materialium formas sive species indivi- 
duales, sed solum universales recipere, quibus directe et 
primo tantum universalia cognoscat. 

b) Praeterea sententia his suaderi possit. Ex mente com- 
muni scholasticorum intellectui maxime proprium et cona- 
turale est ideas universales formare. Omnis potentia autem 
primo in illum actum ferri videtur, qui ei maxime cona- 
turalis est. Ergo intellectus primo universale, singulare 
demum postea cognoscere videtur. Praeterea intellectus 
singularia, saltem in directa eorum cognitione, sic appre- 
hendere videtur, ut ideam universalem determinet additis 

J ) Ver. q. 10 a. 5. — 2 ) 2 De an. 1. 1. 

individualibus differentiis ex sensatione haustis, proinde per 
aliquam reflexionem in sensationem sive phantasma in- 
stitutam. Etenim ideae nostrae singulares distinctae ple- 
rumque compositae sunt ex notione universali et adiuncta 
determinatione ex sensatione hausta, e. g. ,rosa sic rubra 1 , 
,hic lapis 1 , i. e. qui in sensatione mihi apparet. Denique 
generatim ex rerum apprehensione indeterminata ad magis 
distinctam progredimur; sensus res primum potius confuse 
quam distincte secundum singulas qualitates' et partes per- 
cipit, et ipse intellectus ex cognitione minus completa ad 
magis completam procedere solet. 

*249 Sententia indirectam singularium cognitionem asserens etiam ita de- 
fendi possit, ut singulare quidem post universale cognosci dicatur, at- 
tamen per speciem individualem sibi propriam aliqua reflexione m 
phantasma singulare comparatam. Attamen, qui supponunt materiam 
principium individuationis esse, species singularium omnino non ad- 
mittunt, sed affirmare coguntur, singulare cognosci per speciem univer- 
salem ita coniunctam cum reflexione, ut reflexio speciem individualem 
quasi compenset. Quod tamen difficile intellectu est. 

Nam 1) intellectus certe singulare sua cognitione cognoscit. Si igitur 
ad nullam ideam phantasma sufficere, sed ad omnem species spiritualis 
requiri dicitur, etiam ad ideam individui species individualis postulari 
videtur. 2) Reiectio speciei individualis ex sententia de materia prin- 
cipio individuationis deducitur, quae admodum dubia est. Praeterea 
pari iure ex hac sententia concludendum esset, neque speciem expres- 
sam intellectualem singularem esse posse ; quod revera interdum ex- 
presse affirmant. 3) Non est dubium, quin etiam rerum materialium 
singularium, hominum, fluminum, solis species memoriales habeamus. 
4) Denique conversio ad phantasmata, sicut eam defensores huius sen- 
tentiae describunt, variis difficultatibus implicatur. Dicunt e. g. intellec- 
tum per speciem impressam universalem, iit quam reflectitur, propterea 
in cognitionem singularis induci, quod species „in obliquo et de cunc- 
tato habitudinem importat ad illa singularia phantasmatis tamquam ad 
terminum a quo relictum; repraesentat enim naturam abstractam ab 
illis, uude relinquit aliquam couotationem et habitudinem ad illa.* 1 ; 
Sed non intellegitur, quomodo species impressa pure universalis ex se, 
dummodo aspiciatur, in notitiam singularis ducere queat. Videtur sic 
species universalis furtim simul aliqua singularitatis indole vestiri. Etiam 
minus haec reflexio intellegitur,' si tantum in eo reponitur, quod cum 
intellectuali cognitione universali simul cognitio singularis sensitiva iu 
eadem anima stet; sic enim non intellectus singulare cognoscit. 

*250 Porro inter eos, qui universale ante singulare appre- 
hendi affirmant, alii et quidem plerique cum s. Thoma 

') Joannes a s. Thoma, De an. q. 10 a. 5. Cf. Urrabu.ru, Psych. II 886. 

(1 q. 84 a. 3) existimant, mentem universaliores notiones 
prius quam minus universales concipere et omnium pri- 
mam notionem universalissimam entis; alii vero putant, 
mentem a minus universalibus incipere. 

2. Sententia affirmans, singularia primum cognosci, uni- 251 
versalia autem postea, his suaderi potest: 

a) Intellectus ad primum actum determinatur obiecto 
singulari in phantasmate stante, ideo convenientius apparet, 
ut statim obiectum tale, quale se sistit, apprehendat. Dif- 
ficultas praecipua, quae opponitur, est sententia de materia 
principio individuationis; quae tamen admittenda non videtur. 

b) Intellectus notionem universalem tantum per compa- 
rationem complurium rerum singularium formare posse vi- 
detur, quas igitur antea apprehendere debet. Nescit enim, 
quid sit illud universale multis commune (color), qualis ille 
notarum complexus compluribus individuis communis, quem 
abstrahere debet, nisi antea illa complura (album, viride, 
rubrum) apprehendat et ex eorum comparatione ad hoc com- 
mune percipiendum inducatur. 1 ) Et si universale abstrahen- 
dum aliqua specifica essentia est (animal, vivum, planta, 
corpus huius speciei), multo nnnus statim primo actu id 
apprehendere potest, cum essentiarum specificarum cognitio 
tantum diligenti ratiocinatione acquiri soleat. (Ceterum de- 
fensores sententiae propositae non essentias specificas, sed 
admodum generales, velut ens, unum, substantiam, quali- 
tatem primo actu attingi affirmant. Sed etiam ad primam 
originem harum notionum aliqua singularium cognitio prae- 
cedens requiri videtur.) 

At opinandum non est, hanc primam rei singularis co- 
gnitionem statim distinctam esse. Sed admodum confusa 
esse potest absque complurium notarum distinctione, solum 
secundum aliquam confusam complurium notarum rei sum- 
mam sive totalitatem, quae deinde paulatim ope experien- 
tiae distinctior efficitur. 

‘) „Eo ipso, quod sensus cognoscit singulare, potest intellectus facil- 
lime illud cognoscere, universale vero non ita facile, siquidem prius re- 
quiritur cognitio singularium et convenientia illorum, ut ab illis abstra- 
hatur natura communis." Suarez, De an. IV 3 n. 15. 

Art. 3. 06 reproductione idearum per memoriam 

252 Prima idearum origine declarata explicandum iam est, 
qua ratione fiat, ut ideas aliasque cognitiones, quas ali- 
quando acquisivimus, memoria retinere et iterum reprodu- 
cere valeamus. Talis reproducendi facultas non tantum in 
sensu invenitur; sed praeter sensitivam etiam memoria in- 
tellectualis in nobis est. Etenim non solum sensationum 
habitarum, sed etiam idearum rerum spiritualium, iudi- 
ciorum, ratiociniorum, quae tantum in intellectu sunt, me- 
moriam habemus. Memoria intellectualis similiter sicut sen- 
sitiva duplicem functionem exercet, ut cognitiones pristinas 
retroducat et ut eas tamquam habitas eorumque obiecta 
ut prius cognita recognoscat seu reminiscatur. Reproduci- 
mus apprehensionem bellorum punicorum et reminiscimur, 
nos ea aliquando didicisse. Sicut generatim activitas intel- 
lectualis et respondens sensitiva, ita reproductiones quo- 
que intellectuales et sensitivae simul concurrere solent et 
iisdem fere legibus reguntur eodemque modo explicandae 
sunt. Propterea omnia fere, quae de memoria intellectuali 
exponentur, de sensitiva quoque vera sunt, ut una expo- 
sitione utraque operatio declarari queat. 


§ 1. Quomodo reproductio explicanda sit 
Th. 7 . Ideae et cognitiones, quas intellectus aliquando habuit, species latentes 
in eo relinquunt (t. p.), per quas, si causae excitantes accedunt, re- 
produci possunt (2. p.). 


253 


Declar. Thesis de ideis et cognitionibus quibuslibet agit. 
Constat enim, nos non solum ideas, sed etiam iudicia, ra- 
tiocinia et quaslibet compositas operationes ut tales repro- 
ducere posse. Species latentes, quae relinqui dicuntur (nunc 
8 engrammata“, inscriptiones vocari solent), sunt acciden- 
tales dispositiones intellectui inhaerentes a cognitionibus 
relictae itaque spirituales sicut intellectus ipse ; iis intellec- 
tus habilis redditur ad easdem ideas reproducendas. Di- 


cuntur autem „ species", quia obiectorum imagines sive 
similitudines sunt, non quidem similitudines cognoseitivae, 


sicut species expressae, sed- -similitudines potentiales seu 

A? i 

dispositivae, quae deinde una cum intellectu ideam repro- 
ducendam producunt. Affirmamus autem, ideam toties, 
quoties adest, talem speciem memorialem relinquere sive 
iam relictam denuo augere. Causae excitantes vim deter- 
minativam specierum complent, quae ex se quidem intel- 
lectum sufficienter determinant quoad specificationem, i. e. 
ut reproductio fiat huius obiecti, non autem solae sufficiunt 
ad exercitium reproductionis determinandum, ut reproduc- 
tio fiat. Quales sint hae causae, infra dicetur. 

Demonst. 1. p. Ideae et cognitiones quaelibet sive rerum 254 
externarum sive internarum sive sensibilium sive spiritua- 
lium, pariter iudicia et ratiocinia, si in mente fuerunt, po- 
stea, etiamsi pristinae causae determinantes non iam ad- 
sunt, reproduci possunt et quidem eo promptius et accu- 
ratius, quo saepius adfuerunt. Atqui id declarari nequit, 
nisi ideae et cognitiones, cum recedunt, latentes disposi- 
tiones in intellectu relinquunt et quidem toties, quoties 
adsunt, sive eas primum imprimentes sive impressas au- 
gentes. Istae dispositiones species vocantur. Ergo ideae 
et cognitiones, quas intellectus aliquando habuit, species 
latentes in eo relinquunt. 

Demonst. min. a) Intellectus post cognitionem aliter se 
habet quam antea, quia nunc cognitionem reproducere 
potest, antea autem non potuit. Ergo ex cognitione dis- 
positio ad reproductionem faciendam relicta est; cognitio 
enim ipsa non iam adest. 1 ) Haec dispositio autem eo 
maior fit, quo saepius cognitio adest; eo promptius enim 
et perfectius reproduci potest. Ergo cognitio, quotiescum- 
que adest, speciem relinquit vel eam auget. 

b) Haec speciei memorialis relictio tantum specialis ca- 
sus est legis generalis, ut ex omni actione psychica dispo- 
sitio relinquatur ad eam facilius repetendam et quidem eo 

') Herbartiani, item defensores psychoanalysis freudianae putant, re- 
productiones non ex eo repetendas esse, quod species relictae, sed quod 
ipsae cognitiones maneant, attamen inconsciae. Sed id negandum est, 
praesertim ideo, quia nullam cognitionum manentium conscientiam 
habemus. 

maior, quo saepius actio exercetur; quod observamus in 
comparandis habitibus virtutum, in acquirenda facilitate lo- 
quendi, ludendi, in obtinenda dexteritate artificii. 

Similiter reproductiones phantasiae et memoriae sensi- 
tivae ex eo declarandae sunt, quod sensationes habitae in 
cerebro animato species sensibiles relinquunt; quae igitur 
post mortem cessant. Species autem intellectuales spiritua- 
les sunt et post mortem manent. 1 ) 

265 Ex his etiam colligitur, memoriam intellectualem non 
esse novam potentiam ab intellectu apprehensiones, iudicia, 
ratiocinia, reflexionem instituente realiter distinctam, sed 
esse eundem intellectum, quatenus simul cognitionum habi- 
tarum species conservat et cognitiones habitas recognoscit; 
nulla enim ratio distinctionis realis asserendae adest. 

Species memoriales intellectus postulant subiectum, in 
quo sint. Cum igitur in corpore esse nequeant, animum 
substantialem exigunt; proinde novam rationem ad eam 
alfii mandam praebent. 

26 e Nola. 1 . Fsychologi recentes etiam admittunt, dispositiones 
latentes in nobis relinqui; mamlestum enim est. Sed quia 
plerumque animam substantialem negant, dispositiones in 
anima manentes statuere nequeunt ideoque in gravem dif- 
ficultatem coniciuntui. Plerumque tantum dispositiones ma- 
teriales in cerebro manere dicunt, videlicet dispositiones 
cellarum et fibrillarum, quae faciant, ut hae partes nerveae 
in posterum facilius similibus impressionibus excitentur ex- 
cilationesque invicem transmittant, «certas collocationes mo- 
tusque molecularum", novas «vias cerebrales” (Bahnungen, 
frayages), «vestigia”, similia vestigiis rotarum e vectione 
cursuum relictis. 

257 Concedendum quidem est, simul cum speciebus sensi- 
tivis (et sic mediate cum intellectualibus) correspon dentes 
dispositiones physiologicas invicem associatas in cerebro 
imprimi. Sed reproductio sensitiva vel immo intellectualis 
ex solis dispositionibus materialibus explicari nequit. 

q «Intellectus secundum se ipsum est conservativus specierum praeter 
concomitantiam organi corporalis.” 1 q. 79 a. 6 ad 1. 

a) Haec sententia ad materialismum ducit. Sic enim fere 
integra vita psychica, quae in adultis maxima ex parte in 
activitate reproductiva consistit itaque ex dispositionibus 
memorialibus provenit, effectus materiae esset. 

b) Etiam multi psychologi hodierni talem explicationem 
pure physiologicam propterea reiciunt, quia leges psycho- 
logicae, secundum quas dispositiones memoriales impri- 
muntur et excitantur, minime conformes, sed contrariae 
sunt legibus mechanicis, quibus' eiusmodi physiologicae dis- 
positiones subiectae sunt. E. g. si complures imagines 
unam post aliam contemplamur, dispositiones materiales ex 
iis relictae in iisdem partibus nerveis imprimuntur et re- 
manent ideoque sicut imagines photographieae in eadem 
tabula impressae invicem contegunt et confundunt, ut di- 
stincta earum memoria et reproductio impossibilis esset; 
quae tamen adest: Pariter si eundem sonum ter audimus, 
vestigia pure materialia ex iis relicta eadem essent et iis- 
dem partibus nerveis imprimerentur ideoque similiter se 
haberent sicut idem sigillum ter in eodem loco impressum, 
quod nullam multiplicitatem ostenderet; tamen memoria 
trium distinctorum sonorum manet. 1 ) 

Ad defendendam senlenliam reprobatam obici solet, praeter vestigia 
pure materialia species memoriales latentes statui non posse, quod 
tales species aliquid psychicum inconscium sint, quale concedi ne- 
queat. Species memoriales sunt quidem aliquid psychicum, at non 
actuale sive actus, sed psychicum potentiale, quod utique inconscium est. 

2. Doctrina peripatetica de prima origine idearum affirmare solet, 258 
intellectum etiam ante ideam acquirendam speciem recipere, quae im- 
pressa? vocatur (n. 230) quaeque postea manere dicitur tamquam "dis- 
positio habitualis ad eandem ideam reproducendam. (At non sine ali- 
qua mutatione manet. Antea enim efficaciter cognitionem adducere 
seu tum specificationem tum exercitium cognitionis determinare asse- 
ritur, postea autem dicitur manere absque illa prima efficacia, solum- 
modo ut habitualis dispositio ad specificationem ideae reproducendae.) 

Sed praeter has impressas etiam species memoriales admittendae 
sunt, quae a speciebus impressis sic differunt: a) Species memoriales 
non ad primam ideae productionem per sensus accipiuntur, sed ex 
ipsis cognitionibus relinquuntur ad reproductionem faciendam, b) Spe- 
cies memoriales etiam ex ideis reproductis et quidem toties, quoties 
adsunt, atque etiam ex ideis analogis, iudiciis, ratiociniis, ex pereep- 

’) Cf. Frobes, Experim. Psychologie H 3 (1929) 6i. 

tione rerum internarum relinquuntur; species impressae autem secun- 
dum scholasticos non singulis vicibus imprimuntur neque m ideis ana- 
logis, iudiciis, ratiociniis, perceptionibus conscientiae locum habent. — 
Attamen species memoriales cum impressis, si admittuntur, duplicem 
congruentiam habent: a) utraque est similitudo eiusdem obiecti; b) spe- 
cies memoriales dicendae sunt impressis supervenire, non ita, ut tam- 
quam res alienae quasi iuxta eas collocentur, sed ut cum iis coalescant 
easque augeant. 

259 Bemoiist. 2. p. Species semper in intellectu sunt, nihilo- 
minus non semper reproductiones oriuntur, sed experientia 
teste tunc solum, quando aliqua causa determinans sive 
excitans accedit. Ergo praeter eas causa excitans requiri- 
tur, ut reproductio oriatur. 1 ) 

Tales causae excitantes. sunt: 1. plerumque psychologicae, 
velut imperium voluntatis, sentimenta et affectus, percep- 
tiones sensuum^ phantasmata, aliae cognitiones intellectus. 
Perceptio amici memoriam benefactorum, tristitia ideas 
inamoenas excitat. Maximum momentum hac in re asso- 
ciationi idearum tribuendum est, de qua infra sermo fiet. 
Imperium voluntatis directe ideas advocare nequit, quia 
notitia ideae imperandae, proinde ipsa eius praesentia iam 
supponitur; tantum indirecte ideas excitare potest, e. g- 
applicando attentionem, excitando et dirigendo associationes 
idearum, ut fortasse hac ratione idea quaesita exsurgat. — 
2. Nonnumquam causae physiologicae, ut vehemens frigus, 
affluxus sanguinis, opium cerebrum afficiendo phantasmata 
et ideas excitare possunt, sed plerumque indirecte tantum, 
per perceptiones gratas vel ingratas, concitatas vel sedatas 
aliasque, quas determinant, quaeque deinde alias ideas 
associando adducunt. Causae physiologicae solae sine psy- 
chologicis mediis fortasse in aliquibus hallucinationibus lo- 
cum habent. 1 

260 Nota. 1. Itaque lex generalis est, ut reproductio non oriatur, nisi 
species 'aliqua causa accedente excitetur. Tamen fortasse aliqua ex- 
ceptio concadenda est. Frequenter observamus, cognitiones, brevi post- 
quam adfuerunt, sponte identidem in mentem redire, etsi nulla nova 
causa reproductionem excitans adesse conspiciatur (.Perseverationsten- 
denz“, G. E. Mulier). Videtur igitui speciei a cognitione relictae per 


*) Cl. 1 q. 34 a. 7 ad 1, 


breve tempus aptitudo et tendentia inesse, ut propria vi reproductionem ' 
faciat. (Alii autem putant, etiam in hoc casu cognitionem per aliquam 
associationem excitari, sed facilius quam alias, quod species initio 
maiorem aptitudinem habeant, ut prompte excitentur.) Sunt, qui in- 
super affirmant, cognitiones etiam post illud tempus initiale, raro qui- 
dem, attamen interdum sine speciali causa determinante sola sua pro- 
pria tendentia reproduci („frei steigende Vorstellung“) ; quod tamen pa- 
rum factis demonstratum est. 

2. Etiam commemorari potest, actus psychicos numquam siatim, 
postquam ex campo attentionis recesserunt, exstingui, sed aliquamdiu, 
licet cum minuta claritate, in anima perdurare, ut eam non reprodu- 
cere, sed tantum aspicere opus sit, si eam denuo attendere velimus 
(„psychische Prasenzzeit”). 

§ 2. Be associatione idearum 

In excitandis speciebus memorialibus maximi momenti est 263 
associatio idearum (et phantasmatum). Associatio idearum 
est talis successio cognitionum reproductarum, ut una per 
aliam certo nexu excitetur, e. g. ut idea diei ideam noctis, 
perceptio hominis reproductionem nominis excitet. 

Haec est associatio in actu secundo. Saepe associatio in actu primo 
spectatur, quae est speeierum mutua colligatio talis, ut una tendentiam 
habeat ad aliam data occasione secum adducendam. 

De associatione iam Aristoteles (De mem. 2) loquitur, qui quattuor 
idearum genera se invicem excitare dicit : similes, contrarias, eas, quae 
aliquando vel loco vel tempore coniunctae fuerint. Hae quattuor leges 
ad duas revocari possunt. Recentiore tempore natura et momentum 
associationis primum a philosophis anglicis saec. 18. (Hume, Hartley) 
diligentius illustrata sunt, qui eam „association of ideas" vocant. Ex 
eo tempore de .associatione idearum* sermo fit. Sed antiqua vox anglica 
„idea“ latius patet quam terminus latinus ideae. Revera leges associa- 
tionis idearum non tantum ideas, sed quaslibet cognitiones intellectuales 
et etiam phantasmata atque actus quoque appetitivos comprehendunt, 
velut emotiones et affectus, qui secundum easdem leges vel se invicem 
vel ideas excitant. 

I. Leges generales determinantes, quales ideae invicem 262 
associentur, ad duas revocari possunt, prout vel nexus ex- 
ternus simultaneitatis vel nexus internus similitudinis asso- 
ciationem causat. 

1) Lex simultaneitatis sive contactus temporalis: ideae 
sive perceptiones, quae eodem tempore adfuerunt sive 
invicem immediate secutae sunt, associantur et quidem, eo 
promptius, quo saepius simul fuerunt. Si nubes atras con- 
spicimus, ideae fulguris et tonitrus adveniunt, si personam 

videmus, eius nomen, si domus patria mentem subit, eius 
interna spatia, regio vicina, parentes, sodales simul recur- 
runt. 1 ) In hac lege fundatur inter alia usus et intellegentia 
linguae, quatenus re apprehensa statim vocabulum et audito 
vocabulo idea correspondens mentem subit. Eadem lex etiam 
sentimenta ideis adnexa spectat: cum eventibus gratis vel 
ingratis etiam grata vel ingrata sentimenta reproducuntur. 
— Ratio huius legis sine dubio est, quod species eo, dem 
tempore impressae realem quandam eoniunctionem in anima 
(et in cerebro, quatenus de phantasmate agitur) conservant. 

Porro in serie rerum, velut vocabulorum orationis reci- 
tandae, unumquodque membrum non tantum cum proximo, 
verum etiam cum singulis membris subsequentibus nexu 
associativo copulatur, sed ceteris paribus eo infirmiore, quo 
magis distant. Membra subsequenda etiam vim ad exci- 
tanda membra antecedentia habent, sed minorem quam e 
contrario; idcirco res in illa serie reproduci solent, in qua 
memoriae mandatae sunt, a b c, non autem modo inverso 
c b a. Plerumque etiam membraneum locis suis, quos in 
serie occupant, associantur, e. g. cum loco libri, in quo 
leguntur, vel cum loco, quem in rhythmo sive in melodia 
occupant. Denique non solum eadem idea a, quae antea 
adfuit, sociam suam b directe excitat, sed etiam ei similis a. 
E. g. etiam nova nubes atra ideam tonitrus, vocabula nova 
voce prolata et literae nova forma scriptae ideas correspon- 
dentes excitant (lex substitutionis). 

Experientia etiam docet, seriem vocabulorum alicuius 
orationis recte recitari posse sine attentione in ipsam rem 
vocabulis significatam, ut igitur vocabula mere materialiter 
spectata associatione conectantur. Id propterea fit, quia per- 
ceptiones musculares formandis vocabulis correspondentes 
per associationem consuetudine factam serie continua pro- 
ductionem subsequendum vocabulorum determinant; vel 
fortasse simpliciter aliquo mechanismo physiologico consue- 

‘) Quatenus haec lex associationis efficere conatur, ut unum elemen- 
tum menti adveniens totum illud, cuius aliqua pars est, in mentem 
revocet, etiam „lex integrationis sive totalisationis" (Hamilton) appellatur. 


tudine facto efficitur, ut, si pronuntiatur prius vocabulum, 
statim motu reflexo formatio vocabuli subsequentis excitetur. 

2) Lex similitudinis: ideae obiectorum similium inter se 263 
associantur. Cum aliquam historiam audimus, alia similis in 
mentem venit, cum res spirituales apprehendimus, illustra- 
tiones sensibiles adveniunt; in eadem lege usus metapho- 
rarum, allegoriarum, symbolorum fundatur. — Eadem lex 
sentimenta quoque spectat: ideae simili sentimento affectae 
inter sese evocant, iucundae iucundas, tristes ideas tristes. 
Ratio legis haec esse videtur, quod, si anima per unam 
cognitionem certo modo lam affecta seu attemperata est, 
etiam cognitio similis animae dispositive iam coniuncta per 
quandam consonantiam excitatur et quasi evigilat, sicut una 
chorda sonans aliam aequaliter attemperatam excitat. 

Sicut similia, ita etiam contraria se invicem suscitare so- 
lent, velut dies et nox, album et nigrum. Haec associatio 
autem ad utramque legem enuntiatam reducenda esse vi- 
detur: primo contraria eatenus similia sunt, quatenus ad 
idem genus pertinent et in eo genere extrema sunt, secundo 
autem frequenter simul in mente adfuerunt. 

Sapientissime creator mentis humanae has leges associa- 
tionis instituit, ut ideae debito tempore se sistant vitaque 
psychica rite fluat. Sine hac associatione impossibilis esset 
usus linguae, conversatio humana, exercitium artis vitaque 
humana tota. Longe pleraeque vel omnes fere ideae asso- 
ciatione in nobis excitantur. 

Multi ex psychologis hodiernis legem similitudinis tamquam pro- 264 
priam non admittunt, sed ad legem simultaneitatis reducere conantur. 
Quam reductionem ita fere exponunt: duae ideae similes partialiter 
identicae sunt, fere se habent sicut duo complexus abcd et cdmn, in 
quibus pars cd identica est ; si igitur abcd adest, pars identica cd sta- 
tim aliam partem sibi etiam nexu simultaneitatis coniunctam mn secum 
trahit. Praecipua vero ratio movens haec saepe est, quod tantum asso- 
ciatio ex simultaneitate proveniens explicationem physiologicam ad- 
mittere putatur, quam illi auctores intendere solent. 

Sed haec opinio admittenda non videtur. Praeterquam quod lex simi- 
litudinis semper ut propria agnita est, non videtur ad legem contactus 
simultanei reduci posse. Nam primum ne obieeta quidem sensibilia 
semper sic in partes, alias identicas et alias diversas, ut explicatio 
allata supponit, dispesci possunt, velut similes sapores, odores, colores, qui 



176 


De qualitatibus memoriae 


177 


De intellectu 

\ 

singuli qualitative spectati nullam compositionem habent. Minus etiam 
talis secundum diversas distinctas partes simultanea identitas et diver- 
sitas locum habet in rebus supersensibilibus, velut si puritas libum, 
animi oblatio ascensum thuris, cognitio' actionem apprehendendi, genera- 
tim supersensibilia illustrationes sensibiles excitant. Si forte dicatur, 
in tali similitudine saltem identitatem logicam adesse, quod similia 
in notione abstracta conveniant, id verum quidem est, attamen non 
apparet, quomodo talis nexus logicus ad contactum temporalem re- 
duci possit. 

265 2. Causae particulares ulterius faciunt, ut intra leges gene- 
rales potius tales ideae invicem associentur prae aliis, quae 
etiam per se associari possent. Legibus enim generalibus saepe 
multiplici modo satisfieri potest. Eadem enim idea simul 
eum diversis aliis nexu associativo coniuncta esse potest; 
e. g. arbor cum ornatu foliorum, floribus et vere, sed pari- 
ter etiam cum foliorum et florum privatione, hieme et morte, 
item cum ideis botanicis vel philosophicis sociari potest, ut 
modo cum his, modo cum aliis coniungi queat. Quales igitur 
ideae associentur, pendet a) ab ideis praecedentibus, quae 
modo mentem occupant, quo fit, ut latine loquenti latina, 
anglice loquenti anglica vocabula in mentem veniant, ut 
idem vocabulum analogum radix (Wurzel, racine) aliam 
ideam excitet, prout vel in colloquio cum hortulano vel cum 
medico dentium vel cum mathematico vel cum philologo 
auditur, denique ut praesens occupatio omnes ideas in se 
convertere tendat — b) ab affectu; res, quibus affectus ad- 
haeret (e. g. „interesse“), aliis promptius mentem intrant, 
pariter hilaritas et tristitia faciunt, ut similes ideae adve- 

- n iant — c) ab, occupatione habituali sive attentione, quae in 
planta contemplanda in botanico tales, alias in philosopho 
ideas affert (apperceptio ; n. 300) — d) denique ideae re- 
centiores antiquioribus promptius redeunt. 

266 3. Celeritas vel tarditas associationum pendet a) imprimis 
a maiore minoreve bonitate (firmitate) specierum ideoque 
remote a cognitionum claritate et repetitione. — b) Species 
initio, brevi postquam acquisitae sunt, maiorem aptitudinem 
habent, ut reproducantur, ideoque facilius redeunt quam 
posterius. — c) Praeterea celeritas ab indole habituali in- 
dividui, maxime cerebri eius pendet; alii celerem associa- 


tionem in cogitando et loquendo manifestant, alii tardiorem. 

— d) Pariter pendet a dispositione actuali. Hilaritas auget, 
tristitia retardat celeritatem ; thea, alcoholica et, quae ner- 
vos irritant, similiter celeritatem, initio saltem, promovent. 

Moderata idearum acceleratio permultum operationem 
mentalem iuvare potest: auget fecunditatem et celeritatem 
in cogitando, affert ingeniosas conceptiones et compa- 
rationes, iocos, fluxum sermonis movet. Interdum etiam 
extraordinaria tarditas vel acceleratio associationum evenit, 
e. g. tarditas in melancholia et imbecillitate psychica, acce- 
leratio in delirio, mania, ebrietate. Quamdiu intellegentia 
integra manet, talis acceleratio magna in cogitando iuvare 
potest, sin autem deficit, cursus idearum paulatim, ordine 
logico turbato, in dissolutionem et fugam desinit. 

§ 3. De qualitatibus memoriae 

Reproducendi facultas ad memoriam spectat. In qua sub 
hoc respectu variae proprietates et differentiae observantur. 

Proprietates bonae memoriae tres potissimum sunt, quae 267 
diverso gradu adesse possunt: 

1. Facilitas in recipiendo. 

2. Firmitas in retinendo. 

Utraque qualitas generatim maior est pro maiore atten- 
tione, qua res primum percipitur sive discitur, pro maiore 
exercitio, quod permultum ad memoriam augendam iuvat, 
pro nativa indole. Firmitas in retinendo in iuventute maior 
esse solet quam postea, sed facilitas in discendo in pueris 
generatim minor est quam in adultis, quos maior rerum 
intellegentia iuvat; in adultis autem paulatim decrescit. 
Saepe, qui celeriter discunt, etiam celeriter obliviscuntur. 

3. Fidelitas, qua obiecta accurate talia reproducuntur, 26S 
qualia apprehensa fuerant. Proinde fidelitas eo minor est, 
quo plures partes rei apprehensae omittuntur vel quo plures 
alienae per errorem substituuntur sive adduntur. Qui tamen 
error ad iudicium pertinet de obiecto reproducto enuntiatum, 

ut igitur distinguenda sit fidelitas reproductionis et enun- 
tiationis. Fidelitas reproductionis fere idem est ac firmitas. 

Donat, Psychologia' 12 



178 


De intellectu 


De qualitatibus memoriae 


179 


Fidelitas autem enuntiationis postulat, ne aliud iudicando 
enuntietur, quam quod vere reproductum est, ne igitur 
reproduetio in iudicando ex inconsideratione, imaginatione, 
studiis vel desideriis vitietur. Fidelitas maximi momenti est 
in testimoniis iudicialibus (n. 271). 

Praestans intellegentia et egregia memoria plerumque, 
sed non semper simul sunt. 

269 A quo pendeaf perfectio memoriae, a) Memoriae facilitas, 
firmitas et fidelitas eo maiores sunt, quo cognitiones clariores 
sunt et quo maior attentio est. Idcirco res, quae alicui cordi 
sunt, pariter res iucundae et- comicae facilius haerent. Ex- 
perientia etiam docet, species firmius imprimi, si post per- 
ceptionem vel studium non statim intensus labor mentalis 
consequatur. 

b) Item maiores sunt, si plures repetitiones fiunt. Quo 
longior est series rerum, eo plures repetitiones necessariae 
sunt, sed ita, ut serie rerum aequaliter crescente numerus 
repetitionum requisitarum initio magis crescat quam postea; 
e. g. ad discendas syllabas 7, 12, 16, 24, 36 inveniebantur 
requiri repetitiones 1, 16, 30, 44, 55. 1 ) Primae repetitiones 
maximum fructum ferunt. Porro in addiscendis rebus per- 
multum voluntas imprimendi valet ; si adest, saepe paucae 
repetitiones, si abest, ne multae quidem sufficiunt. 

270 c) Memoria moram postulat. Idem numerus repetitionum 
plus valet, si non omnes simul instituuntur, sed si morae 
inseruntur ; 68 repetitiones, quae invicem immediate sequun- 
tur, inveniuntur minus utiles quam 38 inter 3 dies continuos 
distributae. 

Experienfia etiam docet, species ex perceptione vel studio 
relictas per intensum laborem mentalem immediate sequen- 
tem (etiam absque fatigatione) debilitari et quasi obscurari. 
Propterea si multae res continua serie cum intenso studio 
imprimuntur, non diu haerent; pariter si plurima continua 
successione inspiciuntur, e. g. in itinere, in imaginum col- 
lectione, singula parum clare retinentur. Idcirco commen- 

J ) Secundum Ebbinghcms, qui primus talium memoriae inquisitionum 
auctor est. 


dandum est, ut in discendis rebus intervalla inserantur. 
Similiter compertum est, memoriam rerum per decursum 
alicuius temporis firmari; si examen immediate post studium 
instituitur, generatim minus prosperum successum habet 
quam si paulo posterius instituitur. 

d) Bonis speciebus imprimendis iueunda animi dispositio 
in discendo favet, nocet autem morositas vel anxietas. Plu- 
rimum autem exercitatio facit, ut memoriae vis augeatur. 

De memoriae differentiis. 1. Obiectum memoriae vel est 271 
aliquid, quod percipitur, ut imagines, eventus, nuntii, vel 
aliquid, quod discitur, ut vocabula, facta historica. „ 

a) Memoria eorum, quae percipiuntur, praesertim in iucte- 
ciis forensibus attenditur, in quibus diiudicandum est, quae 
sit fidelitas testium, et in critica historica, quae examinare 
debet, qualis sit auctoritas testimonii historici. Quare nunc 
diligentes in hac re inquisitiones instituuntur. E. g. propo- 
nuntur imagines vel producuntur coram intuentibus eventus 
et deinde rerum perceptarum descriptio exquiritur, ut hac 
ratione ea, quae ceteroquin communis experientia testatur, 
accuratius comprobentur et distinguantur: generatim per- 
sonae, res et loca fidelius retinentur quam qualitates, circum- 
stantiae loci ac temporis et colores ; minor fidelitas invenitur 
in iis, quae sine attentione vel cum magno affectu percepta 
sunt; maior est fidelitas in iis, quae spontanea expositione 
narrantur (Bericht), quam quae examinando interrogantur 
(Verhor), in quibus facilius, quae exciderunt, complentur et 
dubia sine dubio proferuntur, maxime si quaestiones sug- 
gestivae proponuntur. In feminis etsi firmitas in retinendo 
generatim maior est, tamen fidelitas minor esse solet, quia 
propter mobilitatem phantasiae et affectus reproduetio faci- 
lius vitiatur. In puerulis autem fidelitas parva est, ut pueri 
nondum septennes tantum cautissime ad t&stimonium de- 
ponendum adhiberi queant. 

b) Memoria eorum, quae discuntur, saepe cum Kant in 272 
mechanicam, iudiciosam et ingeniosam dividitur ; inter quas 
tamen multiplex ex una in aliam transitus invenitur. 

Memoria mechanica adest, si series rerum tantum ita 
memoriae mandatur, ut sola naturali associatione conectan- 
tur, e. g. series vocabulorum ignotae linguae. In pueris me- 
moria mechanica minor est quam in adultis. Sed magno- 
pere exercitio augeri potest. 

Memoria iudiciosa (rationalis) adest, si res, velut concio, 
facta historica, memoriae imprimuntur propter internum 
earum nexum. 

Memoria ingeniosa habetur, si obiecta, ut melius discan- 
tur, cum alienis rebus extrinsecus conectuntur, e. g. si nu- 
meri cum litteris nectuntur et verbum memoriale formatur. 
In his artificiis docendis mnemotechnica occupatur. 

Patet, memoria iudiciosa et ingeniosa res firmius quam 
sola mechanica imprimi, quia sic una idea simul cum pluri- 
bus aliis associationis vinculis colligatur itaque firmius haeret. 

273 2. Non raro inveniuntur, qui memoria speciali excellunt: 
alii facile numeros, alii physiognomias, aliis melodias, alii 
alia facile retinent, in ceteris autem saepe minus possunt. 
In hac re multum quidem indoles nativa valet, sed per- 
multum etiam rationes generales conferunt, velut specialis 
exercitatio, amor rei, magna attentio non facile fatigabilis. 
Si memoria in una re exercetur, simul etiam respectu 
aliorum perficitur. 

274 De oblivione. Oblivio oritur, quando species non iam suf- 
ficientem vim habent, ut causis ordinariis excitari possint. 
Non tamen propterea species perierunt; in condicionibus 
insolitis, velut in hypnosi, nonnumquam oblivione iam de- 
leta subito in memoriam revertuntur. 

Proximo tempore, quod res memoriae mandatas sequi- 
tur, memoria rerum perceptarum celeriter decrescit; qui 
tamen processus decrescendi postea multo lentior evadit. 
Post unam horam, ut series memoriae impressae denuo 
reproduci possint, iam plus quam pars dimidia laboris pri- 
stini necessaria est, post mensem vero nondum plus quam 
4 / 5 . Porro primum illae perceptiones et notitiae oblivioni 
mandantur, quae recentissimo, postea, quae elapsis et re- 
motissimis temporibus receptae sunt, ultimo denique eae, 

quae in consuetudinem et usum automaticum transierunt; 
i. e. primum magis, postea minus firmata. E contrario si 
memoria morbo amissa revertitur, primum recordatio vete- 
rum, tunc rerum recentiorum redit. 

*§ 4. De reminiscentia 

Reminiscentia est altera functio, quae memoriae praeter 275 
reproductionem convenit, in eo sita, quod cognitiones, re- 
productae ut aliquando habitae et in iis obiecta ut ali- 
quando cognita recognoscuntur. Reminiscentia autem ita 
efficitur: nunc, cum obiectum aliquando perceptum denuo 
cognoscitur, simul etiam perceptio conscientialis, quae illam 
pristinam cognitionem perceperat, reproducitur et sic prae- 
sentem cognitionem ut a me iam habitam sistit et in ea 
etiam obiectum ut notum. Video e. g. urbem. Quando post 
annos revertor, recognosco eam eiusque plateas ut iam 
visas et notas: cum hodierna enim intuitione associatur 
perceptio urbis reproducta simulque conscientia, qua tunc 
perceptionem illam ut meam perceperam; qua nunc effi- 
citur, ut urbem tamquam a me visam mihique notam re- 
cognoscam. Haec conscientia retroducta potest nonnum- 
buam valde obscura esse et sensim minui. 

Saepe accidit, ut statim determinata adiuncta et tempus , 
in quibus cognitio praeterita adfuit, in memoriam redeant, 
quatenus cum cognitione reproducta etiam circumstantiae 
associantur. Nonnumquam autem memoria tantum inde- 
terminate adiuncta et tempus praeteritum refert, e. g. hoc 
aliquando visum esse. Tunc intellectus tempus inquirere 
debet tentando, ut per associationem idearum circumstan- 
tiae cognitionis praeteritae redeant. 

In reminiscendo etiam errores evenire possunt. Qui ex 
hoc oriuntur, quod quaedam, quae percepta fuerunt, om- 
nino non vel tantum ex parte reproducuntur et deinde 
iudicantur non fuisse, vel quod iis, quae percepta fuerunt, 
alia admiscentur, quae minime percepta sunt, et in eventu 
narrando adiunguntur. 

*276 Quaestio, quid sit illud in cognitione reprodueta, quo eam ut ali- 
quando habitam recognoscamus, sive quo ille sensus notitiae produca- 
tur (Bekanntschaftsgefuhl, sentiment du deja vu), quo obiectum ut no- 
tum sentitur, multum nunc discutitur. Secundum alios haec ratio sive cri- 
terium est claritas obieeti, qua recordatio a pura imaginatione differt, se- 
cundum alios promptitudo novae reproductionis. Alii rationem hanc esse 
dicunt, quod obiectum reproductum associationes excitet, e. g. reproductio 
personae nomen et habitationem eius, et sic apprehendatur notum. Alii 
eriterium in eo reponunt, quod nova repraesentatio memorialis promp- 
tius et celerius quam aliae motum et actionem moveat (Bergson). 

Sed haec indicia adesse possunt, ubi nulla adest reproductio pristi- 
nae perceptionis sive repraesentationis: etiam ideae vel imaginationes, 
quae recordationes non sunt, clarae, promptae esse et associationes ex- 
citare, e contrario recordationes his qualitatibus carere possunt. Prae- 
terea „obiectum clarum est, repraesentatio prompta est etc.“ nondum 
formaliter idem est ap „recordatio“ ; huius igitur notitia aliunde hau- 
rienda est. Magis, etsi parum clare, verum attingit sententia affirmans, 
„ sensum notitiae” esse motivum reminiscentiae; qui sensus tamen non 
est emotio appetitiva, ut aliqui asserunt, sed actus cognoscitivus, etsi 
saepe obscurus, nempe illa reprodueta conscientia, de qua supra diximus. 

277 Nonnullis scholasticis difficile vel impossibile, videtur, ut memoria 
sensitiva recognoscat 'praeterita ut praeterita itaque reminiscentiam 
habeat. Sed dubium non est, quin id possit, non quidem ita, ut rati- 
onem abstractam praeteriti apprehendat et explicite praeteritum eum 
praesenti comparet, quod tantum intellectus potest, sed ut praeteritum 
concrete cognoscat, quatenus apprehendit, interea elapsam esse seriem 
eventuum, imprimis actuum et deinde eventuum externorum illis acti- 
bus perceptorum. Sensus autem hoc percipere potest. Percipit enim 
successionem, ante et post, e. g. successionem motus successive fluen- 
tem, et discernit motum breviorem a diuturno. 

Art. 4. De obiecto intellectus 

278 Iam investigandum est, quidnam ideis et cognitionibus 
nostris, quas experientia, sensibili maxime, acquiri didicimus, 
attingere valeamus, utrum omnia, quaecumque vera sunt, 
an tantum aliqua, et quam perfecte. In psychologia autem 
versantes data opera non tractamus quaestionem ad criti- 
cam spectantem, utrum cogitationes mentis forte tantum 
repraesentationes pure subiectivae sint, an vero rerum co- 
gnitiones valore obiectivo praeditae ; sed tacite id cum com- 
muni hominum sensu supponimus. 

Si inquirendum est, qualia obiecta cognitione intellec- 
tuali et quam perfecte attingere possimus, veritas in medio 
sita est inter duos errores extremos positivismi et rationa- 

lismi, quorum prior nimis restringit, posterior nimis exag- 
gerat intellectus potestatem. Positivismus res experimen- 
tales obiectum totum intellectus esse nosque ultra ambitum 
experientiae legitime egredi non posse contendit. Rationa- 
lismus vero intellectui, eius vim exaggerans, omnium rerum 
claram cognitionem vindicat et negat veritates admittendas 
esse, quas clare apprehendere non possimus. Positivismum 
excludimus asserentes obiectum adaequatum intellectus esse 
omne ens, rationalismum vero defendentes, obiectum pro- 
portionatum in praesenti vita tantum res sensibiles esse. 

Th. 8. Obiectum adaequatum intellectus omne ens est. 

Declar. Obiectum adaequatum intellectus illud vocatur, 27? 
quod omnia comprehendit, quae intellectus aliquo modo, 
dummodo ei proponitur, cognoscere potest. Sicut igitur 
obiectum adaequatum auditus soni, visus colores, sensuum 
generatim res materiales sunt, ita obiectum adaequatum 
intellectus omne ens esse dicimus, ut nulla res. exsistat vel 
possibilis sit, quam intellectus non aliquo saltem modo, sive 
perfecte sive imperfecte, sive per experientiam sive per 
fidem, cognoscere valeat. 

Demonst. Obiectum adaequatum intellectus est omne ens, 28(1 
si intellectus omne ens sub aliqua ratione apprehendere 
potest et quidem non solum abstracte, sed etiam ut tale 
ens singulare. Atqui id est. Nam intellectus habet notiones 
universalissimas, quae omnes res sub se continent. Tales 
sunt ens, unum, bonum, finitum et infinitum, substantia et 
accidens, materiale et spirituale, causa et effectus et aliae 
huiusmodi. Per has notiones, quarum vel singulae vel bi- 
nae omnes res sub se continent, intellectus omne ens se- 
cundum variam rationem apprehendere potest. Et quidem 
res non tantum sub ratione universali, ut ens vel substan- 
tiam, sed etiam ut has res singulares cognoscere valet. 
Nam certe tot et tales cuiusque rei differentias individuales, 
velut eius praesentiam („haec“), qualitates, actiones, effec- 
tus, locum, relationes externas apprehendere potest, quibus 

ab omnibus aliis rebus discernitur. Ergo obiectum adae- 
quatum intellectus est omne ens. 

Quia omne ens cognosci potest itaque eo ipso, quod quid 
ens est. intellectu attingi valet, dici solet obiectum intel- 
lectus esse ratio entis sive ens, in quantum ens; non quasi 
intellectus in rebus tantum ens attingat, sed quod sufficit, 
ut aliquid ens sit, ut eo ipso cognosci possit. Sicut visus 
viride non formaliter propterea videt, quia viride est (ali- 
ter tantum res virides videret), sed quia color est, ita 
intellectus res attingit non formaliter, quia hoc et illud, 
sed quia ens sunt. «Intellectus respicit suum obiectum 
secundum communem rationem entis.* 1 ) Ideo ens in com- 
muni obiectum formale intellectus vocari solet. Obiectum 
enim formale alicuius potentiae est nota illa sive ratio in 
re, secundum quam attingitur. 

' Ergo omne ens intellegibile est et, quia intellegibilitas 
veritas (ontologica) dicitur, omne ens verum est. Hac ra- 
tione saepe obiectum adaequatum verum esse dicitur, non 
quasi intellectus omnes res ut veras apprehendat, sed quod 
veritas condicio cognitionis est. Proinde rectius obiectum 
intellectus omne ens dicitur, quod deinde consequenter 
verum est. 2 ) 

28i Capacitas intellectus igitur secundum quid infinita est, 
quatenus, non quidem simul, attamen successive omnia et 
infinita cognoscere valet, ut quavis rerum multitudine et per- 
fectione cognita semper ulterior capacitas ulterius implenda 
remaneat. Haec naturalis autem aptitudo a natura instituta 
simul est naturalis ordinatio et destinatio intellectui insita, 
seu, ut idem alio verbo exprimatur, naturalis appetitus eius 
ad omne verum absque fine cognoscendum. Hic appetitus 
numquam perfecte satiari potest, nisi intellectus ens ab- 
solute infinitum, quod omne esse omnemque veritatem com- 
prehendit, perfecte cognoscit, quantum per naturam suam 
fieri potest. Talis autem appetitus naturalis oportet aliquando 
satietur, ne natura rationalis in perpetuum a naturali fine 

') 1 q 79 a 7. - 5 ) Cf. 1 q. 16 a. 3 ad 3. 

et perfectione prohibeatur. Ergo oportet, hominem ali- 
quando, nisi impediat, ad talem cognitionem et possessio- 
nem entis infiniti pervenire. 

Obiectiones. 1. Si intellectus omnia cognoscere potest, non iam sunt 282 
mysteria. — Resp. D. ant. si omnia perfecte, ut obscuritates non re- 
linquantur C. si tantum omnia aliquo modo N. 

2. Intellectus etiam negationes et entia rationis cognoscere potest. 

Ergo etiam talia ad obiectum adaequatum pertinent. — Resp. D. ant. 
ista cognoscuntur per respectum ad ens C. sine eo N. D. cons. indi- 
recte C. directe N. 

3. Intellectus materialia cognoscere nequit. Nam oporteret esse simi- 
litudinem inter actum et obiectum; cognitio enim est similitudo eum ob- 
iecto. Atqui inter actum spiritualem et obiectum materiale non est 
similitudo. — Resp. N. ant. Ad rat. D. similitudo physica requiritur N. 
intentionalis C. 

Th. 9. Objectum proportionatum intellectus in praesenti vita res sensibiles sunt. 

Declar. Obiectum proportionatum (vel «proprium' 1 ) illud 283 
intellegitur, quod naturae intellectus plene congruit ideo- 
que ab eo perfecte, nempe conceptu proprio, sicut in se est, 
cognoscitur. Non iam propterea, quod intellectus omnia 
aliquo modo apprehendere potest, omnia ei plene propor- 
tionata et accommodata sunt. Differt igitur obiectum pro- 
portionatum ab adaequato sicut pars a toto. Porro intel- 
lectum non absolute in se, sed in hac vita respicimus, in 
qua scilicet propter praesentem unionem animae cum cor- 
pore a sensibus pendet. Res autem sensibiles sive mate- 
riales eae dicuntur, quae experientiae sensibilis ambitu 
continentur, cuiusmodi fere sunt obiecta scientiarum natu- 
ralium et historicarum, non vero obiecta philosophiae et 
religionis. 

Veritas thesi asserta est communis doctrina scholastico- 
rum. «Obiectum proprium intellectui nostro proportiona- 
tum est natura rei sensibilis . . Omnia, quae in praesenti 
statu intellegimus, cognoscuntur a nobis per comparationem 
ad res sensibiles naturales. 01 ) 

Demonst. 1. Obiectum proportionatum intellectus illa com- 28r 
prehendit, quae intellectus conceptu proprio i, e. ita, ut in 

q 1 q. 84 a. 8. 

se sunt, cognoscit. Nam ilia sola possunt dici obieetum 
naturae intellectus plene congruum et hac ratione proprium, 
quae intellectus cognoscere potest, sicut in se sunt, et proinde 
quasi directe et primo. Quae enim tantummodo conceptu 
analogo ex aliis rebus sumpto, itaque quasi indirecte et 
secundo apprehendit, non sunt obieetum eius indoli et 
tendentiae plene correspondens, sed potius ab ea aliqua- 
tenus divergens, dispar et alienum. Atqui intellectus tan- 
tum sensibilia conceptu proprio cognoscit, spiritualia autem 
solum conceptu analogo per respectum ad alia, nempe ad 
sensibilia, quae illorum perfectionem non adaequant. Id 
indicant ipsae notiones rerum spiritualium, velut , immate- 
riale*, , infinitum 1 , , creatio* i. e. effectio sine subiecto, crea- 
tor mundi*. Idem ostendit primitiva significatio vocabulo- 
rum, quibus spiritualia designamus ; significant enim primo 
res sensibiles, quod scientiae philologieae in dies clarius 
confirmant. Confer e. g. anima, ame, dve^oq [sanscr. an, 
respirare]; spiritus, spirare; Deus, ex deivos [lucidus] ; in- 
tellegere, inter legere. Idem denique origo idearum mani- 
festat, quas intellectus potissimum per sensus haurit. Ergo 
obieetum proportionatum intellectus in praesenti vita res 
sensibiles sunt. 

285 2. Intellectus ita a sensibus pendet, ut non possit quid- 

quam apprehendere, nisi sensitiva repraesentatio concur- 
rat, utque eo facilius operetur, quo magis obieetum etiam 
sensu attingitur, eoque difficilius, quo minus sensus con- 
venientibus apprehensionibus concurrit. Atqui si haec est 
dependentia intellectus a sensu, obieetum eius proportio- 
natum in hac vita sensibilia sunt, quae nempe directe sensi- 
bus percipi ac repraesentari possunt. Ergo. 

3. In naturis cognitione praeditis est proportio inter en- 
titatem et modum, cognoscendi. Iam vero huic principio ap- 
prime consentaneum est, ut, sicut intellectus infinitus obiec- 
tum proprium habet esse infinitum, intellectus puri spiritus 
creati obieetum proportionatum spiritus creatos, ita intel- 
lectus animae corpori alligatae obieetum habeat „ intellegi- 
bile in sensibili “, i. e. materialia sive sensibilia, attamen 


perfectius cognoscenda, quam per sensus cognoscuntur, nem- 
pe secundum essentias eorum; id quod statim exponetur. 

Intellectus obiecta sensibilia aliter cognoscit ac sensus. Sen- 286 
sus non essentias, sed tantum phaenomena sive qualitates 
et etiam haec tantum concrete et individualiter cognoscit 
non distinguendo quidditatem ab exsistentia, a contingen- 
tibus affectionibus, a singularitate; apprehendit concrete 
hoc album huius figurae coram praesens. Intellectus autem 
essentiam rei cognoscit apprehendens, quid res sit, et id 
distinguens ab exsistentia, externis adiunctis atque etiam 
ab aliis rei internis proprietatibus et accidentibus; appre- 
hendit rem, quatenus est ens, substantia, planta, arbor huius 
speciei, secundum id, quo in genere et specie constituitur. 
„Sensus non apprehendit essentias rerum, sed externa ac- 
cidentia tantum . . Intellectus autem solus apprehendit 
essentias rerum ; unde in 3 De an. dicitur, quod obieetum 
intellectus est, quod quid est.* 11 ) «Cognitio sensitiva occu- 
patur circa qualitates sensibiles exteriores, cognitio autem 
intellectiva penetrat usque ad essentiam rei. Obieetum 
enim intellectus est, quod quid est.** 2 ) 

Non tamen existimandum est, intellectum non accidentia 
quoque apprehendere posse et quidem etiam ut concreta, 
singularia, exsistentia. Tantum asseritur, ei facultatem pro- 
priam esse, ut rerum essentiam apprehendat, et hanc co- 
gnitionem etiam spontaneam et facilem esse, si agitur de 
apprehendenda re sub ratione entis, substantiae, qualitatis 
vel alius notionis universalioris. Ad exactam enim cogni- 
tionem essentiae specificae seu ad completam definitionem 
essentialem saepe accuratior et seientifica inquisitio a sen- 
sibus remotior necessaria est. 

Scholastici discrimen cognitionis intellectualis et sensitivae saepe 
etiam in eo reponere solent, quod intellectus in rebus universale ap- 
prehendat. Hoc idem fere exprimit. Nam quia essentialia rerum prae- 
cipue illa communia sunt, quibus complura in unam classem colligun- 
tur, saepe universale et essentia a s. Thoma et scholasticis promiscue 
ut idem fere accipiuntur. 


l ) 1 q. 57 a. 1 ad 2. — 3 ) 2, 2 q. 8 a. 1. Gf. C. gent. IV 1 et passim. 

287 Corollaria praefica. 1. Ex his perspicitur, cur res sensibiles 
earumque pulchritudo et iucunditas vehementer voluntatem 
trahant, res vero spirituales et aeternae minus et parum. 
Voluntas enim intellectum sequitur; quo clarius igitur bo- 
num proponitur, eo vehementius voluntas afficitur. Idcirco 
si nihilominus motiva religiosa vitam dirigere debent, neces- 
saria est frequens eorum consideratio per auditionem verbi 
Dei vel, si quis altius ascendere velit, per continuam medi- 
tationem, ut hac ratione continua praesentia motivorum 
compensetur, quod eorum claritati deest. 

2. Quando veritates supersensibiles nobis ipsis vel aliis 
proponendae sunt, iuvat atque necesse est, quantum fieri pot- 
est, obiectum proportionatum facere, vestiendo veritates 
supersensibiles illustrationibus sensibilibus, analogiis, factis. 
Praeclara huius rei exempla in rebus fidei, ut in cruce Dni, 
in cultu B. V. M., in sacramentis, in parabolis Dni, in cere- 
moniis et ritibus Ecclesiae cernuntur. 

288 3. In rebus spiritualibus, maxime in divinis, possunt nobis 
mysteria esse, i. e. veritates eatenus nobis occultae, ut appre- 
hendamus quidem, quid dicant, non autem intellegere pos- 
simus, quomodo verae sint. Divina enim analogice tantum 
cognoscuntur, vel per negationem, apprehendendo, quid non 
sint, vel per similitudinem cum effectibus creatis, qui per- 
fectionem causae divinae minime exhauriunt. Ideo plurima' 
in Deo esse possunt, quae conceptibus nostris satis expli- 
cari et comprehendi nequeunt. 

4. Quia res materiales facilius et clarius quam metaphy- 
sicae et supersensibiles cognoscuntur, accidit, ut in scientiis 
harum rerum, velut in philosophia, multae controversiae 
gravesque errores inveniri possint, quae eodem modo in aliis 
scientiis non sunt. Eadem facilitas cognoscendi facit, ut scien- 
tiae naturales et positivae non raro nimium extollantur, 
inquisitiones vero metaphysicae despiciantur. Ratio huius 
non est ignobilitas, sed potius sublimitas obiectorum meta- 
physicorum. 

Perspicitur praeterea, mentem humanam in rebus philo- 
sophicis et religiosis indagandis veram quidem certitudinem 


habere posse, sed plerumque non eandem claritatem ac in 
rebus naturalibus, mathematicis et similibus. Ideo in illis 
facilius obscuritates et difficultates inveniuntur quam in aliis. 
Propterea stultum est, si in rebus fidei non ubique lucida 
claritas adest, inde concludere fidem incertam esse. 

Obiectiones. 1. Multa ad naturam sensibilium spectantia non eon- 288 
ceptu proprio, sed valde obscure apprehenduntur, e. g. inhaerentia acci- 
dentis, actio, divisibilitas materiae, relatio materiae ad quantitatem. Ergo 

essentia rerum sensibilium non est obiectum proportionatum. Eesp. 

D. ant. et talia, in quantum sunt sensibilia, non proprie cognoscuntur N. 
non proprie cognoscuntur, in quantum sunt insensibilia C. Si quae in 
rebus sensibilibus a sensuum perceptione valde remota sunt, non iam 
sensibilia dici possunt. D cons. non simpliciter loquendo N. non spectatis 
his rationibus, quae quidem in rebus sensibilibus sunt, sed ipsae sen- 
sibiles non sunt C. 

2. Essentiae substantiarum materialium, velut animalium, arborum, 
metallorum cognoscuntur tantum per accidentia et effectus et quidem 
saepe operose solum propterea, utpote per alia cognita, non conceptu 
proprio, sed analogo apprehenduntur ideoque ad obiectum proportio- 
natum non pertinent. Ergo essentiae rerum materialium non spectant 
ad obiectum proportionatum. — Resp. D. mai. essentiae sub itionibus 
generalioribus, tamquam ens, unum, substantia, apprehensae ita ana- 
logice cognoscuntur N. essentiae specificae Sd. et sic cognoscuntur per- 
alia plane diversa, quae earum perfectionem non adaequant, sicut e. g. 
spiritualia per materialia concipiuntur N. cognoscuntur per accidentia 
sua sibi conaturalia et effectus sibi plus minusve adaequatos, ergo per 
res, quae illarum perfectionem aliquo modo adaequant Sd. ideo con- 
ceptus earum simpliciter analogi dicendi sunt N. propriis adnumerari 
possunt C. 

3. Etiam interni actus conceptu proprio apprehenduntur ; immediate 
enim percipiuntur, sicut in se sunt. Ergo etiam ajJ obiectum propor- 
tionatum pertinent. — Resp. D. ant. actus sensitivi inferiores possunt dici 
conceptu proprio apprehendi G. alii et omnes actus N. Naturam actuum 
internoram diversa claritate percipimus. Naturam sensationum imper- 
fectiorum, e. g. quid sit dolor, sensus fatigationis, satis clare percipimus. 
Aliorum autem naturam, e. g. quid sit cognitio, libertas, tam obscura 
et superficiali apprehensione percipimus, ut propria dici nequeat. Minime 
autem animam ipsam conceptu proprio cognoscimus, quia praesertim 
eius spiritualitatem non attingimus, ut in se est (cf. n. 423). Itaque 
quae immediate percipimus, non semper dici possunt conceptu proprio 
cognosci. 

Art. 5. De variis functionibus intellectus in specie 

Functiones sive actus, quibus intellectus circa obiecta sua 
versari potest, sunt varii generis. Aliae, veluti attentio, appre- 
hensio, memoria etiam in sensibus inveniuntur, etsi non 

cum eadem perfectione. Aliae, ut iudicium, ratiocinatio intel- 
lectui propriae sunt. Spectatis his variis functionibus intel- 
lectus variis nominibus appellatur, velut conscientia, me- 
moria, ratio. Singulae paulo uberius exponendae sunt. 

*§ 1. De cognitione in genere 

290 1. Omnibus functionibus intellectus essentiale et commune 
est, ut cognitiones sint seu ut obiectum exprimant. Con- 
scientia enim ostendit, quando cogitando concipio florem et 
atomos vel quando iudico, lunam circa terram cursare, me 
aliquid repraesentare et exprimere. Eadem conscientia mani- 
festat, hanc repraesentationem in eo sitam esse, quod ob- 
iectum ab actu cognitionis distinctum sistatur, ut in critica 
uberius exponitur, non autem in eo, quod obiectum actui 
quasi immanens et identieum sit. Obiectum non ut actui 
immanens, sed ut aliquid in se, sic vel aliter se habens 
sistitur: flos, atomi, iustitia, omnipotentia, immo etiam ob- 
iecta in se repugnantia non propterea, quod cogitantur, sunt 
id, quod sunt, reale vel possibile vel repugnans, sed iam 
ante cogitationem. 

Unde sequitur, cognitionem esse similitudinem vel ima- 
ginem intentionalem obiecti. Cognitione enim obiectum quo- 
dammodo in nobis habemus et apprehendimus. „Omne 
intellectum, in quantum intellectum, oportet esse in intelle- 
gente; significat enim ipsum intellegere apprehensionem 
eius, quod intellegitur per intellectum." 1 ) Sed certe non 
secundum esse physicum suum in nobis est ; ergo non aliter 
nisi sic, ut per cognitionem eius similitudinem in nobis 
habeamus, obiectum quodammodo in nobis reproducentes. 
Intentionalis haec similitudo vel imago vocatur, quia intel- 
lectus eum obiecto, e. g. elephante, certe non secundum 
esse specificum convenit, sed secundum repraesentatio- 
nem. „ Omnis cognitio fit secundum similitudinem cogniti in 
cognoscente." 2 ) 

291 Idcirco eadem imago intentionalis species expressa voca- 
tur, quia per eam obiectum exprimitur. Eadem a schola- 

b C. gent. IV 11. — 2 ) Ib. II 77. 


sticis verbum mentis dicitur, quia ferme sicut verbum ore 
prolatum manifestatio obiecti e mente procedens est. Etiam 
intentio vocatur, quia mens cogitando in obiectum se in- 
tendit. Itaque nomina cognitio, intellectio, species expressa, 
verbum, intentio eandem rem designant. 

Porro facile comprehenditur, verbum sive speciem ex- 
pressam non esse id, quod cognoscitur, ut fere idealistae 
existimant, quod antea oporteat aspici, ut ex eo deinde 
novo actu in notitiam rei deveniatur, sicut in imagine picta 
accidit, sed esse id, quo obiectum cognoscitur seu quo 
obiectum immediate sistitur. Si cognitio esset id, quod 
cognoscitur, semper tantum cognitiones nostras, numquam 
obiecta ipsa apprehenderemus, ut frustra pons quaereretur, 
quo ex cognitionibus ad obiecta deveniremus, et in idea- 
lismo haerendum esset. 

A sententia modo exposita, quae cognitionem medium quo dicit, 
paulum deflectit schola thomistica affirmans, verbum in cognitione pro- 
ductum esse medium, in quo. Asserit enim, in cognitione intellectuali 
formari imaginem sive verbum (ab ipso actu intellegendi sive ab intel- 
lectione realiter distinctum), quod cognoscatur ita, ut in eo simul ob- 
iectum reluceat et cognoscatur, sicut fere, aiunt, in imagine depicta 
sive in speculo obiectum repraesentatum apprehendatur; itaque verbum 
et obiectum eodem actu cognosci, sed cognitionem verbi esse rationem 
cognitionis obiecti in verbo relucentis. Ceterum solum in cognitione 
abstractiva tale verbum produci affirmant, non vero in perceptiva, velut 
in sensitiva et in visione beatifica, quippe quae per obiectum praesens 
determinetur, ut imagine vicaria non indigeat. 

Haec sententia non ducit ad idealismum. Non enim affirmat, verbum 
tantum signum quod esse et ipsum solum cognosci; sed concedit, in 
eo simul obiectum attingi. Attamen naturam cognitionis non satis recte 
explicare nec testimonio conscientiae comprobari videtur. Nobis conscii 
non sumus, nos omnia apprehendere tamquam relucentia in propria 
repraesentatione sive tamquam .repraesentata" ; sed apprehensio im- 
mediate in obiectum ipsum refertur. 1 ) 

2. Cognitio ab intellectu producitur. Ergo non est sub- 292* 
stantia animae, sed enti tas accidentalis ei inhaerens et qui- 
dem transitoria. 2 ) Porro productio cognitionis et cognitio 
ipsa ratione quidem distinctae sunt, quia cognitio ut ter- 
minus productionis concipitur. Attamen non est ratio suf- 

b.Cf. Criticam, De medio in quo. — 2 ) Aliud Cartesius opinatur: 
.Cogitatio et extensio spectari possunt ut constituentes naturas substan- 
tiae intellegentis et corporeae." Prine. Phil. I 63. 

ficiens, ut dicatur productio a suo termino immanente, cogni- 
tione ipsa, realiter distincta dicatur (quod aliqui asserunt); 
sed cognitio, utpote actus immanens, videtur immediate per 
se ipsam ab intellectu procedere. 

3. In cognoscendi facultate magna perfectio consistit. 
, Cognoscentia a non cognoscentibus in hoc distinguuntur, 
quia non cognoscentia nihil habent nisi formam suam tan- 
tum, sed cognoscens natum est habere formam etiam alterius 
rei. nam species cogniti est in cognoscente." 1 ) „Et ideo in 
3 De an. dicitur, animam esse quodammodo omnia, quia 
nata est omnia cognoscere. Et secundum hunc modum pos- 
sibile est, ut in una re totius universi perfectio exsistat. 
Unde haec est ultima perfectio, ad quam anima potest per- 
venire secundum philosophos, ut in ea describatur totus 
ordo universi et causarum eius; in quo etiam finem ulti- 
mum hominis posuerunt, qui secundum nos erit in visione 
Dei, quia secundum Gregorium quid est, quod non videant, 
qui videntem omnia vident?" 2 ) 

4. Si quaeritur, num intellectus eodem tempore multa 
simul cognoscere valeat, dubium non est, quin eodem tem- 
pore de compluribus obiectis cogitare possit. In ratiocinio 
enim complures ideae, in concentu musico simul complures 
soni apprehenduntur. Attamen tantum copiam limitatam ob- 
jectorum simul tractare valet. Hoc sequitur ex generali arcti- 
tudine animi, quae in eo consistit, quod vis animae, natura 
sua limitata, obiecta indefinite multa simul sive cognoscendo 
sive appetendo tractare nequit. Hoc modo fit, utjv^riae 
cogitationes vel generatim actus psychici, maxime si aliquam 
oppositionem inter se habent, invicem impediant. Ideo 
auditio melodiae vel aspectus rei insolitae impediunt studium 
et attentio periculi turbat quietam considerationem; cum 
autem multa simul apprehenduntur, unum tantum vel pauca 
clare percipiuntur, reliqua vero, si inter se aliqua ratione 
conveniunt, in confusam summam confluunt. 

Ideo animi collectio necessaria est in laboribus, studiis, 
in oratione, ne mens, si aliis occupatur, illico a re propo- 

*) 1 q. 14 a. 1. — 2 ) Ver. q. 2. a. 2. 


sita avocetur. Generatim ut aliquod opus perfecte peragatur, 
concentratio requiritur; qui multa simul agit, nihil per- 
fecte agit. 

§ 2. De attentione 

1. Attentio est conversio animae in certum obiectum prae 294 
aliis considerandum, qua fit, ut obiectum clarius apprehen- 
datur et aliae apprehensiones ab ingressu impediantur. Atten- 
tio igitur non est specialis actus a reliquis distinctus, sed 
specialis proprietas cuiuslibet actus esse potest et locum 
habet in cognitione intellectuali et sensitiva, in apprehen- 
sione, iudicio, ratiocinio. In homine attentio intellectualis et 
sensitiva propter unitatem animae arcto nexu colligantur. 

Hoc loco de attentione intellectuali potissimum loquimur, 
quae magis proprie attentio vocatur. 

Animae igitur facultas innata inest, ut vim suam psychi- 
cam in certum obiectum prae aliis cum concentratione appli- 
care queat. Haec facultas, si attentio voluntaria est, per 
voluntatem, si involuntaria, per alias causas determinantes 
in actum deducitur. Facile intellegitur, vim cognoscitivam 
per voluntatem ita certo obiecto applicari posse, ut cognitio 
vividior et clarior evadat et, quia vis animae limitata est, 
ut eo ipso aliae apprehensiones ab ingressu impediantur. 

In attentione autem involuntaria emotiones vel intensae ap- 
prehensiones sive specialis associationum vis similem in- 
fluxum exercent. 

Diversae sententiae, quae in psychologia hodierna de natura atten- 295 
tionis proferuntur, vel variis formulis idem exprimunt, quod modo dic- 
tum est quodque simplex reflexio manifestat, vel explicationes parum 
sufficientes praebent. 

Aliqui, velut Wundt, affirmant, attentionem esse functionem volun- 
tatis („apperceptionem“ eam Wundt appellat). Sed persaepe attentio 
involuntaria est, et si voluntaria est, actus voluntis causa, non atten- 
tio ipsa est, quae cognitio sive cognitionis qualitas est. 

Alii attentionem in actibus corporalibus attentionem comitantibus 
reponunt, quales sunt contractio frontis, intuitus oculorum, musculo- 
lorum contentio, mutata respiratio, motus, vel in perceptione harum 
(Ribot). Haec quidem saepe vel plerumque adsunt et ad finem atten- 
tionis obtinendum iuvare possunt. Sed non semper et necessario ad- 
sunt et certe attentionem tantum comitantur, non eius essentiam con- 
stituunt. 

Donat. Psychologia 13 

Alii attentionem in eo consistere existimant, quod aliae apprehen- 
siones praecluduntur (Hemmungstheorie : Kiilpe). Haec praeclusio effec- 
tus, non essentia attentionis est. Adesse potest, ubi nullae aliae appre- 
hensiones ingredi conantur, atque etiam aliis causis effici potest, ubi 
nulla attentio adest. 

296 2. Causae attentionem excitantes praecipuae sunt: a) Ve- 
hementes apprehensiones, sponte attentionem attrahentes, 
ut perceptio fulguris, odores penetrantes, b) Novitas ob- 
iecti. c) Apprehensiones conexae reproductae. Inter multa 
vocabula, flores, personas, quae percipiuntur, statim una, 
quae nota est, attentionem attrahit. Ideo musicus attentio- 
nem ubique in suas, in alias negotiator, in alias res theo- 
logus convertit, d) Affectus. Quod placet, quod scire ali- 
cuius interest, attentionem tenet. Speciatim hoc „interesse“ 
(b interet), quod dicitur, sive rei noscendae iucunda cupido 
permultum ad attentionem movendam valet. Sed etiam 
ingrata attentionem movent ; odium, gravis tristitia magnam 
concentrationem in sua obiecta efficere possunt. Quare 
opus est proprias inclinationes moderari et corrigere, si quis 
mentem ordinatam et quietam servare velit, e) Voluntas; 
quae quidem praecipua attentionis causa, attamen minime 
unica est. In pueris etiam generatim attentio involuntaria 
praevalet. Efficacia voluntatis hac in re limitata est. Nam 
solum tamdiu alicui rei attentionem applicare potest, quam- 
diu cogitatio rei adest; ut primum haec per aliarum idea- 
rum associationem extruditur, simul etiam imperium et 
attentio desinunt, donec rei cogitatio redit et imperium 
renovatur. 

297 3. Quod ambitum seu amplitudinem attentionis spectat, 
a) Attentio arctis limitibus circumscribitur. Intellectus 

quidem complures res simul quomodocumque apprehendere, 
non tamen his omnibus, sed paucis tantum simul atten- 
tionem tribuere potest. In legendo libro stricte simul ar- 
gumentum, argumenti veritatem, dictionis rectitudinem et 
pulchritudinem attendere impossibile est. Quare qui at- 
tente rem considerare, serio orationi vel studio se dare 
intendit, ab aliis attentionem avertere debet. Attentio ali- 
cuius rei facit, ut simultanea aliarum rerum attentio seu 


apprehensio minuatur vel etiam excludatur. Quae atten- 
tionis exclusio distractio vocatur, si illa attentio aliquo modo 
postulatur, e. g. attentio in discipulo, attentio ad personas 
praetereuntes in platea. Distractio eo facilius in habitum 
transire , potest, quo maior est habitualis attentio in parti- 
cularia obiecta, ut accidit in hominibus doctis, maxime si 
quaedam naturalis mentis profunditas accedit. 

b) Quot obiecta diversa eodem tempore attentio compre- 
hendere possit, non satis constat. Alii putant, in unum 
tantum attentionem converti posse, quando autem mens 
compluribus obiectis diversis simul intenta esse videatur, 
id propterea fieri, quod celerrime ab uno in aliud discurrat. 
Alii attentionem in duo vel etiam plura diversa concedunt. 
Certum est, obiecta simul attenta eo pauciora esse, quo 
magis in se composita, quo minus inter se unita sunt, 
quo intensior est ad singula attentio, quo minus vegeta, 
quo magis fatigata est facultas. Ideo, si qui diu ad unum 
tantum ordinem rerum totam attentionem convertunt, alia 
magis magisque attentionem eorum fugiunt, ut saepe vix 
iam capaces sint de aliis rebus prudens iudicium ferre 
omnia secundum suas particulares ideas et scientias di- 
judicantes. 

Experimentis mensurarunt, quot obiecta sensu percepta, 
e. g. quot lineae, simplices figurae, litterae simul atten- 
tione apprehendi queant; de aliis enim obiectis ambitus 
attentionis exacte mensurari nequit. Invenerunt, circiter 
5-6 eiusmodi obiecta eodem tempore simul attentione com- 
prehendi posse. 

Quod ambitum attentionis attinet, aliquid indoles indivi- 
duorum facit. Inter alia duo typi distingui possunt: typus 
intensivus eorum, qui attentionem fere tantum in unum, 
sed cum intensitate et constantia convertere queunt, et 
typus extensivus aliorum, qui multa simul attendere valent, 
nempe sic, ut celeriter unum post aliud attendant. Typus 
intensivus magis viris doctis, extensivus vero viris in mu- 
neribus practicis constitutis, velut medicis, iuristis, ephe- 


13 * 

meridum scriptoribus, res politicas administrantibus pro- 
prius esse solet. 

■298 4. Attentioni inconstantia propria est. Et quidem a) con- 

tinua -fluctuatio observatur, tum quod intensitatem attinet, 
quatenus concentratio in idem obiectum periodice augeri 
et minui seu obiectum modo menti quasi appropinquare, 
modo paulum recedere solet, tum quod obiecta attinet, 
quatenus attentio ab uno in aliud transit. Sed varia est 
hac in re indoles hominum. In aliis attentio constantior 
est, ut uni rei diu applicata maneat, in aliis labilior est, 
ut applicandi imperium saepius repetendum sit. b) Gene- 
ratim attentio paulatim minuitur et desinit, vel propter 
aliquam defatigationem, vel absque fatigatione ideo, quia, si 
novitas desinit, vis excitandi cessat. Proinde ad attentionem 
conservandam vel augendam, ut in studiis et oratione, ali- 
qua mutatio procuranda est. Eo facilius autem attentio 
elanguet, quo minor est in mente copia idearum et in vo- 
luntate vis se continendi, quo maior etiam, ut in pueris, 
ingenii naturalis inconstantia. 

Haec omnia maxime oratoris est diligenter attendere, 
ut auditorum attentionem efficaciter movere et conservare 
possit. 

299 5. Momentum et influxus attentionis magnus est. Attentio 

efficit, ut cognitiones clariores et distinctiores fiant, ut sic 
eorum conscientia clarior evadat, ut firmius in memoria 
haereant, ut denique clarioribus cognitionibus appetitus 
fortius moveatur. Etiam facit, ut repraesentationes phanta- 
siae vividiores, perceptiones autem, ut dolores, vehemen- 
tiores evadant; e converso, cum attentio avertitur, dolores 
vel strepitus minus intense percipiuntur. Quatenus autem 
attenta consideratio facit, ut apprehensiones aliarum rerum 
impediantur, saepe hanc utilitatem affert, ut inutiles ei 
nocivae imaginationes animique motus arceantur. 

Denique attentio sponte quasdam actiones corporales, ea 
parte modo pure reflectorio, determinat, quae attentionem 
comitari solent: attentione causatur oculorum accommodatic 
et convergentia in obiectum intuendum, musculi frontis 


contrahuntur, mora inspirationis minuitur et expirationis 
mora protahitur, maior copia sanguinis versus cerebrum 
fluit, et similia. 

De appercepfione. Attentioni affinis est apperceptio. Ap- 
perceptio plerumque (cum Herbart) in eo reponitur, quod 
obiectum apprehenditur secundum ideas (et affectus) perci- 
pientis, quae perceptioni seu apprehensioni associantur. 1 ) 
Hac ratione agnoscimus hominem, quem intuemur, intel- 
legimus vocabula loquentis, ex affectu suspicioso actiones 
alterius malas interpretamur. Puer plantam simpliciter per- 
cipit, botanicus vero tamquam sibi notam et ad certam 
speciem pertinentem appercipit; eandem regionem aliter 
pictor, aliter geologus, aliter peregrinus, alio modo ille, 
cuius ista regio est patria, apprehendit ; alias videlicet ap- 
perceptiones habent. 

Apperceptio attentionem auget et propterea rei consi- 
deratae memoriam promovet; apprehensiones enim conexae 
et affectus, qui in apperceptione agunt, inter causas atten- 
tionem excitantes praecipuum locum occupant. Praeterea 
apperceptio novis perceptionibus veteres associans facit, ut 
cognitiones copulentur, nova et ignota notis illustrentur et 
clariora reddantur. Denique vehementer iudicia hominum 
regit; hinc vitiosa illa vel stulta multorum hominum iudi- 
cia de rebus religiosis, asceticis, catholicis propter praeiu- 
dicia, hinc rara et rarissima inter homines, etiam cultissi- 
mos, iudicia perfecte obiectiva a praeiudiciis et affectibus 
suis penitus libera. 

Clarum est, apperceptionem magni momenti esse in pae- 
clagogica. Monita illa, ut a notis ad ignota, a propinquis ad 
remota, a facilibus ad difficilia progressus fiat, ut materiae 
eodem tempore tractatae similes et invicem conexae sint, 
fere reduci possunt ad unum monitum, ut aptis appercep- 
tionibus provideatur. 

‘) Paulo aliter Kant et Wundt apperceptionem definiunt. Wundt, 
qui apperceptioni maximas partes tribuit, vestigia Kantii premens ap- 
perceptionem illam functionem intellectus vocat, qua obiectum clare 
apprehendatur; quae igitur ab attentione supra definita parum differt. 
Sed mirum est, quod eam apperceptionem actum volitivum interpretatur. 

*§ 3. De apprehensione, iudicio, discursu 

*30l De apprehensione. Apprehensio sive idea est actus in- 
tellectus aliquid repraesentans sine affirmatione vel nega- 
tione. Intellectus multiplicis generis apprehensiones habet. 
Sub respectu psychologico hae potissimum nominandae sunt, 
quarum etiam aliis locis mentio fit: a) Apprehensio per- 
ceptiva (Wahrnehmung) et abstractiva (Vorstellung). Appre- 
hensio perceptiva immediate rem exsistentem percipit, cuius- 
modi est perceptio actuum psychicorum per conscientiam 
et visio Dei. Alia abstractiva dicitur; qualis est apprehensio 
rei possibilis, repraesentatio Dei exsistentis, quam in hac 
vita habemus, quippe qua Dei exsistentia quidem reprae- 
sentatur, sed non percipitur. Si idea perceptiva obiectum 
suum cum plena claritate visui oculorum simili apprehendit, 
intuitiva vocatur. Omnis igitur apprehensio intuitiva per- 
ceptiva est, at non vicissim. Ego quidem proprium vere 
percipimus, attamen, quod eius essentiam spectat, tam ob- 
scure, ut haec perceptio intuitio minime vocari possit, b) Ap- 
prehensio comparativa et non-comparativa. Apprehensio com- 
parativa complura comparat sive eorum relationem, v. g. 
identitatem vel diversitatem, apprehendit, c) Conceptus pro- 
prius et analogus. Conceptus proprius exhibet rem, ut in 
se est, analogus autem tantum per respectum ad aliam rem, 
quae illius perfectionem non adaequat. 

*302 De iudicio. In iudicio aliud inquisitio psychologica, aliud 
logica attendit. Inquisitio psychologica spectat ortum et in- 
dolem iudicii, logica vero relationes obiecti expressi consi- 
derat, e. g. qualis sit subiecti et praedicati identitas, qua- 
lis relatio extensionis utriusque. 

Si psychologicam inquisitionem instituentes indolem ac- 
tus consideramus, quem nomine iudicii appellamus et ab 
apprehensione distinguimus, invenimus, iudicium esse actum 
intellectus, quo unum de altero affirmamus vel negamus 
seu quo duas ideas, subiectum et praedicatum, affirmando 
coniungimus vel negando separamus. Si ulterius investi- 
gamus, in quo consistat illa affirmatio vel negatio, eam in 
hoc sitam esse invenimus, quod decretorio ac definitivo et 


quasi iudiciali modo enuntiamus, quod antea apprehendi- 
mus, unum alteri convenire vel non convenire. Simili modo 
Aristoteles naturam iudicii describit: „Propositio est oratio 
aliquid de alio aliquo vel affirmans vel negans" 1 ): pariter, 
s. Thomas : iudicium est „ operatio intellectus, secundum 
quam componit et dividit affirmando et negando “ a ). Ante 
iudicium igitur, id quod thesi sequenti uberius exponemus, 
intellectus subiectum et praedicatum simpliciter apprehendit, 
utrumque comparat et (immediate vel mediate) perspicit, 
praedicatum subiecto convenire vel non convenire; deinde 
id, quod sic apprehendit, decretorio modo enuntiat eique 
assensu adhaeret. 

In hoc aliqua perfectio sita est, quod cognitiones nostras 
iudiciis perficere possumus. In hoc autem, quod iudiciis in- 
digemus, imperfectio continetur. Compositio enim idearum 
per iudicia propterea necessaria est, quia intellectus prima 
simplici apprehensione totam obiecti cognoscibilitatem non 
exhaurit. Deus uno actu comprehendit, quidquid cognosci- 
bile est. 

De viliosis explicationibus iudicii. In hodierna psychologia 303* 
de natura psychologica iudicii aliqua sententiarum diver- 
sitas invenitur. Praecipuae sententiae a nostra modo allata 
discrepantes hae sunt: 

1. Multi asserunt, iudicium non esse actum intellectus, 
sed potius actum voluntatis vel affectus, quo id, quod antea 
de subiecto et praedicato apprehensum fuerit, approbemus 
et agnoscamus vel e contrario reprobemus. Cartesius hanc 
approbationem existimat actum voluntatis esse seu ,modum 
volendi" 3 ), cui opinioni recenti tempore alii consentiunt 4 ), 

1 ) npoTadc; (J.6V oov egti Xoyo^ y.axarpcmy.oc; f) &norpanx6z rivo c, y.axu 
•nvoc. An. pr. (24 a 16). - — 2 ) Ver. q. 14 a. 1. — 3 ) „Omnes modi co- 
gitandi, quos in nobis experimur, ad duos generales referri possunt: 
quorum unus est perceptio sive operatio intellectus, alius vero volitio 
sive operatio voluntatis. Nam sentire, imaginari et pure intellegere 
sunt tantum diversi modi percipiendi, ut et cupere, aversari, affirmare, 
negare, dubitare sunt diversi modi volendi.” Prine, phil. I 32. Cf'. Medit. 

IV. — 4 ) „ Assensus est functio partim affectiva, partim volitiva.” („Das 
Moment der ,Zustimmung‘ stellt. sich teils ais eine gefiihlsmafiige, teils 
ais eine willenhafte Funktion dar.“) Winclelband, Prinzipien d. Logik 
(1913) 9. 

Hume vero praedicationem emotionem sive sentimentum 
affectivum habet („belief“), cui sententiae ferme W. Harnil- 
ton, A. Bain et alii accedunt. 1 ) 

Sed hoc negandum est. a) Iure quidem affirmant, iudi- 
eium a praecedente apprehensione distinctum esse et con- 
firmare, quod antea apprehensum fuerit. Ex quo tamen 
non sequitur, iudicium non esse actum intellectus, sed 
tantum eum esse actum diversum ab apprehensione. Pariter 
verum est, nos saepe actibus voluntatis vel affectus iudi- 
cium imperare et excitare, sed non propterea cum iudicio 
identici sunt, b) Affirmatio et negatio vera et falsa est, 
actus volendi autem vel affectus numquam veri et falsi 
sunt. Voluntate affectuque possum appetere et aversari, 
ut aliquid accidat, sed hoc nondum idem est ac affirmare 
et negare id accidere; et voluntate possum velle aliquid 
affirmare, sed velle affirmare pariter nondum est affirmare, 
c) Constat, nos serio affirmare non posse, quod cum per- 
fecta evidentia perspicimus falsum esse. Iam vero id pos- 
semus, 'si affirmatio actus voluntatis esset, quia voluntas 
etiam falsa et impossibilia et mala velle potest, si aliquo 
modo bona apprehenduntur. 

*304 2. Neque naturae iudicii satisfaciunt, qui id solum „con- 

iunctionem idearum 11 („Verknupfung“) appellant. Iudicium 
specialis coniunctio idearum est, nempe illa adhaesiva et 
decretoria, quam assensum, affirmationem appellamus. 

Magis iudicii naturam vitiant associationistae, qui iudicium 
in sola idearum associatione consistere contendunt (n. 173 
178). Manifestum est, si duae ideae associantur, velut luna 
et planeta, fulmen et tonitrus, nondum asseri lunam esse 
planetam, neque iam determinatum esse, quale iudicium 
fiat, utrum , fulmen est tonitrus 4 an , fulmen sequitur toni- 
trum 1 an , fulmen facit tonitrum 4 . 

3. Sunt, qui affirmant, iudicium non ex coniunctione 
idearum, sed ex resolvenda complexa apprehensione, non 

1 ) De singulari sententia F. Brentano de „iudicio exsistentiali“ cf. Log., 

De natura iudicii. 

ex synthesi, sed ex analysi oriri. 1 ) — Saepe quidem, ante- 
quam iudieamus, rem concretam sensibus obversantem vel 
aliquod totum mente conceptum, e. g. , regionem lucidam 4 
vel, Romam 4 , in notas dissolvimus. Sed iudicium ipsum in 
eo consistit, quod subiectum et praedicatum, undecumque 
accepta sunt, sive ex tali analysi sive aliunde, affirmatione 
coniunguntur. 

De discursu. 1. Discursus est operatio mentis, qua unum 305* 
ex alio infertur sive ex uno vel pluribus iudiciis ad aliud 
ita proceditur, ut hoc posterius propter illa affirmetur. 
Differt igitur tale iudicium illatum a iudicio immediato sive 
non illato, quia dependenter ab alio iudicio affirmatur. Si 
ex duobus iudiciis tertium infertur, discursus ratiocinium 
dicitur, si ex uno alterum, illatio immediata vocatur. 

In ratiocinio igitur, quod est praecipuus discursus, a) ante 
conclusionem duo iudicia plerumque tempore, certe cau- 
salitate praecedunt. Et eo tempore, quo conclusio affir- 
matur, simul in intellectu adsunt, quia conclusio ab illis 
pendet. Attamen ad conclusionem inferendam sufficit, ut 
quis recordetur, se argumenta certa aliquando perspexisse, 
etsi non iam distincte prae oculis versantur, b) Ante con- 
clusionem etiam apprehensio consequentiae praecedit, quae 
perspicit, ex his praemissis hanc veritatem legitime consequi, 
c) Iudicia praemissa affirmationem consequentis causant, 
quatenus intellectum illuminando ad conclusionem affir- 
mandam inclinant. 

Intellectus autem non semper secundum integrum hunc 
actuum ordinem, qui expositus est, ratiocinia facit, sed 
saepissime forma abbreviata seu discursu virtuali utitur, qui 
non ex tribus iudiciis distinctis constat, sed uno actu ab- 
solvi potest, quo unum propter aliud affirmamus. Id non 
raro accidit in materia nota, si ratiocinia formalia iam. 
prius instituta sunt. 2 ) 

‘) „ Propositio est divisio alicuius conceptionis in suas partes/ („Das 
Urteil ist die Gliederung eines Gedankens in seine Bestandteile. 14 ) Wuridt, 
Grundrifi d. Psychologie 12 (1914) 327. — 2 ) De eiusmodi informi et vul- 
gari modo ratiocinandi („natural inference") Card. Newmann in celebri 
opere Grammar of assent multa notatu digna profert. 

Quod de iudicio dictum est, etiam in ratiocinio locum 
habet: in eo, quod ratiocinia facere possumus, perfectio 
sita est, sed quod ratiociniis indigemus, huius ratio imper- 
fectae ideae et iudicia sunt. „Sic igitur patet, quod ex eodem 
provenit, quod intellectus noster intellegit discurrendo et 
componendo et dividendo, ex hoc scilicet, quod non statim 
in prima apprehensione alicuius primi apprehensi potest in- 
spicere, quidquid in eo virtute continetur; quod contingit 
ex debilitate luminis intellectualis in nobis/ 1 ) 

*306 2. Intellectus et ratio. Apud scholasticos usitata est di- 

stinctio inter intellectum presse sumptum et rationem. Fa- 
cultatem intellegendi vocant intellectum, quatenus veritatem 
immediate, nempe apprehensione vel immediato iudicio, 
cognoscit, rationem vero, quatenus ratiocinando novas veri- 
tates detegit. «Intellectus et ratio", inquit s. Thomas, ' «dif- 
ferunt quantum ad modum cognoscendi, quia scilicet intel- 
lectus cognoscit simplici intuitu, ratio vero discurrendo de 
uno in aliud" 2 ), • «ratio importat quendam discursum unius 
in aliud, intellectus autem importat subitam apprehensionem 
alicuius rei" 8 ). Quia plerasque veritates tantum ratiocinando 
cognoscimus, facultas nostra intelligendi merito a schola- 
sticis simpliciter ratio et homo animal rationale vocatur. 

Saepe autem vel plerumque nomina intellectus et ratio 
sine discrimine adhibentur. 

Similis fere est usus utriusque nominis in philosophia 
moderna/) 

Intellectus et ratio stricte accepti non realiter diversae 
facultates sunt, sicut fere Kant putat. Ratio enim simul 
functiones intellectus exercet, quia in ratiocinando etiam 

x ) 1 q. 58 a. 4. — 2 ) 1 q. 59 a. 1 ad 1. — 8 ) 2 d. 24 q. 3 a. 3 ad 
2, et saepe alibi. Sed multis in locis nomina sine discrimine ad- 
hibet. — 4 ) Vocabula Verstand, Vernunft (intellisrence, entendement, 
raison) plerumque promiscue usurpantur. Quando discrimen fit, Verstand 
fere idem significat, quod intellectus, et Vernunft idem, quod ratio. -Sed 
usus constans non est. Nach Kant ist der Verstand „das Vermogen, Vor- 
stellungen hervorzubringen", „das Vermogen zu urteilen", «die Ver- 
nunft ist das Vermogen zu scblieSen d. i. mittelbar zu urteilen", „zu 
dem bedintrten Erkenntnisse des Verstandes das Unbedingte zu finden, 
womit die Einheit desselben volleudet wird". Kritik d. reinen Vernunft, 
variis in locis. 


apprehensiones et iudicia immediata elicit ; quare absonum 
est dicere, eam ab intellectu re differe. 

3. Secundum Aristotelem ratio theoretica et practica di- 307* 
stingui solent. Facultas intellectualis vocatur ratio theore- 
tica sive intellectus speculativus, quatenus id, quod cogno- 
scit, non ad opus ordinat, sed in sola consideratione veri- 
tatis se continet, ratio practica autem, quatenus id, quod 
cognoscit, ad opus dirigit. Differunt igitur potissimum ex 
fine; in una finis est assecutio veritatis, in alia vero opus 
perficiendum. «Intellectus speculativus est, qui, quod ap- 
prehendit, non ordinat ad opus, sed ad solam veritatis con- 
siderationem ; practieus vero intellectus dicitur, qui hoc, 
quod apprehendit, ordinat ad opus." 1 ) 

*Th. 10. Ante iudicium praecedit perspicientia nexus inter subiectum et prae- 
dicatum. Quare iudicium ab hac perspicientia realiter distinctum est. 

Declar. Ut natura iudicii et alia quaedam, quae cum ea 308* 
cohaerent, et praesertim ut psyehologia fidei divinae me- 
lius perspiciantur, iuvat ad aliquam rem genesim iudicii 
spectantem reverti. Fuerunt, qui asserebant, velut Reid 
cum schola scotica et Jacobi, intellectum in iudicando non 
semper niti in perspicientia nexus inter subiectum et prae- 
dicatum, sed caeco quodam impetu sive instinctu ad aliqua 
iudicia impelli. Simile fere Kant de iudiciis suis synthe- 
ticis a priori asserere debet, quippe quae neque ex notio- 
num analysi neque ex experientia hauriri dicuntur. Exstat 
praeterea sententia a nonnullis scholasticis, ut Suarez 2 ), 
Schiffini, Lahousse, Mendive, Boedder, Mercier, defensa, 
intellectum in iudicando quidem in perspicientia nexus in- 
niti, attamen hanc perspicientiam esse ipsum iudicium; qui 
praeter alia in explicando actu fidei difficultatem incur- 
runt. De antiquis autem testatur Ripalda: «Non solum ex- 
trema [subiectum et praedicatum], sed etiam unio ipsor um 
extremorum ante iudicium apprehenditur, ut fere o mn ibus 
commune est." 3 ) 

q 1 q. 79 a. 11. — 2 ) De an. III 6 n. 4; Metaph. VIII 4 5. — 8 ) De 
ente supernaturali I 1. 3. disp. 62 s. 1 n. 9. 

Itaque affirmamus, ante iudicium non solum apprehen- 
denda esse obiectum et praedicatum, quid sint, sed etiam 
nexum eorum, nempe praedicatum subiecto conYenire vel 
non convenire. Non tamen asserimus, hanc perspicientiam 
nexus semper et necessario esse actum realiter diversum 
ab apprehensione subiecti et praedicati. Fortasse fieri pot- 
est, si de rebus immediate et valde evidentibus agitur, e. g. 
de supremis principiis, ut intellectus apprehendendo sub- 
iectum et praedicatum simul eorum identitatem perspiciat; 
sic ipsa apprehensio subiecti et praedicati simul aequiva- 
lenter perspicientia erit. Sed in longe plerisque iudiciis 
perspicientia ut actus novus accedit. 

*309 Demonst. 1. Ut intellectus iudicium proferre possit, opus 
est, ut rationem videat, cur iudicium proferri queat, seu 
ut percipiat praedicatum subiecto convenire; intellectus 
enim caece, nisi percipiat rem ita se habere, iudicare ne- 
quit. Et quidem opus est, ut ante iudicium id percipiat, 
quia haec perceptio ratio est, qua ad iudicandum movetur. 
Atqui in eo, quod intellectus praedicatum subiecto con- 
venire percipit, consistit perspicientia nexus inter subiectum 
et praedicatum. Ergo ante iudicium haec perspicientia prae- 
cedit, quare iudicium actus ab ea realiter distinctus est. 

Idem confirmatur diversis nominibus, quibus duos actus 
significamus. Unus enim vocatur assensus, compositio, af- 
firmatio, adhaesio, iudicium, Alter vero apprehensio, per- 
ceptio, perspicientia. 

*310 2. Pleraque iudicia libera seu a voluntate directe impe- 

rata sunt, scilicet ita imperata, ut voluntas non solum in- 
tellectum ad considerandum obiectum moveat, sed supposita 
iam consideratione ad ipsum assensum immediate determinet. 
Nam experientia docet, nos (omissis iudiciis opinativis) im- . 
primis in credendis veritatibus revelatis, etsi credibilitatem 
perspectam habeamus, tamen in ipso assensu praestando 
liberos manere ; praeterea multas alias veritates esse, quae 
ita se nobis manifestent, ut contrarium quidem exclusum 
esse videamus, tamen ut ad assensum non cum necessitate 
trahamur, quia non perfecta evidentia et claritate, sed v. g. 

tantum longa demonstratione se manifestant. 1 ) Atqui in 
his certe ante iudicium praecedit perspicientia nexus a 
iudicio realiter distincta. Ergo. 

Demonst. min. a) In his iudiciis adest perspicientia, rem 
veram esse. Nisi enim intellectus id saltem aliquo modo 
perspicit, neque voluntate ad assensum permoveri potest. 
Nihilominus iudicium potest non sequi. (Cui concordat 
doctrina catholica de fide: si assensus denegatur, peccatum 
committitur, quia, quamquam certa credibilitas cognoscitur, 
tamen assensus denegatur. Si enim haec credibilitatis per- 
spicientia deesset, neque negando assensu peccatum com- 
mitteretur. Ergo perspicientia sine assensu esse potest.) — 
b) Praeterea si perspicientia idem, ac iudicium esset, ipsa 
perspicientia a voluntate imperaretur. Iam vero voluntas 
intellectui imperare nequit, ut percipiat, notiones potius 
identicas quam diversas esse. Sed intellectus, quod perci- 
pit, necessario percipit. „ Respectu obiecti duo actus rati- 
onis attenduntur; primo quidem, ut veritatem circa aliquid 
apprehendat, et hoc non est in potestate nostra . . Et ideo 
quantum ad hoc actus rationis non est in potestate nostra 
nec imperari potest. Alius autem actus rationis est, dum 
his, quae apprehendit, assentit." 2 ) 

Vel aliter: Si perspicientia idem esset ac iudicium, om- 
nia iudicia necessaria essent; actus enim perspicientiae non 
est in potestate voluntatis. 

Thesi admissa intellegitur, cur iudicia nostra possint esse 31V 
prudentia vel temeraria, prudentia, si firmitas assensus non 
est maior, quam perspicientia meretur, temeraria, si maior 
est; pariter cur possit esse obligatio ad iudicia ferenda vel 
vitanda, quae imponi non posset, nisi antea veritas per- 
spiceretur; denique cur iudicia falsa esse possint. Quae in 
opposita sententia vix explicari possunt, quia perspicientia 
ipsa temeraria et falsa esse nequit, quoniam non plus per- 
spicit, quam apprehendit. 

Nota. De discrimine iudicii a -perspicientia. Si quaeritur, 312" 
quomodo igitur perspicientia et iudicium differant, huius 

x ) Gf. Criticam, De certitudine libera. — a ) 1, C 1 q. 17 a. 6 

discriminis assertores respondent, hos actus non tam ob- 
iecto differre, quippe quod in utroque identitas vel diver- 
sitas duarum notionum sit, quam potius modo, quo obiec- 
tum exprimitur. Iudicium identitatem vel diversitatem ex- 
primit absolute et maiore cum activitate, quasi ultimo 
decernendo et definiendo, perspicientia vero tantum per- 
cipiendo et quasi audiendo nexum his rationibus fulciri. 
„Nec differunt®, inquit Lugo, „ prima et secunda operatio 
ex parte obiecti, sed solum penes diversum modum ten- 
dendi, quatenus per apprehensiones quasi audimus obiecta, 
per iudicium vero sententiam proferimus, subscribimus vel 
dissentimus obiecto per apprehensionem proposito.® 1 ) 

„Si igitur quaeritur®, inquit recte Palmieri, „an actus iudicii nostri 
sit cognitio, respondendum est, quod, si nomine cognitionis intellega- 
tur actus proprius facultatis cognoscitivae, dicendus est actus iste co- 
gnitio, quia, ut probavimus, est actus proprius intellectus. Si vero co- 
gnitio dicitur apprehensio seu perceptio, actus iudicii non est forrna- 
liter cognitio, sed est essentialiter simul cum ea, ita ut, si complete 
specietur operatio iudicantis, ea sit cognitio cum affirmatione aut 
negatione.® 2 ) 

§ 4. De conscientia 

Nofio conscientiae. 1. Conscientia actum vel facultatem signi- 
ficare potest. Ut facultas spectata est intellectus, quatenus 
actus seu affectiones proprii subiecti immediate cognoscit. 

Conscientia igitur, quam hoc loco consideramus, non est 
conscientia moralis, sed psychologica. Per eam actus pro- 
prios percipimus et quidem immediate; distinctior cognitio 
naturae actuum, quam ratiocinatione comparamus, non iam 
conscientiae, sed rationi attribuitur. Actus autem per con- 
scientiam concrete percipimus, i. e. actus cum subiecto sive 
nos ipsos actibus affectos, attamen ita, ut etiam subiectum 
ab actibus clare distinguere possimus, distincte cognoscen- 
tes: ego cogito, ego volo. 

Porro conscientia tantummodo actus psychicos percipit. 
Alias res psychicas praeter actus eorumque subiectum, 
veluti species memoriales vel habitus, non immediate per- 
cipimus. Neque functionum vegetati varum conscientiam 

*) De fide, disp. 11 s. 3 n. 39. — 2 ) Anthropologia, Th. 36, p. 553. 


habemus; quod sapienter a natura institutum est, ne anima 
nimiis perceptionibus impleatur. Tantum eatenus se mani- 
festant, quatenus conveniens eorum decursus tenues per- 
ceptiones gratas, inconveniens autem sive turbatus ingratas 
excitat; quae igitur non ipsae vegetativae operationes, sed 
potius earum effectus sunt. Videtur autem haec vitae vege- 
tativae insensibilitas eo potissimum effici, quod systema 
sympathicum operationes illas praecipue administrans cum 
cerebro tantum laxe colligatur. 

Praeter conscientiam intellectualem sive stricte dictam in nobis et 
animalibus etiam aliqua sensitiva conscientia adest, sensus communis. 

Cui tamen non distincta proprii ego perceptio convenit. 1 ) 

In psychologia moderna termini conscientiam significantes (Bewufit- 
sein, conscience, consciousness) non semper eadem significatione adhi- 
bentur. Plerumque designant internam perceptionem propriorum actuum 
psychicorum vel ipsum complexum actuum, qui ita percipi possunt 
interdum etiam ipsam capacitatem ad actus psychicos habendos. 

Duplex in nobis conscientia distinguenda esse videtur, 314 
reflexa et directa. 

Conscientia reflexa adest, si intellectus in. actus proprii 
subiecti novo actu distincto, qui reflexio nominatur 2 ), re- 
vertitur eorum exsistentiam percipiens, proprietates eorum 
considerans, eos comparans et inter se distinguens. Non 
est dubium, quin tali conscientia plurimos actus sive sponte 
sive ex intentione cognoscamus. Neque difficultas obstat, ut 
anima ad actus sic percipiendos determinetur; nam qua- 
tenus actus in anima fiunt, eo ipso ei coniuncti sunt eamque 
ad sui cognitionem determinant. 

Conscientia directa quaedam imperfecta experientia voca- 
tur, qua omnis actus psychicus se ipsum imperfecto modo 
experiri dicitur. Quae tamen non ab omnibus admittitur. 

b Aliqui neoscholastici, ut Tongiorgi, Palmieri, van der Aa et alii, 
nomen „sensus intimi “ a veteribus non adhibitum induxerunt, quo de- 
signant facultatem animae ad actus proprios et se ipsam percipiendos, 
plerumque sic, ut ei conscientia omnium actuum (et quidem saepe con 
scientia directa) tribuatur. „ Inter facultates animae proprias®, ita a 
Palmieri describitur, .prima occurrit sensus intimus, quo suas opera- 
tiones sensitivas et intellectuales seque ipsam operantem sentit.® An- 
thropologia 451. -— 2 ) Reflexio generatim est reditus in actus proprios ; 
dicitur psychologica, vel ontologica, prout cognitio in actus redit, qua- 
tenus subiecti affectiones sunt, vel tantum in eorum obiecta. 

Aristoteles 1 ) et Thomas 2 ) ad conscientiam simpliciter actum 
distinctum postulant; conscientiam directam si non negant, 
saltem nondum attendunt. Inter primos Suarez eam com- 
memorat. 3 * * * ) Ex neoscholasticis aliqui eam recusant, alii, 
velut Balmes, Schiffini, Kleutgen, eam admittunt. Psycho- 
logi moderni multi eam omnibus actibus psychicis tribuunt, 
aliis contradicentibus. 

315 2. Conscientia directa admittenda esse videtur, a) Hac 

ratione explicatur, cur nos tam continuam omnium actuum 
psychicorum conscientiam saltem obscuram habeamus, ut 
nullus actus penitus inconscius cum certitudine probari pos- 
sit. Quod infra amplius exponetur, b) Actus psychici sui 
conscientiam in se includere videntur, ut esse et cogitari 
non possint inconscii; quod pariter infra ostendetur, c) Vi- 
demur ad arbitrium per conscientiam reflexam actus inter- 
nos considerare posse; sed non possemus in actus refle- 
xionem dirigere, nisi eos iam experiremur, d) Etiam ex- 
perientia proprii ego melius explicatur. Etenim si anima 
obiectum externum apprehendit, postea in hunc actum 
directum novo actu reflectente redire eumque distincte ut 
actum proprium percipere potest, distinguendo actum et 
proprium ego tamquam subiectum. Sed non videtur anima 
in actu reflectente actum directum ut „ proprium 8 i. e. ad 
se pertinentem apprehendere posse, nisi in actu reflectente 
simul se percipiat, nisi igitur huic conscientia directa insit. 
Itaque in omni actu per conscientiam directam proprium 
ego percipere videmur, sed modo imperfecto, ego ab actu 
non distinguendo; per conscientiam autem reflexam ego 
distincte percipimus, subiectum ab actu distinguendo. 

Neve dicatur, actum non posse simul esse sui conscium, 
quia sic unus actus duo obiecta haberet, e. g. actus audiendi 
sonum et se ipsum, immo idem actus esset velle et simul 

i) De an. III 2 (425 b). — 2 ) Cf. 1 q. 87 a 3 ad 2; 1 d. 17 q. 1 

a. 5 ad 4. — 3 ) «Notandum est, quod actus cognoscendi duplicitei 

potest cognosci, uno modo proprie tamquam obiectum alterius actus, 

cognoscendo videlicet ipsam cognitionem. Alio modo minus proprie 

dici potest cognosci actus quasi in actu exercito, non per alium actmu : 

sed ner ipsummet.“ De an. III 11 n. 1. 

cognitio (sui). Respondetur enim: haec forte difficilia vi- 
deri possent, si conscientia directa cognitio proprie dicta 
esset, quae obiectum a se diversum distincte repraesen- 
taret; sed repugnantia ostendi non potest, si tantum est 
imperfecta experientia sui omni actui psychico ad modum 
proprietatis insita. 

De cognitione animae. 1. Per conscientiam actus concrete, 316 
nempe subiectum actibus affectum percipimus et quidem 
ita, ut (in conscientia reflexa) distincte proprium ego ab 
actibus discernere possimus. Ego praeter corpus etiam 
animam complectitur. Conscientia igitur etiam animam im- 
mediate percipit, attamen non formaliter spectatam seu ut 
talem, a corpore diversam, sed solum materialiter sumptam, 
i. e. realitatem illam in ego inclusam, quae anima est. Sive 
aliter: immediate exsistentiam, non autem essentiam eius 
percipimus. Essentiam ratiocinatione invenimus, quatenus 
qualitatem actuum investigamus et concludimus, tales actus 
praeter corpus etiam aliam substantiam, corpori unitam, 
sublimiorem, spiritualem postulare. Quae cognitio animae 
semper aliquatenus obscura manet. «Scientia de anima”, 
inquit s. Thomas, «est certissima secundum hoc, quod unus- 
quisque in se experitur, se animam habere et actus ani- 
mae sibi inesse. Sed cognoscere, quid sit anima, difficilli- 
mum est.” 1 ) Haec cognitio animae ex actibus tantum ana- 
loga est. Nam actus quidem sensitivos imperfectiores, quid 
sit v. g. dolor vel sensus saturitatis, satis clare percipimus. 
Actus autem perfectiores, quid sit e. g. cognitio, libertas, 
imperium voluntatis, generatim tam obscura et superficiali 
apprehensione attingimus, ut propria vocari nequeat, spiri- ' 
tualitatem autem, ut in se est, minime attingimus. 

Itaque anima in hac vita tantum per actus cognoscitur; 
exsistentiam eius non percipimus, nisi quando sentit, cogi- 
tat, agit, neque essentiam aliter quam ex actibus cogno- 
scimus. Hac ratione merito affirmatur, nos animam in hac 
vita «non cognoscere per essentiam”, sed per actus tantum. 

*) De ver. q. 10 a. 8 ad 8. Gf. 1 q. 87 a. 1. 

Donat. Psyehologia’ 14 

317 2. De ego duplicato. Inter defectus, quos conscientia pati 

potest 1 ), sub respectu psychologico praesertim apparentia 
duplicis ego commemoranda est. 

Contingit interdum, non tantum in somniantibus, hypno- 
ticis, sed etiam in hystericis vel aliis aegrotis, ut duplicem 
personam in se apprehendere videantur et prae se ferant. 
Putant et dicunt, praeter se aliam in ipsis personam vivere, 
se alios factos esse, pristinam personam non iam vivere; 
nonnumquam tota personae indoles ac conscientia in aliam 
conversa esse videtur; media spiritistica se gerunt, acsi 
aliae personae reincarnatae facta essent. (Ego duplicatum 
simultaneum.) — Manifestum est, in his hominibus ipsum 
ego substantiale non exstinctum vel in duo diversa ego 
substantialia dilapsum esse. Mutata tantum est conscientia 
proprii ego : quia status accidentalis proprii ego notabiliter 
mutatus est simulque conscientia debilitata et deliberatio 
impedita est, imaginantur propriam personam aliam factam 
esse. E. g. evenit, ut in aegrotis multum perceptiones orga- 
nicae et in motibus eliciendis perceptiones kinaestheticae 
remittantur et ipsi propterea insufficientem corporis con- 
scientiam habeant membraque mere passive moveri vi- 
deantur itaque imaginentur, propriam loquelam aliosque 
motus non a se, sed ab alio proficisci, membra non iam 
sua esse, se mortuos esse (hic status speciatim «deperso- 
nalisatio* vocatur). Alii patiuntur insolitas imaginationes 
et impulsus coactivos propriae rationi ac voluntati con- 
trarios eosque saepe continuos, qui eis ab alia persona 
profecti apparent; qui nonnumquam ita quasi in systema 
coeunt, ut praeter se aliam personam in ipsis esse et co- 
gitare, velle, agere arbitrentur. Etiam fieri potest, ut quis 
hallueinando se ipsum aliter, ac vere est, vel se duplicem 
videat. Sed in his casibus plerumque vetus conscientia sui 
non penitus perit. Manifestant enim conscientiam, se minime 
esse mortuos vel duplicatos, sed tantum non sufficienter 
realitatem propriae personae sentire, idque exaggeratis for- 
mis loquendi exprimunt. 
l ) Cf. Criticam, De conscientia. 

Interdum in somnambulis, hypnoticis et psychice aegrotis accidit, 318 
ut in iis per subitaneam mutationem duae periodi per vices inter se 
sequantur, per imum tempus una normalis, per aliud alia anormalis, et 
in una appareant fortasse laeti, in altera tristes vel aliter mutati nec 
habeant in una reminiscentiam eorum, quae in altera fecerunt et per- 
ceperunt (amnesia periodica), et id quidem aliquando, attamen non sem- 
per, etiam ita, ut duas periodos duabus personis distinctis attribuant. 

(Ego duplicatum successivum sive «alternatio personae*.) — De hoc 
casu animadvertendum est: a) Memoria alterius periodi plerumque 
non penitus perit, b) Quia tamen condicio psychica duplicis status 
magnopere diversa est, efficitur,' ut eventus psychici eiusdem status 
facile quidem inter se, difficile vero cum factis alterius status in me- 
moria associationem ineant itaque ab iis quasi seiuncta maneant, ut 
sic paulatim apparens duplicitas personae oriatur, maxime si hysterica 
autosuggestio accedit. Etiam in somniis accidit, ut, quae somniati su- 
mus, in aliis somniis iterum iterumque somniemur, vix autem in vigilia 
recordemur. Generatim actus psychici, quos aliquo tempore habuimus, 
eo di, Acilius reproducuntur, quo dissimilior est status psychicus illius 
temporis statui praesenti. 

Quod conscientiam attinet, nunc praecipue disputari solet, num in 
homine facta psychica admittenda sint, quorum nullam habeamus con- 
scientiam. 

Th. II. fictus psychici inconscii non videntur admittendi esse. 

Declar. 1. Nunc multi psychologi actus inconscios admit- 31S 
tunt, praesertim psychiatri; qui tamen interdum, inaccurate 
loquentes, actus tantum obscure conscios asserere intendunt. 
Frequens est defensio actuum inconsciorum in psychologia 
religionis, quae variis dicendi formulis in homine incon- 
sciam divini et aeterni indigentiam sensumque religiosum 
statuere solet, qui modo irrationali et inconscio varias ideas, 
opiniones, fictiones religiosas efformet. Etiam mediis spiri- 
tisticis interdum actus psychici, ut arcanorum cognitiones, 
quarum conscientiam non habeant, tribuuntur. Peculiari 
modo doctrina psychoanalytica a S. Freud inventa tales 
actus defendit eorumque admissionem non parum pro- 
pagavit. Secundum hanc doctrinam maxima pars vitae 
psychicae penitus inconscia est. Hominem, dicit, continuo 
multas ideas et affectus, praesertim sexuales, utpote qui 
communiter prohibiti censeantur, supprimere; qui tamen 
non exstinguantur, sed in parte animae inconscia perdu- 
rent atque continuam et vehementem vim exerceant in 
14* 

vitam consciam, eam regant, somnia, cogitationes, emo- 
tiones, volitiones, praesertim vero turbationes et aegrota- 
tiones psychicas producant, ad quarum sanationem proinde 
necessarium sit analytica inquisitione illos affectus suppres- 
sos detegere et innocuos reddere. 1 ) 

320 2. In hac disputatione distinguendum est inter 'psychica 
potentialia et actus psychicos. Quaestio praesens tantum 
ad actus refertur. Psychica potentialia, qualia sunt poten- 
tiae, species, habitus acquisiti, sine dubio inconscia sunt. 
Itaque, quod interdum dicitur, ideas post discessum in sta- 
tum inconscium delabi, hac ratione verum est, quod ideae, 
quando decedunt, loco sui species relinquunt. 

Etiam certum est, saepe actus semiconscios in nobis esse, 
quorum tantum conscientiam obscuram habemus. Multa 
distracti videmus, digitis ludimus parum attendentes ; inter 
negotia forte animi aegritudo nos comitatur, cuius causam 
nescimus, attente autem reflectentes detegimus, obscuram 
eventus ingrati memoriam eam causare. 

Hinc elucet, qua ratione „subconscientia“ (UnterbewuM- 
sein, la subconscience) admittenda sit. Si, ut solet, nomine 
subconscientiae quaedam animae pars designatur, in qua 
actus psychici vere realiter adsint, attamen omnino incon- 
scii, qui tamen in vitam consciam vim exerceant, talis 
subconscientia admitti nequit. Quodsi vero tantum con- 
scientia obscura vel status inconscius dispositionum me- j 
morialium significatur, ex quo actus promanent, tali sub- 
conseientiae nihii obstat, nisi forte defectus claritatis. 

321 3 . Inconscium magnam vim in vitam consciam exercere 
passim dicitur et quidem cum veritate, si recte intellegitur. 

Semiconscium certe vehementem talem vim habet. Mo- 
tiva, quibus homines ad agendum impelluntur, saepissime 
ex affectibus semiconsciis suppeditantur: unus laudabilia 
de se narrat et aliorum defectus refert „ tantum ex amore 
veritatis", ut dicit, attentius autem conscientiam recogno- 
scens detegit motiva invidiae et ostentationis; alius ex iu- 

J ) Gf. infra, De doctrina psychoanalytica. 

stitia delictum* se punire praetendit, tamen latente ulci- 
scendi cupidine ducitur. Magna animi puritas, ex diuturno 
sui examine et mortificatione acquisita, requiritur, ut quis 
huius „ineonscii“ dominatum in se perspiciat et eliminet. Sae- 
pe etiam in fundo animi ingratae apprehensiones et affectus, 
angores, sollicitae curae, conscientia culpae, alii ,, complexus" 
sedent hominemque vexant idque frequenter ita, ut paula- 
tim valetudine fracta morbos corporales et psychicos inducant. 

Etiam psychicum potentiale, penitus inconscium, suo modo 
universam vitam hominis graviter movet. Omnia enim, 
quae a prima pueritia in educatione, in scholis, in com- 
mercio humano, in proprio vitae regimine expertus est, di- 
dicit, acquisivit, per modum habituum et associationum in 
anima inconscia latent et ex iis opiniones, motiva agendi, 
emotiones, impulsus proveniunt. Illa quoque, quae homo 
a natura accepit, ordinatio intellectus ad verum et volun- 
tatis ad felicitatem, ordinatio ad legem moralem cogno- 
scendam et observandam, inclinationes in malum, absque 
conscientia in eo insunt; ex his deinde amor veri et odium 
falsi, sitis felicitatis, rerum caducarum fastidium, desideria 
religiosa, indelebilis sensus culpae atque etiam delicta ex- 
oriuntur. Attamen haec omnia ita, ut actualis vita psychica 
semper in luce conscientiae peragatur et libertati subsit, 
homo igitur non indignae servituti potestatum inconseiarum 
subiectus sit, sed dominus vitae suae maneat ideoque etiam 
obligatione rationis reddendae teneatur. 

Demonst. 1 . Ex natura actus psychici. Experiri videmur, 322 
actus psychicos in se includere conscientiam (directam), ut 
adesse nequeant, quin quidcjuam de iis sciamus. Quod in 
, multis actibus cum peculiari claritate apparet. Veluti in 
plerisque perceptionibus sensitivis: dolori, frigori corporis, 
tactui, odori, sensui saturitatis essentiale est, ut percipia- 
tur; dolor vel frigus manuum, quod non sentitur, non ad- 
est. Similiter sentimenta vel sensus tristitiae, laetitiae, an- 
xietatis („Gefiihle“) non adsunt, si non sentiuntur. Item 
tendere, libere velle („se resolvere") concipi vix possunt 
ita adesse, ut volens nesciat se velle. 

326 2. Nulla facta afferri possunt, quae actus», inconscios de- 

monstrent; omnia sine iis declarari possunt. Praecipua 
breviter consideremus. 

A) Facta normalia. (1) In platea hominem notum, quem 
obiter videmus, non agnoscimus, demum, postquam prae- 
teriit, eius agnitio mentem subit. — In hoc eventu perceptio 
personae conscia est, sed associatio idearum ad agnitionem 
requisita non statim praesto est. 

(2) Alius in aliqua domorum serie, quam saepe prae- 
teriit, demum post longum tempus aliquam inscriptionem 
animadvertit, quam certe antea saepe vidit, at sine con- 
scientia. — Vidit eam interdum, sed modo semiconscio, ut 
species memoriales ad memoriam faciendam requisitae non 
relinquerentur. 

(3) Accidit, ut quis domo egrediens epistulam secum 
ferat volens eam in receptaculum epistulare inicere, si quod 
inveniat. Paulatim vero aliis cogitationibus absorptus de 
hac re nihil iam cogitat. At subito receptaculum videt; 
statim epistula in mentem venit eamque inicit. Ergo inter 
deambulandum cogitatio de epistula inconscia permansit. 
— Non necessarium est hoc fingere. Vel dicendum est, 
cogitationem illam semiconsciam mansisse vel res simpli- 
cius ita declaranda est: propositum epistulam iniciendi spe- 
ciem memorialem reliquit, quae nunc viso receptaculo ex- 
citatur et propositum in memoriam revocat. 

(4) Indormiens sibi proponit, mane non hora sexta, ut 
solet, sed hora tertia surgere, et revera hac hora exper- 
giscitur. Mansit igitur per noctem propositum inconscium. 
— Haec declaratio iam propterea fallitur, quia propositum 
perdurans dormienti etiam dicere deberet, nunc adesse 
horam tertiam; quod ex se nescit. Sed explicatio haec est: 
propositum per noctem semiconscium perdurat sive crebro 
in mentem redit, inquietam quandam exspectationem pro- 
ducit, etiam somnia inspirat et dormientem identidem ex- 
pergisci facit, felici casu etiam hora proposita. Ceterum 
experimenta docent, talia proposita valde raro accurate im- 
pleri, nisi forte peculiaris exercitatio praecesserit. 


De conscientia 215 

(5) Interdum, qui diu frustra de problemate solvendo 
cogitavit, subito mane, postquam surrexit, solutionem in- 
venit. Quod ostendit, mentem in somno inconsciam in- 
quisitionem instituisse. — Eventus aliter explicandus est. In- 
quisitione antecedente solutio aliquatenus praeparata est, 
sed decursus cogitationum haesit, etiam solutiones falsae se 
intruserunt itaque felix cogitatio solutionem continens de- 
tenta est. Post quietem vero somni haesitatio ablata est, 
cogitationum fluxus liber et expeditus redditur et nunc 
optata solutio venit. Etiam alias frequenter experimur, si 
mentalis alicuius rei tractatio haeret, postea, si interim res 
dimittitur et alio tempore mente liberiore resumitur, saepe 
brevi optatum successum obtineri. 

B) Ex vita anormali. (1) Phaenomena posthypnotica. Hypno- 324 
tisati saepe post hypnosim mandata in hypnosi accepta opere 
exsequuntur, sed mandati accepti non recordantur; inter- 
rogati enim, cur hoc faciant, se nescire respondent vel alia 
motiva proferunt. Ergo manet recordatio inconscia. — Im- 
pulsus coactivus in hypnosi acceptus „hoc faciendum est“ 
vel perdurat vel, quando hora operis exsequendi percipitur, 
per associationem reqovatur et urget; hoc solo impulsu 
exsecutio operis sufficienter explicatur, ut expressa memoria 
mandati non requiratur. Ceterum nonnumquam clara me- 
moria adest; interrogati enim respondent, se hoc imperium 
accepisse. Si prudentibus medicis credere licet, etiam sem- 
per aliqua reminiscentia adest, etsi hypnotisati contrarium 
affirmant. 

(2) Amnesia hysterica. Personae hystericae interdum mor- 
bidos incursus patiuntur, in quibus tumultuantur, insaniunt, 
tetanos et hallucinationes patiuntur et mentem obnubilatam 
(Daromerungszustand) manifestant. Postea ad se reversi 
eorum, quae gesserunt, se immemores esse manifestant. 

Ergo illi actus psychici inconscii fuerunt. — Ex hac amne- 
sia, si vere adest, non sequitur, in illo statu conscientiam 
actuum defuisse; sed, quia condicio psychica duplicis sta- 
tus, illius extraordinarii et praesentis ordinarii, admodum 
diversa est, facta psychica illius cum factis huius associa- 

tionem memorialem difficillime vel omnino non ineunt, sed 
disiuncta manent (abgespalten) ideoque in novo statu re- 
produci nequeunt. Ceterum valde dubium est, num hyste- 
ricis amnesiam affirmantibus credendum sit. Saepe postea 
modo agendi manifestant, se gestorum illorum notitiam 
habere. 1 ) 

325 (3) Personae alternatio. Interdum in eodem homine duae 
periodi per vices alternantur, in una forte laetus, in altera 
tristis apparet, nec in una eorum reminiscitur, quae in altera 
fecit sive percepit. Quae igitur sine conscientia accidisse 
videntur. — Haec periodica amnesia, quae ceteroquin non 
plena est, propterea contingit, quia duplex status psychi- 
cus valde diversus est, ut facta unius factis alterius diffi-*/ 
cile associentur. 

(4) Morbida phaenomena psychogena (i. e. ex causa psy- 
chica oriunda), velut tremor, aphonia, palpitatio cordis ex 
terrore contracti, saepe diu perdurant vel iterantur, post- 
quam primus eventus morbum causans dudum praeteriit. 
Videtur igitur affectus terroris inconscius perseverare et 
illos effectus producere. . — Hoc minime necessarium est. 
Sed quoties attentio in illum terrorem redit, terror reno- 
vatur, qui iterum alia phaenomena producit, quia ex primo 
infortunio nexus psychophysiologicus inter terrorem et illa 
phaenomena factus est. Quae conexio etiam manere potest, 
si forte memoria infortunii omnino exstincta est. 

326 (5) Automatismus psychicus. Iam vulgaris experientia osten- 
dit, nos posse cum perfecta attentione et conscientia unum 
principale et simul cum dimidiata attentione et quasi auto- 
matice aliam rem disparatam tractare, ad quam solum in- 
terdum attentio deflectit: in re meditanda occupamur et 

i) B Eines zeigen diese Versuche sehr deutlich : dafi namlich das so- 
genannte Unterbewufitsein auch bei Hysterischen doch nicht ganz unbe- 
wufit ist . . Das wird man auch bei der Beurteilung posthypnotischer 
Suggestionen beachten mtissen: die Medien behaupten wohl, dafi sie 
von dem ihnen erteilten Auftrag zwischen Hypnose und Ausfuhrung 
nichts gewufit hatten; aber man muS die Psyche hysterischer oder 
durch fortgesetzte hypnotische Ubungen hysterisch gemachter Patienten 
schon sehr wenig kennen, oder man mufi recht voreingenommen sein. 
um das wortlich zu nebmen.“ 0. Bumke, Das Unterbewufitsein (1926) 32. 

tamen simul recte viam prosequimur, interdum multas li- 
neas libri alia plane cogitantes vere perlegimus, sed ita ut 
vix sciamus, quae legamus. Haec proprietas animae inter- 
dum automatismus' psychicus appellatur. 

Automatismus etiam extraordinarium vel pathologicum 
gradum assequi potest. Accidit, ut persona hysterica attente 
in aliqua re tractanda occupetur, simul autem scribens ad 
quaestiones propositas „scriptione' automatica“ ita respon- 
deat, ut postea interrogata nihil de hac quaestione se 
scire vel scivisse fateatur. Praesertim in mediis spiritisticis 
haec facultas automatice scribendi tum propter exercitatio- 
nem tum propter somnum hypnoticum in maiore gradu ad- 
esse solet; per hanc mediorum scriptionem spiritus responsa 
dare asseruntur. — Hoc phaenomenon non ostendit, simul 
duas series actuum discurrere nulla mutua conscientia in- 
vicem coniunctas („duplex ego“, Janet). Sed scriptio cum 
dimidiata conscientia peragitur. Propterea fieri solet, ut, 
quae scribuntur, levia et inania sint et scriptio desinat, si 
persona intensiore labore mentali occupetur. Ceterum si 
forte scriptio non a medio ipso, sed a potestate daemonica 
dirigatur, nihil obstat, .quominus etiam cum plena con- 
scientia medii (quasi hypnotica) fieri dicatur. 

*Art. 6. De lingua humana 

Homo non solum potentia intellegendi instructus est, sed 
etiam, utpote ad vitam socialem ordinatus, facultatem et 
nisum naturalem habet, ut, quae intellectu cogitat, cum 
aliis communicet. Medium huius expressionis lingua seu 
locutio oralis est, in qua eximia proprietate omnes fere 
spirituales et corporales naturae humanae dotes concurrunt. 

*§ 1. De locutione in genere 

Lingua praecipuum quidem, attamen non unicum ex- 327 
pressionis medium est. Sicut enim per linguam sensa in- 
terna vocabulis prolatis cum aliis communicamus, ita etiam 
litteris scriptis vel gestibus cogitationes communicare pos- 
sumus. Sic factum est, ut etiam istae vel similes exures- 

siones cogitationum propter analogiam „linguae“ seu, ut 
discrimen vocabulis quoque exprimatur, locutiones dicantur. 
Proinde locutio in genere vel lingua late sumpta et lingua 
stricte accepta distingui possunt. 

Itaque locutio generatim est externa communicatio cogi- 
tationum seu manifestatio earum hac intentione facta, ut 
alii eas intellegant. Si enim haec intentio abest, ut accidit 
in leone, qui rugitu dolorem prodit, aliqua quidem mani- 
festatio, sed minime locutio adest. Locutio inter homines 
signis sensibilibus fit. Pro varietate signorum triplex po- 
tissimum distingui potest locutio. 

*328 Locufio gesticularis (Gebardensprache, langage d action) 
fit per vultus et motus membrorum, praesertim brachiorum 
et digitorum. Aliqua naturalis gestuum locutio in omnibus 
hominibus observatur, velut cum capite annuunt, manu 
abnuunt. In artificiali locutione, qua surdi mutique vel 
monachi perpetuo silentio addicti utuntur, completa et 
systematica signorum collectio habetur. In tali locutione 
inveniuntur gestus demonstrativi, velut cum color ruber 
digito labiis admoto designatur, gestus imitatorii, si domus, 
fumus, ambulatio digito in aere delineantur, gestus symbo- 
lici, velut cum ad mendacium significandum linea obliqua 
ad laevam ducitur. 

• 1=329 Locufio scriptoria (Schriftsprache, langage ecrit), quae pei 
signa scripta fit, facilitate quidem et perfectione multum 
orali locutione superatur et vita illa caret, qua verba ore 
prolata inspirata sunt. Attamen hac dote eminet, ut ex- 
pressionem idearum perpetuam reddat et ad plurimos per- 
venire possit; ideo generi humano ad suas experientias 
scientias, progressus conservandos et propagandos neces- 
saria est. Locutio scriptoria per aetates diversas habui 1 
formas, quarum praecipuae sunt: 

1. Scriptio idiographica (Bilderschrift) res sive ideas pei 
imagines et symbola exprimit, v. g. actionem videndi pei 
oculum depictum. Scriptio idiographica antiquissima est 
Peculiari modo gentibus antiquis Americae, ut Mexicanis 

propria fuit et adhuc apud Indianos invenitur. Etiam scrip- 
tio hieroglyphica aegyptia et cuneoformis babylonica (Keil- 
schrift) ex scriptione idiographica ortae sunt, pariter scrip- 
tio sinensis hodierna. Scriptio siriensis nunc non iam idio- 
graphica, sed neque etiam phonographica est, quia signis 
scriptis directe conceptus significat; propterea signa numero 
plurima sunt, circiter 50.000. 

2. Scriptio phonographica (Lautschrift) non ad res, sed 33G 1 * 
ad rerum vocabula significanda inventa est. Videtur ex idio- 
graphica orta esse, quatenus forte paulatim diversae res 
eodem vocabulo significatae una etiam imagine repraesen- 
tabantur, quo fiebat, ut imago iam vocabuli signum eva- 
deret. E. g. in scriptione hieroglyphica, ex qua nostra ho- 
dierna orta esse videtur, rectangulum significavit tabulam 
lusoriam, actionem ludendi et eius vocabulum orale simul- 
que generatim complexum consonantium mn in aliis quo- 
que vocabulis occurrentem. Sic communicatio scriptoria 
aliqua ratione iam facilitatem et claritatem signorum ora- 
lium participat. 

Scriptio nostra,hodierna est alphabetica, vocum elementa 
per singula signa exprimens. Spectata facilitate et accu- 
ratione perfectissima locutio scriptoria est; paucis enim 
signis omnia vocabula exprimit. Attamen numquam satis 
omnes modificationes subtiles elementorum vocis adaequare 
potest. Si comparamus sanguis-sonus, nulla in littera n 
scripta, magna autem in eadem ore prolata diversitas ap- 
paret. Scriptio alphabetica ulteriorem abbreviationem in 
scriptione stenographica accipit, quae non iam singula vo- 
cum elementa singulis litteris, sed e. g. vocales sola posi- 
tione vel intensitate signorum consonantium exprimit. 

Scriptio nostra alphabetica ex scriptione semitica (phoe- 
nicia) et ultimo ex hieroglyphica orta esse videtur. Scrip- 
tio hieroglyphica initio idiographica fuit et deinde in pho- 
nographicam abiit, sed ita, ut diu signa adhibita integra 
vocabula vel syllabas significarent, postea autem vocabula 
et syllabae in sua elementa, vocales et consonantes, dis- 
solverentur, quae iam singulis litteris exprimebantur. 


fl 

>‘ 3:51 Scriptio non est functio psychica simplex, sed admodum 
composita. Etenim primum cum ideis obiectorum, quae 
exprimere volumus, associantur reproductae apprehensiones 
auditivae vocabulorum, quia, quod scribimus, teste expe- 
rientia antea intus audimus. Deinde perceptiones kinaesthe- 
ticae formandis his vocabulis correspondentes seu «imagi- 
nes motoriae" orales reproducuntur, quia vocabulum, an- 
tequam scribimus, mente in sua elementa dissolvimus et ir 
repraesentatione pronuntiare solemus. Denique imagines 
motoriae scriptoriae singularum litterarum excitantur, se- 
cundum quas motus manus scribentis determinantur. Ita- 
que ideae obiectorum imagines motorias manus tantun 
indirecte excitant, per apprehensiones ex lingua orali suttip 
tas, quia prius oraliter loqui didicimus ideoque firmiores e 
promptiores effectae sunt associationes idearum cum ap 
prehensionibus oralibus quam cum scriptoriis. 

Ordinarie singulis minutis circ. 20 verba scribendo for 
mare possumus, circ. 500-800 autem tacite legi possunf 

*332 Lectio. Locutio scriptoria lectione intellegitur. Quandi 
legendo oculos per lineam movemus, continua vicissitudin 
motus oculorum et stationes, ubi oculi sistunt, inter se suc 
cedunt. Cum oculus movetur, non legit, sed solum quand 
sistit. Porro experimentis compertum est, nos intra 01 sec 
tantum 6-7 litteras apprehendere. Attamen quando voca 
bula nota sunt, non opus est, ut omnes litterae percipiar 
tur, nimis enim diuturna esset lectio ; sed aliquibus percep 
tis imaginatio totum vocabulum sistit. Hoc modo etiam fi' 
ut facile menda in typis nos fugiant vel ut pro veris fals 
vocabula legamus. 

Quae legimus, plerumque simul interna lingua orali prc 
nuntiamus. Aliter lecta multo difficilius intelleguntur, quis 
ut diximus, ideae obiectorum firmius, quam cum scripti 
signis, cum apprehensionibus linguae oralis associatae sun 
ut per eas promptius et certius excitentur. 

*333 Cum igitur lectio et scriptio functiones compositae sint, simul 
compluribus partibus cerebri pendent, quibus simplices functiones cor 
ponentes alligatae sunt. Quare non est opinandum, in cerebro occip 
tali, ubi centrum visuale est, etiam «centrum lectorium' esse, quonia 

videndo legamus; videre enim litteras nondum idem est ac legere. Ne- 
que simpliciter pars centri motorii «centrum scriptorium' habendum 
est; nam pariter litteras formare nondum idem est ac scribere. Sed 
lectio et scriptio maxime per associationes supra expositas efficiuntur. 

Hae associationes a certis quibusdam' partibus cerebralibus pendere 
videntur, et quidem associationes leetoriae a sinistro gyro angulari (sub 
cerebro parietali inter lobum temporalem, parietalem et occipitalem 
sito), scriptoriae autem a parte alia minus nota. 

Locutio oralis seu lingua (Lautsprache, langage orale), 331 3 
modo imperfecto iam in vocibus inarticulatis locum habet, 
si affectus internos gemitu, clamore, interfectionibus com- 
municamus. Perfecta autem locutio oralis est communi- 
catio cogitationum per voces articulatas seu vocabula; quae 
iam diligentius exponenda est. 

Commemoranda praeterea est locutio telephonica et radiophonica, 
quae tamen apte ad oralem revocari possunt, quia vocabula a loquente 
prolata coram audiente iterum reproducunt, et locutio telegraphica, 
quae signa coram legente producit et sub hoc respectu locutioni scrip- 
toriae adnumerari potest. 

*§ 2. De lingua in se spectata 

Cum lingua expressio idearum sit per voces organo cor- 
porali productas, sub respectu psychologico et physiologico 
considerari potest. 

Psychologia linguae. 1. Verum quidem est, homines adul- 335* 
tos multa vel pleraque, quae cogitant, simul locutione 
mentali exprimere vel comitari propter firmas associatio- 
nes, quae inter ideas et vocabula effectae sunt. Nihilominus 

a) Evidens est, cogitare non idem esse ac loqui, sed 
cogitationem sive rationem locutioni antecedere. Falsa igitur 
eorum opinio est, qui linguam ita ortam esse dicunt, ut 
rationi simultanea fuerit et adhuc sit, immo ut rationem 
praecesserit et genuerit. Vocabula sunt signa et quidem con- 
ventionalia idearum, supponunt igitur ideas, quas significant. 

b) Saepe etiam cogitationes sine locutione interna adsunt. 

Id saepe accidit, si de figuris, de rebus geometricis vel 
technicis cogitamus. Neque raro evenit, ut res concipiamus, 
quibus exprimendis apta vocabula inquirimus, sed invenire 
non possumus. Constat' praeterea, surdis mutisque, etsi 
loqui non possunt, atque ipsis infantibus, antequam loqui 

didicerunt, ideas non deesse. Etiam qui propter laesionem 
cerebri vocabula recordari nequeunt, nihilominus ideas re- 
• rum habent et signis externis manifestant. 

2. Licet igitur ad aliqua cogitandi initia usus linguae 
necessarius non sit' tamen homo ad convenientem mentis 
explicationem pervenire nequit, nisi lingua, aliorum imprimis, 
adiuvetur. Etenim nisi mentis attentio aliorum instructione 
vel saltem excitatione regitur, nisi aliorum experientia ei 
cultura intellectualis communicatur, difficillimum est, ui 
mens, qualis nunc est, ex se sola notiones universales 
recte formare, distinguere, coniungere vel disiungere, idea- 
rum confusiones corrigere, debitam experientiam comparare, 
res communes vitae et veritates altiores rite intellegere 
valeat. Quod ex se clarum est. Praeterea surdis com- 
probatur, qui, nisi peculiari arte instruuntur, facultates 
mentales satis explicare non possunt (etsi ab aliis locu- 
tione gesticulari iuventur). Idem denique in pueris illis 
cernitur, qui prima aetate in solitudinem aberrarunt ibiqus 
adoleverunt; qui vix ad aliquam intellegentiam humanan 
pervenerunt. 

*336 3. In loquendo complures actus psychici concurrunt. U 

arbor vocabulo bevbpov exprimatur, requiritur, ut adsi 
idea obiecti exprimendi et associetur duplex apprehensis 
reproducta seu „ imago “ vocabuli, tum auditiva vocabul 
auditi tum motoria vocabuli pronuntiandi. Harum appre 
hensionum recta associatio exercitio acquirenda est. Puer 
initio voces inarticulatas proferre gaudent, in quibus prae 
valent a, w, p, m; postea imitandi studio excitati etian 
vocabula proferunt, quae cum certis obiectis ab aliis coniung 
animadvertunt, deinde inter apprehensiones indicatas firmi 
efficitur associatio. In adultis loquendi et scribendi peritis a< 
enumeratas apprehensiones saepe etiam repraesentatio vo 
cabuli scripti et motus muscularis scriptionis adiunguntui 

*337 Physiologia linguae. Organum praecipuum linguae est lanjm 
(Kehlkopf). Larynx est pars suprema tracheae (Luftrohrc 
trachee-artere), in anteriore parte colli sita et composita e: 

compluribus cartilagi- 
nibus (Knorpel, fig. 

1 1 ), quae musculis ver- 
sus invicem moveri 
possunt. In canali la- 
ryngis duae elasticae 
membranae seu chor- 
dae vocales sunt 

(Stimmbander, fig. 25) Fi?- 25. Larynx 

PY lafprihnc in ■ Sectio longitudinalis — 11 Larynx desuper 

ex lateribus m medium inspecta — 2 chordae vocales —3 orificium 

prominentes et ita — 1 „ chordae vocales falsae" 
super tracheam expansae, ut in medio rimam relinquant, 
» orificium vocale “ (Stimmritze, glotte), per quod aer in- 
spiratus et respiratus transmittitur. Hoc orificium ordinarie 
satis amplum est. Quando loquimur, membranae inter se 
proprius accedunt et orificium angustum faciunt, ut in aere 
transmisso et in membranis vibrationes rhythmicae effician- 
tur, quibus sonus producitur. Soni varii oriuntur, prout 
membranae varie instar chordarum intenduntur. Larynx 
enim comparari potest cum fistula ita instructa, ut non 
sicut aliae fistulae unum tantum sonum, sed multos edere 
queat, quatenus cartilaginibus movendis in varias fistulas 
converti potest. 

Praeter laryngem et praeter tracheam, bronchos, pul- 
mones, pectus, quae etiam, dum larynx sonos edit, simul 
vibrant itaque sonos augent, ad voces producendas os et 
nares concurrunt. His elementa oralia, nempe vocales et 
consonantes, articulata efficiuntur. Vocales, quae veri soni 
sunt, in larynge producuntur, sed per os varie formatum 
suas specificas differentias sortiuntur. Consonantes, quae 
potius strepitus quam soni sunt, potissimum in ore et na- 
ribus producuntur; pro loco et modo productionis distin- 
guuntur consonantes gutturales k, g, j, linguales t, d, s, 
n, 1, z, labiales p, b, w, m, tremula r etc. 

Intensitas soni ab amplitudine vibrationum, proinde a 
vi pendet, qua aer per laryngem expellitur. Altitudo nu- 
mero vibrationum proportionalis est; sonus igitur eo altior 

est, quo breviores sunt chordae vocales et quo magis in- 
tenduntur. Idcirco pueri et feminae, qui minorem laryn- 
gem et breviores membranas habent, altiores sonos edere 
possunt quam viri. Cum corpus crescit, chordae longiores 
fiunt et vos profundior evadit. 

333 Musculi, quibus organa vocis moventur, nervis excitan- 
tur. Ex subtilibus perceptionibus kinaestheticis in loquendo 
discimus, quaenam musculorum intensio singulis vocibus 
diversaeque sonorum altitudini et intensitati respondeat. 
Ut igitur subtiles isti motus musculares recte determinen- 
tur et producantur, opus est, ut cum ideis rerum, quas 
exprimere intendimus, prompte associentur reproductae illae 
perceptiones kinaestheticae singulis motibus corresponden- 
tes seu „ imagines motoriae". Si haec associatio aliqua 
laesione nervea tollitur, aphasia motoria (Wortstummheit), 
oritur. Aphasia motoria, quae varios gradus admittit, in eo 
consistit, quod vocabula formari nequeunt, non quidem 
propter defectum organorum motoriorum, sed quia ima- 
gines motoriae vocabulorum non associantur: homo scit, 
quid dicere velit, sed nescit, quomodo organis vocalibus 
utatur. Aphasia motoria distinguenda est a loquendi in- 
capacitate proveniente ex defectu organorum motoriorum 
(musculorum vel centrorum nerveorum); ex tali defectu 
oriuntur haesitatio linguae, balbutiendi consuetudo aliae- 
que „ dysarthriae" usque ad completam alaliam. Communi- 
ter admittitur celebris sententia primum a Broca statuta, 
aphasiam motoriam potissimum oriri laeso tertio gyro lobi 
frontalis, qui propterea regio Brocana appellatur. Ex eo for- 
tasse concludi potest, hanc regionem esse ^centrum vocale" 
hoc sensu, quod sit sedes imaginum motoriarum linguae. 
*’g 3 9 Ad linguam auditam intellegendam requiritur, ut cum 
auditis vocabulis ideae obiectorum associentur (et ut scia- 
tur, eas illis vocabulis significari). Sublata hac associatione 
aphasia sensoria oritur (Worttaubheit) in eo sita, quod quis 
vocabula audita non iam intellegit. Hic defectus pariter 
varios gradus admittit. Aphasia sensoria magna ex parte 
lobo temporali affixa est. 


Si quis scriptas litteras vocabulaque videre quidem, non 
autem intellegere potest itaque legere nequit, quia propter 
defectum cerebralem cum apprehensis signis scriptis non 
iam ideae obiectorum associantur, alexia oritur (Wortblind- 
heit). Incapacitas autem ad scribendum ex eo emanans, 
quod associatio deficit inter ideas rerum et imagines mo- 
torias scriptorias, agraphia appellatur: homo nescit, quo- 
modo ad scribenda vocabula manus movere debeat. Acci- 
dere potest, ut quis scribere queat, a se scripta autem 
legere nequeat, et vicissim ut quis legere possit, attamen 
scribere nequeat. 

Nota. 1. Itaque locutio oralis eiusque intellegentia et pariter scriptio -140* 
eiusque lectio functiones compositae sunt, ad quas eaedem operationes 
psychicae varie sociatae concurrunt. Apposita fig. 26 has operationum 
complexiones ostendit. 

Litterae C MO A MS significant 
quatuor operationes ad illas func- 
tiones compositas concurrentes et 
simul earum centra nervea, in quan- 
tum talia centra locum habent ; li- 
neae autem mutuas operationum as- MO 
sociationes designant. C significat 
conceptus obiectorum, quae loquen- 
do vel scribendo exprimuntur, et 
simul eorum centrum, in quantum 
in conceptibus centrum locum ha- 
bet (n. 204). MO significat imagi- 
nes motorias vocabulorum oralium 
et centrum eorum, A imagines 

auditivas vocabulorum oralium earumque centrum, MS imagines mo- 
torias vocabulis scribendis respondentes, secundum quas motus manuum 
determinantur, et eorum centrum („centrum scriptorium"). L denique 
significat imagines visuales legendarum litterarum et vocabulorum ea 
rumque centrum („leetorium“). 

In loquendo igitur concurrunt C-A-MO-os: conceptus excitat ima- 
ginem auditivam vocabuli et (per eam) imaginem motoriam oris, se- 
cundum quam motus orales determinantur. 

In intellegenda lingua concurrunt auris-^-C: auditum vocabulum ex- 
citat imaginem auditivam et haec conceptum. 

In scribendo concurrunt C-A-MO-J/S-manus: conceptus excitat ima- 
ginem auditivam vocabuli, quia, quod scribimus, antea intus audire 
solemus; deinde excitatur imago motoria oralis, quia vocabula scribenda 
antea mente in elementa sua resolvimus, quorum plerumque imagines 


') Cf. Frobes, Exper. Psychologie II 3 (1929) 46. 
Donat. Psychologia' 15 

motoriae reproducuntar; postremo excitantur imagines motoriae scrip- 
toriae singulis litteris respondentes, secundum quas denique manus 

moventur .... . 

In legendo concurrunt oculus -L A C .- signa oculis visa imagine- 

suas visuales excitant, quae imagines auditivas vocabulorum et per eas 
conceptus adducunt, nam firmior et facilior videtur esse associatio 

indirecta L A-C quam directa L C 

Itaque viae associativae, sicut figura docet, ita discurrunt, ut una 
laesa esse queat integra manente altera Quare intellectio linguae, 
scriptio, lectio non semper simul impeditae sunt E g in aphasia 
motoria facultas scribendi plerumque manet etsi via C-MO impedita 
est, tamen ex C etiam alia via ad MS ducit. Pariter fieri potest, ut 
quis alta voce legere, non autem sponte loqui possit: C non iam ex- 
citat MO. attamen via L-MO integra est 
*341 2 Menda ordinaria in loquendo, scribendo, legendo 1 ) generatim es 

his potissimum causis psychicis emanant- 

a) Recto vocabulo aliud simile substituitur et quidem plerumque 
tale, quod frequentius usurpatur, e g loco mulus legitur malus. 

b) Aequalia elementa se invicem impediunt, quia eorum distinctis 
aliquam difficultatem parit Ideo verba aliis similia non raro omit- 

c) Ex „perseveratione“ elementum praecedens postea denuo se in 
gerit (Artrillerife) vel subsequens iam antea se intrudit (replublicanus) 
Etenim ante actionem loquendi vel scribendi iam cum priore etiaa 
sequens pars mente apprehenditur, quae vitiosa perseveratione se ingerit 

*§ 3 De origine linguae 

*342 Vera senlenUa Non haec nobis quaestio proposita est 
quomodo singula individua linguam addiscant vel qua ra- 
tione diversae linguae nationales per aetates formatae sint 
sed quomodo primum lingua generi humano advenerit set 
prima vocabulorum inventio et ad .obiecta significanda de 
putatio facta sit. Plurimorum nunc opinio est, hominen 
non immediate a -Deo creatum esse, sed ex bruto descen 
disse,' proinde aliquando sine ratione et lingua fuisse. E: 
quo multi concludunt, linguam non fuisse opus rationi: 
humanae, sed simul cum ratione vel etiam ante rationen 
ortam esse. 

I Certum est, linguam oriri non potuisse absque ratione 
Nam voces orales elementa linguae fiunt, quatenus ad re 
significandas eliguntur; quae signorum deputatio sine ra 
tione fieri non potuit. Etiamsi igitur Deus ipse primi 

l ) Versprechen, Verschreiben. Verlesen 

hominibus vocabula immediate indidisset, sine ideis haec 
vocabula ut signa adhibere non potuissent. 

Sed non ita necesse est originem divinam admittere, 
ut negemus, ipsos homines potuisse linguam sibi comparare. 

Si enim supponimus, id quod ratio necessarium fuisse per- 
spicit et revelatio docet, primos homines a Deo in statu 
perfecto creatos et specialibus auxiliis dotibusque instructos 
fuisse, ad dignitatem naturae humanae servandam omnino 
tenendum esse videtur, rationem humanam, adiutam ali- 
quo auxilio divino, potuisse linguam, imperfectam saltem, 
sibi comparare. Etenim non apparet, cur id facultatem 
eius penitus superet. Nam eadem ratio humana perpetuo 
linguas perficit, nova vocabula et vocabulorum modificationes 
creat, accurationem significationis auget. Porro narratur 
(a Steinthal, Gabelentz, Taine), interdum etiam pueros, 
cum linguas discere coeperint, novis linguis construendis 
quaedam initia fecisse. , 

2. Utrum re vera parentes generis humani linguam con- 
struxerint an vero a creatore eam menti inditam acce- 
perint, sola ratione ostendi non potest, sed praecipue 
quaestio theologica est, de qua potissimum Liber Genesis 
consulendus est. Aliqua humana cooperatio in eligendis 
et formandis vocabulis sane admittenda est (cf. Gen 2, 19), 
quippe quae tum naturae linguae ex signis arbitrariis com- 
positae tum consuetudini providentiae divinae congruit, 
quae, ubicumque fieri potest, creatis viribus agendum re- 
linquit, quod agere possunt. 

3. Neque in primis vocabulis determinandis ratio divina 343 * 
sive humana temere egit. Sed absque dubio illam con- 
sonantiam attendit, quae saepe inter res et voces inveniri 
potest. Etenim etiam in locutione gesticulari cernimus 
illos gestus electos esse et adhuc eligi, qui cum rebus 
significandis conexionem habent (n. 328). Similis conso- 
nantia in vocabulis esse potest et adhuc invenitur. Huc 
spectant v. g. nomina onomatopoetica sonos naturales imi- 
tantia (indogerm. bhrag-frangere-brechen, murmurare, klap- 
pern) et consonantia symbolica, veluti reduplicatio itera- 

15* 

tionem, pluralitatem, intensitatem signitieans (volvo, quis- 
quis ; in lingua sinens, gin - homo, gin gin - unusquisque ; 
ula [Hawaii] - rubrum, ula ula - purpureum). Supponendum 
est, talem consonantiam, quae nunc iam per aetates fere 
deleta est, in primis vocabulis eligendis neglectam non 
esse. Etiam pueri loqui incipientes saepe signa oralia imi- 
tatoria adhibere solent. 

344 Falsae sententiae. Aliis sententiis nunc fere commune est, ut 
supponant, hominem a bruto oriundum esse ideoque aliquan- 
do sine ratione fuisse et demum per linguam ens rationale 
fact um esse. Quae evolutionismi assertio non solum gra- 
tis statuitur, sed etiam omnino falsa est. Ortum autem 
linguae variis modis explicare conantur. 

Epicurus, Renan, Guil. v. Humboldt linguam ex quodam 
mentis instinctu natam esse putant; homines loqui, sicut 
canes latrent, asserit Epicurus. Concedi quidem potest, 
formationem linguae ex inclinatione naturali prodiisse, quae 
tamen caecus instinctus non est. Praeterquam quod id 
gratis asseritur atque rationali hominis naturae contrarium 
est, si instinctus causa linguae esset, non posset esse tanta 
linguarum diversitas et mutatio, sed sicut in aliis actioni- 
bus instinctivis uniformitas adesset et stabilitas; quae enim 
ex instinctu fiunt, difficile mutantur. 

Alii linguam per quendam mechanismum psychicum ex 
rudibus sonis et clamoribus irrationalibus paulatim ortam 
esse volunt, et quidem alii ex interiectionibus, imitationibus 
onomatopoeticis sonorum, alii ex „ clamoribus concomitan- 
tibus", quos homines primitivi inter laborandum protulerint 
(doctrina .synergastica*, Max. Mulier), alii denique ex voci- 
bus, quibus homines primitivi affectus cum necessitate psy- 
chica manifestaverint; et quidem Steinthal, Lazarus, Wundt 
existimant, hoc ita factum esse, ut affectus ipsi mechanico 
quodam modo in organis vocalibus per motus reflexos 
voces excitaverint 1 ). — Tales sententiae sustineri nequeunt. 

i) Hos motus reflexos Wundt vocat .Lautgebarde*. Wundt inter omnes 

maximo cum apparatu scientiflco evolutionem linguae humanae ex initiis 

beluinis ostendere conatur in opere Volkerpsychologie 1“ (H)U) 11“ (1912). 

Praetermissa enim falsa suppositione, quae hominem e statu 
irrationali ascendisse tenet, praetermisso pariter isto in- 
credibili mechanismo psychico talis affectuum manifestatio 
non alia expressio oralis esset, quam quae in brutorum 
ululatu et cantu invenitur, a quibus bruta numquam ad 
linguam perveniunt. Praeterea notandum est, radices lin- 
guarum antiquissimarum, v. g. sanscriticae, non interfec- 
tiones vel sonorum imitationes significare, sed res, actiones, 
qualitates. 

Sententiae allatae ita describuntur. „ Plane mihi persuasum est“ in- 
quit Guil. v. Humboldt, .linguam immediate hominibus inditam esse, 
nam opus rationis suae cum clara conscientia esse nequit. Comparatio 
fleri possit cum naturali animalium instinctu et lingua appellari possit 
intellectualis instinctus rationis." 1 ) ,Homo“, inquit Benan, „sicut 
naturaliter cogitatione, ita naturaliter loquela praeditus est'.* 2 ) Lazarus 
scribit: „Iure merito affirmare licet, . . animam nullam per corpus im- 
pressionem accipere, nullum motum efficere, quin simul organismus in 
sonos prorumpat. Isti soni simul cum sentimentis, perceptionibus etc. 
prolati, primitivae illae et naturales voces sunt elementa linguae." 3 ) 
Wundt ait: .Sententia miraculum [i. e. divinam linguae originem] sta- 
tuens tantum relinqui potest, si homo non tamquam creatura a re- 
liquo mundo separata concipitur, sed ut ens, quod in eo et cum eo 
factum est id, quod est. ' In hac suppositione autem ratio et lingua 
sicut homo ipse factae sunt per evolutionem, quae numquam sistit et 
in qua ambae tam arcte coniunctae sunt, ut eas separatas cogitare 
absonum sit.* 1 ) M. Mulier contendit, .linguam et cogitationem, etsi 


b .Die Sprache mufi meiner vollen Uberzeugung nach ais unmittel- 
bar in den Menschen gelegt angesehen werden, denn ais Werk seines 
Verstandes in der Klarheit des Bewufitseins ist sie durchaus unerklar- 
bar. Man konute dabei an den Naturinstinlct der Tiere erinnern und 
die Sprache einenjntellektuellen der Vernunft nennen.* Abhaudlungen 
uber die Sprachwissenschaft Nr. 13. — 2 ) .L’homme est naturelle- 
ment pariant, comme il est naturellement pensant.* De 1’ origine du 
langage 3 (1858) 91. — 3 ) .Man kann demnach mit vollem Recht be- 
haupten, dafi die Seele keinen Eindruck dureh den KOrper empfan- 
gen, keine Bewegung dureh ihn vollziehen wird, ohne dab der Orga- 
nismus dabei zugleich in TOhen ausbrieht. Und diese unwillkur- 
lich in Begleitung der Gefiihle, Anschauungen etc. hervorgebrachten 
Tone, diese ursprunglichen und rein naturlichen Laute sind eben die 
Elemente der Sprache.* Das Leben d. Seele (1856) II 72 ss. — 4 ) .Der 
Standpunkt der Wundertheorie kann nur aufgegeben werden, wenn man 
den Menschen nicht ais ein Geschopf auBerhalb der ubrigen Schopfung 
betrachtet, sondern ais ein Wesen, das in ihr und mit ihr das ge- 
worden ist, was es ist. Dann sind aber Vernunft und Sprache, ge- 
rade so wie' der Mensch selbst, Erzeugnisse einer Entwicklung, in der 
beide so eng aneinander gebunden sind, dafi sie getrennt zu denken . . 
keinen Sinn haben wiirde.* Volkerpsychologie, Die Sprache II 3 (1912) 631. 

distingui possint, tamen separari non posse, neminem vere cogitare, 
qui non loquatur, neminem loqui, 'qui non cogitet*; „hoe tantum con- 
tendo”, inquit, .cogitationem exsistere non posse absque signis et signa 
nostra praecipua esse verba*. 1 ) 

345 De mufafionibus linguoe. Lingua, postquam orta est, non 
semper eadem permansit, sed mox varias mutationes passa 
est, et mutatur adhuc lente quidem, sed continuo. Muta- 
tae enim sunt et adhuc mutantur voces (Lautwandel) ; con- 
fer e. g. frater -brother-Bruder. Mutatur vocum signifi- 
catio (Bedeutungswandel) ; e. g. ex radice ters (torreo) deri- 
vatur testa, quae vox primum significat vas fictile, deinde 
caput (tfite). Factae et mutatae sunt formae grammaticae 
vocabulorum et propositionum; etiam genera masc., fem., 
neutr., modi verborum, formae attributi et complementi 
abverbialis, grammatica subordinatio propositionum pau- 
latim orta esse videntur; suffixa denique et praefixa, quae 
casus, genera, modos, tempora designant, ex pronominibus, 
nominibus, verbis ahisque vocabulis appositis effecta sunt ete. 2 ) 

Hac ratione paulatim complures linguae, plus minusve 
diversae pro diversis psychophysicis populorum proprie- 
tatibus, effectae sunt. Historia linguarum tantum usque ad 
antiquas linguarum stirpes, non vero ad unam communem 
linguam originalem pertingere valet. 

Spectata formatione distingui solent linguae isolatoriae, agglutina- 
toriae, flexoriae. Linguae isolatoriae _x radicibus constant, quae sine 
flexione vel coniunctione iuxtaponuntur, rerum autem relationes diversa 
vocabulorum positione vel accentu exprimuntur; e. g. in lingua sinensi 
gin significat Mensch, kiai totum, inde gin kiai omnes homines. 
Linguae agglutinatoriae adiungunt radicibus, plerumque immutatis, 
affixa; e g.' all-hat-ok, ego possum stare (hungar). Linguae flexoriae, 
‘ quales sunt indogermanieae et semiticae, radices mutant, ut conspici- 
tur in frango-fregi, Xsiitco-XeXoiaa, in declinationibus et coniugationi- 
bus. Linguae isolatoriae paulatim in agglutinatorias et agglutinatoriae 
in flexorias transeunt, flexoriae autem sensim iterum flexionibus ab- 


>) . that language and thought, though distinguishable, are insepa- 

rable, that no one truly thinks who does not speak, and that no one 
trulv speaks who does not think* , „A11 I maintain is, that thought 
cannot exist without signs, and that ourmost important signs are words.* 
Science of' Thought 63 58. Cf. Giesswein, Die Hauptprobleme d. Sprach- 
wissenschaft (189*2) 159. — 2 ) Cf. Logicam, De formis grammaticis vo- 
cabuli et propositionis. 


iciendis ad linguas isolatorias accedere solent; eiusmodi initia clare in 
lingua anglica apparent. Stabilitatem linguarum scriptio et litteratura 
magnopere iuvant. 

Caput IV 

0e appetitu hominis 

Au 1 De natura appetitus in genere 

Scholastici duplicem atque tantum duplicem, cognoscendi 346 
videlicet et' appetendi, facultatem psychicam distinguunt 
Quae divisio non tantum communi hominum sensui con- 
gruit, sed revera omnis actio psychica, ut ex dicendis clarius 
apparebit, ad alterutrum genus reduci potest (n. 73). lam 
ad appetendi potentiam accedentes non separatim de ap- 
petitu sensitivo et rationali tractabimus, sed, postquam de 
sensu et intellectu agentes sufficienter discrimen vitae sen- 
sitivae et intellectualis explicavimus, magis coniunctim de 
utroque appetitu tractare' possumus. 

1 Omnia ex natura sua ordinata sunt in bonum suum 
sive m id, quod iis conveniens est, quod eorum perfec- 
tionem. conservat vel auget. Nam quia res non aliter nisi 
per perfectionem suam sunt et durant, earum finis proxi- 
mus, in quem a natura ordinantur, is est, ut hanc suam 
perfectionem conservent et augeant, ultimus autem finis, 
ut hac ratione Dei bonitatem participent, ad quam parti- 
cipandam et manifestandam omnis creatura ultimo desti- 
nata est lam igitur haec inclinatio rebus omnibus a na- 
tura indita, qua sine cognitione in finem et perfectionem 
sibi convenientem ordinatae sunt et tendunt, appetitus na- 
turalis vocatur; qui igitur nihil est nisi ipsa rei natura, 
quatenus suum bonum conaturale exigit. Ita semen evo- 
lutionem suam, intellectus cognitionem, oculus lucem, ra- 
dices arboris aquam appetere dicuntur. Ex quo apparet, 
hanc ordinationem naturalem tantum sensu improprio et 
metaphorico „ appetitum” dici, quod nempe res sic se ha- 
beant, quasi appeterent. 

347 Actuatio vitalis et quasi elocutio huius naturalis ordina- 
tionis ,in bonunt in viventibus cognitione praeditis est 
appetitus vitalis sive proprie dictus (Begehrungs-, Strebe- 
vermogen, appetit). Appetitus vitalis est potentia animae, 
qua per . actus elicitos in bonum cognitione apprehensum 
inclinatur. Doctrina communis scholasticorum, clarae ex- 
perientiae innixa, docet, in homine duplicem esse appetitum 
vitalem, sensitivum et rationalem; sensitivus sequitur cogni- 
tionem sensitivam, rationalis vero intellectualem. .Cuilibet 
enti", inquit s. Thomas, .competit appetere suam perfec- 
tionem et conservationem sui esse, unicuique tamen se- 
cundum suum modum: intellectualibus quidem per volun- 
tatem, animalibus per sensibilem appetitum, carentibus vero 
sensu per appetitum naturalem." 1 ) 

Eleganter idem s. Doctor ostendit, in omnibus cognoscentibus prae- 
ter naturalem oportere etiam appetitum vitalem inveniri. .Quamlibet 
formam sequitur aliqua inclinatio . . Forma autem in his, quae co- 
gnitionem participant, altiori modo invenitur quam in his, quae co- 
gnitione carent. In his enim, quae cognitione carent, invenitur tan- 
tummodo forma ad unum esse proprium determinans unumquodque, 
quod etiam naturale uniuscuiusque est. Hanc igitur formam naturalem 
sequitur naturalis inclinatio, quae appetitus naturalis vocatur. In ha 
bentibus autem cognitionem sic determinatur unumquodque ad proprium 
esse naturale per formam naturalem, quod tamen est receptivum spe- 
cierum aliarum rerum . . Sic anima hominis fit omnia quodammodo 
secundum sensum et intellectum . Sicut igitur formae altiori modo 
exsistunt in habentibus cognitionem supra modum formarum natura- 
lium, ita oportet, quod in eis sit inclinatio supra modum inclinationis 
naturalis, quae dicitur appetitus naturalis. Et haec superior inclinatio 
pertinet ad vim animae appetitivam, per quam aDimal appetere polesi 
ea, quae apprehendit. “ a ) 

34 f, 2. Hinc discrimen inter cognitionem et actum appetitus 

vitalis intellegitur. Cognitio imago est, qua obiectum in- 
tentionaliter recipitur et quasi reproducitur, actus vero ap- 
petitus inclinatio in obiectum est. .Cognitio", ait Angeli- 
cus, „est, secundum quod cognitum est in cognoscente: 
appetitus autem est, secundum quod appetens inclinatur 
in ipsam rem appetitam." Ideo .operatio apprehensivae 
virtutis assimilatur quieti, operatio autem virtutis appetiti- 


>) C. gent. I 72. - 9 ) I q. «0 a.l. 

vae magis assimilatur motui.* .Inde est, quod philosophus 
ponit circulum quendam m actibus animae, secundum sci- 
licet quod res, quae est extra animam, movet intellectum 
et res intellecta movet appetitum et appetitus tunc ducit 
ad hoc, quod perveniat ad rem, a qua motus incepit." 1 ) 

3. Antiqua controversia fuit, sitne perfectius cognoscere 34D 
an appetere vel sitne intellectus an voluntas potentia ho- 
minis perfectior. Thomistae Aristotelem et Thomam se- 
quentes pro intellectu stabant, scotistae vero cum veteri 
schola augustiniana pro voluntate. Distinguendum videtur. 

a) Voluntas perfectior est intellectu, a) quatenus volun- 
tatis est prosequi et obtinere perfectionem finemque, ad 
quem homo a natura ordinatus est. A consecutione autem 
finis pendet perfectio tum omnis naturae tum etiam ho- 
' minis, quia ens, quod finem consequitur, tale est, quale 
esse debet, i. e. perfectum. Proinde etiam hominis potis- 
sima et simpliciter dicta perfectio, moralis nempe, ab acti- 
bus voluntatis pendet. — 8) Propterea etiam voluntatis 
est reliquas potentias et ipsum intellectum ad agendum 
applicare vitamque regere, ideo, , qui plus pollent volun- 
tate, etsi intellectu minus valent, in rebus quoque huma- 
nis • potiores partes obtinere solent. y) Denique voluntas 
libera est. 

Vitiosus igitur est ille mtellectualismus immoderatus inul- 
tarum nationum, praesertim Europae, qui fere tantum vi- 
res intellectus excolit et m mentis cultura totam culturam 
humanam sitam esse existimat voluntatis cultura nimis 
neglecta. 

b) Intellectus perfectior est voluntate, a) quatenus co- 
gnitio, utpote intentionalis obiecti reproductio, actio subti- 
lior est quam motus prosecutionis in obiectum, — p) Vo- 
luntas ab intellectu pendet, non solum quia actus volun- 
tatis cognitionem supponit, sed etiam quia intellectus radix 
voluntatis eiusque libertatis est. 

Itaque una ex parte actus intellectus subtilior est actu 
voluntatis. Sed altera ex parte homo per voluntatem, qua 

*) 1 q 16 a. 1 ; q. 81 a. 1 ; De ver. q. 1 a. 2. 

in obiectum inclinatur et obtectum quasi amplectitur suum- 
que facit, magis quam per intellectum bonitatem et prae- 
stantiam, attamen etiam vilitatem et inordinationem obiecti 
participat Hac ratione praeclare Thomas dicit: „ Quando 
res, in qua est bonum, est nobilior ipsa anima, in qua est 
ratio intellecta, per comparationem ad talem rem voluntas 
est altior intellectu- Quando vero res, in qua est bonum, 
est infra animam, tunc etiam in comparatione ad talem 
rem intellectus est altior voluntate. Unde melior est amor 
Dei quam cognitio; e contrario autem melior est cognitio 

rerum corporalium quam amor.” 1 ) 

Ut natura appetitus melius elucidetur, imprimis expo- 
nendum est, quale sit eius obiectum formale. Omnis enim 
potentia obiecto formali specificatur 

Th 12 Obiectum appetitus est bonum apprehensum. 

350 Declar. Bonum, quod obiectum appetitus esse dicitur, 
idem est ac conveniens . 2 ) Diverso autem modo aliquid con- 
veniens esse potest Omne ens imprimis sibi ipsi conveniens 
est, quatenus se constituit. Deinde cum altero convenien- 
tiam habet et quidem vel per se ipsum, quatenus propter 
similitudinem, amicitiam aliamve coniunctionem quasi unum 
cum illo est, ut amicus cum amico, sive quatenus ut per- 
fectio alteri inhaeret, ut sanitas, vel alteri per aliud con- 
veniens est, scilicet per utilitatem seu delectationem, quam 
confert, ut medicina per sanitatem. Bonum apprehensum 
dicitur obiectum appetitus, quia sufficit, ut aliquid tam- 
quam bonum apprehendatur, licet fortasse in se bonum 
non sit 

Itaque asseritur, bonum conveniens esse obiectum for- 
male et rationem moventem cuiuslibet actus appetitus, ut 
nullus sit actus, qui non tendat in bonum seu cuius moti- 
vum non sit bonum. 

351 Demoust. Experientia docet, semper rationem moven- 
tem appetitus esse bonitatem seu rei convenientiam nobis- 

i) \ q. 82 a . 3. — ■ 2 ) Ct. Ontologiam, De bonitate. 


cum. Nam appetitu aliquid aut prosequimur amando, desi- 
derando, sperando et similibus actibus aut aversamur odien- 
do, fugiendo 9 timendo et actibus similibus. Iam vero 

a) Actus prosecutionis semper in bonum sive conveniens 
appetenti feruntur. Nam aut alium amamus aut nos ipsos. 

Si nos, certe nos propterea amamus, quia sumus nosme- 
tipsi seu nobis maxime convenientes. Si alium amamus, 
experientia teste eum propterea complacentia vel amore 
prosequimur, quia nobis cognatus, amicus aliisve modis con- 
iunctus est sive propter suam praestantiam, benignitatem, 
affabilitatem tamquam unus nobiscum et quasi alter ego 
itaque pariter ut conveniens apprehenditur, vel saltem quia 
actum appetendi ipsum aliqua ratione nobis convenientem, 
e. g. decentem et generosum, apprehendimus. Conscii no- 
bis sumus, nos non posse quidquam amore amplecti, quod 
vel ut malum vel omni ex parte alienum nobis seu indif- 
ferens nullaque ratione conveniens apparet. Ideo quando 
nos aliosve ad rem appetendam movere volumus, in hoc in- 
cumbimus, ut rei bonita,tem sive convenientiam ostendamus. 

b) Actus aversionis directe quidem in malum feruntur, 
quod nempe aversantur. Sed malum aversantur propter 
bonum oppositum, in quod igitur indirecte feruntur. Nam 
malum aversantur, quia malum i. e. privatio boni est, ideo 
propter bonum, quod indirecte prosequuntur, e. g. morbum 
propter valetudinem, qua morbus privat, contumeliam prop- 
ter honorem, quo spoliat. 

2. A priori, a) Appetitus naturalis certe non tendit nisi 352 
in rem propriae naturae convenientem; provenit enim ex 
ordinatione rei ad perfectionem et bonum suum. Iam vero 
appetitus vitalis entibus cognoscentibus ad perfectius 'ap- 
petendum datus est, ut scilicet hanc naturalem ordinationem 
in propriam perfectionem et bonum vitaliter, actibus elici- 
tis, exercere possint; est quasi vitalis expressio appetitus 
naturalis. Sicut flos appetitu naturali ad lucem se conver- 
tit, qua indiget, ita homo appetitum vitalem accepit, ut, 
quae vitae suae necessaria et convenientia sunt, percipiat, 

appetat, quaerat. Ergo eius obiectum est etiam bonum con- 
veniens apprehensum. 

Aliter: Appetitus vitalis est facultas substantiae, ideo 
ipsi eiusque ordinationi in propriam perfectionem et bonum 
inservit. 

b) Idem ostendit natura actus prosecutionis. Prosecutio est 
tendentia appetentis ad coniunctionem obiecti amati secum 
tamquam rei ad se pertinentis. Simplex consideratio actus 
id ostendit: idem manifestant nomina .prosecutio, appeti- 
tus, tendentia" et actiones amplectendi, attrahendi, ac- 
cedendi, quibus actus amoris extrinsecus se prodit. lam 
vero ratio movens talis actus non potest alia esse nisi rei 
convenientia cum appetente. Idem enim est: , actus prose- 
cutionis tendit in obiectum tamquam ad appetentem per- 
tinens 1 et , ratio eius movens est convenientia cum appe- 
tente seu bonitas 1 . 

353 3. Eadem est constans scholasticorum cum Aristotele doctrina. Ce- 
lebre est illud Aristotelis: „ bonum est, quod omnia appetunt" 1 )- S. Tho- 
mas autem perpetuo sic disserit: „ Omnis appetitus non est nisi bom. 
Cuius ratio est, quia appetitus nihil aliud est quam quaedam inclinatio 
appetentis in aliquid. Nihil autem inclinatur nisi in aliquid simile et 
conveniens “ 1, 2 q. 8 a. 1. „ Amoris proprium obiectum est bonum. 
Unicuique autem est bonum id, quod est sibi conaturale et proportio- 
natum/ Ib. q. 27 a. 1. ,Id, ad quod agens teudit, oportet esse con- 
veniens ei; non enim tenderet in ipsum nisi propter aliquam conve, 
nientiam ad ipsum. Quod autem conveniens est alicui, est illi bonum.” 
C. gent. III 3. .Unumquodque amamus, in quantum est bonum no- 
strum/ In Dionys. De div. nomin. c. 4 1. 9. .Obiectum movens vo- 
luntatem est bonum conveniens apprehensum; unde si aliquod bonum 
proponatur, quod apprehendatur in ratione boni [i. e. perfecti], non 
autem in ratione convenientis, non movebit voluntatem/ De malo 
q. 6 a. 1. 

354 Ad obiectiones, quae fleri possunt, haec nota. Ex dictis colligitur, 
appetitum posse quidem abstinere ab actuali prosecutione boni, sed 
non posse id aversari. Neque malum ut malum amplecti potest. Ac- 
cidit quidem, ut homines aliis mala et sibi ipsi mortem exoptent et 
inferant, immo potest homo peccare velle ex amore peccati; sed haec 
omnia tantum sub ratione alicuius boni, quod illis malis afferri appre- 
hendit. Neque voluntas, ut libertatem ostendat, malum ut malum pro- 
sequi potest; propter libertatem suam potest quidem velle, quod pta- 


q Ai6 v.aXmq d 7 Tcpr'|vavTO x' ccyaOov, ou Tiavx erpiexai, Eth. Nic. 1 1 
i 1094 a 2). 

eet, sed tantum intra fines obiecti sui formalis, non extra eos, i. e. 
tantum bonum. 

De causalitate finali, quam bonum in actum appetitus exercet, con- 
fer Qntologiam, De causa finali. 

Iam paucis discrimen duplicis appetitus exponendum est, ut deinde 
iterum ad communem utriusque considerationem revertamur. 

Ait. 2. Be duplici hominis appetitu 

§ 1. De appetitu sensitivo 

t 

Recentes psychologi, sicut generatim discrimen vitae sen- 
sitivae et rationalis parum attendunt, ita nullam distinc- 
tionem, entitativam saltem, duplicis appetitus in homine 
agnoscunt, quae tamen sedulo attendenda est. 

Th. 13. Est in homine appetitus sensitivus eiusdem naturae organicae ac 
sensus (1. p.), cuius obiectum est bonum sensibile (2. p.). 

Demonst. 1 . p. Appetitus sensitivus intellegitur facultas 35 ? 
organica appetendi sequens cognitionem sensitivam. Atqui 
talis est in homine. Ergo in homine est appetitus sensitivus 
eiusdem naturae organicae ac sensus. 

Demonst. min. a) Animalia talem appetitum sensitivum 
habent. Sicut enim cognitionem manifestant, ita etiam ap- 
petitum; appetitu aquila cadavera, vulpes gallinas prose- 
quitur. Sed alium appetitum habere non possunt nisi orga- 
nicum sensitivum. Atqui si animalia appetitum sensitivum 
organicum habent, neque homo eo caret. Non enim sup- 
ponendum est, eum vitam sensitivam multo imperfectiorem 
habere ; aliae potentiae sensitivae, quibus animalia instructa 
sunt, etiam in homine inveniuntur et quidem gradu per- 
fectiore, pariter eadem organa nervea. Ergo in homine est 
appetitus sensitivus eiusdem naturae organicae sicut sensus. 

Sed in homine appetitus sensitivus perfectior est, quia 
ex nobiliore anima emanat et voluntatis consortio gaudet. 

b) Nos ipsi in nobis saepe appetitiones vehementiores 
experimur, quae directe affectiones corporales, velut motus 
cordis et irritationes nervorum, commotionem pectoris, ex- 
citant; quae affectiones certe proxime ex appetitu orga- 
nico, non vero spirituali oriuntur. Praeterea causae physio- 

logicae directe actus appetitus determinare et mutare, e. g. 
melancholiam et maniam augere vel e contrario apathiam 
producere possunt; quae causae pariter solum in appetitu 
organico locum habent. 

c) Homo habet cognitionem sensitivam, qua bona sen- 
sibilia percipit. Iam vero sicut omnis cognitio, ita etiam 
sensitiva appetitum eiusdem ordinis postulat. Nam cognitio 
ad fines vitae, proinde cognitio sensitiva ad fines vitae 
sensitivae obtinendos et promovendos ordinatur, nempe ut 
eius bona convenientia percipiat. Propterea autem appe- 
titum exigit, qui cognitionem sensitivam sequens haec bona 
appetat et conquirat; alioquin cognitio naturali suo com- 
plemento careret vitaque sensitiva essentialiter incompleta 
esset. 

Appetitus sensitivus etiam sensualitas vocatur. Attamen hic ter- 
minus plerumque strictiore sensu adhibetur ad significandos illos motus 
appetitus sensitivi, qui rectae rationi adversantur Vocatur etiam con- 
cupiscentia; quae vox pariter plerumque ad motum significandum usur- 
patur. qui in obiectum inhonestum fertur. 

366 Demonst. 2 . p. Obiectum appetitus sensitivi illud bonum 
est. quod ei sensibus proponitur; sequitur enim cognitionem 
sensus. Atqui sensus tantum bonum sensibile et materiale 
proponere potest. Ergo obiectum appetitus sensitivi est 
bonum sensibile. 

Porro sensus tantum bona particularia, non vero bonum 
in communi proponere potest. Ideo appetitus sensitivus 
etiam facile satiari potest, quando pauca illa bona habet, 
quae sensui offeruntur. 

Bonum sensibile potissimum illud est, quod delectationem 
sensibilem praebet, iucundi odores, sapores, gratus calor, 
res molles et similia Bonum honestum, ut pulchritudo, 
amicitia, virtus sensu percipi nequit. Bona utilia autem, 
velut aedificatio nidi, a brutis quidem appetuntur, attamen 
non tamquam utilia cum utilitatis vel finis cognitione; sed 
per instinctum, impulsu affectivo ad utilia propelluntur. 

Aliud discrimen principale inter appetitum sensitivum 
et voluntatem libertas est, qua appetitus sensitivus caret 
quamque solum eatenus participiat, quatenus voluntate 

libera determinatur. Cum autem nemo appetitui sensitivo 
libertatem tribuat, non est, cur data opera eum libertate 
carere demonstremus 

In appetitu sensitivo interdum actus excitantur, qui obtecto sive mo- 
tivo sufficienti carere videntur, e g affectus hilares in mania, angores, si 
forte respiratio vel sanguinis circulatio impeditur Quod ita fieri vide- 
tur. ut primum causae physiologicae perceptiones organicas anxias, 
gratas aliasve producant, quae deinde per quandam Redundantiam ap- 
petitum in similes actus trahunt (vel ita, ut perceptio organica ima- 
ginationem admodum confusam obiecti anxii vel laeti excitet, quae 
ipsa deinde appetitum determinat, ita tamen, ut haec appetitio vehe- 
menter ultra' suum motivum augeatur) 

Actus voluntatis, qui in obiecta supersensibilia feruntur, etiam in 
appetitu sensibili actus congruentes excitant Experimur emm tristi- 
tiam de inlamia. dolorem de peccato amorem Dei appetitum quoque 
sensitivum et quidem vehementer afficere vei inflammare posse Hoc 
non propterea accidit, quia appetitui sensitivo bonum propcrtionatum 
sensibile obversatur eoque bono appetitus tam vehementer trahitur, sed 
potissimum quia actus voluntatis in eum redundat Haec igitur appe- 
titio supersensibilium in appetitu sensitivo per accidens fit, ex redun- 
dantia voluntatis, oon per se quasi appetitus sensitivus ex se in dia 
obiecta feratur, quae sensu proponi nequeunt 

De organo appetitus sensitivi Dubium non est, quin actus 357 
appetitus sensitivi organa interna et quidem maxime cor 
afficiant itaque coi praecipuum organum manifestativwm 
eius dicendum sit Quaeritur autem, quale sit organum 
elicitimm, in quo eius actus eliciantur. Quia facultas or- 
ganica est, actus in aliquo organo eliciuntur et insunt 

Longe plerique antiquorum censuerunt, cor tale organum 
esse. 1 ) Recentes psychologi plerumque existimant, solum 
cerebrum, sicut perceptionum, ita etiam appetitionum sen- 
sitivarum organum elicitivum et sedem esse. Atque cer- 
tum est, cerebrum ad emotiones sensitivas praecipuo modo 
concurrere, utpote principale organum centrale vitae sen- 
sitivae Quae operatio cerebri vehementer qualitate san- 
guinis ex corpore affluentis afficitur et mutatur, atque haec 
iterum operationibus vegetativis determinatur. Qua in re 
peculiare momentum sibi vindicant „ glandulae endocrineae* 

(sive sanguineae, „Drusen mit innerer Sekretion/ Blut- 

*) Haec res aliquatenus cultum Ss. Cordis attingit. Cf. infra, De 
corde. 

driisen), quales sunt thyreoidea (Scbilddruse), glandulae 
generativae (Keimdrusen), epiphysis (Zirbeldruse), hypo- 
physis (Hirnanhang). Hae glandulae substantias „hormo- 
neas“ (Hormone) ex se secernunt et in sanguinem mittunt, 
quae vehementer qualitatem emotionalem determinant. Huius 
operationis vegetativae praecipuum centrum cerebrum me- 
dium est. 

Si ulterius inquiritur, sitne, sicut perceptionum sensiti- 
varum, ita etiam emotionum sedes in aliquo organo extra 
cerebrum asserenda, tantum cor in quaestionem venire pot- 
est sive potius regio cordi propinqua in pectore et qui- 
dem non musculus carneus, qui sanguinem in corpus dif- 
fundit, sed nervi plexusque nervei in pectore siti et etiam 
cor circumplectentes et penetrantes; qui nervi potissimum 
ad sympathicum pertinent. Pro hoc organo conscientia et 
sensus communis loqui videntur. 

358 Conscientia indicare videtur, actus appetitus non solum cor afficere, 
sed etiam circa cor et in pectore esse, non vero in cereDro. Non enim 
io cerebro nos irasci, tristari, gaudere experimur. Ergo aut suppo 
uendum est, nos sedem appetitionum non sentire, aut huic conscien 
liae standum esse videtur. Praeterea in omnium gentium linguis prin- 
cipium et sedes appetitus assignantur organa intra vel infra pectus 
(E-fxaxa, cppeve!:, viscera, praecordia, Busen), maxime cor; neque lin 
gua invenitur, quae cerebrum sedem amoris et irae designet. 

Pro sede appetitionum sensitivarum ir, cerebro praeter generalem 
opinionem recentem, quae cerebrum sedem totius vitae sensitivae ha- 
bet, etiam haec ratio atteri possit: .Nulla pars ad id | ut sit organum] 
aptior est quam illa, in qua cognitio est, qua obtectum percipitur ut 
conveniens vel disconveniens. Verum haec in cerebro est. 1,1 ) Praeterea 
,a cerebro regitur motus membrorum spontaneus*; sed hic per appe- 
titum sensitivum determinatur. — Resp. potest: Cognitio in actum ap- 
petitus non physice influit; ideo non apparet, cur localis propinquitas 
necessaria sit et non sufficiat unitas animae. Porro actus quidem phan- 
tasiae in cerebro sunt, non vero perceptiones sensitivae. Quod autem 
motus attinet, sufficere videtur unitas animae, in qua omnes potentiae 
insunt, ut. appetitus per cerebrum motus excitet, sicut eadem unitas 
animae sufficit, ut a cerebro motus in pede distante determinetur. 


'i Pesch, Instit, psychol. 11 34) s. 


§ 2. De voluntate. 

Th 14. Est praeterea in homine voluntas eiusdem naturae spiritualis ae in- 
tellectus (1. p.), cuius obiectum est omne bonum (2. p.). 

Demonst. 1. p. Appetitum rationalem vel voluntatem in- 359 
tellegimus altiorem vim prosequendi, quae, sicut appetitus 
sensitivus cognitionem sensitivam sequitur et cum ea eius- 
dem naturae organicae est, ita ipsa cognitionem intellec- 
tualem sequitur et eiusdem naturae spiritualis est. Atqui 
talis appetitus in homine exsistit. Ergo est in homine vo- 
luntas eiusdem naturae spiritualis ac intellectus. 

Demonst. min. a) Est in nobis appetitus, quo non solum 
bona, prout sensu apprehenduntur, i. e. particularia et 
materialia, prosequimur, sed etiam bonum in communi et 
bona immaterialia ; immo possumus haec praeferre bonis 
sensibilibus, etiam maxime delectabilibus, praeferre veri- 
tatem et virtutem voluptatibus et honoribus, gaudia caeli 
divitiis vitaeque ipsi. Atqui appetitus immaterialium non 
potest esse nisi spiritualis. Nam appetitus non spiritualis 
nequit esse proprium spiritualia prosequi tamquam sua bona 
sibi convenientia et ad se pertinentia, cum revera ei minime 
consanguinea, sed alieni ordinis sint; multo minus bona 
materialia sui ordinis spernere potest, ut aliena prosequatur. 
Ergo est in homine appetitus spiritualis. 

b) Voluntas libera est, id quod infra expresse demon- 
strabitur .- non determinatur extrinsecus ad unum, sed ipsa 
se determinat, potest resistere omnibus bonis finitis, quae 
eam movent, potest ex multis bonis illud reicere, quod 
magis allicit, et sequi motionem minus trahentis, et quo- 
vis momento a prosecutione boni cessare potest. Atqui 
facultas libera non est organica sive materialis. Quidquid 
enim materiale est, legi inertiae ac necessitatis subest; agit 
et in tantum agit, quando et in quantum extrinsecus deter- 
minatur et impellitur; currus non movetur nisi impulsus 
tantumque movetur, quantum impellitur, sensus sentit, sicut 
determinatur, appetitus sensitivus trahitur delectatione. Ergo 

Donat. Psychologia 16 

voluntas non est potentia organica, sed spiritualis sicut in- 
tellectus. 1 ) 

e) Intellectus spiritualis postulat facultatem appetendi 
eiusdem ordinis spiritualis. Nam natura vitaque spiritualis 
essentialiter incompleta et imperfectior esset quam sensi- 
tiva, si tantum bona sua cognoscere, non autem appetitu 
bona cognita prosequi et acquirere posset. 

360 Deraonst. 2. p. Voluntas omne bonum appetere potest. In- 
tellectus enim, quem voluntas sequitur, tum bonum in com- 
muni tum omnia bona singularia sive materialia sive spiri- 
tualia appetenda proponere potest. Ergo obiectum volun- 
tatis est omne bonum. 

Idcirco sicut intellectus ita etiam voluntas capacitatem 
quandam infinitam habet, quae nullo bono finito penitus 
satiari potest. 

Res sunt bonae vel per se (sanitas) vel ratione alterius 
(medicina). Bona per se appetuntur ut fines, propter se. 
Bona vero ratione alterius etiam vere appetuntur, sed 
propter fines, ad quos ordinantur; ideo non ipsa movent 
’ voluntatem. Motivum voluntatis illud tantum est, quod ra- 
tionem finis habet. „ld, quod est propter se bonum et 
volitum, est finis: unde voluntas proprie est ipsius finis. 
Ea ver,o, quae sunt ad finem, non sunt bona et volita 
propter se ipsa, sed ex ordine ad finem; unde voluntas in 
ea non fertur, nisi quatenus fertur in finem; unde hoc 
ipsum, quod in eis vult, est finis." 2 ) 

361 Ad actum voluntatis praerequiritur cognitio, qua rem appetenti con- 
venientem esse cognoscitur. Sed haec cognitio non debet esse formale 
iudicium. Sufficit apprehensio, quae virtualiter iudicium est, praeser- 
tim in actibus indeliberatis vel si iam prius iudicium adfuit. Sed ad- 
mittendum non est, quod multi thomistae opinantur, ante omnem ac- 
tum voluntatis vel saltem ante mediorum electionem requiri praevium 
'iudicium practicum efficax „hoc nunc faciendum est“, quo iudicio voluntas 
ineluctabiliter ad illud idem eligendum determinetur. Tale iudicium 
libertatem tolleret. Post electionem a voluntate factam utique ratio 
decretum voluntatis cognoscit et per iudicium promulgat: „hoc nunc 
faciendum est“ ; attamen hoc iudicium electionem sequitur.” 3 ) „Post 

*) Argumenta sub a) et b) vafde similia sunt argumentis 2. et 1., 
quibus spiritualitas intellectus demonstratur (n. 185 ss.). — 2 ) l, 2 q. 8 
a. 2. — 3 ) Cf- Suarez , Disp met. d 19 s. 6. 

determinationem consilii, quae est iudicium rationis, voluntas eligit; et 
post electionem ratio imperat ei, per quod agendum est, quod eligitur.'* 1 ) 

Series actuum in volendo, [n voluntate varii actus esse possunt, in- 
efficaces, qui sentimenta sive emotiones vocantur, et efficaces, ctui. si 
liberi sunt, volitiones appellantur. Tales volitiones plerumque fines 
per media assequi intendunt. Si voluntas hac ratione in finem obti- 
nendum tendit, haec ordinata series actuum oritur, quam aliquatenus 
iam Aristoteles indicat (Elh. Nicom III 3-5) et post eum Thomas et 
scholastici proponunt atque distinctis nominibus appellant. Primo (in 
ordine intentionis) voluntas finem simplici amore amplectitur 
plex voluntas"). Secundo intendit ad finem pervenire per media ( in- 
tentio finis"). Tertio loco sequitur rationis consultatio et inouisitio 
mediorum, e quibus voluntas electionem facit Postremo (in ordine 
exsecutionis) consequitur „usus“ mediorum per voluntatem, quae ne- 
cessarias operationes determinat Ultimo loco „fruitio“ vel gaudium 
in fine obtento sequitur. Cf. i. i q 11 — 16. 

Haec tamen systematiea series actuum in usu reali varie abbrevia- 
tur vel modificatur. 

De actibns imperatis. Voluntas non solum actiis pro- 362 
prios producere, sed etiam actus aliarum potentiarum, e. g. 
motus membrorum, determinare potest, qui propterea volun- 
tati ascribuntur, fdeo distinguuntur actus voluntatis eliciti 
et imperati. Actus eliciti ab ipsa voluntate ponuntur. Actus 
autem imperati sunt actus per imperium voluntatis deter- 
minati, etsi ab aliis potentiis producti, e. g. motus mem- 
brorum. 

Ratio, cur reliquae potentiae imperio voluntatis subdan- 363 
tur, tn eo sita est, quod voluntatis est finem hominis in- 
tendere et efficaciter prosequi, ad quem omnes potentiae 
ordinantur Voluntatem revera motione sua alios actus 
determinare, conscientia manifestat, e. g. si brachia in ia- 
borando. os in loquendo movemus: Quomodo autem hoc 
imperium alias potentias ad agendum moveat, obscurum 
est. Tantum dici potest, voluntatem non ipsas actiones 
aliarum potentiarum efficere, cum alios actus praeter suos 
non producat, sed eas influxu activo determinare. Qua- 
tenus enim cum potentia determinanda in eadem anima 
stat, efficitur, ut, quando illam actionem vult, propter 


‘) 1, 2 q. 17 a.. 3 ad 1. 

. 16* 

conexionem mutuam potentiarum in una anima alia poten- 
tia determinetur. 1 ) 

Hoc voluntatis imperium vel efficax est, st ei resisti ne- 
quit, vel non efficax, si resisti potest. 2 ) Quod igitur im- 
perium voluntatis in alias facultates attinet, haec dicenda 
sunt. 

364 1. Quod intellectum attinet; a) Voluntas attentionem in 

rem propositam applicare, augere, continuare potest. — 

р) Apprehensiones directe imperare et advocare nequit, 
quia ante imperium rei imperandae notitia seu appre- 
hensio iarn supponitur : sed indirecte eas advocare vel de- 
pellere potest dirigendo associationes idearum, velut im- 
perando occupationem, impediendo distractiones, advocando 
vel depellendo perceptiones sensuum, quibus ideae asso- 
ciantur, Attamen ingrata experientia constat, hoc volun- 
tatis dominium in attentionem et apprehensiones limitatum 
esse et saepe perceptiones, imaginationes, fluxum associa- 
tionum ideas secum trahere frustra renitente voluntate. — 

с) ludicia voluntas indirecte determinare potest imperando 
obiecti considerationem, ex qua judicium oritur. Sed directe 
vel immediate illa tantum iudicia imperare potest, in qui- 
bus non adest perfecta evidentia, quippe quae intellectum 
cum necessitate ad iudicium rapit. 

2. Sensus externos voluntas regit convertendo eos ad 
obiecta; facta hac conversione non iarn a voluntate pendet, 
quid percipiant. 

Phantasiam voluntas similiter sicut apprehensiones mo- 
derari potest, avertendo eam ab his et convertendo ad 
alia. Sed etiam hoc dominium valde limitatum est propter 
influxum variarum causarum, maxime propter cursum asso- 
ciationum, qui voluntati non directe subest. 

') Hume scepticus ex eo, quod nesciamus, qua ratione voluntas 
nervos et musculos determinet, immerito concludit, a voluntate nullam 
vim activam exerceri.' Permulta alia in vita psychica vere adesse et 
fleri evidenter percipimus, quorum distinctum modum, quo flant, non 
percipimus. — 2 ) Veteres scholastici, nomina ab Aristotele adhibita 
retinentes, saepe minus apte imperium efficax „despoticum“, inefficax 
, politicum” appellant. 


3. Appetitum sensitivum voluntas regit vel per redun- 366 
dantiam propriorum actuum in eum. velut quando amor ergo 
matrem etiam appetitum sensitivum afficit, ve! moderando 
cognitionem sensitivam, a qua appetitus pendet, ve! cor- 
poris dispositiones sive affectiones moderando, quae in ap- 
, petitum sensitivum influunt, e g potum et cibum tem- 
perando, denique supprimendo externa affectuum signa, 
que fit, ut etiam ipsi affectus debilitentur 

4 Vitam vegetatuam voluntas multis modis indirecte mo- 
deratur disponens dormiendi et comedendi rationem, oc- 
cupationem, curam valetudinis 

5 Motus quod attinet, spontanei quidem, qui ex im- 
perio appetitus producuntur, ut ambulare et loqui, a vo- 
luntate imperari possunt et quidem efficaciter; motus re- 
flexi, ut contractio oris ex gustu acido, aliquatenus cohiberi 
possunt; motus autem automatici. velut motus stomachi et 
cordis, voluntatis imperio non subsunt 

6. Denique etiam unus actus voluntatis per alium im- 366 
perari potest et quidem efficaciter, e. g. actus ignoscendi, 
amandi Tales actus igitur simul eliciti, et imperati sunt. 
Ergo actus imperati plerumque quidem actus aliarum po- . 
tentiarum sunt, sed non omnino semper 

Saepe accidit, ut quis actus molestos, repraesentationes, 
emotiones tentantes vel vexantes ex se eliminare velit Ex- 
positio allata ostendit, talem eliminationem („Verdrangung“, 
refoulement) numquam directo imperio efficaci, sed tantum 
ita fieri posse, ut attentio studiose ad alia convertatur, quo 
actus molesti, attamen haud cum infallibili successu, ex- 
cluduntur. 

Nota. Communiter quidem dici solet voluntas imperare. Sed etiam 367 
ratio imperare dici potesl. qui modus loquendi s Thomae familiaris 
est; non quasi ratio formaliter imperet seu moveat, sed quod volun- 
tatem in movendo regit .Imperare esi actus rationis praesupposito 
tamen actu voluntatis . . Imperans enim ordinat eum, cui imperat, ad 
aliquid agendum intimando vel denuntiando, sic autem ordinare per 
modum cuiusdam intimationis est rationis . Primum movens in viri- 
bus animae ad exercitium actus est voluntas, ut supra dictum esi Cum 
ergo secundum movens non moveat nisi in virtute primi moventis 

sequitur, quod hoe ipsum, quod ratio movet imperando, sit ex virtute 
voluntatis." 1 ) 

Art. 3.' De diyersis actibus appetitus 

368 Appetitus est potentia inclinandi in bonum. Ad ap- 
petitum igitur pertinet, quidquid inclinatio est. Inclinationes 
autem diversae indolis esse possunt. Quae diversa incli- 
nationum genera recte perspicere et distinguere ad vitam 
psychicam noscendam et m nobis aliisque moderandam non 
parvi momenti est. 

Primum appetitiones habituales ei actuales discernere opor- 
tet Appetitiones actuales sunt actus sive appetitiones in 
actu secundo, habituales vero sunt appetitiones potentiales 
sive dispositivae, ex quibus actus procedunt. Ad appeti- 
tiones habituales potissimum spectant: 

369 1 Inclinationes naturales appetdus [Triebe 2 ), Neigungen. 
tendances, inclinations] Quae sunt inclinationes poten- 
tiales in bona, quas appetitus ex natura sua habet. 3 ) Sicut 
enim quaevis potentia naturaliter in obiecta sua ordinata 
est, etiam appetitus, spiritualis et sensitivus, naturali in- 
clinatione in obiecta sua appetenda instructus est. Quae in- 
clinatio, quia multa obiectorum genera sunt, multiplex est. 
Hac ratione distingui solent inclinationes personales („ego- 
isticae“) in bonum propriae personae, in conservationem, 
defensionem, honorem, libertatem, activitatem psychicam 
et externam, et inclinationes altruisticae (sociales) in alios, 
in benevolentiam, amicitiam, in consortium et commercium 
humanum, in familiam, nationem, patriam, praeterea incli- 
nationes ideales, velut inclinationes intellectuales in veritatem, 
morales, religiosae. 

Inclinationibus altruisticis speciatim inclinatio ad imitan- 
dum. et sympathia adnumerantur. Inclinatio ad alios imitan- 

') 1, 2 q. 17 a. 1. — 2 ) Gliickseligkeitstrieb, Selbsterhaltungs-, Tatig- 
keits-, Wissens-,Freiheitstrieb, soziale Triebe (Geselligkeits-, Freundschafts- 
trieb) etc. Noa raro nomen Trieb strictius ad inclinationem inferiorem 
sive sensitivam designandam accipitur. — 3 ) Interdum „inslinctus“ vo- 
cantur, videlicet sensu lato. Non sunt instinctus stricte dicti sive impul- 
sus sensitivi innati in utilia sine cognitione finis Attamen eatenus iis 
similes sunt, quatenus etiam inclinationes innatae sunt. 

’ ' ' • \ 

dos, quae eo maior est, quo maior est propria suggestibi- 
litas, gignit conformitatem socialem in modo se gerendi, 
vestiendi (Mode), opinandi; huc etiam magna illa vis spec- 
tat, quae exemplo inest. Sympathia sensu lato est incli- 
natio, qua quis sponte in alterum instar proprii ego fertur, 
sensu strictiore autem (ouv-jia&oc;) in eo consistit, quod de 
aliorum gaudio et dolore gaudemus et dolemus sive etiam 
quod alterius affectus immediate in nos per modum conta- 
gionis redundat, quod pariter eo magis accidit, quo quis 
impressionabilior et suggestibilior est. 

Quia bona omnia, in quae inclinationes personales et 
altruisticae feruntur, vera bona sunt, omne autem bonum 
ad naturale obiectum appetitus pertinet, inclinationes utrius- 
que generis primitivae et originales sunt. Recusanda igitur 
est eorum sententia (Hartley, James et St. Mill, Spencer, 
Darwin), qui inclinationes altruisticas ex egoisticis derivari 
existimant, quatenus homo propterea alterius bonum appe- 
tat vel appetere per decursum evolutionis didicerit, quod 
hoc sibi ipsi utile expertus sit. 

2. Passiones (Leidenschaften, passions) sunt habituales 37u 
inclinationes immoderata vehementia praeditae, quae igitur 
modo inordinato reliquam vitam psychicam sibi subiciunt. 
Passiones plerumque ex actibus saepe repetitis sive ex con- 
suetudine contrahuntur, sed etiam innatae esse possunt, velut 
temperamentum admodum irascibile, inclinatio alcoholica 
aliaeve hereditate acquisitae. Nec solum in appetitu sen- 
sitivo, sed etiam in spirituali esse possunt, ut superbia, 
avaritia, passio dominandi. 1 ) 

3. Habitus appetitivi sunt stabiles dispositiones in poten- 
tia appetitiva ex actibus repetitis ortae, quae ei peculiarem 
habilitatem, facilitatem, propensionem ad certos actus eli- 

J ) Veteres scholastici voce latina passionis significare solent motum 
appetitus paulo vehementiorem, praesertim talem, quem commotio 
corporalis comitatur, nempe sensitivum; itaque fere id significant, quod 
nunc affectum dicimus, qui semper appetitum sensitivum includit. 

„ Passio proprie invenitur, ubi est transmutatio corporalis .. Unde patet, 
quod ratio passionis magis proprie invenitur in act.u appetitus sensitivi 
quam intellectivi. “ 1, 2 q 22, a. 3. Nunc autem vulgaris usus loquendi 
habet, ut passiones habituales inclinationes vehementes vocentur. 

ciendos tribuunt, velut acquisitae propensiones benignitatis, 
patientiae, temperantiae -vel intemperantiae, animus durus 
vel mollis, virtutes et vitia; etiam passiones acquisitae huc 
spectant. 1 ) 

Diligentius iam inclinationes actuales earumque divisiones 
exponendae sunt. Apud scholasticos antiquos usitata est 
divisio in actus concupiscibiles et irascibiles. Quae divisio 
omnino approbanda est, attamen non sufficit et complenda 
est. Hodierna psychologia hac de re studiosas inquisitiones 
instituit, quae multa praeclara praebent, sed interdum cla- 
ritate et rectitudine carent. 

§ t. Divisio in sentimenta et tendentias 

Tb. 15. Actus appetitus praepnmis speciata efficacia in senlimenta (emo- 
tiones) et tendentias dividendi sunt. 

371 Demonst.. Cum actus appetitus id praeprimis spectent, ut 
bona homini convenientia assequantur, primum et praeci- 
puum eorum discrimen, secundum quod divisio eorum fa- 
cienda est, efficaciam attinet sive nisum et virtutem, qua 
bona assequenda appetunt. Atqui spectata hac efficacia in 
sentimenta (emotiones) et tendentias dividendi sunt. Ergo. 

Etenim: 

1. Sentimentum est inclinatio inefficax in bonum. 2 ) Itaque 
verus quidem motus erga obiectum, sed eatenus inactivus 
est, quatenus non ad obiectum obtinendum sive avertendum 
admtitur. Tales sunt simplex amor, aversio, tristitia et 
actus similes. Hoc est sentimentum generice sumptum. 

Saepissime vero sentimentum sensu specifico sumitur ei 
affectui opponitur. Sentimentum ita acceptum (Gefuhl, sen- 

‘) Tantum habitus aaruralas. non supernalurales spectamus. De ha- 
bitibus infra uberius agelur. — 2 ) Usui classico ad rem propositam de- 
signandam magis congruere! vocabulum .sensus' ; quod tamen in philo- 
sophia scholastica iam aliam significationem stabilem habet. Ideo ad ambi- 
guitatem arcendam verbum senlimenlum praeferimus. Sentimentum, quod 
hoc loco consideramus, videlicet appelitivum, latine etiam emotio vocari 
solet. Sed praeter sentimenta appelitiva etiam alii actus sunt, scilicet 
perceptiones gratae e! ingralae (n 132). quae nomine cum appetitionibus 
inefficacibus communi appellamur tamen emotiones dici nequeum Cl. 
infra n. 381. 

liment, feeling) est inclinatio inefficax lenis in bonum, 
quod insuper obscura plerumque cognitione apprehenditur. 
Talis est affectio pietatis erga parentes, gratitudinis, com- 
placentiae de re pulchra, pudoris. 

Affectus (Gemutsbewegung, emotion) est motus vehemens 
in bonum cum concitatione corporali, e. g. vehemens af- 
flictio de morte propinqui, ira excandescens, amor inflam- 
matus Dei. Ad affectum etiam requiri solet, ut feratur in 
bonum supersensibile,' nemo enim desiderium cibi affectum 
dixerit. Itaque affectus simul actum voluntatis et actum 
appetitus sensitivi comprehendit: aclum voluntatis, quia in 
bonum supersensibile lertur, actum autem appetitus sen- 
sitivi, quia cum affectione corporali coniunctus est. 

2. Tendentia (Streben, appetition, (tendancej) est motus 372 
efficax in obtinendum bonum seu inclinatio eatenus spe- 
ciali modo activa, uf non solum afiectio erga bonum sit, 
sed etiam in acquirendum bonum vel avertendum malum 
adnitatur. Efficacia autem seu vis et firmitas tendendi 
varios gradus habere potest Excellentissima tendentia vo- 
litio est seu velle stricte dictum, i. e. actus deliberatus 
voluntatis assecutionem bom vel remotionem mali effica- 
citer decernens. 

Varia est igitur horum quatuor actuum, senfimenti, affec- 
tus, simplicis tendendae el vol itionis efficacitas et perfec- 
tio In eo, qui exhortationem audit impellentem ad malam 
consuetudinem frangendam, primum excitari potest senti- 
mentum displicentiae, quod tamen a proposito vitandi pec- 
cati longe abest; ex sentimento vehemens affectus oriri 
potest usque ad lacrimas, qui tamen nondum propterea 
propositum est. . Si voluntas tendere incipit, iam aliquam 
efficaciam exercet, quae in resolutum propositum conver- 
titur, quando deliberatum volendi actum ponit. Conscientia 
testari videtur, ante tendentiam semper praecedere senti- 
mentum, quo appetens erga bonum afficitur et ex quo 
tendentia sive volitio procedit, attamen non sic, ut haec 
cum necessitate procedat vel ut maior vis volitioms sem- 

per maiorem intensitatem sentimenti postulet; vis volendi 
enim maxime a libertate pendet 

Idem fere, quod tendentia, latmum vocabulum appetitio 
dicit, si stricte aecipitui Late sumptum enim generaliter 
quamlibet inclinationem in bonum significat 

Ipsa facultas inclinandi in bonum appetitus vel voluntas 
appellatur, non quasi omnes actus eius appetitiones et vob- 
tiones stricte dictae sint, sed nomina potentiae ab actibus 
perfectioribus sumpta sunt 

373 3 . Volitio igitur sive velle est tendentia absolute efficax, 

rem decernens Sed ipsa quoque diversos gradus habere 
potest, quatenus maiore minoreve vi obieetum vult; quod 
immerito interdum in dubium vocatur. 1 ) Attamen haec 
varia volendi vis non est intellegenda intensitas, sed effi- 
cacia Intensitas sive calor, vigor, vehementia in volendo 
non videtur, quando adest, ipsi volitioni interna esse, sed 
ex sentimentis comitantibus provenire Diversa intensitas 
proprietas sentimenlorum et affectuum est, volitioms autem 
proprietas elficacia, firmitas, fortitudo est. Quae magna 
esse potest sine magna intensitate; potest quis intensius 
parentibus et simul efficacius Deo adhaerere. Diversi gra- 
dus efficaciae in volendo tum ex motivo tum ex ipsa volun- 
tatis libertate oriri possunt Motivum sive bonum est causa 
finalis volitionis; quo igitur maius est et quo clarius per- 
cipitur, eo maiorem in voluntate vim adhaesivam sive effi- 
caciam causat. Ideo observamus, homines, si motiva cla- 
rius perspexerunt, efficacius ad virtutem sectandam se resol- 
vere. Sed maior efficacia etiam ex libera voluntatis con- 
tentione venire potest. Talis maior contentio et efficacia 
requiritur, si graviores difficultates superandae, si magis 
ardua prae facilioribus aggredienda sunt. Certe non eadem 
voluntatis vis postulatur ad potum et ad ieiunium volen- 
dum, ad balneum et ad martyrium subeundum. Praeterea 
ex omnium sententia alii maiore vi volendi pollent, quibus 
nihil difficile est, alii minore, qui facile difficultatibus suc- 
cumbunt, quidam etiam ex morbida abulia laborant. Nec 

') Cf. Lindworsky. Der Wille 1 (1923) 110; Willensschule 3 (1927). 

elucet, cur, si omnis volitio aliquo certo efficaciae gradu 
praedita est, quae ex voluntatis determinatione venit, cur 
voluntas non etiam ad maiorem gradum se determinare 
queat. 

Discrimen inter sentimentum (affectum) et tendentiam (volitionem) 374 
negari nequit. Veteres scholastici de eo parum tractarunt. Inter neo- 
scholasticos vix est, qui de hac re serio dubitet *) Ex modernis autem 
psychoiogis multi hoc discrimen negant affirmantes, tendentiam sive 
volitionem non esse actum elementarem proprium, sed reduci ad senti- 
mentum cum rei repraesentatione (Wundt. Ebbinghaus. Rignano. Ziehen) 
vel ad desiderium (Condiliac). vel volitionem nihil esse nisi vim ideis 
inhaerentem (Spinoza) 

Manifestum autem est discrimen volitionis et tendentiae a sentimen- 
tis (et repraesentationibus) Conscientia clare ostendit, sentimentis illam 
activitatem efficacem deesse quae in tendentia et volitione observatur Et 
sentimentum (pariter repraesentatio rei faciendae) adesse potest absque 
volitione : potest quis tristari de sua calamitate, de sua mala consue- 
tudine usque ad lacrimas, nihilominus longe abesse potest ab efficaci 
emendationis volitione sive ob debilitatem voluntatis, quae interdum in 
extraordinariam abuliam abire potest sive quia rem desperatam arbi- 
tratur Ideo explicationes quibus adversarii volitionem ex sentimentis 
et repraesentationibus construere conantur, nullo modo satisfaciunt; 
plerumque volitionem aliis nominibus iterum furtim inducunt Denique 
Ach ei Michotte etiam experimentis confirmarunt, praeter sentimenta, 
repraesentationes, perceptiones musculares -et motus proprium actun: 
volendi admittendum esse. 

Divisio sentimeutorum laffectnum). Plurimae nunc divisio- 376 
nes sentimentorum sive affectuum appetitus statuuntur. Sed 
nulla invenitur consensio Omnibus divisionibus hodiernis 
melior adhuc est antiqua divisio scholastica, quam primo 
loco uberius exponemus. 

1 . Sentimenta ( affectus) concupiscibilia et irascibilia. Quae 
divisio, etsi omnibus numeris absoluta dici nequit, tamen 
in philosophia scholastica usu recepta et bene fundata est. 
Obieetum enim appetitus est bonum et (consequenter) ma- 
lum; in bonum feruntur actus prosecutionis, in malum 
actus aversionis lam vero tum bonum tum malum dupli- 
citer cognitione proponi potest: vel absolute et simpliciter 

') Omittimus autem quaestionem, utrum hcc discrimen semper stricte 
essentiale sit necne, seu an tortasse saltem inter aliqua sentimenta con- 
tinuus transitus usque ad completam tendentiam inveniri possit, e. 
hic : comnlacentia-amor-desiderium-spes-tendentia. 



252 


De appetitu hominis 


vel ut saeptum difficultatibus, quae consecutionem boni vel 
remotionem mali arduam faciunt. Propterea actus, qui circa 
bonum et malum absolute spectata versantur, diversi sunt 
ab illis, qui bonum et malum tamquam ardua respiciunt: 
priores concupiscibiles, posteriores vero irascibiles vocantur. 
Nomina desumpta sunt ab actu maxime manifesto utrius- 
que generis, concupiscentia 1 ) et ira. „Patet ex hoc, quod 
irascibilis [inclinatio] est quasi propugnatrix et defensatrix 
concupiscibilis, dum insurgit contra ea, quae impediunt 
convenientia, quae concupiscibilis appetit, et ingerunt nociva, 
quae concupiscibilis refugit." 2 ) Appetitui concupiscibili igi- 
tur quaedam passivitas et receptivitas, irascibili vero acti- 
vitas inest 3 ), sed non ita, ut iam illam activitatem efficaciae, 
quae tendentiae propria est, includat. Ceterum aliqui actus 
irascibiles, praesertim audacia, iam propinquius ad tenden- 
tiam accedunt. 

Itaque sex sunt actus concupiscibiles. Nam appetitui 
bonum et malum absolute consideratum aut simpliciter 
ut tale proponitur aut ut absens sive imminens aut ut 
praesens. Inclinatio in bonum simpliciter apprehensum est 
amor, inclinatio in bonum absens est desiderium, quies in 
bono praesente sive possesso delectatio vel gaudium dicitur. 
Similiter aversio a malo simpliciter apprehenso odium (aversio) 
vocatur, recessus a malo imminente fuga, actus circa malum 
praesens tristitia vel dolor est. 

Quinque sunt actus irascibiles. Bonum vel malum ar- 
duum aut ita proponitur, ut difficultates superabiles, aut 
ita, ut insuperabiles censeantur. Si difficultates assecutioni 
boni obstantes superabiles reputantur, oritur spes, si in- 
superabiles, desperatio. Si difficultates, quae remotioni mali 

*) Vox concupiscentia diverso modo sumitur, a) Latissime signi- 
ficat idem, quod cupere, desiderare. Cf. e. g. 1 q. 60 a. 3 ; q. 82 a. 5 
ad 1; 1, 2 q. 71 a. 6 obi. 2. Ad hanc significationem spectat .appe- 
titus concupiscibilis', de quo nunc loquimur b) Strictius designat ap- 
petitum sensitivum. Cf. 1, 2 q 30 a. 1 ; 1 q. 82 a. 5 ad 1. c) Stric- 
tissime accepta significat appetitum inhonesti. — 2 ) 1 q. 81 a. 2. — 
3 ) Secundum hunc duplicem appetitum etiam vox „Herz haben“ (avoir 
du coeur) duplicem significationem accipere potest ; vel enim amare 
vel audere significat. 

imminentis obstant, superabiles apparent, oritur audacia , 
si e contrario insuperabiles, timor Quando malum arduum 
iam adest, aut appetitus irascibilis cessat et tristitia habe- 
tur, aut per iram contra causam mali ad eam comprimen- 
dam insurgit. 

Nota. Actus undecim enumerati inveniri possunt tum in voluntate 376 
tum. in appetitu sensitivo, imperfecte saltem; quidam, veiut spes, per- 
lecte solum in voluntate sunt, quia cognitionem intellectualem sup- 
ponere .videntur 

Etiam diversas variationes induere possunt spectata intensitate vei 
materia, ad quam referuntur ; sic variis nominibus appellantur Amor, 
si non completus, sed tantum quasi initialis est, complacentia vocatur.' 

Idem sub certo respectu etiam dilectio et caritas appellatur .Addit 
dilectio , inquit s Thomas. .supra amorem electionem praecedentem, 
ut ipsum nomen sonat, unde dilectio est in voluntate tantum et in 
sola rationali natura . Caritas addit supra amorem perfectionem quan 
dam amoris, inquantum id. quod amatur, magni pretii aestimatur, ut 
ipsum nomen designat."') Odium, quod supra simpliciter amori oppo- 
nitur, late sumitur et idem est, quod aversio, quae secundum varios 
gradus sive obiecta detestatio, abominatio, odium inimicitiae esse pot- 
est Odium stricte dictum est. odium, inimicitiae el tantum ad entia 
rationalia refertur Desiderium vocari solet concupiscentia, si sensuale, 
el maxime si insuper inordinatum est Delectatio gaudium dicitur, si 
spiritualis et paulo intensior est Tristitia maeror nominatur, si esi 
diuturna, invidia, si est dolor de bono alterius, quod pro malo pro- 
prio reputatur, denique misericordia, si est dolor de malo alterius cum 
affectu opitulandi Paenitentia est dolor de actionibus, quas nobis im 
putamus Vehemens ira .furor, rabies audit 

Varii actus etiam mixtionem inire possunt: ita es amore et timore 
coniunctis reverentia oritur. 

Sunt tamen alii actus, v g. oboedientia, aestimatio, quae difficile 
ad illos undecim actus adaequate reduci possunt. Divisio enim supra 
allata uon absolute adaequata haberi debet Neque asserimus, actus 
enumeratos ita simplices esse, ut uon fortasse aliqui aliquam compo- 
sitionem contineant 

Divisio allata primam originem a Platone petit. Eum sequens Ari- 
uoteles duplicem partem appetitus sensitivi distinguit, potentiam con- 
cupiscendi (ETtiS-upia) et potentiam irascendi (9uiadc). Eandem divisionem 
Thomas recepit, qui eam imprimis appetitui sensitivo tribuit, sed etiam 
voluntati concedit 2 ) : .Amor, concupiscentia et huiusmodi dupliciter ac- 
cipiuntur. Quandoque quidem, secundum quod sunt quaedam passiones 
cum quadam scilicet concitatione animi provenientes, et sic communi- ' 
ter accipiuntur, el hoc modo sunt solum in appetitu sensitivo. Alio 
modo significant simplicem affectum absque passione vel animi conci- 
tatione: et sic sunt actus voluntatis." 


') 1, 2 q. 26 a. 3. — a ) t q. 81 a. 2; q. 82 a. 5 ad ?. 

Denique notandum est, si hac ratione «appetitus concupiscibilis' 
et „irascibilis“ distinguuntur, non statim concludendum esse, eos realiter 
distinctos esse; sed sufficit distinctio rationis, praesertim quatenus de 
appetitu rationali agitur. 

377 Amor inter omnes actus enumeratos praecipuus est, quia 
est radix omnium aliorum actuum. «Omnis inclinatio vo- 
luntatis et etiam appetitus sensibilis ex amore originem 
habet. Ex Hoc enim, quod aliquid amamus, desideramus 
illud, si absit, gaudemus autem, si adest, et tristamur, cum 
ab eo impedimur, et odimus, quae nos ab amato impedi- 
unt, et irascimur contra ea. B1 ) 

Attentione digna est distinctio duplicis amoris, amoris 
puri et amoris concupiscentiae. Amor generatim est inclinatio 
appetentis in bonum seu in rem ut sibi convenientem et 
aliquo modo ad se pertinentem. Talis convenientia autem 
diversa esse potest, quae proinde etiam amorem diversum 
facit. Sic distingui solent amor purus, qui, si in entia ra- 
tionalia fertur, etiam amor amicitiae vel benevolentiae dici- 
tur, et amor concupiscentiae. Amor purus adest, si alius 
propter se amatur tamquam alter ego, ut amor sistat in 
amato eique bonum appetat tamquam fini cui; sic amicus 
amicum amat. Amor concupiscentiae adest, si quid non 
propter se amatur, ut amor in eo sistat, sed ita, ut refe- 
ratur ad ipsum amantem tamquam finem cui ut aliquid 
pertinens ad bene esse amantis; ita bibulus vinum amat. 
Ex quo apparet, tantum amorem purum esse verum amo- 
rem alterius. 2 ) 

Sub alio respectu hae sentimentorum (affectuum) divisio- 
nes fieri possunt: 

378 2. Spectata entitate sentimenta (affectus) sensitiva , spiri- 
tualia et sentimenta cordis sive affectus distingui possunt. 
Sentimenta spiritualia sunt actus voluntatis. Sensitiva sen- 
timenta sunt actus appetitus sensitivi (vel perceptiones sen- 
sibiles gratae et ingratae, quae etiam saepe , sentimenta 1 
appellantur; ef. n. 383). Affectiones cordis denique sunt 

l ) C. gent. IV c. 19. — 2 ) Cf. etiam de amore, eius natura, obiecto 

et speciebus Ontologiam, De bonitate. 

motus utriusque appetitus in obiecta supersensibilia; sic 
dicimur corde diligere amicos, dolere de miseria pauperum. 

Divisioni in sentimenta sensitiva et spiritualia (et senti- 
menta cordis) valde similis est divisio in hodierna psycho- 
logia usitata in inferiora et superiora. Sentimenta inferiora - 
vocantur sensibilia perceptionibus sensitivis excitata, supe- 
riora autem circiter illa appellari solent, quorum obiectum 
et ratio solo intellectu apprehenditur. 

3. Spectatis obiectis tot sentimenta sive affectus distingui 
possunt, quot obiecta, circa quae versantur. Sic distin- 
guuntur sentimenta personalia, hominis circa se ipsum, ut 
amoris sui, superbiae, pudoris, sentimenta altruistica, ut 
misericordia, sentimenta activitatis (Tatigkeitsgefiihle), ut 
sensus roboris, facilitatis, contentionis, successus, otii, sen- 
timenta logica, quae assecutionem veritatis comitantur, so- 
cialia, velut patriotismi, religiosa, moralia, aesthetica (cf. 
n. 369). 

4. Spectato modo, quo corpus afficiunt, sentimenta vel 
affectus dicuntur asthenici (cftevoq, vis), si depressionem et 
languorem producunt, ut pavor et maeror, stkenici, si ex- 
citationem et vigorem efficiunt, ut ira, gaudium. 

De momento sentimentorum. Sentimenta multiplicem et 379 
magnam vim in vitam humanam exercent. 

1. Magnum influxum in corpus habent, non 'solum sen- 
sitiva sentimenta, sed etiam spiritualia, nempe per sensi- 
tiva. Afficiunt cor, organa respiratoria, musculos vasomo- 
torios, chemicos cellarum processus. 

2. In vitam psychicam vim exercent. Laetitia imaginandi 
et cogitandi fluxum promovet, tristitia retardat. Sentimenta 
attentionem et deliberationem regere et iudicium in suas 
partes trahere conantur idque eo magis, quo vehementiora 
sunt, ut ad sinceram veritatis cognitionem imprimis puritas 
cordis necessaria sit. Porro quatenus actus liberos volun- 
tatis praecurrunt eosque in suas partes inclinant, una ex 
parte voluntatem iuvant eiusque vim confortant, tum in 
bonum tum in malum, altera ex parte in resistendo diffi- 

cultates facere et vim voluntatis debilitare possunt. Amor 
decentiae ab inhonestis retrahit, animus delicatus omne 
arduum horret. Laetitia labores faciles reddit et onera 
levat, tristitia vim agendi attenuat. Sentimenta religiosa ad 
religionem colendam et conservandam iuvant. Saepe etiam 
sentimenta perceptionibus et repraesentationibus quasi co- 
lorem suum aspergunt iis se associando et cum iis con- 
fluendo: campana sonum tristem edere videtur, si funeris 
causa, festivum, si festivitatis gratia sonat. 

3. Ideo in recte aestimandis sen timentis a duplici errore 
extremo cavendum est. 

Unus est apathio. stoica. Multi stoicorum ex hoc vero 
facto, quod affectus (jm&q) voluntati renitentes mali sunt, 
concluserunt, omnia sentimenta et affectus malos esse, 
proinde sapientem debere ab iis abstinere et in plena 
apathia manere Similem doctrinam Kant profert. 

At vero impossibile est et naturae hominis repugnat, ut 
ab omnibus sentimentis abstineat. Appetitus enim ex sua 
natura ad hoc ordinatus est, ut, cum bona vel mala pro- 
ponuntur, motus prosecutionis et aversionis habeat. Et im- 
prudens haec apathia est. Sentimenta quidem deliberationi 
praecurrentia difficultates facessere possunt; sed ex eo se- 
quitur quidem, sentimenta in potestatem redigenda, non 
vero ea inutilia vel mala esse. 

Attamen sentimentis, utpote quae fortitudine ad difficul- 
tates vincendas carent, plerumque in cognitione obscura 
fundantur, mutabilia sunt, vitae gubernatio tribuenda non 
est; sed clara principia et firma voluntas vitam regere de- 
bent. Nostra aetate frequentioi est nimia aestimatio sen- 
timentorum et neglectio voluntatis ac rationis. Homines 
saepe contenti sunt affectu erga verum, bonum, pulchrum, 
sed firmiter velle nolunt. Quod religionem attinet, fovent 
obscura, mutabilia, infirma sentimenta admirationis erga 
omnipotentiam et sapientiam numinis, sed superflua aesti- 
mant et abhorrent fidem definitarum veritatum, oboedien- 
tiam erga Deum, orationem, sacramenta. In educatione 
saepe potius sentimenta excoluntur quam firma voluntas. 


Hinc defectus constantiae virilis et recte cogitandi impoten- 
tia. Idem ostendit frequens doctrina philosophica de valore 
i. e. bono. Valor (Wert,"valeur, value) in genere et valores 
speciales, logicus, ethicus, aestheticus, religiosus describun- 
tur saepe per merum respectum ad sentimenta tamquam 
res, quae in subiecto percipiente sentimenta sive sensus 
complacentiae, approbationis sive reprobationis excitent, 
itaque realitate obiectiva privantur et subiectivis sentimen- 
tis subiciuntur. 1 ) 

*§ 2. De multiplici sentimenti significatione 

De sentimentis nuhc multum in psychologia, aesthetica, 381* 
ethica, paedagogica agitur. Et merito quidem. Sentimenta 
enim in homine frequentissima sunt et permultum in vita 
psychica valent. Sed alia ex parte hodiernae doctrinae de 
sentimentis parum clarae et consonantes esse solent. Im- 
primis notandum est, tum in scientia tum in usu vulgari 
voci sentimenti non eandem constanter significationem sub- 
stitui, non sine magno claritatis et veritatis detrimento. Quod 
expresse ostendendum est, simulque aliae de sentimentis 
quaestiones, quae restant, tractandae sunt. 

:!; Th. 16 . Vox ambigua sentimentum sive „sensus“ (Gefiihl, sentiment, feeling) 
plerumque quidem, quae est primaria significatio, actum appetitus de- 
signat (1. p.). Attamen saepe etiam perceptionem sensitivam (2. p.), 
non raro etiam obscuram cognitionem intellectualem significat (3. p.). 

Demonst. 1. p. Sentimenta plerumque et primario illae 382 * 
lenes inclinationes inefficaces appetitus vocantur, quae cum 
necessitate in nobis oriuntur, ut primum obiecta conveni- 
entia vel inconvenientia percipimus ; quas supra ab actibus 
tendendi et volendi distinximus. Talia sunt sentimenta 
amoris erga amicos, gratitudinis erga benefactores, tristitiae 
de offensione, pudoris de ignominia, „ sentimenta religiosa" 
devotionis, reverentiae, „ sentimenta moralia" displicentiae 
mali vel complacentiae boni, «sentimenta logica" delectationis 
de veritate inventa vel doloris de dubio. Huc pertinet etiam 

fi Gf. Ontol., De bonitate; Ethicam I, De iutuitionismo morali. 

delectatio de dulci sapore cibi, sentimentum excitatum, quod 
color ruber, tranquillum, quod caeruleus producit, hilaritas, 
quam colores lucidi et soni alti, animi severitas et gravitas, 
quam colores obscuri sonique profundi excitant. Hi omnes 
enim sunt actus appetitus, vel sensitivi vel spiritualis vel 
plerumque utriusque (cordis). Ergo vox sentimentum ple- 
rumque et primario actum appetitus designat. 

*383 Demonst. 2. p. Loquimur saepe de sentimentis sive „ sen- 
sibus" (sensations) defatigationis, doloris corporalis, saturi- 
tatis, famis, de ,, sensu" iucundo, quem temperatus calor^ 
potio frigida, vegeta sanguinis circulatio, de ingrato, quem 
nimia lux, vehemens dissonantia excitant. Atqui hae affec- 
tiones sunt perceptiones sensitivae sensus organici, kinae- 
sthetici aliorumque. Ergo vox sentimentum sive „ sensus" 
saepe perceptionem sensitivam designat. 

His „ sentimentis" commune esse solet, ut grata vel in- 
grata sint. Eorum causa physiologica est conveniens vel 
inconveniens subiecti dispositio, nempe vel bene vel parum 
accomodata excitatio vel functio organi, valetudo bona vel 
mala. 1 ) Eorum finis autem est, ut haec varia dispositio 
manifestetur atque ad mala vitanda et curam adhibendam 
incitet. Sed haec providentia naturae tantum casus ordina- 
rios et fines proximos respicere solet; fames initio quidem 
cruciat, diu autem continuata tolerabilior fit, potio frigida 
in aestu interno iucunda est, nihilominus nociva esse potest. 

Quatenus haec sentimenta grata vel ingrata sunt, ali- 
quam similitudinem cum delectatione et tristitia (dolore) 
appetitus habent. Attamen non sunt actus appetitus, sed 
sensuum perceptivorum. Actus enim appetitus cognitionem 
sequuntur; dolor vero corporalis ex vulneratione ortus non 
sequitur antecedentem perceptionem, sed ipse est primus 
actus psychicus, qui ante se nihil habet nisi materialem 
laesionem, quae causa physiologica doloris est. 

*384 Non videtur admittendum esse, quod saepe hodierni psychologi has 
perceptiones sentimentis adnuineran1.es dicunt, in iis latere duplicem 

1 ) Secundum A. Lehmann causa physiologica generatim ea est, quod 
energia, quae in processibus psychophysicis consumitur, processu nutri - 
tivo compensatur vel non compensatur, secundum alios alia. 

actum, e. g. in dolore unum, quo percipiamus punctionem externam, 
alterum,' qui ingrata affectio sit ; actum priorem esse perceptionem, 
alterum sentimentum. Hoc videtur simplici experientiae contrarium esse! 
Perceptio doloris ita aliquid unum esse experimur, ut nulla appareat 
compositio ex duobus actibus. In dolore nihil percipitur nisi in grata 
affectio, quae simul perceptio est (nam dolor, qui non est perceptio, 
non est), ut igitur perceptio et ingrata affectio realiter unum idemque 
sint; si ex perceptione doloris ingrata affectio extrahitur, tota percep- 
tio doloris destruitur. Quando accidit, e. g. facta iniectione medica- 
menti sopientis, ut iidem nervi seu fibrillae, quae ordinarie percep- 
tionibus doloris inserviunt, perceptionem sine dolore habeant, iam om- 
nino alia perceptio a doloris perceptione diversa habetur, nempe sim- 
plex tactus, etsi forte idem sit nervus. Non enim in hac quaestione 
interrogandum est, qualis sit nervus producens, sed qualem percep- 
tionem conscientia referat. 

Propriefaies utriusque perieris sentimentorum, quae imprimis 385* 
quidem sentimentis appetitivis, sed maxima ex parte etiam 
perceptionibus gratis et ingratis conveniunt, hae sunt; 

1. Sentimentis certa intensitas propria est. Quae a variis 
condicionibus pendet. Pendet a) a dispositione individuali. 

Alia est sensibilitas sani, alia aegroti, alia hominis delicati, 
alia durati, alia vegeti, alia fatigati; maior est in infante 
quam in adulto, maior in femina quam in viro; maxima 
vero est in hominibus ex nervis infirmis laborantibus. — 
b) Per consuetudinem, repetitionem, longiorem durationem 
intensitas minuitur. Ideo prima cerasa optima sunt, ideo 
etiam homines novas et in dies maiores delectationes ve- 
nari solent. — c) Attentio augere, defectus vero attentionis 
minuere solet intensitatem et sensibilitatem. — d) Intensi- 
tas sentimenti etiam crescit, si sentimentum contrarium (in 
eodem genere) praecessit. Post longum morbum crescit 
gaudium sanitatis, subitaneus transitus ab uno sentimento ad 
contrarium in musica audienda intensitatem posterioris auget. 

Quando complura sentimenta grata eiusdem generis in- 
vicem sequuntur, integra summa delectationis maxima eva- 
dit, si post minores delectationes maiores sequuntur, e. g. 
si in itinere regiones pulchriores post minus pulchras in- 
visuntur. 

2. Omnis perfecta et conveniens operatio delectationem 386* 
causare solet. „ Ubicumque invenitur in aliquo cognoscente 
17 * 

operatio perfecta, ibi etiam invenitur operatio delectabilis . . 
Delectatio ergo est operationis perfectio." Ideo nova iueunde 
attrahunt, quia convenienti attentioni materiam offerunt; 
.nova magis delectant . quia a principio mens inclinatur 
studiose circa huiusmodi propter desiderium et admiratio- 
nem et ita intense i. e. vehementer circa huiusmodi opera- 
tur. Ex hoc sequitur delectatio vehemens . . Postea autem, 
quando consueti sunt videre, non fit talis operatio . sed 
neglegenter operantur; et ideo etiam delectatio minus 
sentitur." 1 ) 

3. Sentimenta eodem tempore exsistentia confluere solent 
in generalem quandam unitatem vel mixtionem eoque magis, 
quo similiora et quo minus determinata et clara sunt. In 
festivo prandio ciborum delicatio, ornatus florum, concen- 
tus musicus, festivae vestes accumbentium ad unam hilari- 
tatem producendam cooperantur. Psychologi disputant, num 
etiam sentimenta opposita, praesertim delectatio et dolor, 
hac ratione confluant. Multi negant asserentes, delectatio- 
nem et dolorem tantum eatenus simul esse posse, ut alter- 
natim modo unum modo alterum ex oppositis obiectis at- 
tendamus; alii autem et fortasse verius affirmant. 

Perceptiones sensitivae gratae et ingratae, quarum plu- 
rimae plerumque simul in corpore sunt, in quandam gene- 
neralem perceptionem totius dispositionis corporalis con- 
fluunt, cui nomen „ sensus generalis" (Gemeingefuhl), qui 
magnopere habitualem indolem appetitus totamque vitam 
psychicam afficit. Inde illa hilaritas, morositas, excitatio, quae 
ex aetate, sanitate, morbo, nervorum infirmitate oriuntur. 

Lenis illa, attamen diutius permanens affectio sentimen- 
talis, qualis post aliquem affectum remanere solet et prae- 
sertim ex summatione simultaneorum sentimentorum resul- 
tat, vocari solet „Stimmung“ (disposition de l’ame, mood). 

387 4. Sentimenta, imprimis appetitiva, magnam vim in reliquam 

vitam, in psychicam et corporalem, exercere, iam supra in- 
dicavimus. Quod speciatim corpus attinet, in delectatione 
et gaudio pulsatio cordis arteriarumque fortior efficitur ideo- 

i) S. Thomas, In X Ethic. 1. 6. 


que maior sanguinis copia in partes periphericas et cere- 
brum mittitur, respiratio autem celerior minusque profunda 
evadit ; in dolore et tristitia e contrario generatim pulsa- 
tiones breviores minusque fortes sunt, respiratio autem 
profundior est. In sentimentis concitatis pulsatio fortior 
et brevior, respiratio autem celerior et profundior est. 
Pariter musculi vasomotorii, qui venas arteriasque constrin- 
gunt vel dilatant sentimentis afficiuntur; timor vasa con- 
stringendo pallorem, pudor dilatando ruborem producit, 
subitaneus terror vasa fortius contrahit atque etiam vasis 
cerebri claudendis mortem subitaneam adducere potest. 

Fig. 27 ostendit mutatam cor- 
dis et arteriarum pulsationem. In 
A sentimentum concitationis psy- 
chicae (f) breviores et fortiores pul- 
sus producit. In B sentimentum 
sollicitae exspectationis (f) pulsa- 
tiones protractas et dilatatas effi- 
cit. In C delectatio gustus dulcis (f) 
pulsationes fortiores ac lentiores 
facit. In D ingratus gustus ama- 
rus (f) pulsationem debilitatam et 
acceleratam producit. 

Fig. 28 ostendit influxum si- 
multaneum levis sentimenti ingrati 
in cor et respirationem. Linea su- 
perior exhibet mutationem respi- 
rationis certo apparatu (pneumo- 
grapho) graphice descriptam : sta- 
tim post sentimentum a quatuor 
respirationes mutantur, deinde ite- 
rum ordinarii sequuntur. Linea inferior ostendit, qua ratione mutata 
cordis pulsatione copia sanguinis per arterias brachii propulsata (Volum- 
puls) per brevissimum tempus minuatur; quae diminutio plethysmogra- 
pho mensuratur. 

Sentimenta etiam ad motus corporales inclinant; quibus se manife- 
stant. Inter eos eminent motus vultus sive mimici et motus brachio- 
rum sive pantomimici. 

Fig. 27 (Sec. Wundt) 



Fig. 28 


Deinonst. 8. p. A duplici sentimento exposito, appetitivo 388* 
et perceptivo, sedulo distinguendus est alius actus, qui 
quidem etiam interdum sentimentum sive sensus appellatur, 
attamen ab illis magno discrimine disiungitur, cuius dis- 
criminis neglectio perniciosam confusionem generare solet. 

..t^ - 

Non raro homines „ sentire “ dicuntur Dei omnipotentiam 
in stellis, .sentire* repugnantiam peremptionis animae, 
futurae retributionis necessitatem, internae legis moralis 
sanctitatem inviolabilem, dicuntur „ sentire" hoc et illud 
verum ac tenendum esse, praesertim in rebus supersen- 
sibilibus religiosis, moralibus, aesthetieis, dicitur „ sensus 
moralis 11 indecentiam, „sensus aestheticus* pulchritudinem 
apprehendere. Atqui, quod sic nomine sentimenti seu sen- 
sus 'designatur, est vera cognitio intellectualis, sed obscura 
absque distincta perceptione rationum, qualem cognitionem 
homines, praesertim scientia non exculti, de veritatibus super- 
sensibilibus habere solent. In his exemplis non agitur de 
bono appetendo vel delectatione percipienda, sed de veri- 
tate apprehendenda ; veritatis autem apprehensio ad cogni- 
tionem intellectualem spectat. His cognitionibus quidem 
plerumque sentimenta appetitiva adiunguntur, ut displicen- 
tia mali, complacentia pulchri, admiratio omnipotentiae; 
attamen praecipue obscura cognitio intellectualis latet, illa 
videlicet directa vel naturahs cognitio et certitudo, in qua 
mens quidem veritatem perspicit, attamen sine distincta 
conscientia rationum cognitioni scientificae propria. Haec 
naturalis cognitio vel .sensus* tuto homines ducit in per- 
cipiendis veritatibus altioribus vitae humanae atque tutius 
saepe quam inquisitio scientifica, quae facile aberrare pot- 
est. 1 ) Ergo vox sentimentum sive „ sensus* non raro ob- 
scuram cognitionem intellectualem significat. 

*389 Nota. Graves errores inde oriuntur, quod haec obscura, sed vera 
cognitio perperam cum meris affectionibus appetitivis confunditur. 

Veritas religionis naturalis et fidei Christianae a plurimis non alia 
nisi hac cognitione obscura sive „ sensu* percipitur. Ambiguitas autem 
vocabuli „sensus, sentimenti* deinde ad perversam seducit opinionem, 
religionem non in cognitione rationis niti, sed in solo affectu, qui non 
veram persuasionem intellectualem demonstrabilem gignat, sed tantum 
.fidem* quandam sentimentalem. 

Quod ethicam attinet, iam Shaftesbury (t 1713) et F. Hutcheson 
(f 1747) asserunt, in nobis esse sensum internum a ratione distinctum 
(moral sense), qui naturaliter alias actiones approbet, alias reprobet. 
Recentes autem iudicium de bono et malo .sic a nobis fieri saepe af- 
firmant, ut bonum dicamus, quod .sensum* sive affectionem compla- 

') Cf. Criticam, De certitudine naturali. 

centiae, approbationis, delectationis, malum autem, quod displicentiae, 
reprobationis sensum excitet. Hac ratione bonum morale indole obiectiva 
absolutaque privari et subiectivum ac variabile reddi manifestum est. 

Simili ratione Reid, Rousseau, Jakobi, alii generarim non rationis per- 
spicientiam, sed quendam instinctum, sensum, animi affectionem ultimum 
i notivum certitudinis, maxime in rebus altioribus, esse contendunt. 

In simili errore versatur opinio, quae iudicia de pulchritudine rerum 
non ad intellectum, sed ad solum „sensum“ aestheticum spectare cen- 
set; unde nascitur contemptus regularum et inquisitionis philosophicae 
in rebus aesthetieis et nimia libertas. 

Isti errores omnes praecipue in hoc fundantur, quod diversa .sen- 
sus* significatio ignoratur. 1 ) 

Vitiosae doctrinae de sentimentis. In hodierna psycbolo- 390* 
gia diligentissimae inquisitiones de sentimentis instituuntur, 
quae a veteribus parum tractatae sunt. Sed etiam gravia 
vitia doctrinae committuntur. Aliqua iam indicata sunt. 
Restat, ut speciatim hae doctrinae commemorentur: 

1. Opinio frequens sentimentum tertium genus supremum 
psychicum, cognitioni et appetitioni coordinatum (Gefiibl; 
sensibilite, affecti vi te; feeling) constituit. Quam divisionem, 
Rousseau affectuum cultore praeeunte, primi Tetens et 
Kant statuerunt. Philosophia vero scholastica cum sensu 
communi hominum semper duplex tantum supremum ge- 
nus agnovit, cognitiones et appetitiones (n. 73). Et merito. 

a) Quae in thesi exposita sunt, ostendunt, omnes actus, 
quae sentimenta sive sensus appellantur, vel appetitiones 
esse vel perceptiones, quae cognitionibus subsumuntur, vel 
obscuras cognitiones intellectuales, ut nullus locus sit ter- 
tio generi. 

Sentimenta quidem appetitiva a tendentiis et volitionibus 
differunt, attamen non ita sicut uterque actus a cognitione, 
sed in hac communi essentia conveniunt, quod inclinatio- 
nes in bonum, ergo appetitiones sunt. Sane displicentia, 
amor, gratitudo, quies delectationis sunt inclinationes in 
obiecta bona vel aversiones a contrariis malis; iam vero 
.appetitus nihil aliud est quam inclinatio appetentis in 
aliquid* 2 ). Itaque una facultas appetendi duplex genus 

Q Etiam tactus vocabulo ambiguo .Gefiihl* (feeling) designatur; et hinc 
videtur petita esse huius vocis translatio ad obscuram cognitionem intellec- 
tus significandam, quippe quae quoddam tangere est. — a ) 1, 2 q. 8 a. 1. 

actuum habet, unum imperfectius sentimentorum et affec- 
tuum, alterum perfectius tendentiarum. Actus tendendi vi- 
detur perfectionem sentimenti includere, quatenus, qui ap- 
petit et vult, etiam amat vel desiderat, sicut ferme etiam 
in iudicio apprehensio includitur. Ergo distinctio quidem 
rationis fieri potest: idem appetitus est facultas affectiva, 
quatenus sentimenta et affectus, potentia autem appetendi 
(strictiore sensu), quatenus actus tendendi elicit. At vero 
non adest duplex facultas essentialiter diversa. 

b) Divisio ista tripartita, sentimentum appetitivum a 
volitione separans simulque a perceptione sensitiva vix dis- 
cernens, vitam internam falsificare et malignis consecutio- 
nibus ansam dare potest. Et facile promovet nimiam illam 
sentimentorum aestimationem et a ratione voluntateque 
separationem, quam in rebus ad religionem, vitam moralem, 
educationem spectantibus non raro observamus. 

c) Indicata divisio tripertita plerumque definitioni sentimentorum 
minus rectae, sed in hodierna psyehologia frequenti innititur, senti- 
mentum esse affectionem pure subiectivam et reactionem subiecti mere 
passivam nihilque nisi modum continere, quo subiectum aliqua re affi- 
ciatur. Propterea sentimentum a cognitione et appetitione eo discri- 
mine fundamentali differre dicitur, quod cognitio et appetitio in obiec- 
tum referantur, sentimentum autem aliquid pure subiectivum sit. 'Haec 
descriptio quidem de sentimentis perceptivis eatenus vera est, quatenus 
haec non in obiectum a se distinctum sive externum, sed in obiectum 
immanens, nempe in se ipsa percipienda feruntur. Non autem vera est de 
sentimentis appetitivis, quae primario sentimenta (emotiones) vocantur; 
complacentia, amor, aversio, desiderium, timor sine dubio in obiectum 
a se distinctum, etsi saepe confuse apprehensum, feruntur. 

*391 2. Multi omnia sentimenta ad delectationem et dolorem re- 

ducenda esse opinantur. Laudabili studio ducti, ut com- 
plexas functiones ad paucas simplices reducant, duo tan- 
tum sentimenta elementaria admittunt, delectationem et 
dolorem (Lust-Unlust, plaisir-douleur, pleasure-pain) ; omnia 
alia putant esse compositiones ex his sentimentis et ex re- 
praesentationibus seu organicis perceptionibus iis adiunctis. 1 ) 

*) Plerique eorum insuper affirmant, omnes delectationes (sive dolores) 
esse eiusdem speciei, unde sequeretur, non esse essentiale discrimen inter 
sensibilem delectationem de cibo et complacentiam de pulchritudine 
imaginis vel gaudium de inventa veritate. Quae opinio admitti nequit, 
quia essentiale discrimen inter inferiora sentimenta et superiora spiritualia 
negat et conscientiae sanisque principiis philosophicis repugnat. 

Haec sententia videtur primum a sentimentis perceptivis 
sumpta esse, qualia sunt grata affectio saturitatis vel do- 
lor sensibilis. De his quidem sententia eatenus vera est, 
quatenus utique in gratas et ingratas dividi possunt. Sed 
ad sentimenta appetitiva applicari minime potest. Intelligi 
nequit, quomodo omnia ad delectationem et dolorem re- 
duci queant. Amor vel odium non sunt delectatio, sedimmo 
cum tristitia esse possunt, neque timor vel desperatio idem 
sunt ac dolor; neque omnia compositiones sunt, ut adversarii 
opinantur, sed amor et desiderium aeque et forte magis 
simplices ac elementares sunt quam delectatio et dolor. — 

Ideo iam numerus eorum crescit, qui ampliorem divisionem 
praeferunt. 

3. Non pauci sentimenta spiritualia negant, etiam senti- 392* 
menta sublimiora, velut religiosa, moralia, aesthetica, ex 
pure sensitivis constare opinantes. Sed certum est, nos emo- 
tiones habere, velut gratitudinis, amoris Dei, paenitentiae 

de peccatis, quae directe in obiecta supersensibilia feruntur 
ideoque ex cognitione intellectuali oriuntur; sentimenta 
autem sensitiva non sequuntur ex cognitione intellectuali. 
Praeterea in anima quoque separata sentimenta gaudii, 
tristitiae et alia insunt, quae tantum spiritualia esse pos- 
sunt. Denique nulla ratio apparet, cur appetitiones ineffi- 
caces lenes non etiam in facultate spirituali esse queant. 

4. Sunt, qui affirmant, omnia sentimenta esse perceptiones sensibiles 393* 
gratas vel ingratas. Cuius opinionis duplex forma invenitur: 

a) Sententia physiologica primum a C. Lange statuta, deinde a 
Ribot 1 ), W. James 2 ), Munsterberg aliisque recepta asserit, sentimenta 
esse perceptiones organicas gratas ingratasque, quae ex processibus 
physiologicis vitae corporalis, ex vasomotoriis, visceralibus, nutriti- 

') „La these, que j’ai appelee physiologique (Bain, Spencer, Maud- 
sley, James, _ Lange etc.) rattache tous les etats affectifs a- des condi- 
tions biologiques et les considere comme 1’ expression directe et imme- 
diate de la vie vegetative. C’est celle qui a ete adoptee sans restric- 
tion aucune, dans ce travail." La psychologie des sentiments I 8 (1911) 

Pref. IX. — 2 ) „My theory is that the bodily changes follow directly 
the perception of the exciting fact, and that our feeling of the same 
changes as they occur is the emotion . . We feel sorry beeause we 
cry, angry beeause we strike, afraid beeause we tremble, and not that 
we cry, strike or tremble beeause we are sorry, angry or fearful, as 
the case may be.“ Psychology ch. 24. 

vis, muscularibus, respiratoriis, scilicet potissimum ex illis ipsis, se- 
quantur, qui communi opinione potius effectus corporales sentimen- 
torum, quam eorum causae existimantur, ut igitur secundum hanc 
doctrinam, ut James fortiter loquitur, „propterea tristemur, quod flea- 
mus", non e converso. 

Haec sententia, quae ceteroquin iam fere communiter reicitur, verum 
dicit asserens vel supponens, sentimentis, praesertim vehementioribus, 
adiunctas esse affectiones- corporales, quae perceptiones gratas vel in- 
gratas secum ferunt. Sed errat nulla sentimenta appetitiva admittens 
omniaque, sensitiva et spiritualia, pro puris perceptionibus physiologice 
causatis habens, acsi amor amici, odium sceleris, dolor de infamia, gau- 
dium de honore nihil sint nisi reactiones perceptivae processibus phy- 
siologicis productae. 

b) Alii, ut James Mill, Bain, Ziehen dicunt, sentimentum solum 
esse proprietatem perceptionis sensitivae : omnem perceptionem praeter 
qualitatem et intensitatem tertiam habere proprietatem, tonalitatem 
(Gefuhlston, tonalite); hanc esse ipsum sentimentum. — Perceptiones 
quidem gratae et ingratae, praesertim organicae, hanc tonalitatem ha- 
bent et ideo „sentimenta“ vocantur. Sentimenta autem appetitiva 
sensitiva vel i mino spiritualia minime proprietates perceptionum sensi- 
tivarum sunt. 

Art. 4. De actibus utriusque appetitus coniuncti 

Licet magnum discrimen inter voluntatem et appetitum 
sensitivum intercedat, tamen, sicut intellectus et sensus, ut- 
pote similes facultates eiusdem animae, ita uterque etiam 
appetitus naturali quadam necessitate coniunctim agere 
solent, ut vix sit actus in uno, quocum non simul actus 
similis in appetitu altero, saltem tenuis, concurrat. Hoc 
agendi consortium paulo uberius explicandum est. 

§ 1. De mutuo influxu utriusque appetitus 

Th 17 . Toin appetitus sensitivus in voluntatem (A) tum voluntas in illuni 
(B) influxum exercent, quo duo appetitus inter se ad similes actus 
pertrahere solent. 

Demonst. A. Appetitus sensitivus in voluntatem duplici 
modo influere solet, directe et indirecte. 

a) Directe influit, quatenus eius actus in voluntatem re- 
dundant similia in ea sentimenta et affectus provocantes 
id que propter radicationem utriusque facultatis in eadem 
anima. Quia igitur appetitus sensitivus multum a disposi- 
tione corporis pendet, a valetudine, sexu, aetate, etiam 
voluntas ab illis continuum influxum patitur. 

b) Indirecte influit, quatenus phantasiam regit, quae in- 
tellectum et per intellectum voluntatem secum trahit. Ita 
amor, odium, ira appetitus sensitivi, maxime si intensi 
sunt, phantasiam suis obiectis considerandis applicant, ad ea 
exaggeranda impellunt, a contrariis attendendis retrahunt, 
itaque fit, ut etiam intellectus a re omni ex parte conside- 
randa abstrahatur et deliberatio impediatur idque saepe 
usque ad pbcaecationem. 

B. Voluntas in appetitum, sensitivum pariter influxum 395 
exercet directum et indirectum, qui tamen uterque limita- 
tus neque satis efficax est. 

a) Directum influxum exercet per redundantiam proprii 
actus in appetitum sensitivum, i. e. actus voluntatis sola 
sua praesentia in eadem anima immediate excitat similem 
actum in alio appetitu. Hac ratione voluntas motus con- 
trarios in appetitu sensitivo minuere vel paulatim in oppo- 
sitos convertere potest. 

b) Indirecte influit potissimum phantasiam regendo, quae 
appetitui sensitivo obiecta proponit. Potest enim attentionem 
mperando, moderando occupationem et perceptiones sen- 
sibiles phantasiam a considerando uno avertere et ad aliud 
applicare, potest eius activitatem augere et minuere. Sic 
aversio sensibilis cessare potest, si sensus ab ingratis in alio 
homine considerandis avocatur atque ad contemplandas 
meliores eius qualitates applicatur. Interdum voluntas etiam 
debiliores affectus minuere atque supprimere potest, si effec- 
tus corporales, quos affectus producere conantur, cohibet vel 
supprimit. 

Appetitus sensitivus igitur etiam in supersensibilia mo- 
veri potest, velut amore in Deum, dolore in peccata com- 
missa, et quidem saepe cum magna vehementia. Id non 
propterea fit, quod appetitui sensitivo grande bonum sen- 
sibile imaginatione proponitur, in quod feratur; immo ob- 
iectum sensibile plerumque admodum tenue obversatur. 

Sed eo efficitur, quod actus voluntatis, cui intellectus ob- 
iectum supersensibile proponit, in alium appetitum redundat 
(cf. n. 356.) 

639 Nota. Ergo appetitus sensitivus grave momentum habet 
respectu voluntatis. 

1. Saepe quidem voluntatem impedit, quando ipse in ob- 
iecta sensibilia fertur et in voluntate motus necessarios ex- 
citat, quibus voluntas resistere tenetur. 

Nihilominus etiam voluntatem multum nivat. Si enim 
motus sensitivi prompte cooperantur, voluntas in difficul- 
tatibus fortis efficitur, cum maiore certitudine et intensi- 
tate sensus, intellectum, facultates motrices applicat, etiam 
facile, ubi opus est, tenerum affectum ostendere potest. 
Sin autem appetitus sensitivus deficit vel contrarius est, 
voluntas infirma fit facileque succumbit. 

2. Natura igitur humana secum fert, ut non voluntas sola, 
sed potius uterque appetitus harmonice eoniunctus conaturale 
principium appetens humanum sit. Reapse vix est actus volun- 
tatis quantumvis remissus, quem non aliquo modo appetitus 
sensitivus comitetur. Sed voluntas appetitus superior est; ab 
eius libertate moralitas derivatur et voluntatis etiam est appe- 
titum sensitivum regere. 

*§ 2. De corde 

+397 In operatione appetitiva hominis specialem locum cor 
sibi vindicat. Universali enim consuetudine cor principium 
et sedes vitae appetitivae sive amoris habetur, atque inter- 
dum magis de corde quam de appetitu sermo fit. Ex- 
plicandum igitur suscipimus, quid in tali loquendi more 
nomine cordis significetur. Quae res speciale momentum 
propter cultum SS. Cordis Jesu habet, qui ex longo tempore 
in Ecclesia laetissimos fructus fert. Obiectum enim huius cul- 
tus cor divini Salvatoris est; quaestio autem, quid igitur no- 
mine cordis Salvatoris intellegendum sit, potissimum psycho- 
logica est, quid nempe generatim nomen cordis significet. 

*Th. 18. Vdx „cor significatione arctiore cor corporeum, significatione vere 
amplificata subtectum operationis appetitivae sive amoris designat. 

*398 Demonst. Duplex igitur obiectum voce cordis significari 
asserimus 1 ) : 

‘) Cf. Th. Lempl, Das Herz Jesu. Herausg. v. H. Noldin (1909). Qui liber 
praeter aliqua minus probanda praeclara ad hanc rem declarandam affert. 


De corde 

1 um obiectum cor corporeum est, musculus ille carneus ner- 
vis multipliciter circumdatus ac penetratus, qui intra pec- 
tus motu automatico palpitat et centrum circulationis san- 
guinis est. Id prima et propriissima significatione vocis cor- 
dis denotari superfluum est multis exponere. 

2 um obiectum integrum sublectum operationis appetitivae 399* 
'sive amoris est. 

Nomine activitatis appetitivae comprehendimus a) primo 
loco actus utriusque appetitus eoniuncti, tum sentimenta et 
affectus tum actus liberos, itaque actus commiserationis, 
pietatis, tristitiae, timoris, maxime actus amoris, b) deinde 
illas quoque cognitiones intellectus, quae actibus appetiti- 
vis inspirantur, quales sunt recordatio beneficiorum, me- 
moria amicorum, non autem studia theoretica. Sublectum 
igitur sive principium et sedes activitatis appetitivae com- 
prehendit omnia, quae ad hanc eliciendam directe concur- 
runt. Manifestum autem est, ad ista non tantum cor cor- 
poreum, sed praeterea alia pertinere, quae infra exponentur, 
proinde hanc posteriorem significationem esse priore am- 
pliorem. 

Iam igitur etiam hanc amplificatam cordis significationem 
esse frequentissimam, demonstrat usus loquendi tum pro- 
fanus vitae communis tum sacer, quem divinae litterae et 
consuetudo ecclesiastica observant. Etenim a) dicitur cor 
gaudere, laetari, exsultare; sermo fit de tribulationibus, 
desideriis, petitionibus cordis, de corde mundo, contrito, 

' humiliato, impaenitente; monemur, ut Deum diligamus ex ■«* 
toto corde, ut recti et iusti, mites et humiles simus corde ; 

Cor Iesu dicitur bonitate et amore plenum, saturatum 
opprobriis. — b) Etiam cogitationes illae, quae cum vita 
appetitiva cohaerent, cordi tribuuntur, maxime in modo 
loquendi orientalium, quem etiam s. Scriptura adhibet; 
dicuntur enim homines errare corde, mala cogitare in cor- 
dibus, in corde suo haec vel illa dicere. 

Accuratius inquirentes, quid subiectum et principium acti- 
vitatis appetitivae includat, facile invenimus, ad id pertinere 
a) imprimis animam cum duplici potentia appetitiva et cum 

intellectu, in quantum appetitu inspiratur, b) cor corporeum, 
quod ad affectus concurrit tamquam praecipua sedes cor- 
poralium affectionum. Affectiones autem corporales insepa- 
rabilis proprietas et quasi pars omnium affectuum sunt. 
Ideo affectus in corde quasi in subiecto residere nobis 
videntur, c) Cor divinum Salvatoris etiam divinam naturam 
ac personam Verbi includit, quippe quae maxime est prin- 
cipium activitatis (divino-humanae) internae Christi Dei- 
Hominis. 1 ) Itaque significatio posterior ad priorem se ha- 
bet sicut eius ampliatio, quia praeter cor corporale etiam 
alia comprehendit. Cor secundum priorem significationem 
acceptum brevi nomine corporale, alterum psychicum ap- 
pellemus. 

*400 Corollaria. 1 . Itaque cor psychicum Salvatoris realiter 
spectatum maiorem partem substantiae hominis complectitur, 
attamen non ut personam, quippe quae ultimum subiectum 
est, de quo omnia, quae hominis sunt, praedicantur, sed 
ut a persona habitam: est principium appetitivum perso- 
nae. Similiter fere ad personam se habet sicut anima, quae 
substantia quidem, attamen simul aliquid personae est, 
nempe principium, quo persona vivere concipitur. Tamen 
etiam cor directe alloqui licet, sicut fere animam Christi 
alloquimur, etsi non persona, sed aliquid personae est. 

2. Quia cor psychicum sedes vitae appetitivae intelle- 
gitur, actiones illae, quae ad activitatem appetitivam in- 
ternam non pertinent, vel omnino non vel minus convenienter 
de corde praedicari possunt. Itaque minime dicere licet, Cor 
Iesu locutum esse, ascendisse in caelum, ambulasse per 
castella Galilaeae. 

*40l 3. Colligitur, significationem hanc, qua cor principium 

activitatis appetitivae intellegitur, non penitus diversam esse 
ab alia, qua solum cor corporeum designatur; sed illam 
priorem esse huius extensionem quandam atque obiectum 
huius ut partem in obiecto illius includi. Proinde in usu 

‘) Quod confirmat usus Ecclesiae; nam homines, familiae et totum 
genus humanum divino Cordi consecrantur, quod proinde etiam divini- 
tatem includere debet. 


vocis simpliciter ab una in aliam significationem transire 
licet, non penitus mutando, sed tantum paulum modificando 
vocis sensum. Itaque recte in una etiam propositione vel 
contextu diversa praedicata de eodem corde enuntiantur, 
ut si dicitur Cor Iesu in sinu matris formatum (cor cor- 
poreum) simul que patiens et multae misericordiae (princi- 
pium activitatis appetitivae), si dicitur lancea perforatum 
simul que oboediens usque ad mortem. Neque significatio 
posterior simpliciter metaphorica et impropria, sed signi- 
ficationis propriissimae aliqua extensio est; s imilis fere 
(sed non aequalis) sicut cum pes ad significandum totum 
crus, Neo-Eboracum vel Salisburgum a significanda urbe 
ad regionem appellandam extenditur. Tamen haec altera 
significatio non omnino propria est, sed aliquid dictionis 
figuratae et symbolicae ei admixtum est. 1 ) 

4. Quia cor corporeum actibus appetitivis afficitur ita- 402* 
que in eo amor manifestatur, ubique gentium symbolum 
amoris habetur; ubique imagine cordis amor repraesen- 
tatur et post mortem cordi veneratio tribuitur. Idcirco 
etiam „Redemptoris nostri praecipua caritatis beneficia sub 
sacratissimi cordis symbolo recoli coepta sunt“. 2 ) Gor igi- 
tur, quod symbolum amoris habetur, cor corporeum est, 
quatenus organum manifestativum amoris est, non vero 

cor psychicum. Hoc posterius non solum symbolum est, 
amorem menti sistens, quale etiam cor mortuum esse pot- 
est, sed vivum subiectum et principium amoris. Coi; cor- 
' poreum est symbolum cordis psychici. 

5. Supra diximus, „Cor Jesu“ non ut personam Christi, 403* 
sed ut aliquid personae concipiendum esse. Tamen no- 
tandum est, usum loquendi mutabilem esse eoque signi- 
ficationem vocabulorum determinari, ut illa significatio recta 
habenda sit, quam universalis loquendi consuetudo voca- 
bulo subieit. Ita etiam fieri potest, ut paulatim nomine 

) Conceptui cordis psychici valde affinis est alius, qui vocabulo 
germanico „Gemut“ subest. Sed hoc intercedit discrimen, quod in po- 
steriore nullus ad cor corporeum respectus continetur. Cf. J. Juna- 
mann, Das Gemiit 2 (1885). — 2 ) S. Rituum Cong. 20. Junii 1889. 

, Cordis Jesu“ persona Christi cum corde spectata designe- 
tur, ergo illud totum, quod imagines Cordis Jesu exhibere 
solent. Iam vero hic concipiendi loquendique mos magis 
magisque in usu vulgari invalescere conspicitur. Quo usu 
sensim effici potest, ut „Cor Jesu" significationem perso- 
nalem accipiat, attamen semper ita, ut persona Christi 
sig nifi cetur sub respectu amoris. Simili ratione „ Immacu- 
lata Conceptio" initio solum insignem qualitatem B. V. 
designavit, paulatim vero factum est, ut nunc etiam ipsam 
personam hac qualitate ornatam significet. 

*404 Principium aclivifafis appelifivae propferea „cor dicitur seu 
propterea in usu communi ad significandum hoc principium 
nomen a corde corporeo, non a capite sumitur, quia ope- 
ratio appetitiva specialem nexum cum corde corporeo ha- 
bet. Quae conexio in eo consistit, quod activitas appetitiva 
in corde corporeo perceptibili modo apparet et quasi resi- 
dere videtur. Nam potissimum in corde sensibiliter mani- 
festatur ; non quidem ita, ut actus voluntatis vel intellectus 
cor carneum directe afficiant; sed ut actus appetitus sensitivi 
et per eos etiam actus voluntatis affectiones cordis producant. 
Hac ratione cor primarium organum manifestativum appe- 
titus est. Sicut cogitationes potissimum in capite sensibiliter 
manifestantur ideoque caput cogitare dicitur, ita amor in 
corde corporeo manifestatur ideoque cor amare dicitur. 

Revera nullum affectum habemus, qui cor non afficiat: 
ira excitat eius motum, in gaudio pulsus cordis vegetior, 
in tristitia languidior fit. Diligenlior inquisitio experimen- 
talis etiam docet, vix ullum esse motum appetitus, etsi 
lenem, qui non aliquo modo motum cordis et venarum 
inde resultantem modificet (n. 387). Haec cordis sensibi- 
Iitas ex multiplici nervorum plexu oritur, quo circumda- 
tur et penetratur, et ex plurimis fibrillis nerveis, quibus 
cum systemate cerebrospinali coniungitur; sic facile exci- 
tationes accipere potest. Alii ex his nervis id proprium 
habent, ut pulsum cordis retardent, alii, ut accelerent; 
praecipuum influxum et quidem retardantem n. vagus exer- 
cet, qui ex cerebro descendit. 

Nullum igitur dubium est, quin cor primarium organum 405* 
manifestativum operationis appetitivae sit. Atque hoc suffi- 
cit, ut cor praecipuum symbolum amoris habeatur et ut 
nomine cordis etiam totum principium activitatis appetiti- 
vae designetur, quia videlicet in corde manifestatur. Vul- 
garis opinio insuper existimare solet, cor organum quoque 
elicitivum appetitionum esse. Quod certe de appetitione 
spirituali, quae etiam in „ corde" includitur, dici non pot- 
est, quippe quae in nullo organo est. Quid de appetitione 
sensitiva iudicandum sit, supra (n. 357) exposuimus. 

Art. 5. De libertate voluntatis 

■ 

Unam e gravioribus quaestionibus aggredimur. Liber- 406 
tas voluntatis est nobile decus humanae naturae. Confert 
enim homini facultatem, ut, aliter ac brutum, dominus sit 
actionum suarum, ut libere voluntati Dei se subicere, vitam 
moralem agere, virtutes meritaque sibi comparare possit. 
Quapropter multum interest, ut libertas voluntatis contra 
adversarios huius temporis, quorum maxima est multitudo, 
solide defendatur. 

Sed si affirmamus, voluntatem liberam esse, non inten- 
dimus asserere, eam solummodo actus liberos, non simul 
etiam necessarios elicere. 

*§ 1. De actibus necessariis voluntatis 

*Th. 19. In voluntate actus necessarii indeliberati sunt (1. p.). Immo videntur 
omnibus actibus liberis actus necessarii praecurrere (2. p.). 

Declar. Actus sive motus necessarii illi actus sunt, quos 407 * 
voluntas omittere non potest. Necessitas autem, quam 
asserimus, a coactione differt, quae tantum adest, si quid 
in subiecto contra suam inclinationem fit. Actus igitur 
voluntatis coactus esset, si per vim externam illatam con- 
tra propriam voluntatis inclinationem poneretur. Talis vero 
actus in voluntate impossibilis est. Membra quidem cor- 
poris vi externa contra inclinationem moveri possunt. Om- 
nis autem actus voluntatis ab ipsa voluntate ex eius natu- 

Donat. Psychologia- 18 

rali inclinatione in bonum, proinde non a vi externa con- 
tra eius inclinationem procedit. 1 ) 

Sed non repugnat, ut, quando condiciones ad libertatem 
requisitae non adsunt, voluntas cum necessitate in actus 
prorumpat. Id accidit in actibus indeliberatis, qui a deli- 
beratione rationis non pendent. Ad actum enim liberum 
seu electionem, quippe quae semper inter plura fit, prae- 
requiritur, ut intellectus voluntati varia obiecta ad eligen- 
dum proponat, i. e. aliquam deliberationem faciat. Si igitur 
voluntas, ut primum intellectus unam rationem boni vel 
mali apprehenderit, statim vi suae naturae in prosecutio- 
nem vel aversionem prorumpit, motus necessarius indeli- 
beratus habetur. 2 ) Itaque asserimus, eiusmodi motus ad- 
mittendos esse, non tantum si usus rationis ligatus est, ut 
in ebriis, amentibus, dormientibus, sed communiter in con- 
dicionibus ordinariis.. 

*408 Demonst. 1 . p. Saepissime experimur, statim, ut primum 
aliquod obiectum bonum vel malum intellectu appiehen- 
dimus, antequam deliberatio fit, adesse in nobis actum, qui 
bonum prosequatur seu malum aversetur, saepe etiam duos 
motus contrarios experimur, si obiectum partim bonum par- 
tim malum est vel duo obiecta opposita proponuntur : sen- 
timus in nobis dolorem, si de aerumnis Ecclesiae, displi- 
centiam, si de facinore commisso, gaudium fortasse, si de 
malo adversarii nuntium audimus ; saepe simul inclinationem 
jn bonum prohibitum et complacentiam virtutis contrariae 
experimur. Hi motus etiam frequenter perdurant, quando 
iam per actus deliberatos renitimur. Atqui hi sunt actus 
voluntatis, quia in obiecta supersensibilia feruntur, et qui- 
dem actus necessarii, quia indeliberati sunt nobisque invi- 
tis perdurant. Ergo sunt in voluntate actus necessarii in- 
deliberati. 

J ) „ Actus voluntatis nihil est aliud quam inclinatio quaedam pro- 
cedens ab interiore principio cognoscente, sicut appetitus naturalis est 
quaedam inclinatio ab interiore principio et sine cognitione; quod 
autem est coactum vel violentum, est ab exteriore principio. Unde 
contra rationem ipsius actus voluntatis est, quod sit coactus vel vio- 
lentus/ 1, 2 q. 6 a. 4. — 2 ) Quem moralistae motum primo primum 
appellant. 


De actibus necessariis voluntatis 

Plerique horum actuum motus lenes inefficaces sive sen- 
timenta sunt. Sed etiam vehementiores sive affectus esse 
possunt. At volitiones non sunt, quia tantum per actus 
liberos „ velle “ dicimur. Cum actibus necessariis voluntatis 
fere semper appetitus sensitivus coniungitur. 

Demonst. 2. p. 1. Saepissime in diversis adiunctis experi- 409 
mur, oriri in nobis, ut primum bonum vel malum intellectu 
apprehendimus, ex necessitate naturae motus necessarios. 
Atqui, quod saepissime in diversis adiunctis experimur ex 
necessitate naturae oriri, videtur secundum generalem legem 
naturae fieri. Quod autem secundum generalem legem naturae 
fit, semper fit. Ergo semper, cum bonum vel malum apprehen- 
ditur, id quod ante omnem actum liberum contingit, actus 
necessarii adesse et actibus liberis praecurrere videntur. 

2. Videmur experiri, nobis psychologice impossibile esse, 
ut actu libero in obiectum tendamus, nisi prius obiectum 
nos per complacentiam alliciat. Atqui haec complacentia 
(vel displicentia) est motus necessarius voluntatis. Ergo 
videmur experiri, ante omnem actum liberum postulari et 
praecurrere actum necessarium. 

Itaque ad actum liberum praeter deliberationem etiam 
semper haec altera condicio praerequiri videtur, ut obiec- 
tum motu necessario causando voluntatem quasi ingrediatur, 
afficiat et inclinet et sic volitionem praeparet, quae huic 
.tractioni consentit vel non consentit. Non tamen prop- 
terea haec tractio motivum dicenda est; sic perperam 
recentes psychologi interdum loquuntur. Motivum volendi 
est bonum, quod cognoscitur, motus necessarius autem non 
est bonum, quod movet, sed potius motio boni, qua movet. 

3. Etiam ratio theologica thesim confirmat. Ad omnem actum super- 410* 
naturalem liberum, etiam quando homo habitibus supernaturalibus in- 
structus est, gratia actualis illuminationis et inspirationis requiritur. 

Haec inspiratio autem in actu indeliberato consistit, qui, Deo determi- 
nante, per voluntatem elicitur et voluntatem ad actum liberum inclinat. 

„Quis animo amplectitur aliquid", ait Augustinus, „quod eum non de- 
lectat? aut quis habet in potestate, ut vel occurrat, quod eum delec- 
tare possit, vel delectet, cum occurrerit? 111 ) 

Q Ad Simplicium I 2 n. 21. 

§ 2. De exsistentia et ambitu libertatis , 

411 1 . Libertas latissime intellecta dicitur quaevis immunitas 
a vinculo vel impedimento, tali potissimum, quo quis certo 
modo agendi adstringitur. Pro vario vinculo sive impedi- 
mento varia distinguitur libertas: a) Libertas a vinculo le- 
gis, ab imperio superioris, ab auctoritate. Talis est libertas 
politica, libertas conscientiae, religionis, preli, scientiae, 
libertas cogitandi; quae libertates vel legitimae vel illegiti- 
mae sunt, prout vincula, quae recusantur, indebita vel de- 
bita sunt. — b) Libertas a coactione vel vi illata contra 
propriam inclinationem. Hanc avis habet, cum „libere“ in 
aerem se elevat. — c) Libertas a necessitate interna, qua 
quid, si omnes condiciones ad agendum adsunt, propria 
natura ad agendum determinatur. Haec est libertas, quam 
voluntati vindicamus. Itaque si equus esurit et foenum 
praesto est, necessitate interna ad comedendum determi- 
natur, ut facultas ad oppositum exclusa sit. Hominem autem 
voluntate libera praeditum, si esuriat et cibus paratus sit, 
asserimus non determinari natura sua ad hoc unum, ut 
comedat, sed posse comedere et non comedere, hominem 
ipsum se determinare. 

412 2 . Libertas voluntatis igitur in eo consistit, quod volun- 
tas, quando omnia ad agendum requisita adsunt, non est 
determinata ad unum, sed ipsa se determinare potest ad 
agendum vel non agendum, ad hoc vel illud agendum. 
Vocatur etiam libertas electionis (Wahlfreiheit, libre arbitre), 
quia est potestas eligendi inter duo, vel libertas indifferen- 
tiae, quia non adest determinatio ad unum. Itaque libertas 
indifferentiae non est tantum libertas a coactione, quam etiam 
animalia habent, sed libertas a necessitate interna; est ea 
voluntatis potestas, ut, cum unum vel plura obiecta pro- 
ponuntur, nulla physica necessitate ad unum volendum 
determinetur, sed ipsa se determinare possit ad volendum, 
ita scilicet, ut simul possit etiam non velle vel aliud velle. 

Sed contra adversariorum insinuationes notandum est, 
voluntatem non ideo indepen,dentem esse a motivis et qui- 
busvis aliis condicionibus. Nam ut voluntas actum liberum 

ponere possit, necessarium est obiectum cognitum, quod, 
quando actus ponitur, ut motivum influit, praeterea neces- 
sarii sunt motus indeliberati praecurrentes, qui voluntatem 
allidant, denique deliberatio requiritur. Atque tam valida 
possunt esse motiva tamque fortes motus allicientes, ut 
voluntas vehementer ad unum certum volendum trahatur. 
Libertas igitur non in eo consistit, quod voluntas nullum 
eiusmodi influxum patitur, sed in hoc, quod, etiamsi omnia 
ad agendum necessaria adsunt et quamquam vehementer 
allicitur, tamen immunis manet a necessitate physica et 
determinatio ad volendum ab ipsa procedit, et quidem ita, 
ut possit velle et non velle, possit eligere inter duo bona 
aequalia, possit etiam minus bonum maiori praeferre; etsi 
imprudens sit ita agere, impossibile voluntati non est. 

Haec libertas duplicem quasi partem complectitur: a) liber- 413 
tatem exercitii seu contradictionis, quae est potestas ad 
agendum vel non agendum, b) libertatem specificationis sive 
contrarietatis, i. e. potestatem eligendi inter obiecta actus- 
que diversos, qui se invicem excludunt, velut inter malum 
et bonum, inter diligere et odisse, inter studere. et orare. 
Praecipua est libertas exercitii, quam libertas specificationis 
supponit et includit; nam si quis inimicum iuvare vel oc- 
cidere potest, hoc ideo accidit, quia potest iuvare et non 
iuvare, occidere et non occidere. 

Th. 20. Voluntas in actibus deliberatis libertate indifferentiae praedita est. 

Declar. 1 . Asserimus, voluntatem in actibus deliberatis 414 
libertate praeditam esse, quia actus liber comparationem 
complurium rationum supponit, quae deliberatio appellatur. 1 ) 
Nam ut voluntas inter duo vel plura eligere possit, opus 
est, iit intellectus prius complura vel unum sub varia ra- 
tione proponat: ut locus sit libertati specificationis, duo 
diversa proponenda sunt, ut libertas exercitii locum habeat, 

b „ Considerare, utrum hoc sit agendum aut hoc, quod est delibe- 
rare, opus est rationis.” S. Thomas, 3 De anima 1. 16. „Libertas 
cuiuslibet actus provenit ex variis rationibus, quae sunt in obiecto vel 
in ipsomet actu, et ex formali vel saltem virtuali collatione earum/ 
Suarez, Disp. met. d. 19 s. 8 n. 19. 

requiritur, ut obiectum una ex parte bonum, alia ex parte 
tamquam non necessarium vel ipse actus appetendi tam- 
quam superfluus sive molestus apprehendatur. 

Doctrina, quae voluntati libertatem indifferentiae vindicat, 
indeterminismus vocatur. Sed propter falsas adversariorum 
insinuationes duplex indeterminismus distinguatur: a) In- 
determinismus immoderatus (absolutus), qui voluntati plenam 
independentiam a motivis et inclinationibus subiectivis tri- 
buit, ut nullum influxum ab iis patiatur. Talem non de- 
fendimus, sed data opera refutabimus; attamen adversarii 
eum saepe nobis imputant. — b) Indeterminismus mo- 
deratus, qui tantum defendit, voluntatem, licet per motiva 
et inclinationes influxum patiatur, iis non cum necessitate 
determinari, sed determinationem ab ipsa procedere. 

-ti5 2. Historiam quaestionis quod attinet, sensus quidem 
naturalis omni aetate sine haesitatione libertatem professus 
est, non aeque clare et certo tractatio scientifica. Inter 
Graecos praesertim Aristoteles 1 ) clare et recte docet, volun- 
tatem libertale indifferentiae praeditam esse, quando deli- 
beratio rationis praecedat. Sed libertatem tantum ad elec- 
tionem mediorum spectare asserit, videlicet hac ratione, 
quod finis volendi (remotus) in omnibus beatitudo sit, quam 
cum innata propensione appetamus et propter quam par- 
ticularia bona quasi tamquam media ad beatitudinem ob- 
tinendam intendamus. Plato libertatem, imputabilitatem, 
meritum et demeritum actionum humanarum firmiter tenet. 
Attamen expositionem psychologicam de libertate obscu- 
ram reddit, quia in anima sua rationali (to AoyidTov), quae 
rationem et voluntatem comprehendit, non satis utramque 
facultatem discernit: nimis rationi dominatum in homine 
attribuit secundum sententiam Socraticam docens, si cogni- 
tio recta sit, etiam voluntatem rectam esse, ut virtus et 
scientia virtutis idem fere dicantur. Quae doctrina intellec- 
tualistiea neoplatonicos (Plotinum) rexit atque etiam scrip- 
tores posteriores eatenus affecisse cernitur, quatenus saepe 
in describenda libertate formulis intellectualisticis utuntur, 

1 ) Eth. Nicom. II cc. 1—8. 

quasi libertas in ratione sit. Stoici docentes, omnia neces- 
sitate naturali et fatalismo regi, libertati, consequenter sal- 
tem, locum non relinquunt; voluntatem per indolem suam 
naturalem determinari asserunt. 

Aetate christiana unanimi utique consensu libertas affir- 416 
matur. Sed in ea describenda interdum clara distinctio inter 
praerequisitam deliberationem et ipsam voluntatis determina- 
tionem desideratur, quatenus, minime quidem ab Augustino 
nec a plerisque aliis, sed quandoque ab aliis libertas ita 
formulis intellectualibus describitur, quasi eius sedes in ra- 
tione sit. Ita Boethius interdum dicit, libertatem spectare 
ad rationis deliberationem, non ad voluntatem (videlicet 
non ad voluntatem stoicam, quae natura necessaria dici- 
tur), et libertatem „iudicium liberum" definit. Quae liber- 
tatis denominatio aevo medio frequenter invenitur, etsi 
simul expresse libertas voluntati addicitur ; nihil enim aliud 
hoc verbo significare intendunt, quam quod nos dicimus 
„ velle deliberatum". S. Thomas distincte docet, libertatem 
in voluntate inesse, deliberationem autem necessariam sup- 
positionem esse 1 ); subinde etiam formulas intellectuales 
adhibet, sed interdum vim earum expresse restringens (li- 
berum arbitrium est B quoddam mdicium", „ quasi quaedam 
scientia", „acsi diceretur liberum indicium"). Porro s. Doc- 
tor, cum Aristotele asserens libertatem media, non finem 
respicere, similiter tantum finem ultimum, beatitudinem, 
prae oculis habet. 2 ) 

Tempore recenti complures sectarum fundatores, Wiclif, 417 
Lutherus, Calvinus, lansenius, libertatem negarunt. Eadem 
sententia magis magisque philosophiam ingressa est; Hob- 

] ) .Liberum arbitrium est appetitiva potentia." 1 q. 83 a. 3. .Elec- 
tio substantialiter non est actus rationis, sed voluntatis." 1, 2 q. 13 
a. 1. Similiter 2, 2 q. 24 a. 1 ad 3 De ver. q. 14 a. 6; q. 24 a. 1 et 
alibi. — 2 ) .Appetibile, quod naturaliter appetitur [beatitudo], est alio- 
rum appetibilium principium et fundamentum. In appetibilibus autem 
finis est fundamentum et principium eorum, quae sunt ad finem, cum, 
quae sunt ad finem, non appetantur nisi ratione finis. Et ideo, quod 
voluntas de necessitate vult quasi naturali inclinatione in ipsum deter- 
minata, est finis ultimus, ut beatitudo . . ad alia autem non de neces 
sitate determinatur naturali inclinatione, sed propria dispositione absque 
necessitate." De ver. q. 22 a. 5. 

bes materialista, Hume scepticus, Spinoza pantheista; Comte 
positi vista, St. Mill, Spencer, Herbart, Wundt eam docent. 
Recentissimo tempore in philosophia dominatum tenet, pau- 
cis aliud sentientibus. Rationes huius erroris vulgati variae 
exstant. Multi falsam opinionem de libertate habent, quam 
nempe in absolutam independentiam convertunt ideoque 
voluntati denegant. Alii capere non possunt, vitam spiri- 
tualem non eadem regi necessitate, qua leges naturae. 
Accedunt doctrinae materialismi et pantheismi, quae solum 
necessitatem mechanicam vel divino-fatalisticam admittere 
possunt. Denique commoditas doctrinae allicit, quae impu- 
tabilitatem et conscientiae remorsus tollit. 

418 3. Doctrina, quae defendit voluntatem semper cum ne- 
cessitate determinari, determinismus vocatur. Duae potissi- 
mum eius formae distingui possunt: 

a) Determinismus ■psychologicus , qui nunc solita deter- 
minismi forma est, statuit, voluntatem cum necessitate de- 
terminari per cognita motiva et characterem personalem, qui 
ipse sit effectus indolis naturalis et vitae anteactae. 

b) Determinismus materialisticus actus voluntatis pro ef- 
fectibus seu phaenomenis pure corporeis habet ideoque 
necessitati physicae subiectos esse concludit. In hunc mo- 
dum adhuc interdum, attamen raro loquuntur. 

c) Determinismus metaphysicus omnis paene determinismus hoc sensu 
vocari potest, quod suppositionibus metaphysicis innititur. Sed pecu- 
liari iure illi de'terminismum metaphysicum defendisse dicendi sunt, qui 
existimant, voluntatem determinari per Deum, ut Lutherus, Calvinus, 
.Jansenius, vel pej necessitatem fati sive universi pantheistici, ut stoici, 
Wiclif, Spinoza. / 

419 Kant hanc sententiam construit : Distinguendum est inter hominem 
empiricum, qui “/experientiae apparet, et hominem secundum id, quod 
est in se, hominem intellegibilem; prior non est liber, sed omnes ac- 
tiones per eius? characterem causantur, itaque subest legi causalitatis 
(quam videlicet sic enuntiat : quidquid fit,, causa seu ratione praecedente 
determinatur), homo vero intellegibilis liber est ita, ut huic legi causa- 
litatis non subsit. Porro voluntatem intellegibilem ait esse rationem 
characteris empirici, quippe quam libere elegerit. Similem doctrinam 
Schopenhauer habet. Berg&on libertatem idem ponit cum qualibet 
spontaneitate, immo cum generali causalitate virium naturalium. 

420 Reeentissimi, determinismo psychologico plerumque addicti, ita lo- 
qui solent : „Sine determinismo psychologico nulla psychologia, nulla 

generatim scientia idealis possibilis est. Non potest [determinismus] 
relinqui, nisi contra legem naturae offenditur, qua iubemur ubique ad 
causatum causam quaerere. 01 ) „Sententia enuntians, unumquemque 
desiderandi vel non desiderandi libertatem habere, quae propositio 
realis in dogmate liberi arbitrii continetur, tum analysi conscientiae 
tum iis, quae in capitibus praecedentibus contenta sunt, exclusa 
est. 02 ) „Nemo existimat, desideria nostra esse libera 0 ; „copiosa evi- 
dentia, quam ex humano modo agendi et ex nostra interpretatione 
huius modi agendi derivamus, sufficit ad concludendum, actiones, sen- 
sationes, motiones, cogitationes non minus rigorosae determinationi 
causali subiacere quam motus planetarum. 03 ) .Semper explicamus ac- 
tiones voluntarias omnium hominum extra nos secundum principium 
causalitatis per characterem et circumstantias. Sane, aliter vita socialis 
impossibilis esset, cum hominis vita in societate cotidie involvat multas 
praedictiones actionum aliorum, quae in experientia fundatae sunt. 04 ) 
.Psychologia sicut quaevis alia scientia debet esse deterministica. 06 ) 
.Quaestio multum disputata, num .libera voluntas 1 exsistat hoc sensu, 
quod sine causa electio fieri possit, in scientia naturali non admittitur. 
Hic libertatis conceptus experientiae contradicit. 06 ) Anima concipitur 
.praedita voluntate libera, i e neque externis causis neque internis 
motivis determinata Hanc proprietatem omittimus, quia omnem psycho- 
logiam impossibilem reddit ° 7 ) .Omnis actio humana est effectus ne- 

‘) Wundt: „Ohne diesen psychologischen Determinismus ist keine 
Psychologie und keine Geisteswissenschaft uberhaupt moglich. Ihn auf- 
geben hiefie gegen das Vernunftgesetz verstohen, nach dem wir uberall 
zu dem Bedingten die Bedingung zu suchen haben. 0 EthilP III (1912) 50. 
— ■) II. Spencer : „That every one is at liberty to desire or not to 
desire, which is the real proposition involved in the dogma of Free-will, 
is negatived as much by the analysis of consciousness as by the con- 
tents of the preceding chapters. 0 Principies of Psychology § 219. — 
s ) G. II. Lewes: „No one suppqses, that our desires are free ° .AU 
the massive evidence to be derived from human conduct, and from 
our interpretation of such conduct points to the conclusion, that ac- 
tions, sensations, emotions and thoughts are subject to causal deter- 
mination no less rigorous than the movements of the planets. 0 The 
Study of Psychology 109 102. Cf. Maher, Psychology 6 417. — 4 ) Sidg- 
wich: „We always explain the voluntary action of all men except 
ourselves on the principle of causation by character and circumstances. 
Indeed, otherwise social life would be impossible, for the life of man 
in society involves daily a mass of minute forecasts of the actions of 
other men founded on experience. 0 The Methods of Ethks I ch 5. 
— 6 ) Hoffding, Psykologi. Ed. germ. 4 458. — 6 ) E. Bleuler: .Die viel 
umstritteue Frage, ob es einen ,freien Willen 1 gebe in dem Sinne, da£ 
ohne Ursache die Entscheidung getroffen werden konne, besteht fiir 
die Naturwissenschaft nicht. Dieser Begriff der Freiheit widerspricht 
nicht nur der Erfahrung; er kann nicht einmal theoretisch durchge- 
dacht werden. 0 Naturgesehichte d. Seele (1932) 210. — 7 ) A. Lek- 
mann: Man denkt sich die Seele „mit einem freien, d. h. von aufieren 
Ursachen und inneren Motiven nicht determinierten Willen ausgestattet. 
Von ^dieser letzteren Bestimmung [der Seele] konnen wir hier ganzlich 
absehen, weil sie jede Psychologie unmoglich macht. 0 Grundzilge d. 
Psychophysiologie (1912) 21. 

cessario oriundus ex praesenti natura agentis et externis adiunetis 
Posita igitur eadem , natura* iisdemque externis adiunetis nulla alia 
actio fieri potuisset, quam quae accidit/ 1 ) .Observatio docet, omne 
delictum duobus condicionum generibus concurrentibus produci, una 
ex parte proprietate individuali delinquentis, altera ex parte adiunetis 
externis eum circumdantibus, physicalibus et socialibus et praesertim 
oeconomicis/ 2 ) Libertas dicere vult, .decretum voluntatis per cuncta 
antecedentia (motiva et characterem) non ad unum determinatum 
esse . Libertas ita intellecta psychologice omnino reicienda est, et ex 
parte ethicae tam parum postulatur, ut e contrario tantum in oppo- 
sita sententia de moralitate et imputatione morali sermo esse queat. ) 
Qui determinismo materialistico addicti sunt, fortius necessitatem 
eamque physiologicam inculcare solent. .Positis excitationibus ex- 
ternis et repraesentationibus memoriae actio certa aeque necessario 
sequitur, ac lapis a substrato solutus certa via cum certa celeritate 
cadit/ 4 ) .Scimus nunc, omnem actum voluntatis aeque organisatione 
individui volentis determinatum et a circumstantiis externis dependen- 
tem esse sicut omnes alias animae actiones. ) 

Demonst. 1. Arg. Ex conscientia. In actionibus voluntatis 
permultis, si manum, pedem movemus, si stamus, legimus, 
evidenter experimur nos ita agere, ut possimus etiam non 
agere et quovis momento ab agendo recedere. Quod pecu- 


n jj. Adickes: .Jede menschliche Handlung ist eine notwendige Re- 
sultante aus dem augenblicklichen Wesen des Handelnden und aus den 
aufieren Umstanden, in denen er sich befindet . . Bei demselben .Wesen 
und unter denselben aufieren Umstanden hatte also keine andere^Rand- 
lung geschehen konnen ais die, welche wirklich geschehen ist Zeit- 
schi-f Philos. u. phil. K. 116 (1900) 34. - J ) F Liszt: .Die Be- 
'tmhtung lehrt, dafi jedes einzelne Verbrechen durch das Zusam- 
menwirken zweier Gruppen von Bedingungen entsteht, der mdividuellen 
Eisenart des Verbrechers einerseits, der diesen umgebenden aufieren, 
physikalischen und gesellsehaftlichen, insbesondere wirtschafthclien 
Verhaltnisse andrerseits/ Strafrecht 20 (1914) 75. — ) Heymans. 

Willensfreiheit .soli besagen, dafi die Willensentscheidung durch lhie 
gesamten Antecedentien (Motive und Charakter) nicht eindeutig be- 
stimmt ist. Die Untersuchung wird zum Ergebms ftthren, dafi eine 
Willensfreiheit in diesem Sinne psyehologisch unannehmbar und tur 
die Ethik so wenig erfordert ist, dafi umgekehrt nur auf dem Boden 
der entgegengesetzten Auffassung von Sittlichkeit und sittlicher Be- 
urteilung die Rede sein kann/ Emfuhrung m d. Ethik (1922) 83. 
— 4 ) Ziehen: »Mit Naturnotwendigkeit erfolgt bei gegebenen auberen 
Reizen und gegebenen Erinnerungsvorstellungen eine bestimmte Hand- 
lung ganz ebenso notwendig, wie der von der Unterlage geloste Stem 
in einer bestimmten Richtung mit bestimmter Geschwindigkeit fallt. 
Freiheit des Willens in diesem Sinne existiert fur die physiologische 
Psvcholoeie nicht/ Leitfaden d. physiologischen Psychologie (19^0) 
31 _ — 6) Hcieckel: .Wir wissen jetzt, dafi jeder Willensakt ebenso 
durch die Organisation des wollenden Individuums bestimmt und ebenso 
von den .jeweiligen Bedingungen der Aufienvpelt abhangig ist wie jede 
andere Seelentatigkeit/ Weltratsel II 7. 

liari modo manifestum est, si obiectum apprehendimus sti- 
patum multis rationibus ingratis, ut magnam difficultatem 
in eo efficaciter eligendo sentiamus, et nihilominus obiec- 
tum amplectimur. Porro continuo distinguimus actiones li- 
beras ab aliis, quae in nostra potestate non sunt, e. g. a 
motibus primo primis. Saepe etiam longiorem deliberatio- 
nem instituimus inter varia motiva vel media et electionem 
differimus; quod etiam ostendit, motiva nos non necessario 
ad unum appetendum rapere sicut bruta, quae non ' deli- 
berant. Post actiones autem ex eadem conscientia evidens 
memoria permanet, nos potuisse etiam aliter agere. Ideo 
actiones nobis imputamus, bonas laudi nobis tribuimus, quod, 
cum in nostra potestate fuerit malum facere, bonum fece- 
rimus, malas autem actiones nobis culpae tribuimus et pae- 
nitentiam sentimus. Haec conscientia culp&e et stimuli pae- 
nitentiae nullo conatu deleri possunt; sine dubio etiam ad- 
versarii a conscientiae remorsu liberi non sunt, quem sce- 
lestissimi quoque experiuntur, qui numquam se excusare 
audent, quod, quae perpetrarunt, cum necessitate fecerint, 
lam vero culpa et paenitentia ibi non sunt, ubi aliter agere 
in potestate non fuit. Haec conscientia concomitans et sub- 
sequens aeque clara est ac perceptio, qua nos cogitare, 
gaudere apprehendimus. — Atqui quod evidenti conscientia 
experimur, verum habendum est. Alioquin si huic evidenti 
cognitioni fidendum non est vel immo si fallit, in nulla re 
iam evidentiae nostrae fidendum, proinde generatim menti 
humanae de veritate cognoscenda desperandum est. — Ergo 
voluntas in actibus deliberatis libertate indifferentiae prae- 
dita est. 

Adversarii variis modis vim argumenti infringere conantur, a) Qui- 422 
dam factum conscientiae simpliciter negare audent. Sed in cassum. 
Neque credendum est asseverantibus, se hac conscientia carere. 
Certe non carent clarissima et spontanea conscientia, quae in om- 
nibus est, quam ipsi theoreticis inventis obfuscant. Et modo agendi 
eam manifestant, paenitendo, actiones sibi aliisque culpae tribuendo, 
alios reprehendendo, puniendo. Simili ratione etiam sceptici negant, 
se ullam habere cognitionem certam, quod tamen non creditur. 

b) Si libertas immediate perciperetur, non possent tam multi 
eam negare vel dubitare. — Jtesp. D. si perciperetur perceptione 
intuitiva i. e. simili claritate praedita, qualis, in intuitione visus re- 

peritur, quae nulla ratione obfuscari potest C. aliter N. Non omnis 
perceptio intuitio est. 1 ) (Propter hanc difficultatem nonnulli auctores 
scholastici dubitant, num certitudo de libertate immediata, an forte 
solum mediata sit. Libertatem actus sine dubio immediate percipi- 
mus. Si eam non immediate perciperemus, non elucet, quomodo 
mediate de ea constare posset.) 

c) Plerique hanc conscientiam pro illusione habent, quae ex eo 
oriatur, quod non clare motiva perspiciamus, quae nos determina- 
verint, et propterea arbitremur nos aliter agere potuisse. Praeivit 
Spmoza: „ Falluntur homines, quod se liberos esse putant, quae 
opinio in hoc solo consistit, quod suarum actionum, conscii et cau- 
sarum ignari sunt, a quibus determinantur." 2 ) — Besp. 1) Clara 
conscientia testificans a nobis determinationem procedere, nullis 
cavillationibus obscurari potest. Et stultum est opinari, omnes ho- 
mines in re maxime obvia tanta illusione invincibili perpetuo teneri. 
2) Falsum est, motiva agendi numquam ab agente, v. g. a fure, qui 
facinus diu praeparavit, clare perspici. 3) Denique si motiva de- 
terminantia inconscia sunt, unde adversarii sciunt, iis nos deter- 
minari? Et quomodo ex hoc, quod causas et motiva nescimus, 
tantam persuasionem haurimus, nos nosmetipsos determinasse? In 
motibus primo primis motiva plerumque parum perspicimus, tamen 
conscientiam libertatis non habemus. 

423 d) In volendo immediate experior actum, qui fit, non modum, quo 
{it, videlicet in mea potestate esse eum omittere. — Besp. N. Per- 
cipio actum ita a me procedere, ut continuo in mea potestate sil 
, /ab eo recedere. Sicut non tantum experior meam manum moveri 
./ sed etiam eam a me moveri (etsi nescio, quomodo id fiat), sic si- 
/ mul experior, manum libere ita a me moveri, ut motionem etiam 
^ omittere queam. 

e) Dicimur conscientiam habere libertatis ante actum, in actu, 
post actum. Atqui saltem conscientia ante et post actum haberi 
nequit, quia conscientia solum praesentia, non futura nec praeterit? 
percipit. — Besp. D. mai. tantum conscientia concomitans conscien 
tia stricte dicta sive percipiens est, conscientia vero antecedens el 
consequens solum conscientia memorialis est ex pristinis percep- 
tionibus relicta, attamen certa G. aliter N. Ergo conscientia ante 
cedens et consequens in conscientia concomitante fundantur. 

f) Poenitentia est dolor de actione infelici. Sed actio infelix esse 
potest, etsi libera non sit. — Besp. Paenitentia vera respicit actio 
nem infelicem liberam, non qualemcumque. 

g) Somniantes et hypnotisati putant, se libere agere, etsi liber- 
tatis incapaces sunt Ergo conscientia libertatis nihil demonstrat 
— Besp. D. ant. haec opinio, si adest, eadem evidentia praedita esi 
sicut conscientia in statu normali N. aliter Tr. In somno et in 
hypnosi ordinarius usus rationis deficit. Quando vero hypnotisati 

1 ) Cf. Log., De generibus idearum ; Psychol. n. 289. — 2 ) Ethica Ii 

prop. 35. ' . 

imperia in hypnosi accepta postea, instigati impulsu ex priore sug- 
gestione relicto, exsequuntur, vix umquam omnis libertas ablata est. 

h) Conscientia testificans, ,,me aliter agere posse 11 , tantum appa- 
rens est et ita oritur: antea in similibus rebus (attamen cum aliis 
motivis et cum necessitate) aliter egi, quae recordatio falsam opi- 
nionem generat, me nunc aliter agere posse. — Besp. N. Conscien- 
tia praesens percipit, me nunc in his novis condicionibus aliter 
agere posse, non solum in illis praeteritis aliter egisse. 

2 . Arg. Ex persuasione generis humani. Apud omnes gentes 424 
omnis aetatis viget firma persuasio, homines multas actiones 
cum libertate ponere. Quae persuasio his manifestatur: a) Ubi- 
que quaedam actiones imputantur laudi vel culpae, tribu- 
untur vitio vel virtuti, aestimatur earum meritum et deme- 
ritum. Iam vero haec persuasionem libertatis supponunt. 
Tunc enim „ actus imputatur [imputatione morali] agenti, 
quando est in potestate eius ita, ut habeat dominium sui 
aetus“ (Thomas); nemo enim columbae mansuetudinem, 
asini patientiam- virtuti vel merito tribuit neque ea, quae 
ex inadvertentia vel in somno fiunt, tamquam culpae vitu- 
perantur. b) Ubique poenae statuuntur ad satisfaciendum 
pro culpa, pro lege violata. Quae consuetudo pariter liber- 
tatis persuasionem manifestat. Poena enim alii non impo- 
nitur, si constat, eum sine culpa esse et aliter agere non 
potuisse, eoque minor imponitur poena, quo minor libertas 
fuit, e. g. minor pro occisione ex aestu passionis perpetrata 
quam pro deliberata; brutis tantum „ poenae" improprie 
dictae infliguntur, non pro culpa ad satisfaciendum iusii- 
tiae, sed ut timor initiatur. c) Porro omnes adhibent con- 
silia, admonitiones, minas, preces hac intentione, ut alios ad 
libere agendum moveant; si haec media effectum sortiun- 
tur, laudant, sin minus, exprobant. — Atqui persuasio tam 
universalis et constans, quae insuper vitam humanam ubi- 
que regit et commoditati vitae contraria est, error esse ne- 
quit, quia non aliunde quam ex natura rationali provenire 
potest, quae in errorem tendere nequit; sive, aliis verbis, 
talis persuasio tantum ex. veritate certo cognita orta esse 
potest. Ergo voluntas libertate praedita est. 

Contra argumentum haec proferuntur: a) Immutabilitas adest, 425 
-dummodo ipse homo auctor actionum fuerit, etiamsi aliter agere non 

potuit. „ Proprietas responsabilitatis moralis 11 , inquiunt, „opinione no- 
stra ubique in causalitate indolis indi vidualis sita est." 1 ) .Imputatio et 
responsatio iuridica solum libertatem in sensu psychologico suppo- 
nunt. 112 ) — Resp. N. Aliter etiam eadem imputatione morali, sicut 
homini, ferocia equo, qui equitem laedit, et saevitia leoni imputanda 
esset. Ad imputabilitatem requiritur, ut homo auctor et dominus 
actionis fuerit cum libertate se determinans. Ceterum iam ex Stoi- 
cis, qui omnia naturali necessitate determinari docebant, aliqui (Chry- 
sippus) imputabilitatem eadem ratione salvare conati sunt, quod 
.causa principalis 11 omnis actionis propria hominis natura sit et 
propterea actio homini ascribenda sit. 

b) Finis poenae 'non est, ut pro culpa satisfiat, sed tantum ut 
delinquentes corrigibiles in futurum emendentur sive deterreantur, 
incorrigibiles autem (incarceratione vel occisione) in perpetuum a 
societate separentur ; ergo poena infligi potest, etsi nulla est libertas. 
Haec nunc opinio multorum iuris criminalis doctorum est, qui de- 
terminismo addicti docent, delicta esse effectus necessarios disposi- 
tionis individualis et condicionum socialium, finem poenae autem 
hunc tantum esse, „ut incorrigibiles innocui efficiantur, corrigibiles 
vero emendentur 11 (Fr. Liszt). — Resp. N. quae asseruntur. 1) Om- 
nibus persuasum est, etiam delinquentes generatim liberos esse, etsi 
interdum propter defectus naturae vel pravam educationem vehe- 
mentiores inclinationes patiantur. 2) Finis et natura poenae depra- 
vantur. Talis .poena" non differt a poena brutis et mente captis 
inflicta. Poena proprie dicta tantum propter culpam infligitur, quae 
sine libertate non est. 3) Etiam modus poenae infligendae vitiatur. 
Poenam corrigibilium non iam culpa, sed indoles delinquentis, pro- 
inde leges psychologicae et medicinales determinarent, et etiamsi 
minor esset culpa, tamen maior poena infligenda esset, quando maior 
apparet corrigendi difficultas; neque elucet, cur semper malum in- 
fligendum, non autem cura sanatorii praescribenda sit; incorrigibiles 
autem, qui post unum delictum incorrigibiles agnoscerentur, statim 
in perpetuum incarcerandi essent. 8 ) 

426 3 . Arg. metaphysicum. Intellectus, utpote potentia univer- 

salis, voluntati simul varias obiectorum rationes proponere 
potest. Potest a) obiectum una ex parte cognosci bonum 
et simul alia ex parte non apparere necessarium ad ple- 
nam felicitatem hominis ; b) potest eadem res apprehendi sub 
una ratione ut bona, sub alia ut mala, possunt denique 

x ) Wundt : „Nun liegt fur uns das Merkmal der sittlicben Verantwort- 
lielikeit liberali in der Kausalitat des Charakters." Ethik 4 III 52. — 
2 ) F. Paulsen: .Die Zurechnung und die rechtliche Verantwortlichkeit 
hat lediglich die Freiheit im psychologischen Sinn zur Voraussetzung. 
Sofern sich der Wille eines Menschen in seiner Tat ausdruckt, ist sie 
seine Tat und er dafiir verantwortlich." Ethik 10 I 469. — °) Cf. Eth. 
II, De iustitia criminali. 


duo bona diversa apprehendi, quae non simul haberi pos- 
sunt. Atqui supposita hac cognitione voluntas libera est 
libertate indifferentiae, a) Nequit necessitati subiecta esse 
respectu bonorum, quae non ut necessaria ad plenam bea- 
titudinem proponuntur. Nam voluntas adest propter bonum 
substantiae, cui inest, proinde eodem modo circa bonum se 
habeat oportet sicut substantia ipsa. Si igitur aliquod bo- 
num non apparet naturae humanae necessarium ad beati- 
tudinem, neque voluntas se gerere potest, acsi absolute 
necessarium esset, alioquin rectus ordo deesset. Ergo ad- 
est libertas exercitii, b) Ob eandem rationem, si duo bona 
proponuntur, quorum neutrum necessarium apparet, volun- 
tas eligere potest, quod vult, etiam minus bonum; etenim 
potest neutrum velle. Sane non intellegitur, si video nihil 
plane interesse, pedem dexterum an sinistrum moveam, cur 
cum necessitate ad unum determiner. Denique si idem ob- 
iectum simul bonum et malum apprehenditur, potest id vel 
aversari ut malum vel prosequi ut bonum. Adest igitur 
libertas specificationis seu contrarietatis. Ergo voluntas liber- 
tate indifferentiae praedita est. 

. 

.Manifestum est autem" 1 , inquit Thomas, .quod bona particularia 
non habent necessariam conexionem cum beatitudine, quia sine quolibet 
eorum potest homo esse beatus. Unde, quantumcumque proponatur 
aliquod bonum particulare ut bonum, voluntas non ex necessitate in 
illud tendit." 1 ) Itaque hoc .iudicium indifferens" intellectus, duplex 
obiectum sive duplicem eiusdem obiecti rationem proponens, ratio re- 
mota libertatis est. Hoc modo .totius libertatis radix est in ratione 
constituta" 2 ). Sed subiectum libertatis utique voluntas, non intellectus 
est, quia actus liber actus voluntatis est. 

4 . Arg. Ex sequelis perniciosis. Negata libertate ordo 427 
moralis, quo vita humana a beluina essentialiter differt, 
tollitur et conatus virtutis perimitur. Atqui haec admitti 
nequeunt. Talis enim inversio vitae humanae tantopere 
naturali evidentiae contradicit, ut neque adversarii eam 
defendere velint. Ergo admittenda est libertas. 

Demonst. mai. a) Negata libertate actiones nostrae desi- 
nunt esse moraliter bonae et malae, quia ab omnibus so- 


J ) De malo q. 3 a. 3. Similiter 1, 2 q. 13 a. 6. — 2 ) De ver. q. 24 a. 2. 

lum actus liberi morales dicuntur; desinit obligatio, prae- 
ceptum et lex, quia nemo ad id obligatur, quod iam cum 
necessitate physica facit vel omittit; cessant culpa, paeni- 
tentia, poena, virtus, quarum notiones et usus ubique gen- 
tium a libertate inseparabiles sunt. Ita vita humana omni 
moralitate exuitur, sicut vita amentis vel bruti: homo qui 
in omnibus unice amore Dei et proximi regitur, eandem 
virtutem habet ac homo flagitiis onustus, scilicet nullam, 
hic non plura peccata habet quam ille, discrimen morale 
utriusque non est maius, quam quod inter agnum inno- 
centem ,et lupum rapacem intercedit, homini scelesto non 
magis remorsus conscientiae curandi sunt quam sancto. — 
b) Negata libertate non iam conatus virtutis adhibendus 
est sive quietismus sequitur, quia omnia cum ineluctabili 
necessitate fiunt. 

OMectiones contra libertatem. 1 . Actus liber est actus, qui causam 
non habet. Ergo offendit contra principium causalitatis.' Haec est 
consueta contra libertatem indifferentiae accusatio: Jndeterminis- 
mus docet, esse actus voluntatis, qui causam non habent (Hoft- 
ding), Jiberum arbitrium dicit, voluntatem vel singula eius decreta 
causam non habere“ (Paulsen), libertas est „ in felix conceptus liber- 
tatis a causalitate** (Windelband), „quia effectus ex aliqua causa 
semper necessarius est, actus non liberi, sed necessarii sunt“ (Scho- 
penhauer). — Besp. N. ant. Actio libera habet causam sufficientem : 
obiectum movens est causa finalis, voluntas autem causa efficiens, 
quae tamen ita agit, . ut possit etiam non agere. Adversarii falso 
supponunt, ad conceptum causae requiri, ut ex ea effectus cum 
necessitate procedat. 1 ) 

Probo ant. Praecipua causa sufficiens actus liberi, eum deter- 
minans, voluntas esse dicitur. Atqui voluntas non est causa suffi- 
ciens. — Besp. G. mai. N. min. 

Probo min. Si voluntas causa sufficiens esset, esset ratio, cur 
-potius actus poneretur, quam non poneretur, hic potius quam alius. 
Atqui voluntas indifferens ad agendum vel non agendum non pot- 
est esse ratio, ut potius actus ponatur, quam non ponatur et hic 
potius quam alius. — Besp. D. mai. ratio est voluntas in actu se- 
cundo spectata seu sic volens C. voluntas in actu primo seu solum 


i) Idcirco saepissime in recenti philosophia et scientia naturali in 
locum genuini principii causalitatis , quidquid incipit, causam habet 1 
haec alia formula substituitur : , quidquid fit, determinatum est per prae- 
cedentes condiciones*. Quod nulla ratione demonstratur. Hac formula 
supposita utique sequitur, omne, quod fit, ita cum necessitate fieri, ul 
aliud fieri nequeat. 


ut potentia spectata Sd. sic continet potestatem ad hunc actum po- 
nendum G. iam continet rationem, ut infallibiliter cum necessitate 
hic actus prodeat N. Gd. min. non potest ratio esse voluntas spec- 
tata in actu secundo N. spectata in actu primo Sd. sic non est ra- 
tio, ut possit hoc velle N. non est ratio, ut infallibiliter et necessario 
hoc velit C. 

Itaque voluntas in actu primo nondum est determinata ad unum 
certum actum; aliter hic actus cum necessitate ex voluntate pro- 
diret. Sed ratio, cur voluntas ita et non aliter se determinet, est 
ipsa eius determinatio; in hoc enim ultimo libertas consistit, quod 
voluntas vult, quia vult. Determinatio autem est ipse actus, qua- 
tenus sine necessitate a voluntate procedit. 1 ) 

2. Voluntas necessario semper bonum maius eligit, ergo vix um- 429 
quam libera est. Nam a) necessario illud eligit, quod ei magis 
placet; alioquin id non eligeret. Quod autem magis placet, ut maius 
bonum apprehenditur, b) Nequit esse ratio sufficiens, ut voluntas 
minus bonum maiori praeferat (Leibniz). — Besp. N. ant. Etsi ho- 
mines plerumque bonum maius eligunt et saepe imprudens est mi- 
nus bonum eligere, tamen necessitas non adest. Ad rat. a) D. qua- 
tenus boc „ magis placere 1 * est ipsa electio huius prae alio in actu 
secundo G. quatenus intellegitur vel iudicium antecedens intellectus 

de maiore pretio boni vel vehementior motus indeliberatus praece- 
dens N. Ad rat. b) N. Ratio sufficiens ex parte obiecti haec est, 
quod minus bonum etiam bonum et maius bonum non necessa- 
rium est ideoque omitti potest, ex parte voluntatis autem ratio 
libertas est. 

3. Ante actum voluntatis praecedit iudicium practicum ultimum: 
hoc nunc faciendum est; voluntas autem hoc iudicium necessario 
sequitur. Id multi thomistae affirmant. Atqui sic actus non iam 
cum libertate ponitur. — Besp. N. mai. vel. D. praecedit iudicium 
,hoc omnibus consideratis hic et nunc conveniens et appetibile est* 

x ) De Valentia, Lugo, De San (De Deo uno 180 ss.), Lahousse pu- 
tant, determinationem non esse ipsum actum liberum, sed esse modum 
quendam sive formalitatem ratione a voluntate distinctaiff* quam vo- 
luntas sibi ante actum conferat quaeque ratio sit, cur deinde hic actus 
sequatur. — Sed haec sententia valde difficilis est. Nam 1) ista libera 
determinatio activa voluntatis nihil esse potest nisi aliqua voluntatis 
actio, aliquod liberum velle. Ideo intellegi nequit, quomodo differat 
ab actu secundo libero, seu cur determinatione posita hic actus liber 
non superfluus sit. 2) Determinatio activa est nova perfectio volunta- 
tis, quae neque eminenter neque formaliter sive aequivalenter in volun- 
tate creata inerat ; terminatio quidem libera voluntatis divinae, ad quam 
illi auctores provocant, in eius entitate infinita eminenter continetur, 
quomodo autem idem in voluntate creata esse possit, non intellegitur. 

Ideo spectato principio contradictionis durum est capere, voluntatem 
realiter eandem manere et tamen novum modum acquirere. Denique 
3) de hac ipsa determinatione .iterum quaestio redit: quomodo volun- 
tas indifferens se determinat ad hunc modum potius quam ad alium? 

Si hic modus non aliam determinationem praecedentem supponit, ne- 
que actus liber eam requirit. 

Donat. Psyciiologia' 19 

et hoc posito iudicio voluntas etiam non velle potest C.hoc posito 
cum necessitate vult N. G. min. Gf. n. 361. S. Thomas, ad quem 
provocant, contrarium docet: „Quantumcumque ratio unum alteri 
praefert, nondum est unum alteri praeacceptatum ad operandum, 
quousque voluntas inclinetur in unum magis quam in aliud; non 
enim volunlas de necessitate sequitur rationem," 1 ) 

4. Liberum velle ad processum in infinitum ducit ideoque im- 
possibile est. Etenim velle liberum est se determinare ad hanc voli- 
tionem, se determinare autem iterum aliquod velle liberum est, ante 
quod novum se determinare praecedit, itaque sine fine. [Schopen- 
hauer. 2 )] — Resp. D. sed ita, ut se determinare et libera volitio 
realiter idem sint G. aliter N. 

4-30 &. Certa est lex constantiae energiae, quae dicit : si una energia 

in aliam convertitur, nova orta aequivalet priori ablatae et sic con- 
stanter eadem summa energiae in mundo manet. Iam vero huic 
legi voluntas subtraheretur, si facere posset, quod vellet. — Resp. 
D. mai. haec lex valet de viribus factisque materialibus G. de spiri- 
tualibus N. Ad min. subtraheretur quoad ipsos actus voluntatis (de 
quibus lex non valet) Tr. quoad motus membrorum aliasque muta- 
tiones corporales libera voluntate productas N. Istae omnes ita pera- 
guntur, ut nulla a lege constantiae necessario fiat exceptio, cum 
omnes ita perficiantur, ut semper pro energia materiali una con- 
sumpta alia aequalis producatur. 

6. Statistica moralis ostendit, magnam esse constantiam in actio- 
nibus humanis simulque constantem dependentiam earum a causis 
internis et externis: idem fere semper est numerus eorum, qui 
furati sunt vel se aliosve occiderunt, iidem numeri criminum in 
diverso sexu, diverso tempore anni etc. Iam vero ubi talis constantia 
et dependentia est, ibi est necessitas et determinatio. — Resp. a) Con- 
stantia illa statistice demonstrata, quae ceteroquin fluctuationibus mi- 
nime caret tantumque ad paucas actiones externas refertur, potis- 
simum ex hoc provenit, quod non particularia facta singillatim, sed 
tantum eorum collectiones spectantur et comparantur, quo fit, ut 
variationes in casibus particularibus invicem exaequent; si enim 
hoc anno aliqui bibuli se convertunt in una civitate, in alia novi 
accedunt. — b) Sed constantia non obstat libertati. Homines enim 
propter motiva et rationes se determinant et quidem ita, ut plerumque 
praeferant, quod iis absolute vel relative, spectatis suis inclinationibus 
et necessitatibus, maius bonum apparet vel quod .iam antea saepe 
agere decreverunt. Ideo in iisdem adiunetis constanter agere solent. 
Sed haec est constantia libera. Si quis constanter cotidie deambulat, 
tamen conscientiam habet, se libere agere. 

7. Potestas, quam indeterminismus voluntati tribuit, impossibilem 
reddit educationem, cum alumnus semper facere possit, quod placet; 
committit etiam vitam humanam fortuito lusui arbitrii et impedit 
omnem praevisionem actionum humanarum. — Resp. D. haec locum 
habent in indeterminismo moderato N. in immoderato G. Quia 


') Ver. q. 22 a. 15. — 2 ) Preisschrift uber die Willensfreiheit (184-9). 

homines propter motiva se determinant et quidem ita, ut plerum- 
que praeferant bona, quae iis absolute vel relative maiora viden- 
tur, et modum agendi iam aliquando a se ipsis decretum obser- 
vant, debitus locus remanet educationi, qua alumnis recta bono- 
rum cognitio rectaeque inclinationes conferantur, quae deinde in 
actiones influunt, locus manet praevisioni saltem probabili actionum, 
immo etiam locus legibus statisticis moralibus, etsi hae non eadem 
constantia praeditae sunt, qua leges naturales. Ceterum neque de- 
lerministae actiones humanas, quamquam eas necessarias interpre- 
tantur, cum certitudine praevidere possunt. 

8. Psychopathologia ostendit, eos, qui ex aegrotatione psychica 431 
laborant, non raro ineluctabili necessitate ad actiones adigi. Etiam 
docet, esse „delinquentes natos", qui cum necessitate ad scelera 
committenda impellantur. 

Resp. 1) Tr. totum. Agimus tantum de hominibus normalibus, non 
autem quaerimus, quando et quantopere in hominibus ex anomaliis 
laborantibus libertas minui vel auferri queat. 

2) Quod hanc alteram quaestionem attinet, haec inter alia pro- 
ferri solent: 

a) Saepe homines, quorum intellegentia integra est, cruciantur 
imaginationibus et motibus coactivis (Zwangsantriebe), quibus eonlra 
voluntatem perpetuo sollicitantur, ut blasphement, furentur, se inter- 
ficiant. — Resp. Hisce motibus certe libertas minuitur, ut saepe 
libertas ad graviter peccandum requisita deesse possit. Sed penitus 
ablata generatim non est, nisi vel habitualis vel subitanea mentis 
turbatio accedit. 

b) Alii ex melancholia ad suicidium impelluntur. — Resp. S, 
melancholia non perfecta est, libertatem non penitus aufert. 

c) Sunt, qui laborant ex dementia morali („moral insanity “), qui- 
dum in aliis integra intellegentia et affectu utuntur, in rebus morai 
libus, praesertim quod aliorum amorem attinet, et in iis solum affectu 
et iudicio carent, ut tranquillo animo et absque conscientiae remorsu 
passiones suas sequantur solo egoismo ducti. — Resp. Tales homines, 
si quidem sunt, rarissimi sunt; in quibus sine dubio libertas et 
imputabilitas minutae sunt. Sed vix non semper universalis intelle- 
gentia debilitata est. 1 ) Ceterum talis animi moralis habitudo et torpor 
eliam ex peccandi consuetudine oriri potest. 

d) Quod illos attinet, qui ex consuetudine scelera committunt, con- 
cedendum est, eos saepe ob peculiares defectus corporales vel pra- 
vam educationem vehementiores 'passiones et minorem honestatis 
sensum ideoque saepe minorem libertatem habere; sed minime se- 
quitur, eos cum necessitate agere. 

C. Lombroso eiusque „ Schola anthropologica" speciatim docu- 
erunt, delinquentibus, praesertim iis, qui ex consuetudine delicta 


1 ) t *So typische Falle, in denen die intellektuelle Begabung wirklicli 
gut ist, sind jedoch sehr selten. Viel haufiger ist ein ttberwiegen der 
moralischeu Mangel bei gleichzeitiger Debilitat." Bumke, Lehrbuch der 
Geisteskrankheiten 3 (1929) 2S9. 

19 * 

committunt, quosdam defectus, velut anomalias sensuum ac senti- 
mentorum, brevem frontem, nasum curvatum, exiguam barbam, 
copiosos capillos, limos oculos communes esse, qui defectus illis 
similes sint, quos homines psychice aegroti (praesertim epi- 
leptici) et feri habeant; ideo tales amentibus esse aequiparan- 
dos et ad scelera cum necessitate impelli. — Sed tantum aliqua 
pars malefactorum aliquos ex illis defectibus habet, e quibus 
hic „ typus delinquentium" componitur; contra etiam in hominibus 
honestis tales defectus inveniuntur. Neque ea similitudo corporalis 
cum psychice aegrotantibus adest, quae statuitur, neque, si aliqua 
nonnumquam adest, consequitur delinquentes psychice graviter 
aegrotari. Ceterum ista doctrina relicta censeri potest. Jnquisitio 
scientifica adhuc nullum typum malefactoris habitualis invenit. Ita 
doctrina a Lombroso eiusque asseclis defensa in se collabitur." 1 ) 

Psychopathologia magnum meritum comparavit, quod ad varias 
causas libertatem minuentes attentionem convertit, quae in antiqua 
consuetudine criminali neglegebantur. Attamen eius auctores ma- 
gnam propensionem ad libertatem nimis restringendam manifestare 
solent. 

Ad libertatem magis declarandam ulterius aliqua de eius notione 
et ambitu exponenda sunt. 

Th. 21. Voluntas in actibus liberis a motivis et variis condicionibus pendet, quae 
faciunt, ut libertas humana limitata sit (1. p.). Ideo indeterminismus 
immoderatus reiciendus est (2. p.). 

432 Declar. Quod saecula praeterita non ignorarunt, liber- 
tatem humanam non esse absolutam independentiam a mo- 
tivis et inclinationibus neque esse plenam omnipotentiam, 
ut voluntas cum summa facilitate velle possit, quodcumque 
placeat, neque ulla indigeat confortatione, id nunc diligen- 
ter commemorandum est contra modernos deterministas, 
qui libertatem indifferentiae perpetuo describunt non liber- 
tatem a necessitate, sed plenam independentiam ab omni 
influxu obiecti et inclinationum. 

433 Demonst. 1. p. Actus liber est electio inter duo, quae per 
cognitionem et deliberationem intellectus voluntati propo- 
nuntur eamque per actus indeliberatos alliciunt. Atqui talis 
actus a motivis et variis condicionibus pendet, quae faciunt, 
ut libertas humana variis modis limitata sit. Ergo. 

1 ) Fr. v. Liszt . „Die wissenschaftliche Forschung hat bisher keinen 
Typus des Zustandsverbrechers ergeben. Damit fallt die Lehre Lom- 
brosos und seiner Anhanger in sieh zusammen." Strafrecht 20 77. 

Demonst. min. a) Actus liber ab influxu obiecti sive motivi 
pendet. Nam (1) motivum ut causa finalis in actum liberum 
influit, quando elicitur, quia voluntas velle non potest nisi 
propter finem seu motivum. Motivum igitur ratio seu causa 
est, cur volitio oriatur, causa nempe finalis, sed talis, quae 
necessitatem non infert, sed tantum in actu secundo movet, 
si voluntas libere moveri se sinit. (2) Motivum etiam antea 
motibus in deliberatis necessariis ad actum liberum trahit; 
quibus motibus voluntatis fere semper appetitus sensitivus 
coniungitur, maxime si obieetum sensibile est. Quo fortiores 
igitur actus indeliberati sunt 1 ), eo magis libertas minuitur. 

Iam vero eo fortiores sunt, quo maius apparet bonum ap- 
prehensum, quo clarior est eius apprehensio, quo maior est 
habitualis hominis inclinatio in illud obieetum. Indoles mo- 
tuum indeliberatorum pendet praeterea a dispositione habi- 
tuali appetitus sensitivi et phantasiae, a temperamento, 
sexu, aetate et aliis. „ 

b) Ante actum liberum cognitio necessaria est, qua ob- 
iectum voluntati proponitur ; quo clarior haec est, eo fortius 
voluntas trahitur, e. g. ad bona sensibilia vehementius quam 
ad supersensibilia. Praeterea non solum qualiscumque cogni- 
tio obiecti, sed deliberatio requiritur seu recta comparatio 
inter duo vel plura; quo magis igitur impedita est, eo 
minor est libertas. Deliberatio autem impediri solet per 
phantasiam vagam vel inordinatam, per actus appetitus 
attentionem in suas partes trahentes et exaggerationes cau- 
santes, per somnolentiam, mentis fatigationem, ebrietatem, 
morbos psychicos, per ignorantiam. Recta deliberatio etiam 
multum ab hominis experientia, educatione, instructione 
pendet. 

Ex his omnibus colligitur, libertatem multum pendere: 434 
1) ab indole habituali subiecti. Pendet a sanitate corporis 
et mentis ; alterationes corporis vel animi, velut irritabilitas 
pathologica, mentis imbecillitas, degeneratio psychica cum 
anomaliis sentimentorum vel nisuum, melancholia et morbi 

b Ia ethica et theologia morali concupiscentia antecedens vocari 
solent. 

psychici deliberationem minuunt, affectus modificant, vim 
voluntatis debilitare et libertatem etiam penitus auferre pos- 
sunt. Pendet a charactere naturali acquisito et proinde 
etiam a stirpe et parentibus, a sexu, aetate. Pendet deni- 
que a vivendi consuetudine, ab occupatione, paupertate vel 
divitiis et aliis. — 2) Libertas pendet ab actuali dispositione 
subiecti, a statu valetudinis, a dispositione animi, prout 
homo vel quietus vel excitatus, hilaris vel tristis, fatigatus 
vel vegetus est. — 3) Pendet ab adiunctis externis, ab edu- 
catione stulta sive prudenti, religiosa sive irreligiosa, ab 
exemplis, a condicione materiali, morali et religiosa tem- 
poris, a caelo, ab anni et diei tempore. 

Itaque ad rectum usum libertatis varia subsidia neces- 
saria sunt, praesertim clara sui cognitio, disciplina et mor- 
tificatio inclinationum et phantasiae, roboratio voluntatis 
per victoriam sui, cautus agendi modus, maxime vero auxi- 
lium gratiae. 

435 Demonst.2. p. Indeterminismus immoderatus voluntati ple- 
nam independentiam a motivis et inclinationibus tribuit. 
Atqui talis independentia non adest. Ergo indeterminismus 
immoderatus reiciendus est. 

Th. 22. Voluntas in praesenti vita libera est libertate exercitii circa omne 
bonum (1. p.), libertate autem specificationis tam circa bona particu- 
laria creata quam circa Deum (2. p.). 

4 ofi Denionst. 1. p. 1. Ut voluntas, si de aliquo bono appetendo 

agitur, ab actu prosecutionis abstinere penitus nequeat, opor- 
tet hoc bonum perfecta cognitione ut bonum adaequatum 
hominis apprehendatur, eius totam capacitatem boni ex- 
plens, vel tamquam necessarium medium ad hoc. Si bonum 
non ita necessarium apprehenditur, neque voluntas ad id appe- 
tendum necessario adigitur. Nam ordinatio voluntatis in 
bonum respondet ordinationi humanae naturae in bonum; 
quia voluntas propter bonum naturae prosequendum adest, 
proinde talis est in voluntate boni prosecutio, quale est 
(seu apprehenditur) bonum naturae. Si igitur aliquod bonum 
naturae humanae non plane necessarium apparet, neque 

voluntas cum necessitate in eius appetitionem rapitur, aliter 
deesset rectus ordo et voluntas potentia inordinata et irra- 
tionabilis esset. Atqui in praesenti vita nullum bonum ita 
necessarium apprehenditur : non Deus, quia bonum quidem 
adaequatum hominis est, attamen non ut tale perfecte 
cognoscitur, non beatitudo in communi, quia eam appre- 
hendendo tantum indeterminate et imperfecte felicitatem 
nostram percipimus. Ergo voluntas in praesenti vita libera 
est libertate exercitii circa omne bonum. 

Itaque voluntas tantum hypothetice aliquod bonum cum 
necessitate velle adigitur, quando scilicet agitur de medio 
unico ad finem adhibendo, quem iam antea absolute decrevit. 

2. Idem experientia docet. — Quod beatitudinem attinet, 
homo quidem appetitu naturali in beatitudinem tendit, ut- 
pote ex natura sua ad eam appetendam ordinatus. Sed 
ex eo non sequitur, voluntatem semper, quando beatitudo 
apprehendatur, necessario actum prosecutionis elicere, immo 
potest molestum apprehendi saepe talem actum elicere 

Pemonst. 2. p. Omnia bona particularia, tum creata tum 437 
bonum increatum, sive vere sive per errorem sub aliqua 
ratione ut mala apprehendi itaque non solum obieda pro- 
secutionis, sed etiam aversionis fieri possunt. Ergo volun- 
tas libera est libertate specificationis tam circa bona parti- 
cularia creata quam circa Deum. 

At bonum in communi vel beatitudo in communi (itaque 
beatitudo non aliqua determinata, velut in possessione Dei 
sita, sed beatitudo abstracte spectata seu , plena felicitas 1 ) 
non possunt sub ratione mali apprehendi, tantum amari 
possunt. Ideo voluntas circa bonum et beatitudinem in com- 
muni non est libera libertate specificationis. 

*§ 3. Falsae sententiae de natura libertatis 

*Th. 23. Illa libertas, quam deterministae moderni suam faciunt, non est genuina 
libertas voluntatis. 

Declar. Veram libertatem indifferentiae deterministae re- 438 * 
pudiant. Nihilominus simpliciter libertatem denegare nolunt. 

Ideo sensum vocis mutant: veram libertatem in eo sitam 
esse proclamant, quod actio ex propria hominis indole per- 
sonali non impedita procedat, non autem determinata sit 
causis externis, ut minis, suggestione, vel internis indelibe- 
ratis ac caecis impulsibus, ut subitaneis affectibus. Itaque 
libertatem non hanc esse dicunt, quod sine necessitate in- 
terna agamus, quippe quae necessitas semper adsit et ex 
charactere individuali cum motivis proveniat, sed quod a 
determinatione externa et ab indeliberata interna liberi simus. 

Ut ex innumeris pauca audiamus, ,Homo“, ita disserere solent, «cum 
libertate ethica agit, si solam causalitatem internam sequitur, quae par- 
tim dispositionibus naturalibus, partim progrediente formatione charac- 
teris sui determinata est." 1 ) «Libertas significat, activitatem meam in- 
dividualitate mea, non vero re a me diversa causatam esse." 2 ) 

*439 Deinonst. Genuina libertas illa est, quam universalis con- 
sensus humanus profitetur quamque conscientia nobis inesse 
contestatur, scilicet facultas sine necessitate unum vel alte- 
rum eligendi. Hanc enim libertatis notionem homines sup- 
ponunt, quando actiones imputant, laudant, puniunt, ean- 
dem conscientia nobis inesse testatur. Atqui libertas, quam 
deterministae suam faciunt, non est haec. Nam ista «liber- 
tas" tantum est immunitas a determinatione externa et a 
caeco dominio motuum internorum; sed vera necessitas in- 
terna est. Voluntas enim ad omne, quod vult, propria homi- 
nis indole personali et motivis determinari dicitur. Itaque 
ista libertas a necessitate bruti eo tantum differt, quod nos 
cum ratione et conscientia ad unum determinemur, brutum 
vero sine iis. Haec «libertas" sane non est ea, ob quam 
homines actiones culpae tribuunt et puniunt, neque con- 
scientiae satisfacit, quae clare inter motus illos distinguit, 
qui per motiva et indolem propriam etsi cum advertentia 
determinantur, et alios, qui non ita determinantur. Ergo 

*) Wundt: «Der Mensch handelt im ethischen Sinne frei, wenn er 
nur der inneren Kausalitat folgt, die teils durch seine ursprunglichen 
Anlagen, teils durch die Entwicklung seines Charakters bestimmt ist." 
Ethik III 4 (1912) 52. — 2 ) Th. Lipps: «Freiheit ist der Ausdruck da- 
ftir, dafi mein Tun durch meine Personlichkeit verursacht ist, nicht in 
etwas von mir Verschiedenem seine Ursache hat." Ethische Grundfragen 2 
(1905) 262. 

libertas, quam moderni deterministae suam faciunt, non 
est genuina libertas. 

*Th. 24. Cum vera libertate pugnat doctrina, quae statuit, omnes actus volun- 
tatis praemotione physica a Deo determinari. 

Declar. Doctrina, quam impugnamus, propria est scholae 440* 
tbomisticae et praecipuus eius auctor Dom. Banez 0. P. 

(f 1604) est, quem religiosi eiusdem ordinis cum aliis se- 
quuntur supponentes, eam s. Thomae sententiam esse. 1 ) 

Doctrina haec asserit; 1. Voluntas non potest quidquam 
agere, nisi a Deo praeviam motionem physicam ad certum 
actum acceperit, 2. posita autem hac praemotione infalli- 
biliter sequitur hic actus, ad quem voluntas praemota fuit. 

Ponunt primo hoc principium, a quo proficiscuntur: causae creatae tum 
in essendo tum in operando plene a Deo pendent, non solum quatenus 
a Deo creatae sunt et conservantur et Deus ad omnes actiones earum 
simul concurrit (quod concedunt), sed etiam quatenus Deus causam 
secundam motu antea impresso ad certam actionem applicet. Pu- 
tant enim, id ad dignitatem domini absoluti postulari. «Nulla causa 
secunda", ita disserunt, «potest operari, nisi sit efficaciter a prima de- 
terminata." 2 ) «Voluntas patitur antecedenter, cum sit causa secunda, 
quae operari nequit nisi praemota a prima." 8 ) Qui motus «recte prae- 
motio seu praedeterminatio physica nuncupatur" 4 ). Praemotio physica 
ad actus liberos salutares secundum Bafiesianos est gratia praeveniens 
(efficax). 

Periculosius est alterum : posita praemotione physica infallibiliter se- 
quitur actus hic unus, ad quem praemotio collata est. Id revera do- 
cent: «Ab intrinseco tam efficax est [praemotio], ut infallibiliter inferat 
actum tanta infallibilitate, ut stante motione prorsus sit impossibile, 


4 ) S. Thomas hanc doctrinam docuisse non videtur ; multis in locis 
contrarium docet. Cf. Stufler, De Thomae Aqu. doctrina de Deo ope- 
rante (1923) n. 220 ss. Cf. Theodic., De praedeterminatione physica. — 
Ceterum nunc constat, iam s. 14. complures theologos scholae scoti- 
sticae, praesertim Jo. de Ripa, simili plane modo (sententiam suam ex 
doctrina Scoti deducentes) docuisse, Deum omnes actiones futuras crea- 
turarum in suis decretis praedeterminantibus cognoscere, ergo eum omnes 
actiones praedeterminare, - eosque simul affirmasse, se per hanc senten- 
tiam a s. Thoma discrepare. Cf. H. Sehwamm, Anal. Gregoriana I 
(1930), Philosophie u. Grenzwiss. III 5 (1931). — 2 ) Banez, In 1 q. 14 
a. 13 p. 216 B. Edit. Duae. 1614. Cf. Limbourg, Selbstzeichnung der 
thomist. Gnadenlehre. Zeitschrift f. kath. Theologie I (1877) 161—221. 
— a ) Xantes Mariales 0. P., Bibi, interpr. III contr. 19 a. 10 c. 4 
p. 374 B. Ed. Venet. 1640. — 4 ) Goudin 0. P., Phil. IV d. 2 q. 3 a. 4 
p. 277. Ed. Colon. 1726. 

actum non sequi/ 1 ) «Impossibile est, quod in voluntate ponatur 
[praemotio] et voluntas non operetur actum illum, ad quem Deus 
movet/ 2 ) , Praemotio seu praedetermina.tio vel gratia per se ipsam 
efficax nec esse nec concipi quidem potest, quin simul sit ipsa causa- 
litas et actio causae secundae/ 3 ) 

Non inquirimus, quomodo secundum hanc doctrinam non 
oporteat dicere Deum directum auctorem peccati esse, neque 
investigamus, qua ratione peccator ita praemotus iuste 
puniri possit, neque quomodo effugiatur praedestinatio ab- 
soluta aliorum ad damnationem et aliorum ad gloriam. Hoc 
loco tantum demonstramus, cum hac doctrina veram liber- 
tatem constare minime posse. Uberius de hac doctrina in 
theodicea, ubi de concursu divino tractatur, agendum est. 

*44l Demonst. 1 . Libertas in eo consistit, quod voluntas, quando 
omnia ad agendum requisita adsunt, potentiam habet ad 
agendum vel non agendum seu aliud agendum. Atqui talis 
potestas non adest, si praemotio physica statuitur: a) non 
adest ante receptam praemotionem, quia secundum doctri- 
nam expositam „nulla causa secunda potest operari, nisi 
sit efficaciter a prima determinata” (Banez); b) non adest 
post praemotionem receptam, quia tunc «prorsus est im- 
possibile, actum non sequi”. Ergo doctrina Statuta cum 
vera libertate pugnat. 

*442 2. Quae defensores praemotionis contra hoc argumen- 

tum proferunt, vel in se non cohaerere vel verum libertatis 
conceptum pervertere videntur. 

Haec proferunt: a) „Sic Deus vult, nos agere, ut etiam velit nos libere 
agere, et sic movet ad agendum, ut etiam moveat ad libere agendum . . 
Et’ cum eius voluntas sit omnipotentissima et efficacissima, sequitur 
necessario nos libere agere/ 4 ) — Eesp. D. si non intrinsecus repugnat, 
ut quis praemotus et simul liber sit C. aliter N. 

b) Adest libertas, si adest indifferentia obiectiva, i. e. si intellectus 
voluntati multiplicem obiecti rationem proponit. Atqui indifferentia 
obiectiva praemotioue non tollitur. Ergo neque libertas. — Besp. D. 
mai. et si voluntas non praedeterminatur C. si praedeterminatur N. 
Libertas formaliter in indifferentia subiectira voluntatis ad hoc vel illud 
agendum consistit, qua sublata indifferentia obiectiva ad libertatem 

‘) Sebille 0. P., Int. thom. III c. 1 s. 5 p. 216, — 2 ) Alvarez O.P., 
De auxiliis d. 23 p. 187. Ed. Rom. 1610. — s ) Reginaldus 0. P., De 
novit, et antiquit. nom. phys. praedet. 1 c. 33 p. 320. Ed. Antwerp. 1706. 
4 ) Billuart, Curs. theol. II d. 8 a. 4 §2 p. 217. Ed. Wirceb. 1758. 

nihil confert. Etiam deterministae moderni indifferentiam obiectivam 
admittunt, sed libertatem negant, quia indifferentiam voluntatis tollunt. 

InsL E b am indifferentia subiectiva adest, quia voluntas indifferens 
est, ut recipiat hanc vel aliam praemotionem. — Besp. D. haec est in- 
differentia activa N. passiva C. Sed libertas est indifferentia ad agendum. 

c) Praesertim responsio per distinctionem sensus compositi et sensus 
divisi profertur. Obicientibus, voluntatem physice ad agendum prae- 
motam non iam posse non agere vel oppositum agere, haec respondent : 
Voluntas physice praemota simul potest non agere vel oppositum agere, 
quatenus potentiam retinet, ut loco huius praemotionis aliam recipiat, 
qua instructa postea non agere vel oppositum agere poterit. Itaque 
simul cum praemotione voluntas potentiam habet ad oppositum ; attamen 
haec potentia in actum prodire nequit, quamdiu haec praemotio adest 
(in sensu composito), sed tantum quando hac sublata alia praemotio 
data fuerit (in sensu diviso). Si quis igitur praemotionem habet ad 
sedendum, simul potentiam surgendi habet (quia potest ad hoc prae- 
motionem accipere), tamen impossibile esi surgere, quamdiu illa prae- 
motio adest. — Besp. Haec «potentia” ad oppositum, quam hic et 
nunc actuari plane repugnat, est mera possibilitas remota et condicio- 
nata, quae ad libertatem non sufficit. Requiritur, ut voluntas, cum 
agit, proximam potentiam activam habeat ad non agendum, quae sci- 
licet potentia hic et nunc actuari potest. Nemo enim dicit, oculum 
libeie videre ideo, quod loco huius determinationis, quam accepit, aliam 
recipere posset, in qua suppositione aliud videret. 

d) Neque excipere licet, voluntatis esse, e. g. orando, providere, ut 
couvenientem praemotionem accipiat. Non enim providere potest, 'nisi 
ad hoc ipsum iterum praemotionem accipit. 

e) Minore etiam iure animadvertitur, concordantiam praedetermina- 
tionis cum libertate mysterium esse, quod non tam intellegere, quam 
credere oporteat (Bafiez). Non enim mysterium a fidei magisterio, sed 
a nonnullis theologis propositum est, quod repugnantiam continere 
videtur. 

*Caput V 

De motu vitali et de habitu 

Ut tractatio de potentiis psychicis compleatur, restat, ut 443 * 
etiam de ultimo genere actionum immanentium, de motu 
vitali, agamus, qui actibus psychicis ubique adiungitur eorum- 
que finibus inservit, praeterea illam quoque agendi facili- 
tatem considerationi subiciamus, quam potentiae psychicae 
agendo acquirere solent, nempe habitum. 

*Art. 1 . De motu vitali 

*§ 1. De generibus motuum 

Hominem instructum esse facultate motus vitales in se 
producendi liquido constat. Libera voluntate motus mem- 
brorum foris apparentes producere potest, sed etiam multi 
motus in eo fiunt, maxime in internis corporis organis, qui 
a voluntate non pendent. Itaque varii motus distinguendi 
sunt, spontanei, reflexi, automatici. 

*444 Motus spontanei (willkiirliche Bewegungen, mouvements 
spontanes) illi sunt, qui ex imperio appetitus producuntur, 
in animali ex determinatione appetitus sensitivi, in homine 
vero ex imperio voluntatis. Tales motus elicimus, quando 
libere oculos movemus, quando manducamus, loquimur, 
ambulamus, labores corporales peragimus. 1 ) 

Non requiritur, ut semper facti imperii clara conscientia 
per totum motum perduret. Motus, quorum consuetudinem 
habemus, velut ambulatio, consuetus labor, recitatio orationis, 
saepe, postquam cum clara cognitione et cum imperii con- 
scientia incepti sunt, ita continuantur, ut obscura tantum vel 
nulla fere imperii et attentionis conscientia atque etiam 
aliquamdiu nullum imperium adsit. 

Peculiares motus spontanei sunt instinctivi, quales plurimi in anima- 
libus, pauciores in homine inveniuntur, i. e. illi motus in certum finem 
apte ordinati, quos animalia sine propria experientia et instructione 
exsequuntur, statim ab initio apte natantes, volantes, praedam capientes, 
prolem nutrientes, nidum conficientes. Motus instinctivi impetu psychico 
instinctus determinantur et hac ratione spontaneis motibus adnume- 
randi sunt, attamen ita, ut innata associatio supponenda sit : cum per- 
ceptione aliqua, e. g. aquae, praedae, prolis vagientis, ex institutione 
naturae impulsus sensitivus coniungitur ad motus producendos movens. 

*j 45 Motus reflexi illi vocari solent, qui directe per actum sen- 
sitivum sine interveniente appetitus imperio'excitantur. Talis 
actus sensitivus potest esse emotio, affectus, perceptio, re- 
praesentatio. Eiusmodi motus fiunt, cum flamma, pacate 
lucens oculum in se convertit, nimis intensa autem vel tre- 

q Motus spontanei etiam „voluntarii“ nominari solent. Attamen sic 
„voluntarium“ latius accipitur ad designandam operationem appetitus 
cuiuscumque; etenim etiam in brutis motus spontanei fiunt. 

mula oculos avertit vel claudit, cum digitus flamma adustus 
retrahitur, cum ob pudorem vel timorem vasa sanguinea 
dilatantur vel contrahuntur et sic rubor vel pallor appa- 
rent. Ergo ex actu et nervo sensorio directe nervus moto- 
rius excitatur. 

Motus igitur reflexi non ex intentione elicita, ut bonum 
apprehensum obtineatur vel malum evitetur, procedunt, 
sicut motus spontanei, sed ex institutione naturae; quae 
tamen etiam in his motibus manifesto intendit, ut bonum 
quoddam organismo utile obtineatur vel ut malum nocivum 
arceatur. 

Mofus aufomafici denique independenter ab appetitus im- 
perio et actu sensitivo ex ordinaria naturae institutione pro- 
ducuntur. Tales sunt motus organorum vegetativorum, ut 
stomachi et intestinorum cibis digerendis excitati, motus 
ordinarii cordis, pulmonum, motus respiratorii chemica qua- 
litate sanguinis excitati. Itaque etiam motus automatici certis 
causis excitantibus determinantur, nempe physiologicis. 

Ceterum non tam stricta haec divisio in motus spontaneos, reflexos 
et automaticos est, ut non possit in nonnullis motibus dubium oriri. 
Neque eaedem omnino definitiones apud omnes recentes auctores inve- 
niuntur. E. g. saepe omnes motus quacumque irritatione sine imperio 
excitati motus reflexi dicuntur, ut etiam motus automaticos includant. 

Hos omnes motus vitales esse liquet, quia, etsi saepe aliqua excitatio 446* 
foris advenit, velut cum stomachus cibis excitatur, haec mera est excitatio 
virtutis organismo propriae, quae tunc ipsa agit, non vero impulsus ex- 
trinsecus impressus est, qualem Iapis accipit, cum proicitur. 

*§ 2. De principiis motus 

Ad motus enumeratos producendos, sicut iam ex antea 
dictis elucet, complures causae et condiciones, psychicae et 
physicae, concurrunt; quae iam inspiciendae sunt. 

Principia psychica in diversis motibus diverso modo locum 447* 
habent. 

1. In motibus automaticis nulli actus psychici immediate 
interveniunt. 

2. In motibus reflexis perceptiones vel repraesentationes 
sensitivae sive sentimenta vel affectus ut causae determi- 
nantes intercedunt. Vix est perceptio sensitiva vel affectio 

appetitiva, etsi tenuissima, quae non aliquem motum refle- 
xum, motum capitis, brachii, corporis totius excitet seu ex- 
citare conetur, vel saltem modificationes respirationis, pul- 
sationis cordis et vasorum sanguineorum efficiat. Dolor vehe- 
mens tanta vi ad motus eliciendos trahit, ut vix a corpore 
torquendo, dentibus comprimendis, pugnis faciendis absti- 
nere possimus ; repraesentatio rei foetidae vomitum gignere 
potest. Etsi motus reflexi a voluntate non excitantur, pos- 
sunt tamen eius imperio, sed intra certos limites tantum, 
minui, retardari vel etiam supprimi. 

*4-lS 3. In motibus spontaneis duo potissimum principia psy- 

chica interveniunt, appetitus, qui imperat, et apprehensio, 
quae motum dirigit. 

Principium determinans est imperium appetitus et quidem 
in homine imperium voluntatis. Etiam appetitus sensitivus 
vi motus determinandi pollet, sicut in bruto, ita in homine, 
attamen per se voluntati liberae in motibus determinandis 
subieetus est. Licet non perspiciamus, quo pacto nervos 
motorios determinare debeamus, nihilominus, quidquid Hume 
aliique contradicunt, conscientia clarissime testatur, me vo- 
luntate mea vere me active determinare, ut scribam, ut 
caput vel brachium moveam. Qualis sit haec motio, con- 
scientia obscure tantum innotescit; non melius quam nomine 
imperii designari potest, cuius efficacia fit, ut anima corpus, 
quocum substantialiter unita est, ad motum producendum 
applicet. • 

*449 Voluntas autem, motum determinare nequit, nisi prae- 
cedat apprehensio motus exsequendi, aliquo modo appre- 
hendens, quale membrum moveri, qualis motus et quanta 
cum celeritate fieri debeat. Merito autem interrogari potest, 
quomodo homo accurata notitia structurae corporis carens 
sciat, quales in singulis motibus musculos et nervos et qua 
ratione determinare debeat. Haec notitia non statim ab 
initio praesto est; quod cernitur in infantibus, qui motus 
pedum, brachiorum, organorum vocalium inepte peragunt. 
Sed paulatim acquirenda est et quidem ex ipsis motibus 

peractis. Motus, qui nullo modo ante facti sunt, nec volun- 
tate excitari possunt. 

Secundum communiorem sententiam res ita explicanda est. 
Pueri initio vitae ex institutione et instinctu naturae plurimos 
motus involuntarios et reflexos eliciunt, quos visu, maxime 
autem internis perceptionibus kinaesthetieis percipiunt. Istae 
perceptiones indicant, qualia organa in singulis motibus et qua 
ratione moveantur. Eaedem dein postea in statu memoriali 
remanent et, postquam saepe adfuerunt, firmam associatio- 
nem ineunt cum ipsis motibus seu potius cum excitationi- 
bus cerebralibus, quibus motus innervantur. Hac ratione 
fit, ut omnis reproducta repraesentatio motus, etiam sine 
imperio appetitus, ad eundem motum producendum inclinare 
conetur. Si imperium accedit, excitatio illa cerebralis iam 
efficaciter determinatur. (Si igitur aliquis motus nulla ratione 
ex innata institutione naturae peragitur, nec ordinarie volun- 
tatis imperio produci potest, e. g. motus auricularum; de- 
sunt enim requisitae repraesentationes kinaestheticae.) 

Motus autem voluntarii vix urnquam solummodo repetitio 
elementarium illorum motuum sunt, quos infantes initio sine 
voluntate ex naturae institutione peragunt, sed, velut locutio, 
ambulatio, opus fabrile, fere semper ex plurimis motibus 
partialibus elementaribus componuntur. Postulant igitur, ut 
repraesentationes kinaestheticae motuum partialium tali con- 
iunctione, ordine, firmitate associentur et decurrant, qualis 
ad motus compositos ordinate et prompte exsequendos requi- 
ritur. Id exercitatione efficitur, nempe tentando et ab aliis 
discendo loquelam, usum instrumenti, opus manuale. 

Repraesentationes motoriae praecipue perceptionibus kin- 
aestheticis excitantur, quae in motu ipso peragendo oriun- 
tur: perceptio motus praesentis excitat repraesentationem 
motoriam motus subsequentis. Propterea, quando percep- 
tiones musculares turbatae sunt, ut in vertigine, certitudo 
in motibus exsequendis deficit. Si qui autem perceptionibus 
kinaesthetieis ex defectu quodam carent, motus non iam 
lecte exerceri possunt, sed iactati, instabiles, parum apti 
fiunt (ataxia). Aequilibrio motuique capitis et corporis per- 

cipiendo inter alia eximio modo organum staticum inservit 
(n. 130). 

«450 Adnotandum restat, motus, qui per se voluntarii sunt, 
non raro per accidens sine voluntate, quasi automatice, 
peragi posse. Tales sunt primum motus illi, quorum con- 
suetudinem habemus, qui initio quidem voluntate imperantur, 
dein vero saepe ita continuantur, ut imperium ad tempus 
penitus desinat, nihilominus series motuum ulterius currat. 
Quod propterea fit, quia perceptiones motoriae priorum mo- 
tuum repraesentationes motorias sequentium firmiter asso- 
ciatas excitant, quae deinde ad motus suos inclinant, ut 
series motuum quasi automatice decurrat. Praeterea alio 
modo accidit, ut motus, qui per se spontanei esse solent, 
sine imperio producantur. Est lex psychologica, quam iam 
commemoravimus, ut repraesentatio alicuius motus ad eun- 
dem motum producendum inclinet et quidem eo maiore vi, 
quo vividior repraesentatio est et quo magis cum affectu con- 
juncta est vel quo maiore cum concentratione motus atten- 
ditur, id quod e. g. accidit, si attentionis amplitudo praeter 
modum coarctata est, ut in infantibus vel hypnotisatis. Si 
igitur deliberatio deest vel impeditur, talis perceptio vel 
repraesentatio directe sine imperio motum efficaciter inducere 
potest. Quod revera saepe observamus : unus oscitans alios 
ad oscitandum inducit, abyssum intuens vividam imagina- 
tionem decidendi et inde grave periculum pati potest, ne 
in profundum trahatur, figuras et vocabula, quae reprae- 
sentamus, insensibilibus digitorum vel gutturis orisque mo- 
tibus efformamus. 

»451 Principia physica motuum sunt musculi, qui se contrahendo 
motum producunt, et nervi, qui musculos determinant sive 
„innervant“. 

1. Musculi in homine plurimi sunt. Singulis enim motibus 
partium corporis singuli musculi deputati sunt: sunt musculi, 
quibus vultus regitur, os clauditur, maxillae moventur, quibus 
manus vel introrsum vel extrorsum torquetur, pollex ad in- 
dicem vel admovetur vel removetur. Musculi ex fibris com- 
ponuntur et sunt vel striati (quergestreift), si in fibris stria- 


tura transversa apparet, vel leves (glatt). Striati citius et 
fortius contrahuntur et motibus spontaneis inserviunt, sunt 
igitur potissimum ossibus (plerumque per tendines, Sehnen) 
affixi ; leves autem pigriores sunt et potissimum motibus 
automaticis inserviunt, exceptis musculis cordis, qui striati 
sunt. Fig. 29 ostendit, qua ratione musculus se contrahendo 
motum producat. 

Activitatem musculi productio caloris 
comitatur. Dum enim musculus agit, ener- 
giam materialem consumit, pro qua ei 
processu chemico dissimilationis nova 
subministratur. Videlicet in texto muscu- 
lari quaedam substantiae, maxime carbo- 
hydrata, per combustionem seu coniunc- 
tionem cum 0 dissolvuntur, qua disso- 
lutione calor augetur et nova energia Flg ' 29 ' MotUS muscul1 
gignitur. Ex hac combustione praeter alias materias noxias 
C0 2 oritur, quod sanguine aufertur; pro C0 2 sanguis musculo 
0 donat. Continuo quidem ita 0 recipitur et C0 2 elimina- 
tur, intensius autem, quando musculus operatur; propterea 
etiam maior sanguinis copia inter activitatem affluit. 

Diuturnus musculorum labor fatigationem parit, quae in 452* 
eo consistit, quod defectus energiae et praesertim 0* factus 
nec iam reparatus est, et praeterea in eo, quod per dissi- 
milationem in musculo laborante quaedam substantiae ortae 
sunt, quae venena fatigatoria vocantur; inter quas CCh 
eminet. Istae substantiae quendam torporem efficiunt. 
Eaedem, si in sanguinem brutorum iniciuntur, mox in iis 
similem defatigationem producunt. Fatigatio eo vehementius 
augetur, usque ad virium exhaustionem, quo diutius labor, 
quando defatigatio iam incepit, continuatur. Ideo interstitia 
interserenda sunt eoque diuturniora, quo longius iam de- 
fatigatio processit. Nihilominus musculi exercitatione robo- 
rantur; post laborem enim maior sanguinis copia affluit 
musculumque uberius enutrit, quo fit, ut novae fibrae for- 
mentur et musculus robustior evadat. 

D o n at. Psychologia 

Fatigatio unius partis, sive labore corporali musculi sive 
psychico labore cerebri producta, mox in totum organis- 
mum diffunditur, quia venena fatigatoria statim sanguine 
in omnes partes transferuntur. In statu fatigationis minor 
labor corporalis praestatur ; propterea omnis fatigatio atque 
etiam cerebri fatigatio operatione mentali contracta aliquo 
modo per quantitatem laboris corporalis mensurari potest, 
. e. g. per laborem in levando pondere, praestitum (ergogra- 
phum). 

Fatigatio modo descripta est fatigatio physiologica. A qua 
differt perceptio sive sensus fatigationis, qui illo statu phy- 
siologico excitatur eumque manifestat. 

453 2. Musculorum contractiones proxime nervis excitantur et 
reguntur 1 ), quorum fibrillae in musculorum fibrillas ingre- 
diuntur. Nervi ipsi excitantur vel appetitu, si motus est 
spontaneus, vel irritatione ex actu sensitivo adveniente, si 
est reflexus, vel processibus physiologicis, si motus pure 
automaticus est ; v. g. acidum carbonicum (C0 2 ) in sanguine 
exsistens medullam oblongatam afficit ad motus exspirationis 
excitandos. Cum multi motus per complures musculos coo- 
perantes perficiantur, singuli autem ex millibus fibrarum 
constent, quae singulae excitandae sunt, cellae nerveae 
autem singulae paucas tantum fibras musculares excitent, 
facile colligitur, saepe multa millia cellarum nervearum 
eodem tempore et quidem certo ordine excitandas esse. 

Quaenam partes nerveae variis motibus innervandis de- 
putatae sint, non accurate constat neque unquam constabit. 
Tamen aliqua comperta sunt. De quibus cf. n. 55. 

454 De „vi motrice". Itaque homini et animalibus facultas se movendi 
inest, quae adaequate spectata ex principiis psychicis et physicis inter 
se concurrentibus et subordinatis coalescit. His principiis motus deter- 
minatur et producitur. Vis motum producens a scholasticis vis motrix 
strictiore sensu nominata est. 


i) Haec est naturalis et ordinaria excitatio. Praeterea musculi etiam 
artificialiter solis irritationibus chemicis vel electricis excitari possunt. 
E. g. si cor animalis sanguine calido praediti e corpore extrahitur et 
certis substantiis cum aqua mixtis nutritur, per horas pulsationem con- 
tinuare potest. 

Antiqua controversia fuit, sitne vis motrix realiter identica cum appe- 
titu motum imperante, ut igitur motus spontaneus ipso imperio pro- 
ducatur, an vero specialis potentia, vel utrum praeter appetitum im- 
perantem adsit potentia exsecutiva motus realiter distincta necne. 

Alii affirmant, alii, potissimum aliquot testimonia Aristotelis et Thomae 
allegantes, negant. Sine dubio realis distinctio tenenda est. Nam scimus 
nunc, inter appetitum imperantem et motum intercedere (praeter appre- 
hensiones kinaestheticas) tum iunervationem nerveam tum activitatem 
musculorum. Praeterea motus reflexi et automatici, utpote involuntarii, 
nullo modo ab appetitu procedunt. Denique voluntas nonnumquam 
membra (torpore ligata) movere vult, tamen non moventur; ex quo 
apparet, imperare et efficere motum non idem esse. Idem satis clare 
s. Thomas indicat 1 q. 78 a. 1 ad 4. 

Art. 2. De habitu 

Potentiae vitales, quas usque adhuc ex ordine considera- 455 
vimus, repetitis actibus paulatim maiorem habilitatem ad 
agendum acquirere possunt. Quae habitus dicitur. Homines 
consuetudine agendi plurimos tales habitus consequi solent, 
e quibus eorum propensiones, constans agendi ratio totaque 
personae indoles proveniunt. 

Habitus a scholasticis definitur qualitas stabilis potentiam 
agendi bene vel male in operando afficiens. Qualitas stabilis 
dicitur, stabilem in operando perfectionem tribuens, ut distin- 
guatur ab instabili dispositione, velut transitorio ingenii 
vigore. Habitus potentiae ut qualitas realiter distincta super- 
venire dicitur eam bene vel male afficiens, quia ei peculi- 
arem habilitatem ad certos actus addit et quidem vel 
naturae convenientem, ut virtus, vel inconvenientem, ut 
vitium. 1 ) 

Saepe etiam habitus latius definitur , qualitas stabilis subiectum bene 
vel male afficiens sive in essendo sive in operando' et deinde habitus 
entitativi, ut gratia, et operativi, ut virtus, distinguuntur. Sed tantum 
operativus nominari solet habitus stricte dictus, etiam a s. Thorna; 
cf. 2 sent. d. 24 q. 1 a. 1 ; 3 sent. d. 23 q. 3 a. 1 ; 1,2 q. 49 a. 3; 
ver. q. 27 a. 2 ad 7 : „ Gratia est in prima specie qualitatis, quamvis 
nou proprie possit dici habitus, quia non immediate ordinatur ad actum/ 

Iam paulo uberius exsistentia et natura habituum demon- 
strandae sunt. 

l ) Habitus igitur, de quo nunc agimus, ad categoriam aristotelieam 
qaulitatis pertinet ; proinde multum differt a categoria decima, quae 
idem nomen gestat. 

*-i-56 Notanda autem est magna differentia inter habitus natu- 
rales et supernaturales. Habitus supernaturales, ut virtutes 
theologicae, potentiam elevant ad actus, quos potentia sola 
vi naturali producere nequit; ideo a Deo infunduntur. Ha- 
bitus autem naturales, velut facilitas logice cogitandi, po- 
tentias ad actus perficiunt, quos virtute naturali producere 
possunt; proinde per se non infunduntur. Itaque habitus 
naturales non primam potentiam ad operandum, sed maiorem 
facilitatem et inclinationem conferunt. Habitus autem super- 
naturales dant primum posse ad operandum supernaturaliter 
(sed experientia docet, etiam harum virtutum exercitio 
maiorem inclinationem ad actus acquiri). De habitibus super- 
■ naturalibus theologi agunt. Hoc loco data opera habitus 
naturales spectamus. 

Exsistunt in homine stabiles quoque habilitates et incli- 
nationes ad operandum ab initio innatae, quae interdum 
etiam (et quidem secundum generalem definitionem iure) 
habitus vocantur; quales sunt peculiaris facilitas omni ho- 
mini a natura ingenita ad supremas veritates morales et 
religiosas cognoscendas, «habitus principiorum 8 , peculiaris 
vis ingenii, individuales inclinationes ad virtutes et vitia. 
Sed strictiore significatione tantum illi, qui acquisiti sunt, 
habitus vocantur eosque imprimis prae oculis habemus. 

Th. 25. Exsistunt in homine habitus vitales ex repetitis actibus oriundi (1. p.), 
qui potentias in agendo varie perficiunt (2, p.). 

457 Demonst. 1. p. Experientia ostendit, in potentiis vitalibus, 
multis saltem et praecipuis, per actus saepe repetitos acquiri 
habilitatem ad similes actus deinceps cum facilitate et in- 
clinatione ponendos, quae habilitas antea non adfuit. Ex 
ideis et imaginationibus repetitis oritur facilitas et inclinatio 
ad easdem reproducendas, ex operationibus logicis dexteri- 
tas logica, ex frequentibus sentimentis et affectibus pro- 
pensio ad eos iterandos, in voluntate ex frequentibus acti- 
bus honestis virtus, ex inhonestis vitium oritur. Atqui talis 
habilitas est habitus vitalis. Est halitus , quia est qualitas 
stabilis potentiam bene vel male in operando afficiens. 

Nam est aliquid vere reale, utpote realem perfectionem 
tribuens, et quidem reale a potentia distinctum, quia antea 
non adfuit, denique est stabilis 'qualitas convenienter vel 
inconvenienter potentiam in operando afficiens, ut exempla 
ostendunt. Habitus vitalis autem est, quia in potentiis vita- 
libus est. Ergo exsistunt in homine habitus vitales ex repe- 
titis actibus oriundi. 

Eadem est communis sententia scholasticorum. 

Obieclio. Fortasse maior perfectio in agendo, quae acquiritur, non 
in qualitate superaddita seu in habitu', sed solum in eo consitit, quod 
impedimenta agendi ex potentia removentur. — Resp. N. Absonum est 
cogitare, magnam promplitudinem logice cogitandi, scientias acquisitas, 
artem loquendi non esse perfectiones novas, sed esse habilitates potentiis 
ex natura ab initio insitas et potentias nunc tantum ab impedimentis 
liberari, quae eas ab exercendis illis habilitatibus impediverint; minus 
etiam intellegitur, vitia ex remotione impedimentorum oriri. 

Itaque, ubi habitus gignuntur, actus dispositionem relin- 
quunt, in potentia ad similes actus facilius repetendos. Et 
quia actus singuli eam relinquunt, eo magis illa dispositio 
augetur, quo frequentiores sunt actus; quod observatio testa- 
tur. Plerumque unus actus ad perfectum habitum inducen- 
dum non sufficit, sed multi postulantur, quorum primus 
habitum inchoat, sequentes perficiunt, donec stabilis facilitas 
obtenta est. Facilitas autem, quam habitus confert, non tan- 
tum ad eosdem actus, quibus productus fuit, refertur, sed 
etiam ad similes. Acquisita temperantia in cibo etiam tem- 
perantiam in potu, habitus se vincendi in uno genere etiam 
sui victoriam in alio faciliorem facit, pariter si inter ideas 
a et b habitualis associatio facta est, non solum a, sed etiam 
r/. 1 ideam b excitat (n. 262). 

Ergo habitus generatim eo meliores fiunt, a) quo frequen- 458 
tiores actus sunt, b) quo intensiores sunt actus. Actus in- 
tellectus et phantasiae generatim eo intensiores sunt, quo 
maior est attentio 1 ), actus vero voluntatis, quo maior est 
eorum vis; una generosa victoria sui plus efficere potest 
quam multi actus vulgares, c) Praeterea aliae condiciones 

‘) Cf. ea, quae supra de facilitate, firmitate, fidelitate memoriae et 
de condicionibus diximus, a quibus perfectio memoriae pendet; -quae 
magna ex parte generatim ad habitus spectant. 

concurrunt, imprimis indoles personae, velut aetas, sexus, 
proprietas individualis. 

Artibus contrariis habitus minuuntur vel etiam exstingui 
possunt. Sicut enim hi actus suum, sic actus contrarii alte- 
rum habitum contrarium producere itaque simul illum 
priorem minuere vel paulatim delere nituntur. Quod ex- 
perientia ostendit: vitiosa associatio idearum usu acquisita 
paulatim associatione contraria deleri, mala consuetudo con- 
trariis actionibus minui et in oppositum converti potest. — 
Saepe sufficit ab actibus cessare, ut habitus pereant. „Cum 
aliquis non utitur habitu virtutis ad moderandas passiones 
vel operationes proprias, necesse est, quod proveniant multae 
passiones et operationes praeter modum virtutis ex incli- 
natione appetitus sensitivi et aliorum, quae exterius movent. 
Unde corrumpitur virtus vel diminuitur per cessationem ab 
actu. Similiter etiam est ex parte habituum intellectualium, 
secundum quos est homo promptus ad recte iudicandum 
de imaginatis. Cum igitur homo cessat ab usu intellectualis 
habitus, insurgunt imaginationes extraneae et quandoque 
ad contrarium ducentes, ita quod, nisi per frequentem usum 
intellectualis habitus quodammodo succidantur vel compri- 
mantur, redditur homo minus aptus ad recte iudicandum 
et quodammodo totaliter disponitur ad contrarium." 1 ) 

459 De augmento intensivo habitus, quod ex actibus repetitis oriri affirma- 
vimus, veteres scholastici multum disputant. Supra diximus, de tali in- 
tensitatis augmento experientia constare, pariter constare, id actibus 
iteratis effici ita, ut singuli aliquam dispositionem relinquant sive ab 
aliis relictam augeant. Veteres igitur ulterius inquirunt, in quo hoc 
augmentum reponendum sit. Alii affirmarunt, si habitus iteratis actibus 
augeatur, semper novum habitum maiorem loco veteris produci; quod 
parum credibile est. Plerique censent, eandem habitus realitatem sive 
formam manere, attamen paulatim magis in anima radicari. Denique 
alii docent, novos distinctos gradus ad habitum accedere. S. Thomas 
dicit: huiusmodi augmentum „non fit per additionem formae ad for- 
mam, sed fit per hoc, quod subiectum magis vel minus perfecte parti- 
cipat unam et eandem formam" (1, 2 q. 52 a. 2), seu „ita, quod magis 
ac magis in subiecto esse incipiat" (2, 2 q. 24 a. 4 ad 3). Quibus verbis 
dicere videtur, non novos habitus produci, sed eundem maiore gradu 
possideri. 

’) 1, 2 q. 53 a. 3. 

Cum haec quaestio valde obscura neque magni ponderis sit, ab ea 
persequenda abstinemus. 1 ) 

Demonst. 2. p. Habitus potentias variis modis in agendo 460 
perficiunt : 

a) Operationem exartiorem faciunt, ut conatus in primis 
actionibus necessarius non iam requiratur, sed actus sine 
tentamine, incertitudine, defectibus pristinis perficiantur. 
Quod evidenter conspicitur, si usus instrumenti musici in 
incipiente et exculto, ambulatio in infante et adulto com- 
parantur. 

b) Operationem faciliorem et promptiorem faciunt, ut iam 
cum parva attentione mentisque contentione et fere auto- 
matice peragatur, id quod apparet in loquendo et scribendo, 
in operibus fabrilibus, in operibus cotidianis domesticis, quae 
homo saepe etiam alia meditans recte peragere valet. 

c) Operationem delectabilem faciunt, saltem plerumque 
aliquatenus, quia difficultates initiales cessant et operatio 
expedita ex naturae institutione gratam affectionem excitare 
solet. 2 ) 

Sed quatenus habitus actiones faciles et expeditas red- 
dunt, etiam conscientiam earum attenuant, et quatenus con- 
stantiam et uniformitatem in agendo inducunt, etiam agendi 
mobilitatem minuere vel interdum rigidam stabilitatem in- 
ducere possunt. 

Habitus perfectionem operandi, quam diximus, non simul 
omnibus potentiae actionibus tribuit, sed tantum his, ex 
quibus ortus est. Omnis enim potentia propter aliquam 
obiecti sui amplitudinem diversas actiones exercere potest. 
Ideo ex diversis actionibus diversi habitus procedunt, quo- 
rum singuli potentiam quoad similes actus, non autem simul 
quoad omnes perficiunt. Habitus igitur communi et inde- 
terminatae aptitudini, quam potentia ex se habent, speciales 


b Cf. Suarez, Disp. met. d. 46 s. 1. Urrabu.ru, Ontol. 948 ss. Lim- 
bourg, Uber d. Vervollkommnungsfahigkeit des Habitus. Zeitsehr. fur 
kath. Theologie (1886) 277. — 2 ) S. Thomas hanc operandi constantiam sive 
uniformitatem, promptitudinem et delectabilitatem habitu collatam bene 
describit, De virtutibus in comm. a. 1. 

habilitates et inclinationes ad certos actus superaddunt, vir- 
tus amoris ad hos, veracitas ad illos, iustitia ad alios. 

Itaque habitus a potentia sic differt, ut potentia posse 
simpliciter, habitus autem posse bene tribuat. 

Ex his colligi potest, habitum simul cum potentia tam- 
quam principium efficiens in producendos actus influere. 1 ) 

461 Quae potentiae habituum capaces sint. Tantum potentiae 
vitales habitus habere possunt, quia habitus ex dispositio- 
nibus ab actibus immanentibus relictis oriuntur. Quaenam 
autem potentiae vitales habitus in se producant, non tam 
a priori, quam potius ex experientia solvendum est. 

1) Maxime voluntas et intellectus habituum capaces sunt. 
Observamus enim, voluntatem diversa consuetudine pluri- 
mos habitus, quotquot enumerantur virtutes et vitia, acqui- 
rere, pariter intellectum facilitatem in reprodueendis ideis, 
in tractandis inquisitionibus mathematicis, physicalibus, histo- 
ricis aliisque innumeris obtinere posse. Hoc optime cum 
natura utriusque facultatis congruit. Nam potentiae univer- 
salissimae sunt ad infinita et omnia se extendentes, proinde 
plurimos habitus admittunt, quibus in specialibus actibus 
eliciendis perficiantur. 

Negari nequit, quod interdum in dubium vocatur, habi- 
tum quoque efficacius volendi acquiri exercitio posse. Hic 
semper finis fuit genuinae artis paedagogicae, ut iuvenes 
se vincendo, passionibus resistendo, actus virtutis ponendo 
vim volendi augerent ; similem finem ascesis sibi proponit. 
Revera experientia luculenter ostendit, exercitio se vincendi, 
resistendi sensim vim voluntatis confortari, ut difficultates, 
quibus antea succumbebat, facilius et constantius superet. 
Non potest dici, id tantum ex eo provenire, quod nova 
motiva percipiantur vel vetera clarius apprehendantur. Ma- 
ximi quidem momenti est in hominibus ad virtutem ad- 
ducendis studiose motiva conquirere et clare proponere; 
attamen non sufficit. Et observamus, saepe motiva eadem 
manere vel immo initio conversionis ad meliorem vitam 

’) Haec est communior sententia. Cf. 1, 2 q. 49 a. 3; 1 sent. d. 3 q. 3. a.5; 
2 sent. d. '24 q. 1 a. 1. Aliqui minorem queudam concursum habitibus tri- 
buunt ; de qua minuta controversia cf. Urraburu, Psych. II/2 443. 


clarius apprehendi quam postea, nihilominus initio efficaciam 
volendi minorem esse quam post diuturnum exercitium. Nec 
intellegitur, si intellegendi perfectio, facilitas, promptitudo 
exercitio et habitu augetur, cur non aeque in voluntate 
simili modo efficacia volendi augeri possit, cum constet, 
hanc efficaciam diversos gradus habere posse (n. 373). 

2) Sensus reproductivi pariter habitus admittunt. Conti- 462 
nuato exercitio phantasia maiorem mobilitatem et promp- 
titudinem, memoria maiorem facilitatem, firmitatem et fide- 
litatem acquirunt. 

3) Appetitus sensitivus etiam habitus adipiscitur, e. g. pas- 
siones intemperantiae, iracundiae, virtutes continentiae, man- 
suetudinis, fortitudinis. Hae pariter ex repetitis actibus, sed 
sub regimine rationis et voluntatis oriuntur. Talibus virtu- 
tibus appetitus perfectius regimini voluntatis subditur eique 
„ quaedam habitualis conformitas ad rationem" 1 ) confertur. 

4) Sensus perceptivi autem habituum incapaces sunt, sicut 
experientia ostendit et omnes affirmant. Repetitis actibus 
videndi acumen oculorum non perficitur. 

5) De vi motrice inter veteres scholasticos controversia 
fuit aliquibus habitus affirmantibus, plerisque autem negan- 
tibus. Dicendum videtur, vim motricem strictissime sump- 
tam, i. e. si tantum spectentur organa motum exsequentia, 
habitus non acquirere, quia una tantum pars aliam movere 
videtur, ut motus productus quidem sit immanens homini, 
non autem recipiatur in eadem parte, a qua producitur, 
quod ad gignendum habitum necessarium est. Sin autem vis 
motrix latius sumitur, ut etiam alia comprehendat, quae 
ad producendum motum concurrunt, velut repraesentationes 
kinaestheticas earumque promptas associationes, habitus 
acquiri potest; observamus, exercendis operibus fabrilibus 
et pulsandis instrumentis musicis pauiatim facilitatem ob- 
tineri. „In membris corporis non sunt habitus, sed magis 
in viribus imperantibus motum ipsorum." 2 ) 

In qua realitate habitus consistat. Habitus actibus producuntur, qua- 463 
tenus in potentiis dispositiones relinquunt et augent. Iam interrogatur, 
quales sint istae dispositiones. 

‘) 2, 2 q. 56 a. 4. — 2 ) 1, 2 q. 50 a. 3 ad 3. 

Duplex sententia apud scholasticos invenitur. Aliqui, velut Lugo, Petrus 
Hurtadus, Arriaga, Oviedo, de Benedictis rem ita concipiunt. In intellectu 
(et phantasia) ex actibus relinquuntur et augentur species memoriales, 
quae ei facultatem et facilitatem in reproducendis iisdem repraesentatio- 
nibus tribuunt; hae species sunt habitus intellectuales. Habitus autem 
voluntatis (et appetitus sensitivi) ita explicant: actus praeteriti cum 
aliqua complacentia seu delectatione eliciti erant, huius autem frequentis 
complacentiae memoria per species manet, quae memoria, quando ob- 
iectum iterum repraesentatur, denuo excitatur et nunc ad obiectum et 
actum inclinat; itaque habitus voluntatis consistit in speciebus memo- 
rialibus delectationis antea habitae, ex quibus nunc praesens inclinatio 
derivatur. Communior autem sententia affirmat, habitus tum intellectus 
tum voluntatis esse qualitates a speciebus memorialibus distinctas. — 
Videntur haec dicenda esse: 

Habitus intellectus (et phantasiae cum memoria sensitiva), velut 
habitus scientiae, videntur tantum consistere in speciebus memorialibus 
convenienter associatis. Hae enim conferunt stabilem habilitatem ad 
operationes intellectuales eliciendas. 1 ) 

Habitus voluntatis non videntur explicari posse, ut sententia prior 
dicit, ex reproducta memoria frequentis delectationis in praeteritis 
actionibus perceptae. Haec memoria aliquid quidem valet, sed totam 
naturam et efficaciam habitus non declarat. Vis et efficacia, qua habi- 
tus voluntatis ad agendum trahit, alia esse videtur quam vis talis de- 
lectationis ; aliter homo honestus, qui vivida repraesentatione rei delec- 
tabilis et magna delectatione ad inhonestum incitatur, simili efficacia 
traheretur sicut homo habitu vitioso onustus, quod experientiae con- 
gruere non videtur. Praeterea difficulter intellegitur, habitum ex fre- 
quenti mortificatione molesta acquisitum derivari ex memoria delecta- 
tionis in istis mortificationibus perceptae. Etiam sequeretur, si in aliquo 
minuatur vel deleatur memoria actionum praeteritarum, eodem modo 
minui et deleri eius virtutes et vitia, quod aeque incredibile est. Denique 
non apparet, si actus intellectus etiam secundum adversarios vestigia 
relinquunt, ex quibus habitus oritur, cur non simili modo concedatur 
actus voluntatis vestigia relinquere. 


Caput VI 

De charactere 

464 Diversi actus, potentiae, habitus psychici inter se non 
disiuncti sunt, sed arcte invicem copulantur. Pertinent enim 
ad unam personam et animam ideoque inter se influunt, 

x ) Capreolus, collectis testimoniis in utramque partem, de s. Thoma 
haec dicit: „ Apparet mihi, quod plus declinat ad illam opinionem, quae 
ponit scientiam esse ordinatam collectionem specierum intellegibilium/ 
Prolog, in lib. sent. q. 5. 

appetitiones in cognitiones et motus, cognitiones in appe- 
titiones, diversi actus cognoscitivi et appetitivi inter se; et 
varie in unitates et totalitates coeunt. Recens psychologia, 
postquam diu in sola fere analysi vitae psychicae, in sin- 
gulis actibus eorumque qualitatibus indagandis occupata 
est, nunc, considerans elementa psychica non summas ato- 
mieas, sed complexiones et totalitates constituere, ad hos 
complexus sive totalitates spectandas se convertit. Huc iam 
aliqua ratione limitatae illae totalitates spectant, quas figuras 
sive complexuspsychicos appellant (Gestaltsqualitaten; n. 143 ). 
Magis etiam illae ampliores, quas „structuras“ vocant. Struc- 
tura autem intellegitur permanens qualitas, quae toti vitae 
psychicae singulorum hominum eiusque partibus propria 
est (F. Krueger, Dilthey); qui conceptus, si totam vitam 
psychicam, non solum partes spectat, conceptui characteris 
propinquus est. Praecipue vero character huc pertinet, cuius 
scientifica tractatio, characterologia, iam specialis disciplina 
effecta est. Qui iam diligentius una cum propinquis notio- 
nibus describendus videtur. 

Th. 26 . Character psychologicus est stabilis indoles psychica, appetitiva prae- 
sertim, personae (1. p.), et partim nativa partim acquisita est (2. p.). 

Deinonst. 1. p. Character vi vocis inspecta (xapadCco, in- 465 
sculpo) notam sive proprietatem designat. Quatenus hoc 
nomen nunc de persona praedicatur, significat certam hominis 
indolem personalem, at non corporalem, sed psychicam , quae 
se in modo externo se gerendi manifestat. Et quidem potis- 
simum indolem appetitivam designat, nempe emotionalem 
et volitivam. Loquimur enim de charactere mansueto et 
iraseibili, firmo et debili, constanti et mutabili, aspero et 
leni. Etiam condicio vitae cognoscitivae indirecte includitur, 
sed fere tantum quatenus appetitivam afficit vel e converso, 
velut cognitio principiorum et finium agendi, quos voluntas 
stabiliter intendit; ingenium vero mathematicum „indivi- 
dualitati B quidem, attamen non characteri tribuitur. Qua- 
tenus denique character secundum omnes indolem stabilem, 
non transitoriam designat, apparet, eum non ipsos actus 

et phaenomena psychica significare, quae potius eius mani- 
festationes sunt, sed illas manentes propensiones, ex quibus 
illa procedunt. Haec enim veniunt et transeunt, dum cha- 
racter manet. 

Character modo definitus character psychologicus est, qui 
a qualitate morali abstrahit. Sed quia indolem habitualem 
voluntatis includit, etiam sub respectu morali considerari 
potest, prout normae moralitatis conformis vel difformis est. 
Si simul haec eius qualitas spectatur, character moralis atten- 
ditur. Ita de charactere bono et malo, magnanimo, egoistico, 
doloso, sincero loquimur. 

466 Praeter hanc significationem, quae in scientia, praesertim in psycho- 
logia solita est, character et quidem moralis interdum paulo significan- 
tius sumitur, quatenus non qualemcumque indolem appetitivam, sed 
certa praestantia praeditam significat, videlicet constantiam voluntatis 
et mentis in rectis principiis moralibus tenendis et sectandis („ein 
Charakter,“ „Charaktere“). Character hoc excellenti modo sumptus intelle- 
gitur firma constantia in agendo proveniens ex voluntate recta principia, 
persuasione propria approbata, sectante. Principia recta esse debent; 
homini enim tenacis voluntatis flagitiosae praedicatum honorificum 
characteris non tribuimus, Non immerito in tali charactere formando 
praecipuus educationis finis reponitur. Etenim idem fere est ac genuina 
perfectio humana et constantia vitae rectae. Sed nunc characterem nnn 
ita, sed modo indifferenti antea exposito sumimus. 

467 Itaque character psychologicus non simpliciter idem est ac 
persona. Character est qualitas, utique praecipua, personae, 
quae ipsa totalem indolem psychicam, cognoscitivam et 
appetitivam, comprehendit. 

Characteri etiam propinqua est notio individualitas psy- 
chica. Quae tamen paulo latiorem comprehensionem habet. 
Hoc nomine enim totam fere nativam et acquisitam indolem 
psychicam individualem designare solemus. 1 ) 

468 Demonst. 2. p. 1) Indoles characteriologica partim nativa 
est. Dispositiones nativae permultum a constitutione corporali 
pendent, et quidem directe sensitivae, indirecte rationales, 
ut igitur character innatus praecipue in constitutione cor- 
porali fundetur. Nam quia anima et corpus non duo entia 

') Vox germanica „Naturell“ temperamento latius patet, quia in- 
dolem naturalem non tantum appetitus, sed totius vitae psychicae ex- 
primere solet („Das Naturell des Italieners, Franzosen, Amerikaners“). 


divisa, sed ad unam naturam unita sunt, sequitur, ut diversa 
constitutio corporalis indolem psychicam vehementer afficiat. 

Hae dispositiones psychicae innatae tribuunt viro et feminae 
suas diversas qualitates, quae ab initio constanter appa- 
rent, tribuunt uni suum characterem mansuetum, quem iam 
puer manifestat, alii irascibilem, quem forte per totam vi- 
tam, nec cum pleno successu, impugnare cogitur, conferunt 
singulis diversum temperamentum, quod pars est characteris. 

Constitutio corporalis, quam commemoravimus, maxime 
cerebrum et partes systematis vegetativi, praesertim glan- 
dulas endocrineas, spectat (n. 357). Ceterum hae dispositio- 
nes corporales (et cum iis character) interdum per decursum 
vitae morbis, ebrietate, extraordinaria vivendi ratione ali- 
quatenus mutari possunt. 

2) Indoles acquisita illas stabiles dispositiones compre- 466 
liendit, quae tempore vitae homini accedunt et ex eius 
repetitis actibus et consuetudinibus oriuntur. Hi actus et 
consuetudines magna ex parte per causas externas moventur 
et excitantur, per naturam, velut per regionem et caelum, 
quae hominibus suam notam imprimere solent, praeterea 
per materiales vitae condiciones, denique per homines, qui- 
buscum convivunt, per familiam, nationem, classem cultu- 
ralem, ad quam pertinent, per exempla, doctrinas, quas 
excipiunt. Attamen causae externae non ita characterem 
formant, ut homines pure passive iis moveantur, e. g. ut 
instructiones, monitiones, aliorum opiniones et exempla mere 
passive recipiant, sed ut ipsi iis credant, obsecundent, mores 
suos iis accommodent itaque ipsi in se stabiles habitus pro- 
ducant, diverse secundum diversam indolem innatam et diver- 
sum libertatis usum. Maxime fines, quos singuli propriae 
vitae libere praefigunt, quatenus nempe opifices vel magistri 
vel milites vel sacerdotes fieri et esse, religionem honesta- 
temque fideliter observare vel negligere volunt, vehementer 
ad certum characterem formandum valent. 

Character acquisitus et nativus distincti quidem, attamen 
minime inter se disgregati sunt, sed arcta copulatione co- 
haerent.. Character acquisitus ab innato magna ex parte 

suum colorem accipit et ipse vicissim hunc mutat, eum 
temperans, augens, nobiliorem vel deteriorem faciens. Sed 
qualitas individualis, quam character nativus personae con- 
fert, numquam plene evanescit; ipsa sanctitas, velut in 
Paulo et Ioanne, in Francisco Ass. et Ignatio, suum per- 
sonalem colorem habet. Quid in concreto charactere inna- 
tum quidve acquisitum sit, non semper facile discernitur. 
Sicut una ex parte momentum constitutionis nativae non 
parvi pendendum est, ita alia ex parte non omnia ei attri- 
buenda sunt. E. g. qualitates diversis nationibus, familiis, 
classibus et statibus socialibus communes vel omnino vel 
magna ex parte acquisitae sunt. 

470 Annotationes. 1 . De unifafe characteris. Quae ad characte- 
rem, immo omnia, quae ad personam pertinent, cum actiones 
et qualitates eiusdem animae sint, mutuo contactu et in- 
fluxu copulantur, ut nihil in vita affectiva, in vultu, in modo 
loquendi, incedendi, scribendi sit, quod contactu cum reliqua 
persona omnino careat. Numquam igitur actiones, affectus, 
vitia alicuius personae sufficienter intelleguntur, nisi simul 
eius reliqua indoles consideretur. 

Sed haec unitas personae et characteris non ita exagge- 
randa est, ut affirmetur, quod interdum auditur, omne, 
quod ab homine fiat, semper ex integra totalitate personae 
provenire, ut singula sint expressio totius indolis psychicae. 
Talis unitas asseri nequit. Saepe actiones inconsideratas et 
contra melius iudicium nostrum ponimus, quarum nos postea 
paenitet; iidem homines saepe diverso modo se gerunt, 
prout in hac vel alia sphaera versantur : dux militum inter 
milites asper et durus, in familia sua valde benignus esse 
potest. In totali enim comprehensione characteris vel per- 
sonae quaedam partiales complexus apprehensionum, emo- 
tionum, inclinationum, consuetudinum oriri possunt, quae 
ab aliis partibus quandam separationem, non absolutam, 
at relativam servant et cum eadem relativa partialitate in 
eertis adiunetis hominem regunt. Si illa absoluta unitas 
locum haberet, ut semper omnia cum omnibus cohaererent, 
singulis momentis integra summa psychica personae cum 

omnibus dispositionibus affectivis et repraesentativis in novum 
actum influeret. Quod in se incredibile est et experientiae 
contradicit. Haec opinio interdum ex determinismo nascitur, 
qui affirmat, actiones non libertate, sed semper indole per- 
sonali determinatas esse. 

2. De mufabilifale characteris. Character aliqua stabilitate 471 
praeditus est. Hanc maxime ex parte sua nativa nanciscitur, 
quam homo non sine labore mutare, penitus autem num- 
quam eliminare potest nec etiam debet; sed praeterea etiam 

ex parte acquisita, cuius habitus pariter stabilitate praediti 
sunt. Attamen character immutabilis non est. Propensiones, 
quae in pueritia admodum vegetae sunt, in viro et sene 
tranquilliores evadunt, in pubertate vehemens emotionum 
intensitas et labilitas naturam ingreditur, quae postea miti- 
gatur, eventus pathologici graves mutationes inducere pos- 
sunt, continuata impugnatio ingenitas propensiones si non 
eradicare, saltem usque ad debilitatem infirmare potest, ut 
non raro in sanctis vehemens temperamentum fere dispareat. 

3. De cognifione characteris. Character ex manifestationi- 
bus externis cognoscitur. 

a) Huc imprimis spectat modus se gerendi, agendi, lo- 472 
quendi, non ille solum, qui intenditur, sed etiam et saepe 
certius ille, qui involuntarius est. Emotiones etenim, affec- 
tus, tendentiae etiam praeter intentionem vultus motusque 
membrorum et actiones movent itaque perito se produnt: 
determinant modum incedendi celerem vel lentum, gra- 
vem vel fluctuantem, habitum corporis, modum ridendi, 
scribendi, comedendi, se vestiendi; praesertim vero vultu 
eiusque „mimicis“ expressionibus se manifestant, aliter lae- 
titia, aliter aegritudo animi, aliter gravitas, aliter levitas. 

b) Hac ratione 'ghysiognomia sive species vultus indicia 473 
characteriologica praebere potest. Emotiones enim, si fre- 
quentes sunt, sensim vultum, obtutum oculorum, lineas oris, 
formas rugarum efformare possunt. Sed quia aliae quoque 
causae praeter appetitivas vultum afficiunt, velut continua- 
tum studium, debilitas oculorum, pronuntiatio linguae, con- 

diciones regionis et caeli, quibus causis singulis suum 
momentum distincte tribuere saepe difficile est, in vultu 
interpretando iudicatio valde circumspecta esse debet. 

His considerandis scientia physiognomica operam dat, quae est scien- 
tia investigans, qua ratione qualitates psychicae per formas corporis, 
praesertim per vultus manifestentur indeque dignosci possint. Studia 
et opiniones physiognomicae ab antiquis temporibus attentionem move- 
runt. Sed antiquiore aetate ingenium vel qualitates characteriologicas 
potissimum ex ingenita corporis et faciei forma eruere studebant, vix 
non semper veritatis limites excedentes. Etiam Aristoteles, licet hac in 
re dubia foveat, tamen iusto amplius ex forma faciei, nasi, oculorum 
qualitates psychicas infert. Cuius sententiae postea divulgatae sunt. 
Tales exaggeratae sententiae diu permanserunt. Saec. 18. praecipue 
Davater (1775 „Physiognomische Fragmente') earum defensor et pro- 
pagator exstitit. Etiam phreuologia a Gall proposita (n. 54) et doctrina, 
quam Lombroso profert (u. 431), aliquatenus huc spectant. 

c) Nativa forma corporis etusque partium interdum charac- 
teriologicarum aliarumque qualitatum indicia praebere pot- 
est. Nam quia anima cum corpore unita est et ab eo pendet, 
sine dubio inter qualitates psychicas et conformationem 
corporis aliqua correspondentia adest, et in se possibile est, 
ut haec correspondentia in forma frontis, in ingenito ocu- 
lorum splendore et aliis modis se prodat. 1 ) Sed incerta 
haec sunt. 

174 d) Hodie frequenter graphologia ad dignoscendam indolem 
personalem, characteriologicam praesertim, adhibetur. Gra- 
phologia originem et nomen a Michon, notabilem vero ex- 
politionem a L. Klages accepit. Scriptio initio plene volun- 
taria est; a puero omnes litterae cum intentione lente scri- 
buntur, ut peculiares characteris qualitates vix manifestentur. 
Sed paulatim scriptionis forma ex parva vel nulla intentione 
prodit et quasi automatice perficitur; tunc permultum a 
qualitate psychica, appetitiva maxime, regitur, quae sic se 
manifestat et quidem interdum ita, ut distincte agnosci 
queat. E. g. a peritis plus minusve inaequalitas scriptionis 
affectum, forma aequalis et procera voluntatis firmitatem, 
lineae ascendentes laetitiam vel animum industriosum, variae 

*) Recentissime E. Kretschmer, Korperbau u. Charakter (1931) cer- 
tam quandam eiusmodi correspondentiam inter characterem et corporis 
formam defendit; quae notabilem, at non universalem approbationem 
obtinuit. 

differentiae diversam aetatem indicare dicuntur. Nonnullae 
tales regulae verisimiles vel certae, aliae dubiae, aliae arbi- 
trariae sunt. Eadem enim qualitas scribendi etiam alias 
causas habere potest, ut iudicium graphologicum de charac- 
tere cum magna consideratione proferendum sit. 

Alio modo graphologia adhibetur, si, e. g. in usu forensi, 
de agnoscenda aliqua scriptione agitur, utrum huius an illius 
auctoris sit. Tunc scriptio comparanda est cum aliquo certo 
autographo auctoris, de quo quaeritur. Haud raro scriptio 
artificiose mutata sive falsificata est, , sed vix umquam per- 
fecte; fere semper remanent significantia residua naturalis 
scriptionis in parvis scripturae elementis, praesertim in fine 
vocabulorum, ubi iam attentio falsatoris remittitur. 

De temperamento. Characteri propinquum est tempera- 475 
mentum, quod vocatur; sed simul aliquatenus ab eo differt. 

1) Temperamentum est stabilis indoles appetitiva in nativa 
hominis dispositione fundata. Cum charactere igitur convenit, 
quod etiam stabilis indoles appetitiva est, differt autem, 
quatenus solum indolem nativam, non simul acquisitam 
includit. Temperamentum esse stabilem indolem appetitivam, 
sufficienter iam per antiquam illam divisionem tempera- 
menti in cholericum, sanguinicum, melancholicum, phlegma- 
ticum indicatur, quae diversam indolem appetitivam desi- 
gnant. Temperamentum autem indoles nativa est, quia 
omnibus a natura datum et tunc etiam manere dicitur, 
quando eius manifestationes suppressae sunt: si quis virtute 
ex iracundo mitis, ex instabili constans factus, est, tamen 
spectato temperamento cholericus vel sanguinicus manere 
dicitur. Ergo temperamentum in naturali constitutione fun- 
datur. Rationis autem et voluntatis est, temperamentum 
regere, emendare, excolere. 

2) Temperamentorum divisio multiplex instituitur. 47C 

a) Notissima illa est, quae ab antiquis temporibus secun- 
dum Hippocratem (saec. 5. a. Ch.) et Galenum (saec. 2. a. Ch.) 
quattuor temperamenta distinguit: sanguinicum , cholericum, 
melancholicum, phlegmaticum. Eorum diversitates antiqui ex 
quattuor humoribus corporis humani repetunt, ex sanguine, 

Donat. Psychologia 21 

felle flavo (xoAq), felle nigro (peAcuva xoAq), pituita (<pAey- 
pa). Verius autem ultimo repetendae sunt ex diversa dis- 
positione nervorum, cerebri maxime, diversa operatione vege- 
tativa totaque corporis indole. 

Temperamenti sanguinici proprium est, ut facile excitetur, 
attamen sine profunditate et constantia, et ut praevaleat 
laetitia ; ideo facile affectuum et attentionis mutationes fiunt 
et parva est vis constans. in agendo. Homines sanguinici 
naturaliter proni sunt ad levitatem in cogitando et agendo, 
ad distractiones, vanitatem, voluptatem, sed etiam hilari- 
tate, sociabilitate, tractabilitate excellere solent. 

Temperamentum cholericum etiam facile, sed cum profun- 
ditate et constantia excitatur idque ita, ut magis irascibilis 
quam concupiscibilis appetitus praevaleat ; propterea magna 
ei inest vis et constantia in agendo. Cholerici naturaliter 
graves sunt in moribus, mente aperti, magnanimi, fortes, 
sed etiam proni sunt ad iram, arrogantiam, superbiam. 

Temperamentum melancholicum tardius, sed cum magna 
profunditate neque sine constantia excitatur et quidem ita. 
ut potius concupiscibilis quam irascibilis et ex concupisci- 
bilibus potissimum affectus tristitiae praevaleat. Ideo homi- 
nes melancholici magis passivi et contemplativi quam activi 
sunt, ad interiora conversi, solitudinis amantes, ad timores, 
suspiciones proclives sunt, sed etiam profundae speculatio- 
nis et magnae idealitatis capaces, fideles, patientes, con- 
stantes esse solent. 

Temperamentum phlegmaticum tarde et absque profun-. 
ditate, sed cum constantia excitatur. Ideo in phlegmaticis 
affectus parvi sunt neque activitatis vigor magnus est. 
Tardi, sed plerumque tenaces sunt in cogitando et agendo, 
naturaliter ad commoditatem proclivi, sed etiam iudicio 
considerati, mente tranquilli et tractabiles esse solent. 

Haec divisio certe omnibus numeris absoluta dici nequit. 
Attamen vetustate et communi acceptione se commendat 
et rerum veritati satis congruit. 

477 b) Recenti tempore multae aliae divisiones propositae 
sunt, quae tamen universalem approbationem non obtinu- 

erunt. Plus quam viginti eiusmodi divisiones a Kant, Wundt, 
Hoffding, Heymans aliisque excogitatae numerantur, quae 
per diversas eombinationes intensae vel levis receptionis, 
intensae vel. levis reactionis, emotionalitatis, activitatis etc. 
diversos temperamentorum typos construunt. 1 ) 

Temperamenta enumerata sunt ideales typi temperamen- 
torum, qui ut tales non frequentes sunt. Fere semper tem- 
peramentorum mixtiones inveniuntur, quae etiam in diverso 
sexu vitaeque aetate varie modificatae sunt. 

* Caput VII 

De specialibus statibus vitae psychicae 

Usque adhuc generales vitae psychicae activitates et 478" 
proprietates omnibus communes explicavimus. Quae tamen 
non ita communes sunt, ut non in diversis hominibus vel 
in extraordinariis condicionibus speciali modo sive secundum 
sive praeter communem ordinem determinatae et modificatae 
nveniantur. Quaedam istarum varietatum normales et or- 
dinariae sunt, velut proprietates sexuum, vitae aetatum, 
;yporum ; aliae vero extraordinariae vel etiam abnormes 
dterationes sunt, ut phaenomena occultistica et aegrotatio- 
nes psychicae. 

Etiam de his specialibus statibus seu varietatibus aliqua 
seponere convenit, quantum scopus psychologiae generalis 
natitur, quia vitae psychicae communi saepe admodum pro- 
rinqui sunt et in eam ingrediuntur. 

*Art. 1 . De statibus normalibus 

Status speciales vocamus normales, si in iis rectus facul- 
atum psychicarum usus adest. Eiusmodi normales diffe- 
entiae psychicae vel individua spectant vel sexum, diversas 
letates, nationes, typos. Eos late exponere non tam ad 

‘) Novissime E. Kretschmer duo temperamenta distinguit, sehizothy- 
aicum et zyclothymieum, quibus diversam constitutionem corporalem 
ssignat. 

psychologiara generalem quam potius ad differentialem 
spectat; ideo supremas lineas describere sufficiat. 

479 Differentiae individuales praesertim characterem (et tem- 
peramentum) attinent, qui in diversis individuis numquam 
penitus aequalis est. Ad homines autem bene noscendos 
et recte educandos, tractandos, a psychicis defectibus et 
morbis, ubi oportet, sanandos magni momenti est has indi- 
viduales qualitates perspectas habere. Ad quam notitiam 
comparandam non solum modus agendi hominum obser- 
vandus est, sed etiam eorum conditio externa, in qua vi- 
vunt, sortes vitae praeteritae, educatio et ea omnia, quae 
ad indolem formandam conferunt, prae oculis habenda sunt. 
Ad haec recte perspicienda et diiudicanda potius experientia 
et prudentia naturalis quam copia regularum iuvant. 

480 Sexus uterque suas stabiles proprietates psychicas easque 
nativas habet. Reperiuntur interdum, velut immoderatae 
„ emancipationis" feminarum defensores, qui utriusque sexus 
absolutam aequalitatem politicam et socialem, etiam in ipso 
matrimonio, postulant, asserentes, virum et feminam quali- 
tatibus psychicis ex natura minime differre ; discrimen, quod 
nunc appareat, tantum ex oppressione sociali feminarum 
oriundum esse, quae congruam facultatum earum explica- 
tionem impediat. In quo asserto aliquid veri inesse potest. 
Attamen principales utriusque sexus differentias nativas 
in utriusque sexus constitutione fundatas esse, colligitur ex 
earum constantia et universalitate per omnes gentes et ex 
eo, quod iam a primis annis clare manifestantur ; e. g. vix 
umquam videmus pueros illos ludos eligere, quibus puellae 
delectantur, quamquam iis praesto sunt, et e converso. 

In viro maior est fortitudo et animi constantia, indoles 
activa, deliberatio, maior discursive et abstracte cogitandi 
facultas, quae eum ad deliberatam rerum considerationem 
et scientias artesque colendas aptiorem reddunt. In femina 
praevalet indoles emotionalis: emotiones et affectus facilius 
oriuntur, intensi fiunt, perdurant et rerum considerationem 
regunt, etiam phantasia vividior est; vis et constantia volun- 
tatis generatim minor est sive saltem non ita in agendo 


quam in sustinendo se manifestat. Spectato ingenio potius 
intuitiva apprehensio quam dos abstracte et discursive co- 
gitandi et magis facultas receptiva quem productiva prae- 
valet. Haec delicatior qualitas emotionalis et intuitiva 
apprehensio feminis illum peculiarem sensum ad veritates 
et bona idealia, ad honestatem, religionem, decentiam per- 
cipienda et constanter tenenda conferunt, quo viris ante- 
cellunt. 

Itaque vir et femina non tantopere praestantia quam 
potius qualitate psychica differunt; unus sexus hoc, alter 
alio ad diversa munera a natura assignata excellit. Vir operi- 
bus vitae peragendis, difficultatibus superandis, profectui 
humano procurando destinatus est; ideo etiam caput et 
tutor familiae est, vitam publicam regit, profectum culturae 
promovet. Femina vitae domesticae potissimum operam dat 
in educatione principales partes habet, generi humano amo- 
rem et misericordiam donat, custos honestatis et religionis 
in familia et societate est et merito regina familiae nuncu- 
patur. Ideo opus est, ut educatio utriusque sexus non 
aequalis, sed utrique accommodata sit, non uniformitatem 
producere, sed utriusque qualitates et praestantias excolere 
studeat. Nec feminae virorum indolem modumque agendi 
imprudenter imitari debent, quo fieret, ut proprium decus 
amitterent, alienum autem non assequerentur. 

. Vitae aetates similiter speciales proprietates psychicas 481 
manifestant. 

Pueritia est tempus primae formationis et evolutionis vitae 
psychicae, quae duobus septenis annis, prioribus potissimum 
ludendo, posterioribus cum intentione discendo, acquiritur. 
Initio vitae primum motus in oculos cadunt. Etiam infans 
humanus, etsi minore gradu quam animal, multis motibus 
ingenitis, reflexis et instinctivis, instructus est, quos perficere 
conspicitur, velut motus sugendi, clamandi, pedes et brachia 
iactandi; alios motus ludendo discit. Ludi, ad quos vehe- 
menti nisu instinctivo impellitur, a natura in hunc finem 
diriguntur, ut eam elementarem facultatum exercitationem 
conferant, quae in futurum necessaria est. Ludendo infans 

primum motus membrorum exercet, dein rerum externarum 
tractationem discit, denique ludendo cum sociis commercium 
sociale exercet. Perceptiones sensitivae mox ab initio 
adsunt, sed non statim cum attentione et oculorum ob- 
tutu fiunt. Memoria iam post aliquot hebdomadas facies 
humanas dignoscere scit. Etiam phantasia agere conspicitur, 
quae deinde ludendo, historiis et fabulis audiendis delec- 
tatur. Anno secundo infans etiam logice cogitare et distincte 
in se reflectere incipit. Eodem fere tempore, postquam antea 
iam incerto ore voces inarticulatas prompsit et repetiit, 
paulatim aliqua, mox plura vocabula cum cognita signifi- 
catione, sed initio sine flexione adhibet. Deinde indicia 
enuntiare apprehenditur, sed primum tantummodo univer- 
salia et neglecta coordinationis et subordinationis distinc- 
tione. In vitae exordio infans ens pure sensitivum est, solum 
sensitivis emotionibus et impulsibus, nulla vero rationali 
appetitione sive motivorum cognitione regitur. Anno secundo 
iam emotiones rationales amoris et gratitudinis, affectus 
pervicaciae et contumaciae, sensus proprii honoris, amor 
laudis, pudor, liberae electiones observantur. Ad odium 
parum, vehementer autem ad amorem exhibendum et reci- 
piendum pronus est, etiam parum tristitiam, nisi obiter et 
transitorie, ordinarie vero laetitiam ostendit. Sed mox malae 
quoque inclinationes apparent et brevi, nisi provida edu- 
catione prohibentur et reprimuntur, invalescunt. 

*482 Aetas iuvenilis circiter ab anno 14. usque ad 21. ex- 
tenditur. Inchoatur pubertate, qua maturitas sexualis per- 
ficitur. Hoc tempore vita psychica notabilem mutationem 
patitur et inquieta impetuositas eam ingreditur. Iuvenis vires 
et facultates suas augeri et maturescere sentit, quare maiorem 
de se opinionem concipit. Non patitur se puerum tractari, 
sed viros imitari studet, cupido libertatis crescit, quae auc- 
toritatem et legem moleste fert et renitentiam contra paren- 
tes et magistros producit; non duci, sed ipse se, innuo 
- forte etiam veteres ducere et corrigere vult. Ideo parentes 
et magistri studere debent, ut auctoritatem et libertatem 
apte concilient hinc libertatis spatium /dilatantes, illinc vero 

ductum auctoritatis, iuvenibus immaturis necessarium, non 
omittentes, sed potius ita exercentes, ut amorem, aestima- 
tionem et fiduciam gignat. Idem sensus propriarum virium 
iuvenes impellit, ut, non sine confusa imaginatione, maxima 
assequi cupiant. Quam cupidinem quidam idealismus animare 
solet, verum, pulchrum, sublime aestimans et desiderans. 
Unde cultus heroum nascitur, sed etiam, quia iuvenis con- 
diciones vitae et reales facultates humanae naturae diudi- 
care nequit, propensio ad omnia acri censurae subicienda 
oritur, quae saepe ad desiderium reformandi et interdum 
ad revolutiones faciendas progreditur. Eadem aetate desi- 
derium amoris et amicitiae exhibendae et accipiendae inten- 
sum esse solet. Quia iuvenis nisum vitae agendae et fru- 
endae et impetum fortium inclinationum sentit, ad iis satis- 
faciendum instigatur, quod graves tentationes et conflictus 
morales parit, qui saepe religionem periclitari faciunt. Si 
extrinsecus pravae inspirationes et doctrinae accedunt, hic 
conflictus usque ad pugnam intellectualem contra legem 
moralem et ad nietzscheanam repudiationem eius ducere 
potest. Ad talem conflictum arcendum sive sanandum utile 
est, praeterquam quod sanctitas et momentum aeternum 
ordinis moralis prae oculis ponitur, idealismum iuventuti 
insitum invocare ostendendo, legem moralem non rationa- 
nabilem, sed indignum tantum usum bonorum vitae vetare, 
in virtute colenda veram contineri hominis notabilitatem, 
sui victoriam esse genuinam fortitudinem, opus animi vir ilis 
atque veram libertatem, contrarium vero ignaviam et in- 
dignum sub iugo cupiditatis servitium. 

Aetas virilis. Post diuturnam pueritiae praeparationem et 483 
impetuosam inquietudinem aetatis iuvenilis vita psychica 
gradatim ad aliquam maturitatem et aequilibrium venit, ut 
non iam potissimum phantasia et vis emotionalis, sed deli- 
beratio et voluntas regimen teneant, character firmetur et 
quandam cogitandi et agendi constantiam induat. Vir gene- 
ratim conscientia officii regi et, vaga agendi cupiditate ab- 
iecta, vires in certum obieetum colligere solet, videlicet 

potissimum in munus suum implendum et familiam susten- 
tandam. 

Senectus. Paulatim corpus et cum corpore etiam animae 
facultates deficiunt et primum quidem illae, quae maxime 
a corpore pendent. Acrimonia sensuum debilitatur, memo- 
ria, rerum praesertim recentium, deficit, phantasia vigore 
destituitur. Etiam vis cupiditatum generatim alicui tran- 
quillitati locum cedit. Vis autem cogitandi diutius manet et 
saepe usque ad extremos vitae fines mira claritate gaudet. 
Etiam agendi fervor et studium rerum externarum, quarum 
fragilitas et inanitas longa experientia perspectae sunt, elan- 
guent et quietis desiderio cedunt. 

*484 De typis psychologicis. Typi psychologici sunt constantes 
modi speciales multis communes, quibus functiones psychicae 
exercentur. Speciales modi sunt et quidem praeter solitum 
speciales. Typus enim, plerumque saltem, ibi tantum inve- 
niri solet, ubi specialis proprietas eminenti modo expressa 
reperitur; non usitatum est in unoquoque individuo, quod 
semper aliqua speciali indole praeditum est, statim typum 
■invenire. Ergo non omnes alicui typo adnumerandi sunt; 
plerique tantum aliquem plus minusve participant. Con- 
stantes modi sunt, quod indicat, typis stabiles dispositiones 
subesse sive ingenitas sive acquisitas sive utrumque simul. 
Multis communes sunt. Ideo saepe nomen typus ex quali- 
tate ad ipsam summam personarum eam habentium trans- 
fertur. Denique de typis psychologicis nunc agitur; prae- 
terea typi somatici (homo pinguis et macer), morales, reli- 
giosi et alii statuuntur. 

*485 typorum genera plurima sub respectu characteris, tem- 
peramenti, singularum functionum, agendi motivorum et sub 
aliis respectibus proponuntur, quae scire saepe ob fines 
paedagogicos vel alios utile esse potest. E. g. spectato cha- 
ractere distinguuntur typus constans et mutabilis, activus 
et passivus, fortis et debilis, harmonicus et discors, «intro- 
versus" et «extra versus" (G. G. Jung), prout studium et 
activitas potius ad externa v.el introrsus conversa est. Spec- 
tatis functionibus distinguuntur typi repraesentativi (visualis 


De somno 329 

[eideticus], auditivus, kinaestheticus), typus extensivus, cuius 
attentio ad multa simul se extendere valet, et intensivus, 
qui fere unum tantum, attamen cum intensitate et con- 
stantia attendit, typus intuitivus et cliscursivus, theoreticus 
et practicus, intellectualis et emotionalis, typus voluntatis 
constantis et mutabilis, deliberate et festinanter decernens. " 
Prout hi vel illi fines vitam regunt, distinguunt interdum 
(Spranger) hominem theoreticum (veritas quaeritur), aesthe- 
ticum (harmonia), oeconomicum (utilitas), socialem, potestatis 
sectatorem (Machtmensch), religiosum. Denique typi natio- 
num, rassarum, variorum statuum, classium et innumera- 
biles alii statuuntur. 

Haec exempla ostendunt, typorum divisiones non omnes 
aequalis bonitatis et momenti esse. Aliis perfectiores illae 
sunt, in quibus non una solum, sed complures qualitates 
vel saltem proprietas principalis sive alicuius functionis qua- 
litas essentialis, non accidentalis spectatur. Etiam colligitur, 
typum non idem esse quam characterem, ut nonnulli cen- 
sent. Typus characteriologicus est unus ex multis typis nec 
ipse idem est quam character generatim, sed specialis forma 
characteris est. 

*Ait. 2. De alterationibus psychicis ordinariis 

Alterationes vitae psychicae illos status psychicos appel- 48fi 
lamus, in quibus homo recto facultatum psychicarum usu 
privatus est. Alterationes ordinarias vocamus, si in omnibus 
hominibus periodica vice recurrunt vel saltem, ut bypno- 
tismus, ita naturales sunt, ut in omnibus adsit proxima 
dispositio ad eas data occasione patiendas. 

'"§ 1. De somno 

Inter alterationes psychicas somnus una ex parte notis- 
sima est, alia ex parte alterationibus extraordinariis, prae- 
sertim amentiae, tam affinis est, ut eo intellecto haud dif- 
ficulter etiam illarum natura comprehendatur ; merito enim 
somnus cotidiana amentia vocatur. Nihilominus licet som- 
nus eventus sit cotidianus, tamen densa caligine involvitur, 

ut aliam praeter imperfectam eius notitiam acquirere non 
valeamus. 

*Th. 27. Somnus potissimum in eo consistit, quod est status periodicus ligatio- 
nis vitae psychicae fere universae (1. p.), ortus praecipue ex altera- 
tione nervorum, maxime cerebri (2. p.). 

487 Demonst. 1 . p. Vix necessarium est animadvertere, som- 
num discernendum esse a somnio. Somnium est operatio 
imaginationis, quae in somno accidit. 

Somnus est status organismi tum vitam psychicam tum 
organa corporalia afficiens. Qualis organorum mutatio somno 
essentialis sit, non accurate scimus. Tantum indeterminate 
asserimus, aliquam nervorum alterationem adesse. Somni 
natura maxime nobis ex mutatione psychica innotescit, quae 
in eo accidit; per eam potissimum somnum concipere et 
describere solemus. Hac ratione in thesi dicimus somnum 
potissimum in eo consistere, quod sit status ordinarius liga- 
tionis vitae psychicae fere universae. 

488 1 . Ligatio vitae psychicae, quam affirmamus, in eo con- 
sistit, quod facultates sensitivae et rationales ob alteratio- 
nem organorum corporalium sic impeditae sunt, ut vel 
nullos vel imperfectos tantum actus elicere possint. Som- 
num autem statum talis ligationis vitae psychicae et quidem 
fere universae esse, experientia colligitur: 

489 a) In somno sensas perceptivi fere penitus ab actibus ces- 
sant; nihil videmus, apertis auribus nihil fere audimus, 
doloris, caloris, motuum perceptionibus caremus. Sed non 
absoluta est haec defectio. Leves perceptiones sonorum, 
dolorum, affectionum saepe adsunt. Licet enim haud claram 
earum conscientiam neque ullam memoriam habeamus, 
tamen in somnia influunt: strepitus (auditu perceptus) re- 
praesentationem somnialem tonitrus, levis dolor imagina- 
tionem pugionis nos perforantis provocant. — Phantasia 
quidem activitatem non sistit et somnia producit. Attamen 
non regitur potentiis rationalibus, quippe quae quiescunt, 
sed levibus perceptionibus et associationis legibus excitatur 
et regitur. Imaginationes enim invicem sequuntur sine 

ordine et conexione logica; praeterita praesentia esse et 
absentia coram esse opinamur, combinationes rerum possi- 
biles existimamus reales esse. — Etiam sentimenta in somno 
observantur, appetitiva et perceptiva, velut amor, aversio, 
desiderium, timor; sed, saltem generatim, minus intensa 
sunt quam alias. 

b) Activitas intellectus permultum remissa est. Adsunt 
quidem in somnio ideae, iudicia, etiam ratiocinia. Attamen 
deest debita idearum et iudiciorum comparatio, reflexio, 
deliberatio, ideo activitas intellectus ordine caret, decep- 
tiones et errores vitare sive corrigere nequit, sed imagi- 
natione regitur. Accidit quidem, ut in somno oriantur bonae 
atque etiam ingeniosae conceptiones et inventiones, sed 
rarissime et solum per opportunam associationem elemen- 
torum, quae iam in statu vigili parata erant. Ordinarie 
somnia inania et incohaerentia sunt. Praesertim sopita est 
in somno conscientia sui, ut in somniis non raro conscientia 
ego proprii deficiat vel immo duplicitas et scissio in com- 
plures personas appareat. — Voluntas (et appetitus sensi- 
tivus) elicit quidem actus desiderii, gaudii, timoris, qui 
tamen plerumque remissi sunt efficaciaque carent. Neque 
debitae deliberationi intellectus subsunt; quare iri somno 
libertas ad imputabilitatem moralem requisita deest. 

Ligationem vitae psychicae aliquatenus etiam motus par- 
ticipant. Motus spontanei fere penitus cessant. Voluntas im- 
perium efficax exercere nequit; si forte motum imperat, non 
sequitur exsecutio, sed loco eius phantasia motum impera- 
tum fingit. Motus reflexi adsunt, sed debilitati sunt. 

c) Solae vires vegetativae functiones suas peragere per- 
gunt idque aliqua ex parte etiam liberius et salubrius quam 
in statu vigili. 

Ex his colligitur, somnum revera consistere in ligatione 
non vitae simpliciter, sed vitae psychicae et quidem fere 
universae. Sic somnus communis a somnambulismo et hyp- 
notismo differt, in quibus, ut ex infra dicendis patebit, 
potentiarum psychicarum partialis solutio locum habet. 

*490 2 . Porro somnus est status periodicus ligationis vitae 

psychicae, quia ex ordine naturae periodica vice recurrit.; 
quo a ligatione psychica extraordinaria differt, qualis est 
hypnosis, animi defectio vel amentia. 

*491 Nota. Itaque in somno etiam facultates rationales ligatae sunt, setl 
indirecte, propter ligationem vitae sensitivae, cui rationalis ita alligata 
est, ut anima eam exercere nequeat, nisi simul correspondentem vitam 
sensitivam exercere possit, sicut fere una rota currus alteri rotae per 
axem conexa moveri nequit, si alia ligata est. 

Intellectus igitur et voluntas non omnino propterea ab activitate 
deficiunt., quod ex se quidem ad agendum expediti sint, attamen con- 
dicionibus proximis ad agendum requisitis careaut, scilicet actibus sen- 
sitivis simul concurrentibus; etenim saltem actus phantasiae in somnio 
adsunt. Neque praecise ideo deficiunt, quia actus phantasiae turbati 
sunt: hi enim propterea ordine carent, quia intellectus activitatem 
dirigentem sistit neque etiam conatum ad phantasiam corrigendam 
adhibet. Ipsae igitur potentiae intellectus et voluntatis ligatae sunt (in- 
directe), quia nimirum vita sensitiva in radice, spectata virtute sua 
principali, quasi in profundo sopita est. 

Sic etiam amentia facilius comprehenditur. Quae scilicet non potis- 
simum propterea adesse videtur, quod intellectus ob actus phantasiae 
turbatos a convenienti activitate impeditur, sed quia ipse plus minusve 
quiescit (et propterea phantasiae imaginatio licentia fruiturl. Hoc clare 
in idiotis cernitur, in quibus non adsunt illae turbulentae imaginationes, 
tamen gravis adest intellectus defectio. 

"492 Demonst. 2 . p. Inquirimus, quae sit proxima et immediata 
causa ligationis psychicae somno maxime propriae. Asseri- 
mus, eam non quidem unice, attamen potissimum esse ali- 
quam alterationem systematis nervorum, a quo vita sen- 
sitiva omnino, motoria autem praecipue pendet, alterationem 
nempe in eo sitam, quod vis nervorum subito ita quiescere 
adigatur et quasi obseretur ac praecludatur, ut magna ex 
parte incapax reddatur principalis suae activitatis, sensitivae 
et motoriae. Hanc ligationem maxime cerebrum afficere ex 
eo colligitur, quod supremum centrum nervorum est. 1 ) — 
In quo accuratius haec alteratio consistat, nescimus. 

Alterationem nervorum, maxime cerebri, esse praecipuam 
causam proximam ligationis psychicae, ex his colligitur : 


*) Non tantummodo cerebrum magnum immutari evidenter ex eo 
perspicitur, quod etiam in animalibus cerebro magno privatis vicissitudo 
somni et status vigilis observatur. 

a) Causa ligationis sine dubio immutatio illius organi est, 
quod principium activitatis sensoriae et motoriae est et a 
cuius dispositione ac mutatione etiam reliquae immutationes 
psychicae dependent. Hoc organum autem nervi sunt et 
praecipue cerebrum. 

b) Idem elucet ex fine, ob quem natura somnum instituit, 
nempe ut vis nervorum uberius nutritione reparetur. Repa- 
ratio quidem etiam inter vigilandum fit, sed non sufficiens, 
ut praeterea necesse sit somnum advenire, in quo nervi a 
functionibus psychicis quiescere adigantur itaque nutritio 
uberius procuretur. Hunc esse finem somni ex eo colligimus, 
quod revera maxime somno nervos restaurari experimur, 
ut saepe una hora somni maiorem afferat restaurationem 
quam complures horae quietis, quod nervi debiles uberiore 
somno indigent, quod, si diu necessarius somnus subtra- 
hitur, nervi corrumpuntur, quod iri infantia et in recon- 
valescentia, quo tempore amplior processus nutritionis re- 
quiritur, somnus diuturnior et profundior est. 

c) Cum hoc cohaeret, quod ordinaria causa remota som- 
num adducens fatigatio est. Fatigatio autem in eo sita est, 
quod energia consumpta et compensanda 'est et venena 
fatigatoria removenda sunt. Ergo pronum est conicere, fati- 
gationem adducere statum, in quo vis nervorum quiescere 
adigatur et restauretur. Revera videmus, quo maior est 
fatigatio, eo maiorem esse somni indigentiam et eo pro- 
fundiorem esse somnum. Et forte propterea somnus brevi 
post initium profundissimus est ac deinde paulatim, facta 
iam aliqua virium reparatione, in leviorem transit. 

Alteratio nervorum potest esse fortior vel levior. Irrita- 
tione psychica, vel ut vehementi sono vel dolore, superari 
potest ; si alteratio est fortis seu somnus profundus, excitatio 
fortis requiritur, si lenis, levior sufficit. 

De causis remofis somni. Porro alteratio nervorum, causa 493 * 
proxima ligationis psychicae, ipsa iterum variis causis sive 
condicionibus adduci potest, quae causae remotae somni 
sunt. Ad eas pertinent: 

a) Fatigatio, causa praecipua somni, quae quidem diu 
voluntate et occupatione psychica superari potest, sed tan- 
dem cum aliqua necessitate somnum adducit. 

b) Causae psychicae. Praecipua est cessatio occupationis 
psychicae: si nulla vel parva est sensuum et intellectus 
operatio, somnus incipit, attentio autem et intensa occu- 
patio somnum arcent; quae tamen cessatio non tam causa, 
quam potius condicio somni est, nempe remotio impedi- 
menti somnum arcentis. Alia causa psychica somnum iuvans 
est suggestio obdormiendi sic facta, ut quis vel ab alio im- 
perium indormiendi accipiat vel ipse suam dormitionem 
repraesentet sibique persuadeat, se iam indormire. Talis 
suggestio ad dormitionem adducendam fere simili ratione 
confert sicut vivida repraesentatio motus ad eundem motum 
producendum. 

c) Praeterea diversa phaenomena physiologica commemo- 
randa sunt, quae alterationem nervorum comitantur, sive 
huius aliqua causa sive tantum effectus sunt; quod non 
satis constat. Respiratio minus frequens, sed profundior fit, 
pulsatio cordis retardatur, assimilatio et dissimilatio in toto 
organismo generatim minores sunt quam in vigilia (praesertim 
quia motus musculorum cessant), venena fatigatoria, im- 
primis C0 2 , in sanguine contenta minuuntur; num in somno, 
praesertim in profundo, maior copia sanguinis in cerebum 
affluat necne, non certo constat. 

“494 De causis somni diversae hypotheses statuuntur, quae tamen propter 
rei obscuritatem et quia non satis causas et condiciones, causas pro- 
ximas et remotas distinguunt, sufficientem claritatem non afferunt. 

1) Alii tantum causas physiologicas adducunt, nempe hyperaemiam 
sive anaemiam cerebri, defectum oxygenii in organismo, venena fati- 
gatoria et similia. — 2) Alii somnum ex causis psychicis declarare 
volunt. — 3) Aliquam celebritatem nacta est liypothesis instinctus a 
Glaparede statuta, qui existimat, somnum esse activitatem instiqctivam : 
sicut animalia ex instinctu actiones sibi utiles exerceant et secundum 
adiuncta mutent, ita homines ex instinctu somnum capere ad arcendam 
virium confectionem. Quae tamen opinio admitti nequit. Praeparatio 
quidem ad somnum nonnumquam in animalibus aliqua ratione instinc- 
tiva esse potest, sed somnus ipse minime. Operatio enim instinctiva 
est actio positiva proveniens ex conscio impulsu sensitivo et ex reprae- 
sentatione rei exsequendae; somnus autem non est actio positiva 
psychica, sed ligatio activitatis et status potius passivus. 

Intensifas somni brevi post initium maxima est, in quo 495 
tamen gradu non diu permanet, sed magis magisque levior 
evadit. Linea in fig. 30 descripta ostendit intensitatis somni 
mutationem per singulas horas, saltem ordinariam. In iis 
vero, qui magis vespere quam mane in gravem laborem 
hicumbunt, maxima profun- 
ditas post duas vel tres horas 
acci dit. Prim ae igitur hora e re- 
liquaspermultumprofunditate 
superant. Sed non eadem est 
proportio, si virium reparatio 
spectatur; quae circiter toti 
durationi somni respondet. 

Somnium est activitas phantasiae in somno. Quae tamen 496 ! 
non eadem est sicut in vigilia. Sed phantasmata valde 
vivida veraeque hallucinationes sunt et insuper directioni 
et correctioni intellectus subtractae sunt solisque legibus 
associationis et perceptionibus illis levibus, quae etiam in 
somno fiunt, determinantur et reguntur. Ita incommodus 
situs producit somnium operosi laboris et expansio pedis 
lapsum ex alto, gravitas respirationis convertitur in onus 
pectori incumbens, ingratae affectiones in scarabaeos in 
corpore serpentes transfigurantur. Sic etiam accidere potest, 
ut tenuissimae affectiones, quae alias non animadvertuntur, 
noctu certas somniorum imagines excitent itaque nonnum- 
quam occulti morbi se prodere possint. 

Decursus somnii, ut iam indicatum est, ordine logico et 
iudicio caret; est lusus associationum, quae alicui percep- 
tioni, quae sentitur, vel reproductioni se adiungunt et ex 
uno in aliud transeunt. Modo iucunda, modo iniucunda, 
modo indifferentia sunt.; observationes factae satis osten- 
dere videntur, iniucunda iucundis in universum frequen- 
tiora esse. Generatim characteri somniantis accommodata 
sunt. Materiae, quas tractant, partim et forte maiore ex 
parte ex eventibus dierum immediate praecedentium, partim 
e vita praeterita sumuntur. Interdum somniis ingens cele- 
ritas ascribitur; quae tamen apparens tantum esse videtur; 



Fig, 30. Intensitas somni (1-6 
indicant horas somni) 

generatim talis fere est, qualis ordinaria successio imagina- 
tionum in statu vigili est. 1 ) 

Quo minus intensus est somnus, eo maior generatim som- 
niorum claritas est. Feminae communiter minus intensum 
somnum habere solent quam viri; crescente aetate inten- 
sitas somni decrescit, sed simul etiam somniorum vigor. 

Ex antiquo tempore disputatum est, num toto vel saltem 
aliquo somni tempore somnia penitus abesse possint. Ari- 
stoteles, Plato, Locke affirmant, Descartes, Leibniz, Kant 
aliique negant. Vix certum responsum dari potest. Proba- 
bilius esse videtur, semper saltem leve somnium adesse. 
Qui data opera observationes instituerunt, asseverant, se, 
quocumque tempore expergefacti sint, invenisse se somnia- 
tos esse. 

Somnambulismus est peculiaris status somni, quem a com- 
muni somno eo fere distinguere solemus, quod somnam- 
buli somnia sua exsecutioni mandant. Surgunt enim, vestes 
induunt, ambulant, tecta conscendunt, bibunt, cantant, 
legunt, difficilia exsequuntur, quibus vigiles haud pares 
sunt; expergefacti autem rerum gestarum memoriam non 
habent. 

Ex quibus colligitur, somnambulismum esse statum somni 
coniunctum cum partiali solutione ligationis in somno con- 
suetae, ex aliqua abnormi nervorum alteratione exorta. So- 
lutus est enim influxus actuum psychicorum in potentiam 
motricem, soluti sunt etiam aliqui sensus externi; nonnum- 
quam somnambuli audiunt et vident, sed' ea tantum, quae 
coram sunt vel cum somniis congruunt, obstacula evitant, 
in tectum ascendentes lapides tentant, innuo in tenebris, 
in illa parva luce, quae aliis non sufficit, vident. Etiam 
partialis solutio intellectus adesse potest, in iis scilicet som- 
nambulis, qui studiis se dare et problemata solvere refe- 
runtur. Atque etiam aliqua partialis vis psychica maiorem 
gradum attingere potest quam in vigilia : vis psychica gene- 
ralis in angustum . ambitum coarctata largius in activitatem 

l ) De famosa doctrina p sychoanalytica, quam Freud de somnio pro- 
ponit, confer infra. De doctrina psychoanalytiea. 

particularem se effundit. Multa difficilia vel periculosa, quae 
interdum peragunt, etiam ex eo declarari possunt, quod 
aliae facultates sopitae sunt ideoque tota attentio eorum 
in id unum, quod agunt, collecta est, et quod deest clara 
conscientia et reflexio ideoque etiam periculi advertentia 
et haesitatio. 

Causa somnambulismi est alteratio nervorum paulum ab- 
normis. Ideo homines infirmis nervis praediti huius altera- 
tionis magis capaces sunt, pariter saepe somnambulismus « 
post intensam mentis contentionem vel animi commotionem 
accidit. 

Minus quam somnambulismus a consueta somni consue- 
tudine locutio somnialis deflectit, quae praesertim in iuven- 
tute, in qua somnia vivaciora sunt, invenitur. 

*§ 2. De hypnotismo 

Hypnotismi nomine designatur status quidam somno similis 498 
cum effectibus peculiaribus coniunctus, quorum praecipuus 
in eo consistit, quod subiectum hypnotisatum suggestionibus 
hypnotisantis subiacet. Nonnumquam etiam ipsa ars pro- 
ducendi hunc statum hypnotismus (activus) vocatur. 

Phaenomena hypnotica iam medio aevo nota erant. Sed 
recentiore demum tempore usus hypnotismi magis invaluit, 
praecipue per A. Mesmer medicum (f 1815). Hic variis me- 
diis, etiam adhibito magnete, phaenomena hypnotica produ- 
xit eaque ex „magnetismo animali" declarare conatus est, 
i. e. ex admissa vi magnetica, quae ex corpore magneti- 
santis in alterius corpus effluat. Ex compluribus decenniis 
vera hypnotismi natura melius perspecta est; quam thesi 
sequenti exponemus. 

Studium hypnotismi maxime in Gallia incrementum cepit, 
ubi schola parisiensis (Charcot) hypnosim, plerumque casus 
extremos respiciens, statum pathologicum esse tenuit eum- 
que potissimum mediis physiologicis produxit, schola autem 
nanciensis (Liebeault, H. Bernheim) hypnotismum rectius 
ad leges psychicas alioquin notas reducit et in hypnosi ex- 
citanda suggestioni primum locum tribuit. Haec posterior 

Donat. Psychologia 22 



338 De specialibus statibus vitae psychicae 

sententia nunc dominatur. — Nomen „hypnotismus“ J. Braid 
(f 1860) auctorem habet. 

Itaque hypnotismus complectitur statum quendam somno 
similem, qui hypnosis vocatur, et praeterea peculiaria phae- 
nomena, quae in hoc statu accidunt. 

499 1. Hypnosis partim mediis physicis partim psychicis pro- 

ducitur. Media physica sunt uniformes vel vehementes ex- 
citationes sensuum, quae scintilla electrica, fragore, sonibus 

^ uniformibus, intuitu rei splendidae, motibus manuum super 
faciem vel membra hypnotisati factis vel artibus similibus 
producuntur. Medium vero psychicum et praecipuum est 
suggestio, qua subiecto sopiendo imaginatio obdormiendi 
inspiratur; simul commodus situs ei paratur omniaque ab 
eo removentur, quae distractionem afferre itaque impedire 
possunt, quominus suggestioni se dedat. Inter media allata 
haec suggestio obdormiendi eminet, qua simul attentio 
liypnotisandi in hypnotisantem convertitur quaeque nunc 
communiter ad statum hypnoticum producendum necessaria 
esse existimatur. Persona sopita ex hypnosi imperio hyp- 
notisantis revocatur. 

‘500 2. Inter phaenomena in hypnosi accidentia illud praeci- 

puum est, quod persona sopita suggestionibus hypnotisantis 
subi acet. 

Suggestio generatim sumpta dici potest determinatio psy- 
chica, qua aliqua persuasio sine deliberatione producta sub- 
iectum efficaciter regit. Prout illa apprehensio vel extrinsecus 
vel ex proprio subiecto provenit, heterosuggestio vel auto- 
suggestio habetur. In hypnotismo heterosuggestio locum ha- 
bet. Autosuggestio adest, si quis e. g. se regem vel certo 
morbo imaginario affectum esse putat. Suggestio hypnotica 
ab hypnotisante inspiratur. Itaque dum hypnotisatus aliorum 
verba plerumque neglegit et aliarum rerum impressiones 
vix sentire videtur, tota eius attentio in hypnotisantem con- 
versa est eique, attamen non semper sine resistentia, ob- 
oedit : facit, quae imperat, motus eius imitatur, hallucinando 
videt et audit, quae ille suggerit, nonnumquam etiam res 
et personas, quas non adesse suggerit, per quandam hallu- 

cinationem negativam non advertere videtur; experitur frigus 
et calorem, prout hypnotisator frigidum et calidum esse 
dicit, aquam credit esse vinum et aqua hausta revera vini 
effectus producit; non potest loqui, scribere sive aliter se 
movere, si ille vetat; si suggeritur, eum nihil ex vulnere 
accepto sentire, analgesia oritur; etiam interdum contingit, 
ut, si suggeritur vulneratio vel affectio cutis, tumor, ru- 
bor cutis, pustulae oriantur. 1 ) Tantopere nonnumquam 
propria conscientia et deliberatio ligatae sunt, ut hypnoti- 
sati, si imperetur, existiment se esse bruta, lapides, pueros 
itaque se gerant. Etiam ea, quae postea facienda antea in 
hypnosi iniuncta fuerant, post hypnosim suo tempore, sal- 
tem saepe, exsequuntur, quamquam accepti imperii non 
semper (clare) recordantur (phaenomena posthypnotica). 
Memoria eorum, quae in hypnosi facta sunt, postea, sal- 
tem si hypnosis gravis fuit, tenuis tantum vel etiam nulla 
habetur. 

Accedunt saepe alia phaenomena: anaesthesia seu suspensio 
perceptionum vel e contrario hyperaesthesia, catalepsia seu 
immobilitas membrorum, qua fit, ut homo fixe situm mem- 
brorum retineat, in quo ponitur, extraordinarium incremen- 
tum memoriae, ut hypnotisatus uti possit lingua, quae diu 
iam oblivioni mandata videbatur, et similia: 

Hypnosis eiusque phaenomena in plerisque hominibus 50 1 
produci possunt, facilius in illis, qui facile obsequuntur et 
concentrationis capaces sunt et praesertim qui iam saepe 
hypnotisati sunt, difficilius in aliis, maxime in hominibus 
inquietae mentis, quales infantes sunt; amentes hypnotisari 
nequeunt. Etiam mentis contentio vel commotio affectiva ob- 
stant. In multis autem saltem suggestibilitas perfecta, qua 
suggestionibus hypnotisantis in omnibus obtemperent, ob- 
tineri nequit; immo phaenomena extrema fere tantum in 

*) Etiam parva „ stigmata” sanguinea mera suggestione producta esse 
referuntur. Attamen de nullo eiusmodi exemplo constat. Et si accidis- 
sent, magnopere differrent a stigmatibus Sanctorum, quae non ex producta 
hypnosi orta sunt, plane diversam magnitudinem et intensitatem habent 
et praesertim hoc maximo discrimine differunt, quod semper in eodem 
statu manent, dum alia vulnera vel sanescunt vel ingravescunt. 

22 * 

personis hystericis vel frequenter hypnotisatis provocari 
possunt. 

Quaeritur, num etiam voluntate r enitentes suggestioni 
subiugari queant. Distinguenda est suggestio ad hypnosim 
et suggestio in hypnosi. Suggestioni ad hypnosim produ- 
cendam cum successu resisti potest, saltem si quis nondum 
antea hypnotisatus fuit. Suggestioni in hypnosi iam facta 
etiam aliqua ratione resisti potest; non raro, si actus in- 
honesti suggeruntur, reapse resistitur. Attamen plerumque 
resistentia suggestione iterata superatur. 

Hypnotismus tamquam medium therapeuticum adhiberi so- 
let; aegroto in hypnosi salutiferae suggestiones sanando 
malo utiles, quas deinde observare debet, inspirantur. Sed 
nunc ei non amplius idem momentum ascribitur, quod ante 
aliquot decennia. 

In sequentibus expositionibus praecipue profundam hypnosim spec- 
tamus. — Declarationem igitur hypnotismi hisce in compendium redigi- 
mus: 

*Th. 28. Hypnotismus est status somno similis ab hypnotisante productus et par- 
tiali tantum vitae psychicae ligamine ita affectus, ut subiectuin sopitum 
suggestionibus hypnotisantis subiciatur. 

502 Declar. In thesi id agendum suscipimus, ut hypnotismum ex 
legibus psychicis aliunde notis declaremus. Phaenomenis hyp- 
noticis sine dubio causa physiologica subest, mutatio aliqua 
nervorum, praesertim cerebri, et quidem mutatio aliquatenus 
innaturalis, qua plenior ligatio psychica et quies ordinario som- 
no propria et a natura intenta impeditur. Sed quia haec causa 
parum perspecta est, eam praetermittimus lantum causas 
psychicas attendentes. Itaque asserimus: a) Hypnotismus 
imprimis est status somno similis, b) attamen a somno com- 
muni eo differt, quod ita producitur, ut non universa vita 
psychica ligata sit, sicut institutioni naturae per se consen- 
taneum esset, sed partialis solutio adsit, propterea scilicet, 
quia ab initio attentio hypnotisandi in hypnotisantem eius- 
que imperium conversa est, quo completa ligatio impeditur, 
c) Ista simultanea partialis ligatio et solutio ab hypnotisante 
producta praeter alia illud phaenomenon hypnotismo ma- 

xime proprium efficit, ut subiectum suggestionibus hypno- 
tisantis subiaceat. 

Demonst. Definitio hypnotismi in thesi statuta admittenda 503* 
est, si omnia eius phaenomena, tum hypnosis t um eventus 
in ea accidentes, definitioni concordant. Atqui id est. Quod 
ostendimus considerantes primum hypnosim, deinde phae- 
nomena in ea evenientia. 

I. Hypnosis (ujivoc, somnus) somno plane similis est : sub- 
iectum obdormiscit, immobile fit, conscientia et deliberatione 
privatum sui impos evadit sicut in somno. Pariter media 
hypnotisantia talia sunt, quae etiam alias somno excitando 
idonea sunt; quies enim animi, uniformes impressiones, 
maxime vero suggestio somnum adducere solent. 

Sed hoc interest discrimen, quod, dum in communi somno 
ex inclinatione naturae obdormimus cum intentione plene 
quiescendi et attentione ab omni re externa avocata, sub- 
iectum sopiendum obdormit cum affectiva oboedientia seu 
resignatione in voluntatem hypnotisantis atque attentionem in 
eius imperium conversam et quasi vigilantem tenens. Hac 
ratione autem facile intellegitur fieri posse, ut plena ligatio 
a natura intenta impediatur et speciales oriantur eventus 
a communi somno discrepantes, speciatim autem impulsus 
ad oboediendum hypnotisanti permaneat et propter coarc- 
tationem animi vehementer augeatur. 

II. Quod phaenomena in hypnosi accidentia spectat, 504* 

1. Phaenomenon hypnotismo maxime proprium est, ut 

hypnotisatus suggestionibus hypnotisantis sublectus sit. Hoc 
ultimo ex eo provenit, quod, sicut in definitione dicitur, hypno- 
tismus status somno similis est, attamen cum partiali tantum 
ligatione, ab hypnotisante productus. Ita enim fit, ut hypno- 
tisantis suggestio vim suam, quam in hypnotisatione exer- 
cere incepit, ulterius continuet et in patiente illam persua- 
sionem somnialem et impulsum ad phaenomena suggesta, 
producenda excitet, qui ut causa proxima phaenomena illa 
producit, dum externa suggestio causa remota est. 

a) Suggestione externa etiam in vita ordinaria saepissime 
imaginationes, persuasiones, agendi impulsus produci ac 

dirigi, experientia passim ostendit. Suggestione effieitur, .ut 
eum potestate imperantes vehementer ad oboediendum mo- 
veant, ut cum auctoritate perorantes, etiam rationibus- suf- 
ficientibus minime allatis, mentes secum trahant, ut errores 
initio repudiatj, si continuo repetantur, tandem partim vel 
plene credantur, ut errores omnes, sive ore sive scripto 
proponuntur, etsi errores esse perspiciuntur, tamen mentem 
afficiant ideoque raro omni periculo careant. Maiorem autem 
et plenam potestatem suggestio in hypnotisatum exercet, 
cuius attentio tota in hypnotisantem collecta est et in quo 
nulla propria reflexio vel voluntas resistunt. Mirum igitur 
non est, quod in hypnotisato vividam persuasionem imagina- 
tivam et impulsum gignit. Simili ratione contingit, ut etiam 
somniantibus colloquendo imaginationes suggeri possint, 
quas veras esse credunt. 

Neque mirandum appareat, quod attentio sopiti in hypno- 
tisantem tantopere collecta et impulsus ad ei obsequendum 
tam fortis est, ut unius hypnotisantis verba exsequi et inter- 
dum eius unius verba percipere cernatur. Incidit enim in 
hypnosim attentionem convertens in hypnotisantem eiusque 
suggestioni oboediens, ut attentio nunc, cum eius amplitudo 
admodum coarctata est, tota in illum conversa sit et im- 
pulsus oboediendi permaneat. Ceterum potestas suggerentis 
non absoluta est. Hypnotisati enim saepe resistunt, ut non 
statim prima vel altera suggestio obtinere queat, quae vult. 

*50.5 b) Haec somnialis persuasio imaginativa deinde ut causa 
proxima phaenomena hypnotica producit: vivide vera imagi- 
natur, quae suggeruntur, et vehementem impulsum ad impe- 
rata exsequenda gignit. Imaginatio iam in statu vigili magnam 
potestatem exercet: iudicium intellectus secum trahit, imagi- 
natio motus ad eundem motum imitandum impellit, repraesen- 
tatio rei foetidae vomitum provocare, imaginatio morborum 
eosdem producere, imaginatio sanationis morbos (nerveos) de- 
pellere potest, immo concentratio imaginationis in certum cor- 
poris punctum sanguinem illuc contrahit vel, si cum timore 
morbi coniuncta est, etiam dolorem excitare valet. Multo plus 
phantasia in hypnosi efficere poterit. Nam imaginationes, sicut 

in somno, hallucinationes fiunt, et earum dominatus propterea 
fere absolutus evadit, quia nulla adest clara sui conscientia, 
nulla intellectus reflexio et deliberatio, etiam vis voluntatis qui- 
escit vel saltem valde infirmata est, ut nulla adsit efficax resi- 
stentia imaginationi contraria. Ita intellegitur, non posse non 
sequi illusiones et actiones imaginationibus conformes. In 
somno similia observantur: adsunt hallucinationes, quae a 
somnambulis exsecutioni mandantur, somniantes vera et 
praesentia esse putant, quae imaginantur, alios ac sunt 
se esse existimant, et quoslibet incurrunt errores. 

Hallucinationes negativae, quibus hypnotisati res prae- 
sentes, quae non adesse suggeruntur, non percipiunt, ex eo 
declarandae esse videntur, quod res quidem percipiuntur (si 
cui suggeritur mensam non adesse, eam non percipere vide- 
tur, tamen eam declinat), attamen propter vehementem 
attentionis abstraetionem ita, ut fere nulla conscientia et 
subsequens memoria habeantur. Etiam homines distracti, 
quorum attentio tota in aliquam rem conversa est, ad se 
accedentem non videre, interrogantem non audire videntur; 
in hypnosi vero propter ligationem vitae psychicae atten- 
tionis amplitudo multo magis coarctata est. 

Maiorem difficultatem facta posthypnoticcc facessere pos- 50(5* 
sint, qualia sunt exsecutio mandatorum in hypnosi accep- 
torum, hallucinationes imperatae, incapacitas ad aliquid ex- 
sequendum propter imperium in hypnosi acceptum. Haec 
apte declarari possunt ex quadam partiali perduratione seu 
renovatione influxus hypnotici, quatenus statuto tempore id, 
quod mandatum fuit, in memoriam redit et tunc ad modum 
ideae coactivae similem impulsum psychicum, si non effi- 
. cacem, saltem valde urgentem exercet sicut in hypnosi ipsa. 
Observamus etiam interdum, <ex somniis ordinariis aliquem 
influxum in vitam vigilem perdurare, ut cum imaginationes 
in somnio habitae cum aliqua violentia redire conantur. 
Ceterum posthypnotica exsecutio mandatorum infallibilis 
non est. 

In suggestione posthypnotica exsequenda etiam tempus 
imperatum observari solet. Quod propterea fit, quia, si 

tempus aiicui signo, ut pulsationi horae, adnexum fuerat, 
propter associationem in hypnosi factam tali signo per- 
cepto memoria rei exsequendae excitatur, in aliis autem 
casibus aliqua memoria rei et temporis mandati permansit 
(recordatio penitus inconscia „in subconscientia latens" ad- 
mittenda non est; n. 324). 

' 507 2. Alia phaenomena in hypnosi evenientia pariter naturae 

hypnotismi descriptae congruunt. Hypnotici vident, audiunt, 
se movent, operationes intellectuales, etsi fere semper leviores 
tantum, exercent ; sermocinantur enim, ad quaestionem pro- 
positam respondent, levia problemata mathematica solvunt. 
Haec apte ex partiali solutione psychica explicantur. Hyper- 
aesthesia autem et extraordinaria memoriae intensio ex 
hoc originem ducunt, quod vis psychica in angustum am- 
bitum coarctata in particulari activitate plus valere potest ; 
eadem phaenomena in somnambulismo observantur. Cata- 
lepsia ita fieri videtur, ut imaginatio immobilitatis brachii 
suggestione producta apprehensiones et innervationes ad 
motus necessarios impediat. Ceterum non obliviscendum 
est, statum hypnoticum, nempe quo plena ligatio sive quies 
impeditur, aliquatenus innaturalem esse; idem indicant 
aucta frequentia pulsationis cordis et respirationis, sudor, 
commotio nervorum vasomotoriorum et systematis sympathici 
ac signa fatigationis. 

*508 Notae. 1. Phaenomena extraordinaria, quae nonnumquam in hypnosi 
accidere referuntur, e. g. cognitio cogitationum internarum alterius, 
directa suggestio mentalis, qua hypnotisator imperio solum cogitato 
personam, etiam absentem, in hypnosim conicere dicitur, facta „ clarae 
visionis", revelatio rerum penitus occultarum, usus linguarum omnino 
ignotarum et similia, si vere facta sunt, iam illis occultismi phaeno- 
menis adnumeranda sunt, do quibus infra agetur. Ceterum notandum 
est, plurima eiusmodi facta non hypnosi, sed fraudibus personarum 
hypnotisatarum adscribenda esse, maxime si hystericae sunt. 

2. De moralitate hypnotismi. Experimenta hypnotica sanitati facile 
nocent, quia nervos non parum et saepe periculose afficiunt, praesertim 
si non admodum scite et caute vel si in eadem persona saepe institu- 
untur. Praeterea suggestibilitatem status vigilis augent; in quo non 
exiguum damnum vitae psychicae continetur. Cum praeterea usu rationis 
privent ac hypnotisatum voluntati alienae tradant, tantum licita sunt, 
si ratio convenienter gravis adest et abusus, maxime ille, qui sugge- 
stionibus fieri potest, exclusus est. Ex gravi enim ratione vetitum non 

est aliquod sanitatis periculum permittere usuque rationis se privare : 
alioquin neque somno se committere liceret. Gravis autem ratio, ut per- 
mittatur privatio rationis et periculum valetudinis, potest esse ratio- 
nabile studium hypnotismi, magis autem curatio morbi, non vero 
curiositas vel lucrum. 

*Art. 3. De occultismo 

*§ 1. Quid sit occultismus 

Occultismus vocatur complexus phaenomenorum, quae 509 : 
speciali modo „ occulta" dicuntur, ita videlicet, ut speciem 
prae se ferant effectuum causarum adhuc nobis ignotarum. 
Occultismus ita definitus obiectivus appellari potest. Prae- 
terea scientia haec phaenomena methodice investigans oceul- 
tismus (scientificus) vocatur. Denique mos quoque talia 
phaenomena producendi eaque spiritibus mortuorum ascri- 
bendi etiam occultismus (vulgaris) nominatur. 

Quaedam eiusmodi phaenomena spontanea sunt, quae 
sponte, sine mediis, fiunt, “ velut facta spectrorum (Spuk), 
nuntii a mortuis allati. Alia, et haec praecipue hoc loco 
spectamus, experimentalia sunt, quae ope „ mediorum" sive 
hominum speciali dispositione ad eiusmodi phaenomena 
producenda instructorum producuntur. 1 ) Media homines valde 
suggestibiles vel hysterici esse solent et inter experimenta 
plerumque in statu quodam hypnotico (Trance) versantur. 

Ut phaenomena fieri possint, postulari solet, ut cubiculum 
tenui tantum luce rubra illustretur. 

Sub alio respectu phaenomena, quae viribus occultis pro- 
duci asseruntur, in physica et mentalia dividuntur. Phaeno - 
mena physica talia sunt: mensae rotantur, corpora nullo 
tangente moventur vel elevantur (teleldnesis), soni audiun- 
tur, lumina comparent, formae humanae apparent („materiali- 
sationes"), corpora disparent et iterum redeunt. Phaeno- 
mena vero mentalia huiusmodi sunt: media dicuntur eventus 
longinquos resque contectas videre, linguis ignotis loqui, 

1 ) Nomen medium ab interpretatione spiritistica derivatur, qua spiritus 
mortuorum per medias has personas se manifestare putantur. In Gallia 
loco medii nomen Metagnom (ab Osty inductum) adhibetur. 

praeterita et futura cernere, mortui per media vel mensas 
responsa dare feruntur. 

Haec phaenomena, quod eorum veritatem historicam 
attinet, plerumque vel non acciderunt talia, qualia narran- 
tur, vel artificiis mediorum producta vel saltem tam dubia 
sunt, ut de iis certum iudicium ferri nequeat. Attamen non 
omnia in dubium vocari- possunt. De multis diligens examen 
scientificum institutum est. Speciatim anglica „Society for 
Psychical Research" ex multis annis plurima eiusmodi facta 
examinavit et collegit. Inter celebriora media novissimi tem- 
poris a viris doctis studiose examinata eminent Home, Flo- 
rence Cook, Eglington, Slade, Helene Smith, Eva C. (Carriere; 
Marta B.), Eusapia Palladino itala, Piper et Leonard ame- 
ricanae, Kathleen Goligher, W. et R. Schneider, M. Silbert. 
F. Kluski. 

Occultismus scientificus, quatenus in phaenomenis men- 
talibus investigandis occupatur, nunc parapsychologia, qua- 
tenus physicalia considerat, paraphysica nominari solet. 
Saepe vero totus occultismus parapsycliologia 1 ) appellatur, 
sed minus apte, quia nomen iam indicare videtur, omnia 
phaenomena ex viribus psychicis declaranda esse. 

Occultismus (vulgaris) nunc instar pestis in nationibus 
cultissimis grassatur. Homines materialismi pertaesi rerum- 
que spiritualium et supernaturalium cupidi, verae autem 
religioni parum addicti seu ab ea alieni hac ratione rerum 
superiorum ac religionis desiderio satisfacere ordinemque 
spiritualem immediata experientia attingere volunt. Accedit 
cupido hominibus innata arcana noscendi et occultas notitias 
auxiliaque in usus vitae obtinendi. 

*§ 2. Variae sententiae de phaenomenis occultis 

Iam ad quaestionem accedentes, quid de phaenomenis 
„ occultis" iudicandum sit, utrum ex viribus nobis notis ex- 
plicari possint an revera occultis adscribenda sint et quae- 
nam istae sint, haec varia responsa invenimus: 


*) Secundum Ch. Richet (Metapsychique). 

1. Phaenomena occulia simpliciter recusantur. Fuerunt et 511* 
adhuc sunt, etsi haud multi, qui simpliciter negant, phae- 
nomena occulta, qualia affirmantur, vere accidere vel certo 
demonstrata esse; plurima eorum aiunt fraudibus mediorum 
produci, alia autem ex causis naturalibus iam notis decla- 
rari posse. 

2. Omnia phaenomena ex causis occultis naturalibus ex- 
plicanda esse, aliorum opinio tenet, praesertim multorum ex 
iis, qui phaenomena occulta scientifice inquirunt. Isti con- 
cedunt quidem, phaenomena occulta vere accidere, attamen 
non admittunt causas praeternaturales, non raro propterea, 
quia generatim entia extramundana recusant; sed omnia 
phaenomena tantummodo causis naturalibus produci asse- 
runt, attamen plus minusve occultis sive diversis a viri- 
bus, quas hucusque novimus. In qua re interdum vere mi- 
randum est, quod huius opinionis defensores una quidem 
ex parte omnia praetermundana tamquam parum certa a 
priori recusant, altera autem ex parte magna credibilitate 
in mediis vires occultas „naturales“ plane incredibiles ab 
experientia et ratione non parum difformes admittunt, e. g. 
facultatem longissime distantium cogitationes atque etiam 
ipsas in sola memoria dispositive latentes percipiendi, facul- 
tatem corpora sola voluntate movendi et elevandi, prae- 
terita et futura intuendi, novas materias procreandi. 

Speciatim commemorandus est „animismus“ , qui appel- 
latur, qui, aliter ac spiritismus, omnia phaenomena per solas 
vires mediorum et quidem (proxime vel remote) per psychi- 
cas effici existimat. 

3. Spiritismus phaenomena occulta a spiritibus hominum 512* 
defunctorum per ministerium mediorum produci opinatur. 
Spiritismus magna ex parte principales sententias theoso- 
phicas tenet, sed praecipuam attentionem spiritibus tribuit. 
Docet, hominem componi ex corpore, anima animali et spiritu, 

qui subtilissima materia astrali (perisprit) indutus sit, ex 
corpore physico etiam egredi, materias penetrare et aliter 
leges naturae perfringere queat, in morte autem a corpore 
physico seiunctus mundum spirituum ingrediatur. In hoc 

mundo spiritum absque essentiali mutatione eandem fere 
indolem suam intellectualem et moralem retinere, quam 
antea habuerit, vitam terrenae similem ducere et ulterius 
se perficere, eundem etiam saepius reincarnari, donec pau- 
latim plene purgatus suprema beatitudine dignus effectus 
sit. Spiritismus enim docet, nullam damnationem aeternam, 
sed tantum continuam evolutionem ad statum meliorem 
futuram esse, spiritus autem defunctos per media advocari 
et phaenomena occulta producere posse. 

513 Theosophismus phaenomena occultistica, speciatim notitias 
occultorum effici opinatur virtute praeternaturali et intuitione 
quadam divina exercitiis theosophicis in homine excitata, 
cui omnia praesentia, praeterita, futura pateant. Theoso- 
phismus hodiernus, qui saepe oecultismo ut fundamentum 
philosophicum substernitur, est systema quasi philosophicum 
ex philosophia indica sumptum et praecipue ab Helena 
Petrowna Blavatslcy (f 1891) in occidentales regiones im- 
portatum ideisque hodiernis paulum accommodatum. Secun- 
dum theosophismum deus est ens absolutum pantheisticum 
ex se emittens iterumque in se retrahens mundum et homi- 
nem. Uterque autem phantastice describuntur. Mundus dici- 
tur constare ex septem „ planis", quorum unum tantum, 
mundum hunc physicum, sensibus attingamus; ex reliquis 
praecipua sunt planum astrale et planum manasticum, in 
quo posteriore caelum theosophicum, devachan, collocatur. 
Pariter septem terras esse fingunt. Etiam homo ex septem 
principiis componitur, quae haec fere sunt: primum est 
corpus visibile, alterum principium vitale, tertium corpus 
astrale subtilissimum invisibile, per quod media e corpore 
physico egredi, alibi apparere et agere posse dicuntur et 
quod spiritus defuncti retinent; quartum est anima animalis, 
quintum anima humana quasi media inter spiritum et ma- 
teriam, sextum anima spiritualis (budclhi), principium sep- 
timum autem atma, pars ipsius entis absoluti. Anima post 
mortem in planum astrale et, si eius merita permittunt, 
in devachan ingreditur, sed solum ad tempus. Postea 
iterum iterumque in terram redire et reincarnari de- 

bet, donec secundum legem universalem iustitiae iteratis 
incarnationibus omnis culpa deleta sit et anima in Nirvana 
ingredi i. e. cum ente absoluto perfecte uniri queat. Homi- 
nes autem et spiritus astrales communicatione coniuncti 
sunt. — Quia igitur in homine vis divina latet, nulla est 
potentia, actio vel scientia, cuius homo capax non sit. Quae 
tamen capacitas in corpore physico ligata est. Ut igitur se 
manifestare et simul homo cum entibus astralibus commu- 
nicare queat, excitanda et excolenda est. 

Variae autem artes et exercitationes docentur, per quas homo gra- 
datim ad novas mentis et voluntatis vires, ad telepathiam, claram 
visionem occultorum, ad corpus suum astrale quoquoversus mittendum, 
ad volandum in aere, ad materias convertendas et leges quaslibet 
naturae perfringendas et ad unionem cum absoluto pervenire queat. 
Eiusmodi exercitia sunt concentratio attentionis, certa ratio sedendi, 
modus respirandi talis, ut halitus universi recipiatur ac respirationis 
momenta cum universi vibratione singulis momentis mutata concordet 
itaque anima mundi et propriae vitae sortes efficaciter regi possint; et 
alia similia. Etiam istae exercitationes et promissiones absonae ex reli- 
giosis libris indicis transsumptae sunt. — Ad has fabulas demonstran- 
das theosophistae praeter antiquas traditiones indicas intuitiones suorum 
visionariorum invocant, qui praehistoricas aetates terrae et astrorum 
eorumque incolas et antiquissima sapientiae theosophicae exordia con- 
spexerint. 

Recentissimo tempore R. Steiner theosophismo speciem scientificam 
vel immo christianam dare conatus est eique nomen anthropomor- 
phismumindidit, ceteroquin fabulis theosophicis minime demptis, sed etiam 
auctis. 

4. Explicatio monisfica. Aliqui non omnia quidem, attamen 514 
quaedam mentalia phaenomena, speciatim illarum rerum 
notitias, quas medium a nemine viventium accipere potest, 

ita explicare conantur, ut admittant mentem universalem 
superindividualem, rerum omnium scientiam in se compre- ' 
hendentem, ex cuius unione media occultorum notitias hau- 
riant (W. James, Osty [conscience universelle], Scheler, alii). 

5. Sententia aliis praeferenda illa videtur, quam plurimi 
ex iis, qui principiis Christianis inhaerent, defendunt; qui 
multorum phaenomenorum realitatem concedunt eaque vel 
ex causis naturalibus vel, ubi tales sufficere non videntur, 
ex causis praeternaturalibus explicant, quas potissimum spi- 
ritus malos esse affirmant. 

n § 3. De phaenomenis physicis occultis 

*515 Phaenomena physica ope mediorum producta ante com- 
plura decennia magnam admirationem moverunt. Quam 
fidem tamen, postquam inquisitio severior facta est, magna 
ex parte perdiderunt. In plurimis enim experimentis non 
dubia mediorum artificia fraudulenta vel indicia eorum in- 
venta sunt et celeberrima media fraudum convicti sunt; 
etiam suspicionem movere debet, quod ipsa media certas 
condiciones experimentorum praescribere solent et quidem 
tales, quae exactam observationem difficilem reddunt, e. g. 
postulantes, ut cubiculum, in quo experimenta fiunt, ob- 
scuretur vel solo lumine rubro illustretur. Ideo non pauci 
phaenomenis physicis omnem fidem denegant. Sed multa 
tacta tam severe omnibus cautionibus adhibitis examinata 
sunt, ut deceptio sive voluntaria sive involuntaria (nempe 
in statu hypnotico facta) exclusa et realitas phaenomenorum 
admittenda esse videatur. Praecipua ex iis consideremus. 

*516 1. Rotatio mensarum : Aliqui assident levi mensae manus 

expansas ita ei imponentes, ut invicem contingant itaque 
continuam catenam efforment. Saepe post aliquod tempus 
mensa moveri et rotari incipit et quidem interdum cum 
magna vehementia. Huius facti plerumque haec explicatio 
naturalis, in qua tamen proportio inter causam et effectum 
non semper satis perspicitur, proponi solet: manus expansae 
leviter mensae impositae vibrationibus tremulis continuis 
moventur, quae ex pulsatione cordis et respirationis aliquem 
rhythmum sortiuntur, hae vibrationes in mensam transferun- 
tur et paulatim augentur, donec mensa leviter moveri in- 
cipit, simili fere modo sicut milites gressu rhythmico per 
pontem incedentes graves fluctuationes in eo producunt: 
motus mensae autem incipiens ulterius augetur motibus 
inconsciis assidentium, qui motum productum videntes eius- 
que augmentum exspectantes hac ipsa exspectatione in- 
eonscio modo determinantur ad hunc motum manibus suis 
augendum et dirigendum. Narrant autem, tales motus etiam 
quandoque factos esse, ubi manus ita supra mensam ex- 
panderentur, ut ipse contactus arceretur, vel mensas tam 


graves et motu tam forti motas esse, ut motus omnem vim 
moventem visibilem excedere videretur. 

2. Telekinesis: Sine sensibili contactu medii mensae et 51 
sellae moventur, instrumenta per aerem volant et sonare 
incipiunt, spectatores invisibili contactu tanguntur, corpora 
quasi gravitate suspensa elevantur et saepe media ipsa 
elevari vel diminutum pondus habere inveniuntur (levita- 
tiones). Hi motus ita fiunt, ut aliqua intellegentia dirigi 
conspiciantur ; corpora mota enim aptis viis ad certa loca 
adducuntur, provide impedimenta evitant, etiam, velut in- 
strumenta musica, motus artificiosos perficiunt. Maximam 
hac in re celebritatem nacta est E. Palladino (f 1919). Sine 
dubio plerique artificiis mediorum (vel spectatorum iuvan- 
tium) perficiuntur. Sed non omnes tales eventus tantum 
fraudibus attribui possunt. Ad eos declarandos non impru- 
denter opinari licet, ex medio vires moventes psychice ex- 
citatas egredi, quibus naturali modo corpora levia propinqua 
moveat. Si autem corpora longius distantia et insuper gravia 
moveantur simulque vi intellegenti dirigi percipiantur, nihil 
relinqui videtur, quam ut externis agentibus intellegentibus 
ascribantur, quae hos effectus vel sola producant vel ita, 
ut in iis efficiendis simul aliqua vi corporali e medio egre- 
diente utantur. Nihil enim vetat conicere, per vehementem 
nisum psychicum medii in statu hypnotico constituti talem 
vim actuari et egredi eamque ab agentibus externis coope- 
rantibus et dirigentibus aliqua ratione adhiberi. Tales mo- 
tus agentium externorum iam propterea miri videri non 
debent, quia similes in phaenomenis spontaneis spectrorum 
observantur, quorum non pauca certo probata sunt; in 
quibus simili modo sub directione intellegenti sine ullo 
visibili contactu corpora moveri, transferri, per aerem vo- 
lare, homines tangere conspiciuntur. 

Speciatim apportationes commemorandae sunt. Interdum 
subito corpora praesentia disparent et post moram ex tecto 
cubiculi descendunt vel corpora e vicino cubiculo evanescunt 
et in consessu apparent. Quatenus haec non mediorum 
deceptiones, sed vera facta sunt (nec de omnibus prudenter 

dubitari posse videtur), iterum non sine externis causis in- 
tellegentibus producta esse possunt. 

3. Materialisationes (Teleplastica). Apparent, ex medio 
egredientes, diversae res materiales, quae post aliquod 
tempus disparent, fila, texturae per aerem motae, praesertim 
vero formae organicae, velut manus, quae tangunt, appre- 
hendunt, trahunt, res movent et tangi possunt, facies, ca- 
pita, etiam ampliores et integrae formae humanae; quae 
sine dubio a causa intellegente formata sunt. Haec propterea 
materialisationes appellata sunt, quia secundum opinionem 
spiritistarum formae materiales a spiritibus assumptae sunt, 
quibus se vestiant. Etiam haec phaenomena plerumque 
mediorum artificiis debentur, saepe saltem suspiciosa signa 
adsunt; interdum integrae personae, „spiritus materialisati“, 
inter spectatores apparuerunt, quas ipsa media transfigurata 
fuisse compertum est (FI. Cook, Bastian). In quantum certo 
constare potest, media inter haec phaenomena nihil extrin- 
secus agere, concedendum est, ea per externa entia intelle- 
gentia produci. Etiam in phaenomenis spontaneis spectro- 
rum similes apparitiones cernuntur. Aliqui putant, in mate- 
rialisationibus producendis illa agentia externa semper vel 
interdum cooperatione medii uti, ita nempe, ut per impulsum 
psychicum medii in statu hypnotico constituti et per simul- 
taneam cooperationem horum 'spirituum e corpore medii 
'subtilissimae substantiae viresque emittantur (iterumque 
resorbeantur), -quae in figuras transformentur; idque eo 
indicari existimant, quod media inter haec experimenta 
vehementer afficiantur et fatigentur iisque ipsis persuasum 
sit, sibi vires extrahi. 

■ Interdum 'narrantur spiritus sui ipsorum imagines photo- 
graphicos in appositis tabulis imprimere; quae tabulae re- 
vera facies et figuras humanis similes exhibent. Sed hae 
plerumque deceptiones photographorum sunt, qui videlicet 
antea tabulis suis imagines impresserunt et nunc furtim 
his tabulis utuntur. 

*§ 4. De phaenomenis mentalibus 
Phaenomena mentalia occulta sunt notitiae, quae speciem 519 
tamquam a causis ignotis acceptarum prae se ferunt. Huc 
spectant aliqua phaenomena spontanea, ut nuntii calamitatis 
sive mortis amici longe distantis, „ sensus secundus", quo 
futura praevideri dicuntur, praeterea phaenomena experi- 
mentalia, videlicet revelationes rerum occultarum, quas 
inedia proferunt et pro responsis spirituum habent, deni- 
que notitia linguarum ignotarum. Prophetiae, cardioscopia 
vel praevisio futurorum, quibus interdum sanctos instructos 
esse constat, phaenomenis occultis non adnumerantur, sal- 
tem non ab iis, quibus persuasum est, ea tantum Deo ascribi 
posse. 

Revelationes mediorum sive „responsa spirituum" plerum- 
que ex causis naturalibus aliunde notis, praesertim vero ex 
fraudulentis artificiis mediorum explicantur. Haec responsa 
ad propositas interrogationes mensarum pulsationibus, cer- 
torum instrumentorum (psychographorum) motibus, sonis, 
scriptione automatica mediorum dantur, quae a spiritibus 
advenire dicuntur, revera autem plerumque responsa me- 
diorum sunt. Medium, maxime si in somniatione hypnotica 
constitutum est, imaginatione suggestiva tenetur, spiritus 
per se ipsum loqui. Sic fit, ut, quae ei responsa in mentem 
' veniunt, modo correspondenti manus eius moveant et men- 
sam ad convenientes pulsationes impellant. Nonnumquam 
soni audiuntur, qui ex mensa vel aliunde advenire videntur 
et pariter ad responsa danda evocantur. Tales soni saepe 
a mediis ipsis artificioso motu articulorum corporis, e. g. digi- 
torum pedis, producuntur, qui deinde suggestione specta- 
torum in mensas aliasque res proiciuntur. Saepe media 
scriptione automatica responsa dant. Plus minusve in somno 
hypnotico constituti stilum manu tenent et interrogationibus 
propriisque imaginationibus ducti scribere incipiunt et qui- 
dem quasi automatice, existimantes, non se, sed alios per 
se scribere. Initio scribunt incohaerentia, paulatim magis 
cohaerentia, plerumque admodum trita et usitata, nonnum- 
quam autem res alicuius momenti, quae verba spirituum 

Donat, Psyclxologia 23 

esse volunt. Scriptio automati ca ut talis non necessario 
phaenomenon occultum est, sed ex notis legibus psycholo- 
gicis explicari potest (n. 326). 

*520 Responsa autem plerumque a medio venire ex eo elucet, 
quod ingenio, cultui, ideis moribusque medii conformia 
esse nihilque continere solent, quod eius scientiam superat, 
et praeterea valde trita, inania, indeterminata et saepe 
falsa sunt. In quantum interdum determinata et vera sunt, 
causam inde repetunt, quod medium rerum, quas profert, 
aliunde notitiam habet, vel quod ex interrogationibus, gestibus 
verbisque spectantium indicia haurit, vel quod fortasse inter- 
dum spectatores propriam rei notitiam aliis inconsciis signis 
manifestant, e. g. idearum suarum vocabula gutture vel ore 
formantes, quae medium hypnotica supersensibilitate in- 
structum percipere possit. (A. Lehmann et F. G. Nansen ex- 
perimentis ostenderunt, nos idearum conceptarum vocabula 
involuntaria susurratione, etiam ore clauso, efformare, quae 
in certis condicionibus percipi queant.) 

Sed haec non semper sufficere videntur, ut cognitio, quam 
media manifestant, rationabiliter explicari queat. Interdum 
constare videtur, notitias de rebus praeteritis, dissitis, ab- 
sconditis manifestari, quas media neque ex se neque ex 
aliis haurire possunt. Itaque quaeritur, ex quibus causis oc- 
cultis has' notitias accipiant. Etiam phaenomena spontanea, 
quae commemorata sunt, explicationem petunt. In quaestio- 
nem veniunt telepathia et clara visio. De utraque igitur pri- 
mum agemus. Deinde inquiremus, num et quomodo notitia 
rerum occultarum, si de ea constat, vel praesentium, vel 
praeteritarum vel futurarum, explicari queat. 

* 521 1. De telepathia. Telepathia in eo consistit, quod quis ab 

alia persona directe, absque ordinaria sensuum communi- 
catione, psychicas impressiones accipit, praesertim percipiendo 
alterius cognitiones. 1 ) 

i) Interd um distinguitur telepathia strictius dicta, ubi quis proprias 
cogitationes cum intentione ad alterum dirigit, qui eas passive recipit, 
et telepathia latius dicta sive simplex .cogitationum perceptio", quando 
recipiens absque emittentis intentione, qui forte de hac translatione 
nihil scit, eius cogitationes percipit. 

1) Talis perce-ptio in parvam distantiam possibilis est et 
factis demonstratur. Experimenta huc spectantia talia sunt. 
Unus, qui partibus „recipientis“ fungitur, ab altero aversus 
vel in propinquo cubiculo degens nulla externa impressione 
distractus in passiva animi dispositione se tenet, dum alter 
plena cum concentratione rem corpoream, figuram, faciem, 
vocabulum scriptum imaginatur vel intuetur; tunc interdum 
contingit, ut sive statim sive plerumque post aliquod tem- 
pus in phantasia recipientis clarum vel obscurum phantasma 
eiusdem rei oriatur. Vel experimentator imaginatur motum 
brachii a recipiente producendum et nonnumquam recipiens 
inclinationem ad eundem producendum sentit. Aliqua ex- 
perimenta talia sunt, ut recipiens dici nequeat, alterius ima- 
ginationes ex signis externis interpretari, sed perceptio tele- 
pathica asserenda sit. 

Eiusmodi perceptio certe declaranda non est ex immediata 
communicatione psychica seu contactu animarum sine even- 
tibus materialibus intermediis. Etenim nec anima e suo cor- 
pore egredi nec proprium actum, sibi immanentem, ex se 
in distans transmittere potest. 1 ) Dicendum videtur, motus 
seu processus cerebrales, qui imaginationem rei repraesen- 
tatae comitantur, ad subiectum recipiens transferri et in 
eius phantasia similem imaginationem provocare. Quod im- 
possibile dici nequit. Si enim res communes perpetuo sub- 
tiles radios caloricos, opticos, radioactivos aliosque iam no- 
tos et forte adhuc ignotos emittunt, impossibile censeri ne- 
quit, ut imaginationes quoque cerebri, quae etiam mate- 
riales sunt, pariter radios materiales in alterius cerebrum 
transmittant, sive directe sive indirecte per alia corporis or- 
gana et nervos. Quae impressiones subtiliores sunt, quam 
ut ordinarie percipiantur, sentiri autem possunt a subiecto 
extraordinaria sensibilitate praedito, praesertim si ab oculis 
auribusque alienae excitationes arcentur. Hic modus trans- 
lationis imaginationum etiam eo indicari videtur, quod tan- 
tum homines extraordinaria sensibilitate praediti his experi- 


b Cf. 1 q. 117 a, 3 et 4. 

23* 

mentis adhiberi possunt, quod plerumque demum post lon- 
gius tempus (per „summationem excitationum") imaginatio- 
nem eamque non semper claram accipiunt, denique quod 
experimenta vehementem defatigationem, maxime in reci- 
piente, usque ad impetus hystericos, causant. 

Hac ratione fortasse multae mediorum notificationes ex- 
plicari possunt, quarum cognitionem astantes habent, sal- 
tem si de rebus concretis et sensibilibus agitur. 

522 2) Sed non propterea quaelibet perceptio telepathica possi- 
bilis censenda est. Imprimis perceptio ex maxima distantia 
difficulter comprehenditur. Difficile enim est concipere, tales 
radios tenuissimos, qui iri minima distantia solum in per- 
sonis superaestheticis et saepe demum post tempus effec- 
tum producunt, efficaces esse in immensas distantias idque 
tam fortiter et prompte et sine concentratione, sicut ad 
quaedam facta explicanda postularetur; aucta enim distan- 
tia vis excitationis decrescit. Praeterea non satis intellegi- 
tur, cur tales homines, si alicuius distantis, etsi nescientis, 
cogitationes excipere valent, cur non quaslibet perceptiones a 
quibuslibet orbis personis recipiant. Minus etiam translatio 
telepathica talis admittenda est, ut non tantum actuales, sed 
etiam pure dispositivae aliorum cognitiones transferantur, 
quarum tantummodo species in se gestant, de quibus mi- 
nime cogitant. Id saepe affirmatur. Notitia mere dispositiva 
non est actus, sed est status quiescens, qui nullos niotus 
sive radios extrinsecus emittit et proinde directe percipi 
nequit. 

523 De indirecta cogitationum perceptione. Brown, Bishop, Cumberland 
et post eos multi alii experimentatores modo plane alio cogitationes 
seu potius motus musculorum percipiunt. E. g. monent, ut spectator 
rem in cubiculo sitam mente apprehendat. Deinde sumpta hominis 
manu saepe eum recte ad rem apprehensam adducunt remque inve- 
niunt. Vel monent, ut numerus concipiatur, quem deinde reperiunt com- 
ponendo eum ex eifris in mensa positis, super quas prius manum| ho- 
minis apprehensam saepius moverant. Vel spectator iubetur imponere 
manum manui experimentatoris scribentis, quae posterior deinde nu- 
meros a spectatore cogitatos saepe recte describit. 

In his experimentis spectator per involuntarios motus se prodit. No- 
tum enim est, perceptiones vel imaginationes motuum nos ad eosdem 
motus, saltem manu imitandos, excitare; ita motus, quos globuli in 

ludo proieeti secundum voluntatem nostram facere debent, saepe ipsi 
imitamur. Dum igitur spectator experimentatorem cogitatam rem quae- 
rentem comitatur, sua manu illius manui inserta, imaginatur motum 
sive lineam, quae ad rem cogitatam ducit. Haec imaginatio autem in 
eo levissimos motus manus excitat, alios, si experimentator a via de- 
flectit, alios, si appropinquat, quos ille, sensibilitate exercitata vel ab- 
normi praeditus, statim animadvertit; ita dirigitur. 

Vel experimentator spectatorem iubet post se incedere et ex eius' 
modo incedendi, -spirandi, se movendi vel denique ex aliis eiusdem vel 
aliorum spectantium signis externis directionem accipit. Denique, ut 
supra dictum est, idearum conceptarum vocabula interdhm involuntaria 
susurratione formamus, quae forte ab alio percipi possunt. 

Hoc loco etiam virgae divinaloriae mentio facienda est (Wnnschel- 524 
rute, baguette divinatoire), quae ad subterraneas aquarum vel metal- 
lorum venas detegendas adhibetur. Virga divinatoria est virga plerum- 
que in duos ramos divisa (Y), qui duobus manibus apprehenduntur. Ut 
primum homo virgam tenens super venam aquae transgreditur, virga 
moveri incipit. Phaenomenon ipsum certum est. Tantum pauci ei pro- 
ducendo apti sunt, nempe tales, qui hyperaesthesia quadam praediti 
sunt. Et sic explicandum esse videtur. Constat, homines (et animalia) 
perpetuo sublilissiqios influxus electricos, radioactivos et alios adhuc 
ignotos exi humo et aere pati, velut tempore verno, horis tempestatem 
praecedentibus, in commoratione montana et alias. Tales influxus et 
radii etiam ex vena aquae vel metalli egrediuntur et vel directe vir- 
gam movent vel certe hominem eiusque nervos alficiunt, quae affectio 
(simulque nutosuggestio aquae inventae) in eo involuntarios motus mus- 
culorum excitant, qui deinde in virgam transferuntur. Certior est effec- 
tus, si de aqua, quam si de metallis inveniendis agitur. Pura autem 
superstitio est, si virga ad malefactores detegendos vel quaslibet res amis- 
sas inveniendas adhibetur. 

2. De clara visione (Hellsehen, clairvoyance). Clara visio 525 
vocatur directa perceptio rerum (non psychicarum), etsi loco 
vel tempore distantium, talis, quae neque ex sensibus ne- 
que ex aliorum communicatione sumpta est. Haec est clara 
visio stricte dicta. Apparet, talem perceptionem naturaliter 
impossibilem esse, quia, cum homo cognitiones innatas non 
habeat, rem percipere nequit, quae eum non determinat vel 

ei communicatur. Ergo tantum de tali rerum occultarum 
perceptione (sive clara visione latius dicta) quaestio fieri 
potest, quae ex obiecto hausta est. 

His praemissis iam de diversis generibus rerum occulta- 
rum, quae percipi dicuntur, iudicium ferri poterit. 

3. Perceptio rerum contectarum (cryptaesthesia), velut co- 526' 
gnitio rerum velo sive vase tectarum, lectio scripti involu- 

cro inclusi, declarari potest, plerumque saltem, ex hyper- 
aesthesia percipientis, cui leves excitationes tegumentum 
pervadentes ad sensationem accipiendam sufficiunt. For- 
tasse etiam sufficere possit, ut radii ex obiecto egredientes 
mediate tantum, per alias partes sive nervos corporis, qui- 
bus res applicantur, ad cerebrum sive oculos perveniant; 
saepe enim talia percipientes ab obiectis oculos avertunt. 

527 4. Perceptio eventuum distantium maiorem difficultatem pa- 

titur. Certe non ita explicari potest, ut anima dicatur ex- 
tra corpus in loca remota proficisci resque absentes intueri 
(Driesch). Ergo affirmandum est, vel obiecta percipienda 
ipsa motus sive radios emittere, qui organa percipientis 
determinent, vel hominem distantem e. g. personam in cala- 
mitate sive morte positam, influxu telepathico, certe non 
sine communicatione materiali, nuntium in percipiente pro- 
ducere. Sed talis determinatio in longissimam distantiam 
difficulter intellegitur. Praeterea, quia hic eventus 6 et quae- 
libet orbis obiecta tales radios in omnes regiones emittunt, 
non apparet, cur solum unum certum hominem, non prae- 
terea alios aeque vel njagis sensitivos et forte propinquiores 
determinent et cur percipiens tales perceptiones non saepe 
et semper ex multis terrae partibus accipiat. (Peculiaris 
sympathia, quae hoc efficere dicitur, causa nimis indeter- 
minata est nec semper adest nec declarat, cur non alii 
eventus personae amatae vel aliorum hominum dilectorum 
percipiantur.) De transmissione telepathica etiam animad- 
vertendum est, saepe nullam personam distantem adesse, 
quae notitiam emittat; praeterea supponendum esse, per- 
sonam illam accuratam omnium rerum imaginem, quarum 
notitiam transfert, in mente sua gestare, ergo imaginem 
propriae faciei, totius figurae propriae, vestis, forte sui ip- 
sius a tergo, regionis propinquae; quod certe plerumque 
non accidit. Nova etiam difficultas inde oritur, quoti in 
nuntiis calamitatis vel mortis (si non illusiones sunt) saepe 
non directe ipsi eventus distantes, sed aliae res praesentes, 
velut soni, voces, signa percipiuntur, ut inter percipiendum 
et perceptum nulla congruentia sit. Quare, donec melior 

explicatio reperitur, eiusmodi perceptiones sive nuntii rerum 
longe distantium causis praeternaturalibus ascribendi esse 
videntur, animae hominis defuncti vel bonis angelis vel aliis 
spiritibus. 

5. Perceptio directa praeteritorum, talis igitur, quae neque 528* 
ex propria ratiocinatione et coniectura neque ex aliorum 
notitia hauritur, naturaliter impossibilis est. Praeterita enim 
non iam sunt, ideo sui notitiam cognoscenti communicare 
nequeunt. 

Talis perceptio plerumque ita explicatur, ut telepathice 
ex aliorum notitia hausta dicatur, vel praesentium vel di- 
stantium. Sed non omnia huius generis facta fide digna 
ita sufficienter declarari queunt. Saepe nemo praesentium 
rem novit, immo, quod narratur, eorum opinioni contra- 
rium est. Quod autem distantes attinet, tali transmissioni 
illae difficultates adhaerent, quas supra indicavimus (n. 522). 
Ceterum plerumque quidem asseritur, numquam a medio 
nuntium rei occultae prolatum esse, quae non uni saltem 
hominum viventium nota fuerit; quod tamen minime cer- 
tum est. 

Notitiae rerum praeteritarum saepe per „psychometriam“, 
quae appellatur, proferuntur. Quae in eo consistit, quod 
quis aliqua re apprehensa varia occulta facta cum ea co- 
nexa narrat, referens horologii apprehensi historiam, pos- 
sessorem eiusque qualitates. Praesertim in Piper americana 
multae eiusmodi revelationes rigorose examinatae sunt. 

6. Directa cognitio futurorum, quae non ex rebus signis- 529* 
que praesentibus deducitur, multo minus naturaliter possi- 
bilis est, quia pariter, quae nondum sunt, immo saepe vel 
plerumque a serie actionum liberarum pendent, animam 
visionarii determinare eique notitiam suam communicare 
non possunt. 

De visu secundo. Hac in re ‘speciatim memorandus est „ visus 
secundus “ (second sight). Accidit, ut homines intensa et 
profundiore quadam animi sensibilitate praediti hallucinando 
varios eventus fieri videant, e. g. incendium, mortuum in 

feretro iacentem, processionem funebrem ; qui eventus post 
aliquod tempus eodem vel simili modo fieri dicuntur. Prop- 
terea illae visiones „ prae visiones" nominantur. Frequentes 
sunt in Scotia apud pastores rurales, in Norvegia, Dania, 
in Guestfalia („Kiker“). His visionibus similes sunt aliae, in 
quibus eventus loco distantes apparent; quas supra com- 
memoravimus. Utraque species nomini «visus secundi" an- 
sam dedit, quo facultas designatur, quae, sicut visio ocu- 
lorum res praesentes propinquas intueatur, ita ipsa simili 
ratione res futuras vel remotas videat. Hoc loco tantum 
de „praevisionibus“ pauca dicere restat. 

In his factis declarandis duo distinguenda sunt, visio et 
apparens eius impletio. Mirum non est, quod homines ex- 
traordinaria quadam animi sensibilitate praediti, maxime si 
vitam solitariam agunt, hallucinationes patiuntur et quod 
tales visiones in aliqua regione etiam frequentes sunt. Solum 
hoc mirum est, quod postea impleri videntur. 

Attamen a) ostendi nequii, congruentiam inter visionem 
et eventum non plerumque casu accidere. Multae enim tales 
visiones indeterminatae sunt, referuntur ad eventus solitos, 
ut incendia, funera, et saepe post plures annos «implentur*. 
Nihil igitur facilius, quam ut inter multas visiones reapse 
alicui post aliquod tempus quidam eventus similis respon- 
deat. Necessarium esset etiam illas visiones conumerare, 
quibus nullus eventus respondit, ut prudens judicium fieri 
posset. — b) Ergo fere tantum illae visiones consideratione 
dignae sunt, quae per particularia momenta tam determi- 
natae et postea tam accurate impletae sunt, ut congruen- 
tia fortuita dici nequeat. Quod tales visiones attinet, im- 
primis rigorose examinandum est, num visio accurate talis 
acciderit, qualis refertur, et num ei eventus secundum om- 
nia particularia adiuncta congruat, an vero alterutrum de- 
sit. Facillime enim accidit, ut post eventum a visioiiario 
aliisque momenta alia inserantur, alia neglegantur, ut con- 
gruentia multo maior evadat. — c) Supposita igitur veritate 
historica iam quaeritur, quomodo eiusmodi visiones accu- 
rate impletae declarandae sint. Saepe inter hallucinationem 

et eventum futurum causalitas naturalis inveniri poterit, 
quatenus obscura exspectatio vel timor eventus futuri vel 
latentes apprehensiones visionem eventui similem producunt; 
e. g. morbus amici hallucinationem funeris cum adiunctis 
illo in loco solitis excitat. 1 ) Similia etiam in somnio acci- 
dere experimur. — d) Si haec aliquando non sufficiant, sed 
vera praevisio admittenda sit, non apparet, qua ratione na- 
turaliter explicari possit. Obiecta futura, quae nondum sunt, 
immo saepe a serie liberarum actionum pendent, animam vi- 
sionarii determinare eique se communicare nequeunt. [Ne- 
que dicere iuvat, notitiam facti praevisi forte latuisse in 
obscura subconscientia visionarii, ex qua suo tempore as- 
cenderit. 2 ) Piedit enim eadem quaestio, quomodo notitia fu- 
turi in istam subconscientiam venerit; non venit per even- 
tus, quippe qui nondum sunt, neque per ideas innatas, 
quippe quibus caremus.] Idcirco nihil relinqui videtur, nisi 
ut in tali casu ad interventum praeternaturalem recurratur. 3 ) 
Neque absurdum apparet dicere, Deum nonnumquam, v. g. 
ut animos ad calamitatem ferendam praeparet vel ad oran- 
dum incitet, talem praevisionem concedere. 

Phaenomenis mentalibus etiam adnumeranda est intellegentia lin- 5‘iO* 
ffuae ignotae, qualis frequenter in obsessione diabolica atque etiam, si 
testimoniis probatis credere licet, interdum in aliis casibus observata 
est,. At saepe talis lingua nihil aliud est nisi constructio ex vocabulis 
linguarum medio notarum ingenti cum dexteritate memoriaeque vi in 
statu hypnotico composita (Helene Smith). 


J ) Notum est, etiam per intuitum crystallorum visiones provocari 
posse (Kristallvisionen), in quibus reminiscentiae dudum exstinctae vel 
perceptiones, aliquando sine clara conscientia habitae subito quasi ex 
subconscientia exsurgunt et in claras imaginationes convertuntur, quae 
tunc instar revelationum rerum ignotarum speciem propheticam indu- 
unt. — s ) Hac ratione e. g. F. Zurbonsen, Das zweite Gesicht 2 (1909) 
109 rem explicat. — 8 ) Simile est iudicium, quod communi omnium 
v sensu de vaticiniis, e. g. de praedictione eversionis Jerosolymorum, fer- 
tur:, si constat, aliquam praedictionem futuri eventus multis momentis 
particularibus, instructi factam et accurate impletam esse, divinae ori- 
ginis esse dicitur. Ipsi hodierni vaticiniorum biblicorum adversarii non 
tam hanc illationem, quam potius historicam veritatem vaticiniorum 
impugnare solent. Haec illatio autem et proinde vaticiniorum indoles 
supernaturali.s in apertum discrimen vocatur, si asseritur, futura natu- 
raliter praevideri posse. Si directa praevisio futurae mortis vel incendii 
naturalis esse potest, neque iam praedictio eversionis Jerosolymorum 
eventus supernaturalis haberi debet. 

*§ 5. Generale iudicium de phaenomenis occultis 
Examinatis praecipuis factorum generibus, quae occulta 
dicuntur, iam perspicitur, quale iudicium generale de phae- 
nomenis occultis, speciatim de experimentalibus, et de ho- 
dierno occultismo ferendum sit. 

* 53 l 1. Plurima ex factis experimentalibus, quae narrantur, frau- 

dibus mediorum producta sunt. Alia quidem sine fraudibus, 
consciis saltem et deliberatis, effecta sunt, attamen ex cau- 
sis naturalibus notis, ex hyperaesthesia, hypnotica concen- 
tratione, intensa autosuggestione, automatismo psychico de- 
clarari possunt. Sed sunt facta experimentalia non pauca, 
quae, quoad vera sunt, aliis causis ascribi debent. Ex his 
multa causis occultis naturalibus attribui possunt, e. g. te- 
. lepathiae. 

*532 2. Attamen restant alia, quae certo demonstrata esse vi- 

dentur, sed ex naturalibus causis repeti nequeunt, tum physi- 
calia tum etiam et maxime mentalia. In talibus producen- 
dis causae praeternaturales intellectuales intervenire dicen- 
dae sunt, quae aliae esse nequeunt nisi spiritus mali. 

1) Nam tum modus agendi tum responsa talia sunt, quae 
Deo et bonis spiritibus indigna sunt : phaenomena specta- 
culi causa per homines dubiae plerumque indolis moralis, 
hystericos, fraudulentos et insuper in hypnosi constitutos 
producuntur, in cubiculis obscuris fiunt, responsa data nihil 
gravitatis continent, sed garrula sunt, de rebus inanibus 
vel puerilibus agunt, religioni contraria continent. Praeterea 
ipsa media persuasum habent, phaenomena per spiritus effici; 
ergo iis libere se tradunt. Exstant etiam libri occultistici in 
pactis et invocationibus diabolicis faciendis instruentes. 

Nec obstat, quod media, quorum nonnulla phaenomena 
explicationem naturalem excludere videntur, interdum frau- 
des committere, responsa falsa dare et multa ignorare in- 
veniuntur. Si successus phaenomenorum non ab iis solis, 
sed simul a cooperatione spirituum pendet, comprehenditur, 
hanc cooperationem iis non semper ad libitum praesto esse 
et tunc media ad propria artificia confugere. Nec suppo- 
nendum est, spiritus malos omnia prompte scire vel om- 

nia revelare et facere velle sive a Deo permitti ut revelent 
et faciant. 

2) Haec declaratio, quatenus ad phaenomena experimen- 533 'f 
talia refertur, confirmatur phaenomenis spontaneis illis, quae 
una ex parte demonstrata sunt tantumque spiritibus ascribi 
possunt, alia ex parte illis phaenomenis experimentalibus 
saepe admodum similia sunt. Talia sunt obsessio diabolica 
et facta spectrorum. De his supra diximus. Obsessio autem 
tempore Christi frequens fuit eamque aetate quoque sequiore 
usque ad recentissimam identidem evenisse certis testimo- 
niis constat. In obsessis clare cernitur agens praeternaturale 
intellegens phaenomena patrare, quae obsessi ex se facere 
non valent: manifestant res occultas, linguis ignotis loquun- 
tur, effectus corporales viribus humanis superiores produ- 
cunt. Etiam hodierna media, in quantum effectus causas na- 
turales superantes producunt, se gerunt sicut ab externis 
spiritibus moti et directi, qui iis quodammodo insideant 
eorumque viribus utantur. Media ipsa se experiri affirmant, 
aliquam potestatem a se diversam in se agere et haec 
patrare. 

Declaratio monistica factorum occultorum seria attentione 
digna non est. Mens universalis, quae fingitur, non est. 
Praeterea si media in ea res arcanas legere dicuntur, non 
intellegitur, cur tantum has et non alias plurimas legere 
possint. 

Itaque ex factis occultis contra materiatismum concludi 


potest, praeter ordinem corporalem etiam entia incorporea 
exsistere. At per se deduci nequit, hos spiritus esse ani- 
mas humanas, ut spiritistae volunt, cum omnia aeque et fa- 
cilius per daemones producta esse possint. Tantum in fac- 
tis spontaneis spectrorum interdum, consideratis peculiaribus 
adiunctis, cum aliqua probabilitate concludi vel suspicio ha- 
beri potest, phaenomena a certa anima humana effecta esse. 

3) In antiquitate gentili etiam frequenter facta occultistica 534 » 
hodiernis similia reperimus, quae sine dubio daemonibus 
ascribenda sunt. 



364: 


De specialibus statibus vitae psychicae 


Generale iudicium de phaenomenis occultis 


365 


Antiquo tempore mulla templa diversis diis sacra sedes erant cele- 
berrimorum oraculorum, quae a plurimis illuc confluentibus consule- 
bantur: Delphis (Apollo), Dodouae (Zeus), Daphne (Apollo), Epidauri 
(Aesculapius), in insula Tiberiana et alibi. In his futura praedici, ab- 
scondita revelari, miraeulosae sanationes perpetrari dicebantur. Praeterea 
ubique personis privatis abscondita revelandi facultas ascribebatur. Non 
paucae eiusmodi revelationes, quarum nuntii in libris scriptorum eccle- 
siasticorum et profanorum ad nos venerunt, naturalem explicationem 
admittere non videntur, non quidem praedictiones futui oium, de qui- 
bus tantum falsa vel ambigua pro fere bantur, attamen aliae rerum oc- 
cultarum patefactiones. Responsa autem non directe per deos sive eorum 
imagines, sed per humanas personas, viros et mulieres, dabantur, qui si- 
cut media hodierna interea in statu anormali versabantur. 

a) Haec oracula eorumque revelationes et effectus (exceptis iis, qui 
sacerdotum artificiis tribuebantur) Patres, scriptores ecclesiastici, anti- 
qui christiani constanter daemonibus ascribebant, ut Tertullianus (Apol. 
22 — 27), Minutius Felix (Octavius 27), Cyprianus (De idolorum vani- 
tate 7), Eusebius neocaes. (Praep. evang. 4—6, Demonst. evang. 5), Ori- 
genes (Contra Celsum 7), Lactantius (Divin. lnstit. 2, 17; 4, 27), Alha- 
nasius (De iucarn. Verbi Dei 47 s.) et alii multi. Compluribus rationi- 
bus ad hanc sententiam tenendam movebantur: 

a) Videbant congruentitfm oraculorum cum spiritibus malis, quos in- 

terdum Iudaei superstitiosi interrogabant; quod commercium Scriptura 
tamquam graviter peccaminosum damnat. — P) Observabant maxima mala 
oraculis producta; Eusebius (11. cit.) et alii narrant, oracula saepissime 
ad cruentam hominum immolationem, ad opera incesta in templis fa- 
cienda, ad neces et bella induxisse. — y) Etiam passim videbant, signo 
crucis vel invocato nomine Jesu oracula, haruspicia impediri, spiritus 
vaticinos ad silentium adigi vel ab hominibus expelli vel cogi, ut se 
daemones esse confiterentur. Socrates, Rutinus. Theodoretus, Sozome- 
nus, Nicephorus et praesertim Chrysostomus (Vita Ba hylae) atque etiam 
scriptores gentiles narrant, oraculum Daphnaeum conticuisse, postquam 
in vicinia reliquiae Babylae martyris collocatae fuerint. Gentiles saepe 
confessi sunt, deos et spiritus suos in praesentia Christianorum („ex 
odio eorunr“) conticescere. — &) Religione autem Christiana latius pro- 
pagata circ. a. 100 p. Ch., praecipua oracula in perpetuum conticuerunt. 
Quod scriptores christiani uno ore testantur et tamquam testimonium 
religionis Christianae invocabant et ipsi gentiles concedebant, e. g. Strabo 
(„oraculum Dodonaeum defecit, quemadmodum et reliqua"), luvenalis 
(„Delphis oracula cessant"). Plutarchus, qui libium scripsit „I)e defectu 
oraculorum", defectum ex eo declarans, quod spirilus oraculorum praesi- 
sides mortui sint. / 

b) S. Scriptura constanter oracula, „ariolos, magos, pythones", quos 
Judaei interdum interrogare audebant, daemonibus inspiratos esse affir- 
mat eosque consulere severissime vetat. Cf. Deut. 18, 10; 1 Reg. 28, 7; 
4 Reg. 1, 2;- Matth. 12, 24 27, Act. 16, 16. 

*535 Haec non obscure demonstrant, hodiernum spiritismum aliquam re- 
stitutionem daemonismi gentilis esse. 


Ut, quae asserta sunt, aliquibus saltem Patrum et scriptorum ecclesia- 
sticorum testimoniis comprobentur, Eusebius haec scribit (Demonst. 
ev. 5): „ Perfectis demonstrationibus et ipsorum Graecorum confessioni- 
bus iam antea, daemones esse, non illos quidem bonos, sed omnis per- 
niciei nequitiaeque auctores, convicimus . . Illorum inertis imbecillaeque 
naturae maximum argumentum, quod exstincta sint oracula neque am- 
plius ut oliin respondent, et exstincta non alias quam, sub adventum 
Salvatoris nostri Jesu Christi; ex quo enim in omnes gentes evangeli- 
cae doctrinae penetravit verbum, ex illo item oracula defecerunt et 
daemonum mortes memorantur. Omnia igitur haec et innumerabilia 
alia his similia fuerunt, ex quibus illos, de quibus nunc agimus, ma- 
los esse daemones Evangelica Praeparatio demonstravit." Cyprianus 
(1. c.): „Hi ergo spiritus sub statuis atque imaginibus consecrati" [con- 
gregati?] delitescunt. Hi afflatu suo vatum pectora inspirant, extorum 
fibras animant, avium volatus gubernant, sortes regunt, oracula effi- 
ciunt, falsa veris semper involvunt." Lactantius (1. c. 4, 7): „Secta- 
tores eius [Christi] eosdem spiritus inquinatos de hominibus et nomine 
magistri sui et signo passionis excludunt . . Cum diis suis immolant, si 
assistat aliquis signatum frontem gerens, sacra nullo modo litant nec 
responsa potest consultus reddere vates. Et haec saepe causa praecipua 
iustitiam persequendi malis regibus fuit. Cum enim quidam ministro- 
rum nostri sacrificantibus dominis assisterent, imposito frontibus signo 
deos illorum fugaverunt, ne possent in visceribus hostiarum futura de- 
pingere." Athanasius (1. c.): „01im quidem omnia dolis oraculorum plena 
erant falsaque hominum opinione Delphorum, Dodonae, Baeotiae, Lyciae, 
Lybiae, Aegypti et Cabirorum oracula nec non Pythiae omnibus admi- 
rationi erant. Nunc autem, ex quo Christus ubique praedicari coepit) 
penitus defecit illorum insania nec ullus amplius inter eos vates repe- 
ritur. Olim daemones variis spectris hominum mentes decipiebant, 
fontibus et pluviis, lignis aut lapidibus insidentes, stultos mortales prae- 
stigiis percellebant. Iam vero post divini Verbi adventum evanuerunt 
huiusmodi fallaciae. Siquidem solo crucis signo adhibito omnes illae 
daemonum fraudes repelluntur." 

3. Occultismum religioni genuinae damnum et plerum- 536* 
que perniciem inferre manifestum est. Contra ordinem enim 
a Deo constitutum arcana investigare et occultos effectus pro- 
ducere attentat et commercium illicitum cum spiritibus ma- 
lis intendit. Praeterea neglecta vel contempta fide et magi- 
sterio Ecclesiae res spirituales et religiosas experientia im- 
mediata vel intuitione apprehendere conatur, miracula reve- 
lationesque spiritisticas, fidei saepe contrarias, veritatibus 
fidei aequales vel certiores habet itaque fidem Christianam 
in mentibus restinguit ac delet. Quatenus denique commercio 
cum ordine superiore tantum ad curiosas notitias et spec- 
tacula procuranda utitur et responsis inanibus, scurrilibus 

et mendacibus continuo intendit, omnem reverentiam ordinis 
superioris pessumdat. Spiritismus gloriari solet, quod contra 
materialismum experimentaliter exsistentiam ordinis spiri- 
tualis demonstret. Revera 'autem omnem eius reverentiam 
subvertit. Qui denique doctrinam philosophicam occultismi, 
theosophismum, adoptat, genuinam religionem penitus abicit. 
Theosophistae et spiritistae initio doctrinam Christianam si- 
mulare solent. Mox autem illis, qui paulatim contraria ani- 
madvertunt, dicunt, suam doctrinam esse profundiorem et 
esoterieam religionem Jesu, Deum interpretantes ens abso- 
lutum theosophicum aliasque veritates Christianas similiter 
in sensum theosophicum detorquentes. 

Theosophismus ab Ecclesia damnatus est. Etiam sessionibus spiriti- . 
sticis interesse Ecclesia vetat. S. Officium ad propositum dubium : „An 
liceat per Medium, ut vocant, vel sine Medio, adhibito vel non adhibito 
hypnotismoj locutionibus aut manifestationibus spiritisticis quibuscum- 
que adsistere, etiam speciem honestatis vel pietatis praeseferentibus, 
sive interrogando animas aut spiritus, sive audiendo responsa, sive tan- 
tum aspiciendo, etiam cum [protestatione tacita vel expressa nullam 
cum malignis spiritibus partem se habere velle“ respondit: „Negative 
in omnibus.” 24. Apr. 1917. 

*Art. 4. De aegrotationibus psychicis 

+537 Aegrotationes psychicae sunt stabiles alterationes psychi- 
cae sive deflexiones a normali vita psychica. Tales in sin- 
gulis partibus psychicis ^solitariae inveniri possunt, una sine 
aliis, plerumque vero in aegrotationes compositas sociatae 
inveniuntur. Neque omnes stricte aegrotatio mentis sunt 
(Geisteskrankheit, maladie mentale), quae tantum adesse cen- 
setur, quando activitas intellectus vel voluntatis notabiliter 
laesa est. Multo minus omnes cum amentia coniunctae sunt, 
quae tantum locum habet, quando quis recti iudicii incapax 
est. Multae aegrotationes adesse possunt mente penitus in- 
tacta; aliae autem periculum amentiae afferunt saepeque 
cum amentia sociatae reperiuntur, quatenus vel causae amen- 
tiae vel eius effectus sunt vel utrumque simul. 

Itaque apte distinguimus alterationes partiales et compo- 
sitas. Inter alterationes compositas praecipua est amentia, 

quae numquam adest, quin complures facultates psychicae 
alteratae inveniantur. 

Quia anima corpori unita est, aegrotationes psychicae nun- 
quam in anima sola, sed in anima cum corpore coniuncta 
sunt; earum subiectum est natura ex anima et corpore coale- 
scens. Id etiam ex eo sequitur, quod alterationes psychicae 
proxime in vita sensitiva insunt, unde in partem spiritualem 
transfunduntur; vita autem sensitiva organis animatis in- 
haeret. Propterea aegrotationes psychicae mutationes quo- 
que corporales, motus coactivos, tetanos, torpores produ- 
cere et e contrario per eventus pure corporales, ut laesio- 
nes cerebri, gigni queunt. 

Causae aegrotationum psychicarum tum corporales tum 538+ 
psychicae sunt. 

1 . Semper, saltem etiam, causae corporales adsunt, vel ita 
ut causae proximae vel ut saltem causae remotae sint. 

■ Saepe eventus corporales proximae causae sunt. Tales 
sunt concussio vel laesio cerebri, venena (alcoholica, syphi- 
litica) in organismum recepta et in cerebrum transfusa, 
substantiae nocivae per vitiatam functionem vegetativam 
sanguini et per sanguinem cerebro immissae ; e. g. morbus 
basedovianus inconstantiam emotionalem aliasve alterationes 
secum ferens vitio thyreoideae (Schilddriise) producitur. Fre- 
quenter stabiles dispositiones corporales causae sunt, sive 
ex morbo vel pravo vivendi more acquisitae sive innatae. 
Innatae vel inde originem ducunt, quod organismus cel- 
laeque germinales parentum syphili, veneno alcoholico vel 
aliter infectae fuerunt vel quod proles in vita foetali detri- 
mentum passa est vel quod parentes suam propriam in- 
genitam indolem morbidam in prolem transfuderunt. Talis, 
innata dispositio ad «constitutionem" pertinere dicitur. 

Hae dispositiones corporales saepe tantummodo causa re- 
mota aegrotationum sunt, quatenus subiecto specialem pati- 
bilitatem ad eas accipiendas conferunt, dum aliae causae 
proxime aegrotationes inducunt et quidem vel ita, ut eas 
vere producant vel ut tantum ansa sint; e. g. ex disposi- 
tione epileptica ipse actualis morbus vel vehementi affectu 

vel excessu alcoholico vel praegnatione induci potest. Ple- 
rumque accurate definiri nequit, e quibusnam condicionibus 
corporalibus morbi psychici orti sint; plerumque multae 
causae particulares (vel simul psychicae) concurrunt. 

*r>3» 2. Saepissime causae psychicae aegrotationes inducunt, ut 

vehemens terror, diuturni animi dolores, nimia indulgentia 
erga imaginationes et similia. Hic influxus multum a dis- 
positione corporali pendet, velut a speciali nervorum infirmi- 
tate. Etiam per causam corporalem mediam agere potest; 
ita fortasse anxietas chemicam qualitatem sanguinis mu- 
tare, vehemens affectus operationem alicuius glandulae mu- 
tare potest, quo deinde vita psychica alteratur. Patet, etiam 
characterem psychologicum individualem, sexualem, diver- 
sum secundum vitae aetatem, ad originem qualitatemque 
aegrotationum modificandam multum valere. 

Ante complura decennia alterationes psychicas ex sola 
fere cerebri et nervorum aegrotatione declarare et conse- 
quenter tantum mediis medicinalibus et somaticis sanare 
solebant, omisso accuratiore studio symptomatum psychi- 
corum eorumque cum charactere personali nexu. Quod 
studium nunc magna cum industria instituitur. 

Generatim aegrotationibus psychicis investigandis recen- 
tiore tempore magna diligentia adhibetur idque magna cum 
utilitate tum ad auxilium aegrotationi afferendum tum etiam 
propterea, quia sic de imputabilitate facinorum saepe rectius 
iudicium fieri potest. Homines enim psychice aegrotantes ple- 
rumque minorem, nonnumquam fere nullam libertatem ha- 
bent. Sed notandum est, psychopathologos modernos talibus 
hominibus nimis facile omnem imputabilitatem denegare. 

*§ 1. De aegrotationibus partialibus 

*540 Iam ad considerandas singulas alterationes, primum ad 
partiales et deinde ad compositas accedentes animadver- 
timus, non esse nobis propositum, ut plane omnes, sed ut 
praecipuas tantum et celebriores nominemus. 

Alterationes perceptionis sensitivae sunt a) anaesthesia 
sive carentia perfecta vel imperfecta sensibilitatis, qua v. g. 

fit, ut in aliqua parte nulli dolores sentiantur (analgesia) 
vel ut cibi nullum gustum producant; — b) hyperaesthesia 
seu supersensibilitas, maxime respectu doloris; — e) par- 
aesthesia seu perversio sensibilitatis, praesertim internae, 
qua affectiones in corpore sentiuntur, quas alii non sen- 
tiunt, velut si affectio percipitur, acsi ignis membra per- 
vadat, si dolor delectationem gignit, si res turpes cum de- 
lectatione comeduntur. 

Anaesthesiae, maxime vero paraesthesiae, si mentis im- 
becillitas accedit, apprehensiones deliras producere solent. 

In talibus hominibus imaginatio oritur, se gallos, ursos fac- 
tos vel in duas personas divisos esse, se habere corpus fer- 
reum (insensibile) vel membrum sibi ablatum esse. 

Alterationes phantasiae. Notissimae sunt hallucinationes 
et graves illusiones, quae in plerisque statibus amentiae fre- 
quentissimae sunt; de quibus iam supra dictum est (n. 165). 
Inveniuntur etiam hallucinationes memoriales, quae vocari 
possunt, quando factorum praeteritorum imaginationes tam 
vividae sunt, ut homines suggestibiles eas serio pro pro- 
priis recordationibus habeant itaque serio putent, se fecisse, 
quae numquam fecerunt.. 

In reproductione et associatione phantasmatum et idea- 
rum nonnumquam anormalis tarditas adest, v. g. in melan- 
cholia, in imbecillitate psychica; ex qua necessario tarditas 
vel defectio in cogitando oritur. Vicissim ex cerebri quadam 
excitatione saepe extraordinaria acceleratio phantasmatum et 
idearum oritur, velut in delirio, mania, ebrietate. Quamdiu 
intellectus non deficit et associationes regere potest, talis ac- 
celeratio activitatem intellectualem promovere potest. Sin au- 
tem deficit, decursus idearum non iam ordine logico et direc- 
tione finali, sed solis affectionibus et legibus associationis, 
immo vocum similitudine regitur (Ideenflucht, Zerfahrenheit). 

Memoria (sensitiva et intellectiva) magnam imbecillitatem 5 H ' 
pati potest, quatenus reproductiones cum magna tarditate 
fiunt vel res perceptae facile, immo fortasse statim obli- 
vioni mandantur. Propter partiales laesiones cerebri inter- 
dum certarum rerum memoria perit, ut oriatur aphasia : 

Donat. Psyehologia 24 

agraphia, alexia (n. 338 s.). Morbi acuti vel concussio cere- 
bri subito vel omnem vel memoriam certi temporis (prae- 
sertim novissimi) delere vel aliquamdiu suspendere possunt. 

Alterationes appetitus sensitivi, quae etiam appetitum ra- 
tionalem secum trahere solent, pariter variae sunt. In aliis, 
praesertim si simul generali imbecillitate psychica laborant, 
vis appetitus multum debilitata est, ut abnormi apathia 
teneantur, sine amore et delectatione, sine affectu sint; in 
aliis, ut in hystericis, ingens est affectuum excitabilitas et 
mutabilitas. Melancholici magnam anirm depressionem pa- 
tiuntur; neuraslhenici et epileptici ad anxietates propensi 
sunt; in aliis, ut in mania laborantibus vel in ebriis, in bis 
quidem tantum initio, excitata hilaritas cum nisu loquendi 
et se movendi observatur. 

Inveniuntur denique perversiones affectuum et nisuum, e. g. 
ut humus, vermes, immo excrementa propria comedantur. 
Impetus perversi sexuales, libidines modo extraordinario ex- 
citatae minime semper, at saepe fructus diuturnae consue- 
tudinis malae sunt. 

»642 Alterationes intellectus et voluntatis. Si activitas sensitiva 
graviter deficit vel turbata est, non possunt non ipsi etiam 
intellectus', et voluntas similiter deficere, ligari et turbari. 
Quae defectio facultatum spiritualium non directa, sed in- 
directa est, sequens nimirum ex defectione sive turbatione 
vitae sensitivae; similis est defectioni utriusque facultatis 
in somno (n. 491). 

1. Quod speciatim intellectum attinet, quando vita sen- 
sitiva graviter deficit, ea oritur intellectus debilitas, ut magis 
magisque deficiat eius vis et attentio ad apprehensiones 
rite formandas, comparandas, distinguendas, ad iudicia et 
ratiocinia recte instituenda, ad corrigendas sensuum decep- 
tiones, ad errores declinandos, ad cogitationes recte in cer- 
tos fines dirigendas. Quae imbecillitas si tanta est, ut, si- 
cut fere in somno, incapacitas recti iudicii formandi adsit, 
amentia locum habet. In intellectu interdum etiam magna 
attentionis coarctatio oritur, e. g. in hystericis, ut, si unum 
attente tractant, alia activitas, e. g. rerum aliorum percep- 

tio sive consideratio vel membrorum motio, modo insolito 
impediantur vel impossibiles evadant. 

In voluntate similis apathia sicut in appetitu sensitivo 
oriri potest, ut ad sentimenta et appetitiones, nisi forte ad 
egoisticas, parum moveatur. Porro sicut vis voluntatis in 
somno fere omnis ligata est atque quiescit, ita etiam extra 
somnum multum remitti potest, ut in epilepticis, hystericis, 
neurasthenieis; immo fere penitus deficere potest, velut in 
dementia paralytica et senili. Etiam in hominibus intelle- 
gentia integra praeditis evenire potest, ut omnis fere vis 
voluntatis deficiat ad ea exsequenda, quae bona et neces- 
saria esse iudicaverint; quae defectio abulia vocatur. Abu- 
lia autem non solum ex eo provenit, quod desunt affectus 
voluntatem inclinantes, nonnumquam enim adsunt, sed saepe 
ipsa potentia voluntatis ligata est. 

2. Specialem mentionem merentur, utpote alterationes 5-i 
frequentissimae, ideae coactivae et impulsus coadivi, qui in 
acultates quoque rationales, propter consortium cum cor- 
pore et vita sensitiva, redundant. 

Ideae (imaginationes) coactivae (Zwangsvorstellungen) in 
homine ceteroquin intellegentia integra praedito contra vo- 
luntatem continuo se obtrudunt ideoque, quia intellectus 
et voluntas iis resistunt, inconvenientes et coactivae senti- 
untur. 1 ) Alii perpetuo cogitationibus blasphemis et fidei re- 
pugnantibus vexantur; aliis continuo anxia imaginatio venit, 
fortasse digitis suis ex rerum contactu venenum adhaerere, 
et propterea sine fine ad se lavandos impelluntur; scrupulis 
agitatus sempiterno timore vexatur, ne forte peccaverit vel 
peccata insufficienter exposuerit, quae anxietas eum ad perpe- 
tuat confessiones faciendas impellit; alii vexantur suspicione, 
se forte in computationibus vel litteris scribendis lapsus 
commisisse, et urgentur ad eas sine fine repetendas. Alii 
denique perpetuo ad currus et arbores numerandas, ad eas- 

‘) Ideae coactivae discernendae sunt ab ideis praevalentibus („iiber-- 
wertige Ideen“l, quae, velut sollicitae curae, prae aliis se obtrudunt, 
attamen, ex propria hominis viia cogitativa et emotionali oriundae, non 
contra intellectus et voluntatis resistentiam adveniunt. Ab aliis ideis 
tantum eo differunt, quod maiore vi se obtrudunt. 

2 - 1 * 

dem actiones sine fine repetendas instigantur. Si his ideis 
resistere volunt, anxietas oritur; ut ab anxietate liberentur, 
faciunt, ad quod impelluntur. Huc etiam angores coactivi 
(Phobien) spectant, qui simili vi se obtrudunt, e. g. timor 
erubescendi, anxietas, qua multi vexantur, si per apertum 
forum eundum est (agoraphobia), et plurimi alii. Vis et con- 
stans reditus idearum coactivarum etiam multum ex metu 
derivatur, quo ideae ipsae vel earum molesta turbatio ti- 
mentur, cui arcendae virtus deesse putatur. Eo fortiores 
evadunt, quo saepius recurrunt et praesertim quo quis sae- 
pius iis cedit et quo maior est timor earum; timor enim 
facit, ut saepius redeant maioremque potestatem obtineant. 
Si intellegentia laesa est, imaginationes coactivae conver- 
tuntur in deliras (Wahnideen),. qua intellectus et voluntas 
iis non iam resistunt, sed consentiunt. 

Impulsus coactivi ex abnormi impetu interno vel ex ideis 
coactivis proveniunt (ideae coactivae et impulsus plerumque 
vix separari possunt), et impellunt hos quidem ad certos 
motus corporis faciendos, alios ad verba blasphema pro- 
ferenda, alios ad epistulas anonymas scribendas, alios ad 
furta (cleptomania) et incendia (pyromania) facienda; alii 
denique experiuntur impetum periodicum fere insuperabilem 
ad alcoholica bibenda (dipsomania). Ergo isti impulsus sem- 
per ita coactivi sunt, ut cum quadam coactione incitent ; 
saepissime autem praeterea sic etiam coactivi sunt, ut pro- 
priae persuasioni et rationali voluntati contrariae sentian- 
tur. Si homines faciunt, ad quae incitantur, relevationem 
sentiunt; sed plerumque brevem, mox enim remorsus con- 
scientiae adest, si actio inhonesta fuit, vel nova iterum 
incitatio et anxietas venit. Eiusmodi impulsibus sine dubio 
libertas minuitur eoque magis, quo fortiores sunt, ut non- 
numquam libertas ad graviter peccandum absit. Attamen 
penitus ablata non est, nisi aliae graves alterationes psy- 
chicae accedant, praesertim defectio intellectus. Homines 
honesti revera his impulsibus ad illicita sollicitantibus resi- 
stere solent. 

De dementia morali moral insanity") confer n- 431. 

2. DC aegrotationibus compositis 

Alterationes partiales plerumque compositiones ineunt, 544 ; 
sed tam varias et mutabiles, tam parum certis limitibus 
circumscriptas et inter se divisas, ut definitae earum de- 
scriptiones et distinctiones difficulter assignari possint. Nec 
parva hac in re sententiarum diversitas est. 

Olim usitata erat et adhuc interdum adhibetur divisio 
aegrotationum psychicarum in exogenas et endogenas sive 
extrinsecus et intrinsecus causatas. Quae tamen origines 
ita inter se discurrunt simulque concurrunt, ut divisio su- 
stineri nequeat. Frequentior adhuc est divisio in aegrota- 
tiones organicas et functionales. Organicae dicuntur, qua- 
rum causa est notabilis laesio organorum (speciatim cerebri) ; 
quae igitur a normali indole psychica magno et praerupto 
discrimine distant, ut paralysis progressiva, dementia seni- 
lis, epilepsia. Aegrotationes functionales adesse dicuntur, 
ubi non notabilis laesio organorum, sed eorum mutata func- 
tio causa est, quales sunt hysteria, amentia manicodepres- 
siva ; hae alterationes a normali qualitate corporali et psy- 
chica non praerupto discrimine distant, sed per insensibiles 
differentias paulatim discedunt sive cohaerent. At neque 
hac ratione clara divisio supremorum generum fieri potest. 
Praetermissis igitur supremis divisionibus contenti sumus 
praecipua quaedam genera, quae communiter discerni so- 
lent, enumerare, primum leviora, deinde graviora. 

Neurasthenia est nervorum infirmitas vel nativa vel tem- 545 : 
pore vitae orta simul sumpta cum effectibus psychicis, quales 
sunt magna excitabilitas affectuum, hyperaesthesia, auto- 
suggestibilitas, inclinatio ad ideas coactivas, ad anxietates 
et morositatem, saepe cum defectu firmitatis constantiaeque 
voluntatis, denique magna fatigabilitas. 

Psychasthenia, quae appellatur, a neurasthenia parum dif- 
fert. Intellegitur illa fere infirmitas psychica, quae ex neura- 
sthenica nervorum infirmitate oriri solet, speciatim inclina- 
tio ad anxietates patiendas et debilitas ad dolores tolerandos. 

Hysteria plerumque, sed non tantum in feminis invenitur 
et morbus tam multiformis est, ut exacta definitio vix eon- 



1 

374 De specialibus statibus vitae psychicae 

fici possit et apud psychopathologos non parva in ea de- 
claranda diversitas inveniatur. Hysteriae maxime propria 
est intensa, valde excitabilis et mutabilis affectuum et ima- 
ginationis activitas coniuncta cum voluntatis et intellectus 
debilitate et attentionis arctitudine ; cui quaedam alia phae- 
nomena morbida accedunt. Idcirco hysterici valde suggesti- 
biles sunt, imaginationibus et affectibus suis vehementibus 
atque mutabilibus reguntur, qui deinde hallucinationes et 
illusiones pariunt, ad apparentes vel veras fraudes, simula- 
tiones, mendacia inducunt, etiam anaesthesias (saltem appa- 
rentes, ex attentionis defectu provenientes), tetanos, torpo- 
rem membrorum causant. Hysterici identidem incidunt in 
mentis obnubilationes, deliria hallucinatoria vel status som- 
nambulismo similes. Si hysteria modica est, imputabilitas 
minuta, sed non sublata est. 

*o-u> Neurasthenia, psychasthenia, hysteria, angores ideaeque 
coactivae, quae aegrotationes ceteroquin non semper satis 
discerni possunt et quae inter se copulari solent, saepe com- 
muni nomine neuroses sive, quia etiam neuroses organorum, 
cordis, stomachi habentur, psychoneuroses nominantur. Neu- 
roses igitur illae aegrotationes psychicae sunt, quae vulgo 
„nerveae“ appellantur. Causa earum fere semper specialis 
dispositio corporalis est sive nativa (constitutio „psychopa- 
thica“) sive acquisita. (Ceterum etiam sani vehementi ter- 
rore in neurosim, saltem transitoriam, incidere possunt; 
tunc generalis infirmitas naturae humanae, cuius resisten- 
tia limitata est, ista corporalis dispositio est.) Ad hanc re- 
motam causae proximae accedere et alterationes actu pro- 
ducere possunt, sive corporales, ut diuturna somni subtrac- 
tio, sive psychicae, ut terror, diuturni animi dolores. 

Personis psychoneurotieis propinqui sunt „psychopathici “ . 
Hoc nomine plerumque illi appellantur, qui ex nativa con- 
stitutione in cogitando, volendo, in indole emotionali a modo 
normali deflectunt, sed ita, ut nondum expressa alteratio 
adsit, e. g. qui praeter communem modum excitabiles, mu- 
tabiles, mendaces, litigiosi, antisociales sunt. 

Epileptici nervis habitualiter aegroti sunt. Si epilepsia 547’ 
iam diu durat, intellectus et voluntas debilitati apparent, 
magna adest irritabilitas, cui, praesertim si incursus epilep- 
ticus (grand mal) propinquus est, aliae alterationes accedunt, 
velut anxietates, anormales affectiones internae, hallucina- 
tiones. Praeter vehementes illos incursus, in quibus plena 
fere animi defectio accidit, epileptici identidem etiam mi- 
nores mentis obnubilationes patiuntur. 

Alteratio epileptica paulatim ingravescere et interdum in 
dementiam desinere solet. Eius radix plerumque hereditaria 
dispositio est, quae accedente aliquo terrore subitaneo vel 
alia commotione psychica in actum prodit. Sed etiam ex 
laesione cerebri, alcoholismo et similibus causis oriri potest. 

Amentia generatim est status diuturnus incapacitatis recti 
iudicii formandi; intellectus ita ligatus est, ut sicut fere in 
somno aliquam quidem activitatem exercere possit, sed 
non eam perfectam et deliberatam, qua in rebus vulgaribus 
verum invenire tutoque falsum a vero distinguere possit. 
Amentia modo mera imbecillitas et incapacilas negativa est 
et dementia vocatur, modo coniuncta est cum perturbatione 
et erroribus incorrigibilibus, velut in mania, paranoia. Va- 
rii igitur status amentiae distingui possunt: 

1. Amentia manico-depressiva est amentia, in qua mania 
vel gravis melancholia vel uterque status per vices (amentia 
circularis) accidit. Post aliquod tempus forte sanatur, sed 
saepe iterum periodice revertitur et in periodis quoque sanis 
aliqua aegrotantium alteratio, praesertim quoad affectum , 
observari solet. Plerumque ex hereditaria dispositione or- 
tum habet, proinde in aliqua familia saepius inveniri solet. 

Melancholia (gravis) plerumque perfecta amentia non est. 
Melancholici gravi maeditia premuntur, quae perceptiones, 
cogib tiones, actiones regit. Si melancholiae intensitas mi- 
nor est, impedit actionem mentis et apathiam causat; si 
vehementior est, attentionem vehementius ligat, excitabili- 
tatem auget, illusiones parit, etiam furorem (raptum me- 
lancholicum) producit. 

Maniae propria est e contrario magna affectus laetitia et 
excitatio cum agitata idearum associatione, quae omnes fere 
ad certas imaginationes fixas referuntur, cum impetu in lo- 
quendo et in motibus. Intensior gradus maniae est furor 
(Tobsucht, folie furieuse), in quo iam apparent plena idea- 
rum turbatio, clamores et interiectiones, hallucinationes, ve- 
hemens motuum agitatio. 

2 .Paranoia (Verrucktheit, folie) est amentia, in qua ali- 
qua imaginatio delira, quam intellectus ligatus corrigere iam 
nequit, vitam regit, affectus determinat, perceptiones suo 
modo interpretatur, etiam hallucinationes producit. Imagi- 
natio delira est talis apprehensio, quae communi hominum 
sensui serio contradicit et incorrigibilis est. Potissimum 
duplex talis imaginatio observari potest. Una est „ depres- 
siva (Verfolgungswahn, delire de la persecution) : amen- 
tes opinantur, se esse obiecta odii et persecutionis, ideo 
ubique insidias suspicantur, voces audiunt contumeliosas, 
vident inimicos, daemones. Altera est „expansiva“ (Grofien- 
wahn, delire des grandeurs): somniantur, se esse reges, 
viios celebres, ditissimos, immo Deum. In rebus ab ideis 
suis remotis saepe initio recte ratiocinari possunt ; attamen 
magis magisque ideae delirae totam mentis amplitudinem 
occupant. Etiam notandum est, ideas istas non affectibus 
vitiosis productas esse, ut accidere potest in melancholicis 
et mania laborantibus, sed proxime ex ligatione mentis 
oriri. Paranoia saepe paulatim in dementiam abit. 

Melancholia, mania, paranoia etiam periodicae sunt. 

*549 3. Schizophrenia, qua edicitur (oyJ&j, scindere), frequens 

nec tam una certis lineis circumscripta aegrotatio quam 
potius complexio variarum alterationum est, quibus plus 
minusve haec symptomata communia sunt : defectus cohae- 
rentiae in cogitando absque coniunctione logica et ordinata 
cogitationum associatione, imbecillitas iudicii, notabilis apa- 
thia affectus et infirmitas voluntatis, in cogitando et modo 
agendi magna cum mundo reali incongruentia; tales som- 
niantibus similes sunt. Schizophrenia in nativa constitutione 
fundatur; videtur intoxicatione ex proprio .organismo ema- 

nante causari. Iam in iuventute manifestari et, si non si- 
stitur, in dementiam desinere solet. Ideo „ dementia prae- 
cox" (a Kraepelin) vocata est. Attamen quia etiam in aetate 
demum provectiore manifesta fieri potest- nec semper in 
dementiam abit, sed in diversis stadiis sistere, immo etiam 
interdum emendari potest, hoc nomen non satis aptum esse 
invenitur. Nunc (secundum Bleuler) plerumque schizophre- 
nia, ab incohaerentia in cogitando, nominatur. 

4. Dementia (demence) est mera intellectus defectio sine 550 * 
imaginationibus deliris. Dementia varia esse potest. Minor 
giadus imbecillitas (Schwachsinn) vocatur, maior vero stu- 
piditas (Blodsinn). Dementia aliqua transitoria oriri potest 
ex temporaria cerebri laesione seu affectione morbida. De- 
mentia senilis ex cerebri atrophia nascitur. 

Dementia paralytica vel progressiva est gradus extremus 
defectionis psychicae cum ingenti memoriae et iudicii im- 
becillitate et apathia affectuum, atque paulatim progredi 
solet usque ad plenam intellegentiae, voluntatis omniumque 
actuum psychicorum exstinctionem, ut tantum functiones 
vegetativae remaneant. In dementia paralytica fit in ce- 
rebro extensa cellarum et fibrarum corruptio, ut eius vo- 
lumen in angustum contrahatur. Praecipue oritur ex in- 
fectione syphilitica (post elapsos annos 5—10); immo recen- 
tissima psychiatria tantum dementiam illam paralyticam no- 
minare solet, quae ex syphili oritur. 

Idiotismus illa imbecillitas sive stupiditas vocatur, quae 
ex impedita evolutione organorum psychicorum orta est et 
quidem vel iam ab origine, e. g. quia parentes consangui- 
nei, epileptici, ebrietati dediti fuerunt, vel a prima infantia 
ex morbo nerveo. Idiotismus vocatur cretinismus, si con- 
iunctus est cum deformatione corporis, e. g. cum micro- 
cephalia, deformatione capitis et turgido gutture, orto ex 
degeneratione thyreoideae (Schilddruse). 


'§ 3. Appendix. De Psychoanalysi 

De alterationibus psychicis, de charactere atque de in- 56]* 
tegra vita psychica nunc etiam singularis quaedam doctrina 

longe divulgata agit, ab aliis celebrata, ab aliis repudiata, cu- 
ius iam mentionem facere oportet, psychoanalysis a S. Freud 
Viennensi composita. Psychoanalysis, si tantum vis vocis 
spectatur, analysim sive resolutionem vitae internae psy- 
chicae designat in hunc finem institutam, ut occultae causae 
phaenomenorum psychicorum, praesertim alterationum in- 
veniantur. Psychoanalysis ita generice accepta sine dubio 
approbanda est. Sed doctrina freudiana est psychoanalysis 
specialis cum certis sententiis de natura morborum psychi- 
corum totiusque vitae psychicae, immo cum nova mundi 
vitaeque conceptione philosophica. Circa a. 1900 orta pau- 
latim per omnes gentes cultas propagata est. Licet a ple- 
risque viris seientificis impugnata sit et adhuc impugnetur 
et schola freudiana doctrinas magistri fideliter retinens parva 
sit, tamen variae eius ideae psychologicae, psychiatricae, 
morales, sexuales plurimorum mentes ingressae sunt. Pri- 
mum igitur expositionem, deinde diiudicationem doctrinae, 
sicut a Freud eiusque schola tenetur, exhibebimus, prae- 
termissis minoribus correctionibus, quas Freud postmodum 
inseruit, quae ab aliis vix receptae sunt nec generalem doc- 
trinae indolem mutarunt. 1 ) 

552 1. Expositio doctrinae. Generalis vitae psychicae conceptio 

haec est: Vita hommis rion ultimo per liberam voluntatem 
cum conscientia movetur ac regitur, sed per impulsus sen- 
sitivos libertate destitutos et imprimis per instinctum sexua- 
lem, idque ita, ut pars maxima et dirigens vitae psychicae 
penitus inconscia sit. Impetus sexualis sive „libido“ iam 
infantem implere dicitur; cuius vix non omnes actiones, si 
ubera sugit, digitos lambit, urinam emittit, libidinem indi- 
care dicuntur. Praesertim vero infans affectum libidinosum 
erga parentes, puer erga matrem, puella erga patrem et 
praeterea uterque inimicam aemulationem contra alteram 
parentum partem habere affirmantur („Oclipuskomplex“). Ea- 
dem libido adultum implet, cuius omnis amor ex libidine 


x ) Cf. plura in auctoris libro: Uber Psyehoaualyse und Individua! 
psychologie (1932). 


emanat. 1 ) Isti nisus, libidinosi maxime, deinceps integram 
vitam, anormalem et sanam, regere dicuntur. 

Neuroses (cf. n. 546) ex affectibus suppressis oriuntur: 
homines saepe affectus (libidinosos) supprimunt („Verdran- 
gung“), quia opinionibus ex educatione, conscientia, reli- 
gione acceptis contrariae sunt („Zensur“). Affectus autem 
ita suppressi non exstinguuntur, sed integri manent, tantum 
inconscii evadunt et efficaciam nunc ita exercent, ut modo 
inconscio impulsus coactivos, phobias aliaque phaenomena 
neurotica gignant. 2 ) Somnia fere omnia similibus desideriis 
inspirantur: sub somnio manifesto occulta cupido latet, quae 
illud tamquam sui symbolum modo inconscio, saepe cum 
ingeniosa arte producit; e. g. si quis de itinere vel morte 
patris somniatur, subest inconscium desiderium, ut pater 
aemulus moriatur. Ad quam sententiam demonstrandam 
arbitraria et dissoluta somniorum interpretatio adhibetur. 
Etiam actiones vulgares affectibus inconsciis determinantur: 
amissio rei ex inconscio eius fastidio, desiderium itinerum 
ex suppressa libidine oritur. Aspirationes autem et actiones 
ideales, religiosae, morales, aestheticae, sociales ex incon- 
scia „sublimatione“ libidinis gignuntur, quatenus proprio 
eius obiecto sublimius substituitur: amicitia, amor socialis, 
oboedientia, eomplacefitia pulchri, affectus religiosi, eliam 
occupationes scientificae et poeticae potissimum e radice 
libidinosa efflorescunt. 

l ) „Den Kern des von uns Liebe Geheifienen hildet natfirlich, was 
man gemeinhin Liebe nennt und was die Diehter besingen, die Ge- 
schlechtsliebe mit dem Ziel der geschlechtliehen Vereinigung. Aber 
wir trennen davnn nie.ht ab, was aueh sonst an dem Namen Liebe 
Anteii hat, einerseits die Selbstliebe. andererseits die Lltern- und Kin- 
desliebe, die Freundschaft und die allgemeine Menschenliehe, auch nicht 
die Hingebung an konkrete Gegenstande und ahstrakte Ideen. Unsere 
Rechtfertigung liegt darin, daS die psychoanalylische Unlersucbung uns 
gelehrt hat, alie diese Strebungen seien der Ausdruck der namlichen 
Triebregungen, die zwischen den Geschlechtern zur geschlechllichen 
Vereinigung hindrangen/ Massenpsyrhologie und Ich-Analyse 2 (1923) 
36 s. — 2 ) Freud behauptet: „dafi die Psychoneurosen, soweit meine 
Erfahrungen reichen, auf' sexuellen Triebkraften beruhen“ (Sexualtheorie 6 
[1926] 36), „dafi die Menschen neurotisch erkranken, wenn ihnen die 
Moglichkeit genommen ist, ihre Libido zn befriedigeu, also an ,Ver- 
sagung 1 “ (Vorlesungeu z. Einiuhrg. i. d. Psyehoau. 45. Tausend [1930J 
350). 

553 II. Indicium de doctrina psychoanalytica. 

1 . Psychologia eius a) generatim crassus materialismus est. 
Animam substantialem non novit, hominem facit ens ex nisi- 

1 bus animalibus et potissimum sexualibus compositum iis- 
que in omnibus cum necessitate inconscia motum et direc- 
tum. 1 ) Sexualis conceptio hominis praecipue ex eo infertur, 
quod instinctus sexualis iam in infante manifestus sit, cuius 
asserti demonstratio tantummodo in interpretatione actio- 
num infantilium arbitraria et sensui humano contraria consi- 
stit; quare etiam universim recusatur. 

b) Neuroses interdum quidem, praesertim in psychopa- 
thologicis, ex violenta affectuum suppressione oriri possunt. 
Sed falsum est, omnes neuroses ex suppressione affectuum, 
libidinosorum maxime, originem ducere. Plurimi angores 
coactivos patiuntur, non quia molestas repraesentationes 
supprimunt, sed quia eas supprimere non valent; terror 
tremorem et cordis neurosim producit absque ulla affec- 
tuum suppressione. Multi vitam a libidine puram agunt, 
tamen neuroses patiuntur, alii, qui propter abstinentiam 
multas suppressiones faciunt, in nullam neurosim incidunt. 
— Therapia psychoanalytica in eo consistit, quod medicus 
affectum illum, cuius suppressio causa neurosis fuisse pu- 
tatur, inquisitione analytica ex statu inconscio aegroti eruere 
et deinde vitiosam eius suppressionem retractare et sanare 
studet. Inquisitio autem plerumque in eo versatur, quod 
medicus, quae in aegroto se detegere putat, in suam sen- 
tentiam interpretatur, conatus vero sanandi in hoc, quod 
aegroto suadet, ut suppressae libidini satisfaciat vel affec- 
tum in sublimius obiectum dirigat. Successus huis methodi 
iam propterea magnus esse nequit, quia in falsa neurosium 
explicatione fundatur. Gravia vero damna aegroti puritati 
et psychicae sanitati inferuntur, quatenus impudica inqui- 
sitio sexualis per menses continuatur, vita interna perscru- 
tatione violenta, agitatur, vulnera psychica iam sanata re- 
fricantur, aegroto perpetuo affectus inconscii, qui in eius 

q „Gelebt von unbekannlen, unbeherrschbaren Machten.“ Das Icli 
und das Es (1923) 25. 

anima dominentur, suggeruntur ; quod medici periti passim 
testantur. 

c) Somnia interdum quidem desideriis inspirantur, e. g. 554* 
si sitiens aquam bibere somniatur. At minime semper; 
praesertim somnia anxia talia non sunt. Multo minus as- 
seri potest, somniis fere semper desideria erotica subesse, 
quae, saepe cum ingeniosa arte, in imagines sonmiales 
transferantur. Huius asserti demonstratio fere tantum haec 

est, quod vix non omnes res in somnio apparentes, domus, 
vestes, instrumenta, arbores, animalia, fructus interpreta- 
tione indomita pro symbolis rerum eroticarum sumuntur. 
Porro somnium generatim lusus phantasmatum, non vero 
operatio intellectus, nedum ingeniosa est. 

d) Actus psychici inconscii eorumque dominatio caput prae- 
cipuum psychoanalysis est. Merito quidem ostendit, eventus 
psychicos semiconscios et ea, quae modo inconscio in me- 
moria latent indeque identidem reproducuntur, magnam vim 
habere ad vitam internam atque etiam ad alterationes deter- 
minandas. Sed actus penitus inconscii non exsistunt. Multo 
minus ita exsistunt, sicut doctrina asserit: ut, etsi cetero- 
quin omnis affectus paulatim mitigatur, affectus suppressi per 
totam fere vitam vim retineant et sine intermissione, etiam 
in somno, vitam consciam agitent, ut persona in duas partes 
scindatur, unam consciam, alteram inconseiam, quae po- 
sterior illam perpetuo infestat, ut homo vix non in omni- 
bus, quin sciat, libertate erepta his inconsciis affectibus et 
quidem infimis in modum obsessionis subiugetur. 

2. Religioni locus non relinquitur. Anima immortalis non 555 ; 
agnoscitur, sententiae actusque religiosi nihil sunt nisi subli- 
mationes eroticae et effectus infirmitatis infantilis, potissi- 
mum ex instinctu oedipodiano derivati. 

3. Praecepta moralia purae fictioni infantili ascribuntur: 
pueri, ita origo conscientiae declaratur, auctoritatem et prae- 
cepta parentum, quibus subiecti sunt quibusque simul af- 
fectu oedipodiano adhaerent, in se recipiunt et tamquam 
potestatem superiorem in se ipsis constituunt (ais „Uber- 
Ich“), quae nunc tamquam „conscientia“ homini per to- 

tam vitam dominari eumque cum tyrannica vexatione re- 
gere pergit. Praecepta autem honestatis sexualis perpetuo 
impugnantur, quod naturae adversentur, instinctum legem- 
que maxime naturalem et a prima infantia homini insitam 
damnent, hominis felicitatem impediant, neuroses producant, 
vim humanam debilitent. Huic opinioni magna ex parte 
praxis medica conformis est. Scripta autem scholae psycho- 
analyticae maximam partem sola forma scientifica a porno- 
graphia differunt. 

•656 Doctrina psychoanalytica merita habet. Non amplius, sic- 
ut in psychologia experimentali diu mos fuit, tantum dis- 
cretas particulas psychicas, sed integrum hominem, eius evo- 
lutionem et praesertim infantiam considerare et ex hac tota 
inspectione particulares qualitates, difficultates, alterationes 
diudicare et tractare conatur atque attente in reconditam 
vitam internam penetrare studet. Speciatim momentum fac- 
torum inconsciorum (in quantum admittenda sunt) inculcat. 
Etiam ostendit, causas eroticas uberius fortasse, quam ad- 
huc putabatur, in neuroses producendas influere. Denique 
exemplo suo ad psychotherapiam uberius usurpandam con- 
tulit. Attamen secundum integram doctrinam spectata in- 
dignissima materialismi species est, quae omne, quod in 
homine vere humanum et sublime est, audacter conculcat 
idque ea methodo scientifica, quae maxima ex parte inde- 
monstratis affirmationibus et arbitrariis interpretationibus 
continetur. 


tione constitutione nativa, sed tantummodo fine vitae (Lebens- 
ziel) determinari et effici, quem quilibet atque iam puer quin- 
que annorum, obscure saltem, sibi proponat quemque per 
totam vitam immutabiliter sequatur ; hunc finem modo con- 
scio et inconscio omnes cogitationes, emotiones, intentiones 
atque ipsa somnia regere et in strictam unitatem constrin- 
gere. 1 ) 

Duo autem hunc finem homini ingerunt. Primum est 
studium potestatis sive desiderium praevalentiae (Geltungs- 
streben), quod hominis principalis tendentia esse dicitur. 
Alterum est sensus socialis (Geineinschaftsgefuhl), qui in 
bonum commune fertur itaque studio potestatis egoistico se 
opponit. Studium autem potestatis vehementer incitatur 
per „sensum inferio ritatis“ (MinderwertigkelTsgefuhl). Qui 
ex eo laborant et praesertim pueruli, percipientes defectus 
suos potestatem assequendam impedientes, hoc sensu im- 
pelluntur ad «compensationes 11 quaerendas et quidem sae- 
pissime ad vitiosas et sensui sociali contrarias: ad contu- 
maciam, lites, simulationes, mendacia, denique ad omnia 
declinanda, quamquam ex officio sociali debita, quae eorum 
inferioritatem manifestare possint. Ex vario harum causarum 
concursu variae vitae et characteris differentiae efficiuntur. 

II. ludicium. Psychologia individualis complures veritates 558* 
utiles . continet, quas non quidem invenit, attamen sedulo 
pertractat. Merito potestatis studio magnam vim tribuit el 
erudite eius manifestationes describit. Merito momentum 
inculcat, quod sensui inferioritatis, maxime in aetate pue- 
rili, inest et a pusillanimitate producenda dehortatur. Uti- 
lia documenta particularia paedagogica praebet. Laudabi- 
liter quoque studium amoris et iustitiae socialis urget. Sed 
etiam graves defectus continet. Principalia perstringamus. 

1. De praecipuis doctrinae capitibus. Veritati contradicit. 559" 
quod asserit, nullas qualitates charaeteriologicas innatas, sed 

') „Wir stellen demnach die Behauptung auf, daS, unbekummert 
um Ankire, Milieu und Erlebtiisse, alie psychischen Krafte im Banne 
einer richtenden Idee stehen und dafi alie Ausdrucksbewegungen, das 
Fiihlen, Denken, Wollen, Handeln, Traumen und die psychopathologi- 
schen Phannmene von einem einheillirhen Lebensplan durchzogen sind.“’ 
Adler, Praxis und Theorie der Iiidividualpsych. (1924) 4. 


’ 557 De «Psychologia iiidividnali 8 . Psychoanalysi aliquatenus 
similis est, at simul multum ab ea differt «Psychologia in- 
dividualis" (Individualpsychologie) ab A. Adler, medico Vien- 
nensi, olim discipulo et deinde adversario Freudii, propo- 
sita et studiose propagata, quae parum quidem a medicis, 
magis vero et interdum multum a paedagogis adhibetur. 

I. Expositio doctrinae. Psychologia individualis vult indivi- 
dualem singulorum indolem psychicam inquirere et secun- 
dum eam homines tractare. Quod laudabile est. Sed specialem 
doctrinam de vita psychica proponit, quae magna ex parte 
reprobanda est. Asserit, characterem individualem nulla ra- 

omnes tantum per finis vitae intentionem et per consue- 
tudinem acquisitas esse, etiam ipsas sexus diversitates psy- 
chicas, quas solum effectus condicionis socialis esse dicit; 
etiam inclinationes malas homini ex natura inesse negat. 
Studium potestatis vehemens quidem in homine est, sed 
minime, ut doctrina affirmat, tam principale, ut vix non 
omnis appetitio ex eo prodeat. 1 ) Appetitus in omne bonum, 
fertur; appetitio cibi, sanitatis, pulchritudinis, puritatis, de- 
siderium Dei et aeternitatis sane non sunt studium potestatis. 
Neque incredibiles, quas facit, interpretationes actionum hu- 
manarum huic sententiae speciem veritatis afferre possunt. 
Pariter amplitudinem et momentum sensus inferioritatis ultra 
modum exaggerat. Sensus socialis autem, cui spectata mo- 
rali dignitate primum locum assignat, tum ambiguitate la- 
borat, quia modo ut inclinatio psychica, modo ut officium 
morale, modo aliter sumitur, tum hoc errore inficitur, quod 
semper tacite vel expresse communitas humana et bonum 
sociale (secundum sententiam socialisticam) tamquam bonum 
summum et finis supremus proponitur, a quo vitae omnis 
valor et dignitas adveniat. 2 ) Ita in locum Dei et religionis 
communitas humana substituitur, individuum societati sub- 
, iugatur eiusque propria cultura personalis neglegitur vel 
despicitur. Revera huius doctrinae defensores studium per- 
fectionis personalis, sanctitatis, desiderium caeli fere tan- 
tum pro reprehensibili studio potestatis habent. Etiam com- 
munitas ipsa, quam singuli promovere obligantur, modo so- 
cialistico describitur : sine proprietate privata, sine classium 
discrimine, cum absoluta omnium, etiam utriusque sexus, 
aequalitate, cum transmutatione hodiernae familiae in socia- 
listicam. 

1 ) «Alie seelischen Vorgange laufen von vornherein auf eiu Ziel 
der Erhbhung der Personlichkeit los . . Fur das menschliche Seelen- 
leben gilt unverbriichlich: Jede seelische Situation mit allen ihren Ein- 
driickeir und Empfindungen erhalt ihren Rang, ihren Wert und ihre 
Bedeutung innerhalb eines Bezugssystems und entsprechend demselben, 
welches sich unter der Diktatur des Geltungsstrebens entwickelt hat. 
(Fundamentaisatz der Individualpsychologie.)" Adler, Zsch. d. Indivi- 
dualps. 3 (1925) 1. — 2 ) „Wir heben immer hervor, dafi es keine wert- 
volle Leistung gibt, die aus einem andern Grunde wertvoll ware, ais weil 
sie fiir die Aligemeinheit nutzlich ware.“ Adler, 1. c. 222. 

2. Usus practicus doctrinae duplex est, therapeuticus et 500* 
paedagogicus. 

a) Usus therapeuticus neuroses sanandas spectat. Neuroses 
in eo tantum consistere dicuntur, quod quis gravi inferio- 
ritatis sensu laborans sinistro nisu potestatem assequi cona- 
tur phaenomena neurotica arte producens („Arran gement 8 ) 
ut aliis superior appareat, aliorum servitium extorqueat, 
omnia declinare queat, quae defectus suos manifestare pos- 
sent: agoraphobiam prae se fert, ut domi manere possit, 
sci upulositatem, ut sanctus videatur et alios sibi opitulari 
faciat, cai entiam somni, ut examen evitet. Idcirco therapia 
in eo reponitur, quod ,, aegroto 8 haec sinistra agendi ratio eius- 
que infelices effectus declarantur; hanc manifestationem putant 
non posse non efficere, ut ille vitiosus agendi modus omitta- 
tur. Cum haec neurosium conceptio, generatim saltem, falsa 
sit, etiam talis methodus sanandi in universum inefficax sit 
oportet. Inter medicos revera in parvo honore habetur. 

b) Usus paedagogicus notabilior est. Psychologia indivi- 
dualis sedulo particulares res paedagogicas inquirit, errata 
aperit, utilia monita dat. Attamen in universum spectata 
erroneam methodum praebet. Bonum commune et quidem 
terrenum et temporale supremum hominis finem itaque etiam 
supremum finem paedagogicum constituit vel certe finem 
superiorem penitus ignorat, ideoque ex se educationem ir- 
religiosam reddit et ad neglegendam personalem honesta- 
tem et culturam inducit. Ingenitas inclinationes malas ne- 
gat et hominem natura sua bonum existimat ideoque pue- 
. rum propriae naturae ductui committendum esse docet. 
Unicum fere impedimentum sensum inferioritatis novit, ex 
quo omnia vitia, etiam contumacia, petulantia, lascivia, furta, 
flagitia proveniant. Quapropter praecipuum et unicum fere 
munus educandi hoc esse ponit, ut aetati iuvenili anim us 
addatur et omnia removeantur, quae hunc sensum augere 
queant, reprehensiones, humiliationes, immo omnis poena 
et omnis auctoritatis usus. 1 ) 

/) -Verzicht auf jede Autoritat 8 ist der erste Punkt im Erziehungs- 
schema. Adler, Heilen u. Bilden 3 (1908) 144. „Wir lehnen es ab, durch 
Donat. Psychologia 25 

Hanc methodum perpetuae traditioni paedagogicae con- 
tradicere et educationem omni efficacia et effectu privare 
manifestum est. 

V - . 

• Caput VIII 

De anima humana 

561 Cum psychologiae propositum sit de vita psychica trac- 
tare idque philosophice, exponendo eius remotas rationes 
et principia, sine dubio potissima eius tractatio de anima 
esse debet, quippe quae ab omnibus praecipuum vitae psy- 
chicae principium habetur. Antea autem opus fuit de sin- 
gulis vitae actibus et potentiis agere. Etenim ea est con- 
dicio intellectus nostri, ut ex cognitis accidentibus et effec- 
tibus ad cgnoscendas substantias et causas progrediatur. 
Iam igitur inquirere licet, quae sit natura et indoles ani- 
mae nostrae. 

Anima in genere spectata, qualis homini cum animali- 
bus et plantis communis est, secundum universalem homi- 
num sententiam intellegitur primum a materia diversum prin- 
cipium vitae in viventibus corporeis. Dicitur principium pri- 
mum seu substantiale, ut distinguatur a potentiis, quae 
animae inhaerent et etiam principia vitae sunt, sed tam- 
quam animae qualitates et instrumenta concipiuntur, quibus 
in exercendis actionibus vitalibus utitur. Additur ,a materia 
diversum*, ut simulatio material istarum excludatur, qui saepe 
animam admittunt, sed hoc nomine tantum materiam appel- 
lant, quatenus integram vitam psychicam producat. Deni- 
que anima dicitur primum principium vitae in viventibus 
, corporeis*. Nam anima essentialem respectum ad corpus 
includit, quod vivificat. Ideo angeli spiritus quidem sunt, 
sed animae minime dici possunt. 

Strafe oder Drohung unser Ziel erreichen zu wollen. Auf deu Einfluh 
der Autoritat, des Respekts, auf die Anwendung der Gewalt verzichten 
wir leichten Hereens.* Idem, Handbuch d. Individualps. Vorrede. „So 
ergibt sich der einzig gangbare Weg, der der autoritats- uud straflosea 
kameradsehaftlichen Fiihrung/ Idem, Zsch. f. Ips. 33, 129. 


Haec est definitio in philosophia peripatetico-scholastica 
communiter recepta. „ Anima", ait s. Thomas , «dicitur esse 
primum principium vitae in his, quae apud nos vivunt [in 
viventibus corporeis]; animata enim viventia dicimus, res 
vero inanimatas vita carentes . . Primum principium vitae 
dicimus esse animam.* 1 ) Idem Aristoteles docet: «Anima 
est actus primus [forma substantialis] corporis physici po- 
testate vitam habentis* ; est «id, quo primo vivimus, sen- 
timus, loco movemur et intellegimus.* 2 ) 

Iam igitur ex ordine investigandum est, num revera homo 
animam habeat, qualis sit anima in se spectata, qualem 
relationem ad corpus habeat, denique quae sint eius dura- 
tio atque ortus. 

Th. 29. Homo habet animam a corpore essentialiter diversam. 

Declar. Etsi veritas asserta iis iam, quae antea tracta- »62 
vimus, demonstrata censenda est, tamen eam denuo ex- 
plicite menti proponere iuvat, quia in se fundamentalis est 

S et quia materialistae omnem animam, proinde etiam hu- 
manam negant sive vocem quidem animae usurpant, sed 
hac voce tantum materiam designant, quatenus etiam vi- 
tae psychicae principium sit. Animam autem intellegimus 
secundum definitionem supra statutam, interim quaestionem 
omittentes, sitne anima humana etiam spiritualis, an for- 
tasse sicut anima bruti a materia quidem diversa, attamen 
ab ea pendens. 

Demonst. Vita hominis non a sola materia procedit, sed 5» 
praeterea aliud principium substantiale a materia essen- 
tialiter diversum postulat. Atqui hoc principium anima di- 
citur. Ergo vita hominis animam a materia essentialiter 
diversam postulat, proinde homo eam habet. 

Demonst. mai. a) Vita sensitiva hominis non a sola ma- 
teria, sed etiam ab alio principio essentialiter diverso, nempe 
anima, procedit, ut Th. 1 demonstratum est (n. 81). 

*) 1 q. 75 a. 1. — 3 ) «Vuxn taxw gvteXexeia f) npcorq acopaToc; tpuoi- 
xou opYavixou buvdpei ^co^v g X ovTO<;‘; „toSto, <f> Z;<S|uev xat aioS-avo- 
fiefra jccti fcmvoupefra ttpcoTcoc.* Ilepi II I (4-1 2 a 27); ib. 2 (414 

a 12). 

b) Pariter vita vegetativa hominis non a solo corpore pro- 
cedit, sed etiam ab alio principio essentialiter diverso. In 
cosmologia enim ostenditur, vitam vegetativam plantarum 
principium substantiale a materia essentialiter diversum po- 
stulare propter essentiale discrimen, quod inter plantam 
viventem et corpora anorganica intercedit. Multo magis 
igitur vita vegetativa hominis perfectior tale principium sive 
animam requirit. 

c) ‘Vita intellectualis omnino non a materia procedit, sed 
tantum ab alio principio essentialiter diverso, anima. De- 
monstravimus enim, actus intellectus et voluntatis spiri- 
tuales esse (n. 181 359). 

Art. 'l. Os anima in se spectata 
Th. 30. Absonum est negare, hominem habere animam substantialem. 

564 Dedar. Antea demonstrantes, hominem animam habere, 
nempe primum principium vitae, implicite quidem simul 
ostendimus, hanc animam substantialem esse. Tamen ex- 
plicite et uberius id ostendere oportet. Non propterea, quod 
homini falsis doctrinis non irretito dubium hac de re esse 
possit, sed quia haec evidens veritas a plerisque philoso- 
phis modernis usque ad recentissimum tempus expresse ne- 
gatur, non tam a materialistis, qui animam penitus negant, 
quam potius ab aliis, qui vitam psychicam a materia di- 
versam et saepe etiam expresse animam admittunt, atta- 
men mutata vocis significatione animam tantum intellegunt 
complexum actuum psychicorum in aliquo individuo exsisten- 
tium (doctrina actualitatis). Admittunt tantum actus, sub- 
iectum autem substantiale, in quo sint quodque maneat, 
dum actus adveniunt et recedunt, negant. Quo errore nihil 
peius est. Hac enim ratione non solum psychologia sine 
ijmxn construitur, sed etiam omnis religio, maxime christiana, 
vana redditur; tollitur enim immortalitas, tolluntur caelum 
et infernus, nullus est valor redemptionis, superflua evadit 
cura salutis animae. 

Adversus hunc errorem, saltem tempore praeterito usque 
ad novissimum late diffusum, asserimus,’ animam esse ens 


in se et permanens subiectum actuum psychicorum, quibus 
tamquam suis accidentibus intrinsecus afficiatur et se. ma- 
nifestet. 

Recenti aetate late vulgata est doctrina a Locke et Hume iuaugu- §65 
rata, quae generatim negat vel in dubium vocat, substantias esse, tan- 
tum phaenomena, energias, actiones in rerum natura admittens. 1 ) Prae- 
sertim autem animam substantialem negant. 

Hac in re iam aliquo modo praeivit Descartes docens, essentiam ani- 
mae esse „ cogitationem solam”. Cum immoderatione Hume loquitur; 
secundum quem anima est «fasciculus sive collectio diversarum percep- 
tionum in perpetuo fluxu et motu”. 2 ) Kant empiristas anglicos se- 
quens pariter docet, experientiam tantummodo actus psychicos osten- 
dere ideoque animam substantialem demonstrari non posse; sed eam 
postulatum rationis practicae esse affirmat. Secundum Condillac sen- 
sistam Ego „est collectio sensationum, quas experitur, et earum, quas 
ei memoria revocat”. s ) 

Qui doctrinam actualitatis adoptant, sic fere disserunt: „Cum Fech- 
ner et Wundt persuasum mihi est, hanc ideam [animae substantialis] 
non esse probabilem neque etiam possibilem.” 4 ) „Metaphysica vel theo- 
logia probent, animam exsistere ; pro psychologia hypothesis talis sub- 
stantialis principii unitatis superflua est.” «Cogitationes ipsae sunt sub- 
iecta cogitantia.” 6 ) «Psychologia, qualis a nobis concipitur, eatenus est 
.psychologia absque anima 1 , quatenus . . nihil de eo enuntiat, exsistatne 
tale ens absolutum.” 6 ) «Psychologus renuntiat hypothesi de immutabili, 
substantiali spiritu. Res permanentes et substantiae non pertinent ad 
obiecta scientiae, sive physicae sive psychologiae . . Possumus dicere, 
animam esse complexum phaenomenorum psychicorum.” 7 ) «Anima non 
est ens, quod remaneat demptis omnibus suis actibus vitalibus . ., sed 
est tantum complexus copiosae vitae, quam de ea praedicamus.” 8 ) Anima 
est «complexio phaenomenorum psychicorum” 9 ), «series eventuum” 10 ). 

b Confer Ontologiam , De substantia. — 2 ) «A bundle or colleetion 
of different perceptions in a perpetual flux and movement.” Treatise 
on Human Nature IV § 6. — 3 ) ,N’est que la colleetion des sensations 
qu’elle eprouve et de celles que la memoire lui rapeile.” Traite des 
sensations 1 chap. 6. — 4 ) F. Paulsen: «Mit Feehner und Wundt bin 
ich der Uberzeugung, dafi dies keine haltbare oder auch nur mogliche 
Vorstellung ist.” Einleitung in d. Philosophie 35 (1920) 144. — 6 ) W. Ja- 
mes: «Metaphysics or theology may piove the Soul to exist; but for 
psychology the hypothesis of such a substantial principle of unity is 
superfluous.” «The thoughts themselves are the thinkers.” Psychology 
ch. 12. — e ) Hoffding, Psykologi. Ed. germ. 4 (1908) 11) s. — 7 ) Titchener, 
Textbook of Psychology (1910) § 5. — 8 ) Ebbinghaus: «Die Seele ist 
nichts aufler der Gesamtheit eben dieser Inhalte und Betatigungen ; nicht 
ein Wesen, das ubrig bliebe, wenn man von allen seinen Erlebnissen 
absieht . ., sondern wiederum lediglich der Inbegriff alles des reichen 
Lebens, das man von ihr auszusagen Veranlassung hat.” Abrifi d. 
Psychologie 6 (1919) 41. — 9 ) Jodl: Seele ist «die Totalitat dessen, was 
in den Bewufitseinserscheinungen selbst gegeben ist.” Psychologie 3 I 
(1908) 38. — 10 ) H. Paine: «une serie d’6v6nements“. Intelligence I, 

,Ego empiricum idem est ac summa functionum nostrarum psychi- 
carum. , Subiectum substantiale 1 instar permanentis et simplicis ego 
conceptum nullibi psychologice demonstrari potest." 1 ) Confer n. 4. 

Multi ad sententiam actualitatis defendendam moventur falsa sua 
animae substantialis notione, qua iam Locke et Kant decepti sunt. 
LocJce actus psychicos non concipit ut internas affectiones et manife- 
stationes animae ex ea egredientes eamque intrinsecus perficientes, sed 
ferme instar entium in se. Eorum complexum ego vocat eosque arbi- 
tratur ab anima substantiali tantum extrinsecus, -.sicut fere libros a 
mensa, portari; immo fieri posse ait, ut iidem actus seu idem ego a 
variis substantiis portetur, e. g. memoriam actionum praeteritarum ab 
una substantia posse in aliam transferri. 2 ) Kant fere eandem a Locke con- 
ceptionem recepit. 3 ) Qui tali opinione imbutus est, iam existimare potest, 
animam substantialem superfluam esse et aliquid nobis penitus ignotum 
manere, cum actus non iam eius affectiones et manifestationes sint. 

566 Sed iam sunt eorumque numerus crescit, qui non quidem expressis ver- 
bis animam substantialem defendunt, cuius clara notione carent, attamen 
huic sententiae prope accedunt. Quam sententiae mutationem duo prae- 
sertim effecerunt : consideratio unitatis vitae psychicae, quae sine com- 
muni subiecto permanente explicari nequit, et necessitas stabilium dis- 
positionum ex actibus relictarum, quae modo inconscio in nobis per- 
manent. Sic iam ex complurium sententia , anima est permanens fun- 
damentum unitatis omnis psychicae" 4 ), „subieetum constantium spiri- 
tualium essendi modorum", ,subiectum spirituale tamquam aliqua 
essentia" 5 ), „illud arcanum, quod his statibus [psychicis] et functionibus 
subest et cuius status et functiones illi processus sunt" 6 ). 

567 Demoiist. 1. Ex necessitate subiecti actuum. Actus psychici 
teste conscientia sunt et ab omnibus dicuntur perceptiones, 
sensationes, cogitationes, volitiones, generatim actiones, af- 
fectiones et modi se habendi. Atqui evidens est, tales sup- 
ponere subiectum substantiale, in quo sint et a quo pro- 

J ) Ziehen: „Das empirische Ich ist mit der Gesamtheit unserer jjsvchi- 
schen Prozesse identisch. Ein sogenannter ,substantieller Trager 1 in Ge- 
stalt eines einfachen, beharrlichen Ich ist nirgends psychologisch nach- 
weisbar." Leitfaden der physiol. Psychologie 11 (1920) 458. — 2 ) An Essay 
concerning Human Understanding II 27 § 10. — a ) Kritik d. r. V. Ele- 
mentarlehre 2. Teii 2. Abt. 2, 1. — 4 ) H. Driesch: „Die Seele ist die 
beharrliche Einheit, der beharrliche Einlieitsgrund alles Erleben- und 
OrdnenkOnnens", eine „ganzmachende Seele", „die dynamische Seele ist 
immer ganz am Werk; ihre nicht raumhafte Organisation ist ganz, und 
ein neues Ganze bildet sie aus allen Materialien, welrhe sie erwirbt und 
durch die Fahigkeit des Gedaehtnisses bewahrt." Grundprobleme d. 
Psychologie (1926) 62 75 119. — 5 ) E.Spranger: „als Trager von kon- 
stanten geistigen Verhaltungsweisen", „dasgeistigeSubjektals ein ,Wesen‘“ 
Lebensformen" (1924) 4. — 6 ) Osterreich: „Es ist elien das diesen Zu- 
standen und Funktionen zugrunde liegende ratselhafte Etwas, dessea 
Zustand oder Funktionen jene Prozesse sind." Die Ph&nomenologie des 
Ich (1910) 226. 

cedant. Nam absonum est concipere, cogitationem vel voli- 
tionem in se subsistere et quasi in aere haerere, cogita- 
tionem esse sine cogitante, volitionem sine volente, affec- 
tiones et modos se habendi sine aliquo, qui afficiatur et 
sic se habeat. Subiectum autem actuum psychicorum non 
est corpus solum, quod etiam ipsi adversarii, contra quos 
agitur, expresse concedunt. Ergo evidens est, in nobis esse 
animam substantialem, ideoque absonum est eam negare. / 

2. Ex conscientia nostri ego. Conscientia teste ego no- 568 
strum substantia est. Atqui ego comprehendit potissimum 
animam. Ergo anima substantia est. 

Demonst. mai. Cum evidentia percipimus ego tamquam 
subiectum, quod unum idemque omnes actus psychicos ut 
suos habeat tum praesentes tum praeteritos; id enuntiant 
iudicia ,ego habeo dolorem, ego delibero, ego tristor 1 . Haec 
evidens autem perceptio, qua nulla alia clarior et magis 
immediata magisque continua est, error esse nequit. Atqui 
hoc subiectum est substantia, non vero complexus actuum. Nam 

a) Experimur, ego esse reale subiectum actuum, actus 
habens et ponens, proinde ab actibus distinctum. Certe com- 
plexus' actuum non est subiectum actuum; iudicium ,ego 
gaudium habeo de accepto nuntio 1 non significat: , comple- 
xus actuum gaudium habet 1 . Praeterea experimur, ego unum 
et idem esse et manere sub actibus, dum actus mutantur : 
idem ego, quod cogitat, etiam vult, et quod vult, audit, et 
quod hodie haec audit et videt et cogitat, heri et antea 
alia audivit, vidit, cogitavit; summa vero actuum non ea- 
dem singulis actibus subest, sed in momenta multoque ma- 
gis in menses et annos mutatur. 

b) Conscientia immediate percipimus, ego nostrum inte- 
grum esse substantiam. Experimur enim clare, totum id, 
quod ego vocamus, esse ens in se vel tale ens, quale per 
terminum scientificum ,ens in se‘ exprimitur, non vero ens, 
quod in alio inhaereat tamquam eius affectio, modus sive 
actio. 

Demonst. min. Corpus vel nullo modo vel saltem non 
solum est subiectum actuum psychicorum. Quod neque ad- 

versarii negant, nisi ad materialismum declinare velint. Ergo 
ad ego potissimum anima pertinet. 

669 B. Nisi anima substantialis admittitur, plurimi eventus vi- 
tae psychicae , maxime eius -unitas, intellegi nequeunt. Ergo 
anima substantialis admittenda est. — Demonst. ant. his: 

a) Declarari nequit facultas reproducendi habitas sensa- 
tiones et cognitiones intellectuales, nisi admittuntur species 
memoriales. Quae in solo corpore esse nequeunt, non enim 
solum corpus sensationes vel immo intellectiones reprodu- 
cendo elicit; proinde in anima substantiali sint oportet. 
Minus etiam leges associationis idearum declarantur, nisi 
adest commune subiectum, in quo et per quod ideae per- 
manentem conexionem inter se conservent. Et impossibile 
est declarare reminiscentiam, qua actus tamquam prius ha- 
bitos recordamur. Nam quia actus sensitivi non in solo cor- 
pore, spirituales autem nullo modo in corpore sunt, anima 
substantiali negata non iam subiectum adest, quod idem 
nunc sit et simul actus praeteritos, praesertim spirituales, 
habuerit et recordari possit, se iam antea de hac re cogi- 
tasse, complacentiam vel gaudium habuisse. 

Aliter. Multi vel plerique actualistae concedere coguntur, 
ex actibus repetitis permanentes dispositiones relinqui, quibus 
ego nostrum psychicum (quod animam appellant) habile red- 
ditur ad eosdem reproducendos. Ita vero expresse conce- 
dunt, animam non solum transitoriis actualitatibus constitui, 
sed simul quiddam permanens esse. 

b) Non explicatur conspiratio et influxus actuum. Non in- 
tellegitur, cur actus phantasiae et intellectus illico consen- 
taneos actus voluntatis excitent, si non ex eadem anima 
substantiali exsurgunt; non intellegitur, cur hilaritas pro- 
moveat, tristitia vero impediat vitam internam, cur tristitia 
lacrimas, gaudium vero risum excitet, sapor dulcis hunc, 
acidus alium vultum moveat, si non exsistit inter haec con- 
iunctio per unam animam substantialem corpori unitam. 

c) Non possunt explicari operationes compositae intellec- 
tus. Impossibile est ratiocinium, nisi adest una anima, in 



possibile est texere longiorem demonstrationem sive oratio- 
nem logice cohaerentem vel in legendo libro per dies unam 
materiam prosequi, si non unum subiectum cogitans, sed 
tantum series actuum adest, quorum posterior nescit, quae 
prior cogitavit. 

4. Quod denique vitam practicam attinet, anima substan- 570 
tiali sublata tollitur imputabilitas moralis, quia nullum sub- 
iectum est, quod dolere debeat de peccatis a se commissis, 
quod puniri vel laudari possit propter actiones suas. Tol- 
litur instructio et educatio, si non est subiectum, in quo 
scientiae vel bonae consuetudines acquisitae maneant. Tol- 
litur vita post mortem et sanctio. Et sequitur necessario 
materialismus ; si enim anima aufertur, expresse vel tacite 
corpus subiectum omnium actuum statuitur. Atqui haec 
consectaria absurda sunt. Ergo absonum est negare ani- 
mam substantialem. 

De Ego humano. Experientia ego nostri ad animam sub- 671 
stantialem et alias praecipuas veritates psychologicas de- 
monstrandas multum valet. Praeterea disputationes hodier- 
nae de anima eiusque natura et permanentia sub nomine 
„ego“ humani tractari solent. Quare paulo uberius expo- 
nendum est. 

1. Quid sit. Ego, sicut experientia interna exhibetur, est 
proprium subiectum actuum psychicorum se ipsum perci- 
piens. Ego enim non aliter nisi actibus affectum percipimus. 
Proinde nihil qliud est quam propria substantia, quatenus 
se ipsam ut actibus affectum percipit. Ergo in ego distin- 
gui potest subiectum ipsum sive ego ontologicum et con- 
scientia sui. Scimus autem, subiectum actuum sensitivo- 
rum esse compositum ex corpore et anima, subiectum vero 
actuum spiritualium animam solam esse. Itaque ego totale 
ontologicum corpus et animam comprehendit. Anima qui- 
dem pars eius praecipua est, sed secundum se solam spec- 
tata non est ego totale. 

Porro ego ontologicum spectari potest secundum solam 
substantiam vel quatenus simul accidentalibus determina- 
tionibus affectum est. Illud purum, hoc concretum vocari 

potest. Ego purum animam et corpus comprehendit, ego 
concretum praeterea totum statum accidentalem internum 
et externum, actus, dispositiones, nomen, munus aliasque 
relationes sociales complectitur. 

5?2 2. Mutatio ego nostri vel ego ontologicum vel conscien- 

tiam eius spectare potest. Quod illud attinet, ego concre- 
tum utique spectatis accidentibus perpetuo mutatur; modo 
vigilat, modo dormit, aliter in sanitate, aliter in morbo, in 
iuventute et senectute se habet. Ego purum mutatur in 
corpore, cuius continuo partes separantur et aliis locum 
cedunt, attamen ita, ut singulis momentis pars corporis 
manens longe maior sit parte recedente et proinde corpus 
moraliter idem permaneat, nempe secundum existimationem, 
attamen cum fundamento reali. Anima vero simplex sem- 
per substantialiter eadem permanet. Itaque identitas per- 
manens proprii ego ontologici, quam per totam vitam ex- 
perimur, solum ad eius substantiam referenda est et qui- 
dem stricte solum ad animam. De mutatione apparente ego 
nostri, quae ex defectu conscientiae oriri potest, in Obiec- 
tionibus agetur. 

573 3. De sententiis hodiernis. Psychologi in explicando ego, 

in quo perpetuo actus inesse percipimus, multum laborant. 
Perceptio ipsa tam evidens est, ut saltem prudentiores om- 
nes eam concedant. 

a) Aliqui hac experientia moti quandam substantialitatem 
animae, plerumque confuse conceptam, admittunt (n. 56'6). 

b) Actualistae vero eam recusant. At difficultatem in expli- 
canda constanti eiusdem ego perceptione sentiunt. Plerum- 
que eam inde provenire existimant, quod adsit quaedam 
unitas inter omnes actus. Quam iterum varie concipiunt. 
Plerique eam „ conexionem" vocant (Zusammenhang, Ver- 
kntipfung), quatenus vel actus inter se influant sive idem 
obiectum respiciant vel quatenus semper omnium conscien- 
tia adsit. Sed haec non sufficiunt. Ego non percipitur tam- 
quam conexio actuum qualiscumque, sed ut subiectum, in 
quo omnes et singuli insint. Praeterea etsi unus tantum 
actus adest sine multorum conexione, tamen idem ego sentitur. 

Non mirum igitur, quod ipse Hume fateri cogitur, „ omnem spem 
[ideutitaus personae explicandae] evanescere, quando causas assignare 
velit, quibus perceptiones nostrae successivae in unitatem conscientiae 
uniantur." 1 ) 

Specialem sententiam W. James statuit. Provocans ad Kant, qui 2 ) 
similia profert, affirmat, unitatem vitae psychicae per hoc adesse, quod 
semper actus posterior priorem cognoscat itaque in se recipiat et quasi 
.adoptet", sicut fere unus globulus motum ab alio acceptum vel heres 
possessionem defuncti recipiat. 8 ) Sed hoc manifesto conscientiae ad- 
versatur, quae minime manifestat, meum praesentem actum omnia 
continere, quae umquam didici, et quae etiam clare testatur, unionem 
actuum non hanc esse, quod unus alium contineat, sed quod in eodem 
subiecto sint. 

Alii denique, ut Ribot, A. Lehmann nullam aliam explicationem in- 
venientes asserunt actus propterea in unitatem eiusdem ego uniri, quod 
omnes in eodem corpore sint. Sic iam ad materialismum devenitur, ne- 
que perpetua identitas nostri ego explicatur, quia partes corporis di- 
versae sunt et totum corpus paulatim mutatur. 

Ohiectiones. 1. Substantia animae est ignotum X, quo admisso nihil 574 
explicatur. — Resp. N. Anima cognoscitur ex actibus, qui eius actiones 
et conaturales determinationes internae sunt, quibus igitur natura ani- 
mae manifestatur. 

2. Animam non percipimus, sed tantum ratiocinando inferimus. Ergo 
multo minus animam substantialem esse percipimus. — Resp. D. ant. 
non percipimus id, quod est anima, nempe proprium ego, in quo ani- 
ma includitur N. non percipimus eam ut animam, diversam a corpore 
et spiritualem C. Cd. cons. non percipimus, id, quod est anima (ego), 
esse substantiam N. animajn ut talem apprehensam Sd. non immediate 
id percipimus C. non mediate cognoscimus N. 

3. Anima est aliquid, quod post functiones iacet. Atqui nihil tale per- 
cipimus. — Resp. D. mai. i. e. est distincta a functionibus C. non si- 
mul cum iis percipitur N. 

4. Ex hoc, quod ego sive anima percipitur esse subiectum actuum, 
non sequitur, eam esse substantiam ab actibus distinctam. Nam etiam 
complexus actuum dici potest subiectum singulorum actuum. Arbor 
nihil est nisi complexus suarum partium et tamen subiectum earum 
vocatur; dicitur habere radices, ramos, folia. [Ebbinghaus 4 ;]. — Resp. 

N. ego ut complexum actuum dici posse subiectum singulorum actuum. 

Ad exemplum N. par. Partes arboris sunt res substantiales, quae sub- 
iecto inhaesionis non indigent, actus autem accidentia sunt, quae sine 

‘) Treatise on Human Nature I. Germ. vertit Th Lipps ( 3 1 9 1 2) 
Anhang 363. — 2 ) Loco n. 565 citato. — 8 ) Psychology ch. 12. — 

4 ) Ebbinghaus: „Wie es sein kann, dafi etwas nicht fur sich und 
selbstandig in der Welt existiert, sondern an einem Trager haftet, 
ehne dafi doch zugleich dieser Trager ais ein besonderes Wesen im 
metaphysischen Sinne aufierhalb des Getragenen und ueben ihm vor- 
handen ist, lehre ein einfaches Beispiel. Man sehe die Pflanze. Sie 
hat Wurzeln, Zweige, Blatter, Zelien, tragt Blilten, Friiehte, eine 
Krone usw.“ Grundzuge d. Psychologie I 4 (1919) 12. 

tali subiecto esse nequeunt. Vel D. arbor habet partes tamquam sub- 
lectum reale inhaesionis N. tamquam subiectum logicae praedicationis C. 

575 5. Apcidit in somnio et somnambulismo, in hypnotisatis, amentibus, 

hystericis aliisque aegrotis, ut identitas eiusdem ego pereat. Somnian- 
tur enim, se alios esse, quam reapse sunt, vel existimant, pristinam 
suam personam non iam vivere, sed aliam adesse, vel duplicem per- 
sonam in se apprehendunt. — Resp. D. in his eventibus propter im- 
pedimenta clara conscientia identitatis ego proprii deficit ideoque fal- 
sum iudicium oritur C. identitas ipsius ego ontologici perit Sd. ego 
puri sive substantialis N. concreti, cuius status mutatus illusionibus il- 
lis ansam dat C. Cf. de ego duplicato n. 317. 

6. In ego sive anima observatur multiplicitas et mobilitas. Atqui in 
substantia permanente non potest esse multiplicitas et mobilitas. Ergo 
ego sive anima non est substantia. 1 ) — Resp. D. mai. multiplicitas et 
mutatio accidentalis, quoad actus sive habitus G. substantialis N. 

Th. 31. Unica est in homine anima, quae simul vitae rationalis, sensitivae, vege- 
tato principium est. 

676 Dcclar. Thesis iis opponitur, qui complures animas in 
homine admittunt. Celebris hac in re est trichotomia Pla- 
tonis, qui, saltem in libris posterioribus, triplicem animam 
distinguit, rationalem (to AoyidTixov), irascibilem (ToJtupd- 
sibec;), concupiscibilem (to Arrivhipqtixov), primam in capite 
collocans, alteram in pectore et corde, in ventre tertiam.. 
Etiam Aristoteles, hac in re doctrina Platonis inspiratus, de 
compluribus animae partibus loqui solet et quidem de anima 
vegetativo-sensitiva et de rationali (vove,) ita, ut utriusque 
identitas realis vix iam servetur (cf. nn. 18 240). Trichoto- 
miam platonicam etiam Philo adoptat. Inter scholasticos an- 
tiquiores scholae augustinianae etiam quidam aliquam divi- 
sionem animae in tres partes, vegetativam, sensitivam et in- 
tellectualem, admiserunt, inter quos Petrus Jo. Olivi (f 1297) 
commemorandus est. Manichaei autem animam bonam et 
malam admiserunt, Apollinaristae haeretici sensitivam et 
rationalem, in cuius locum in Christo Verbum intrasse di- 

’) *Les analyses psychologues eontemporains, eelles de W. James et 
de M. Bergson notamment, nous ont montre que la vie psychique pre- 
sente aussi un autre aspect, qui lui est tout aussi essentiel: la multi- 
plicite et la mobiiite perpetuelle; et de ce second aspect le substantia- 
lisme ne rend pas compte/ A. Cuvillier, Manuel de philosouhie I 8 
(1933) 698. * 

xerunt. Ad quem eundem fere Apollinaris errorem sae- 
culo elapso Gunther relapsus est. 

Itaque asserimus, etsi distinctio rationis inter animam ra- 
tionalem, sensitivam, vegetativam fleri possit, tamen realiter 
unam tantum animam esse, quae eadem triplicis vitae prin- 
cipium sit, ita nempe, ut vitae rationalis ipsa sola, vitae 
vero sensitivae et vegetativae anima una cum corpore prin- 
cipium sit. 

Eadem est doctrina catholica. Pius IX. ad episc. Wratislav. 1860 
haec scripsit: ,, Sententiam, quae unum in homiue ponit vitae princi- 
pium, animam scilicet rationalem, a qua corpus quoque et motum et 
vitam omnem et sensum accipiat, in Dei ecclesia esse communissimam 
atque doctoribus plerisque, et probatissimis quidem maxime, cum ec- 
clesiae dogmate ita videri coniunctam, ut huius sit legitima solaque 
vera interpretatio nec proinde sine errore in fide possit negari/ 

Demonst. 1. Ea est inter triplicem vitam conexio , mutua 577 
dependentia, influxus, ut tantum explicari possit, si una 
eademque anima simul huius triplicis . vitae principium est. 
Ergo unica est in homine anima, quae simul vitae ratio- 
nalis, sensitivae et vegetativae principium est. 

Demonst. ant. a) In morte ita simul ex corpore evane- 
scit vita rationalis, sensitiva et vegetativa cum facultate se 
movendi, ut concludendum sit, omnem hanc vitam ab una 
anima provenire. Si enim complures essent animae, non 
appareret sufficiens ratio, cur cum una necessario simul 
reliquae egrediantur. 

b) Est continuus triplicis vitae itrfluxus mutuus, mutua 
dependentia, iuvamen, impeditio, quae sine unitate animae 
explicari nequit. Activitas sensitiva (ideoque etiam ratio- 
nalis) eodem fere gradu evolvitur, postea exercetur, in se- 
nectute deficit, quo activitas vegetativa initio evolvitur, po- 
stea exercetur, in senectute decrescit. Activitas vegetativa 
ita dirigitur, ut non solum organa vegetativa, sed etiam et 
potissimum sensitiva efformet et quidem eo iam tempore, 
quo sensationes nondum adesse possunt, et postmodum ea 
perpetuo nutrit, reficit, conservat; vicissim vita sensitiva 
vegetationi inservit nutrimenta quaerens et discernens, damna 
.fugiens, generationem procurans, prolem nutriens. Porro 

si intenditur operatio vegetativa e. g. in digestione, impe- 
ditur studium mentis et elanguet phantasia; morbi statim 
afficiunt sensum et mentem, motus et labores corporales 
impediunt laborem mentis. E contrario sl operationes ratio- 
nales et sensitivae nimis intenduntur, activitas vegetativa 
impeditur et grave nocumentum pati potest; maeror nutri - 
tionem impedit, aspectus rei sordidae, vomitum provocat; 
affectus causant lacrimas, tremorem. Haec et alia apte ex- 
plicari tantum possunt, si una anima triplicis vitae princi- 
pium est. Sic enim bene explicatur, cur variae operationes 
in communem finem ordinentur itaque se iuvent, inter se 
pendeant atque etiam se invicem impediant, quatenus nempe 
anima virtute finita praedita, si in uno genere multum ope- 
ratur, in alio deficit. Sin autem variae operationes per 
complures animas divisae sunt, non elucet, cur ita inter 
se conectantur, in communem finem tendant, cur, si una 
anima plus laboret, alia deficiat. „Diversae vires, quae non 
radicantur in uno principio, non impediunt se invicem in 
agendo, nisi forte earum actiones essent contrariae, quod 
in proposito non contingit. 01 ) 

c) Talis est speciatim inter rationalem et sensitivam vitam 
conspiratio et influxus, ut tantum explicari possit, si eadem 
anima utriusque principium est. Intellectus ideas per sensus 
acquirit, quatenus sensatio intellectum ad similem ideam 
producendam excitat, nullus est actus intellectus, quem non 
statim phantasia comitetur, neque ullus fere est actus in uno 
appetitu, qui non confestim in alterum redundet similem 
actum excitando; iam vero haec continua actuum sensiti- 
vorum et rationalium mutua similitudo, concomitantia, ex- 
citatio explicari non potest nisi ex radicatione utriusque 
vitae in eadem anima. Experimur etiam saepe luctam inter 
appetitum sensitivum et rationalem, quatenus per unum in 
delectationem sensibilem trahimur, per alterum vero eidem 
resistimus; iam vero non possemus sentire, nos eosdem ita 
in varias partes trahi, si inclinationes in duabus animis 


‘) 0. geni. II 58. 

essent, sic enim una anima in hanc, altera hraliam partem 
traheretur. 

2. Cum evidentia experimur, idem ego nostrum actus vi- 67« 
tae rationalis et sensitivae habere. Sicut enim dicimus ,ego 
cogito, decerno 1 , ita similiter experimur ,ego oculis cerno, 
ego famem sentio 1 . Atqui hanc identitatem tantum ideo 
percipere possumus, quod anima rationalis etiam principium 
et subiectum vitae sensitivae est. Si enim anima sensitiva 
alia esset ac rationalis, in principio vitae rationalis et sen- 
sitivae nihil commune esset: non anima, ut supponitur, 
non corpus, quia corpus principium vitae rationalis non est. 
Ergo eadem anima principium vitae rationalis et sensiti- 
vae est. 

Obiectiones. 1. Quae specie differunt, non sunt idem. Atqui anima 579 
vegetativa, sensitiva, rationalis specie differunt. Ergo. — Besp. C. mai. 

D. min. si tantum ratione differunt N. si realiter C. Vel D. anima pure 
vegeLativa et pure sensitiva et pure rationalis specie differunt C. aliter N. 

2. Eadem anima non potest oppositas inclinationes habere; atqui 
tales in nobis sunt. — Besp. D. mai. non inclinationes stricte oppo- 
sitas i. e. tales, quae ad idem obiectum sub eodem respectu referuntur 
simulque efficaces sunt C. late oppositas N. Christus Dom. a passione 
tamquam a re acerbissima vehementem aversionem (inefficacem) habuit 
simulque eandem tamquam a Patre mandatam efficaciter voluit. 

3. Anima rationalis est incorruptibilis, sensitiva vero corruptibilis. 

Ergo non possunt esse eadem anima. — Besp. D. ant. anima sensitiva, 
quae simul rationalis est, corruptibilis est N. aliter C. 

4. Anima sensitiva et vegetativa a corpore pendent, rationalis autem 
non pendet. Atqui non potest eadem anima simul pendere et non 
pendere. Ergo. — Besp. D. mai. anima pure sensitiva et vegetativa 
a corpore pendet et quidem intrinsecus C. sensitiva, quae simul ratio- 
nalis est N. 

De unitate indi viduali animae. Non est opus multis demonstrare, 
animam humanam in singulis hominibus exsistentem esse individualem, 
individualiter diversam in diversis hominibus, non vero unam eandem- 
que animam in omnibus esse. Philosophi arabici opinati sunt, in omni- 
bus hominibus unam tantum animam spiritualem (votk) inesse; quos 
veteres scholastici impugnare solent. Similiter monistae panlheisiici exi- 
stimant, singulas animas solum esse diversos modos seu phaenomena 
eiusdem entis absoluti. Hae doctrinae vehementer conscientiae repu- 
gnant, qua nullam identitatem ego nostri aliis cum hominibus apprehen- 
dimus, sed e contrario clare percipimus, nostrum subiectum cogitans et 
volens seu nostrum ego tantum subiectum esse nostrorum, non vera 
simul aliorum actuum, quos a nostris diversos nostrisque oppositos 
observamus. 

De principio individuationis animae et de inaequalitate animarum in 
Ontologia, De unitate, disputatur. 

Th. 32. Anima humana est substantia spiritualis. 

501 Declar. 1. Nomine spiritus usu communissimo substantiam 
significamus, quae ordinem corporeum essentia sua trans- 
greditur seu quae immaterialis est. Ut idem distinctiore 
definitione exprimamus, spiritus seu substantia spiritualis 
illa dicitur substantia, quae simplex est neque a materia 
pendet. Itaque 

a) Substantia spiritualis sive incorporea simplex est, i. e. 
non habet dimensiones quantitativas seu non componitur 
ex partibus integralibus naturaliter in spatio extensis, sicut 
materia. — Attamen id non sufficit; etiam animae bruto- 
rum a multis simplices esse dicuntur, non tamen spiritua- 
les sunt. 

b) Substantia spiritualis etiam a materia independens sit 
oportet in essendo et operando. In essendo sit independens ; 
potest quidem naturalem destinationem ad unionem cum 
materia habere, sed postulatur, ne pendeat a sustentatione 
materiae, ut aliter esse non posset. Quod enim ita in es- 
sendo a corpore pendet, ordini materiali adnumeratur ideo- 
que spirituale non dicitur. Cum independentia in essendo ne- 
cessario independentia in operando coniuncta est. Quale 
enim est esse sive essentia rei, talis est eius operatio, quia 
operatio ex esse fluit ideoque ei similis est. Itaque sub- 
stantia spiritualis in operatione sua rationali, quae ei ab 
omnibus ut propria attribuitur, a materia non pendet. 

Sed notandum est, tantum dependentiam in operando 
internam excludi seu dependentiam a concausa, non vero 
externam, a condicione; in actibus enim intellectus anima 
revera a cerebro tamquam a condicione pendet, quod eius 
spiritualitati non obstat. Neque etiam postulatur, ut sub- 
stantia spiritualis in omnibus actionibus a materia intrin- 
secus independens sit, sed tantum, ut aliquam operationem, 
nempe rationalem, sibi maxime propriam, per se solam ex- 
erceat. Seu aliis verbis, necessarium quidem est, substantiam 

spiritualem actiones spirituales solam exercere, sed nihil 
obstat, quominus praeter spirituales etiam alias exerceat, 
quae simul a corpore procedant, si forte corpore unita est. 
Anima revera tantum actus intellectus et voluntatis sola 
sine corpore ut concausa elicit ; in activitate vero sensitiva 
et vegetativa a corpore intrinsecus pendet, cum utraque 
vita simul a corpore et anima in unam naturam coniunc- 
tis procedat. 

Anima igitur bruti, quae in essendo et operando a cor- 
pore pendet, comparari potest cum flamma, quae neque esse 
neque lucere et calefacere potest independenter a cereo, in 
quo accensa est, anima vero humana cum luce solis in 
crystallum translucidum incidente, quae in crystallo quidem 
est, attamen ita independenter ab eo exsistit et lucet, ut 
etiam eo subtracto esse et operari queat. 

c) Porro spiritui etiam tamquam maxime proprium tri- 
buitur, ut vita rationali, intellectu et voluntate, praeditus 
sit. Quae tamen nota in definitione allata implicite conti- 
netur, quatenus spiritui operationem a materia indepen- 
dentem asserit, quae alia esse nequit nisi rationalis. 

Anima verus quidem spiritus, at non spiritus purus, sed 582 
spiritus corpori unitus est. Ut id exprimatur, potius sub- 
stantia spiritualis vocari solet, etsi etiam et merito spiritus 
nominatur. 

Itaque invicem eorrespondent substantia spiritualis, poten- 
tia spiritualis, actio spiritualis. Unaquaeque per oppositionem 
ad materiam exprimitur. Substantia spiritualis ea est, quae 
non est materia extensa (sed simplex) neque a materia pen- 
det. Potentia spiritualis illa dicitur, quae non est facultas 
materiae, sed substantiae immaterialis. Actio denique spiri- 
tualis illa est, quae non est actio materiae, sed solius sub- 
stantiae immaterialis. 

2. Spiritualitatem animae inter antiquos praecipue Plato 5s:i 
et Aristoteles (de quo cf. n. 18), aetate autem Christiana 
Patres et scholastici communiter defendunt. Adversantur 
autem imprimis materialistae; de quibus iam antea dixi- 
mus (nn. 82 182). Sed praeterea permulti alii saltem ea ra- 

Donat. Psye.liolosria 26 

tione contradicunt, quod negant posse esse vitam psychicam, 
quae a corpore nervisque ita independens sit, ut extra corpus 
exeiceri queat, „ quoniam nulla experientia talem vitam psy- 
chicam ostendat". 

58 .c Cum spiritualitatem animae defendimus, longe absumus a statuendo 
spiritualismo immoderato, tum illo Platonis et Cartesii, qui nimiam 
separationem inter animam rationalem et corpus in homine inducunt 
tum etiam longius a spiritualismo illorum, qui contendunt, naturam om- 
nium rerum esse spiritualem, ut Berkeley, Lotze, Schopenhauer, Wundt 
Hartmann, Ward, Vacherot, Lachelier, Fouillee aliique multi, maxime 
qui pantheismo addicti sunt; qui supponunt, corporeitatem mundi non 
esse lealem, sed tantum apparentiam sensibilem entium spiritualium 
sive entis absoluti spiritualis. 

585 Demonst, 1 . Arg. Activitas, quam anima per intellectum 
exercet, spiritualis est, i. e. non producitur, nec solum nec 
etiam, a materia sive substantia extensa, sed a sola anima 
essentialiter diversa. Ergo haec anima, principium horum 
actuum, a) non est substantia extensa, sed simplex ; b) ne- 
que pendet in hac activitate a materia ut concausa sive 
intrinsecus, quia scilicet materia non simul actum producit; 
sin autem anima in hac operatione a materia independens 
est, etiam in essendo independens est, quia operatio non 
potest esse perfectior quam essentia animae. Ergo anima 
humana substantia spiritualis est. 

Demonst. ant. (cf. n. I85ss.) 1) In activitate intellectus 
apparet magna spontaneitas in hoc sita, quod intellectus 
obiecta non simpliciter ita repraesentat, sicut iis determi- 
natur, tantum quasi passive et cum plena dependentia huic 
determinationi respondendo, sicut in sensationibus obser- 
vamus, sed quod cum independentia et propria activitate 
extra et ultra determinationem in cognoscendo progreditur; 
abstractionem exercet, ex apprehensionibus ad iudicia, ra- 
tiocinia et scientias, ex accidentibus et effectibus ad causas, 
ex praesentibus sensu oblatis ad praeterita et futura et 
ultra fines loci et temporis progreditur et internum mun- 
dum intellectualem sibi efformat in eoque meditando im- 
moratur. Atqui actus tali spontaneitate praediti non pos- 
sunt a principio materiali- produci. Id elucet ex organis 
sensitivis corporalibus, in quorum actibus numquam talis 


spontaneitas inest, et ex eo, quod omne principium mate- 
riale passivitati et inertiae subiectum i: e. plene ab externa 
determinatione dependens esse conspicitur. 

2) Actibus intellectus immaterialia cognoscimus et qui- 586 
dem ita, ut continuo et facile in ordine veritatis spiritualis, 
religiosi, moralis versemur et omnes ideae nostrae univer- 
salissimae ac principales, ut esse, posse, necessitas, sub- 
stantia, ratio et similes ab omni materialitate denudatae 
sint. Atqui cognitiones immaterialium a principio materiali 
procedere non possunt. Quod primum iterum ex organis 
materialibus sensitivis elucet, quae numquam talium cogni- 
tionum capacia sunt, et praeterea ex eo, quod principio 
materiali proprium esse nequit, ut sic perpetuo in activi- 
tate suum ordinem superet longeque excedat. 

3) Anima per cognitionem intellectualem omne ens cogno- 
scere potest. Atqui cognitio tam nobilis et ampla a prin- 
cipio materiali procedere nequit, quia inter huius exiguam 
perfectionem et obiectum tam nobile proportio non esset. 

2. Arg. Activitas, quam anima per voluntatem exercet, 587 
spiritualis est seu non producitur a substantia materiali vel 
extenso. Ergo anima, principium horum actuum, a) ipsa 
non est substantia extensa, sed simplex; b) neque pendet 
in hac activitate a materia ut concausa, proinde etiam in 
esse suo a materia independens est. 

Demonst. ant. (cf. n. 359). 1) Anima per voluntatem et- 
iam super sensibilia ac spiritualia appetit et vi insuperabili 
in haec obiecta fertur, in Deum, aeternitatem, virtutem, 
veritatem et alia. Immo saepe omnia bona sensibilia ma- 
ximeque delectabilia spernit iisque spiritualia praefert. At- 
qui talis tendentia nequit esse propria principio materiali, 
quippe quod nequit magna vi in illa bona tamquam sua, 
sibi convenientia, ad se pertinentia ferri, quae ei minime 
consanguinea sunt; multo minus bona sui ordinis spernere 
potest, ut ea praeferat, quae ab eo aliena sunt. 1 ) 

‘) .Animus noster”, inquit Suarez, .spiritualibus rebus maxime de- 
lectalur et quasi pascitur et nutritur. Ergo signum est, animum spiri- 
tualem esse; nam unumquodque vivens cibis similibus et proportiona- 

26 * 

Haec ratio confirmatur communi iudicio de hominis per- 
fectione. Homo certe eo perfectior habetur, quo magis vo- 
luntas eius in bona supersensibilia et spiritualia dirigitur et 
in materialia eatenus, quatenus sunt media ad illa; eo 
autem vilior existimatur, quo magis voluntas in bona sen- 
sibilia conversa est in iisque quiescit. Haec est omnium 
bonorum persuasio, cui neque materialistae obloqui aude- 
bunt. Iam vero omne ens eo perfectius est, quo plura ha- 
bet bona suae naturae convenientia. Cum igitur homo 
praeter sensibilia etiam supersensibilia et spiritualia appetat 
et acquirat eoque perfectior esse censeatur, quo plura bona 
supersensibilia acquirit et quo magis sensibilia in super- 
sensibilia dirigit, praeter partem sensibilem etiam super- 
sensibilem habeat oportet, animam videlicet spiritualem, 
cui pars sensibilis inservire debet. 

2) Principium materiale, quod vel materia est vel a ma- 
teria pendet, subest. legi inertiae et necessitatis omni enti 
materiali propriae; ideo solum agit, quando impellitur, et 
in tantum agit, in quantum impellitur. Atqui anima spec- 
tata voluntate non subest huic legi, sed libera est: potest 
resistere omnibus bonis finitis, potest ex multis reicere, 
quod fortius allicit, et praeferre, quod minus trahit, potest 
singulis momentis ab actu cessare. Ergo anima neque est 
materia extensa neque corpus socium in producendis acti- 
bus voluntatis habet ideoque spiritualis est. 

688 Arg. Anima per separationem a corpore perire ne- 
quit, sed immortalis est, i. e. separata a corpore exsistere 
et operationes suas intellectuales ' exercere perget; quod 
infra demonstrabitur. Atqui anima, quae sine corpore ex- 
sistit et operarj potest, spiritualis est. Ergo anima substantia 
spiritualis est. 1 ) 

4. Arg. Multas sensationes percipimus per partes corporis exteusas 
esse atque etiam in diversis partibus corporis inter se distantibus in- 


tis maxime gaudet. De anima i. 1 c. 9. n. 18. Quae argumentatio Pla- 
toni et aliis spirituali tatis defensoribus semper familiaris fuit. 

) Spiritualitatem animae ex eius immortalitate inferre licet, quatenus 
haec non iterum ex spiritualitate, sed per alias rationes demonstratur, 
quae infra exponentur 

esse, nihilominus omnes et singulas in eodem subieeto, ego, percipimus. 
Atqui has ita percipere non possemus, nisi anima, quae in hoc ego 
includitur, simplex esset. Si enim ex partibus componeretur et per cor- 
pus extenderetur, nihil adesset, quod stricte idem in omnibus illis acti- 
bus eorumque partibus subesset (cf. n. 87). — Sed hoc argupfentum 
tantum simplicitatem, qualem etiam animae brutorum perfectiorum 
habere videntur, non vero plenam spiritualitatem demonstrat. 

Nota. Simplicitas, quam argumenta pro spiritualitate allata demon- 589 
strant, opponitur extensioni materiae et excludit compositionem ex par- 
tibus integralibus seu quantitativis. Duplex enim compositio distingui- 
tur: compositio ex partibus essentialibus, quae constituunt essentiam, 
velut corpus et anima in homine, et compositio ex partibus integrali- 
bus, quae eiusdem rationis cum toto sunt tantumque faciunt, ut sub- 
stantia sit extensa. 

Antiqua schola franciscana cum s. Bonaventura et Scoto docuit, 
provocans ad Augustinum, qui etiam nonnumquam hoc modo loquitur, 
animam non quidem ex partibus integralibus, attamen ex duabus essen- 
tialibus compositam esse, ex una parte determinabili seu „ materia* 
quadam spirituali et ex altera parte determinante seu „forma“. Sed 

a) nulla solida ratio pro hac sententia adest, quare merito neglegitur. 

b) Anima est ipsa iam forma (corporis), ideo certe non iterum ex ma- 
teria et forma constat, nisi compositiones formarum in infinitum sta- 
tuere velimus, c) Ex s. 16. haec sententia etiam a schola franciscana 
relicta est. 

Obiectiones. 1. Actus intellectus a cerebro pendent. Ergo non sunt. 590 
spirituales ideoque ex iis animae spiritualitas inferri nequit. — Besp. 

D. ant. pendent intrinsecus N. extrinsecus C. Cf. de his n. 200. 

2. Spiritum concipere non possumus, ergo neque affirmare possumus. 

Nani conceptus spiritus pure negativus est. Immaterialitas enim, sim- 
plicitas sive compositionis negatio, independentia a materia tantum ne- 
gationes sunt, quae aliquid denegant, nihil autem tribuunt. — Besp. 

D. conceptus spiritus negativus est secundum id, quod concipitur N. 
secundum modum, quo concipitur Sd. spectata notione generica („ens, 
substantia*) N. spectata differentia Sd. quatenus dicitur simplex, inde- 
pendens C. quatenus simul concipi potest praedita vita rationali N. 

3. Spiritus etiam propterea a nobis concipi nequit, quia notiones sub- 
stantia vel ens et similes materiam exprimunt. Ita interdum opponitur. 

— Besp. N. ad rat. N. Absurdum est confundere ens et substantiam 
cum materia. Habemus reapse conceptum spiritus, loquimur enim de 
eo, attamen non intuitivum et proprium, sed analogum et imperfectum, 
qui nobis obscuritates in concipiendis proprietatibus spiritus relinquit. 

Sed etiam conceptus corporis intricatas affert difficultates, neque ulla 
est vis sive eventus naturae, qui diligentius inquirenti non appareat 
obscuritate offusus. 

4. Substantia, quae complures actus habet, est composita; ergo 
etiam anima (Wundt). — Besp. D. ant. si actus instar partium sub- 
stantialium constituerent animam C. si tantum ut accidentia ei insunt 
N. vel Sd. substantia est composita in se ipsa N. actus ei inhaerentes 
inter se compositionem faciunt C. 

5. Anima in essendo et operando a corpore pendet. Non enim ex- 
sistit, antequam corpori infunditur, neque quidquam independenter a 
corpore operatur. — Resp. D. 1. p. pendet in essendo a corpore ut a 
causa materiali sive sustentante N. ut a condicione et quidem initio, 
quatenus Deus eam non vult creare nisi in corpore C. — D. 2. p. pen- 
det in operatione sensitiva et vegetativa et quidem intrinsecus G. iu 
intellectuali Sd. intrinsecus N. extrinsecus G. 

6. Anima sana est in sano corpore, aegrotat cum aegroto, cum 
senescente senescit. Atqui talis anima spiritualis non est. — Resp. D. 
mai. spectata substantia ita mutatur N. spectatis operationibus suis, 
quae deficiente corpore deficiunt Sd. spectatis operationibus vegetativis 
et sensitivis, quae intrinsecus pendent a corporis cooperatione C. spec- 
tatis rationalibus Sd. quatenus a corpore intrinsecus pendeant N. ex- 
trinsecus G. 

7. Quod experientiae contradicit, admittendum non est. Atqui vita 
psychica, quae non cerebro et nervis causaliter alligata sit, sed ex se 
sine corpore exerceri possit, experientiae contradicit; etenim numquam 
talis in experientia apparet. — Resp. C. mai. N. min. Ad rat. i. e. ex- 
perienlia ostendit, talem vitam psychicam non esse, ergo eius admissio 
experientiae contradicit N. experientia non ostendit talem vitam Sd. 
haec vita non immediate ut talis percipitur C. non mediate ex expe- 
rientia (interna) concludi potest N. 

Art. 2. De unione animae cum corpore 
§ 1. Vera sententia 

591 Apud omnes constat, animam corpori unitam esse et hac 
unione hominem oriri. Iam modus huius unionis accuratius 
describendus est. 

Haec quaestio, una ex principalioribus, a philosophis 
semper studiose disputata est, sed vario cum effectu. Plato 
tantum unionem accidentalem novit, animam rationalem 
affirmans in corpore tamquam carcere habitare corpusque 
regere, sicut nauta regat navim; ita vero hominem in duas 
partes scindit. Auctoritas Platonis multos, antiquo prae- 
sertim tempore, ad idem fere sentiendum attraxit. Aristo- 
teles autem et philosophi scholastici, suffragante etiam doc- 
trina fidei, unionem substantialem docent asserentes, ani- 
mam et corpus essentialiter ad unam naturam uniri seu 
animam esse formam corporis. Sed Aristoteles tantum ani- 
mam vegetativo-sensitivam corporis formam esse docet, non 
vero intellectualem ; et quatenus insuper huius cum illa iden- 
titatem realem vel negat vel dubiam relinquit, unitatem 


humanae naturae in periculum adducit (cf. n. 18). Philoso- 
phia recens eandem quaestionem iterum examini subiecit. 
Praeivit Curtesius, qui in exaggeratum dualismum recidit 
docens, animam et corpus solum mutuo influxu coniuncta 
esse. Sed quia huic opinioni aliae eius sententiae repugna- 
bant, Cartesiani postmodum ad alias opiniones deflecte- 
bant, Malebranche ad oecasionalismum, Spinoza ad paral- 
lelismum. 

Psychologi hodierni a materialismo, aperto saltem, ab- 
stinentes discrimen inter partem physicam et psychicam 
admittunt, sed in eius unione declaranda in duas potissi- 
mum oppositas sententias discedunt. Multa parallelismo psy- 
choph-ysico adhaerentes inter corpus et animam, quam sub- 
stantialem esse negant tantumque complexum actuum in- 
tellegunt, nihil nisi actionum parallelismum admittunt. Alii 
unionem in actione mutua collocant, quatenus corpus ani- 
mam ad sentiendum determinet, anima vero corpus mo- 
veat et regat; quae sententia maiorem speciem veri habet, 
ut serio tantum inter hanc et doctrinam peripateticam elec- 
tio fieri possit. 

Primum igitur veram doctrinam proponemus, deinde in 
luce veritatis de falsis sententiis iudicium feremus. 

Th. 33. Anima cum corpore unitur ad unam substantiam sive naturam. 

Declar. Corpus et animam ad unam substantiam uniri 592 
significat, animam et corpus unione entitativa ad unum 
novum esse substantiale coalescere, quod novas qualitates 
et vires a viribus singularum partium diversas habet, nempe 
ad hominem, seu, aliis verbis, animam et corpus tamquam 
substantias incompletas ad unam novam substantiam com- 
pletam uniri. 

Ut notiones huc spectantes declaremus, nota imprimis 
est divisio substantiae in completam et incompletam. Sub- 
stantia completa, e. g. arbor, non ordinatur ex natura sua 
ad compositionem cum alia substantia, sed in perfectione 
specifica completa est. Substantia incompleta vero seu pars 
substantialis ex natura sua ordinatur ad unionem cum alia 

substantia pariter incompleta, ut cum ea ad unam per se 
substantiam seu naturam completam coalescat ; tales sunt 
rami arboris. Unum autem per se illud est, quod est 
stricte seu simpliciter unum, non plura entia. Si igitur 
unum per se compositum est, ex talibus partibus coalescit, 
quae non unione accidentali, sed essentiali uniuntur, qua- 
tenus ex natura sua ad unionem ordinantur, quia ex se 
incompletae sunt, unione invicem in essendo et consequen- 
ter in operando complentes. Porro substantia est idem 
ac natura ; tantum haec distinctio observatur, quod natura 
dicitur substantia, quatenus est principium agendi certis 
viribus ad agendum instructum. 

Iam igitur asserimus, animam, principium vitae, et cor- 
pus non tantum unione accidentali uniri, e. g. unione lo- 
cali, quatenus anima tantum in corpore habitet, vel unione 
pure dynamica, quatenus anima et corpus solum in invicem 
agant, sicut duo manus conserentes. Talis unio certe non 
sufficit, ut ex corpore et anima una natura humana fiat; 
homo enim et cubiculum, in quo habitat, vel duo manus 
conserentes non fiunt propter talem unionem una natura. 
Sed animam et corpus ita uniri asserimus, ut tamquam 
partes ad unam substantiam completam unione interna vel 
entitativa coalescant et concrescant, ex utriusque unione 
oriatur non corpus et anima divisa, sed indioisus homo , 
unum novum esse substantiale. Haec nova substantia simul 
novum principium operandi est, quia subiectum novarum 
virium fit, quae neque corpori soli neque animae soli, sed 
composito humano insunt; et sub hoc respectu natura di- 
citur. Istae vires sunt vegetativae et sensitivae, non vero 
rationales, quippe quae in sola anima manent. 

Formula, quae animam et corpus ad unam substantiam 
uniri asserit, tantum supremis lineis hanc unionem descri- 
bere et a falsis sententiis discernere, non autem illam ar- 
canam entis spiritualis cum materia eoniunctionem et mira- 
bile utriusque commercium clara luce illustrare intendit, 
quippe quod nobis semper obscurum manebit. 

Demonst. 1. Anima et corpus ita uniuntur, ut fiant eom- 593. 
mune subiectum et principium earundem actionum vitalium. 
Atqui quae sunt commune subiectum et principium earun- 
dem actionum vitalium, una substantia sive natura sunt. 
Nam non posset una eademque actio eaque vitalis a dua- 
bus partibus egredi, si non antea unum esse substantiale, 
sed duae substantiae divisae essent ; duae substantiae divi- 
sae tantum sic agere possunt, ut divisim duplex actio ab 
iis egrediatur, velut si duo idem onus portant vel in ea- 
dem veste conficienda collaborant. Aliter : non possent duae 
partes esse subiectum eorundem accidentium, nempe ac- 
tuum, nisi essent unum subiectum. Ergo anima et corpus 
uniuntur ad unam substantiam sive naturam. 

Demonst. mai. a) Sensationes simul ab anima et corpore 
tamquam communi principio producuntur, ut Th. 1 demon- 
stratum est. 

b) Operationes vegetativae pariter simul a corpore et anima ut com- 
muni principio producuntur. A corpore producuntur, quia actiones cor- 
porales,’ nempe motus et processus chemicales et physicales sunt. At- 
tamen quia simul essentialiter aliae et sublimiores sunt quam reliquae 
actiones corporales, iam in planta multoque magis in homine praeterea 
aliud principium essentialiter altius postulant, animam. 

2. Teste clara experientia ego nostrum est una per se 
substantia sive natura. Nam id, quod ut ego experimur, 
tamquam stricte unum, non ut duo divisa experimur. Atqui 
ego complete spectatum componitur ex corpore et anima 
ut partibus. Ergo corpus et anima componuntur ad unam 
substantiam sive naturam. 

Demonst. min. Sicut dicimus et percipimus ,ego intellego, 
volo 1 , ita etiam ,ego dolorem sentio in capite, fatigor pe- 
dibus, moveor brachiis 1 . Priores actiones in sola anima, 
aliae etiam in corpore sunt. Cum igitur utrumque genus 
in ego ut subiecto inesse percipiamus, clarum est, ego tum 
corpus tum animam complecti. 

Idem confirmatur diverso modo loquendi, quando agitur 
de rebus nobiscum quidem aliquo modo, sed non ad unam 
substantiam coniunctis, e. g. de vestibus; dicimus quidem 
,ego sum parvus*, si corpus parvum est, at minime, si tan- 

tum vestis parva est. Ergo quae ad substantiam nostram 
non pertinent, minime ad ego nostrum spectare sentimus; 
si igitur corpus et animam ad nostrum ego spectare percipi- 
mus, sequitur, ea vere ut partes ad unam naturam coniungi. 

594 3. Denique, ut eadem gravis veritas novo modo demon- 

stretur et illustretur, hoc argumentum adiungimus. Si anima 
et corpus non ad unam substantiam uniuntur, non potest 
alia unio inveniri nisi haec, ut mutuo influxu activo uniri 
dicantur, quatenus excitationes sensoriae vel operationes 
vegetativae corporis in animam agant et vicissim anima 
eiusque actus psychici in corpus agant determinando vel 
producendo in eo motus, actiones cordis, processus ner- 
veos et vegetativos. Atqui unio animae et corporis non 
potest in tali influxu activo consistere. Ergo consistit in 
unione ad unam substantiam. — Minor ita demonstratur: 

a) Unio in influxu activo consistere nequit. Si anima et 
corpus tantum actione mutua inter se agunt, ut pueri ma- 
nus conserentes, non propterea unum per se, unum ego 
evadunt, sed duae substantiae divisae manent. Praeterea 
influxus talis constans iam supponit unionem, quae pro- 
inde 1 alia esse nequit nisi substantialis. Etenim si nondum 
supponitur unio vere substantialis, non apparet, cur anima 
nexu tam constanti corpori alligetur, ut iste perpetuus in- 
fluxus locum habeat, non autem anima e corpore egredi 
vel ab agendo in corpus desistere possit, sicut homo e cu- 
biculo egredi vel a movendo alio desistere potest. Neque 
apparet, cur anima non simili modo in corpus alterius ho- 
minis agere queat; nam corpus alterius corpori proprio 
omnino simile est neque anima corpori proprio magis rea- 
liter unita esset quam alieno. 

b) Influxus ille in se spectatus admitti nequit. Ut spiritus 
in corpus agat, ex se possibile est; Deus perpetuo in mun- 
dum agit. Sed materiam naturaliter et ordinarie in spiri- 
tum agere concedi nequit. 1 ) Nam spiritus subtilior esse 

'1 Absoluta impossibilitas affirmari non potest. Ex verbo Dei reve- 
lato concludendum est, in inferno et purgatorio spiritus puros et ani- 
mas a corpore separatas igne materiali torqueri. Sed theologi in eo 

videtur, quam ut corpore attingi, affici, attrectari queat. 

Seu, aliis verbis, quod corpus in spiritu produceret; acci- 
dens materiale esset, proinde conaturaliter a spiritji recipi 
non posset. — Ceterum quidquid de hac mutua actione 
abstracte spectata dicendum est, certe in homine admitti 
nequit, quamdiu unus indivisus concipitur, ut oportet. Quae 
enim transeunter inter se agunt, divisa sunt. Anima et 
corpus non possunt concipi inter se transeunter agere, nisi 
ex unione sua egrediantur et tamquam duo divisa ad in- 
vicem se convertant. 

Sin autem anima et corpus ad unam substantiam uniun- 55)5 
tur, bene intellegitur mutuus utriusque influxus, qui non 
iam activus, sed substantivus est. 1. e. quia corpus et anima 
in unam substantiam confluunt et se invicem pervadunt, 
necessario, si una pars afficitur, etiam altera afficitur et 
una in altera correspondentes actiones determinat: excita- 
tiones sensoriae in corpore receptae eo ipso, quod corpus 
cum anima substantialiter unitum est, etiam animam affi- 
ciunt et ad sentiendum determinant, operationes vegetativae 
pariter in corpore animae unito stantes etiam animam eius- 
que operationes psychicas afficiunt, vicissim actus psychici 
mutationes respondentes cerebri, cordis, respirationis exci- 
tant, imperium voluntatis motus in corpore determinat. 

Ergo ex anima et corpore una persona oritur. Nam sub- 596 
stantia humana persona est. Persona enim est hypostasis 
rationalis. Iam vero natura humana est rationalis et est 
hypostasis seu substantia singularis, completa, tota in se. 
(Una excipitur natura humana Christi, quae, utpote Verbo 
communicata, hypostasis non est.) 

Quia igitur hypostasis vel persona ultimum sublectum et 
principium est, quod habet esse et operari, idcirco homini 
tamquam ultimo subiecto tribuuntur non solum anima et 
corpus, sed etiam omnes actiones, qualitates, modi se ha- 
bendi tum spirituales tum organici tum mere corporales. 
Itaque (philosophice loquendo) melius homo quam anima 

explicando inultum laborant et plerumque asserunt, id per extraordi- 
nariam virtutem Dei effici. 

dicitur habere cogitationem, dolorem, gratiam, melius homo 
quam corpus dicitur aegrotare, habere parvam staturam, 
vestem, rectius homo quam intellectus et manus intelle- 
gere et scribere dicuntur. 

Th. 34. Anima rationalis est forma substantialis corporis. 

597 Dedar. Quod thesis enuntiat, nihil aliud est nisi doc- 
trina thesi praecedente proposita, sed in distinctam formu- 
lam redacta, quae in philosphia peripatetica, immo etiam 
in doctrina fidei de homine sollemnis est. Formula ex sy- 

" stemate peripatetico de constitutione corporum in cosmolo- 
gia exposito desumpta est. 

Forma substantialis dicitur substantia incompleta, quae 
materiam determinat in esse substantiali specifico, seu aliter: 
est pars substantialis cum materia ad unam substantiam 
completam ita coalescens, ut ipsa sit pars determinans seu 
actus, materia vero pars determinabilis seu potentia reci- 
piens. Sicut marmor per formam, quam accipit, determi- 
natur, ut sit haec statua, ita forma substantialis materiam 
determinat, ut oriatur substantia completa certae speciei. 
Itaque thesis affirmat, etiam animam esse eiusmodi sub- 
stantiam incompletam, quae cum corpore unione entitativa 
sic ad substantiam completam, hominem, coalescat, ut sit 
radix eius specificae perfectionis, nempe vitae humanae. 

598 Vires igitur vegetativae et sensitivae toti substantiae com- 
pletae communes sunt. 1 ) «Quaedam operationes sunt ani- 
mae, quae exercentur sine organo corporali, ut intellegere 
et velle. Unde potentiae, quae sunt harum operationum 
principia, sunt in anima sicut in subiecto. Quaedam vero 
operationes sunt animae, quae exercentur per organa cor- 
poralia, sicut visio per oculum, auditus per aurem; et si- 
mile est de omnibus aliis operationibus nutritivae et sen- 
sitivae partis. Et ideo potentiae, quae sunt talium opera- 
tionum principia, sunt in coniuncto sicut in subiecto et non 


‘) Vires sive potentiae a scholasticis plerumque ut accidentia a sub- 
stantia sua realiter distincta concipiuntur. Cf. n. 78. 

in anima sola. 81 ) Radix autem earum anima est, quia 
materiam ex se vitae imparem ad vitam habendam com- 
plet et elevat. Ideo non solum spirituales, sed etiam orga- 
nicae potentiae speciatim ex anima emanare dicuntur. Po- 
tentiae enim proprietates substantiae sunt. Proprietates 
autem ex substantia emanant, Quia igitur anima illa pars 
-substantiae est, quae vitam tribuit, etiam potentiae orga- 
nicae speciatim ex anima emanare dicuntur. Sic, etsi in 
composito inhaerent, nihilominus saepe simpliciter potentiae 
animae esse dicuntur, quia anima earum peculiare principium 
emanativum est. „ Omnes potentiae dicuntur esse animae, 
non sicut subiecti, sed sicuf principii, quia per animam con- 
iunctum [i. e. totum compositum] habet, quod tales ope- 
rationes operari possit." „ Omnes huiusmodi potentiae per 
prius sunt in anima quam in coniuncto, non sicut in sub- 
iecto, sed sicut in principio." 2 ) Sed quia vires organicae 
totum compositum ut subiectum postulant, ex anima non 
emanant, nisi quando corpori unita est; separata eas non 
formali ter, sed tantum radicaliter retinet, quatenus exigen- 
tiam habet, ut, si quando corpori unitur, eas actu possi- 
deat corporique communicet. «Destructo subiecto non pot- 
est accidens remanere. Unde corrupto coniuncto non ma- 
nent huiusmodi potentiae actu, sed virtute tantum manent 
in anima sicut in principio vel radice." 3 ) 

Non supponimus hoc loco determinatam doctrinam de 
corpore, cui anima ut forma vivificans accedit; de qua re 
infra separa tim quaedam dicemus. Ergo, quod thesim ipsam 
attinet, nihil interest, sive quis corpus secundum placita ato- 
mismi cuiusdam moderati declarat (dummodo unionem inter- 
nam atomorum cum anima admittat) sive secundum systema 
peripateticum materiam primam defendit. Veritas enim thesi 
statuta debet esse communis omnibus, quamcumque sen- 

‘) 1 q. 77 a. 5. Non pauci scholastici cum Suarez docent, potentias 
organicas in materia sola ut subiecto inesse, attamen sic, ut ab anima 
corpori communicentur et anima simul cum corpore agat. Sed liaec 
-sententia ob complures rationes admodum difficilis est ad intellegendum. 
Cf. Suarez, De anima II 3 n. 3; Urrdburu, Cosmol. 1125. — 2 ) li>. ad 
,1 et 2. — 3 ) 1 q. 77 a. 8. 

tentiam de constitutione corporum profitentur, neque, ut- 
pote omnino certa, dependens facienda est a sententiis eos- 
mologicis minus certis. 

599 Demonst. Forma substantialis est substantia incompleta, 
<|uae cum materia ita entitative unitur, ut eam determi- 
nando compleat in esse substantiali. Atqui talis est anima 
humana rationalis respectu corporis. Nam cum corpore uni- 
tur ad unam substantiam, quod thesi praecedenti demon- 
stratum est; proinde est substantia incompleta entitative 
cum materia unita, cum ea hominem consti luens. Et qui- 
dem sic cum corpore hominem constituit, ut sit pars deter- 
minans, quia est radix vitae humanae, vitam organicam 
communicans cum corpore, rationalem per se solam in cor- 
pore exercens. Ergo anima rationalis est forma substan- 
tialis corporis. 

Itaque anima ex natura sua ad unionem cum corpore 
ordinatur. Nam est substantia incompleta et pars sub- 
stantialis in radice continens vires organicas, quas actu ha- 
bere et exercere non potest sine corpore. 

600 Obiectiones. 1. Inter potentiam et actum proportio necessaria est. 
Atqui inter corpus et animam spirilualein nulla est proportio. — Resp. 
G. mai. et N. min. Vel D. mai. nec essaria est pioporLio aequalitatis in 
entitale N. proportio habitudinis mutuae C. 

2. Ex anima et corpore unum esse fieret. Atqui id impossibile est. 
— Resp. D. mai. unum esse compositum per unionem utriusque sine 
divisione C. per identitatem utriusque sine distinctione partium N. 

3. Posita tali unione anima participaret esse materiale et materia 
esse spirituale. Atqui id fieri nequit. — Resp. D. mai. participaret per 
identitatem N. per unionem C. Cd. min. 

4. Cuius totum esse communicatur corpori, eius etiam omnis virtus 
communicatur. Atqui totum esse animae communicatur corpori. Ergo 
etiam opus esset, ut tota virtus, rationalis quoque, corpori communi- 
caretur. ■ — Resp. D. mai. si totum esse communicatur corpori simul- 
que a corpore pendet C. si unitur quidem, attamen non pendet N. Si 
anima exsistere non posset sine corpore, nec quidquam sine eo ope- 
rari posset; contra, si non ita in exsistendo pendet. 

5. Anima non communicat cum corpore rationalitatem. Ergo saltem 
anima ut rationalis non est forma corporis. — Resp. C. ant. D. eous, 
non est ita forma, ut tamquam rationalis cum corpore hominem ra- 
tionalem constituat, homini tribuens rationalitatem N. non ita, ut corpus 
rationale faciat, ipsi tribuens rationalitatem C. Unione fit, ut oriatur 
homo habens rationalitatem; ad hoc non requirilur, ut etiam corpus 

eam habeat. Ceterum notandum est, animam in hae vita etiam ad 
rationnlilatem exercendam exigere sensationes et unionem cum corpore 
et proinde rationalitalem hae unione perfici. 

6. Secundum hypolhesim atomicam etiam in organismo vivo mole- 601 
eulae et atomi divisae manent. Ergo ex unione animae et corporis 
non oritur una per se substantia, sed tantum aggregatum molecularum, 
unum per accidens. — Resp. D. ant. ita tamen, ut moleculae cum ea- 
dem anima entitative unitae sint et sic ad unum per se coniungautur G. 
aliter N. 

7. Elementa et composita chemica, quibus anima vivificans advenire 
dicitur, sunt substantiae completae certae speciei chemicae, e. g. oxy- 
genium. certae species sacchari, adipis, albuminii. Ergo non sunt sub- 
stantiae incompletae cum alia parte ad unam substantiam unitae. — 

Resp. D. ant. sunt substantiae completae, si spectantur iam cum anima 
HniLae et per eam intrinsecus vivificatae N. (sed iam dicendae sunt 
partes integrantes hominis, elevatae ad altiorem speciem); si seorsum 
ab anima specl.anlur Sil. sunt completae secundum quid, in suo ordine 
seu usque ad certum gradum perfectionis corporalis, ita tamen ut ul- 
terius compleri possint usque ad gradum naturae viventis C. sunt com- 
pletae absolute, ut uberius compleri nequeant N. Similes fere sunt 
simplici delineationi; etiam simplex delineatio rosarum imago com- . 
plela earum vocari potest, sed secundum quid, quia ulterius compleri 
potest superveniente coloratione. 1 ) 

8. Unio cum corpore nequit esse naturalis animae, quia animam 
in activitate rationali impedit. — Resp. N. ant. Haec res uberius ex- 
plicatur infra, De immortalitate animae. 

*|»e constitutione corporis Immani. In thesibus modo ex- eos* 
positis tantum relationem animae ut vitae principii ad cor- 
pus vivificandum definivimus, abstractionem facientes ab 
ulteriore quaestione de constitutione corporis , quod per ani- 
mam vivificatur. Nam haec quaestio potius cosmologica 
quam psychologica est et veritas certa omnibusque catho- 
licis cum quaestione minus certa et controversa miscenda 
non videtur. 

Ut autem de hac quaestione, quae dicenda sint, breviter 
proponamus 2 ), imprimis tenenda videtur hypothesis atomica, 
utpote plurimis factis physicis et chemicis probata et a 
peritis communiter recepta, quae asserit, omne corpus ideo- 
que etiam humanum ex moleculis et atomis (et subatomis) 

‘) Ceterum si quis asserit, animam esse unicam formam corporis 
immediate materiam primam informantem, dicere debet, animam non 
accedere ad chemica elementa et compositiones, sed eas intrinsecus 
constituere iis etiam proprietates chemicas dando. — 2 ) Confer Cosmo- 
logiam. De constitutione corporum. 

divisis compositum esse. Quod ulterius internam atomorum 
et molecularum constitutionem attinet, complures senten- 
tiae spectandae sunt. 

*603 I. Afomismus philosophicus (moderatus), quod hominem 
attinet, affirmat, subatomos non ulterius ex materia prima 
et forma ■ compositas esse, informari autem per animam 
(et quidem vel sine mediis et subordinatis formis materia- 
libus vel ita, ut primum subatomi ad varias atomos et 
moleculas, ad oxygenium, nitrogenium, adipem, saccharum, 
albuminium formis materialibus determinentur et tunc de- 
mum per animam ulterius ad corpus vivum compleantur). 

*604 II. Senlenfia peripatelica docet, omnia corpora ex materia 
prima et forma substantiali composita esse. Quae doctrina, 
quod viventia attinet, iterum duplici modo defendi potest. 

1) Asseri potest, atomis (subatomis) materiam primam 
ita inesse, ut non una' tantum, sed compluribus formis in- 
vicem subordinatis informetur, quatenus primum per formas 
materiales ad diversas atomos et compositiones chemicas 
usque perfectiores determinetur, tunc demum ulterius per 
supervenientem animam informetur vitaque donetur. Huc 
etiam vetus sententia scotistica referenda est, quae in cor- 
poribus viventibus duplicem formam admittit, unam sub- 
ordinatam sive „ formam corporei tatis “, quae conferat ma- 
teriae primae illam perfectionem corporalem, quae ad ani- 
mam recipiendam supponatur, i. e. fere illam perfectionem, 
quae in corpore statim post egressum animae remanet, et 
praeterea formam alteram, animam, quae corpori vitam 
tribuat. Eandem sententiam, multitudinem formarum sta- 
tuens, quae ante Thomam fere communis fuit, posteriore 
tempore et nunc permulti defendunt. 

2) S. Thomas autem, schola thomistica, Suarez et magna 
pars scholasticorum in quolibet corpore sive anorganico 
sive vivente unam tantum formam admittit, a qua materiae 
primae tota specificatio adveniat. Secundum hanc senten- 
tiam in homine non prius per alias formas materia prima 
hic ad nervum, ibi ad os, carnem, pedem, caput determi- 
natur et tunc demum per animam haec omnia vitam ac- 

cipiunt, sed per unam animam rationalem hoc totum tri- 
buitur, tum ut materia prima evadat tale corpus, tum ut 
fiat corpus vivens. Anima hoc ideo dicitur praestare posse, 
quod perfectionem formarum inferiorum in se contineat. 

Sententia complures formas admittens probabilior est. Nam 605 * 
opinio opposita una ex parte parum demonstratur, altera 
ex parte magnas patitur difficultates. 

1. Sententia opposita parum demonstratur. Rationes omnes non 
ex experientia haustae, sed a priori ex notionibus derivatae sunt. 

Praecipua ratio"' haec est: „Si qua daretur eiusmodi forma cor- 
poreitatis, anima superveniens nullatenus posset esse forma sub- 
stantialis,. sed esset accidentalis.* Nam „quidquid supervenit sub- 
stantiae in actu completo constitutae, substantiale non est, sed 
accidentale. Atqui per scotistarum formam corporeitatis consti- 
tuitur substantia reapse in actu completo.* 1 ) Idem fere haec dicunt: 
„Forma substantialis dat esse simpliciter . . Si igitur praeexsisteret 
quaecumque alia forma substantialis in materia . ., sequeretur, quod 
anima non daret esse simpliciter.* 1 q. 76 a. 4. „ Forma substan- 
tialis in hoc differt ab accidentali, quia forma substantialis facit 
esse hoc aliquid simpliciter; forma autem accidentalis advenit ei, 
quod iam est hoc aliquid, et facit ipsum esse quale vel quantum vel 
qualiter se habens. Si igitur plures formae substantiales sunt unius 
et eiusdem rei, aut prima earum facit hoc aliquid aut non. Si autem 
facit hoc aliquid, ergo omnes formae consequentes adveniunt ei, 
quod iam est hoc aliquid.* Comp. theol. c. 90. — Resp. potest: 

N. ant. Ad rat. D. mai. quidquid supervenit substantiae absolute 
completae, ut ulterioris complementi et elevationis in altiorem or- 
dinem incapax sit G. quod supervenit substantiae relative tantum 
seu in suo ordine completae, ulterioris autem completionis capaci N. 

Gd. min. constituitur in actu absolute completo ulterioris comple- 
menti incapaci N. complementi capaci G. 

Idem etiam sic proponitur: „Non potest una et eadem substan- 
tia essentialiter et per se constitui in duabus speciebus ultimis, sed 
per quamcumque formam . . constituitur in propria et completa 
specie substantiae.* 2 ) — Resp. D. constituitur in completa specie, 
si forma est incapax recipiendae ulterioris formae ac perfectionis c! 
si est capax Sd. substantia constituitur per illam formam subordi- 
natam in completa specie, quamdiu superiori formae substat N. 
(saccharum animae unitum non ita saccharum, quam potius pars 
hominis viventis dicendum est). Quamdiu sine ea est Sd. consti- 
tuitur in specie completa in suo ordine C. in specie completa ab- 
solute, ut incapax sit ulterioris complementi N. 

‘) Urrdburu, Psychol. I 109 s. — 2 ) Suarez, Disp. met. d. 13 s. 3 
n. 10. 

»606 2. Sententia opposita magnis difficultatibus premitur, praecipue : 

a) Si anima unica forma est, in morte loco animae egredientis, 

- cum non remaneat pura materia prima, sed cadaver ex organis 
humanis compositum, necesse est subito novam formam in mate- 
riam primam ingredi, quam veteres formam eadavericam appella- 
runt, sive haec dicitur esse una 'sive potius collectio formarum di- 
versis partibus cadaveris propriarum. Atqui praeterquam quod nul- 
lum signum talis eventus apparet, non potest causa sufficiens huius 
novae formae inveniri. Dicitur causa esse illa, quae mortem addu- 
cit. Sed causa mortis, velut ictus fulminis vel gladii, suffocatio, 
abscissio capitis, impeditio affluxus sanguinis in cerebrum ad illum 
effectum producendum, plerumque saltem, insufficiens est. E. g. gla- 
dius cor scindit itaque facit, ut subito functiones vitales cessent. Sed 
cessatio functionum non est productio novae formae, quae igitur 
novam causam postulat; gladius ferreus iam propterea talis causa 
esse nequit, quia certe non virtualiter in se omnes illas formas et 
qualitates physicas et chemicas cadaveris continet, quas producere 
debet. Minus etiam fieri potest, ut pura subtractio condicionis vi- 
tae, e. g. impeditio affluxus sanguinis, causa horum effectuum sit. 
(Nec responderi potest, immediatam causam formarum et qualitatum 
cadaveris esse qualitates internas morbidas, quas gladium, fulmen, 
morbus in organismum induxerit; per hos qualitates illas formas 
animae contrarias produci. Sed cum istae qualitates accidentia' 
sint, non tam ipsae, quam potius anima, quae unica forma substan- 
tialis esse dicitur, per istas qualitates formas cadavericas produ- 
ceret; repugnat autem animam formas sibi ipsi contrarias produ- 
cere ac se ipsam expellere.) 

Veteres hanc difficultatem agnoscentes, quam productio formae 
cadaveris parat, vel semper vel saltem in multis casibus ad concur- 
sum alicuius causae „ universalis”, scilicet ad influxum astrorum et 
concursum Dei confugiebant. „ Saepe vix invenitur”, docent, „causa 
particularis, quae possit formam cadaveris inducere, et ad univer- 
sales interdum confugimus, quae illam efficiant ob rationem uni- 
versalem, scilicet ne materia maneat sine forma.” 1 ) „ Causa princi- 
palis [formae cadaveris] est causa prima, cui incumbit materiam 
dispositam complere, quando deest causa secunda proportionata.” 2 ) 
„Necesse est asserere, in morte viventis formam gigni eadavericam. 
Quodsi nulla reapse daretur causa naturalis eam producere valens, 
ad Deum, causam universalem, esset confugiendum, cuius est de- 
fectus secundarum causarum, ubi opus est, supplere.” 0 ) Sed tale 
responsum potius difficultatis gravitatem, quam solutionem indicat. 

*607 b) Nunc, multo magis quam antiquitus, constat, generatim in 
composito chemico elementa naturam specificam non amittere et 
speciatim qualitates elementorum et compositorum chemicorum ex- 
trinsecus in organismum receptorum in eo absque magno discri- 
mine manere. Ideo videmus, functiones diversarum particularum 


*) Suarez, Disp. met. d. 14 s. 3 n.21. — 3 ) Lossada, Phys. tr. 1 d. 5 
c. 1 n. 44. — 8 ) VrrAburu, Compend. IV 35. 

corporis humani diversam esse secundum diversam chemicam com- 
positionem et medicamentis diverse affici secundum diversam suam 
indolem chemicam. Neque sufficienter intellegitur, si ex nutrimento 
tantum eius materia prima, formis propriis abiectis, in organismum 
assumitur et anima ei omnem determinationem dat, cur tantum 
certa alimenta certo modo chemice composita nutriendo apta, alia 
vero inepta et nociva sint 1 ), et pariter, si ex acceptis medicamentis 
iterum sola materia prima assumitur, cur tantum quaedam medica- 
menta salutifera, alia vero nociva vel mortifera sint. 

c) Anima corpori unitur iam praedito certis qualitatibus certa 
que organisatione. Nam ex hac unione oriuntur individua praedita 
diversis qualitatibus sexus, rassae aliisque proprietatibus a parenti- 
bus hereditate acceptis, quae ab anima venire nequeunt, quippe 
quae in omnibus similis est. 

d) Porro difficile est ad intellegendum, animam spiritualem non 
solum corpori vitam dare, sed etiam ipsum esse corporale ut tale 
constituere seu corpori sua realitate communicanda tribuere omnes 
illas determinationes et qualitates pure materiales, quas oxygenium, 
hydrogenium, aqua, ferrum aliaque elementa et composita in orga- 
nismum recepta habent. Neque simpliciter supponi potest, omnem 
formam superiorem continere perfectionem formarum inferiorum 
ideoque superfluum esse praeter animam alias formas admittere. 
Anima humana certe non continet omnem perfectionem animae 
aquilae, leonis, rosae neque anima passeris perfectionem formae 
auri; ergo neque supponi potest, animam perfectionem formarum 
elementorum chemicorum habere. 

e) Historiam quaestionis quod attinet, sententia complures for- 608* 
mas in homine admittens ante Thomam omnibus scholasticis com- 
munis fuit, ut initio opposita doctrina vehementer impugnaretur. 
Deinde/autem auctoritate Angelici effectum est, ut eius opposita 
doctrina primum a suo ordine religioso reciperetur et a capitulo 
generali praescriberetur, deinde usque ad hodiernum tempus mul- 
tos alios defensores nacta sit. Etiam Suarez permultum ad eam 
divulgandam contulit. Attamen antiqua sententia etiam post s. Tho- 
mam semper permansit et haud pauciores asseclas usque ad no- 
strum tempus habuit. „Doctores scholae augustinianae communi 
consensu unam vel plures formas substantiales praeter animam, 
formam vitae, admiserunt . . Neque in hac re scholam antiquam 
cedere novamque vincere videmus. Sententia veterum doctorum de 
pluribus formis substantialibus in homine etiam subsequente tem- 
pore extra scholas doctrinae s. Thomae stricte obligatas commu- 
nior mansit.” 3 ) Saec. 18. de eadem sententia simile testimonium 


J ) Suarez et alii affirmant, omnes qualitates corporum inhaerere 
in sola materia prima ideoque etiam manere, si una forma abscedente 
altera sequatur. Hac ratione quidem difficultas modo indicata aliqua- 
tenus evitatur, attamen materia prima ita omnibus qualitatibus speci- 
ficis instruitur, ut iam vix materia prima vocari possit. — a ) Card. 
fibri e: „Die Lehrer der augustinischen Schule waren einig in der An- 

27 * 

legimus: „Haee sententia apud recentiores est omnino communis, 
ut extra scholam thomisticam multo pauciores oppositam doceant." 1 ) 

*609 De definitione Concilii Viennensis. Animam rationalem formam cor- 
poris humani esse, in definitione Concilii Viennensis (a. 1311) conti- 
netur. Definit enim : „quod, quisquis deinceps asserere, defendere seu 
tenere pertinaciter praesumpserit; quod anima rationalis seu intellectiva 
non sit forma corporis humani per se et essentialiter, tamquam hae- 
reticus sit censendus." Similiter Cone. Later. V. docet, quod anima 
„vere per se et essentialiter humani corporis forma exsistat". De mente 
Concilii Viennensis aliqua controversia orta est. Alii, ut Palmieri, pu- 
tarunt, Concilium voluisse tantum multiplicitatem animarum damnare, 
alii autem, ut Zigliara, arbitrati sunt, modum unionis animae cum 
corpore definitum esse, quem thomistae asserunt. 

Apud omnes constat, Concilium voluisse errorem Petri Joannis 
Olivi 0. F. M. (f 1 297 Narbone in Gallia) de natura compositi humani 
damnare. Proinde mens definitionis ex eius doctrina interpretanda est. 
Olivi autem docuit 2 ), animam humanam componi ex materia spirituali 
et triplici parte eam informante, vegetativa, sensitiva, intellectiva, quae 
tres partes solum communi materia spirituali coniunctae sint. Haec 
tripartitio autem non est huic auctori propria, sed illo tempore etiam 
ab aliis defendebatur. At Olivi praeterea docet, tantum partem vege- 
tativam et sensitivam corpus informare, intellectivam autem non esse 
formam corporis per se ratione sui, sed tantum mediaute vegetativa et 
sensitiva, quacum per materiam spiritualem unita sit. Cum insuper 
affirmet, intellectivam partem vegetativam ac sensitivam tantum influxu 
activo instar motoris regere, ut fere Plato arbitratus est, nulla iam in 
eius doctrina unio entitativa animae intellectivae cum corpore remanet, 
sed tantum dynamiea, atque “unitas naturae humanae scinditur. Con- 
cilium igitur hunc errorem damnans verbis „anima intellectiva est 
forma corporis per se et essentialiter" duo docere intendit, animam 
per se ipsam, non per mediam alteram animam formam esse, praeterea 
per suam essentiam sive substantiam formam esse, non per actionem 
tantum uniri. 

Simul perspicitur, a mente Concilii alienum fuisse aliquid definire 
de corpore ipso, quod informari dicitur: neque proinde definitum esse 
vel corpus ex materia prima constare vel hanc materiam primam im- 
mediate per animam informari multitudine formarum reiecta. 


nahme von eiuer oder mehreren Wesensformen neben der einen gei- 
sligen Lebensform der Seele. Und im Gegensatz zu den andern bisher 
erwiihnten Lehrmeinungen sehen wir in diesem Punkte die alte Schule 
niclit weichen imd die neue nicht siegen. Der Satz der alteren Lehrer 
von der Mehrheit der Wesensformen im Menschen blieb auch in der 
Folgezeit aufierhalb der in unbedingter Weise auf die Lehre des 
hl. Thomas verpflichteten Ordensschulen die allgemeinere." Archiv f. 
Literatur- und Kirchengeschichte d. Mittelalters V (1889) 635. 

’) A. Mayr, Philos. peripat. (1739) IV d. 1 q. 1 a. 5. — 2 ) Vide 
B. Jansen, Fr. Petrus Joannis Olivi 0. F. M., Quaestiones in secun- 
dum librum sententiarum (1922 — 24); praesertim qq. 51 54 59. 

Th. 35. Anima est in toto corpore et quidem ita, ut sit tota in qualibet parte, 

Declar. Quia anima corpori entitative unita est, sponte 610 
quaestio se offert, ubinam in corpore sedem habeat. Re- 
spondetur, id quod iam facile elucet, eam in omnibus cor- 
poris partibus esse et quidem in singulis totam, ut in toto 
corpore /non plus animae sit quam in una parte. Non ta- 
men propterea anima etiam in quavis corporis parte om- 
nes suas vires habet et exercet. Potentiae enim organicae 
etiam in corpore sunt, sed, ut manifestum est, in illis tan- 
tum partibus, quae earum operationum capaces sunt, quae 
igitur ea indole et structura praeditae^ sunt, quam diversae 
operationes requirunt. Ita vis sentiendi generatim in nervis, 
vires digestivae et respiratoriae in diversis organis vegetati- 
vis insunt. „ Anima,* inquit Angelicus, „est tota in qualibet 
parte corporis secundum totalitatem perfectionis et essentiae, 
non autem secundum totalitatem virtutis." 1 ) 

Porro affirmationem, qua animam spectata entitate in 
toto corpore esse dicimus, tantum ad ■partes primarias cor- 
poris referimus i. e. ad illas, quae ad unitatem substantiae 
corporis viventis pertinent, quales sunt nervi, musculi, ossa, 
venae, tendines, epithelium. Sed assertionem non ad se- 
cundarias partes referimus, quae vel vitam non habent, ut 
saliva, lacrimae, vel, si aliquam vitam habent, saltem non 
ad unitatem ipsius corporis viventis pertinent, licet, utpote 
corpori necessariae, ei coniunctae sint et ad integritatem eius 
spectent, velut sanguis. De partibus secundariis pauca in 
fine dicentur. 

Inter physiologos et psyehologos modernos opinio vul- 
garis est, sedem animae esse in cerebro. Solent enim tan- 
tum actus psychicos et determinationes motuum sponta- 
neorum animae ascribere; immo plerumque simpliciter af- 
firmant, animam nihil esse nisi complexum harum opera- 
tionum. Actus autem psychicos et determinationes motuum 
spontaneorum existimant omnes in cerebro fieri. 

Saec. 17. et postea etiam punctum illud . cerebri invenire voluerunt, 
in quo anima resideat. Descartes asseruit, animam in epiphysi (Zirbel- 

') 1 q. 76 a. 8. 

driise) sedem, praecipuam saltem, habere. Lotze eam in corpore cal- 
loso (Balken), alii in aliis partibus collocarunt. Modo istae inquisitiones 
relictae sunt. 

Antiqui philosophi graeci de sede animae diversas opiniones habue- 
runt. Alii opinati sunt, animam esse in capite, alii in corde, in san- 
guine alii. 

«n Demonst. Anima ibi est, ubi exercet munus formae seu 
ubi corpori unita est. Atqui in toto corpore et in qualibet 
parte (primaria) munus formae exercet. Nam totum corpus 
et quaelibet pars vivit vita sensitiva vel saltem vegetativa. 
Imprimis in omnibus fere partibus sensus est, tactus, sen- 
sus organicus, sensus temperaturae vel alius ; iam vero nul- 
lus sensus, ubi non est anima. Praeterea in omnibus parti- 
bus constanter processus vegetativi fiunt, tum assimilationes 
tum dissimilationes; iam vero ubi constanter processus vege- 
tativi fiunt, ibi influxus animae est. Ergo anima in toto cor- 
pore est. 

Ubi autem anima est, ibi tota est, quia partes non habet; 
aliis verbis: anima, utpote spiritualis et inextensa, non habet 
praesentiam circumscriptivam, sed definitivam. Ergo anima 
ita est in toto corpore, ut in qualibet parte tota sint. 

Aliter. Qui asserunt animam esse tantum in cerebro, 
non possunt affirmare, eam esse formam corporis, et di- 
cere coguntur, vitam vegetativam, cum in toto corpore per- 
agatur, solis viribus corporis sine anima produci ; iam vero 
haec certis veritatibus contradicunt. Traeterea vitam sen- 
sitivam ad solum cerebrum coarctare debent contra con- 
scientiae testimonium, quae testatur, in toto corpore per- 
ceptiones sensitivas fieri. 

912 Oliiectiones. 1 . Si anima in qualibet, parte est tota, unaquaeque 
pars est homo. — Resp. N. Homo est compositum ex anima et cor- 
pore, non parte corporis. 

2. Si anima ubique esset, crescente corpore cresceret et corpore 
minuto minueretur. — Resp. D. cre=reret et minueretur eius praesen- 
lia et. corporis informatio C. eius enlitas. N. 

3. Anima esset replicata, quia simuEesset in mullis partibus spatii. 
— Resp. N. ad rat. D. et hae partes simul sumptae sunt locus adae- 
quatus animae C. singulae sunt locus adaequatus, id quod ad replica- 
tionem requiritur N. 

4. Si anima tota est in oculo, non iam potest esse extra oculum. 
— Resp. D. si ibi tota est totalitate praesentiae C. si tantum totalitale 

entitatis N. Tota entitas animae in oculo est, sed eius praesentia per 
hoc non exhauritur. 

5. Sic dicendum esset, animam esse pluries in corpore. — Resp. 

D. pluries pluralitate entitatis N. praesentiae Sd, praesentiae totalis, 
quae tantum una est N. praesentiae partialis, quatenus tota praesentia 
partes habet C. 

6. Si anima praesens est in loco extenso, est ipsa extensa. (Ita 
saepe arguunt moderni.) — Resp. N. vel. D. si praesens est circum- 
scriptive C. si definitive N. 

7. Si anima esset in pede, etiam intellectus ibi esset. — Resp. Non 
est absonum dicere, facultates spirituales animam in omnem partem 
corporis comitari, praesertim si forte ab anima tantum ratione distinc- 
tae sint, vel actus spirituales non esse certo loco alligatos. Si nihi- 
lominus experiri nobis videmur, operationes intellectus in capite esse, 
hoc ideo accidit, quia ibi actus phantasiae sunt, qui operationem in- 
tellectus comitantur. 

*De informatione partium secundariarum corporis. Defendimus 613" 
antum, animam informare partes primarias corporis. Non 
idem statuimus de partibus secundariis seu illis, quae vel 
nullam vitam habent vel saltem non cum corpore coa- 
lescunt. 

1. Sine dubio informata non sunt saliva, sucus stoma- 
chi, bilis, lacrimae, cibi nondum plene digesti neque aci- 
dum carbonicum vel vapor aquaeus ex organismo egre- 
dientia. Haec enim vitam non habent. Ceterum accurate 
definiri nequit, ubi et quando in his et similibus partibus 
immediatus contactus cum anima incipiat sive desinat, e. g. 
quando materia nutritiva per processum assimilationis cum 
anima uniatur. 

2. Celebris controversia in scholis veteribus fuit, sitne 
sanguis ab anima humana informatus necne. Alii, maxime 
thomistae, affirmarunt, alii non pauci negarunt. 1 ) 

Sanguis potissimum ex duabus partibus componitur; una 
est liquida et sufflava, nempe plasma, quod materias nutri- 
tivas vel corruptas per corpus transvehit, altera pars sunt 
globuli sanguinei, rubri et albi (leucocyti ; n. 66). In glo- 
bulis, praesertim in albis, processus vegetativi apparent : re- 

‘) Haec controversia separanda est ab alia quaestione theologica, 
sitne sanguis corporis Christi hypostatice assumptus a Verbo. Est as- 
sumptus et quidem ideo, quia sanguis ad integritatem corporis per- 
tinet. Sed sanguis ad corporis integritatem pertinere potest, etiamsi ab 
anima rationali informatus non sit. 

cipiunt nutrimentum, exercent quandam respirationem, qua 
0 recipiunt et C 2 0 emittunt, calorem producunt, motus ex- 
ercent; quas actiones etiam aliquamdiu continuant, cum iam 
e corpore egressi sunt. 

Quaestio de informatione sanguinis tantum ad globulos 
referri potest, in quibus nimirum vita observatur. Sed 
etiam facta hac restrictione negandum esse videtur, quod 
quaeritur. Nam 

a) Sanguis et globuli, qui per cor, arterias et venas fluunt, ' 
non sufficienter cohaerent cum reliquo organismo informato, 
sed per venas sicut aqua per canalem fluunt et, quando e 
corpore egrediuntur, nulla eorum mutatio observatur. 

b) Non videtur necessaria esse haec informatio. Nam 
processus vegetativi, qui in sanguine observantur, satis de- 
clarari videntur per remotum influxum animae in sanguinem. 
Vegetativi enim processus animam quidem postulant, non 
tamen semper immediatam eius praesentiam in illa parte 
requirere videntur, in qua fiunt. Saepe enim per animam 
sive per animatas partes corporis determinari et inchoari, 
deinde vero, prima directione ab anima accepta, per puras 
vires physicas et chemicas ulterius continuari ac perfici 
videntur. — Hac ratione etiam illud factum declarari pot- 
est, quod capilli vel ungues in cadaveribus crescere inveni- 
untur. Hic pariter videtur effectus esse ab anima remote 
causatus. 

3. Similiter necessarium non est affirmare, capillos, bar- 
bam, ungues, dentes per totam suam extensionem anima 
informari. Sufficit ut anima radices informet, a quibus in- 
crementum proficiscitur. 

§ 2. De falsis sententiis unionem spectantibus 

Doctrinae falsae de natura compositi humani apte ad 
duo genera revocari possunt, ad monismum psychologicum 
et falsum dualismum. 

614 I. Monismus psychologicus negat, animam et corpus esse 
duas realitates essentialiter diversas. Varias formas induit, 
prout vel animae vel corporis realitatem negat. 


De falsis sententiis unionem spectantibus _ 425 

1 . Spiritualismus idealisticus (Berkeley, Leibniz, Maine de 
Biran, Ravaisson, Vacherot, Renouvier, Lachelier, Lotze, 
Wundt, alii) affirmat, solam animam vel spiritum habere 
realitatem propriam, corpus vero tantummodo subiectivum 
J haenomenon sive animae repraesentationem esse. Hic spiri- 
tualismus non tantum nulla ratione demonstratur, sed etiam 
experientiae externae et internae contradicit, qua percipi- 
mus, corpora extra nos esse nosque ipsos corpus et muta- 
tiones corporales habere. 

2. Materialismus tantum materiam eiusque functiones et 
qualitates admittit ideoque etiam animam substantialem a 
corpore diversam negat (nn. 79 82 182 553). 

II. Falsus dualismus psychologicus. Hoc nomine omnem 615 
doctrinam denotamus, quae quidem admittit, animam et 
corpus diversa esse, sed coniunctionem eorum ad unam 
naturam humanam tollit. 

1. Doctrina purae' assistentiae animam et corpus substan- 
tias completas habet praeter localem assistentiam nulla alia 
vera unione coniunctas. Quae sententia iam antiquata est. 

Huc spectat immoderatus dualismus, quem Carlesius proponit, se- 
cundum quem corpus et anima substantiae penitus heterogeneae vel 
immo oppositae (corpus „exlensio“, anima „res cogitans") nec ullo 
communi activitatis consortio unitae sunt. , 

Huc etiam referenda est sententia occaaionalismi (Geulincx f 1669, 
Malebranche f 1715) aliquatenus e dualismo cartesiano orta, quae 
unionem fere tantum in eo collocat, quod Deus in anima et corpore 
correspondentes effectus producat. 1 ) 

Praeterea huc referendum est systema harmoniae praestabilitae. a 
Leibniz constructum: in anima una est series affectionum, in corpore 
altera correspondens, quae duae series inter se nullum influxum exer- 
cent, consentiunt autem per harmoniam, quam Deus auctor naturae ab 
initio praestabilivit. Quae doctrina iam parallelismo psychophysico 
propinqua est. 


’) u’y a point de rapport necessaire entre les deux substanees 
dont nous somines composes ... 11 n’y a nui rapport de causalite 
d’un corps a un esprit. II n’y en a aucun d’un esprit a un corps.“ 
„Dieu a voulu que j’eusse ecrtains sentiments, certaines emotions, quand 
h y aurait dans mon cerveau certaines tfaces, certains ebranlements 
d esprit. II a voulu, en un mot, et il veut sans cesse que modalites 
de 1’esprit et du corps fussent reeiproques. Voila 1’union et Ia depen- 
dance des deux parties dont nous sommes composes." Entretiens sur 
la metaph. IV 11, VII 13. 

2. Parallelismus psychophysicus docet, facta physica et 
psychica (animam substantialem negat) differre quidem inter 
se, attamen perpetuo parallelismo et simultaneitate esse 
coniuncta, sed ita, ut nullus influxus mutuus intercedat. 
De eo statim plura dicentur; est enim doctrina recenti 
tempore celebrata. 

3. Doctrina influxus activi (Wechselwirkung; interaction) 
inter animam et corpus unionem realem admittit, attamen 
non entitativam seu essentialem, sed tantum dynamicam 
et accidentalem in hoc sitam, quod corpus actione trans- 
eunte in animam agat, potissimum excitando eam ad sen- 
sationes, et vicissim anima in corpus agat movendo mem- 
bra et excitando alios processus physicos psychicis respon- 
dentes. Nunc huic doctrinae fere omnes adhaerent, qui 
parallelismo psychophysico addicti non sunt. Ignorantes 
enim vel neglegentes doctrinam peripateticam putant, op- 
tionem tantum esse inter parallelismum et hanc doctrinam 
ideoque illo reiecto necessario sequi veritatem alterius. 

Cum igitur nunc omnes fere philosophiam peripateticam 
non sequentes vel parallelismum vel doctrinam influxus 
activi defendant, utraque doctrina paulo diligentius exami- 
nanda est. Ceterum, quae de posteriore doctrina dicenda 
sunt, iam supra breviter indicavimus (n. 594), 

*Th. 36. Parallelismo psychophysico absurditatis nola tribuentia est (1. p.). 
Propius ad veritatem accedit doctrina influxus activi, sed eam minime 
attingit (2. p.). 

*616 Declar. 1 . p. 1 . Parallelismus psychophysicus docet, facta 
physica et psychica in homine (et animali) cum constanti 
parallelismo invicem harmonice comitari, sed ita, ut nullus 
inter ea mutuus influxus intercedat. 

Itaque defensores huius sententiae supponunt, facta phy- 
sica corporis ab actibus psychicis differre; quia animam 
substantialem negant, tantum actus psychicos 'admittunt. 
Porro inter facta physica et actus psychicos constantem 
parallelismum admittunt asserentes, quando in organo cor- 
porali certa mutatio physica vel chemica fiat, simul corre- 

spondentem sensationem oriri, quando imperium voluntatis 
adsit, in membris corporis motus incipere, quando exer- 
citetur ira, simul in facie apparere consentaneum vultum. 
Attamen tantum parallelismum admittunt, non autem ullum 
influxum mutuum, qui causa huius parallelismi sit. Ergo 
simul duae series eventuum currunt, physica et psychica, 
una iuxta aliam, una alteri accurate respondens, et in sin- 
gulis seriebus unus eventus causat alterum; sed ex una 
serie in alteram nulla transit „psychophysica“ causalitas. 

2. Parallelismus praeter haec essentialia omnibus com- 617* 
munia apud diversos defensores diversas speciales formas 
induere solet. 

a) Plerumque doctrina identitatis psychophysicae adiun- 
gitur. Dicunt, physica et psychica propterea .sine influxu 
et tamen cum constanti parallelismo invicem comitari, quod 
sint duo diversa phaenomena seu apparentiae eiusdem igno- 
tae realitatis, una eademque realitas, quae per internam 
conscientiam aspecta appareat aliquid psychicum, amor, ra- 
tiocinium, extrinsecus autem sensibus apprehensa appareat 
aliquid physicum, velut motus. Hanc doctrinam primus 
Fechner excogitavit eamque alii assumunt (n. 84). 

b) Plerique, praesertim modo indicati defensores iden- 
titatis psychophysicae, parallelismum in spiritualismum idea- 
listicum convertunt, affirmantes, tantum seriem psychicam 
vere realem, physicam vero tantum apparentiam seriei psy- 
chicae esse repraesentatione sensitiva productam. Nihilo- 
minus iterum de duplici serie ita disputant, quasi utra que 
sit vere realis, ut hac ratione quidem parallelistis adnu- 
merandi sint, revera autem, si suis principiis starent, non 
parallelistae, sed monistae dicendi essent. 

c) Parallelismus nonnullorum occultatus materialismus est, 
quatenus facta psychica mutationibus physicis fere ad mo- 
dum appendicis, phaenomeni secundarii sive umbrae con- 
comitantis associat. Haec species igitur potius physiologis- 
mus quam parallelismus est. 

d) Apud multos et certe omnes, qui principiis suis con- 
stare volunt, parallelismus plane universalis evadit, qui af- 

firmat, non solum in homine et animali, sed in omnibus plane 
rebus et omnibus atomis eum eventibus physicis actus psy- 
chicos coniunctos esse (Panpsychismus). 

Parallelistae debent ad panpsychismum progredi. Nam a) non appa- 
ret, cur tantum cum systemate nerveo vita psychica coniuncta invenia- 
tur; nervi enim secundum parallelismum non sunt causa actuum psy- 
chicorum. b) Declarari non potest, cur e. g. acus pungendo in digito 
dolorem efficiat. Acus enim, quatenus corpus physicum est, secundum 
principia paralielismi causa doloris esse nequit; quare nihil relinquitur, 
nisi ut in acu similiter ordo physicus et psychicus couiunctus admit- 
tatur et ille digitum laedat, hic vero dolorem eius causet. 

Parallelismus universalis saepe cum pantheismo sociatur, quatenus 
natura corporea manifestatio spiritus absoluti habetur, qui per natu- 
ram se manifestet. 

8 3. Rationes, quae multos in paralielismi ineptias impel- 

lunt, potissimum duae sunt: a) Experientia docet, esse in 
homine eventus duplicis generis, corporeos et psychicos, 
qui apte inter se conspirent. Sed parallelistae animam sub- 
stantialem negant. Sic iam nullus iik relinquitur influxus, 
qui facta physica et psychica colliget. Nam influxum sub- 
stantivum non habent, quia animam auferunt. Influxum vero 
activum admittere nolunt potissimum ob duo principia, „prin- 
cipium causalitatis naturalis clausae" 1 ), quod negat, causam 
non materialem in materialia („naturalia“) agere posse, et 
principium constantiae energiae, quo iterum prohiberi exi- 
stimant, ne causa spiritualis in corpora agat. — b) Paral- 
lelismus ideo commodus apparet, quia una ex parte bonam 
pacem offert cum principiis modernae scientiae naturalis, 
quae nullum influxum entis spiritualis in materialia, nec 
Dei in mundum nec animae in corpus, admittit, tamen al- 
tera ex parte viam ostendit, qua nihilominus inhonestus 
materialismus evitetur. Secundum parallelismum enim ordo 
spiritualis cum suis idealibus manet, nullus tamen influxus 
ab aliquo ente huius ordinis in mundum timendus est ita- 
que mundus corporeus suis tantum legibus naturalibus re- 
gitur iisque inquirendis scientia naturalis iam secure operam 
dare potest sine ,, miraculorum" timore. 

') Prinzip d. geschlossenen Nalurkausalitat; de qno cf. Ontologiam. 

4. Parallelismus iam apud Spinoza pantheistam invenitur. Secundum 619 
eius mentem corpus et spiritus, i. e. (ut dicit) extensio et cogitatio, at- 
tributa entis absoluti sunt, ergo „una eademque res secundum duos 
modos expressa"; ideo „nee corpus mentem ad cogitandum nec mens 
corpus ad motum neque ad quietem nec ad aliquid aliud determinare 
potest" 1 ). Etiam doctrina harmoniae praestabilitae (n. 615) parallelismo 
•valde propinqua est. In recentiorem philosophiam Fechner parallelis- 
inum induxit. Ante pauca decennia sententia a multis et forte pieris- 
que psychologis, praesertim experimentalibus, recepta erat, nunc vero 
honor eius paulatim minuitur. 

Eius defensores suam sententiam ita describere solent : „ Nostra pro- 
pria assertio fuit, animam et corpus . . tantum duo latera eiusdem 
realitatisexperimentalis esse. Non possunt inter se invicem agere, quia non 
sunt res separatae et independentes. Ob eandem autem rationem, ubi 
utrumque latus apparet, mutatio unius cum mutatione correspondenti 
alterius coniuncta est." 2 ) „Membra utriusque seriei [physicae et psy- 
chicae] sine mutua causalitate manent. Nihilominus per omnia membra 
arctissime invicem iuncta sunt; invicem parallela sunt, ut improprie 
dicitur, nam potius spectata propria sua natura plane idem sunt." 3 ) 

„ Descriptio physiologica et psychologica eiusdem status sive eventus 
conscii in organismo vivo sunt duae diversae, sed vi et ratione iden- 
licae expressiones eiusdem facti, i. e. eventus psychophysici : sunt idem 
argumentum duabus linguis diversis expressum, eadem res, sed modo 
intrinsecus, modo extrinsecus aspecta." 4 ) „ Mundus realis duo latera 
nobis convertit, extrinsecus perceptus sensibilitati ut mundus corporeus 
apparet, in conscientia intrinsecus aspectus ut vita psychico-spiritualis 
patefit." 6 ) Eventus psychicus est „pars interior, facies interna" proces- 
sus physici seu chemici. 6 ) Asseritur, „in cognitione immediata tantum 
psychica exhiberi et id, quod materiam vocamus, solum aspectum eius- 
dem facti ex alia parte, nihil vero a psychico essentialiter diversum 


') Ethica II III. — 2 ) Titchener, Textbook of Psychology (1910) 
§ 4. — s ) Ebbinghaus: „Die Glieder beider Reihen rufen einander nicht 
hervor, noch greifen sie ineinander ein ; sie bleiben einander in ihrer 
Kausalverkettung vollig fremd. Dennoeh gehOren sie zugleich Glied 
fur Glied aufs engste zusammen; sie sind einander parallel, wie man 
uneigentlich sagt, denn sie sind vielmehr ihrem eigentlichen Wesen 
nach durchaus dasselbe." Abri6 d. Psychologie 6 (1919) 46. — 4 ) Jodl : 
„Die physiologisehe und die psychologische Besehreibung eines und 
des namlichen bewufiten Zustandes oder Vorganges im lebendigen 
Organismus stellen demgemafi zwei verschieden geformte, aber dem 
Sinn und Wesen nach identische Ausdriicke fur denselben Vorgang, d. h. 
ein psychophysisches Ereignis, dar; den namlichen Inhalt in zwei ver- 
schiedenen Sprachen ausgedriickt; die namliche Sache, aber das eine 
Mal von innen, das andere Mal von aufien gesehen." Psychologie 8 I 
(1908) 98. — 5 ) F. Paulsen: „Die Wirkliehkeit wendet uns zwei Seiten 
zu; von aufien gesehen stellt sie sich der Sinnlichkeit ais Korperwelt 
dar, im Selbstbewufitsein von innen gesehen, offenbart sie sich ais see- 
lisch— geistiges Leben." Ethik 10 1 (1913) 219. — G ) Taine: Le psychique 
est „le dedans, la face interne" d’un processus physique. De 1’intelli- 
,gence !. IV. eh. 4. 

esse." 1 ) „Inquisitio factorum, quae iu iis videre cavet, quod in iis non 
inest, . . cum ineluctabili necessitate ad affirmandam identitatem inter 
animam et certas functiones cerebri ducit." „Psychicum et eius paral- 
lelus eventus physicus sunt aspectus eiusdem rei, intrinsecus et extrin- 
secus spectatae." 2 ) E quibus testimoniis etiam perspicitur, parallelistas 
plerumque identitatis psychophysicae defensores esse. 

* <>20 Deinonst. l.p. 1 . Parallelismus negat animam substantialem. 
Sic autem non solum doctrinam perniciosam statuit, sed 
etiam omnibus absurditatibus se implicat, quas supra ac- 
tualismum refutantes notavimus. 

2 . Negat omnem influxum inter corpus et animam. 

a) Ita certe experentiae contradicit, quae ostendit, nos 
voluntate manum ad scribendum et pedem ad ambulandum 
movere, excitationem physiologicam in nervis receptam ani- 
mam ad sentiendum determinare. 

b) Sine influxu non declaratur parallelismus inter 1 partem 
physicam et psychicam hominis: cur cum excitatione in organo 
iungatur sensatio et cum imperio voluntatis motus mem- 
brorum, cur cum gaudio semper risus, non fletus iungatur. 
Saepe respondent, hoc ideo fieri, quod physicum et psy- 
chicum sint eadem realitas ex duplici parte spectata. Sed 
tale responsum tantum ostendit, quantopere falsis specula- 
tionibus mens naturali sua claritate privari possit. Quid 
magis absurdum, quam processum chemicum et affectum 
amoris, motum nervorum et ratiocinium idem esse. 

c) Absurditates consequuntur, quae modum excedunt. Sic 
iam homines non ideo ambulant, quod ambulare volunt, 
non ideo loquuntur, quod cogitationes exprimere volunt, 

‘) E. Kretschmer: „Eine Weltanschauung, die weiS, daS uns iu 
unserer Erkenntnis unmittelbar nur Seelisches gegeben ist, und an- 
nimmt, dafi das, was wir Materie nennen, nur eine eigenartige An- 
schauungsform innerhalb des Seelischen bzw. eine Betrachtung des- 
selben Tatbestandes von einer anderen Seite, aber nichts vom Seelischen 
grundsatzlich Getrenntes darstellt." Medizinisehe Psyehologie 4 (1930) 
14 — 2 ) E. Bleuler: „Eine Untersuchung der Tatsachen, die sicli 
hiilet, etwas darin zu sehen, was nicht darin ist . . fuhrt mit zwin- 
gender Notwendigkeit zu der Annahme der Identitat der Psyche mit ge- 
wissen Hirnfunktionen." „Engramme sind sowohl ein hirnphysiologi- 
scher wie ein psychischer Begriff und ihre Eigenschaften sind mit ein 
Beweis, dafi das Psychische und dessen physischer ,ParaIlelvorgang‘ 
Aspekte des namlichen Dinges sind, von innen und von aufien gesehen." 
Naturgeschichte der Seele 2 (1932) VI s. 

non ideo libros doctos scribunt, quia cogitationesmanus regunt, 
sed, quidquid in mundo fit, sine influxu cuiusvis cogitatio- 
nis vel actus volendi fit; et si nemo in mundo videret, cogi- 
taret, vellet, tamen omnia in ordine physico eodem modo 
ac nunc peragerentur. Non ideo Napoleon apud Austerlitz 
hostes vicit, quia per intellegentiam milites rexit; non ideo 
examinandus interroganti recte respondet, quia quaestiones 
intellegit et responsa scit, sed haec omnia solis causis phy- 
sicis producuntur; afferuntur extrinsecus motus in corpus 
hominis, currunt per nervos ad cerebrum, a cerebro in os, 
in brachia, pedes, quae incipiunt agere, loqui, apprehen- 
dere, ambulare. 

d) Denique si cogitationes tantum latus internum motuum atomorum 
sunt, quivis homo quovis momento eam cogitationem habet, quae 
motui respondet, qui tunc in cerebro est, ut igitur ad iudicia non veri- 
tate determinemur, sed legibus mechanicis motuum. Similiter non 
cognita bonitate divina ad amorem Dei, apprehensis poenis ad odium 
peccati determinemur, sed motibus atomorum. Ita leges logicae et 
morales in leges physico-chemicas convertuntur et vita spiritualis omni ' 
sua proprietate privatur iu eiusque locum brutus mechanismus sub- 
intrat. 

Ergo parallelismus, quod vitam psychicam attinet, recta ducit ad 
extremum associationisinum (nn. 173 s.), qui est atomismus mechanicus 
in vitam psychicam translatus. 

Declar. 2 . p. Doctrina influxus activi animam et corpus <>21 • 
realiter uniri admittit, attamen non unione entitativa et sub- 
stantiali, sed solum dynamica et accidentali in hoc sita, 
quod actionibus transeuntibus invicem afficiant, corpus po- 
tissimum excitando animam ad sentiendum, anima vero mo- 
vendo corpus et in eo alias mutationes physicas psychicis re- 
spondentes producendo, e. g. processus materiales in cerebro 
vel affectiones in corde. Antiquiores huius sententiae as- 
sertores animam substantialem admiserunt, etiam aliqui ex 
hodiernis principium psychicum permanens admittunt, sed 
minime omnes, qui sic doctrinam multo difficiliorem reddunt. 

Doctrinam influxus activi propterea multi sibi persuadent, 
quia tum unio realis tum influxus mutuus inter corpus et 
animam intercedit, neglecta autem unione substantiali alia 
unio praeter hunc influxum non relinquitur. Et imprimis 
omnes, qui animam et corpus instar substantiarum com- 

pletarum concipiunt, aliam unionem rationabiliter statuere 
nequeunt. Iam Plato huius sententiae fuit docens, animam 
rationalem habitare in corpore (tamquam in carcere) eam- 
que corpus sicut nautam navim regere. Quae opinio postea 
non paucos defensores nacta est. Recentiore tempore Car- 
tesius similem dualismum docuit. Nunc omnes fere, qui 
parallelismum non adoptant, hanc unionem pure activam 
defendunt. 

* 322 Demonst. 2. p. A. Doctrina influxus activi propius ad veri- 

tatem accedit quam ineptus parallelismus. Nam a) animam 
substantialem, saltem interdum aliquatenus, admittit, b) ali- 
quem influxum mutuum animae et corporis et c) aliquam 
realem utriusque unionem recipit. 

*623 B. Sed veritatem minime assequitur. Quod his potissimum 
rationibus, supra iam indicatis (n. 594), demonstratur: 

1. Animae et corporis unio in influxu activo consistere 
nequit. Nam a) sic non oritur una natura et persona, qua- 
lem conscientia testatur et omnium persuasio tenet, sed ma- 
nent duae substantiae completae solum accidentaliter unitae 
sicut duo homines manus conserentes vel corpora cosmica 
invicem agentia. — b) Influxus mutuus supponit unionem, 
quae proinde alia esse nequit nisi substantialis. Non sup- 
posita enim unione substantiali non apparet, cur anima 
tam constanter corpori alligetur, ut iste perpetuus influxus 
adsit, non autem anima ex corpore egredi vel ab agendo 
desistere possit ; neque ratio apparet, cur non simili modo 
in alterius corpus agere queat, quia alterius corpus cor- 
pori proprio simile est neque proprium corpus cum anima ma- 
gis realiter unitum esset quam alienum. — c) Cum sic 
anima et corpus non iam unum commune principium agendi 
sint, concludendum est,‘ animam solam sentire et actiones 
vegetativas similiter vel a sola anima vel a solo corpore 
produci. 

*(524 2. Naturalis influxus activus in se tam difficilis apparet, 

praesertim influxus corporis -in spiritum, ut, nisi certo de- 
monstretur, ponendus esse non videatur. Nam spiritus na- 
turae tam sublimis et subtilis est, ut non appareat, quo- 

modo corpore attingi queat. Seu, aliis verbis, corpus in 
spiritum agendo aliquid materiale produceret, spiritus autem 
non videtur naturaliter subiectum accidentis materialis esse 
posse. — Quidquid autem de abstracta possibilitate dicitur, 
in composito humano talis influxus activus admitti nequit. 
Quaecumque enim actione mutua inter se agunt, divisa 
sunt, ergo corpus et anima, quae una natura sunt, talem 
actionem exercere nequeunt. 

Non igitur alius influxus inter animam et corpus admit- 
tendus esse videtur quam substantivus in eo positus, quod, 
quia anima et corpus substantialiter uniti sunt, necessario, 
si una pars afficitur, etiam altera afficitur et una in altera 
correspondentes actiones determinat. 

Ex his colligitur, quomodo solvenda sit quaestio nunc 
disputata, num et quomodo „ cajisalitas psychophysica" inter 
ens psychicum et ens physicum, in homine igitur inter 
animam et corpus, possibilis sit. Parallelistae omnem talem 
causalitatem et influxum impugnant et quidem potissimum 
ob duas rationes, principium causalitatis naturalis et legem 
constantiae energiae, ut statim dicetur. 

Obiectinnes. 1. Tenendum est principium causalitatis naturalis c.lau- 825* 
sae: in ordinem naturalem sive physicum ordo psychicus sive spiri- 
tualis nullum influxum exercere potest nec vicissim, propt.erea prae- 
sertim, quia inter ens psychicum et physicum plena est disparitas. 

Atqui tali influxu excluso tantum parallelismus relinquitur. Ergo. — 

Resp. D. mai. nullus influxus substantivus exerceri potest N. nullus 
activus Sd. non in homine, in quo anima et corpus unam naturam 
constituunt G. generatim impossibilis est Tr. (vel Sd. impossibilis est 
actio spiritus in materiam N. impossibilis vel saltem admodum diffi- 
cilis est actio corporis in spiritum C.) Ad rat. D. est talis disparitas, 
ut unionem substantialem animae et corporis et proinde influxum sub- 
stantivum excludat N. ut influxum activum excludat, qui in homine 
locum non habet Tr. (vel Sd. disparitas excludit actionem spfritus in 
corpus N. valde difficilem reddit actionem corporis in spiritum C.) 

2. Certa est lex constantiae sive aequivalentiae energiae. Atqui haec 
lex violatur posita causalitate psychophysica. Sic enim anima in cor- 
pore motum producens energiam augeret et vicissim corpus processu 
physiologico sensationem determinans energiam corporalem consumeret, 
in cuius locum non alia aequalis subintraret. — Resp. C. mai. vel se- 
cundum alios D. mai. lex certa est, in quantum agitur de viribus pure 
materialibus inter se agentibus C. in quantum- agitur de operationibus 
vegetativis et sensitivis, ut non permittatur in his parva energiae mu- 

tatio N. 1 ) D. min. lex constantiae violatur per influxum substantivum, 
in quo nulla est actio ex uno in alterum N. violaretur per causalitatem 
activam, quae in homine locum non habet Tr. Fortasse etiam in sen- 
tentia influxus activi violatio negari et haec declaratio dari possit: 
excitatio sensoria in nervo facta determinat actum psychicum, sed si- 
mul etiam novam mutationem physicam in cerebro producit (omnem 
enim actum psychicum mutatio physica comitari- videtur), quo suppo- 
sito lex constantiae servari potest; anima autem in corpus agit non 
augendo energiam, sed tantum dirigendo transmutationem energiarum 
in certos fines, directio autem energiae videtur adesse posse sine auc- 
tione energiae (sicut docti physici, ut Hertz, E. Mach, Boltzmann, 
0. Lodge, Becher putant). 

♦626 3. Defensores identitatis psychophysicae doctrinam suam exemplis, 

praesertim a Fechner sumptis, demonstrare sive eius repugnantiam ob- 
tegere conantur, velut his: a) Physicum et psychicum in homine se 
habent sicut „latus concavum et convexum circuli", „ tantum duo di- 
versi aspectus eiusdem rei ex duplici loco sunt" ; duo latera autem 
lineae circularis eadem res sunt. 2 ) — Resp. D. duo latera lineae circu- 
laris sunt duae res realiter et essentialiter diversae (sicut cogitatio et 
motus) N. sunt eadem res, tantum duobus inadaequatis conceptibus 
apprehensae, quatenus nunc secundum distantiam a punctis dexteris, 
deinde a sinistris apprehenditur C. 

b) „ Systema solare ex sole aspectum omnino aliter apparet quam 
a terra aspectum. Ibi apparet mundus copernicanus, hic vero ptole- 
maeus." 3 ) — Resp. D. systema solare est realiter hic duplex mundus 
oppositus N. tantum adest duplex externa apparentia in sensu C. 

Art. 3. De immortalitate animae 

Generi humano naturali lumine rationis illustrato semper 
persuasum fuit, animam post mortem superstitem manere. 
Quae veritas fundamentum religionis est, quia, ubi per- 
suasio de futura sanctione non adest, neque religio diu 
sustineri potest. Sed speculatio philosophica non cum ea- 
dem constantia hanc veritatem semper professa est. 

627 Historia quaestionis. Philosophi Platone antiquiores de im- 
mortalitate vix tractarunt. Plato autem immortalitatem ani- 

J ) In activitate vegetativa, etsi pariter simul ab anima producitur, 
videtur lex constantiae servari, si credere licet experimentis a Rubner, 
Laulanie et Atioater institutis (quae tamen non omne dubium exclu- 
dunt). Ex hoc aliqui inferunt, legem etiam in activitate sensitiva ser- 
vari. — 2 ) Nach Fechner sind „die geistige und leibliche Seite des 
Menschen" „wie die konkave und konvexe Seite des Kreises", die „im 
Grunde nur zwei verschiedene Erscheinungsweisen derselben Sache von 
verschiedenen Standpunkten sind." Elemente d. Psychophysik 1(1860) 2 s. 
— 3 ) „Das Sonnensystem hietet von der Sonne aus einen ganz andern 
Anblick dar, ais von der Erde aus. Dort ist es die kopernikanische, 
hier die ptolemaische Welt." L. e. 

mae intellectualis studiose defendit, varias ad eam demon- 
strandam (praesertim in dialogis Phaidon, Politeia, Phaidros) 
rationes afferens; cum immortalitate simul pythagoream mi- 
grationem animarum coniungit. Aristoteles pariter animam 
spiritualem et immortalem esse docet, sed tantum animam 
rationalem (vouq) et quidem illam, quae v. ftecoptynxoc sive 
jionynxoc; dicitur (cf. n. 18); cuius identitas realis cum reli- 
quis animae partibus in eius doctrina dubia relinquitur. 
Inter philosophos posteriores fere tantum Plotinus Platonem 
sequens animae perennitatem clare defendit. Patres et scho- 
lasticos immortalitatem professos esse liquet. Etiam argu- 
menta ad eam demonstrandam cum aliqua diligentia ex 
saec. 12. (Dom. Gundissalinus, Guil. de Auvergne, Io. de 
Rupella) et maiore cum studio deinceps a philosophiae 
scholasticae ducibus AI. Halensi, Bonaventura, Alberto M., 
Thoma exculta sunt. Attamen generatim non cum ea dili- 
gentia tractata sunt, qualem nunc adhibere debemus. Po- 
stea etiam a nonnullis de philosophica immortalitatis de- 
monstratione dubia excitata sunt ; hoc assertum, sicut Scotus 
ait, „esse potius creditum quam scitum, neque posse ad 
id confirmandum afferri rationes demonstrativas necessarias, 
sed solum probabiles". Attamen a saec. 16. communis om- 
nium scholasticorum sententia est, immortalitatem etiam 
ratione cum certitudine demonstrari posse. 1 ) 

Inter philosophos recentes immortalitas diu retenta est 
(a Descartes, Leibniz, Wolff, Berkeley). Deinceps vero dubi- 
tatio vel negatio praevaluerunt. 

Aetate recentissima plerique, qui extra scholas catholicas 628 
philosophantur, animam individualem morti superstitem ma- 
nere negant vel saltem pro re indemonstrata habent; at- 
que id consequenter quidem. Nam qui animam substan- 
tialem non admittunt, qui materialismo adhaerent vel ob 
alias rationes spiritualitatem animae non concedunt, qui 


*) „Hac saltem aetate", iam Conimbricenses scribunt, „ita celebre 
est, animae immori alitatem demonstrari, ut iure temerarius habeatur, 
qui nostrae assertioni refragetur." De an. separ, d. 1 a. 3. Urraburu, 
Psych. II 2 637. 

, 2 >* 

pantheisrno addicti animam solummodo modum transeuntem 
entis absoluti esse existimant, sane immortalitati animae 
individualis locum concedere non possunt. Alii plurimi, 
etiam theologi protestantici, eam saltem philosophice incer- 
tam habent, quod homo res tales supersensibiles intellectu 
certo cognoscere nequeat. Quibus Kant praeivit, qui immor- 
talitatem plane indemonstrabilem habet. Nihilominus eam 
admittit, sed tantum ut postulatum rationis practicae; ho- 
minem, ait, lege morali rationis practicae obligari ad per- 
fectionem moralem, sed ab ea assequenda in hac vita sen- 
sualitate impediri, ideo eadem lege vitam futuram postulari, 
in qua anima ulteriore et indefinito progressu ad perfec- 
tionem paulatim accedat. 1 ) (Sed hanc veram demonstra- 
tionem intellectualem esse negat.) In qua dubitatione nunc 
plerique haerent. 

Immortalitas ficta. Qui negant, animam corpori superstitem 
fore, nihilominus, plenam immortalitatis negationem impiam 
sentientes, aliquam immortalitatem concedere vel etiam cele- 
brare solent. Sed falsam. 

Plerique eam in perenni durationk generis humani repo- 
nunt, in qua etiam defuncti ulterius vivant, idque diversis 
modis: vel quatenus in procreatis filiis et posterioribus ge- 
nerationibus, in populo sive rassa sua etiam ipsi perma- 
neant, vel quatenus in memoria amicorum et historiae vivere 
pergant, vel, id quod frequentissime auditur, quatenus cul- 
tura humana, opera artis, scientiae, technicae, ideae et veri- 
tates, valores morales in aevum permaneant et in iis omnes, 
qui ad hos effectus aliquando cooperati sint. „In perpetua 
cultura”, „in perennitate historica", „ in immortali vita uni- 
versali", „in perenni valore bonorum mentalium et mora- 

‘) „Dieser unendliche Progressus ist. aber nur unter Voraussetzung 
einer ins Unendliche fortdauernden Exislenz und Personlichkeit des- 
selhen vernunftigen Wesens (welche man die Unsterblichkeit der Seele 
nennl) moglich. Also ist das hochste Gut, praktisch, nur unter der 
Voraussetzung der Unsterblichkeit der Seele moglich; mithin diese, ais 
unzerlrennlieh mit dem morafischen Gesetz verbunden, ein Postulat 
det reinen praktischen Vernuuft." Kritik d. prakt. Vernunft 1. T. 2. B. 
9 H. IV. 

Iium“, „in mente obiectiva" 1 ) singuli immortali vita frui di- 
cuntur. 

Monistae loqui solent de sempiterna singulorum perma- 
nentia in „uno infinito", „in ente superindividuali, superper- 
sonali", „in vita et ente universali", in quod singuli pro- 
pria individuali exsistentia exstincta recipiantur et diffluant, 
in quo ad „ unitatem ineffabilem, superpersonalem" congre- 
diantur. 2 ) 

Manifestum est, talem «immortalitatem" esse inanem et 
fraudulentam compensationem pro immortalitate personali. 
Non est vera hominis individualis permanentia, quae desi- 
deratur, sed eius plena exstinctio. Homines, exceptis paucis 
harum idearum laudatoribus, ex tali duratione „in perpetua 
cultura", «in superpersonali vita" nullam satisfactionem hau- 
riunt, vix umquam de his cogitant. Praeterea talis immor- 
talitas, qualiscumque est, a paucissimis obtineri potest; ple- 
rique ad progressum culturae nihil notatu dignum conferunt 
nec ullam in monumentis historicis mentionem sperare pos- 
sunt. In se autem spectata res admodum dubia et insta- 
bilis est et certe non perpetua est: amici et filii mox mori- 
untur, populi eorumque cultura deflorescunt, perennitas et 
iustitia memoriae historicae incertae sunt, denique omnis 
cufiura atque ipsum genus humanum aliquando in perpe- 
tuum delebitur; secundum leges naturae totus mundus in 
perpetuum rigorem abibit et terrae multo prius excidium 
parabitur. 

Th. 37. Anima immortalis est. 

Dec'ar. Immortalitas animae in hoc consistit, quod eius 630 
exsistentia seu vita numquam finem habere potest. Ergo 
non tantum in eo sita est, quod anima in morte hominis 
non perit eiusque duratio ulterius extenditur, quae immor- 
talitas imperfecta vocari potest; sed quod in perpetuum vivet. 
Sine negotio immortalitas imperfecta effici potest; et hoc 

’) „Im objektiven Geist" (Hegel). — 2 ) Materialistae interdum etiam 
immortalitatem in ore habent, «immortalitatem substantiae", nempe 
materiae. 

spectatis hodiernis adversuras praecipuum est, quippe qui 
potissimum negant animam a corpore separari posse. Paulo 
difficilius aeterna duratio demonstratur. Sed dicendum vi- 
detur, argumenta philosophica, saltem si omnia simul su- 
muntur, plenam certitudinem etiam de perpetua duratione, 
sin minus fortasse damnatorum, at certe eorum, qui beati- 
tudinem adepti sunt, gignere. Porro asserimus, immortali- 
tatem animae esse naturalem sive per eius naturam exigi, 
non tantum gratuitam esse, qualis illa immortalitas corpo- 
ralis fuisset, quae primis parentibus praeter exigentiam na- 
turae a Deo promissa erat. Non enim aliter philosophice im- 
mortalitatem demonstrare possumus nisi ex natura animae. 

631 Demonst. 1 . Arg. metaphgsicum (quod semper adhibitum 
est, aliquo modo iam a Platone et Aristotele, magis dein 
et communiter a scholasticis). Anima habet naturalem ap- 
titudinem et exigentiam, ut in perpetuum permaneat. At- 
qui hac supposita fieri nequit, ut anima umquam pereat. 
Ergo anima numquam perire potest seu immortalis est. 

Demonst. niai. 1) Anima est substantia spiritualis. Atqui 
substantia spiritualis aptitudinem et exigentiam habet, ut 
in perpetuum permaneat. 

Aptitudinem ad esse perpetuum substantia spiritualis ha- 
bet. Nam nec ipsa corrumpi nec per causam creatam 
interfici potest ; incorruptibilis et indestructibilis est. a) Ipsa 
corrumpi nequit. Corrumperetur vel per se vel per accidens. 
Non potest corrumpi per se i. e. per dissolutionem in suas 
partes, sicut pleraque corporalia pereunt; nam anima par- 
tes non habet. Neque corrumpi potest per accidens seu prop- 
ter separationem ab alio, a quo pendeat, sicut anima be- 
luina soluta a corpore perit; nam anima humana spiri- 
tualis a corpore non pendet, b) Per causam creatam destrui 
nequit, quia creata causa non aliter id efficere posset nisi 
animam in partes scindendo, quales non habet. Penitus 
enim annihilare animam non potest; nam annihilatio, cuius 
effectus nihil est, numquam actione positiva effici potest 
(qualis omnis actio creaturae est), quippe quae semper ali- 
quid positivum producit, non vero nihil; sed tantum sub- 

tractione actionis, nempe conservationis ex parte Dei pro- 
duci potest. Iam vero anima, quae neque ex se corrumpi 
qeque a causa creata destrui potest, eo ipso aptitudinem 
habet ad perpetuo exsistendum. 

Haec naturalis aptitudo autem est simul naturalis ordi- 
natio et proinde exigentia ad perpetuo exsistendum, sicut apti- 
tudo manus ad laborandum est naturalis destinatio eius ad 
laborandum et vis plantae ad producendos flores est na- 
turalis ordinatio et exigentia ad florendum. «Exigentia 0 igi- 
tur, quam asserimus, non est moralis sive iuridica, sed onto- 
logica, in eo sita, quod obiectum exigentiae ad naturalem 
rei perfectionem requiritur, ut res sine eo essentialiter manca 
et incompleta esset; simili fere ratione substantia suam pro- 
prietatem «exigere 0 dicitur. 

2) Eadem exigentia ex naturali desiderio colligitur, quo 
homo in esse perpetuum fertur. Naturaliter enim et vehe- 
menter iam a morte abhorret, etsi non putetur esse perfecta 
exstinctio ; multo intolerabilior autem apparet cogitatio per- 
petuae et absolutae destructionis. Atque etiam in damnatis 
hoc desiderium adest, licet vincatur maiore desiderio emer- 
gendi ex summa infelicitate. (Cf. n 633.) 

Demonst. min. Anima tantum annihilatione exparte Dei 
perire posset. Ex naturali autem aptitudine et exigentia 
animae ad esse perpetuum sequitur, Deum eam numquam 
annihilaturum esse. 

1) Repugnaret sapientiae et immutabilitati Dei, ut, post- 
quam animam cum tali aptitudine et exigentia ad perpe- 
tuo vivendum creavit, eam destrueret itaque simul contra 
propriam suam essentiam ageret, cuius imago anima spiri- 
tualis est. 

2) Deus semper invenitur agere secundum naturales re- 
rum exigentias: concurrit cum earum actionibus, ad quas 
aptae sunt, arboribus condiciones praebet ad flores fructus- 
que suos producendos, speciatim numquam res per se ip- 
sum destruit, sed e contrario omnia iis providet, ut tam- 
diu se conservare queant, quamdiu fines naturae suae id 
postulant, providet vires, quibus se nutriant et vulnera 

sanent, instinctum, quo sibi prospiciant, cornua et ungues, 
quibus se defendant. 

„Deus, qui est institutor naturae, non subtrahit rebus, 
quod est proprium naturis earum. Ostensum est autem, 
quod proprium naturis intellectualibus est, quod sint per- 
petuae, unde hoc iis a Deo non subtrahitur.* 1 ) 

Confirmatio. Si lex naturae est, ut nulla atomus in mundo 
(nec ulla energia) penitus pereat sive in nihil redigatur, a 
pari et a fortiori concludendum est, etiam substantiam spiri- 
tualem et naturaliter indissolubilem ab annihilatione libe- 
ram esse. 

632 Obiectiones. 1. Annihilatio admittenda est, si ulterior animae dura- 
tio fine caret. Atqui duratio animae damnatae fine caret. Ergo saltem 
huius annihilatio admittenda est. — Resp. C. mai. N. min. Ulterior 
damnati duratio non caret fine. Nam poena aeterna aut Deo indigna 
est aut non est indigna. Si indigna est, Deus finem eius facere potest 
manente anima, e. g. occasionem paeuitentiae praebendo; non enim 
idem plane est, vitam damnati aeternam esse et poenam aeternam esse 
(rationi naturali certior apparet duratio aeterna quam poena aeterna). 
Sin autem non est indigna, non est ratio, cur contra exigentiam natu- 
rae agendo animam iustae poenae subtrahat. 

2. Ex argumento allato sequeretur, etiam materiam in perpetuum 
duraturam esse, quia pariter ad hoc apta est. Atqui id non videlur 
admittendum esse. — Resp. D. mai. si semper finem obtinere potest C. 
aliter N. ad i-at. N. par. (Quae tantum media sunt ad aliquid, sicut 
materia, solum tamdiu conservantur, quamdiu ad finem utilia sunt. 
Anima autem non tantum medium ad aliquid est, sed per se ipsam 
finem ultimum assequi potest.) Tr. min. Ceterum s. Thomas dicit: 
^Simpliciter dicendum est, quod nihil omnino in nihilum redigetur.” 2 ) 

633 2. Arg. morale (quod semper fere omnium argumentorum 
efficacissimum habitum est). Requiritur, ut in vita futura 
perfecta sanctio fiat, quae sit proportionata retributio pro 
bona vel mala vita et sufficiens incitatio' ad legem moralem 
observandam. Ergo requiritur, ut vita futura sit, anima igitur 
in vitam futuram permaneat. 

Demonst. ant. a) Requiritur, ut in vita futura proportio- 
nata retributio fiat. Nam honor ac maiestas ordinis mora- 
lis postulant, ut boni ex efficacia ordinis moralis tantum 
bonum recipiant, quantum ei honorem attulerunt, mali autem 


>) C. gent. II 55 ; Pot. q. 5 a. 4 c. — 2 ) 1 q. 104 a. 4. 

tantum deprimantur et detrimentum accipiant, quantum ei 
laesionem intulerunt; non potest concedi, violatam sancti- 
tatem legis irreparatam relinqui et bonorum fidelitatem et 
tacturas felicitatis temporalis, quas propter eam passi sunt, 
proportionata retributione carere. Seu, aliis verbis, si talis 
perfecta exaequatio non fit, perit iustitia, sanctitas et honor 
ordinis moralis, quia sors malorum eadem vel melior eva- 
dit quam bonorum. Idem etiam manifestius fit, si explicite 
Deus, auctor et custos ordinis moralis, eiusque iustitia sup- 
ponitur. Atqui in hac vita talis sanctio sufficiens non est. 
Saepissime mali impune legem laedunt et contemnunt, im- 
mo peccando commoda temporalia assequuntur, boni autem 
pro lege observanda sacrificia ferunt vel etiam vitam per- 
dunt, quae minime reeompensantur. Neque interna vitu- 
peratio et approbatio conscientiae sufficiens sanctio est, quia 
gravitati virtutis et peccati non respondet et remorsus con- 
scientiae multiplicatis peccatis potius minuitur quam auge- 
tur, immo negata poena futura etiam vanus apparere debet 
b) Oportet adesse efficax motivum ad observandam legem 634 
moralem impellens. Homo enim gravi obligatione ad eam 
observandam tenetur et ab ea servanda praecipua entis 
rationalis perfectio atque etiam felicitas et ordo vitae de- 
pendent; ad eam vero implendam non physice, sed tantum 
motivis i. e. propositis bonis et malis impelli potest. Idem 
etiam manifestius elucet, si explicite Deum, sapientissimum 
ordinis moralis gubernatorem, supponimus, qui serio velle 
debet, ut lex moralis servetur, ideoque efficax motivum 
homini suppeditare debet. Atqui sine sanctione perfecta 
vitae futurae non adest motivum sufficiens. Neque enim 
interni remorsus conscientiae neque externa bona et mala 
temporalia tale motivum sunt. Quod ex supra dictis elucet. 
Immo quia negata vita futura homini nulla felicitas nisi 
haec temporalis relinquitur, vi naturali impellitur ad desi- 
derium beatitudinis bonis terrenis modis omnibus satian- 
dum, proinde etiam ad legem moralem infringendam, ubi 
huic desiderio obstat; sic intolerabilis pugna oritur inter 
duplicem hominis destinationem naturalem, unam ad feli- 

citatem, alteram ad vitam moralem, quae pugna tantum sol- 
vitur, si bona vita via ad aeternam felicitatem est. Haec 
confirmantur hinc tristissimis effectibus moralibus, quae ex 
materialismo sequuntur, saltem quando in vulgus diffundi- 
tur, illinc praeclaris fructibus virtutis, quos persuasio de 
futura retributione fert semperque tulit, maxime in religione 
christiana; vix non omnia excellentiora opera virtutis ex 
hac spe provenerunt. 

635 Argumentum allatum ostendit, animam in morte hominis non perire. 
Ut etiam demonstret, eam in aeternum permansuram esse, paulo magis 
perficiendum est hoc ferme modo: 

Sanctio vitae futurae non potest esse perfecta et sufficiens, nisi sit 
aeterna, aeterna possessio beatitudinis quoad bonos, aeterna poena quoad 
malos. Nam a) tantum haec aeterna sanctio sufficiens motivum est ad 
bonum efficaciter impellens et a malo retrahens; quidquid aeternum 
non est, sufficientem vim ad passiones frangendas non habet. — b) Haec 
sola debitam proportionem servat cum bona vita remuneranda et cum 
peccatis puniendis. Etenim a) peccatum est iniuria et offensio Deo il- 
lata ideoque aliquam infinitatem habet, quia iniuria et offensio eo 
maior est, quo altior est dignitas personae offensae. Iam vero pro 
culpa, quae infinitatem habet, poena, quae finem habet, non est satis- 
factio proportionata. „Cum Deus sit infinite magnus, offensa contra 
ipsum commissa est quodammodo infinita. Unde et aliqualiter poena 
infinita ei debetur. Non autem potest esse poena infinita iutensive, 
quia nihil creatum sic infinitum esse potest. Unde relinquitur, quod 
peccato mortali debetur poena infinita (Juratione/ 1 ) Neque obstat, 
quod peccatum duratione breve, poena autem aeterna est. Non enim 
aequalitas durationis, sed gravitatis attendenda est. P) Si pro bona vita 
non tribuitur beatitudo aeterna, non adest praemium Deo dignum ani- 
maeque sufficiens. Praemium temporaneum animae non sufficit, quia 
non est plena beatitudo, quae securitatem possessionis perpetuae re- 
quirit; neque Deo dignum est, quia dedecet, Deum animam, quae ab 
eo amatur quaeque apta est, ut sine fine vivat et sine fine bonorum 
divinorum particeps fiat, exsistentia omnibusque bonis in aeternum 
privare. 

(Argumentum sic propositum cum certitudine aeternam vitam bono- 
rum demonstrat. Quoad damnatos autem iam supponit, animam per- 
petuam durationem naturaliter exigere. Aliter Deus aeternam poenam 
non infligeret; non enim supponendum est, Deum durationem animae 
praeter naturalem ordinem tantum proptera prolongare, ut eam punire 
possit; sed amissio beatitudinis propterea aeterna est, quia anima 
aeterna est. Attamen supposita exigentia perpetuae vitae argumentum 
ostendit, Deum non contra hanc exigentiam animam damnati annihi- 
iaturum esse.) 


') Comp. theol. c. 183. 

Obicitur contra argumentum: Ethica hodierna merito asserit, prae- 636 
mium et poenam non debere esse motivum honeste agendi, sed vir- 
tutem propter se colendam esse. — Rnsp. D. ant. non requiritur ex 
parte iustitiae divinae, ut debita retributio fiat N. (ideo arg. allatum 
firmum manet); non debet homo hoc motivo duci Sd. non sic, ut aliter 
paratus esset ad malum faciendum C. non debet (absque tali volun- 
tate) motivo retributionis duci Sd. hoc inhonestum est N. minus hone- 
stum est, quam pure propter virtutem agere, attamen propter debili- 
tatem humanam saepissime utile et necessarium est etiam hoc motivo 
uti C. 

3. Arg. teleologicum. Animae inest multiplex ordinatio U37 
naturalis et tendentia ad bona et, fines, quos in hac vita 
sufficienter obtinere nequit, videlicet in perfectam beatitu- 
dinem, perfectam veritatis cognitionem, perfectionem mora- 
lem. Atqui fieri non potest, ut haec naturalis ordinatio et 
tendentia non satietur, sed frustretur, quia natura nobi- 
lissima essentialiter incompleta et inordinata et quasi men- 
dax esset. Ergo ei satisfieri debet in vita ' dura eaque per- 
petua, proinde anima immortalis est. 

'Demonst. mai. 1) Animae inest nat.uralis appe.tit us per- 
fectae beatitudinis. Appetitus naturalis est ordinatio rebus 
a natura indita in bonum suum conaturale seu debitum. 

Sic etiam homo appetitu naturali in beatitudinem fertur. 

Id a) experientia ostendit. Conscientia propria et observatio 
aliorum manifestant, numquam homines contentos esse hoc 
vel illo bono particulari et temporaneo, sed cum necessi- 
tate ex naturae impulsu proveniente desiderare, ut habeant 
omne bonum suum seu beatitudinem plenam, atque idcirco 
desiderare bona particularia et temporanea, e. g. honores et 
delectationes, quod desiderent esse beati. Hoc perpetuum 
desiderium cum necessitate spontanea oriundum naturalem 
ordinationem sive appetitum manifestat, b) Idem ex natura 
voluntatis sequitur. Appetitus sensitivus tantum in bonum 
sensibile concretum et particulare movetur, e. g. in hanc 
delectationem, qua obtenta quiescit; nam sensus tantum 
particularia apprehendit. Sed voluntas ex natura sua fer- 
tur in bonum homini debitum ut tale sive in communi 
spectatum, quippe quod ei intellectu proponitur, eo ipso 
autem in omne bonum, quod ad naturam humanam spec- 

tat, i. e. in perfectam beatitudinem. Quo supposito fieri 
non potest, quin voluntas vi naturae suae in hanc beati- 
tudinem feratur. — Illum appetitum autem in hac vita non 
satiari, ostendunt bonorum temporalium parvitas et insta- 
bilitas atque hominum perpetua inquietudo et querelae, 
quae eos his bonis satiari non posse manifestant. 

^>38 2) Animae inest naturalis facultas et proinde naturalia 

appetitus perfecte cognoscendi veritatem et quidem omnem, 1 ) 
Nam intellectus ad omne verum cognoscendum natura sua 
aptus, proinde naturaliter ordinatus est. Idcirco -videmus 
homines veritatis cognitione delectari eamque usque ampli- 
orem desiderare et studio vehementi inquirere. Haec na- 
turalis autem facultas et tendentia in praesenti vita in multis, 
qui ante usum rationis moriuntur, omnino non impletur, 
in aliis autem valde parum, in paucissimis, qui scientiis 
dediti sunt, tam imperfecte expletur, ut, postquam vix coe- 
perunt maturiore mente scientiam tractare, eius continuatio 
subito abrumpatur. 

3) Homo similiter facultatem, desiderium vel saltem de- 
stinationem naturalem habet ad perfectionem moralem, quae 
est hominis maxima perfectio. 1 ) Quae ordinatio hominis per- 
petuis conscientiae monitis et praeceptis manifestatur, quae 
plenam perfectionem moralem nullis peccatis violandam po- 
stulant. Haec destinatio pariter in vita praesenti parum 
neque umquam sufficienter actuatur, quantum exigit natura 
et conscientia, propter magnas difficultates, quae exercitio 
virtutis Obstant. 

639 Demonst. min. Si sublata immortalitate talis multiplex 
naturalis appetitus et tendentia numquam impleretur, anima, 
inter omnia entia terrena nobilissimum, essentialiter incom- 
pleta maneret, immo penitus inordinata esset, quia toto 
naturae pondere in vanum tenderet, videlicet in obiectum, 
quod numquam obtinere potest. Iam vero id concedi ne- 
quit. Nam 1) in tota natura invenimus tendentiis naturali- 
bus rerum satisfieri: florum germina crescere appetunt et 


) Quae tendentia etiam implicite in appetitu beatitudinis includitur. 

crescunt, animalia esuriunt et satiantur, sitiunt et. sitis ex- 
stinguitur. Anima igitur miserabilior esset omnibus aliis 
rebus et tendentia eius solum afflictionis causa fieret. Etiam 
in scientiis naturalibus consuetum est supponere, naturales 
rerum facultates et inclinationes non esse frustra. 2) Idem 
etiam evidentius colligitur, si Deum supponimus. Repugnat 
sapientiae, bonitati et veracitati Dei, ut naturam animae in 
finem dirigat, quem assequi nequit, et sic naturam inordi- 
natam condat; repugnat, ut indat animae tendentiam, quae 
divinae promissioni aequivalet, impletionem autem deneget. 

— Seu aliter: Si vita futura negatur, anima insolubile 
aenigma et ens contradictione plenum efficitur: contradic- 
tio est inter indelebile felicitatis desiderium et durissimam 
deceptionem, inter id, quod in veritate assequenda desi- 
derat et quod reapse assequitur, inter id, quod in hone- 
state prosequenda appetit et conscientia postulat et quod 
reapse obtinere potest; anima esset columna in altum ten- 
dens, sed fracta. 

Ergo est vita futura et quidem perpetua, quia beatitudo, 
quam anima naturaliter appetit, vitam perpetuam includit; 
aliter enim illud bonum non adesset, quod maxime naturae 
conveniens apprehenditur, et illud malum exclusum non 
esset, quod voluntas vehementissime refugit, mors perpetua. 

Obicitur. 1) Multi non habent istum appetitum beatitudinis, sed bo f>40 
nis terrenis contenti sunt. — Resp. D. non habent appetitum naturalem 
in actu primo seu ipsam ordinationem naturae in beatitudinem N. non 
appetitum naturalem in actu secundo sive actus elicitos desiderii Sd 
non semper explicile C. non saltem virtualiter et implicite N. 

2) Germina naturaliter ad se evolvendum tendunt, quae tendentia 
saepe non impletur. Ergo tendentia naturalis non oportet impleri. — 
Resp- D. ant. et germina finem in se habent sicut homo, qui non ut 
medium in aliorum utilitatem dirigitur N. sunt tantum media utilitati 
aliorum propriaeque speciei subordinata ideoque eorum appetitus natu- 
ralis tendit in propriam perfectionem condicionate, quantum permittit 
haec subordiuatio Sd. haec tendentia saepe frustratur C. semper fru- 
stratur, sicut fruslraretur appetitus hominis, si immortalitas non esset N, 

3) Homo appetitu naturali horret mortem et dolores. Atqui hic 
'appetitus pariter non impletur. — Resp. 1) N. ant. vel 2) D. ant. ab- 
horret appetitu simpliciter naturali, quasi unio cum corpore vel liber- 
tas a dolore sint naturae necessariae ad finem suum obtinendum N. 
fe contrario naturale est, corpus corruptibile corrumpi, dolor autem est 

naturale medium ad conservandam sanitatem) ; est naturale secundum 
quid, quatenus dolor et mors mala sunt, sed ita, ut assequendae beati- 
tudini perfectae non obstent C. Ideo desiderium non moriendi, deli- 
beratum saltem, saepe non adest, immo mors desideratur. 

641 Nota. A Platone, Athanasio, Augustino, Bonaventura, Thoma aliis- 

que aliud argumentum affertur aliquatenus affine et in se legitimum, quod 
sic fere proponi potest : Anima humana cognoscit obiecta incorrupti- 
bilia, aeterna, necessaria et in ea cognoscenda et desideranda appetitu 
naturali fertur. Cognoscit enim essentias necessarias, veritates aeter- 
nas, desiderat bona aeterna, maxime bonum divinum essentialiier im- 
mortale. Atqui non posset obiecta incorruptibilia cognoscere et in ea 
tamquam in bona sibi convenientia ferri, nisi haberet cum iis perfec- 
tionis congruentiam et consanguinitatem. Ergo etiam ipsa incorrupti- 
bilis est. ✓ 

642 4. Arg. ethnologicum. Consensus universalis et constans ge- 
neris humani tenet, animas post mortem superstites manere ; 
cum qua persuasione fere semper alia coniuncta invenitur, 
in illa vita futura bonos accepturos esse mercedem, malos 
vero poenas. Atqui tali consensui error subesse nequit. 
Ergo anima post mortem superstes manebit. — In verita- 
tibus fundamentalibus convenit ad hanc universalem per- 
suasionem provocare, ut negantibus verecundia incutiatur. 

643 Demonst. mai. Consensus, quem affirmamus, explicite so- 
lum asserit, animam ultra mortem hominis permanere; per- 
petuam eius durationem non expresse, attamen fere impli- 
cite affirmat, quatenus de nulla durationis restrictione lo- 
quitur. Haec persuasio invenitur apud nationes cultas, anti- 
quas gentes orientales, Graecos, Romanos et nationes re- 
centes. Eadem reperitur, licet cum erroribus accidentalibus 
inter se discrepantibus permixta, apud gentes incultas an- 
tiquas et recentes: appare! in earum opinionibus de fortunis 
bonorum et malorum post mortem, in more festiva funera 
peragendi, in caeremoniis, quae hac occasione peraguntur, 
veluti cum interficiuntur servi, uxores, ut mortuis sint co- 
mites, vel cum sepulcris apponuntur cibi, manifestatur in 
situ, quo saepe cadavera in sepulcris ponuntur (sicut foetus 
in utero et versus orientem), in cultu mortuorum, in opi- 
nione vulgata de animarum migrationibus ex uno corpore 
in aliud. Tam commuuis haec persuasio est, ut ferine tan- 


tum hominibus illis desit, quorum mens perversis opinioni- 
bus vitiata est vel qui levitati vitae indulgent. 

De universalitate huius consensus certo constat. Iam Cicero dicit: 
„Uli Deos esse natura opinamur, sic permanere animas arbitramur 
consensu nationum omnium.” 1 ) Idem testantur hodiernae inquisitiones. 
«Persuasio de vita post mortem aliquapiam generi humano communis 
est. ,Non omnis moriar* omnibus gentibus persuasum est. Demonstra- 
vimus id testimoniis plane certis modoque tam universali, quali, quod 
scimus, nemo ante nos.** 2 ) «Caeremoniae mortem funusque comitantes 
ulique apud varias tribus variae sunt. Sed dici potest, eas apud omnes 
apparere tamquam lotius vitae gravissimas et simul maxime insignes, 
persuasionem de certa vita ulteriore maxime significantes. ** 3 ) «Ubi- 
cumque homines fuerunt vel sunt, ex prima antiquitate usque ad ae- 
tatem praesentem, in omnibus condicionibus et culturae gradibus . . per- 
suasio viget, vitam post mortem futuram esse. 1 * 4 ) «Vitam hominum futu- 
ram esse, omnes populi primitivi, sine exceptione, credunt. Qualis autem 
sit, non omnes explicare possunt.” 6 ) „,Eo, volo ire, abeo, debeo abire, 
sequimini me postea, ut una .simus*. Ita moribundus quisque [inter 
Nigritas] necessariis et uxoribus suis valedicere auditur. ““) Notatu dig- 
num est, quod Haeckel materialista testatur: «Ex multis epistulis ad 
me missis et frequentibus philosophicis colloquiis cum hominibus cultis 
omnium classium mihi persuasi, nullum aliud dogma tam firmiter se- 
dere tamque pretiosum haberi quam athanatismum, firmam fidem im- 
mortalitatis. “ ’) 


*) Tuscul. 1, 1, 16. — a ) V. Cathrein: «Der Glaube an ein Fortleben 
nach dem Tode in irgendeiner Form ist ein Gemeingut der Mensch- 
heit. Non omnis moriar ist die Oberzeugung aller Volker. Wir haben 
diesen Beweis mit vollig zuverl&ssigen Zeugnissen in einer Allgemein- 
heit erbracht, wie unseres Wissens noch niemand vor uns.“ Die Ein- 
heit des sittl. Bewufitseins der Menschheit III (1914) 57B. — 8 ) A. Le 
lioy: «Naturellement, les ceremonies qui accompagnent la mort et les 
funerailles varient suivant les diverses tribus. Mais chez toutes on peut 
dire qu’elles apparaissenl comme les plus importantes du cours de la 
vie. en meme temps que les plus caracteristiques, les plus signi- 
ficatives de la croyance en une survivance cerlaine.** La Religion 
des Primitifs (1909) 146. — 4 ) Knabenbauer: «Uberall, wo Meuschen 
waren oder sind, vom grauen Altertum bis zur Gegenwart, in allen 
Lagen und Abstufungen der Kultur, bei den weltbeherrschenden Vol- 
kern und bei den Nomadenstammen der EinOde, lebt eine Uberzeu- 
gung von der Fortdauer nach dem Tode.** Has Zeugnis d. Menschen- 
gesrhlechtes fur d. Unsterblichkeit d. Seele (1878) 5. — 6 ) W. Schmidt: 
«Dafi es ein Jenseits fur den Menschen gibt, daran glauben alie Ur- 
volker. ohne Ausnahme. Wie aber dieses Jenseits beschaffen ist, dariiber 
konnen nicht alie von ihnen Auskunft geben.** Handbuch d. vergleichen- 
den Religionsgeschiehte (1930) 266. — G ) Frd&le: ,,Ich gehe, ich will 
gehen, ich gehe fort, ich mufi fort, kommt mir spater nach, dafi wir 
beisammen seien.* So hort man jeden Sterbenden von den Angehdrigen 
und Frauen Abschied nehmen.” Negerpsyche im Urwald am Lohali 
(1926) 52. — ’) «Aus zahlreichen an mich gerichteten Briefen und 
vielen philosophischen Gespraehen mit Gebildeten aller Klassen habe 

644 Neque provocari potest ad buddhistas, quorum multitudo ingens sit 
et qui negent immortalitatem, cum animas individuales (post varias 
reincarnationes) in Nirvana delabi seu extingui putent. Nirvana in 
doctrina buddhistica non mortem, sed exstinctionem omnis desiderii 
significat, ex quo omnis dolor provenire dicitur, quod igitur paulatim 
extinguendum sit. Ingens autem multitudo hominum vulgarium Nir- 
vana ad modum paradisi concipiunt, in quo singuli vivere pergant. 

Dicitur Vetus Testamentum sive saltem vetustiores libri, maxime 
Peutateuehus, immortalitatem nescire. In posterioribus libris immorta- 
litas saepe affirmatur, e. g. 2 Mach. 6, 26; 7 ; 12, 43; Sap. 3, 5; Eecl. 
12, 7. In Pentateucho pariter saepe indicatur, e. g. Gen. 37, 35, prae- 
sertim quando morientes dicuntur congregari ad patres et populum 
suum, e. g. Gen. 15, 15; 25, 8; 35, 29; 49, 32; Num. 20, 26; lud. 2, 10. 
Ceterum quia omnibus populis, inter quos Israelitae habitabant, de 
immortalitate persuasum erat, non oportuit eam saepe inculcare. 

Neque etiam obstat, quod multi viri docti immortalitatem negant 
vel saltem de ea dubitant. Nam qui ita negant vel dubitant et quidem 
constanter usque ad finem, cum reliquo genere humano comparati pau- 
cissimi sunt, ut universalitatem consensus non auferant. Praeterea fere 
semper earum opinio fructus est vitiati cordis vel vitiati intellectus, 
qui scepticismi morbo sive falsis doctrinis extrinsecus illatis naturali 
suo lumine orbatus est; non igitur fructus spontaneae et integrae ra- 
tionis, sed rationis debita sanitate privatae est. 

646 Demonst. min. a) Persuasio indelebilis, quae ubique in- 
venitur, ubi homines sunt, quaeque intime cum vita humana 
conexa est, in quam igitur hominis attentio perpetuo con- 
versa est, quae praeterea vitae libertati commoda non est, 
non nisi in rationali natura humana sive in spontanea per- 
spicientia certa causam habet; quae natura rationalis in 
errorem tenderet, si hic universalis et indelebilis consensus 
error esset. — b) Reapse nulla causa afferri potest, quae 
errorem in tali re tam universalem, quem nullae cupidi- 
tates delere possunt, declarare queat. Non enim somnia 
(Tylor, Darwin, Spencer) eius causae esse poterant; ab- 
sonum est dicere, homines incultos, nedum cultos somnia 
a veritate distinguere non posse. Neque solum desiderium 
perpetuo vivendi vel amicos revisendi persuasionem tantam 
cultis incultisque communem et constantem producere po- 
tuit; et notandum est, cum persuasione immortalitatis ple- 
rumque simul timorem sanctionis futurae coniunctum esse. 

•ch mich iiberzeugt, daS kein anderes Dogma so fest sitzt und fur so 
wertvoll gehalten wird, ais der Athanatismus, der feste Glaube an die 
Unsterblichkeit." Lebenswunder (1904) 70. 

Neque deceptio sensuum locum habere potuit sicut in opi- 
nione geocentrica. Multo minus fraudes, educatio consensum 
talem effecerunt. Si tales causae hunc errorem produxis- 
sent, dudum iam deletus esset. 

Nota. Qui spiritismo addicti sunt, etiam factis occultisticis, quae per 646 
animas humanas perpetrari existimant, earum immortalitatem demon- 
strari affirmant. Sed eiusmodi facta, in quantum per causas naturales 
declarari non possunt, per spiritus quidem perpetrantur, at non demon- 
strant, eos animas humanas esse. Solum interdum ex specialibus ad- 
iunctis cum aliqua probabilitate concludi potest, has esse phaenomeno- 
rum causas. (Cf. n. 533.) 

Obiectiones. 1. Si anima immortalitatem ex natura postularet, ean- 647 
dem immortalitatem haberet ac Deus. — Resp. N. Deus immortalitatem 
per suam essentiam non tantum exigit, sed habet, anima eam per es- 
sentiam quidem exigit, sed a Deo accipit; ideo eius immortalitas na- 
turalis, divina autem essentialis nominari solet. 

2. Status animae extra corpus contrarius est exigentiae animae. 
Atqui quod contrarium est exigentiae, innaturale est, proinde fieri non 
potest. Ergo. — Resp. D. mai. duratio ulterior est contraria exigentiae N. 
duratio ulterior extra corpus Sd. absolute contraria, ut anima aliter 
esse et operari nequeat N. secundum quid contraria, quatenus exigit 
uuionem ad conaturaliter exsistendum et operandum C. Multo gravior 
est exigentia ulterioris ducationis, quae igitur non propterea tollenda 
est, quia non iam in corpore esse potest. 

3. Si anima sine corpore intellegere posset, non indigeret unione, 
ideoque unio non esset animae naturalis. — Resp. D. non indigeret 
unione ad conaturalem modum essendi N. non ad operandum Sd. non 
ad operationes organicas N. non ad intellectuales Sd. non absolute C. 
non ut conaturali modo operetur N. 

4. Status separationis melior esset statu unionis, quia activitas in- 
tellectualis melior, utpote magis independens a corpore esset. — Resp. 

D. melior simpliciter N. secundum quid spectata operatione intellec- 
tuali Sd. melior quam status unionis generatim N. quam haec unio 
praesens G. Confer, quae sequuntur. 

De operatione animae separatae. Gravissima obiectio, quae 648 
contra animae immortalitatem proferri posset, haec esset, 
quod anima a corpore separata omnis activitatis incapax 
redderetur. Sic enim vere „ mortua", omni nimirum vita in 
actu secundo orbata esset et etiam eius conservatio ra- 
tionabili iam fine careret. 

1. Anima separata operari potest. Potentias quidem sen- 
sitivas et vegetativas actu non habet, sed tantum radica- 
liter, quatenus virtutem retinet, ut, cum primum iterum 
corpus informat, illae potentiae ex ipsa emanent et organo 

Donat. Psychologia 29 

corporali communicentur; ergo actus sensitivi et vegetativi 
in anima separata non sunt. Sed intellectus et voluntas, 
in sola anima inhaerentes, etiam post mortem manent. 
Possit autem videri anima separata nullos posse per has 
potentias actus elicere, quia in hac vita in cogitando a 
concursu sensus pendet, qui post mortem non adest. 

Attamen non potest propterea animae post mortem ope- 
ratio intellectualis impossibilis reddi. Nam certe manent 
species memoriales ex cognitionibus vitae praesentis relic- 
tae omnesque habitus spirituales. In hac quidem vita anima 
speciebus uti nequit sine dependentia a sensu. Sed haec 
dependentia mere externa est et postmodum vel eo solo 
desinet, quod anima praesenti imperfecta unione cum cor- 
pora soluta est, quae nimirum animam, licet in aliis opera- 
tionibus perficiat, in operatione immateriali aggravare vi- 
detur; vel si forte haec dependentia non sola separatione 
tollitur, ille concursus ex parte sensus, qui in praesenti 
statu necessarius est, a Deo auctore humanae naturae sup- 
plebitur et quidem propter exigentiam animae. Fieri enim 
nequit, ut anima, quae separata a corpore permanere pot- 
est et permanere exigit, amissis sensibus totaliter impedia- 
tur a cognitione nobilissima sibique maxime propria. Propter 
eandem exigentiam Deus etiam novas species, „ex influen- 
tia divini luminis participatas" 1 ), animae infundet, quae- 
cumque ei ad cognitionem statui futuro convenientem ne- 
cessariae fuerint et quas per se ipsam ex obiectis cogno- 
scendis accipere non potest. Neque haec operatio supple- 
toria Dei dicenda est supernaturalis et gratuita, sed natu- 
ralis est, saltem naturalis secundum quid, quia animae in 
statu separationis debita est. 

Itaque „int.ellegere cum phantasmate est propria operatio animae, 
secundum quod corpori est unita. Separata autem a corpore habebit 
nlium modum intellegendi similem aliis substantiis a corpore separatis. “') 

649 *2. De cognitione naturali animae separatae. Certum igitur 

est, animam separatam naturaliter cognitiones intellectuales 
habere. Difficilius est accurate definire, quomodo et quid 

‘) 1 q. 89 a. 1. — 2 ) 1 q. 75 a. 6 ad 3. 

cognoscere, nempe naturaliter, possit. Non inquirimus, quae 
sit cognitio supernaturalis, qua beati praeterea fruuntur. 
Etiam statum poenae praetermittimus ; possint enim fortasse 
damnati in poenam peccati ab aliquibus cognitionibus im- 
pediri, quae alioquin naturales sunt. His igitur praeter- 
missis de cognitione naturali animae separatae secundum 
mentem s. Thomae 1 ), Suarez 2 ) et communioris sententiae 
scholasticorum haec fere singillatim dicenda sunt. 

a) Cum omnes species habitusque intellectuales, quos 
anima in vita acquisivit, maneant, anima omnes cognitiones 
his speciebus respondentes reproducere et eorum, quae ali- 
quando percepit et didicit, recordari potest, „non tamen 
eodem modo, scilicet per conversionem ad phantasmata, 
sed per modum convenientem animae separatae" 3 ). 

b) Anima separata etiam essentiam suam multo perfec- 

I tius cognoscere videtur quam in hoc statu, cognitione sci- 
licet propria et intuitiva, sicut est in se. Etenim „ rationa- 
bile est, ut virtus intellectiva adaequetur perfectioni ipsius 
animae; sic enim et Deus se comprehendit, quia intellectus 
divinus adaequatur suae essentiae . . atque inconveniens 

[ est, potentiam hanc semper otiosam manere" 4 ). Anima 
separata „se ipsam per se ipsam intelleget" 6 ). Anima nunc 
hac sui intuitione privari videtur per praesentem alliga- 
tionem ad corpus, qua in operatione spirituali aggravari at- 
que in immaterialitate sua plene exercenda impediri videtur. 

c) Propter perfectam cognitionem propriae substantiae 650 
spiritualis etiam naturalis cognitio Dei multo perfectior erit. 
Deum non iam per comparationem ad res corporales, sed 
ad propriam suam essentiam spiritualem, ergo conceptibus 
analogicis multo perfectioribus cognoscit. Praeterea anima 
etiam angelos et alias animas separatas cognoscet, quippe 
quorum consortio gaudebit. Et quidem alias animas hu- 
manas aeque perfecte cognoscet sicut propriam substan- 
tiam; sed angelos imperfectius. Nam „modus substantiae 
animae separatae", inquit s. Thomas, „est infra modum 

‘) 1 q. 89. — 2 ) De anima I. 6. — 3 ) 1 q. S9 a. 6. — 4 ) Suarez, 1. c. 
c. 5 n. 1. — 6 ) 1 q. 89 a. 2. 

substantiae angelicae, sed est conformis modo aliarum ani- 
marum separatarum; et ideo de aliis animabus separatis per- 
fectam cognitionem habet, de angelis autem imperfectam.* 1 ) 

Idem Doctpr Angelicus et alii plerique docent, animam 
ad has cognitiones habendas a Deo species infusas acci- 
pere; quae infusio, si admittitur, non simpliciter censenda 
est opus supernaturale, quia pertinet ad debitum comple- 
mentum animae in hoc statu. Suarez vero putat: „Proba- 
biliter etiam dici posset, animam eas [species] recipere ab 
ipsis substantiis spiritualibus eodem modo, quo albedo im- 
primit species in visu/ 2 ) 

d) Anima etiam naturas rerum materialium perfectius 
quam in hac vita cognoscet, saltem quatenus in communi 
spectantur. Putant scilicet multi, animas separatas non 
acquirere novas cognitiones naturales rerum factorumque 
particularium huius mundi ideo, quod „ segregatae sunt a 
conversatione viventium et coniunctae conversationi spiri- 
tualium substantiarum* 3 ). [Aliud dicendum est de cogni- 
tione supernaturali beatorum. „Magis videtur secundum 
sententiam Gregorii, quod animae sanctorum Deum videntes 
omnia praesentia, quae hic aguntur cognoscant/ 4 )] 

*851 e) De locutione spirituali. Neque animae separatae neque angeli 
(vel daemones) intueri possunt secreta cordis i. e. actus liberos volun- 
tatis et, quantum videtur, actus intellectus aliorum, sive propterea, 
quia non determinantur his obiectis, sive quia alio modo ab hac cogni- 
tione prohibentur. Ratio potissimum haec affertur, quod in s. litteris 
cognitio secretorum cordis Deo soli tribuitur et dignitas et independen- 
tia creaturae rationalis postulare videntur, ne actus, quibus ad Deum, 
finem suum, refertur, aliorum cognitioni subiecti sint.* 5 ) Hinc necessitas 
communicationis oritur. Certum est, animas separatas et angelos posse 
inter se conceptus suos per quandam „locutionem“ communicare. At- 
tamen de modo, quo id fiat, nou exstat conformis doctrina. S. Thomas 6 ) 
putat, unum angelum alteri mentem eo solo aperire, quod hanc mani- 
festationem velit suosque conceptus per voluntatem ad alterum dirigat. 
Attamen cum non satis eluceat, quomodo sola directione per actum 

») L. c. Cf. 1 q. 88 a. 1 ad 1. — a ) L. c. c. 6 n. 4. — 3 ) S. Tho- 
mas 1. c. a. 8. — 4 ) L. c. — 5 ) „Cuius ratio est, quia voluntas ra- 
tionalis creaturae soli Deo subiacet et ipse solus in eam operari potest, 
qui est principale eius obiectum ut ultimus finis . . Et ideo ea, quae ex 
voluntate sola dependent vel quae in voluntate sola sunt, soli Deo sunt 
nota. Manifestum est autem, quod ex sola voluntate dependent, quod 
aliquis actu aliqua consideret/ 1 q. 57 a. 4. — 6 ) 1 q. 107. 


(immanentem) voluntatis in alio cognitio oriatur sine ulla impressione 
accepta, Suarez 1 ) doctrinam complens addit, angelum loquentem in al- 
tero speciem spiritualem imprimere, per quam cognitio rei communi- 
candae in eo producatur. 

/Status unionis quo pacto naturalis. His omnibus consideratis di- 652 * 
cendum videtur, cognitionem intellectualem animae in statu sepa- 
rationis perfectiorem esse quam in corpore. „Absolute loquendo*, 
inquit Suarez, , melius intellegit anima separata quam coniuncta/ 2 ) 

Sed hinc enascitur quaestio, quo pacto status unionis cum corpore 
animae naturalis et exigentiae eius consentaneus sit, cum animam 
a cognitione perfectiore impedire videatur. Ad quod haec dicenda 
esse videntur. 

1. Certum est, unionem cum corpore naturalem esse animae at- 
que ab ea exigi. Anima enim ex sua essentia forma corporis est, 
ad unionem destinata. Per corpus in essendo perficitur et etiam in 
operando, quatenus in corpore operationes sensitivas et vegetativas 
exercet, quibus aliter caret, et sine dubio unio etiam ad hoc insti- 
tuta est, ut anima in operatione rationali corpore et sensibus iuve- 
lur. Attamen etiam status separationis dicendus est animae natu- 
ralis, saltem secundum quid (et saltem ad tempus), quia anima ne- 
quit semper corpus corruptibile informare et ex natura sua etiam 
sine corpore exsistere potest. 

2. Altera ex parte verum est, activitatem spiritualem extra cor- 
pus meliorem et liberiorem futuram esse. „Anima separata est 
quidem imperfectior, si consideretur natura corporis. Sed tamen 
quodammodo est liberior ad intellegendum, in quantum per gravedi- 
nem et occupationem corporis a puritate intellegentiae impeditur.* 3 ) 

Sed aeque verum esse videtur, istam activitatem non simpliciter 
naturalem et perfectam esse, utpote magis spiritui puro proporlio- 
natum. Ergo neque status unionis cum hoc corpore corruptibili 
neque status separationis animae plene congruit. 

Ad hanc difficultatem plenius solvendam Suarez haec animad- 
vertit: „ Statum maxime consonum inclinationi animae nostrae esse 
perpetuam cum corpore unionem corruptioni non obnoxiam et a 
cognitione perfecta rerum omnium non impedibilem, quem statum 
habebunt animae beatorum post resurrectionem. Quae certe resur- 
rectio si naturalis esset, cessaret difficultas praesens. Diceretur 
quippe, animam quasi ab imperfecto ad perfectum procedere, ut 
primo naturale ei esset residere in corpore, in quo pro aliquo tempore 
non uteretur ratione, deinde, ut paulatim acquireret corpus, in quo 
uti posset ratione, sed adhuc imperfecte et quasi in via ad statum 
perfectiorem; postmodum vero a corpore separatam . . maiorem in- 
tellectus perfectionem acquirere . . Denique corpori reunitam a Deo 
nancisci omnem suam perfectionem.* 4 ) S. Thomas autem revera 
existimat, resurrectionem, attamen sine illa gloria, quae in hoc or- 
dine supernaturali additur, animae debitam esse ideoque etiam in 

4 ) De angelis 1. 2 c. 28. — 2 ) De anima 1. 6 c. 8 n. 2. — 3 ) 1 q. 89 
a. 2 ad 1. — 4 ) Stutrez 1. c. n. 6. 

statu naturae locum habituram fuisse. In hae igitur sententia dici 
possit, animam quidem a cognitione sua perfectiore impediri per 
hunc statum unionis, qui ipsi naturalis sit ad inchoandam vitam 
in loco probationis, sed non impediri per perfectiorem statum unio- 
nis, qui ei simpliciter naturalis sit et perpetuus. 

s (553 De resurrectione corporum s. Thomas ita loquitur: „ Manifestum 
est, quod anima corpori naturaliter unitur; est enim secundum 
suam essentiam corporis forma; est igitur contra naturam animae 
absque corpore esse. Nihil autem, quod est contra naturam, potest 
esse perpetuum; non igitur perpetuo erit anima absque corpore. 
Quum igitur perpetuo maneat, oportet eam corpori iterato coniungi, 
quod est resurgere. Immortalitas igitur animarum exigere videtur 
resurrectionem corporum futuram." 1 ) Idem alio modo demonstrat: 
„ Debetur hominibus et secundum animam et secundum corpus 
praemium vel poena . . Necessarium igitur est, ponere iteratam 
animae ad corpus unionem.' 2 ) — Alii, ut Suarez et Lessius, resur- 
rectionem in statu naturali potius negandam esse arbitrantur. 

Videtur dicendum esse, resurrectionem valde convenientem esse 
propter rationes allatas, etsi non salis demonstrari potest, eam ne- 
cessariam esse. 

Caput IX 

De origine tiominis 

654 Iam ultimum inquirendum restat, quae sit hominis origo. 
Psychologia quidem animam potissimum prae oculis habet 
ideoque etiam animae originem imprimis spectat. Sed quia 
anima neque est neque oritur sine corpore, ipsa ab homine 
et origo eius ab hominis origine seiungi non potest. Prae- 
terea praecipuus error hodiernus originem hominis spec- 
tans, evolutionismus, non solum hominis, sed eliam animae 
rectam notionem graviter depravat. Ideo de origine homi- 
nis, non animae solum tractandum erit. Distinguimus autem 
duas partes, primum quaerentes, quae sit singulorum ho- 
minum, quos nasci videmus, origo, deinde quinam fuerit 
prima generis humani seu primorum hominum ortus. 

Art. 1. De origine singulorum hominum 

655 Nunc homines singuli a parentibus suis generantur, eate- 
nus saltem, quatenus corpus a parentibus accipiunt. Dubi- 

. ') C. gent. IV 79. - 2 ) L. c. 

tatio tantum de anima moveri possit, utrum fortasse simili 
modo sicut corpus a parentibus sumatur, an vero aliunde 
corpori infundatur. Quae quaestio olim multis implexa visa 
est. Aristoteles de origine animae obscure loquitur. Tan- 
tum dicit, in ortu hominis ad animam vegetativo-sensitivam, 
quae generatione oriatur, advenire foras (3-upabev) animam 
intellectualem (vonq), qui, utpote spiritualis, generatione 
produci nequeat ; non tamen ulterius explicat, unde veniat. 
Cum creationem ex nihilo nescire videatur, vix aliud nisi 
praeexsistentia relinqui videtur (cf. n. 18). Ab aliis aliae 
sententiae proponuntur et quidem potissimum hae: 

1. Emanatismus pantheisticus tenet, animam ex substan- 
tia divina emanare sive tamquam particulam aliquam de- 
cerptam, ut stoici, neoplatonici, gnostici, manichaei et ho- 
dierni theosophistae arbitrantur, sive tamquam modum vel 
phaenomenon, quo substantia divina se manifestet, ut stric- 
tioris pantheismi asseclae opinantur. — Quae tamen sen- 
tentia, quatenus aliquam decerptionem statuit, absolutae 
simplicitati et immutabilitati Dei repugnat, quae nullam 
divisionem admittit ; quatenus autem animam solum modum 
divinitatis esse contendit, variis absurditatibus pantheismi 
se implicat. 

2. Traducianismus ( gener atianismus) docet, parentes ge- 
nerare animas et quidem vel per semen corporale vel per 
quoddam semen spirituale ab anima sua emissum. Huic 
opinioni Tertullianus et varii haeretici addicti fuerunt; etiam 
s. Augustinus, Gregorius M. et aliqui alii Patres ad eam 
propendebant, quia propagationem peccati originalis faci- 
lius explicare videbatur. — Attamen anima per semen pa- 
rentum generari nequit. Neque enim per semen corporale 
produci potest, quia corporea non est, neque per semen 
spirituale ab anima parentum decerptum producitur, quia 
haec simplex est. 

3. Evolutionismus anthropologicus contendit, primos ho- 
mines spectato corpore et anima aliquando per evolutionem 
ex brutis ortos esse ; consequenter igitur tenet, etiam hodie 

animas non creari, sed a parentibus generari, sicut in ani- 
malibus brutis accidit. 

Nunc per doctores scholasticos veritas iam in luce posita 
est, animam immediate a Deo ex nihilo creari. 

Th. 38. Homines singuli spectato quidem corpore a parentibus generantur (1. p.), 
anima autem a Deo ex nihilo creatur (2. p.). 

656 Demonst. 1. p. Constat, corpus humanum immediate ex 
materia parentum sumi, quatenus secundum leges naturales 
semen paternum cum ovulo materno coniungitur, quae con- 
iunctio conceptio vocatur; deinde embryum paulatim in 
utero matris perficitur, donec elapsis novem mensibus in- 
fans nascitur. Ergo singuli homines spectato corpore a pa- 
rentibus generantur. 

Tamen parentes, licet tantum corporis, non etiam ani- 
mae causa sint, recte hominem yenerare dicuntur. Quatenus 
enim materiam corporis praebent eique illam dispositionem 
conferunt, quam ex lege a Deo decreta infusio animae 
sequitur, non solum corporis, sed etiam unionis corporis 
cum anima causa sunt, qua unione homo fit. Similiter 
etiam ille occidere hominem dicitur, qui pausa est separa- 
tionis animae a corpore, etsi animam ipsam non occidit. 

657 Demonst. 2. p. Creatio est productio rei ex nihilo i. e. 
talis, ut non adsit materia sive subiectum, ex quo produ- 
catur. Plerique effectus ex aliquo subiecto producuntur, 
quod tamquam materia sustentando ad productionem effec- 
tus concurrit; ita motus in lapide, cogitatio in anima, anima 
bruti in corpore efficiuntur. Si res penitus ex nihilo fit, ut 
nullum subiectum supponatur, ex quo vel dependenter a 
quo fiat, creatio habetur; ita prima mundi materia facta 
est, ita angeli producti sunt. Hac ratione etiam animam 
humanam a Deo creari affirmamus. Quod sic demonstratur; 

Anima humana producitur (1) et quidem ex nihilo (2) et 
immediate a Deo (3). Ergo anima a Deo ex nihilo creatur. 

1) Anima producitur . Non enim a) ad mentem emana- 
tismi et pantheismi tamquam particula ex spiritu divino 
emanat sive decerpitur vel modus quidam est ac phaeno- 

menon improductum entis absoluti. Illud repugnat sim- 
plicitati et immutabilitati Dei, qui nullius divisionis capax 
est, alterum autem omnibus ineptiis pantheismi implicatur, 
b) Praeterea anima aliquando incepit, non aeterna est. 
Haec aeternitas imprimis nulla ratione ostenditur. Deinde, 
quia anima per aeternitatem infinitos actus intelligendi et 
appetendi habuisset, comprehendi non posset, cur nullam 
horum memoriam habeamus omnesque ideas ab initio ac- 
quirere debeamus. Quod autem incipit, producitur. 

2) Anima producitur ex nihilo. Omne, quod producitur, 658 
aut producitur ex aliquo subiecto aut ex nihilo per crea- 
tionem. Atqui anima humana non producitur *ex subiecto, 
producitur quidem in aliquo subiecto (informationis), scili- 
cet in corpore, sed non producitur ex subiecto (sustenta- 
tionis) seu cum dependentia ab eo. Nam subiectum, ex quo 
anima produceretur, tantum corpus esse posset, quocum 
anima unitur et unita manet. Sed corpus non est tale subiec- 
tum. Nam anima postea in corpore quidem est, attamen a cor- 
pore in essendo non pendet, sed etiam sine corpore esse pot- 
est. Quodsi in essendo a corpore non pendet, neque in 
fieri pendet; quia esse rei et fieri, exsistentia et inceptio 
exsistentiae inter -se eorrespondent et eiusdem rationis sunt. 

Seu aliter: si anima in primo suo momento, quo fit, ex 
natura sua subiectum ut sustentaculum exigeret, eandem 
exigentiam semper. retineret, quia eius natura non muta- 
tur; sed postea exigentia non adest, ideo neque illo mo- 
mento adest, quo anima fit. 

3) Animam immediate a Deo creari , non vero ab alia 
creatura, satis manifestum est. In theodicea ostenditur, 
solum Deum creare posse. Deinde praeter Deum soli parentes 
videri possint animas filiorum creare. Iam vero universalis 
experientia ostendit, homines numquam aliquid ex nihilo 
producere posse, non quidquam corporale, multo minus 
igitur spirituale. Et talis creatio non aliter nisi solo volun-. 
tatis imperio fieri posset. Iam vero constat, homines non 
posse quidquam solo voluntatis imperio ex nihilo facere; 

multo minus animas creare possunt, quippe quarum natura 
us fere penitus ignota est, 

Quamquam igitur in generatione hominis tantum anima 
creatur, tamen etiam verum est, quod dici solet, totum 
hominem a Deo creatum esse. Nam anima immediata crea- 
tione ex manibus Dei prodiit. Corpus autem mediate sal- 
tem a Deo creatum est; nam materia corporis cum tota 
mundi materia initio divinitus creata fuit, et praeterea Deus 
auctor legum est, secundum quas corpus prolis a parenti- 
bus generatur et formatur. 


669 Objectiones. 1. Bruta producunt animam prolis, ergo similiter etiam 
parentes humani. — Resp. N. parit. 

2. Filii saepe etiam quoad animam parentibus similes sunt. — Resp. 
• propter dispositiones corporales a parentibus acceptas C. propter 

animam parentibus productam N. Confer infra, De hereditaria trans- 
missione. 

3. Anima producitur dependenter a formato corpore embryonali. 
Ergo non creatur. — Resp. D. ant. tamquam a causa materiali sive sub- 
lecto sustentante N. tamquam a condicione, a qua Deus primam animae 
originem dependentem facit C. 

® u 6U - \ pSe animam cor P°ribus infunderet, cooperaretur pec- 
catis adulterii et auctor esset peccati originalis. — Resp. N. 1. p. • tan- 
tum cum adulterio effectum ex se bonum coniungeret. N 2. p ’ cruii 
creatio animae solum condicio est, qua posita per accidens privatio 
gratiae seu peccatum originale sequitur; quod non ex creatione aui- 

Adap Ut f ta l ' f d mde ° n [ Ur ’ 5111:1 an ‘ ma Creafa fit anima alicuius filii 

“»tE l Sb,r“ ,p ‘ c,pI,h h ”"‘ p™** 


Th. 39. Neque praeexsistentia neque migratio animarum ex uno corpore in aliud 

admittenda est (1. p.). Videtur autem anima rationalis corpori infundi 
in conceptione (2. p.). 

* 6 <i 0 Declar. Certum igitur est, animam a Deo creari. Sed non 
tam eo ipso accurate tempus creationis determinatum est; 
et reapse hac in re diversitas opinionem invenitur. 

i. Primum fuerunt et adhuc sunt, qui anima e praeexsisten- 
kam ponunt arbitrantes, animam iam ante unionem cum cor- 
pore exsistere. Plato docuit, animam antea in mundo quo- 
dam spirituali vixisse, sed deinde in corporis carcerem de- 
trusam esse. Similem praeexsistendam Philo, neoplatonici, 
origenistae et aliquae sectae haereticae admiserunt. Anti- 

qui pythagorei, Plato, variae gentes antiquae et recentes, 
ut Aegyptii, buddhistae, praeterea cum praeexsistentia opi- 
nionem migrationis animae (metempsychosim) coniungunt 
opinantes, homine mortuo animam in corpus bruti ingredi 
vel denuo novum corpus humanum induere. Haec opinio 
buddhistica sive theosophistica inter hodiernos cultos a reli- 
gione Christiana aversos frequens est: post varias reincar- 
nationes, quae animae purificandae inserviant, animam ulti- 
mum finem suum et liberationem ab omni malo obtinere, 
quatenus exstincta propria individualitate in ens absolutum 
recipiatur. 

2. Complures sententiae in eo conveniunt, quod affir- 661* 
rnant, animam illo momento incipere , quo corpori unitur. 

Sed de ipso hoc momento dissentiunt. A quo quaestio 
pendet, sitne abortus sive eiectio foetus immaturi ex utero 
matris, quam leges ecclesiasticae damnant et etiam civiles 
hucusque plerumque puniunt, occisio hominis habenda necne. 

In antiquitate sententia stoica, late vulgata, docuit, foetum 
demum, quando paritur, anima rationali praeditum esse. 

Illo tempore leges civiles et praesertim ecclesiasticae ab- 
ortum graviter damnarunt ut rem crudelem et peccatum 
contra vitam, at non distincte ut homicidium. Postea sen- 
tentia peripatetica ex Aristotele derivata usque ad recens 
tempus praevaluit. Quae docet 1 ), embryum humanum non 
statim a primo momento, quo se evolvere et vivere in- 
cipit, anima rationali informari, sed primum animam mere 
vegetativam in embryo esse, productam per virtutem ge- 
nerantem parentum, in huius locum postea succedere animam, 
quae simul sensitiva et vegetativa sit, sed etiam istam postmo- 
dum perire et tunc demum infundi animam rationalem et 
quidem eo tempore, quo foetus ad convenientem organisa- 
tionem pervenerit. In foetu virili multi putabant id accidere 
quadragesimo, in femineo vero octogesimo die post conceptio- 
nem ; alii alia tempora assignabant. Ideo ius can. posterioris 
aetatis abortum iam ut homicidium damnat, sed cum re- 
strictione: „si foetus animatus sit“. Quae restrictio iam 

1 ) Cf. e. g. s. Thomam 1 q. 1 18 a. 2 ad 2. 

omittitur. Nunc enim fere communiter affirmatur, ab ini- 
tio conceptionis vel paulo post animam rationalem infundi. 
Quae sententia non quidem cum certitudine demonstrari 
potest, attamen valde probabilis dicenda est et inter catho- 
licos theologos, philosophos, medicos fere communis est. 1 ) 
Conceptio autem in eo consistit, quod semen paternum sive 
spermazoon cum ovulo materno coniungitur, qua coniunc- 
tione facta evolutio embryi humani incipit. 

*662 Bemonst. 1. p. A. 1) Animae praeexsistentes aut dicuntur 
habere actus intellectus et voluntatis aut non. Si tales actus 
non habent ideoque omni vita actuali privatae sunt, ex- 
sistentia earum fine caret ideoque sapientiae divinae adver- 
satur. Sin autem eos habent, actus intellectuales certe spe- 
cies memoriales relinquunt, sicut nunc. Hoc supposito autem 
explicari non potest, cur animae illius vitae et status prae- 
teriti memoriam, num fuerint felices an infelices, fuerint in 
milite an philosopho, in lepore an leone, non habeant, et 
cur omnes ideas et scientias necesse sit ita ab initio ac- 
quirere, acsi anima nullas species haberet. Nec dici potest, 
memoriam per unionem cum corpore impediri. Quia unio cum 
corpore naturalis est, intellegi nequit, animam per unionem 
omni sua copiosa perfectione intellectuali acquisita spoliari. 

2) Praeterea anima essentialem destinationem ad cor- 
pus informandum habet; „non fuit autem conveniens, ut 
Deus ab imperfectis suum opus inchoaret et ab his, quae 
praeter naturam sunt“ 2 ), i. e. ut primum animam extra cor- 
pus poneret. 

B. Opinio, quae statuit transmigrationem animae ab uno 
corpore in aliud sive humanum sive beluinum, 1° testimonio 
conscientiae refutatur, quia vitae illius, quam anima nostra 
prius in alio corpore egisse dicitur, memoriam haberemus, 
sicut etiam nunc omnium recordamur, quae decenniis prae- 
teritis in hoc corpore egimus. 2° Speciatim informatio cor- 
poris beluini naturae animae repugnat, quippe quae tan- 

‘) „Hodie“, testatur Noldin-Schmitt, „ recepta doctrina est, foetum 
humanum in ipsa conceptione vel non mujto post ab anima rationali 
informari et vivificari/ De praeceptis 21 (1932) n. 342. — 2 ) 1 q. 118 a. 3. 

tum ad corpus humanum informandum et efformandum ordi- 
natur. Denique 3° talis migratio nulla ratione demonstra- 
tur. (Neque in poenam peccati commissi decerni potuit; 
poena enim rationabilis non est, si quis delictorum non 
recordatur.) 

Demonst. 2. p. A momento conceptionis vel paulo post 663 
in ovo fecundato inest proprium principium vitae vegetati- 
vae, anima, quae gradatim corpus specifice humanum effor- 
mare incipit et pergit. Statim enim in ovulo nutritio, cel- 
larum divisio et multiplicatio incipiunt, quae festina evolu- 
tione ad formam humanam producendam tendunt. Post 
duas tresve hebdomadas iam praecipua organa humana, 
maxime caput (cum cerebro) clare apparent, post duos men- 
ses integra forma satis perfecte figurata est. Atqui hoc sup- 
posito dicendum videtur, statim in conceptione illam unam 
animam rationalem, quae postea adest, infundi. Nam 

a) Anima vegetativa initio exsistens actiones suas vege- 
iativas homini ut tali convenientes exercet, non tantum 
organa pure vegetativa, sed etiam sensitiva efformans et 
quidem, sicut vitae sensitivae entis rationalis accommodata 
sunt, quod praecipue in matura capitis productione elucet. 
Talis autem anima, ex natura in procurandam vitam per- 
fecte humanam directa, videtur simul sensitivo-rationalis 
osse, ergo in conceptione iam a Deo infundi. 

b) Nulla ratio sufficiens inveniri potest, cur prius aliae 
animae praecedant. Nam una ex parte anima rationalis 
etiam principium vitae vegetativae est et quidem tale, quod 
per totum vitae tempus ad corpus humanum efformandum 
et conservandum tendit. Alia ex parte non obstat, quod 
anima rationalis non statim etiam sensitivas et rationales 
operationes exercere potest. Sufficit enim, ut possit aliquas 
operationes habere. Infantibus enim nascentibus certe anima 
rationalis non denegatur, licet operationem nobilissimam, 
rationalem, nondum exerceant; si igitur postulari nequit, 
ut anima omnes operationes exerceat, sufficit, ut possit ali- 
quas habere. 



462 De origiue hominis 

Art. 2. De transmissione hereditaria 

6*54 Filii, a parentibus generati, etiam qualitates parentum 
et maiorum hereditaria transmissione accipere solent. Quae 
transmissio nunc obiectum studiosae inquisitionis effecta 
est et certe ad rectum iudicium de multis rebus psycholo- 
gicis, paedagogicis, medicinalibus, criminalibus formandum 
utilitatem affert. 

Ex communi sententia multae qualitates in filios trans- 
feruntur, qualitates corporales, velut oculorum, faciei, sta- 
turae, et qualitates psychicae, ut temperamentum, ingenium 
musicum, morbi psychici; idque non solum per unam, sed 
saepe per multas generationes. Nunc potissimum qualitates 
psychicas et quidem accidentales, individuis vel rassis pecu- 
liares, spectamus; qualitates enim specificas humanas a 
parentibus cum ipsa natura transfundi manifestum est. 
Qualitates autem non tam ipsae, quam potius dispositio- 
nes, ex quibus proveniunt, transmittuntur. 

Transmissio hereditaria adesse intellegitur, quando pa- 
rentes qualitates per generationem stabiliter in filios trans- 
mittunt. Qualitates igitur hereditariae magna ex parte idem 
sunt, quod ingenitae. At non penitus idem. Omnes quali- 
tates hereditariae ingenitae sunt, sed non omnino vicissim. 
Potest enim fleri, ut eaedem causae externae, velut eaedem 
nutritionis qualitas et copia, eaedem regionis proprietates 
et vitae condiciones, similis educatio et culturae indoles in 
parentes et prolem et complures generationes eodem modo 
agant similesque in iis qualitates producant, quae deinde 
causis cessantibus cessant; similitudo non per actum gene- 
rationis, sed per causas externas producta est et conser- 
vatur. Neque si cessantibus causis ipsa non statim ces- 
sat, sed per unam alteramve generationem plus minusve 
perdurat, quia videlicet cytoplasma cellarum germinalium 
parentum illis causis aliquam modificationem passum est, 
quae aliquamdiu transfertur, nec tunc transmissio heredi- 
taria stricte dicta adest, quia stabilitas deest; qualitates 
potius extrinsecus, quam ex ipsis parentibus venire dicen- 
dae sunt. Minus etiam transmissio adest, si infantibus ex 

impedimentis vitae foetalis stabiles dispositiones adveniunt; 
quae pariter ad ingenitam constitutionem pertinent, sed 
hereditariae appellari nequeunt. — At vero stabilitas ad 
hereditatem postulata non absoluta intellegenda est, sed 
relativa, diuturna videlicet, per multas generationes con- 
tinuata. Qualitates hereditariae enim, sicut per varias cau- 
sas ortae sunt, ita etiam paulatim, quamquam lente, mu- 
tari possunt. 

Summa dispositionum hereditate acceptarum genotypus 666 
hominis vocatur. Qui distinguendus est a phaenotypo sive 
summa qualitatum, quae in homine extrinsecus apparent. 

Qui a genotypo non parum differre potest, quia praeter 
hereditarias etiam acquisitas qualitates comprehendit idque 
non raro sic, ut dispositiones hereditariae et ingenitae per 
acquisitas ita modificentur sive voluntate comprimantur, ut 
extrinsecus parum in actum prodeant et manifestentur. 

Th. 40. Etiam qualitates psychicae hereditate transmitti possunt (1. p.), sed 
plerumque difficulter de ea constare potest (2. p.). Transmittuntur 
autem indirecte per corpus a parentibus acceptum (3. p.). 

Demonst. 1. p. Sine dubio non omnes qualitates psychicae 606 
hereditariae sunt, nec omnes illae, quae saepe putantur. 

Sed plurimae per causas externas et proprias actiones ac- 
quisitae sunt. Constat enim, caelum, regionem, modum 
vivendi, laborandi, familiam, nationem, classem culturalem, 
exempla, doctrinas, educationem, consuetudines libere as- 
sumptas multum valere ad has qualitates producendas, in- 
ducendo novas, dispositiones nativas modificando vel sup- 
primendo. Attamen id plerumque indirecte tantum, 'qua- 
tenus certam rationem apprehendendi, appetendi movent 
sive voluntati nova motiva vivendi afferunt itaque homini 
certas consuetudines iudicandi, volendi, agendi conferunt. 

Hac ratione multae qualitates, quae interdum nativae pu- 
tantur, familiares, nationales et aliae, omnino' vel ex parte 
acquisitae sunt. Attamen aeque certum est, qualitates 
psychicas posse hereditate transfundi et interdum revera 
transmitti. 

1. Id iam ex eo sequitur, quod qualitates corporales a 
parentibus accipiuntur. Frequenter enim filios cum paren- 
tibus et inter se facie vel statura ita similes esse conspici- 
mus, ut haec similitudo clare hereditatem indicet; corpus enim 
filiorum ex cellis germinalibus parentum excrescit. Quia 
igitur vita psychica a constitutione corporis permultum pen- 
det, fieri potest et interdum revera fiet, ut ex eadem ge- 
neratione in filiis dispositiones psychicae parentibus similes 
oriantur. 

2. Interdum de tali transmissione constat. Nonnumquam 
tanta est tamque stabilis in qualitatibus psychicis ingenii 
vel characteris filiorum et maiorum atque reliquae familiae 
congruentia, ut aliter nisi ex transmissione explicari ne- 
queat. Saepe quidem talis convenientia, velut similis ex- 
cellentia sive tarditas mentis, similis dos musicalis, inde 
ortum trahere potest, quod filii eandem sicut parentes a 
pueris instructionem et exercitationem acceperunt. Attamen 
non semper. Constat pariter, aegrotationes psychicas, ut 
schizophreniam, epilepsim, amentiam manico-depressivam, 
hereditate transmitti, non raro per complures generationes ; 
primus eorum ortus saepe hic est, ut cellae germinales 
parentum morbis infectuosis, ebrietate, syphili, plumbo, 
hydrargyro aliisve causis (per „idiokinesim“) vitiatae sunt. 
Etiam diligens inquisitio geminorum (F. Galton, v. Ver- 
schuen, Lottig) psychicam transmissionem demonstrare 
viditur: gemini corporaliter plane congruentes, etsi mox 
separati et in diversis adiunctis adolescentes, magnam 
intellectualem et characteriologicam similitudinem reti- 
nent 1 .) 

667 Demonst. 2. p. Saepe difficulter constat, qualitatem psychi- 
cam, velut characteriologicam, etsi aliqua stabilitate praedi- 
tam, in singulis generationibus hereditariam esse, non vero 
per similes causas externas, eandem educationem, easdem 

l ) Testimonia quoque scholaria, quae pueri singularum familiarum 
per generationes acceperunt, invicem comparata sunt; quae similem 
transmissionem ingenii ostendere dicuutur. W. Peters, Die Vererhung 
geistiger Eigenschaften (1925). 

condiciones sociales et eulturales constanter productam esse ; 
quando vero qualitas causis illis cessantibus ulterius durare 
conspicitur, nescitur, num haec stabilitas tanta futura sit, 
quantam hereditas requirit. Praeterea dependentia quali- 
tatum psychicarum, spiritualium maxime, a corpore, quam- 
quam adest, non tanta tamque stricta est, ut certae pro- 
prietates corporales stricto nexu et proportione certas qua- 
litates psychicas secum trahant. Hae non solum a corpore, 
sed etiam et magis ab anima procedunt et quidem spiri- 
tuales a sola anima, quae insuper, immediate a Deo facta, 
ex prima sua creatione qualitatibus a parentibus diversis 
instructa esse potest, quo stricta congruentia cum qualita- 
tibus corporalibus etiam magis impeditur. Denique quia 
proprietates psychicae, praesertim characteriologicae, pote- 
stati voluntatis et consuetudinum subsunt, stabilitas earum 
minor est et certe minus dignosci potest quam constantia 
qualitatum corporalium. 

Demonst. B. p. Qualitates psychicae a parentibus tantum 668 
per illud transmitti possunt, quod filii ab iis accipiunt. Ac- 
cipiunt autem tantum corpus. A qualitatibus corporis pen- 
det vita sensitiva et a vita sensitiva aliquatenus spiritualis. 

— Haec transmissio tantum indirecta dicenda est, quia non 
per animam, principium suum primarium vel, si spirituales 
spectantur, unicum, transferuntur. 

Itaque cella seminalis paterna cum cella ovali matris 
coniungitur et sic cella embryonalis oritur, quae deinde 
mirabili arte et celeritate in plures et plurimas cellas se 
dividit et sic crescit. Cellae igitur germinales suntsubiecta 
et principia qualitatum, quae ab utroque parente in pro- 
lem 'transfunduntur, ut nulla sit qualitas transfusa, quin ex 
hereditaria dispositione seu virtute cellarum germinalium 
prodeat; in his cellis depositum hereditarium a generatione 
in generationem tradendum continetur. In novo individuo 
ex parentibus orto tum novae cellae germinales tum aliae 
oriuntur. Novae cellae germinales iterum totam substan- 
tiam hereditariam huius novi individui accipiunt nova gene- 
ratione posteris transmittendam, reliquae autem cellae par- 

Donat. Psychologia 30 

tes accipiunt, quantum requiritur, ut fiant cellae muscu- 
lares, osseae, nerveae et aliae. \ 

669 Ergo tantum illae qualitates, quhe dispositive in cellis 
germinalibus parentum continentur, transmittuntur. Tales 
iam ab initio parentibus ingenitae sunt. Qualitates autem, 
quae in parentibus per decursum vitae caelo, aere, cibo, ra- 
tione vivendi et similibus causis productae vel acquisitae sunt, 
sive corporales sive psychicae, per se hereditate non trans- 
feruntur; robur musculorum patris labore acceptum non 
transit in filios. Attamen si causae has qualitates produ- 
centes per multas generationes constanter influunt, etiam 
ipsae ita firmari possunt, ut hereditariae evadant. Obser- 
vatio cum certitudine ostendere videtur, multas proprie- 
tates, quibus diversae rassae differunt quaeque certe pau- 
latim extrinsecus productae sunt, ita constanter transmitti, 
ut id aliter nisi ex hereditaria transfusione explicari ne- 
queat. Quae transfusio eo efficitur, quod paulatim cum 
qualitatibus corporis etiam congruenti modo cellae germi- 

. nales mutantur. 

Communis sententia tenet, qualitates hereditarias affixas 
esse particulis illis cellarum germinalium, quae chromoso- 
mata vocantur, et per eas transfundi. Ergo, quia cellae ger- 
minales duplicis parentis coeunt, ita transmittuntur, ut sub- 
stantiae hereditariae a patre et matre secundum partes 
dimidias in prolem transfundantur. 

670 Complexus qualitatum hereditate transmittendarum ex qua- 
litatibus eleinentaribus componitur, veluti certo colore ocu- 
lorum, forma crinium, nasi, frontis, sexto digito anormali. 
Qui complexus in utroque parente non aequales esse, sed 
aliquas invicem oppositas qualitates continere solent. Com- 
munis sententia tenet, harum qualitatum oppositarum trans- 
fusionem in plantis et animalibus secundum leges mende- 
lianas fieri. 1 ) Eaedem leges ad hominem quoque extendi 
solent. Idque non immerito, si de qualitatibus corporalibus 

‘) Greg. Mendel (f 1884), celeberrimus fundator hodiernae de trans- 
missione hereditaria scientiae, fuit abbas 0. S. Aug. Brunae in Moravia. 
Confer Cosmol., De vita plantarum (Notiones biologicae). 


agitur, propter generalem similitudinem generationis in ho- 
mine et in aliis viventibus (etsi in homine non sicut in his 
sufficienter experimentis probari possunt). At in qualitati- 
bus psychicis non aeque indubiae sunt et certe in concre- 
tis casibus difficulter agnosci possunt, quia hae qualitates 
non simpliciter proprietatibus corporalibus determinantur iis- 
que astringuntur, ut supra diximus. 

Leges mendelianae docent, qualitates oppositas duorum 
parentum, ut staturam magnam et parvam, non semper 
ita transmitti, ut invicem temperent et qualitatem mediam 
producant (quod saepe in prima generatione accidit), sed 
plerumque inter se independenter et divisim transfundi, 
nec, si complures eiusmodi oppositae qualitates adsunt, 
eas in posterioribus generationibus semper omnes vel simul 
adesse vel simul deesse, sed modo ita, modo aliter con- 
iunctas sive divisas inveniri. Aliqua qualitas etiam ali- 
quamdiu in statu latenti sive „ recessivo" manere et de- 
mum in posteriore generatione apparere potest; filii inter- 
dum uni tantum parenti similes sunt et qualitates avorum 
saepe in nepotibus apparent. Ex his legibus deduci solet, 
qualitates elementares (hereditarias accidentales) singulas 
alligatas esse distinctis particulis chromosomatum cellarum 
germinalium, quae gena (Gene) vocantur, sed id non sine 
magna genorum conspiratione ita, ut varie eadem qualitas 
simul a compluribus genis pendeat et idem genum simul 
in complures qualitates influat. 

(piale momentum rassae tribuendum sit. Diversarum qua- 671 
litatum hereditate efficitur, ut paulatim stabilia hominum 
discrimina oriantur, qualia potissimum in rassis inveniuntur. 
Singulis sua rassa aliquas qualitates tribuere solet, quibus 
cum conrassalibus conveniunt et ab aliis differunt. De 
momento rassae nunc vehemens disputatio agitatur, in 
scientiis et magis etiam extra. Sunt, qui putent, utique 
minus recte, rassarum distinctioni plane nullum momentum 
inesse, quippe in quibus nulla stabilitas, nulla certa cir- 
cumscriptio et ab aliis divisio deprehendi queat; ne definitio- 
nem quidem rassae inveniri posse. Alii e contrario praedi- 
30* 

eant (praesertim quando suam rassam omnium optimam 
esse credunt), rassam esse praecipuam causam integrae 
indolis, tum praestantiae tum exiguitatis, individuorum et 
populorum, ab ea provenire praeripuaS-eorum proprietates 
corporales et psychicas atque etiam differentias fundamen- 
tales in modo cogitandi et sentiendi, in conceptionibus 
religiosis, moralibus, philosophicis. Propterea praecipua 
hominum discrimina non in populorum, sed in rassarum 
differentiis ponenda et adnitendum esse, ut propria rassa 
pura conservetur sive restituatur neve mixtione cum aliis 
rassis corrumpatur. 

Huic cultui rassae, quam sententia modo exposita profitetur quam- 
que nunc interdum propagant, initium dedit A. Gobineau, vir ingenio- 
sus et poetica indole praestans, sed doctrina leviore instructus, per opus 
„Essai sur 1’ Inegalite des Races humaines" (1853—5); qui rassam ger- 
manicam (nordicam) primam et omnis culturae auctricem habet et mix- 
tionem cum aliis rassis tamquam perniciosam damnat. Eius doctrinam 
postmodum H. St. Chamberlain, „Die Grundlagen des 19. Jahrhunderts“ 
(1899) ferme suam fecit et propagavit et nunc alii adoptant et cele- 
brant. Qui ita fere sentiunt: „ Anima est rassa intrinsecus aspecta. Et 
e contrario rassa est externa facies animae.” „Nova huius nostrae 
aetatis conceptio mundi affirmat : anima populi per rassam determinata 
est mensura omnium nostrarum cogitationum, omnis desiderii volun- 
tatis et omnium actionum, ultima mensura valorum nostrorum.” 1 ) „In 
aequalibus condicionibus externis, aequalibus oeconomicis et socialibus 
adiunctis unaquaeque rassa suam specialem ipsique soli propriam for- 
tunam produxit atque vitam spiritualem et opiniones morales creavit.” 3 ) 

A. Rosenberg : „Seele bedeutet Rasse von innen gesehen. Und um- 
gekehrt ist Rasse die Aufienseit.e einer Seele. Die Rasseuseele zum 
Leben erwecken heifit ihren Hochstwert erkennen und unter seiner 
Herrschaft den anderen Werten ihre organische Stellung zuweisen : in 
Staat, Kunst und Religion.” „Demgegeuuber erklart die neugeborene 
Weltansehauung unserer Zeit: die rassengebundene Volksseele ist das 
Mafi aller unserer Gedanken, Willenssehusucht und Handlungen, der 
letzte Mafistab unserer Werte.” Der Mythus d. 20. Jahrhunderts 20 (1934) 
2 697. — 2 ) R. Qunther: „Hatte die sog. spiritualistische Geschichts- 
betrachtung ais gestaltende Machte des geschichtlichen Lebens geistige 
Krafte und sittliche Gedanken gesehen ; hatte die sog. materialistische 
•Geschichtsbetrachtung ais geschichtegestaltend . . die stoffbedingten Zu- 
stdnde gesehen, so sieht die rassenkundliche Gesehichtsbeschreibung ais 
geschichtegestaltend den Menschen selbst, den Menschen aber ais ein 
Glied seiner besonderen Rasse . . Unter den gleichen wirtsehaftlichen 
und Umweltzustanden, den gleichen wirtsehaftlichen und gesellschaft- 
lichen Zustanden schaffte jede Rasse das ihr besondere und nur sie 
kennzeichnende eigene Geschick und bestimmte Geistesleben und sitt- 
liche Auschauungen.” Rassenkunde des deutschen Volkes. 77. Tausend 
(1934) 21. 

1 . Rassa (race, Rasse), ut ab eius definitione incipiamus, 67 'd 
intellegi solet magna hominum collectio, qui hereditario 
complexu earundem qualitatum corporalium praediti sunt. 1 ) 

A rassa distinguenda est natio sive 'populus (in sensu ethno- 
logico, non politico), qui est complexio eorum, qui com- 
muni quadam evolutione historica et certa culturae, lin- 
guae praesertim, communitate coniuncti sunt et coniunctos 
se sentiunt. In una rassa complures populi et in uno po- 
pulo complures rassae (saltem si non multum diversae sunt) 
esse possunt. Rassa qualitates corporales, natio potissimum 
culturales spectat. Illa anthropologiae, haec ethnologiae 
obiectum est. 

2 . Rassarum distinctioni verum momentum inest. Nam 673 
rassarum differentiae revera exsistunt , saltem eatenus, qua- 
tenus quidam complexus qualitatum corporalium in com- 
pluribus earum individuis prominenti modo, in permultis 

ex reliquis saltem aliquatenus inveniuntur, licet hisce dif- 
. ferentiis circumscribendis et agnoscendis semper aliqua in- 
certitudo inhaereat. Sed non iam ab initio humano exsi-. 
stiint, verum paulatim ortae sunt. Omnes, quae nunc sunt’ 
speciatitn quae in Europa inveniuntur, ex varia aliarum 
rassarum mixtione ortae sunt; quo modo, non iam certo 
cognosci potest. Sine dubio omnes qualitates differentes olim 
per causas externas factae sunt. E. g. forma crispa crinium 
effectus caloris est; color corporis, crinium, oculorum ex 
vario pigmento in cellis collocato oritur, quod pariter in- 
fluxui causarum externarum subiectum est; statura corporis, 
cui forma capitis accommodatur, magna ex parte a plaga 
terrae et varietate victus pendet; similiter in reliquis. 

Rassae igitur spontanea naturae producta ideoque a na- 
tura et naturae conditore intentae sunt. Conferunt, ut co- 
pia potentiarum, quas natura humana continet, omni ex 

R A nonnullis definitioni inseritur: et qualitatum psychicarum. Sed 
minus apte. Rassa enim in homine primum idem significat, quod in 
animali et plantis, a quibus desumpta est. Praeterea vix umquam suf- 
ficienter constat de hereditaria summa qualitatum psychicarum cum 
certa rassa firmiter coniuncta; et, si qua est, causata concipitur quali- 
tatibus corporalibus rassae. 

parte explicentur in bonum generis ' humani et gloriam 
conditoris. 

Sine dubio proprietates rassarum etiam aliqua praestan- 
tia corporali differre atque aliquatenus fundamentum here- 
ditarium, licet admodum incertum, discriminis alicuius in 
qualitatibus psychicis et culturalibus praebere possunt. Ca- 
vendum autem imprimis est, ne praestantia propriae ras- 
sae ultra veritatem extollatur conumerandis et exaggerandis 
dotibus et tacendis vitiis propriis, aliorum autem qualitati- 
bus deprimendis ; quae est solita et simplex superbiae hu- 
manae methodus. 

Itaque rassarum proprietates contemnendae non sunt 
atque, in quantum bonae sunt, studium ad eas fovendas 
et conservandas adhibendum est. Neque, si merito timetur, 
ne propria praestantia mixtione cum aliis rassis (multum di- 
versis) damnum capiat, aliquis conatus ad eam impedien- 
dam vituperandus est. Qui tamen semper talis esse debet, 
ut amor non violetur et singulorum iura, velut in matri- 
monia libere ineunda et in educationem filiorum, serventur. 
Ceterum de effectibus bonis sive malis talis mixtionis scien- 
tifice hucusque nullae leges cum aliqua certitudine ostendi 
potuerunt. 

Scientia, quae de conservandis et provehendis bonis qua- 
litatibus hereditariis (rassae, populi, familiae) agit, inquirens 
et exponens, quibus mediis adhibendis et damnis (morbis 
hereditariis) arcendis sanae familiarum propagini consula- 
tur, Eugenica vocatur (distinguenda ab Hygienica, quae 
non de sana genesi, sed de sanitate hominum natorum 
tractat). 

<574 3 . Beiciendus est cultus rassae, qui ei immoderatum mo- 

mentum tribuit asserens, eam esse principalem causam et 
mensuram perfectionis humanae etiam fundamentalia discri- 
mina eius producentem. 

a) Qualescumque sunt, quas rassa affert, differentiae, tan- 
tum accidentales et, si cum specificis proprietatibus omni- 
bus communibus comparantur, pareae sunt. Principalia ho- 
minis in omnibus eadem sunt : eadem membra, eadem evo- 

lutio, idem initium et finis, eaedem functiones biologicae 
facultates psychicae, leges sentiendi, cogitandi, idem usus 
linguae, idem ortus ex Deo et finis in Deo, idem ordo 
supernaturalis. Quare illud, quod rassa addit, quaedam 
nempe modificatio corporalis in colore, forma capitis, sive 
fortasse etiam modificatio psychica, si cum illis communi- 
bus comparatur, plane exiguum dicendum est, et congruen- 
tia hominum ita differentiis praevalet, ut hae fere dispa- 
reant et absonum sit, iis in aestimandis hominibus prima- 
tum vindicare. 

b) Proprietates et differentiae rassarum plerumque incertae 
sunt. Qualitates enim, quae rassis propriae dicuntur, mi- 
nime in firmos fasciculos conspicuos collectae reperiuntur, 
magno discrimine ab aliis distantes, sed minimis gradibus 
inter se transeunt et in singulis rassae individuis disiunc- 
tae inveniuntur. Praeterea tum in tota rassa qualitates 
hereditariae fere semper causis externis ita afficiuntur, u 
varie modificatae appareant, tum in singulis individuis per 
petuae qualitatum variationes fieri solent : fiunt novae subi- 
taneae „ mutationes “ (idiovariationes), quae hereditariae ma- 
nent, fiunt „combinationes“ (mixovariationes) e mixtione 
inaequalium parentum oriundae, quae pariter hereditariae 
sunt, fiunt denique «modificationes “ (paravariationes) non 
hereditariae, sed valde frequentes, quae aliis causis ad 
tempus producuntur; quae genera variationum discerni 
vix possunt 1 ), ut igitur plerumque difficile sit proprietates 
rassales certo definire et agnoscere. 

c) Praesertim valde incertae sunt qualitates psychicae ras- 
sarum, nempe hereditariae; id quod prudentiores omnes 
affirmant. Primum dependentia harum qualitatum a cor- 
poralibus tanta non est, ut a priori verisimile appareat, 
certos illarum complexus cum certis qualitatibus eorporali- 

l ) «Plerumque valde difficile est diiudicare, sitne differentia ‘ duorum 
hominum in paravariatione vel mixovariatione vel idiovariatione fun- 
data/ (.Die Beurteilung. ob ein Unterschied zwischen zwei Menschen 
auf Modifikation, auf Kombination oder auf Mutation bernht, ist 
meist sehr schwierig, viel schwieriger, ais der Laie zunachst wohl 
glaubt .“) E. Baur “ Menschliche, Erblichkeitslehre 11 4 (1936) 81. 

bus, cum colore et forma crinium, Cum forma faciei et 
capitis vel similibus firmo nexu copulatas esse. Revera hae 
qualitates in singulis individuis rassae frequenter discrepare 
cernuntur. In quantum autem aliquatenus communes esse 
conspiciuntur, vix umquam certo constat, eas ex hereditate 
provenire, non vero communi vivendi ratione, condicione 
sociali, educatione, indole caeli et regionis constanter pro- 
duci et conservari. Neque ex operibus culturalibus et po- 
liticis ad internas facultates psychicas vel earum defectum 
tuto conclusio fieri potest. Plurimum enim a condicionibus 
geographicis, socialibus, historicis et aliis externis pendet, 
ut facultates ita vel aliter in actum prodeant. Nigritae 
africani parum in scientiis praestant, tamen pueri eorum 
simili sicut europaei vel etiam maiore studio et profectu 
discunt, si instruuntur; et diversis temporibus diversae ras- 
sae sive populi florem culturalem et politicum habere in- 
veniuntur. 

d) Multo minus discrimina psychica tam fundamentalia 
rassis inhaerent, ut iis essentialiter diversa cogitandi, sen- 
tiendi, tendendi ratio, diversa moralitas, religio, conceptio 
philosophica conaturalis sit. Omnes eandem naturam ha- 
bent, in omnibus essentialiter eaedem leges cogitandi et 
morales insunt. Praeterquam quod absonum est dicere, 
illas differentias coloris, formae capitis vel nasi, composi- 
tionis chemicae sanguinis discrimina fundamentalia psychica 
causare, tali opinioni materialistica conceptio subest, quasi 
activitas spiritualis eiusque iudicia et persuasiones et veri- 
tas ipsa tantummodo mutabiles effectus cerebri sint. 

e) Qualitates rassales hereditariae ipsae mutabiles sunt. 
Ergo non adest illud firmum fundamentum praestantiae 
humanae, quod cultus rassae fingit. Proprietates illae pau- 
latim per causas externas vel permixtionem cum aliis ras- 
sis ortae sunt; ergo iisdem causis iterum mutari possunt. 
Revera mutari conspiciuntur. E. g. ipsa forma capitis, quae 
saepe praecipuum criterium habetur, in rassis germanicis 
ex aetate media, item aliquatenus in rassis slavicis, mutari 
observatur: magis magisque capita formam dolichokephali- 

cam minuunt et in formam rotundam transeunt; etiam co- 
lor crinium et oculorum fuscari invenitur. 1 ) 

Art. 3. De origine generis humani 

De origine primorum hominum nunc duae doctrinae in- 
vicem vehementer oppositae exstant, creatianismus et evo- 
lutionismus anthropologicus, quarum una primos hominum 
parentes a Deo creatos, altera ex brutis oriundos esse ponit. 

Creatianismus imprimis testimoniis fidei docetur, quibus 676 
sana scientia rationis suffragatur. 

Revelatio divina de origine generis humani haec docet: 
t) Genus humanum ab iisdem parentibus communem ducit 
originem. Protoparentes autem a Deo creati sunt in statu 
adulto et perfecto omnibusque naturae donis praediti, qui- 
bus digni generis humani instructores esse poterant; in- 
super etiam dotibus supernaturalibus et praeternaturalibus 
ornati fuerunt. — 2) Iidem ita creati sunt, ut anima a Deo 
ex nihilo creata et etiam corpus immediate a Deo ex ma- 
teria aliqua praeiaeenti productum sit. Hanc divinam cor- 
poris originem theologi fere communi sententia docent. 
Sunt quidem auctores, etiam catholici, qui admittunt, pri- 
mos homines spectato corpore ex brutis oriundos esse. At- 
tamen non immerito theologi censent, eam cum s. Scrip- 
tura componi vix posse, maxime si modus spectetur, quo 
creatio mulieris ex Adamo (non ex bruto) narratur (cf. infra). 

— 3) Quod tempus creationis seu antiquitatem generis hu- 
mani attinet, definitus annorum numerus ex s. Litteris erui 
nequit. Nam incertum est, num genealogiae, quas ex Ada- 
mo usque ad Abraham texunt, completae sint, non raro 
enim in genealogiis narrandis complura membra omittunt; 
pariter incertum est, num annorum numeri, qui nunc iu 
variis textibus inveniuntur, incorrupti sint. Sine dubio 
s. Scripturae non repugnat, ut ab Adamo usque ad hoc 
tempus 10.000 anni vel plures, si fortasse opus sit, ad- 
mittantur. Admissis autem circ. 10.000 vel aliquanto pluri- 

‘) Cf. e. g. W. Schmidt, Rasse u. Volk 2 (1935) 104 ss. 

bus annis omnibus tum palaeontologiae tum historiae anti- 
quissimae postulationibus satisfieri videtur. 

Scientiae profanae, quae ut tales non ex fontibus reve- 
lationis, sed ex sola ratione, experientia et historia noti- 
tias hauriunt, ea, quae revelatione certa sunt, saltem plera- 
que, ipsae etiam suis mediis cum certitudine vel probabi- 
litate demonstrare possunt ; vel saltem ostendere nequeunt, 
aliquid eorum falsum esse. 

677 Evolufionismus anfhropoiogicus expositae veritati Christianae 
plene contradicit. Evolutionismus,' quatenus non tantum ani- 
malia et plantas spectat, sed etiam ad hominem extendi- 
tur et sic anthropologicus vocari potest (etiam „ darwinis- 
mus“ appellatur), contendit, hominem non a Deo creatum, 
sed spectata anima et corpore a bruto ortum esse, qua- 
tenus aliqua forma animalis diuturno progressu per longis- 
simas aetates pedetentim usque ad hominem se transfor- 
maverit. 

Evolutionismus in genere spectatus docet, organismos perfectiores 
iugi progressu ex inferioribus atque ultimo ex uno vel pluribus orga- 
nismis primitivis ortos esse. Evolutionismus imprimis animalia et plan- 
tas respicit et sub hoc respectu biologicus appellari potest. In cosmo- 
logia ostenditur, eum intra quosdam limites admitti posse; scilicet ad- 
mittendam videri transformationem sive evolutionem polyphyleticam, 
quatenus minora illa discrimina, quae intra genera et familias zoologi- 
cas et botanicas intercedunt, ex transformatione repeti possint, cum 
id factis demonstrari videatur; non autem admittendam videri evolu- 
tionem monophyleticam omnium, etiam supremorum generum ex una 
forma primitiva, quippe quae evolutio non demonstretur et factis con- 
tradicat. 

Alia autem quaestio est de evolutiouismo anthropologico. Praeter- 
missis enim veritatibus theologicis philosophia docet, hominem spectata 
anima immense ordinem beluarum superare. Neque ulla sunt facta, 
quibus demonstretur. 

Evolutionismus anthropologicus saec. 19. per G. Darwin 
invaluit. Darwin initio quidem evolutionismum tantum in- 
tra ambitum animalium et plantarum continuit 1 ), postea 
vero ad hominem quoque extendit' 1 ). Haeckel et Huxley 
hanc doctrinam popularem fecerunt. 

*) On the Origin of Species (1859). — 2 ) The Descent of Man (1871). 

Eadem doctrina .inter viros doctos nunc valde communis 
est. Atque a4 instar dogmatis dirigit anthropologiam atque 
scientias finitimas, psychologiam, physiologiam, anatomiam, 
histologiam, quae membra, facultates, functiones humanas, 
velut systema nerveum, motus reflexos, intellectum, instituta 
comparatione cum animalibus ex gradibus inferioribus deri- 
vare conantur; regit philosophiam religionis, ethicam, so- 
ciologiam, scientias linguarum, quae confictis multiplicibus 
saepeque absurdis hypothesibus exponunt, qua ratione reli- 
gio, persuasiones legesque morales, lingua, familia, socie- 
tas civilis ortae sint ex apprehensionibus, affectibus, vocibus, 
moribus beluarum. Multi insuper concludunt, naturam hu- 
manam, sicut adhuc mutata sit, ita ulterius mutari cor- 
pore, indole cogitandi et appetendi, inclinationibus et mori- 
bus, ut nulla admitti possit religio immutabilis, nullae im- 
mutabiles leges morales, nullae institutiones sociales, quae 
tamquam normae constantes tenendae sint; ipsas leges 
cogitandi non pauci affirmant ita in aetates mutari, ut 
nulla sit veritas absoluta, sed relativa tantum et in tem- 
pora variabilis. 

De modo, quo descendentia hominis a bruto facta sit, 678 
magna est dissensio. Alii docent originem directam a simia 
aliqua „anthropoide“, attamen non ab aliqua ex hodiernis 
speciebus (Gorilla, Schimpanse, Orang-Utang, Gibbon), id 
quod propter magnam earum specialisationem impossibile 
habent, sed ab aliqua specie exstincta sive fossili aetatis 
tertiariae, a qua homo et simiae hodiernae lineis diver- 
gentibus descenderint ; qualis ista fuerit, disputant, his hanc, 
aliis aliam coniectantibus, omnibus autem confitentibus, nul- 
lam hac in re certam notitiam accipi posse. Sunt etiam 
qui omnem directam originem ex simia anthropoide ne- 
gant et hanc hominemque ab alia communi stirpe, forma 
quadam antiquo-tertiaria, derivatos esse defendunt. Porro 
plerique monophyletismum defendunt docentes, unam tan- 
tum speciem humanam ex evolutione prodiisse, quia nunc 
constat, omnes homines unius speciei esse; polygenismus 

asserens, complures species humanas ex diversis anima- 
lium generibus ortas esse, vix iam defensores habet. 

Evolutionismus, sicut communiter defenditur, hominem 
corpore et anima a brutis oriundum esse tenet. Hunc evo- 
lutionismum nunc spectamus. Exstat praeterea alia senten- 
tia, interdum etiam a catholicis admissa, quae solum cor- 
pus ex evolutione bestiaria prodiisse, animam vero imme- 
diate a Deo creatam esse affirmat. De hoc partiali evolu- 
tionismo infra iudicabimus. Theses sequentes eum non 
explicite spectant, attamen implicite ostendunt, eum nec 
demonstrari nec admittendum videri. 

De evolutionismo ita agemus, ut primum ostendamus, 
eum argumentis, quae profert, minime probari, deinde ut 
directe argumentis contrariis eum falsum esse demonstremus. 

Th. 41 . Evolutionismus anthropologicus, qui primos homines corpore et anima 
a specie beluina ortos esse docet, minime demonstratur. 

679 Demonst. In cosmologia exponitur, evolutionismum biolo- 
gicum, quatenus evolutionem monophyleticam omnium ge- 
nerum animalium et plantarum ex una forma primitiva 
defendit, factis minime demonstrari. Nunc hanc rem negle- 
gentes tantum ostendimus, argumenta, quae directe originem 
hominis ex animalibus ostendere intendunt, nihil evincere. 

Haec argumenta, primo excepto, si quid valerent, tan- 
tum ostenderent, hominem spectato corpore a belua oriun- 
dum esse. Hic enim ab initio error committitur, quod homo 
tantum zoologice inspicitur: ex aliqua similitudine corporali 
cum brutis statim ad communem originem concluditur 
neglecto discrimine psychologico, quod est longe praeci- 
puum. Haec methodus similis est illi, quae in opere archi- 
tectonico solum qualitates lapidum vel in libro tantum ty- 
porum formas attendit. Etiamsi igitur argumenta rem suam 
evincerent, demonstrandum relinqueretur, quod praecipuum 
est, hominem etiam spectata anima a belua descendere. — 
Inspiciamus argumenta singula. 

680 1 . Argumentum philosophicum. Ratio principalis, quafe ad- 
versarios firmiter opinari facit, evolutionismum verum esse 

debere, etsi forte sufficienter demonstrari nequeat, philo- 
sophica est, nempe principium causalitatis naturalis : scien- 
tia vetat, ne ad effectus mundanos declarandos causae su- 
permundanae afferantur, ne igitur ad declarandam originem 
generis humani creatio divina ponatur. 

Resp. 1) Hoc non est argumentum scientificum, sed prae- 
iudicium ex moderno agnosticismo et ordinis supernatura- 
lis recusatione enatum. 1 ) 2) Si causae mundanae sufficientes 
non adsunt, scientia non vetat, sed postulat, ut causa su- 
permundana admittatur. 3) Neque propterea, quod primi 
hominis creatio negatur, adversarii omnem creationem ef- 
fugiunt, nisi insuper adversus certam veritatem statuant, 
primam quoque vitam sine Deo ex materia anorganica deri- 
vatam, ordinem et tendentiam teleologicam organismorum 
sine intellegenti auctore ortam esse et materiam ipsam ab 
aeterno a se exsistere. 

Haec vitiosa suppositio philosophica revera hac in re ab initio ar- 
gumentationes regere solet. „ Origo vitae [primae] etiam hora nativi- 
tatis hominis in terris fuit. Inde continua evolutione id fieri oportebat, 
quod ipsi hodie sumus. Omnis alia assertio indemonstrabilis phantasia 
est.” 2 ) „ Opinio de naturali evolutione tum mundi anorganici tum en- 
tium vivendum terrenorum ex prioribus simplicioribus statibus prae- 
dominans effecta est. Nunc sola scientiae congruere communiter puta- 
tur.* 3 ) Qui non admittit, organa visus ex simplicissimis formis usque 
ad oculos hominis se evolvisse, „huic tantum explicatio metaphysiea 
relinquitur: Deus oculos cum diversa perfectione organica formavit. 
Tales declarationes metaphysicae non satisfaciunt . . tantum ex phan- 
tasia egrediuntur.” 4 ) „Quia homo non superuaturali modo in terra 

') Cf. Ontologiam, De principio causalitatis naturalis- clausae. — 
s ) H Weinert: , Die Entstehung des Lebens war auch die Stunde 
seiner [des Menschen] Gehurt auf Erden. Von da an muSte sich in 
fortlaufender Entwicklung das ergeben, was wir selbst heute sind. Jede 
andere Behauptung ist unbeweisbare Phantasie.” Ursprung d. Mensch- 
heit (1932) 3. — *) 0. Hertivig: „ Durch den ganzen Entwicldungs- 
gang von Philosophie und Naturwissensehaften ist mehr und mehr die 
Anschauung von der naturlichen Entwicklung sowohl der unorganischen 
Welt, ais der die Erde bewohnenden Geschopfe unter Annahme vor- 
ausgegangener einfacherer Zustande zu der herrschenden gemacht wor- 
den. Sie gilt jetzt allgemein ais die wissensehaftlich allein berechtigte.” 
Das Werden der Organismen (1916) 201. — 4 ) L. Piate: „ Wer in den 
Reihen der Sehorgane vom einfachen Pigmentfleck bis zum kom- 
plizierten Auge des Falken oder des Menschen nicht eine genetische, 
eine historisch gewordene Reihe erblickt, dem bleibt nur die unbefrie- 
digende metaphysische Erklarung iibrig: Gott hat die Augen je nach 
der Lebensweise verschieden hoch organisiert . . Solche metaphysische 

apparuit, tantum ex formis beluinis se evolvere potuit/ , Etiamsi di- 
stantia inter hominem et reliqua animalia hodierna multo maior esset, 
quam revera est, etiamsi nullae inventae essent in veteribus periodis 
geologicis formae mediae, non propterea persuasio labefactari posset, 
hominem et animalia invicem cohaerere/ 1 ) 

2. Argumentum, anatomico-morphologicum. Tanta est simi- 
litudo hominis eum animalibus vertebratis spectato corpore 
et praecipuis membris, praesertim cum simiis anthropoidis, 
ut origo hominis a simia inferenda sit. 

Respondetur: 1) Imprimis notandum est, in hac compa- 
ratione animalia et hominem inadaequate spectari. Etenim 
adaequate quoad corpus et animam spectati tam essentia- 
liter differunt, ut simpliciter loquendo non similes, sed pe- 
nitus diversi sint. 

2) Exstat quidem inter hominem et animalia vertebrata, 
simias maxime, generalis quaedam membrorum similitudo. 
Attamen immerito evolutionistae semper ex similitudine 
statim originis cognationem inferunt, cum haec similitudo 
aeque Deum immediatum auctorem habere possit, cuius 
s apientiae conveniens fuit creaturas per harmonicas simili- 
tudines et discriminum gradus in unum totum ordinatum 
componere, ut integrum universum unius intellegentiae pro- 
les appareret. Etiam in ordine anorganico videmus varia 
corpora pari qualitatum similitudine consentire absque cog- 
natione, pariter in ordine psychico cernimus animam sen- 
sitivam humanam cum anima bruti atque etiam spiritum 
cum anima sensitiva congruere similibus repraesentandi et 
appetendi functionibus absque communi origine. Etiam in- 
tellegentia humana talem variorum operum similitudinem 
producere solet. 

Erklarungen befriedigen, wie eben angedeutet wurde, nicht . . Itire 
[der Naturwissenschaft] Erklarungen sind ungleieh tlberzeugender ab 
rein metaphysische, die nur von der Phantasie ausgehen/ Die Ab- 
stammungslehre (1925) 153 f. 

L ) Klaatscli: „Da der Menseh nicht auf tibernaturliche Weise auf der 
Erde erschienen ist, so kann er nur aus tierischen Formen sich ent- 
wickelt haben/ „Ware auch die Kluft zwisehen dem Mensehen und der 
ubrigen jetzt lebenden Tierwelt viel weiter, ais sie wirklich ist, hatten 
wir auch gar keine vermittelnden Funde aus friiheren Erdperioden — die 
Uberzeugung von der Zusammengehorigkeit von Menseh und Tierreich 
uberhaupt konnte dadurch nicht erscliuttert werden/ Weltall u. Mensch- 
heit II 22. 

Fig. 31. a) Gorilla, b) Homo') 

3) Non adest illa corporis similitudo tanta, quam multi 682 
fingunt, sed cum similitudine generali simul magna adsunt 
discrimina, certe tanta, ut descendentia hominis a simia 
minime demonstretur, sed potius excludi videatur. Qua 
exclusa non satis apparet, qua ratione descensus a bruto 
probabilis reddi possit. Quidquid enim interdum de origine 
simiae et hominis a communi stirpe dicitur, vix non sem- 


‘) Ex F. Birkner, Die Rassen u. Volker d. Menschheit. 




480 


ie origine hominis 


De origine generis humani 


481 


per tamquam hominis praeambula formae simianae proferri 
possunt et proferuntur. Ut quaedam discrimina notemus: 

a) Homo volumine cerebri ita simias superat, ut, dum 
simiarum cerebra parvis discriminibus inter se differunt, 
subito inter simias et hominem magna appareat distantia. 
E. g. cerebrum in viro eaucasio habet pondus medium 
1450 gr., in Gorilla 4-500, in Orang-Utang et Schimpanse 
(Chimpanze) 350-400 gr. ; volumen internum calvariae ce- 
rebrum includentis comprehendit in Europaeo masculo ca. 
1450 cm s , in Gorilla masculo 500, in Orang-Utang 400, in 
Schimpanse 400. Angulus faciaiis in simiis ad summum 
30-35°, in homine 70-90° amplitudinis habet. In homine 
praevalet cerebrum, in animalibus medulla spinalis vitae 
inferiori inserviens; in homine cerebrum 12 iea maius est 
medulla spinali, in Orang-Utang tantum 4-5 ies ; etiam in- 
terna cerebri structura in homine multo subtilior est: co- 
pia et complicatio gyrorum et fibrarum multo maior. — 
Quibus proportionibus formatio capitis respondet (fig. 31): 
in homine praevalet pars superior, vitae rationali desti- 
nata, nempe cranium cum fronte erecta, in simia pars in- 
ferior comestioni destinata. Etiam dentes in simia multo 
validiores sunt, praesertim prominentes dentes canini (Eck- 
z&hne) tum superiores tum inferiores (fig. 35). 

b) Ex cerebri et cranii formatione sequitur in homine 
incessus erectus, in simia vero incurvatus. Nempe in homine 
cerebrum totum occiput implet, quare spina vertebralis in 
caput ascendit (per «foramen magnum") non ex parte po- 
steriore, sed ex inferiore; ut igitur intuitus oculorum in 
linea recta ante ipsum feratur, necesse est eum corpore 
erecto duobus pedibus incedere. In simiis vero aliisque 
animalibus spina in caput posterius intrat, ubi nullum iam 
cerebrum est; ut igitur etiam earum intuitus recta linea 
ante ipsas, non vero caelum versus feratur, necesse est 
eas corpore inclinato incedere. Propterea cernimus in ani- 
malibus femora et crura ita invicem coniuncta corporisque 
trunco inserta esse, ut non sicut homo genibus erectis stare 
et incedere queant, sed vel omnino non vel (sicut ursi et 


simiae) tantum cum musculorum intensione genibus inflexis 
aliqua ratione se erigere valeant. 

c) Praeterea simiae quatuor manus arboribus conscen- 
dendis aptas habent,' quae tamen manibus hominis, univer- 
sali apprehendendi et laborandi facultate instructis, multo 
imperfectiores sunt;, homines praeter duas manus duos pedes 
habent, quibus firmiter stare possunt. Manus anteriores 
simiarum posteriores longitudine superant (4 : 3), brachia 
autem hominis pedibus breviora sunt (2 : 3). 

d) Accedunt alia discrimina : carentia crinium in corpore, 
prominentia nasi, membrana pituitaria labiorum, diversa 
interna structura capillorum et alia. 

4) Inter similitudinis rationes, quae inter hominem et simias in- 883 
tercedant, speeiatim haec commemoratur, quod sanguis humanus san- 
guinem simiarum anthropoidarum minime dissolvere invenitur (Uhlen- 
hut, Friedenthal, Mollison), videlicet propter similitudinem, dissol- 
vere autem sanguinem prosimiarum (Halbaffen) ; sive, quod idem dicit : 
serum animalis, cui antea dosis seri humani iniecta est, contra no- 
vum serum humanum reagit simili modo sicut contra serum anthro- 
poidarum, non vero contra aliud. Videmur igitur simiis illis sanguine 
iuncti esse. — Resp. a) Ex aliqua sanguinis similitudine, quae sola ex 
experimentis sequitur, minime inferri potest, nos ita simiis «sanguine 
iunctos” esse, ut originis coniunctio adsit. Ubi communis origo est, 
similitudo sanguinis adest, sed non ordine contrario, b) Neque san- 
guinis plena similitudo sequitur. Ex eo, quod sanguis humanus san- 
guinem simiarum anthropoidarum non dissolvit, solum concludi potest, 
utrumque sanguinem spectatis aliquibus qualitatibus, quae illam chemi- 
cam reactionem spectant, similem esse; spectatis vero aliis qualitatibus 
magnum discrimen intercedere potest. Sicut aliae partes corporis 
humani animali similes sunt simulque differunt, ita sanguis se habere 
potest, c) Ceterum interdum etiam sanguis animalium non cognatorum, 
e. g. cancri et muris ratti (Ratte, rat), unus alterum non solvere inveni- 
tur. d) Ideo hoc argumentum iam a multis peritis relinquitur. 

Haec satis ostendunt, originem hominis a simiis minime 684 
demonstratam esse et magnis difficultatibus premi. Origi- 
nem ex simiis hodiernis nunc iam nemo defendit. Confu- 
giunt autem ad aliquas species fossiles simiarum, e quibus 
hodiernae simiae et homines lineis divergentibus descen- 
derint. Commemorantur praesertim hae species: Proplio- 
pithecus, Pliopithecus, Sivapithecus, Parapithecus Fraasii, 
Dryopithecus. Sed eorum forma corporis et membrorum 
penitus ignota est; vix enim quidquam nisi una alterave 

Donat. Psychologia 31 

mandibula et aliquot dentes eorum inventi sunt. Propterea 
etiam diversae interpretationes et sententiae proferuntur. 

Evolutionistae explicare conantur, quo modo homo gra- 

685 datim corpus a simiano diversum obtinuerit. Non sine 
magna credulitate exponunt, animal simianum, postquam 
alicubi silvae exstinctae sint, coactum esse ex arboribus 
descendere et in terra ambulare, quo feliciter manus po- 
steriores pedes facti sint et incessus erectus ortus sit; cum 
non amplius in arboribus ascenderint et descenderint, etiam 
manus anteriores formam humanam accepisse; simul os 
simianum in humanum mutatum esse ; simul cerebrum per- 
fectiorem formam induisse, ignem invenisse, cogitare coe- 
pisse, linguam formasse. Quae sunt imaginationes nullis 
factis demonstratae et omnes difficultates anatomicas et 
psychologicas mira incuria praetermittentes. 

686 Periti prudentiores originem simianam parum probatam 
habent. 

Hanc brevem expositionem de simiis fossilibus optime verbis M. Boule, 
qui” certe evolutioni multum favet, concludere possum: .Concedendum 
est, palaeontologiam nobis- nondum ullum transitum indiscutabilem, 
ullam veram demonstrationem descensus ex semiana ad humanam for- 
mam detexisse. 1 ” 1 ) .Forma media inter hominem et simiam, i. e. re- 
centem simiam anthropomorpham absurda est. [Cogitari possit forma 
media simiana carens differentiis recentes simias ab homine sepa- 
rantibus.] Tales autem formas omnino nescimus.' 2 ) .Equidem nul- 
lam adhuc in capite, humano , notam pithecoiden* scio, quae postulatis 
exactae scientiae satisfaciat.' 3 ) „Ex omnibus usque adhuc consideratis 


J ) J. Bumuller: „Ich lcann diese kurze Revue liber die fossilen Affen 
am besten mit den Worten des gewifi entwieklungsfreudigen h' aaz ° sl - 
schen Forschers M. Boule schliefien (Les Hommes fossiles 2 90): ,Man 

mufi indes zugeben, dafi die Palaeontologie uns noch keine indiskutable 
Ubergangsform, noch keinen tatsachlichen Beweis einer von eiuer affischen 
zu einer 'menschlichen Form verlaufenden Abstammung aufgedeckt hat.“ 

Urzeit des Menschen 4 (1925) 315. — 2 ) Werth: „Eine Mittelform zwischen 
Mensch und Affe, d. h. rezenten Menschenaffen, ist vom phylogeneti- 
schen Standpunkte aus ein Unding. Entwicklungsgeschichtlich denkbar 
ist ais Vorlaufer des Vollmenschen nur eine Form, die die Eigenschaften 
des Menschen mit denen solcher primitiven Affen (Primaten) verbindet, 
die alie die rezenten Menschenaffen vom Menschen unterscheidenden 
Spezialisationsmerkmale noch vermissen lassen. Diese Formen aber 
kennen wir gar nicht.“ Der fossile Mensch 1 (1928) 117. - 3 ) J ■ Ranlce : 

Ich wenigstens kenne bis jetzt kein ,pithekoides MerkmaP am Men- 
sehenschadel, das diesen Anforderungen des exakten wissenschaftlichen 
Standpunktes geniigt.' Der Mensch 3 I (1911) 440. 

elucet, talia animalia, qualia sunt anthropomorphiea hodierna, ideoque 
etiam eorum avi' tertiarii, in serie maiorum hominis numerari non 
posse.'. 1 ) .Videmus inter hominem et simias nunc viventes tam essen- 
tialia discrimina intercedere, ut appareat, hominem ab aliqua simia 
anthropoide nunc vivente oriri non posse.' .Etiam simiae anthropo- 
idae fossiles usque adhuc notae directi proavi hominis dici non pos- 
sunt.' 2 ) 

Idcirco alii, etsi pauciores, hominem non a simiis, sed cum simiis 
ex alia stirpe communi oriundum esse existimant, quae in antiqua 
parte aetatis tertiariae (oligocaen) exstiterit. 3 ) Quod tamen a pleris- 
que reicitur. Revera vix intellegi potest. Etenim tantum prosimiae in 
quaestionem venire possunt (speciatim tarsiiformes et lemuriformes) ; 
quae tamen tantopere a simiis et homine differunt, ut aliis merito descen- 
sus excludi videatur. 

Manifestatur ergo gravis dubitatio, quae in dies augetur, et igno- 
rantia de modo, quo forma humana ex animalibus derivata sit. Eadem 
dubitatio tempus spectat: antea putarunt, tempore diluviali id accidisse, 
dein tempore tertiario iuniore (pliocaen), deinde medio (miocaen) ; nunc 
iam saepe ad tempus antiquum tertiarium deveniunt (oligocaen). 

3. Argumentum, embryologicum. Embryum humanum gra- 687 
datim talia stadia percurrit, quae similitudinem prae se 
ferunt cum speciebus animalium se ipso inferioribus, pri- 
mum cum imperfectissimis, deinde cum perfectioribus, ut 
concludendum sit, evolutionem individui embryonalis sive 
„ontogeneticam“ esse repetitionem evolutionis speciei seu 
.phylogeneticae' ; quae vocatur lex „biogenetica“ (F. Mul- 
ier, Haeckel 1866). Quia igitur embrya hominis et anima- 
lium perfectiorum initio speciebus imperfectissimis similia 
sunt, etiam inter se ita similia sunt, ut embryum humanum 
„ab embryis animalium vertebratorum discerni nequeat" 4 ) ; 
postea embryum humanum simile fit vermi, pisci, simiae 

‘) Branca: „ Aus der Gesamtsumme aller obigen Erwagungen geht hervor, 
dafi Formen wie die heutigen Anthropomorphen, bezw. also deren tertiare 
Vorfahren, nicht in der Ahnenreihe des Menschen stehen kOnnen.' Der 
Standunserer Kenntnisse vom fossilen Menschen (1910)54, — 2 ) F. Birk, 
ner: „Wie wir gesehen haben, bestehen zwischen dem Menschen und 
den jetzt lebenden menschenahnlichen Affen so wesentliche Unterschiede, 
dafi es unmoglich erscheint, den Menschen von einem der heutigen Anthro- 
poiden abstammen zu lassen.' „Auch die bis jetzt bekannten fossilen 
menschenahnlichen Affen konnen nicht ais direkte Vorfahren des Menschen 
betrachtet werden.' Die Rassen u. Volker der Menschheit (1913) 280/9. — 

’) E. g. Osbom; qui ideo putat: .Existimo, theoriam simianae hominis 
originis omnino falsam et erroneam esse.' („1 regard the ape-human 
theory as totally false and misleading.') Recent discoveries relating 
to the Origin and Antiquity of Man, In: Palaeobiologiea 1928. — 4 ) Dar- 
win, Descent of Man I ch. 1 . 

imperfectiori et perfectiori, donec corpus hominis recentis 
apparet. 1 ) 

Respondetur : 1) Non exsistit illa similitudo inter stadia 
embryonalia et seriem ascendentem specierum, quae dicitur, 
neque quod humanum neque quod alia embyra attinet, 
a) Quia homo et animalia vertebrata in forma adulta ge- 



1 2 3 


Fig. 32. Embryum hominis (1) — porculi (2) — gallinae (3) 

(secundum His). Tria embrya in eodem fere, nempe medio, evolutionis 
gradu stant. Apparet similitudo, sed cum discriminibus valde notabili 
bus; e. g. in homine cerebrum multo maius est (in gallina magnitudo 
capitis non ex cerebro, sed ex oculo derivatur), numerus vero verte- 
brarum multo minor quam in animalibus (caudatis). 

neralem organorum similitudinem, quamquam semper cum 
magno discrimine sociatam, habent, necessarium est, etiam 
in stadiis embryonalibus, praesertim in primis, similitudinem 
apparere, ut initio, levi tantum attentione adhibita, discri- 
mina disparere possint. Sicut igitur similitudo formarum 
adultarum non est argumentum communis originis, nec si- 
militudo embryonalis est. Nec mirum est, quod inter sta- 
dia embryonalia et ascendentes animalium species aliqua 
similitudo externa apparet; sicut enim species inferiores 
generatim imperfecte continere solent, quae altiores per- 
fectius et diversa cum specialisatione habent, etiam stadia 

‘) Haeckel, Anthropogenie (1874), concludit, hominem haec 22 stadia 
genealogica percurrisse (quorum complura penitus conficta sunt) : 1 . 2. 
Einzellige Monere und Amobe, 5. Urdarmtier, 6. Urwurm, 11. Urflsch, 13. 
Kiemenlurch, 14. Schwanzlurch, 15. Uramniot, 17. Beuteltier, 18. Halb- 
affe, 19. Schwanzaffe, 20. Mensehenaffe, 21. Affenmensch, 22. Homo sa- 
piens. His postea alia 6 adiecit. Omnes fere homines docti nunc tales 
.genealogias aspernantur. 

embryonalia ex formationibus imperfectis et quasi indeter- 
minatis ad perfectiores magisque determinatas progrediun- 
tur. b) Sed clarum est, licet similitudo extrinsecus appa- 
reat, humanum embryum in se tum ab embryis aliorum 
vertebratorum tum a speciebus animalium inferiorum ne- 
cessario in se ipso diversum esse, cum virtualiter contineat 
futurum corpus humanum ab aliis admodum diversum. 
Simili fere ratione gemmae diversorum florum, quamdiu 
nondum se explicarunt, extrinsecus similes apparent, intus 
autem valde diversae sunt, utpote virtualiter flores conti- 
nentes. Idem ostendunt diligentiores inquisitiones embryo- 
logicae. 

2) Ex hac lege sequeretur, cum embryum humanum diu , 
habeat parvum corpusculum cum ingenti capite et cum 
initiis dentium sub carne latentium, aliquando tales species 
monstrosas animalium exstitisse. 

3) Hinc iam plerique in his rebus periti consentiunt, 688 
legem biogeneticam, etsi intra genera animalium particu- 
lares casus ei aliquatenus conformes inveniantur, generaliter 
sumptam niinime valere. 

Embryologi haec iudicant: „Identitas formae externae embryorum 
animalium, quae tam saepe affirmatur, non exsistit. Embrya in no- 
vellis gradibus evolutionis constituta suas proprietates classium et or- 
dinum, immo, id quod vix in dubium vocari potest, etiam speciei et 
generis atque etiam suas individuales proprietates habent.' 1 ) „, Embryum 
superioris formae animalis 1 , sicut iam C. E. v. Baer omnino recte anim- 
advertit, ,non est alii formae animalis aequale'. “ 2 ) „ Quo magis sensum 
et attentionem acuimus, eo certius praeter congruentias etiam pecu- 
liaria discrimina detegimus iam in novellis atque primis stadiis evolu- 
tionis embryonalis inter diversa viventia animalia, etiam inter ea, quae 
in systemate zoologico valde propinqua sunt.' 3 ) „ Etsi embrya reptilis 

_ *) Sis : „Eine Identitat in der aufieren Form tierischer Embryonem 
wie sie so vielfach behauptet worden ist, existiert nicht. Schon auf 
friihen Entwicklungsstufen besitzen die Embryonen ihre Klassen- und 
ihre Ordnungscharaktere, ja, wie wir kaum zweifeln diirfen, auch ihre 
Art- und ihre Geschlechts-, selbst ihre individuellen Charaktere.' Unsere 
Kbrperform (1874) 201. — 2 ) 0. Hertwig : „,Im Grunde ist nie der Embroy 
einer hoheren Tierform', wie schon G. E. v. Baer ganz richtig bemerkt hat, 

, einer anderen Tierform gleieh‘.“ Werden d. Organismen (1916) 222. — 

J ) Eanke: „Je weiter wir unsere Sinne und Aufmerksamkeit seharfen, 
desto sicherer erkenneu wir neben den Ahnlichkeiten auch die charakteri- 
stischen Unterschiede schon in den friihen und friiheslen Stadien der 
Fruchtentwicklung zwischen verschiedenen tierisehen Wesen, auch zwi- 

avis et hominis similia sunt, expertus embryologus in quolibet textu 
embryologico diiudicare posset, non solum num a specie avium vel 
mammalium, sed etiam num a gallina sive anate sumptus sit . . Sci- 
mus, embryum humanum non primum piscem, dein amphibium, dein 
reptile esse et tunc mammale fleri, sicut lex biogenetica secundum 
mentem Haeckelii volebat/ 1 ) 

689 Aliquod testimonium praecipuum originis beluinae „ fissurae gut- 
turales “ (Schlundspalten) esse dicuntur. Primis evolutionis hebdomadis 
prope caput embryi humani (et animalium mammalium) formatio quae- 
dam oritur, quae externam similitudinem habet cum fissuris branchia- 
libus piscium (fig. 32, a). Pisces in utraque parte colli gestant osseos 
arcus branchiales (Kiemenbogen), fissuris divisos et branchias gestantes; 
branchiae sunt organa respiratoria piscium, quibus oxygenium in aqua 
hauriunt. Ideo etiam illae formationes embryonales apparenter similes 
, fissurae branchiales' et „ arcus branchiales' nominari solent. Sed re- 
vera nullis functionibus branchialibus sive respiratoriis adaptatae sunt, 
sed ulterius se ad aures et partem faciei transformant. Scientifica me- 
thodo dignum non est, ex tali partiali similitudine extrinsecus appa- 
rente inferre, hominem ex piscis oriundum esse, praesertim quia non 
intellegitur, cur, si igitur omnes gradus animalium percurrit, non aequo 
iure alia complura et plurima organa beluina repetat. „ Scientia non 
videtur permittere, ut propterea, quia embrya animalium mamma- 
lium ■ • in aliqua periodo embryonali fissuris gutturalibus instructa 
sunt, concludere, maiores eorum in piscium classe quaerendos esse.' 2 ) 

690 4 . Argumentum atavisticum ostendere conatur, varias qua- 
litates, anormales vel normales, quae in recenti homine 
inveniuntur, testimonia esse stadiorum pristinae evolutionis. 

1) Complura exsistunt in homine rudimenta, quae finem 
non habent neque aliam declarationem admittunt, nisi ut 
dicantur esse reliquiae „atavisticae“, ex statu atavorum 
beluinorum relictae et ex defectu usus ad hodiernum sta- 
tum redactae. Talia sunt parvi musculi movendis auribus 


schen solchen, die sich im zoologischen System sehr nahe stehen/ Der 
Mensch T 141. 

x ) H. Driesch: „Trotz der Ahnlichkeit der Embryonen von ReptiI, 
Vogel und Mensch kflnnte ein gefibter Embryologe an jedem beliebigen 
embryonalen Gewebe feststellen, nicht nur, ob es von einer Vogel- oder 
Saugetierspezies stammt, sondern ob es vom Huhn oder von der Ente 
stammt . . Nicht ist, wie wir wissen, der menschliche Embryo zuerst 
Fisch, dann Amphibium, dann ReptiI, um darauf Saugetier zu werden, 
wie das biogenetische Grundgesetz in Haeckels Sinn es wollte/ Das We- 
sen d. Organismus. In: Das Lebensproblem (1931) 429 s. — 3 ) 0. Hert- 
ivig : „Es scheint uns wissenschaftlich nicht zulassig zu schliefien, daS, 
weil die Saugetierembryonen . . in einer Embryonalperiode mit Schlund- 
spalten ausgestattet sind, ihre Ahnen in der Klasse der Fische gesucht 
werden miissen/ Werden d. Organismen (1916)221. 

destinati, sed ad movendum insufficientes, vertebra „ cau- 
dalia 11 , appendix vermiformis et similia. 1 ) 

Respondetur: a) Ut iure affirmetur, haec organa tantum 
rudimentaria esse ex evolutione relicta, demonstrandum 
esset, ea proprium finem non habere. Quod non demon- 
stratur. Imprimis multa finem et utilitatem realem habere 
possunt, licet nobis nondum satis perspectam; iam com- 
plura organa existimata sunt inutilia, e. g. glandula thyreo- 
idea (Schilddriise), quorum finis postea detectus est. Vel 
finem idealem habent; e. g. ut appareat, organismorum 
structuras unitate architectonica regi, organa, quae in qui- 
busdam organismis perfecta sunt, in finitimis non penitus 
omissa sunt. — b) Si illa „ rudimenta 8 , quae appellantur, per 
defectum usus orta essent, non intellegeretur, cur in omnibus 
gentibus fere eodem modo minuta sint eandemque formam 
habeant neque etiam ulterius minuantur et penitus paulatim 
evanescant. — c) Si homo ita per plurima stadia transiit, 
ut organa pristina per defectum usus amiserit, non apparet, 
cur non plurimae tales reliquiae in eo inveniantur. — 
d) Ceterum in se impossibile non est, ut in homine aliqua 
organa vi causarum externarum vel ex usu sive non-usu 
per aetates paulum mutentur. 

2) Inveniuntur abnormitates , quae aliter nisi ex atavismo 
seu relapsu in stadia evolutionis peracta declarari neque- 
unt, v. g. microcephali, homines in fronte, facie, corpore 
toto pilosi vel caudis ornati. — Respondetur: Haec inter- 
pretatio arbitraria est. Facta allata nihil sunt nisi altera- 
tiones morbidae. 

Aliqua particularia in argumento atavistico allata inspi- 
ciamus. 

a) Rudimentis adnumerari solent praecipue appendix vermiformis, 691 
vertebrum caudale, musculus auricularis. 

Appendix vermiformis (Wurmfortsatz) est appendix intestini caeci 
(Blinddarm, cecum). Eius finis nondum quidem clare perspicitur, at 
mullo minus constat, eum fine carere. Quia in animalibus carne ves- 
centibus intestinus caecus una cum appendice, in animalibus vero her- 
bis vescentibus intestinus caecus magnus est, denique in embryo humano 

‘) Cf. Darwin, Descent of Man I chap. 1. 

et infante recenter nato notabiliter fortior est quam tempore posteriore, 
concludi potest, intestinum caecum eiusque appendicem in herbis dige- 
rendis et in aetate embryonali et infantili peculiare momentum habere. 
Quod momentum praecipue id esse videtur, quod nocivos bacillos destruit. 

„ Vertebra caudalia 11 sive os coccygis (Steifibein; cf. fig. 31) est 
extremum columnae vertebralis coalescens ex 4—5 vertebris imperfec- 
tis, introrsum inflexum, valde diversum a vera cauda animalis, quippe 
quae semper formalis prolongatio columnae vertebralis est ex vertebris 
perfectis composita. Ceterum aliqua auctio vertebrarum in osse occy - 
gis hominis tamquam deformatio impossibilis non est. 

Musculus auricularis admodum tenuis certe auriculae capiti affigen- 
dae, eius immobilitati temperandae, ossibus cranii tegendis utilis est. 
Etiam ex se aptus est, ut, saltem exercitatione facta, spontaneos mo- 
tus auris producat. Propterea autem eum movere ordinarie non pos- 
sumus, quia nullus eius motus innatus a natura institutus est ideoque 
repraesentatione motoria caremus, sine qua motus fieri nequit (n. 449). 
— Ceterum musculi aqud diversas hominum rassas atque etiam indi- 
vidua non parum variantur et sine dubio etiam diversis temporibus 
aliqua ratione, variari, confortari vel debilitari possunt. 

692 b) Abnormitates, quae relapsus in vetera stadia esse dicuntur, stric- 
tiore significatione „atavismi“ vocantur. Sed immerito sic concipiuntur. 
Afferuntur praecipue microcephali, homines caudati et pilosi, super- 
fluae glandulae lactis. 

In microcephalis cranium cerebrum includens et proinde etiam ce- 
rebrum ipsum praeter ordinem minuta sunt, ideoque intellegentia quo- 
que impedita est. Hoc propterea accidit, quia tempore embryonali 
debita cerebri formatio impedita fuit. Sed ' microcephalia nequit ha- 
beri relapsus in pristinum stadium. Numquam status generis humani 
microcephalis similis esse potuit. Quia microcephali per se ipsos se 
sustentare nequeunt et. propagatio eorum inter se, teste experientia, 
exclusa est, genus humanum dudum iam periisset. 

Quod homines caudatos attinet, inferior pars corporis embryonalis 
primis hebdomadis in terminationem introrsum inflexam desinit, quae 
extrinsecus caudae similis apparet, attamen reapse mox in medias cor- 
poris humani partes se transformat (fig. 31); itaque non cauda, sed 
initium aliorum membrorum est. Variis autem causis effici potest, ut 
istae ifiitiales formationes vel ab ulteriore evolutione impediantur vel 
ultra modum crescant et sic instar caudae persistant. 

Pilositas extraordinaria frontis, faciei atque etiam totius corporis 
pariter effectus morbidus est. Ordinarie totum corpus humanum tenu- 
issimis pilis instructum est ; praeterea embryum per aliquod tempus 
densioribus longisque pilis (qui lanugo dicuntur) contectum est. Quare 
facile fieri potest, vel ut pili ordinarii praeter modum crescant, vel 
maxime ut pili embryonales persistant. 

Interdum in feminis numerus iusto maior glandularum lactis (Brust- 
drusen, gl. mammaires) invenitur, nempe praeter duas consuetas tertia 
vel plures (polymastia) ; quae pariter relapsus in stadia beluina haben- 
tur. Sed glandularum abundantia eodem modo deformitas est sicut 
multiplicatio digitorum, costarum, vertebrarum vel immo linguae et 

cordis, quae etiam eveniunt. Praeterea glandulae abundantes non tan- 
tum in pectore, sed, non] raro prope humerum vel in femore sedent; 
unde apparet, hanc .similitudinem beluinam 1 admodum levem esse. 

Ceterum animadvertendum est, cum in structura corporis et pro- 
inde etiam in evolutione embryonali magna quaedam generalis simili- 
tudo inter hominem et animalia vertebrata adsit, mirum non est, quod 
nonnumquam deformationes exortae aliis formis animalium similes 
evadunt. Quae proinde non atavismi interpretandi sunt. 

5 . Argumentum, ethnologicum. Parva est distantia gentium 693 
infimarum, e. g. australiensium, pygmaeorum, a simiis, immo 
etiam minor, quam est distantia illarum gentium ab homini- 
bus europaeis, ut igitur istae gentes merito membra media 
inter animalia et homines cultiores haberi possint (Haeckel, 
Huxley). — Respondetur. Nunc nemo iam in anthropolo- 
gia solide versatus simulque a praeiudiciis liber hanc sen- 
tentiam subscribit. Iam ex compluribus decenniis scientia 
docet: „Nunc nulla est gens in hoc mundo absolute ignota, 

et invenimus, unamquamque rassam hodiernam esse huma- 
nam, adhuc nulla inventa est, quam ^simianam vel inter 
simiam hominemque positam dicere possumus. “ *) „Nunc in 
toto genere humano nobis noto neque rassae, gentes, tribus 
sive familiae neque singularia individua exsistunt, quae sub 
respectu zoologico formae mediae inter hominem et simiam 
dici possent." 2 ) Omnes nunc admittunt, rassas humanas 
omnes eiusdem speciei esse. 3 ) 

6 . Argumentum palaeontologicum. Ossa fossilia posside- 694 
mus, quae a speciebus praehistorieis inter hominem re- 
centem et animalia intermediis relicta sunt, ut appareat, 
hominem non ab animalibus intervallo magno divisum, sed 

iis continuata serie formarum intermediarum coniunctum 
esse, sicut evolutionismus docet. Tales formae sunt „ Pithec- 
anthropus erectus", Evanthropus, Neandertalensis. 

Q R. Virchow: „Gegenwartig gibt es auf dieser Welt keinen ab- 
solut unbekannten Volksstamm, und wir haben gefunden: Jede lebende 
Rasse ist noch menschlich, es ist noch keine gefunden worden, die wir 
ais affisch oder zwischenaffisch bezeichnen konnen." Anthropologen- 
kongrefi Wien 1889. — 2 ) Ranke: „Es existieren in der Gegenwart in 
der gesamten bekannten Menschheit weder Rassen, Velker, Stamme 
oder Familien noch einzelne Individnen, die zoologisch ais Zwisehen- 
stufen zwisehen Mensch und Affe bezeichnet werden konnten." Der 
Mensch 3 II 341. — s ) Confer infra, De unitate generis humani. 

Besp. Formae, quae species mediae inter hominem re- 
centem et animalia merito dici possint, in stratis geologicis 
adhuc inventae non sunt. Conspectus status hominis dilu- 
vialis mox afferendus id ostendet. Quod speciatim exempla 
allata spectat, haec dicenda sunt. 

695 1) Quod Pithecanthropum erectum attinet, E. Dubois 1891 
apud Trinil in lava invenit calvariam ampliorem et altio- 
rem, quam simiae hodiernae habere solent, praeterea duos 
dentes, denique aliquo spatio interiecto femur talis formae, 
ut incessum erectum indicare videretur. — Attamen a) in- 
certum est et incertum manebit, num calvaria et femur 
eiusdem individui fuerint. Et si hoc datur, nequit tamen 
ex iis ad totam corporis formam certa conclusio fieri. — 
b) Femur potest esse humanum. Sed dentes formam si- 
mianam habent. Pariter calvaria speciem simianam prae 
se fert, sed multo maioris capacitatis est quam calvariae 
recentium simiarum ; eius volumen 800 cm 3 comprehendit 
(Gorilla ca. 500). Ingens exstat elucubrationum copia de 
his ossibus, quippe quae variis interpretationibus latum cam- 
pum relinquunt. Alii, hucusque pl erique (Werth, M. Boule, 
R. Virchow, Ranke, Obermaier, Bumiiller), existimant, Pithe- 
canthropum fuisse magnam simiam (vel Gibbon vel Schim- 
panse). Ab aliis nunc (quia calvaria similis est Sinanthropo 
recens invento) potius homo fuisse dicitur. — c) Quidquid 
autem affirmatur, nunc compertum est, strata geologica, 
in quibus ossa inventa sunt, non aevi tertiarii, sed dilu- 
vialis tantum esse, ideo Pithecanthropum non avum, sed 
coaevum hominis fuisse. Certum igitur est, eum membrum 
medium inter animal et hominem („rnissing link“) non esse. 

696 2) A. 1911-15 in Piltdown (Sussex) Dawson partes dua- 
rum .calvariarum simulque mandibulam et tres dentes in- 
venit, quibus Smith Woodward, existimans membrum me- 
dium diu quaesitum repertum esse, nomen Eoanthropum 
Dawsoni indidit. Sed minime forma media est. Calvariae 
secundum omnes humanae sunt et quidem homini recenti 
similes, ergo perfectiores quam Neandertalensis. Mandibula 
et dentes aliquatenus formas simianas prae se ferunt, quare 

Fig. 33. Cranium EoanthropiD. 
reconstructum sec. L. Woodward 


multi negant, alii vero conce- — 

dunt, eos ad calvarias illas per- / ^ s 

tinere. Haec ossa aetatis dilu- / |’ i' 

viali s sunt, iam propterea formae | ^ { v^||fll|j^ i 

mediae esse nequeunt ; sed po- V*- «sr' ? i 

tius indicare possint, tempore - 

neandertalensi coaevo vel an- v:ryrfr n$ 

tenore iam homines vixisse re- V 3§j§L ■ 

centibus spectato cranio omnino 

similes Fig. 33. Cranium EoanthropiD. 

. reconstructum sec. L. Woodward 

3) Neandertalensem (qui inter- 
dum „homo primigenius” appellatur) non esse nec amplius 
haberi formam mediam, ex dicendis colligetur. 

7. Testimonia peritorum. Evolutionismum anthropologicum 697 
demonstratum non esse, saepe etiam periti, licet ipsi for- 
tasse evolutionismo addicti sint, testantur. 

„Neque pro evolutione, ex origine vitae usque ad hominem extensa, 
proprio sensu demonstratio afferri potest. Neque hoc nobis propositum 
est/ 1 ) Solidiores anthropologi per complura iam decennia continenter 
idem confessi sunt: „Non possumus docere, non possumus dicere, scien- 
tia demonstratum esse, hominem a simia vel aliquo alio animali oriun- 
dum esse/ 2 ) „ Concedendum est, studium reliquiarum fossilium rela- 
tionem hominis ad animalia aeque parum illustrare sicut documenta 
historica . . Palaeontologus ostendit, hominem antiquiorem esse, quam 
historicus suspicatus erat. Sed neuter quidquam ad quaestionem de 
eius origine solvendam contulit/ 3 ) ^Expositiones [a nobis] factae om- 
nibus . . persuadere possunt, nos revera nihil certi de magno evolutio- 
nis problemate scire, nos nondum faciem eius vidisse. Omnia ab in- 
tegro iterum exstruenda sunt/ 4 ) Responsum ad quaestionem de ori- 


b H. Weinert, evolutionista : „ Auch fur das Entwicklungsgesetz, vom 
Lebensursprung bis zur Menschheit angewandt, ist im eigentlichen Sinne 
kein Beweis zu erbringen. Aber das ist auch nicht die Aufgabe/ Ur- 
sprung d. Menschheit (1932) 3. — 2 ) R. Virchow. „Wir konnen nicht 
lehren, wir konnen es nicht ais eine Errungenschaft der Wissensehaft 
bezeichnen, da£ der Mensch vom Affen oder yon einem anderen Tiere 
abstammt/ Die Freiheit der Wissensehaft (1877) 31. — s ) Ranke utens 
verbis B. Dawkins : „Man muh zugeben, dah das Studium der fossilen 
fjberreste auf das Verhaltnis des Menschen zu den Tieren ebensowenig 
Licht wirft wie die geschichtlichen Urkunden . . Der Palaeontolog hat 
nachgewiesen, dafi der Mensch alter ist, ais der Historiker vermutet 
hatte. Keiner von beiden aber hat etwas zur Lijsung des Problems 
seines Ursprungs beigetragen/ Der Mensch 3 II 492. — 4 ) H. Kohl- 
hrugge, examen hypothesium evolutionis concludens: , Die obigen Zu- 
sammenstellungen werden wohl jeden . . iiberzeugen konnen, dafi wir 

gine hominis tantum «valde timidum v&ldeque incompletum' esse pot- 
est («tres timide. et tres incomplete'); „ad clarum responsum dandum 
adhuc ignorantia nostra nimis magna est' 1 ). 

Speciatim confiteri coguntur, modum, quo homo a bestiis prodierit, 
erui non posse: Quamquam scimus, exstitisse hominem quartarium in 
Europa, tamen „ne unum quidem indicium habemus, quod de eius 
origine et vita praeterita nos edoceat' 2 ). „At silentio non tegimus, de- 
monstrationes absolute convincentes pro descensu beluino hominis ea- 
tenus non adesse, quatenus continuam avorum hominis seriem statuere 
non valemus.' 3 ) Evolutionismi admodum studiosi confitentur, «incer- 
tum esse, quo modo et quo tempore homines a reliquis primatibus 
derivati sint' 4 ). Confer supra n, 686. 

698 Conspectus status hominis fossilis. Cum disputatio hodierna 
de origine hominis semper cum reliquiis hominis fossilis 
conectatur, brevis conspectus status eius exhibendus est, 
ut diiudicari possit, utrum indicia originis bestiariae prae- 
beat an vero fortasse contraria. 

Notum est, has aetates geologicas distingui: l 3 * archaiea 
sive azoica est antiquissima, in cuius stratis (excepta ultima 
parte, praecambrica sive algonica) nulla certa vestigia vi- 
tae inventa sunt; 2 a palaeozoica, in qua primi organismi, 
praesertim ingentes plantae et animalia marina apparent; 
3 a mesozoica, cuius strata praesertim reptilia et aves in- 
cludunt; 4 a caenozoica. Aetatis caenozoicae pars antiquior 


eigentlich noch nichts Sicheres von dem grofien Problem der Evolutiou 
wissen, da fi wir dessen Antlitz noch nicht geschaut haben. Alles mufi 
von neuem wieder aufgebaut werden.' Die morpholog. Abstammune 
d. Menschen (1908) 88. 

‘) M. Boule, L’homme fossile de la Chapelle aux Saints (1913). 
«Quoi qu’il en coute a notre amour-propre, il faut donc convenir que 
nous sommes encore trop ignorants pour repondre clairement a la 
,question supreme, d’Huxley, pour resoudre d’une fagon complete an- 
goissant de nos origines.' Les hommes fossiles (1921) 452. — 2 ) M. 
Hoernes : „Wir besitzen nicht einen einzigen stichhaltigen Anhalts- 
punkt, der uns uber seine [des quartaren europaischen Menschen] Her- 
kunft und sein Vorleben Aufsehlufi gibt.“ Der diluviale Mensch in 
Europa (1903) 2. — 3 ) K. Saller : «Es sei jedoeh nicht verschwiegen, 
dafi absolut zwingende Beweise fur die' tierische Abstammung des 
Menschen insofern nicht vorliegen, ais wir nicht imstande sind, eine 
geschlossene Ahnenreihe fiir den Menschen aufzustellen.' Leitfaden d. 
Anthropologie (1930) 133. — 4 ) 0. Abel, studiosus evolutionismi defen- 
sor: «Was heute noch immer wieder zu einer kritischen Untersuchung 
dieses Ahstammungsproblems herausfordert, ist die Ungewifiheit, in 
weleher Form und zu welcher Zeit der Erdgeschichte diese Abtren- 
nung der Hominiden von den ubrigen Primaten erfolgt ist.' Die Stel- 
lung des Menschen im Rahmen der Wirbeltiere (1931) 2. 

aetas tertiaria nominatur. Hoc tempore diuturno in regio- 
nibus septentrionalibus calor amoenus vigebat, uberrima 
plantarum copia et grandia mammalia exsistebant, montes 
recentiores, velut Alpes, exorti sunt, hominis autem nul- 
lum probabile vestigium detegitur. Aetatem tertiariam se- 
quitur aetas quartaria sive diluvium geologicum vel aetas 
glacialis, qua nives et glacies ex regionibus septentriona- 
libus usque in Hollandiam, Bohemiam, Galiciam et ex Alpi- 
bus usque Monachium descendebant; cuius rei clara testi- 
monia praebent vestigia molium glacialium et reliquiae ani- 
malium ac plantarum tantum regiones frigidas incolentium. 
Quaenam fuerit causa huius diminutae temperaturae, ad- 
huc non constat. Tempus glaciale dividere solent in com- 
plures (secundum Penck in regionibus alpinis in quatuor) 
periodos, inter quas periodi interglaciales intervenisse di- 
cuntur cum aliquo temperaturae fluctuantis incremento; 
quae tamen periodorum divisio certa non est. Versus finem 
diluvii hominem in Europa iam exstitisse, ex vestigiis relic- 
tis certo colligitur. Quando autem tempus glaciale fuerit, 
cum certitudine erui nequit; at ultimam eius periodum circ. 
10.000 annis multo antiquiorem esse vix ostendi potest. 1 ) 

I. Quando homo fossilis primum appareat. 

1. Aetate tertiaria homo nondum invenitur. Nulla adhuc 699 
indicia inventa sunt, quae ostenderent, hominem ea aetate 
exstitisse. Reperti quidem sunt (in Thenay, Boneelles, Auril- 
lac, Kent, alibi) silices aetatis tertiariae, quae aliquibus 
videbantur levia vestigia tractationis ususque humani prae 
se ferre itaque prima exordientis humanitatis indicia esse; 
ideo „eolithi u appellati sunt. Attamen nunc vix non ab omni- 
bus peritis conceditur, tales silicum formationes posse cau- 
sis naturalibus, veluti pressione, concussione, transporta- 
tione per aquam et glaciem produci et adhuc reapse pro- 
duci. Praeterea eolithi in stratis geologicis tam copiosi in- 
veniuntur neque umquam cum aliis reliquiis humanis, sed 
tantum et semper ibi, ubi naturalia silicum loca sunt, ut 

‘) Confer infra, De antiquitate generis humani. 

concludendum sit, eos minime arte humana factos esse. 
Denique illae formae per longissimam aetatem tertiariam 
semper eaedem manent sine ullo progressus humani indicio. 
Idcirco vix non omnes prudentiores eolithos vel repudiant 
vel saltem argumentum admodum incertum esse affirmant. 
— Etiam ossa beluina inventa sunt incisionibus et lineis in- 
signita, quas tamen morsibus animalium adscribendas esse 
compertum est. 



Fig. 34. Eolithi (secundum Rutot.) 


Idem ■periti testantur: Iam diximus, „nos ne unum quidem indicium 
habere, ex quo hominem iam aetate tertiaria exstitisse concludere pos- 
simus. Revera inutile est, tales hypotheses pro homine .tertiario iterum 
recoquere et deinde refutare/ 1 ) „Ex aetate tertiaria tum ossa humana 
tum certae reliquiae rerum culturalium usque adhuc desunt/ 2 ) „ Nihil 
igitur adhuc de formis animalium tertiariorum, maioribus nostris proxi- 
morum, scimus/ „ Certum manet, nos ossa humana aetatis tertiariae adhuc 
non invenisse/’) „Hodie dicere possumus: homo tertiarius non exsistit/' 1 ) 


') M. Weinert, ipse fervidus evolutionismi defensor, affirmat: „da6 
wir aueh nicht ein einziges Anzeichen dafilr besitzen, aus dem wir die 
Existenz des Menschen schon zur Tertiarzeit folgern konnen. Es ist 
wirklich zwecklos, alie Hypothesen fur den Tertiarmenscheu wieder 
aufzuwarmen und dann abzulehnen, ganz gleich, ob es sich um ter- 
tiare ,Eolithen‘, tertiare Fullspuren oder Gesafieindriicke oder um 
Schadelfunde aus ,ungestorten‘ tertiareu Schichten handelt. Nichts 
davon hat der Kritik standhalten konnen/ Ursprung d. Menschheit 
(1932) 335. — 2 ) 1<\ Birkner: „Aus der der Eiszeit vorausgehenden 
Tertiarzeit fehlen bis jetzt sowohl menschliehe Knochen ais auch sichere 
Reste von Kulturgegenstanden/ Der diluviale ■ Mensch 9 (1923) 13. — 
3 ) Branca, ipse quidem evolutionismo addictus: „Wir wissen mithin 
tiber die tertiaren, nachsten tierischen Formen unserer Vorfahren bis- 
her noch nichts/ „Es bleibt sicher, dafi wir Menschenknochen ter- 
tiaren Alters bisher noch nicht gefunden haben/ Der Stand unserer 
Kenntnisse vom fossilen Menschen (1910) 67 VI. — 4 ) E. Werth: 


2. Aetate diluviali sive glaciali homo apparet et quidem 700 
in diluvio ad finem vergente sive, si divisio aetatis glacia- 
lis in complures partes succedentes periodis interglaciali- 
bus interruptas admittitur, ferme in ultima periodo gla- 
ciali et periodo interglaciali immediate antecedente. Etenim 
inventa sunt humana ossa, instrumenta et ornamenta di- 
versa cum perfectione elaborata, quae manifesta illius aetatis 
vestigia prae se ferunt. Inter medias enim reliquias anima- 
lium et plantarum illius temporis iacuerunt, et ornamenta 
ac figurae delineatae vel insculptae ex iisdem illis anima- 
libus desumptae apparent. 

Tales reliquiae plurimis in locis inventae sunt, praesertim 
in Europa: in Gallia, in Chelles (prope Parisios), St. Acheul 
(Somme), Le Moustier (Dordogne), Aurignac (Haut-Garonne), 
Solutre (Saone et Loire), La Madeleine (Dordogne), Mas 
cfAzil (Ariege) 1 ) ; praeterea in Belgio, Germania, Helvetia et 
in reliqua Europa media, e. g. in Taubach-Ehringsdorf, 
Neuessing, Kosten, Markkleeberg, Sirgenstein, Wildsclieuer, 
Ofnet, Schussenried in Germania, Wachau in Austria, Brno 
(Brunn) et Pfedmost in Moravia, Schweizersbild et Kebler- 
loch in Helvetia. Extra Europam multo pauciores, attamen 
etiam aliquae reliquiae diluviales inventae sunt. Ex America 
(Argentinia) et Australia nihil humanum exstat, quod ad- 
huc cum solida probabilitate diluviale habeatur. In Africa 
vero multa residua reperta sunt, in parte septentrionali, 
orientali (Kanan, Kanjera), meridionali (huius residuis aetas 

„Mit mehr fierechtigung, ais sie einst der Autoritat emes Cuvier zu- 
stand, ais er sein ,1’homme fossile n’existe pas‘ (es gibt keinen Diluvial- 
menschen) ausspraeh, konnen wir heute sagen: es gibt keinen Tertiar- 
menscben, rhomme tertiaire 11 ’existe pas!“ Der fossile Mensch (1928) 810. 

— *) Quia res arte factae his in locis inventae gradatim perfectiores 
sunt, praehistorici concludunt, eas ad diversos status culturales perti- 
nere non gradu tantum diversos (quod certum est), sed etiam tempore 
distantes et invicem succedentes (quod non aeque certum est). Quare 
secundum Mortillet tempore diluviali hae periodi, a locis modo nomi- 
natis appellatae, distingui solent : Chelleen, Acheuleen, Mousterien, 
Aurignacien, Solutreen, Magdalenien. Tres priores antiquiores, poste- 
riores iuniores esse dicuntur ; in iunioribus, non autem in antiquioribus 
ornamenta inventa sunt. Periodus post Magdalenien subsequens iam 
extra- tempus glaciale sita et aetatem palaeolithicam et neolithieam 
iungens Azilien nominatur. 

diluvialis ascribenda esse videtur, sed accuratior temporis 
determinatio difficilis est). In Asia praesertim Palaestina- 
Syria multas reliquias praebet, aliquot India, Asia septen- 
trionalis valde paucas, paulo plures in Sina (Sinanthropus). 

De aliquibus obiectis talibus dubitatur, utrum aetatis di- 
luvialis, an vero iunioris sint, etiam propterea, quia ca- 
davera humana, quando sepeliuntur, in strata antiquiora 
demittuntur ibique postea inveniuntur. Tamen exsistentia 
hominis diluvialis certa est. Eius arma, utensilia et instru- 
menta, velut lapides rasorii, acuminati, cunei lapidei, cultri, 
secures, acus ex lapide et quidem potissimum ex silice 
(Feuerstein) vel ex ossibus seu cornibus animalium con- 
fecta sunt. Instrumenta, habitationes totaque vivendi ratio 
ostendunt, homines illos non agricultura, sed ad modum 
nomadum venatu et piscatu vitam sustentasse atque, quae 
fuit illius aetatis glacialis dura condicio, similem vitam egisse 
sicut modo indigenas Australiae, incolas polares aliasve 
gentes parum cultas. 

701 Quoniam instrumenta hominis diluvialis non ferrea, sed 
tantum lapidea et quidem non polita erant, tota illa aetas 
palaeolithica vocatur, ut distinguatur a neolithica iuniore, 
in qua utensilia lapidea polita maioreque arte confecta erant. 
Aetas neolithica in Europa incepit, postquam finito diluvio 
meliores condiciones factae sunt. Tunc paulatim agricul- 
tura et variae, velut texendi, vasa fictilia fabricandi artes 
exercebantur; domus non raro in lacubus palis impositas 
aedificabant. 1 ) Aetas neolithica non eodem tempore apud 
varias gentes fuit; in nonnullis regionibus usque ad lon- 
gum tempus post Christum duravit. Aetates sequentes, qui- 
bus usus metallorum invaluit, ab ethnographis „ aetas aenea “ 
et „ ferrea" 2 ) nominantur. — Quia, spectatis reliquiis homi- 
nis fossilis, aliqua discrimina inter priorem et posteriorem 
partem temporis diluvialis observantur, aetas palaeolithica, 
antiquior et iunior distingui solent. 

) Pfahlbauten, cites lacustres. — 3 ) Bronze-, Eisenzeitalter, epoque 
du fer. 

II. De diversis formis sive rassis hominis diluvialis. Ossa 702 
fossilia diluvialia aliquas differentias prae se ferunt, qua- 
tenus alia aliis formosiora sunt, ut diversae formae hominis 
diluvialis distinguantur. Quae tamen discrimina a sola cor- 
poris specie desumpta sunt. 

1) Formae imperfectiores, quae potissimum in aetate palae- 
olithica antiquiore inveniuntur. Iis commune est cranium 
cum fronte brevi et obliqua, pars inferior faciei robusta, 
mandibula abrupto mento prominente carens, minor sta- 
tura. His proprietatibus differunt tum ab hodierno Euro- 
paeo tum. ab aliis rassis diluvialibus, attamen non magis 
quam una rassa humana ab alia. Proprietates enumeratae 
adhuc in rassis hodiernis, velut in indigenis australiensibus, 
in incolis regionum polarium (Eskimos) inveniuntur. Huc 
pertinent : 

a) Rassa Neandertalensis. In Neandertal prope Diissel- 703 
dorf a. 1856 in aliquo specu complura ossa sceleti humani 
inventa sunt, speciatim calvaria (Schadeldach) fronte tam 
brevi et obliqua instructa, ut indicare videretur speciem 
homine recenti multo inferiorem, attamen simiis nobiliorem 
(„Homo Neandertalensis 11 ). Quae tamen opinio nunc relicta 
est. Calvaria enim congruit cum craniis indigenarum austra- 
liensium, quos omnes nunc tantum specialem rassam huma- 
nam habent; immo volumen calvariae neandertalensis ae- 
quale vel maius est volumine medio hominis recentis euro- 
paei. Porro si Neandertalensis forma media inter animal et 
hominem esset, diluvio antiquior esset. Sed apud omnes con- 
stat, eum esse aetatis quaternariae. 

Praeter fcalvariam modo descriptam in variis mundi re- 
gionibus non pauca alia ossa sive formae diluviales, potis- 
simum ad aetatem antiquam palaeolithicam spectantes, in- 
ventae sunt, quae similes' proprietates gestant. Complexus 
hominum his qualitatibus instructorum nomine „Rassae nean- 
dertalensis 1 - comprehendi solet. Quae igitur a recenti Euro- 
paeo accidentaliter tantum differt. At formae ad eam spec- 
tantes non omnes aequales, sed aliae aliis paulo perfec-. 
tiores sunt. Ad hanc rassam inter alia haec fossilia pertinent : 
Donal. Psychologiai 32 

In spelunca prope Spy in Belgio integri sceleti viri et 
feminae inventi sunt, quorum crania magnam cum Neander- 
talensi similitudinem prae se ferunt. 1 ) Apud rivum Krapina 
in Croatia non quidem integra capita, attamen multa frag- 
menta capitum et mandibularum humanarum similis for- 
mae ex aetate glaciali inventa sunt. In Le Moustier (Dor- 
dogne, 1908) diluvialis sceletus iuvenis repertus est, qui 
iterum manifestam similitudinem cum Neandertalensi prae 
se fert ; hic sceletus etiam clara signa sepulturae cum pie- 
tate peractae ostendit. Eodem anno in La Ghapelle-aux- 
Saints (Correz) sceletus diluvialis viri senis (volumen cra- 
nii 1600 cm 3 ), studiose sepulturae mandatus, repertus est 
eiusdem- neandertal ensis formae. Similia ossa inventa sunt 
in La Ferrassie (Dordogne,' 1909 et 1910), La Quina ( Cha- 
rente, 1911), Tilbury (Anglia), Gibraltar, in Tabgha (Gali- 
laea). In Scliipka et Oclios (in Moravia), Malarnaud (Ar- 
riege), La Naulette (in Belgio), ad rivum Krapina repertae 
sunt mandibulae mento minuto praeditae (flg. 35 s.) ; similes 
in sceletis supra nominatis conspiciuntur. Mandibula huius 
structurae est aliqua proprietas rassae neandertalensis. Si- 
miles mandibulae adhuc in recentibus rassis, e. g. in austra- 
liensibus et incolis regionum polarium inveniuntur. Eas 
vere humanas esse, ex eo evidenter perspicitur, quod earum 
dentes vere humani, a simiarum dentibus admodum discre- 
pantes sunt. 



Fig. 35. Mandibulae 

a) La Naulette b) Spy e) Sinensis modernus 


’) Iidem sceleti aliquibus indicare videbantur, illos homines tantum 
incurvato corpore incedere potuisse, cum femora retrorsum inclinata 
essent. Attamen in sceletis recentibus eadem et maior inclinatio re- 
perta est (Spy 13°, in compluribus Parisiensibus modernis 15° [Manou- 
vrier]) sine erecti incessus detrimento. 

Inter reliquias rassae neandertalensis insigni antiquitate 704 
mandibula „ Hominis Heidelbergensis“ eminet, quae in Mauer ■ 
(prope Heidelberg) 1908 inventa est 24 m. sub terra recon- 
dita et alta arenae diluvialis stratura contecta, ut omnes 
consentiant, eam esse os humanum fossile unum ex antiquis- 
simis. Sed nemo eam diluvio antiquiorem esse affirmat. Man- 
dibula heidelbergensis illis omnino similis est, quas modo 
inspeximus, fortasse paulo robustior. Et vere humana est; 
omnes enim consentiunt, eius dentes esse vere humanos, 
immo etiam minores, quam dentes multorum Australien- 
sium sunt. 

Ad rassam neandertalensem etiam „IIomo Rhodesiensis “ 705 
pertinere videtur, de quo ceteroquin nihil certi affirmari 
potest. A. 1921 in Broken Hili (Rhodesia) praeter com- 
plura alia ossa humana cranium inventum est cranio nean- 
dertalensi simile, sed non penitus aequale. Multi dicunt. 
Hominem rhodesiensem esse formam neandertalensi paulo 
magis primitivam, alii existimant, eum inter neandertalen- 
sem et recentem hominem stare. Etiam magis dubia eius 
aetas est, fueritne ante an post neandertalensem, immo 
forte recentis aetatis, an illius coaevus. 1 ) 

b) „Sinanthropus Pekinensis “ . A. 1922-32 in Chou Kou 700 
Tien prope Peking repertae sunt complurium individuorum 
reliquiae fossiles diluviales, dentes, mandibulae, praesertim 
aliquot crania. Haec individua initio multis membra media 
diu quaesita videbantur. Mox vero clara documenta usum 


*) H. Weinert: „Die Schadelwolbung ist tatsachlich hoher ais beim 
, Neandertaler. Ob der Rhodesier nun vor dem europaischen Neander- 
taler, gleiehzeitig mit ihm oder nach ihm lebte, auf jeden Fall sind an 
ihm die neandertalhaften Merkmale nicht zu verkennen." L. c. 260. 

32 * 

ignis et. instrumentorum indicabant, ideo ntmc apud omnes 
constat, eos veros homines fuisse. Crania et mandibulae 
speciem primitivam prae se ferunt, sed Neandertalensi si- 
miles sunt. Reliquum corpus 
adhaec crania pertinens, igno- 
tum est. Pariter aetas incerta 
est; non constat, Sinanthro- 
pum Neandertalensi antiqui- 
orem esse. 

2) Rassa -perfectior, Gro- 
Magnonensis. Tempore dilu- 
Fig. 37. Cranium binammopi ' viali, praesertim iuniore, in 
(reconstructum ab H. Weinert). Europa et alibi etiam homines 

corpore formosiores, hodi- 
ernis Europaeis valde similes vel aequales vixerunt, qui 
plerumque communi nomine „Rassae Cro-Magnonensis“ com- 
prehenduntur. Eius crania vix quidquam prae se ferunt, 
quo ab hodiernis' Europaeis differant, frons alta et erecta 
est, mandibula tenera et mento prominenti instructa, totus 
sceletus gracilior, extremitates inferiores subtiliores et lon- 
giores, statura generatim maior. Ossa huc spectantia variis 
in locis reperta sunt: in Cro-Magnon (Dordogne, complures 
sceleti sepulti, 1868), Combe-Capette (Perigord, unus sceletus 
sepultus haud notabiliter a cromagnonensi diversus, 1909), 
Laugerie-Haute (Dordogne, unus sceletus sepultus, 1872), 
Brtinn (in Moravia, sceleti sepulti, 1891), Predmost (in 




<Fig. 38. Cranium rassae nean- 
dertalensis 

(La Chapelle-aux-Saints) 



Fig. 39. Cranium rassae 
ero-magnonensis 
(Cro-Magnon) 

Moravia, sceleti sepulti), praeterea similia in Laugerie-Basse 
(Dordogne), La Madeleine et Chancelade (Dordogne), Buruthy 
(Landes), Les Hotedux (Ain), Oberkassel (prope Bonn, duo 
sceleti), Ofnet (Nordlingen, complura crania sepulta), Galleij- 
Hill (Anglia), Mas d’Azil (Ariege). 

Notandum est, praeter has duas a compluribus etiam alias rassas, 
a diversis diversas, statui et inter neandertalensem et cro-magnonensem 
tamquam medias inseri. Attamen ossa his novis rassis tributa tam 
parvis discriminibus ab aliis duabus differunt et praesertim tam pauca 
sunt, ut hae novae distinctiones parum demonstratae censendae sint 
neque ab omnibus admittantur. Ossa his mediis rassis adnumerata 
sunt ea, quae in Combe-Capelle, Predmost, Briinu, prope Engis (apud 
Libge in Belgio, 1893), prope Neuessing (1913) inventa surit, pariter 
duo sceleti in aliquo specu grimaldiano (Grotte des Enfants, 1901) 
detecti, qui a nonnullis speciali rassae „grimaldianae“, Nigritis afri- 
canis simili, tribuuntur (a Verneau). 

III. De sfafu intellectuali. Homines diluviales omnibus pro- 708 
prietatibus ingenii humani instructos fuisse, ostendunt usus 
ignis, ars et sagacitas, qua omnibus culturae auxiliis de- 
stituti vitam alere, apta utensilia et arma ex rudi materia 
conficere, bestias feras vincere, difficultates infinitas supe- 
rare potuerunt. Idem denique clare demonstrant copiosa 
ornamenta ex tempore diluviali, iuniore saltem, relicta, 
nempe res artificiose ex lapillis, conchis, dentibus, ossi- 
culis confectae, figurae animalium hominisque pictae vel 
exsculptae in utensilibus, armis, parietibus speluncarum 
(fig. 40), denique frequentissima vestigia sepulturae cum 
pietate factae, quae etiam persuasionem de immortalitate 
manifestant. 

Annotatio. 1. Nullum igitur membrum medium inter ho- 709 
minem et animal ab utroque essentialiter diversum hucus- 
que inventum est. Pithecanthropus forma media non est. 
Neque formae et rassae in allato conspectu descriptae tales 
sunt; vix non omnes anthropologi hodierni eas vere fuisse 
humanas affirmant. Si qui adhuc eiusmodi membra demon- 
strare student, semper solum in uno alterove osse vel una 
alterave alicuius ossis qualitate multiplicis interpretationis 
capaci innituntur. Hae demonstrationes etiam propterea 
insolidae sunt, quia omnes fere in sola externa forma cra- 




Fig. 40. Delineationes ab homine diluviali factae 

1-8 figurae animalium diluvialium (1-5) et faciei humanae (6-8) in 
specubus Galliae inventae (secundum Breuil) - — - 9 figura pascentis 
rhenonis (Renntier, renne) ex Kefilerloch 

(i ' ' 

nii nituntur, supponentes, ex ea ad gradum perfectionis 
humanae concludi posse. Sed in diiudicanda perfectione 
humana non tantum externa capitis et cerebri forma, sed 
etiam et praesertim cerebri structura interna et compositio 

chemica spectanda est, de quibus externa forma parum vel 
nihil dicit. 1 ) Fuerunt et adhuc sunt, quorum capitis forma 
non multum a simiarum capite differt, quos tamen plenos 
homines esse constat. Volumen cerebri hominum nunc vi- 
ventium inter 900-2000 cm 3 variatur. 

Ex compluribus iam decenniis prudentiores rerum periti testantur, 
etsi fortasse ipsi evolutionismo addicti, conatus ad talia membra me- 
dia invenienda effectu carere. „Unum ex gravissimis factis, quae 
palaeontologia nos docet, hoc est, quod homo usque ad antiquissimas 
formas nobfs notas tum spectatis generalibus corporis proportionibus 
tum spectata convergentia serierum dentium molarium et foima den- 
tium praemolarium vix specialisata (Heidelbergensjs) iam pl ene e ex 
integro prae se fert proprietates rassarum recentium. ) „ Sine maioribus 
(nobis notis], ut verus Homo novus, stat genus nostrum subito coram 
nobis tempore diluviali/ .Structura ossea maiorum terUanoram i ge- 
neris nostri adhuc certe ignota est. Ex stratis demum diluvia ■ Ubus mm- 
oribus tales noti sunt/ .Unaquaeque particula structurae osseae huius 
.antiqui 1 hominis iam plenus totusque Homo sapiens est -.Quod lCo - 
mann dicit, etiam mihi videtur verum esse: ex illo .antiquo tem 
2e cranium mutatum non est/ 3 ) - .Praemitto, me omnino ad- 
haerere doctrinae descendentiae, quae scientiam naturalem ie 8' < 
propriae experientiae me docuerunt, ex tempore glaciali proprietates 
■assarum in genere humano mutatas non esse. Homo physice perfectus 
sta"iversis rassis variatus in Europa apparet, hommes simiam 
non inveniuntur/ 4 ) .Gravissima veritas, quae ex recentissimis inventis 
anthropologicis consequitur, haec est : proanthropus 
diluvio inventus non est neque sperandum est, eum in aetate teitiaii 

n «. 201 ss. — 2 ) E. Werth : .Es ist eine der wichtigsten Tatsachen, 
welche die Palaontologie uns lehrt, da6 der Mensch bis zu den altesten 
n ns bekannten Formen zuriick sowohl in den allgememen Korperpiopoi- 
tionen wie in der Konvergenz der Backzahnreihen und m der kaum spezia- 
lisierten Form des pramolaren Gebisses (Hddelberger erei s ie Mer ^ 
male der rezenten Rassen voll und ganz zur Schau tiagt. Der tossiie 

Mensch I (1921) 135. - 3 ) .Ahnenlos, em V a j h ^J? 0 „ m0 D “ 0 ^ Knochem 
unsere Gattung plbtzlich vor uns da m diluvialer Zeit. .Der Mocnen 
bau tertiarer Ahnen unserer Gattung ist jedenfalls noch nnbekannt 
Frst aus iiineeren diluvialen Schichten kennt man solehe. „Ein jeder 
Zoll im Knochenbau dieses ,alten‘ Menschen ist sehon ^?n vcdkr _ganzei 
Homo sapiens . . Was Kollmann sagt, erschemt mir gleiphfalls nchtig^. 
Seit iener alten 1 Zeit hal sich der Schadel wirklich nicht geandert. 
Der fossile 'Mensch. V. internat. Zoologen-Kongrefi 1901 (Verhandlungen 
n 237 s 242). — 4 ) Kollmann: „Ieh will vorausschicken, da6 ich voll- 
kommeii auf dem Boden der die Naturwissenschaft beherrschenden n- 
schauung der Deszendenztheorie stehe, aber meine Erfahrungen haben 
mich zu dem Resultat gefiihrt, dafi der Mensch seit der Eiszeit seme 
Rassencharaktere nicht mehr geandert hat. Er 

sofort in verschiedenen Rassen auf europaischem Boden auf und da hn 
den sich keine Affenmenschen/ Apud Ranke, Der Mensch IT 480. 

inventum iri. ) „Proanthropos, quem evolutionismus postulat, mem- 
brum inter hominem simiamque intermedium, nondum inventus est, ‘ 2 ) 
Monendum praeterea est, scientiam profanam minime ostendere, ho- 
mines diluviales europaeos primum in Europa ortos esse, non vero ex 
Asia in Europam immigrasse; imino varia signa adsunt, quae indicant 
eos immigrasse. 

710 2. Neque ascensus inter formas humanas demonstratus est. 

Saepe etiam evolutio inter formas et rassas humanas af- 
firmatur hac fere ratione, ut homines per gradus ex forma 
Pithecanthropi (si homo esse conceditur) et Sinanthropi ad 
rassam neandertalensem et ex hac ad cro-magnonensem 
ascenderint, homo autem primus etiam Sinanthropo primi- 
tivior fuisse dicatur. Hoc minime demonstratum est (sive 
simul ascensus ex bruto affirmatur sive non affirmatur), 
a) Non constat, Sinanthropum esse formam bruto corpora- 
liter propinquiorem quam Neandertalensem; nec constat, 
illum tempore hunc praecessisse; nec constat, omnes Nean- 
dertalenses ex Sinanthropo transformatos esse. Etiam minus 
constat, homines primos novo gradu Sinanthropo imper- 
fectiores fuisse, b) Nec demonstratum' est, aliquo tempore 
omnes homines terram incolentes rassae neandertalensis 
fuisse et omnes posteriores ex hac ortos esse; non con- 
stat, non simul cum hac homines formae perfectioris vixisse 
(Piltdown, Oidoway, Kanjera, Kanam?). Praeterea a multis 
vel plerisque anthropologis transmutatio rassae neandertalen- 
sis in cro-magnonensem vel formas modernas impossibilis ha- 
betur, quod nimis specialisata sit, tales autem specialisationes 
(secundum legem a Dolio denominatam) ad formas simpli- 
ciores non amplius evolutione regressiva reducantur. 

Th. 42 . Complura argumenta certo probant, evolutionismum anthropologicnm 
falsum esse. 

Postquam ostendimus, evolutionismum minime demonstrari, 
lam argume ntis contrariis directe probamus, eum falsum esse.' 

A ') Ran]Ce - r D r wic . hti ^ Erg e bnis der neuesten anthropologischen Ent- 
deckungen ist das : em affenahnlicher Vormeiisch ist im Diluvium nicht 
gefuuden un4 auch hir das Tertiar nicht mehr zu erwarten.» L. c 
fii Zittel. _„Der durch die Entwicklungslehre postulierte Pro- 

• RSSfSi 1 zwischen Menschen flnd Affen ’ ist n ° ch ' 

Demonst. 1. Argumentum psychologicum. Anima humana 711 
a beluina essentialiter diversa totoque ordine altior est. 
Atqui quod ab alio essentialiter diversum totoque ordine 
superius est, non potest ex eo per evolutionem oriri. Ergo 
anima humana a beluina ideoque, quia anima pars homi- 
nis praecipua est, homo a bruto per evolutionem oriri nequit. 

Demonst. mai. a) Anima humana spectato intellectu essen- 
tialiter altior est. Brutum per sensus solum res materiales 
et quidem concrete percipere et perceptiones habitas re,- 
producere et associare potest; rerum essentias autem vel 
supersensibilia apprehendere, logice et abstracte cogitare, 
cogitata locutione exprimere nequit. Homo autem intellectu 
notiones abstractas formare, relationes perspicere, iudicare, 
ratiocinari, sic logice cogitare, ad essentias rerum per- 
tingere, supersensibilia et veritates religiosas ac morales 
concipere, scientias artesque colere et cogitata loquendo 
exprimere potest. — b) Idem voluntate obiecta. spiritualia, 
virtutes, veritatem, pulchritudinem spiritualem, aeterna ac 
divina amare potest et libertate ornatus vitam moralem 
agit; quae in bruto non inveniuntur. — c) Ideo anima hu- 
mana spiritualis et immortalis est solaque creatione ex ni- 
hilo produci potest, anima autem beluina spiritualis vel im- 
mortalis non est. 

Demonst. min. Quod ex alio per evolutionem oritur, 
oportet in eo contineri, sicut planta in semine, effectus in 
causa proportionata continetur. Atqui essentialiter diversum 
alioque altius non continetur in hoc. Ergo nequit ex eo 
evolutione oriri. — Aliter. Si anima humana nobilior ex 
anima bruti evolutione oriretur, violaretur principium, quod 
vetat, ne effectus toto ordine superet causam. Talis evolutio 
aeque impossibilis est ac ortus numeri denarii ex. unitate, 
melodiae ex uno sono, libri ex una pagina. 

Argumentum allatum etiam ita illustrari potest. Genus humanum 
nunc generatim in alto culturae gradu constitutum est. Atque iam 
apud antiquissimos populos egregiam culturam invenimus. Chaldaei 
et Aegyptii fere 4000 annis a. Ch. iam eximia cultura floruerunt, quod 
ostendunt pyramides, palatia, litteratura cuneo formis et hieroglyphica ; 
pariter linguae antiquissimae, e. g. antiquo-indica, valde perfectae fue- 

runt et etiam nationes, quae nunc barbarae sunt, linguis saepe admo- 
dum excultis, quas a maioribus antiquis acceperunt, utuntur. Atqui 
impossibile esse oculis quasi cernitur, ut bestiae vel homines brutales 
ex statu bestiali propriis viribus ad tantam culturam ascenderent. Nam 
constat, pueros nostros sibi solis relictos ne explicare quidem posse 
facultates rationales, quas iam plenas habent. 

712 Obiectio. Sicut in infante humano vita rationalis integra in potentia 
adest, licet nondum actu exerceri possit, quia organa nondum conve- 
nienter formata sunt, ita non videtur absurde dici, speciebus animalium 
iam potentiam vitae rationalis inesse, non tamen antea manifestari, 
quam ad gradum hominis ascenderint. Sic principium causam effectui 
proportionatam postulans non laederetur. — Resp. a) Adversarii non 
supponunt, quod modo dicitur, in brutis iam principium vitae rationalis 
latere. Non enim docent, vitae sensitivae bruti ad hominem evecti 
accedere exercitium vitae rationalis, sicut accidit in puero, sed vitam 
rationalem ex sensitiva oriri arbitrantur. Admittunt igitur solam ani- 
mam sensitivam in bruto, ex qua rationalis prodeat. — b) Absonum est 
supponere, in scarabaeis, passeribus, vaccis animam rationalem latere. 
Praeterquam quod nullibi apparet ideoque gratis fingitur, animae ra- 
tionali id unum conaturale est, ut corpus efformet humanum, tale, in 
quo vitam rationalem exercere possit; absurdum et creatori iniuriosum 
est admittere, animam in corpora infima animalium vi intrusam et per 
milliones annorum ratione suisque iuribus ac dignitate omni priva- 
tam esse. 

713 2. Ex defecta formarum mediarum. Usque adhuc nullae 
formae mediae inter animal et hominem, ab homine essen- 
tialiter diversae et genera animalium superantes, inventae 
sunt, quae tamquam transitus ad hominem considerari 
possint. Quod supra exposuimus. Atqui si homo per 
longas aetates e gradu animalis ascendisset, plurimae tales 
formae exstitissent. Sic autem explicari non posset, cur 
plane nulla reperiatur et cur non adhuc tales exstent. 

714 3. Ex antiquitate hominis. Quando homo in diluvio ap- 
paret, invenitur perfectus homo, omnibus corporis mentis- 
que qualitatibus naturae humanae essentialibus instructus 
et notabili cultura praeditus. Si igitur ex bruto oriundus 
esset, per evolutionem videlicet lentissime progredientem, 
talis fere, qualis aetate diluviali ad finem vergente inveni- 
tur, et cum eadem fecunditate praeditus iam per plurima 
annorum milia antea vixisset, ergo iam aetate tertiaria ex- 
stitisset et dudum per omnes terrae regiones propagatus 
esset. In hac vero suppositione plurimae reliquiae habita- 
culorum, instrumentorum, ossium, sepulcrorum humanorum 

in stratis tertiariis et infinitae in omnibus antiquissimis di- 
luvialibus ubique terrarum laterent. Atqui in stratis tertia- 
riis plane nihil, in diluvialibus antiquioribus autem parum 
invenitur. Ergo. 

4. Ex unitate speciei humanae. Origine beluina supposita 715 
declarari non potest, cur tantum unica species corporeo- 
rationalis ex ordine bestiarum ascenderit, non vero com- 
plures diversae, cum in animalibus per evolutionem (uti 
saltem asseritur) in omni classi semper plurimae species 
ortae sint. Constat autem, omnes homines esse unius speciei. 

Confirmatio. Apud' multas gentes exsistunt traditiones communes in 
rebus particularibus mire conformes, quae narrant, homines primos in 
statu perfecto et felices bonosque fuisse, postea vero propter culpam 
commissam condiciones in peius mutatas esse. Nullae autem traditiones 
de initiis beluinis quidquam narrant. 

De descensu beluino pure corporali. Theses expositae 716 
etiam ostendunt, quid de illa sententia iudicandum sit, quae 
certum sive probabile esse tenet, hominem non quidem 
quoad animam, quae certe a Deo creata sit, attamen quoad 
corpus a bruto oriundum esse. Rem ita concipiunt. Evolu- 
tione ex imperfectis formis animalium usque ad perfectis- 
simas ascendente paulatim factum esse, ut quoddam animal 
oilretur quoad corpus homini simillimum, cui deinde Deus 
animam humanam infuderit, ut ex bestia fieret homo. Hanc 
sententiam primus St. G. Mivart proposuit 1 ) eamque etiam 
nunc complures auctores catholici probabilem habent. Sed 
non videtur admitti posse. 

1. Sententia non demonstratur. Ostendimus, originem cor- 
poris humani ex beluino ne una quidem solida ratione vel 
anatomica vel embryologica vel palaeontologica demonstrari. 

Neque consensus anthropologorum in asserendo ortu be- 
luino hominis movere debet. Non enim facta empirica eum 
creant, sed quia supponitur, aliam nisi naturalem originem 
admitti non posse. Praeterea consensus originem beluinam 
totius hominis spectat; ergo concedendo illo dimidiato ortu 
beluino modernis evolutionismi defensoribus non satisfit, 
nisi omnis divina creatio recusetur. 

l ) On the Genesis of Species (1871). 

2. Sententia insolubilibus difficultatibus premitur, a) Ob- 
stat imprimis, quod formae mediae corporales inter brutum 
et hominem non inveniuntur et quod longissima duratio 
evolutionis humanae seu maxima antiquitas generis humani 
asserenda esset, quae affirmari nequit. 

b) Accedit ratio philosophica. Anima hominis ex bruto 
sumi non potuit. Cum igitur anima et corpus una natura 
sint, imprimis saltem minime inconveniens, sed valde na- 
turale apparet, ut totus homo initio a Deo factus sit. Sed 
etiam directe inconveniens et inhonestum apparet, ut homo, 
qui natura, dignitate et fine ordinem animalium longe ex- 
cedit, qui insuper dominus animalium est eaque ut pura 
media sua tractare, occidere, manducare debet, ut homo 
vera quadam generatione ex animalibus oriundus sit et 
vera quadam sanguinis cognatione cum iis cohaereat. - 

c) Nullum quidem definitum dogma huic seutentiae obstat. Attamen 
merito plerique theologi censent, eam cum s. Scriptura componi vix 
posse, praesertim si modus spectetur, quo creatio mulieris, nempe non 
ex bruto, sed ex Adamo, narratur. Eandem sententiam enuntiare vide- 
tur responsum Commissionis biblicae datum die 30. Junii 1909: „Utrum 
sensus litteralis historicus vocari in dubium possit, ubi agitur de factis 
in eisdem [Genesis] capitibus enarratis, quae christianae religionis fun- 
damenta attingunt: uti sunt, inter caetera, rerum universarum creatio 
. . a Deo facta in initio temporis; peculiaris creatio hominis; formatio 
primae mulieris ex primo homine . . Resp. Negative". 

Art. 4. De antiquitate generis humani 

717 Si homo productum evolutionis est, quae certe lentissime 
processit, generi humano longissima aetas tribuenda est, 
per quam gradatim ad hodiernum statum pervenerit. Quae 
revera ab evolutionistis affirmatur. Quare haec de anti- 
quitate generis humani quaestio nunc graviter disputatur. 

S. Scriptura quidem genealogias ex Adamo usque ad 
Noe et Abraham pertingentes proponit, ex quibus tamen 
antiquitas generis humani non accurate definiri potest. Nam 
incertum est, num annorum numeri, qui nunc leguntur, in- 
corrupti sint. Diversi textus diversos numeros exhibent; 
textus hebraicus ab Adamo usque ad Christum circiter 4000, 
Septuaginta circiter 5400, alii 6000 annos numerant. Pa- 

riter incertum est, num genealogiae allatae completae sint ; 
interdum enim libri sacri more orientalium membra in ge- 
nealogiis omittunt. Sed sine dubio 10.000 anni vel plures, 
si forte opus sit eos admittere, s. libris non repugnant. 

Quod historiam attinet, vetus cultura aegyptia, babylonica, 
sumerica certe valde antiqua est. In Aegypto iam inter a. 
4-3000 a. Ch. quendam culturae florem reperimus; anti- 
quissimus rex, cui nomen Menes, circa a. 3200 regnasse 
fertur. In Mesopotamia circa a. 4000 a. Ch. invenimus popu- 
lum sumericum, qui non semiticus fuit, notabili cultura flo- 
rere; qui ca. 2600 a. Ch. a Babyloniis semiticis subiugati 
sunt, cuius historia pariter antiquissima est. Secundum 
narrationem biblicam autem gentes aegyptiae et babyloni- 
cae ex Sem et Cham, filiis Noe, oriundae sunt. Ergo histo- 
ria profana non quidem antiquitatem immensam, attamen 
certo sex milibus annorum maiorem postulat. 

Attamen anthropologi, ad facta geologico-palaeontologica 
provocantes, vix non communiter affirmant, initia humana 
ante plurima vel immo centena annorum milia ponenda 
esse. Multi genus humanum iam plus quam 500.000, Mor- 
tillet, Penck 2—300.000, Lyell 150.000, -Obermaier saltem 
100.000 annos vixisse opinantur. 

Th. 43. Sententia, quae genus humanum iam per ingentia annorum milia exsti- 
tisse affirmat, nullis solidis rationibus demonstratur (1. p.) et in diffi- 
cultates insolubiles inducit (2. p.). 

Demonst. 1 . p. 1. Rationes generatim natura sua incertae 718 
sunt. Superstruuntur enim factis valde indeterminatis et 
incertis, velut uni ossi sive uni ossis qualitati vel complu- 
rium ossium propinquitati locali vel amplitudini molis, qua 
ossa contecta inveniebantur, maiori minorive perfectioni 
instrumentorum, incertae vicissitudini frigoris et caloris; 
quae res varias interpretationes admittunt et de quibus 
revera multae diversae et oppositae hypotheses proferun- 
tur. Praeterea, quod maxime attendendum est, fere semper 
suppositio de origine beluina tales interpretationes sugge- 
rere et regere invenitur. 

Eadem incertitudo manifestatur, si rationes speciatim in- 
spiciuntur. 

719 2. Potissimum ex antiquitate aetatis glacialis argumen- 

tari solent, cui homo coaevus fuit cuique ingentes dimen- 
siones vindicant. In aetate glaciali plerumque complures 
periodos glaciales admittendas esse putant, longissimis tem- 
porum spatiis distantes et periodis interglacialibus aeque 
longissimis interruptas; plerique secundum Penck quatuor 
glaciales et tres interglaciales periodos distinguunt. Homo 
secundum alios vixisse dicitur in ultima periodo glaciali 
et in ultima interglaciali, secundum alios vero iam in paen- 
ultima interglaciali multo antiquiore. 

Ad nostram quaestionem non directe spectat inquirere, 
quanta fuerit duratio geologica aetatis glacialis, sed tantum, 
quamdiu homo in ea vixerit. Certe non per totam hanc 
aetatem exstitit, sed solum paulo ante ultimam periodum 
glacialem adfuisse videtur. Nullis factis demonstratur nec 
verisimile redditur, eum per duas vel immo tres periodos 
glaciales exstitisse (cum repetita mutatione faunae, e. g. re- 
petito adventu et recessu Elephantis antiqui, animalis „ca- 
lidi “) vel generatim eius praesentiam diluvialem ingentia 
milia annorum comprehendisse; nec constat, quanta fuerit 
universae aetatis glacialis sive singularum periodorum di- 
mensio temporalis. 

a) Nescimus enim causas aetatis glacialis, ut ex iis ini- 
tium et finem deducere possimus. Variae afferuntur cau- 
sae, astronomicae et geographicae; sed omnes concedunt, 
nihil constare. Varia vestigia indicare videntur, talia tem- 
pora glacialia iam antea in terra aliquoties fuisse, in periodo 
algonica, devonica; permica. 

b) Magnas aetatis glacialis eiusque periodorum dimen- 
siones computare solent ex magnitudine erosionum et im- 
pressionum, quas moles glaciales ex alto descendentes pro- 
duxerunt, vel ex longitudine viae, quam fecerunt, vel ex 
amplitudine stratorum, quibus reliquiae fossiles contectae 
inveniebantur. Sed eiusmodi computationes arithmeticas 
incertas esse facile elucet et fere ab omnibus conceditur. 

Nam multa facta ostendunt, tales effectus non semper et 
ubique eodem modo fieri, sed magna strata et erosiones 
(in inundationibus) intra breve tempus produci posse, in- 
gentes speluncas posse per aquam montes excavantem ce- 
leriter formari, montes glaciales posse intra breve tempus 
longas vias facere. V. g. Deeke existimat, moles glaciales 
ex Suecia meridionali usque in regiones pomeranias intra 
300 annos proficisci potuisse; etiam recenti tempore moles 
glaciales montanae intra pauca decennia complura mi lia 
metrorum progrediuntur. Nunc Rhodanus eodem tempore 
duplo maiorem copiam terrae per alluviem adaggerat quam 
Rhenus. Cataracta Niagara fluminis aetate diluviali non- 
dum adfuisse, sed postea demum orta esse videtur; ad hunc 
effectum producendum antea 35.000, postea 13.000 (Penck) 
anni postulati sunt, nunc 7000 (Gilbert, Woodwart) suffi- 
cere putantur. J. M. Schneider probat, in Schweizersbild 
ex quinque stratis invicem superpositis humanisque reli- 
quiis refertis tria strata, ad quae formanda Ruesch, Penck 
et alii 15-20.000 annos postulant, 300 annis formari po- 
tuisse 1 ) ; Killermann autem putat, stratum quartum, ad quod 
formandum iterum 10.000 annos postulant, fortasse aliquot 
diebus hominum manibus congestum esse 2 ). ' 

c) Incertum est, periodos glaciales et interglaciales ita 720 
unam post aliam, ingentibus temporum spatiis distinctas, 
secutas esse, sicut plerumque affirmatur. 

a) Divisio aetatis glacialis integrae in quatuor periodos 
a Penck statuta minime iam ab omnibus geologis admit- 
titur. Alii duas tantum (J. Bayer), aliqui (Geinitz, Holst, 

R. Lepsius, Drygalski) unam solum aetatem glacialem ali- 
quibus fluctuationibus temperaturae ac tempestatis modi- 
ficatam admittunt. 

]1) Probabile est, periodos illas saltem magna ex parte 
simul fuisse. In una regione, montibus glacialibus propin- 
qua, tempestas frigida, animalia et plantae septentrionales, 
vitae condiciones et labor duriores ideoque etiam cultura 

‘) Theol.-prakt. Quartalschrift 70 (1917) 255 ss. — 2 ) Urgeschichte 
u. Rassenkunde des Menschen (1931) 236. 

et homines rudiores esse poterant („ periodus palaeolithica 
vetus"), in alia autem regione a montibus remota tempe- 
stas amoenior pluviisque minus infecta, animalia et plan- 
tae aliae, vitae condiciones faciliores ideoque etiam cultura 
et hominum qualitates perfectiores esse poterant („ perio- 
dus palaeolithica iunior"). Quod revera inventis geologicis 
confirmatur. Brockmann-Jerosch ostendit, in Kaltbrunn 
(St. Gallen) aetate diluviali alias regiones nive et glacie 
obsitas et alias vegetatione silvestri ornatas invicem pro- 
pinquas fuisse. 1 ) Similia temperaturae et vegetationis dis- 
crimina adhuc simul exsistere in variis regionibus, e. g. in 
Alasca, Patagonia, in regionibus alpinis observare possumus. 

Y) Diluviales plantae et animalia, alia ordinarie in fri- 
gore, alia in calore viventia, quae tamquam testes vicissi- 
tudinis glacialis et interglacialis accipiuntur, non certo talem 
mutationem testificantur. Nam plantae et magis etiam ani- 
malia mutato calori ac frigori se accommodant. Etiam 
nunc non raro plantas „ calidas" et „ frigidas" simul in 
eadem regione vivere observamus, et animalia saepe ex 
suis ordinariis in alias regiones caeli contrarii emigrare 
cernuntur; e. g. elephantes regiones frigidiores et rhenones 
(Renntiere, rennes) calidiores ingrediuntur. 2 ) Revera multis 
in locis, e. g. in Kefiler-Loch prope Schaffhausen, item in 
multis specubus Galliae, in Gromer (Norfolk), in Cannstatt, 
in regione parisiensi simul sociata inventa sunt plantae et 
animalia talia, quae in frigore, et alia, quae in calore vi- 
vere solent, velut Rhinoceros Merckii Jager, animal sub- 

- ') Die fossilen Pflanzenreste des glazialen Delta bei Kaltbrunn usvv. 
Jahrbuch der St. Gallischen naturw. Gesellschaft (1908/9). — 2 ) E. 
Koken: „Parum certo ex paucis plantis vel animalibus regionis et 
vegetationis et inde caeli indoles inferri potest. Methodus haec qui- 
dem commoda, attamen fallax est; non est adhibenda, si de ani- 
malibus exstinctis agitur, quorum vivendi consuetudines nescimus, quo- 
rum lata diffusio autem sola iam demonstrat, ea magnae accommoda- 
tionis capacia fuisse." („Noeh weniger verlaSlich ist es, aus wenigen 
Pflanzen oder Tieren den Charakter der Landschaft und Vegetation 
und hiernach den des Klima zu erschlieSen. Diese Methode ist bequem, 
aber triigerisch; sie ist unzulassig, wenn es sieh um ausgestorbene Tiere 
handelt. deren Lebensgewohnheiten wir nicht kennen, deren Verbreitung 
aber allein schon Beweis ist, daS sie groSer Anpassung fahig waren.") 
In opere: R. Schmidt: Die diluviale Vorzeit Deutschlands (1912) 161. 

tropicum cum equo, cervo, rhenone. In Garinthia celebris 
„Wulfenia“, flos caeruleus, ex aetate tertiaria (calidiore) 
usque adhuc in monte 2200 m. altitudinis (Gartnerkofel) 
constanter permansisse invenitur. 

3. Pariter divisio aetatis palaeolithicae in periodos cultu- 721 
vales a Mortillet statuta et ab aliis recepta, quae per sub- 
sequentes periodos diluviales inter se longe distantes distri- 
buuntur, admodum incerta est. Nempe spectata perfectione 
instrumentorum lapideorum (et spectata simul certorum ani- 
malium reliquiis) hae periodi distinguuntur : tres antiquiores 
Chelleen, Acheuleen, Mousterien, et tres iuniores Aurigna- 
cien, Solutreen, Magdalenien. (Chelleen ad tempus calidius 
spectat. Sed sedes humanae ex hac periodo nondum inven- 
tae sunt, instrumenta vero huius gradus culturalis in Gallia 
reperta non satis constat utrum huic tempori geologico an 
posteriori [Acheuleen] ascribenda sint. 1 ) 

Sed dubium non est, quin eodem tempore diversis in 
locis vel apud homines diversa arte instructos diversa in- 
strumenta in usu esse potuerint. Nec demonstratum est, 
gradus culturales iuniores ex illis, qui antiquiores dicuntur, 
excrevisse. Diversa instrumenta et adiuncta, ex quibus illa 
divisio sumitur, minime, nec in Gallia nec alibi, sic divisim 
inveniuntur, ut illae periodi postulant ; praesertim vero re- 
liquiae Europae mediae et orientalis his periodis difficile 
inseri possunt. Propterea magna inter doctos opinionum 
differentia in his periodis discernendis et in rebus fossili- 
bus iisdem inserendis invenitur. Non pauci totam divi- 
sionem reiciunt. 

Ex diversis antiquis gradibus culturalibus ad eorum tem- 
porales distantias concludi non posse, etiam inde colligitur, 
quod saepe res diversi gradus eodem tempore adfuisse 
reperiuntur. In Aegypto sedes humanae temporis historici 
detectae sunt, in quibus instrumenta et utensilia palaeo- 


*) His addi solet tamquam transitus ad aetatem neolithicam Azileen 
(Tardenoisien). Periodus, quae in Africa (et Europa meridionali) cum 
tempore iuniore palaeolithico europaeo coaeva fuit, Capsien nominari 
solet. 

Donat. Psye.hologia 33 

lithiea cum neolithicis, cum vasibus fictilibus et reliquiis 
agriculturae et pecuariae consociata erant. In Africa meri- 
dionali cultura diluviali valde similis (cultura „Wiltoniana“) 
usque ad saec. 16. p. Gh. permansit. 

722 Quaedam documenta diluvialia aliquibus praehistoricis 
etiam ostendere videntur, aetatem palaeolithicam ab anti- 
quissimo tempore historico haud multum distare vel ex 
parte ei coaevum fuisse. Specus in Mas-d’Azil gestant de- 
picta signa numerorum et litterarum formae phoemciae, 
quae indicare possint, ea tempore phoenicio orta esse. Schuch- 
hardt multas notabiles congruentias invenit inter mores palaeo- 
Hthicos et antiquos historicos : similes ritus adsunt in modo 
mortuos sepeliendi (qui sedentes cum pedibus decussatis 
collocantur, colore rubro illinuntur), similis apparet in ima- 
ginibus compositio capillorum feminarum et zonae virorum 
sicut apud veteres Aegyptios, figurae inveniuntur cum simili 
corporis, capitis, manuum habitu, qualis observatur in oran- 
tibus et sacrificantibus apud antiquos populos historicos circa 
Mare mediterraneum. 1 ) 



Fig. 41. Signa in Mas-d’Azil inventa 
723 4. Mandibulam heidelbergensem, quam in profunda arena 

per flumen Neckar congesta invenerunt, Obermaier in 2. pe- 
riodo interglaciali circiter ante 100.000 et plus annorum 
ponendam esse opinatur, quoniam in eadem arena reliquiae 
animalium, e. g. Rhinoceri etrusci, inventae sunt, quae ad 
illam aetatem pertinere videantur. 3 ) Sed tanta aetas minime 
demonstrata est. Quanta sit antiquitas huius ossis, qua 


i\ ( < Qrhuchhardt : „Wende nicht ein, freundlicher Leser, ob es denn 
liberiiaupt gestattet sei, Verknupfungspunkte zu J 

we it entlegenen Palaeolithicum und dem histonschen Altei tum. W lr hanen 
sie schon unabweisbar erkannt in der Bestattungsform der Hockerl g 
Riithelbeisabe in verschiedenen Schmucksachen, in den altesten techn 
scheii Cbnamenten, in der Haartracht der Fraueu und dem blofien 
Gurtel der Manner. Wenn die Ubereinstimmungen in so vielen Din- 
«n tatShlieh vorhanden ist, hat man die Pflicht sie aufeuzeigen; 
wie sie sich erklaren, mag die Zukunft s 0 o der so entscheideri. A 
europa 3 (1935) 35. — a ) Der Mensch der Vorzeit I (1912) 33/. 

ratione in istam arenam venerit, per quale tempus moles 
arenariae congestae sint, quo tempore illa animalia vixe- 
rint, non satis constat; nonnulli mandibulam veteri, pleri- 
que medio vel recentiori tempori diluviali attribuunt. 

Constat igitur, sententiam, quae genus humanum iam 
per ingentia annorum milia vivere affirmat, nullis solidis 
rationibus demonstrari. Nititur in collectione factorum, quae 
singula ignota dici debent. Ex ignotis autem non paritur notitia. 

5. Ideo alii iam minorem aetatis glacialis durationem et 724 
generis humani antiquitatem admittunt vel saltem incul- 
cant, omnes annorum computationes plane incertas esse. 

Geinitz putat : , Magis magisque recipi videtur sententia, aetatem 
glacialem et postglacialem tantum per breve tempus (in sensu geolo- 
gico) durasse/ 1 ) Bayer scribit: „Si nostra expositio aetatis glacialis 
cum sententia adhuc praevalente comparatur, discrimen principale clare 
elucet, gravis abbreviatio durationis aetatis quaternariae/ 2 ) Prestwich 
censet, aetatem glacialem incepisse fere a. 14.000 et finitam esse a. 6000 
a. Gh. Schaafhausen tenet, ' initia generis humani ante 10—15.000 
annos, Lapparent ante 12—15.000, O. Fraas ante 7000 annos, Peake 
ante 17.000, F. Pfaff vix ante 7000 annos luisse; N. O. Holst putat 
integram aetatem glacialem durasse circ. 17.000 annos et finem acce- 
pisse ante 3000 annos, Menghin finem eius ponit circa a. 4000 sive 
5000 a. Ch. 3 ), Sckuchhardt ante 3000 4 ). Itaque „de tempore, quo homo 
per diversas partes aetatis glacialis in Europa appareat, opiniones valde 
inter se discedunt/ Ideo prudentiores iam merito de his inquisitionibus 
praehistoricis hoc iudicium ferunt: „De absoluta aetate hominis dilu- 
vialis nihil certi scimus. Omnes computationes plus minusve hypothe- 
ticae sunt/ 5 ) 

'b Die Eiszeit (1906) 112/ — b „Vergleicht man das Eiszeitalter 
unserer Darstellung mit der bisher herrschenden Lehrmeinung, so tritt 
der Hauptunterschied markant in die Erscheinung, belrachtliche Ver- 
kiirzung der bisher angenommenen Dauer des Quartars/ Der Mensch 
im Eiszeitalter (1927) 451. — 3 ) „Das Ende der Eiszeit ist demgemafi 
um 4000 oder hochstens um 5000 v. Ghr. anzusetzen/ Weltgeschichte 
der Steinzeit (1931) 42. — J ) „Vielleicht ist das letzte Aufhoren der 
Eiszeit in Nordschweden nicht um 5000, sondern erst um 4000 oder 
3000 v. Ch. erfolgt; dann wtirden sich die Zahlen noch entsprechend 
vermindern und das Aurignaeien fiele um 12—10.000 v. Ch., was bei 
den engen Zusammenhangen seiner Kultur mit dem spateren Mittel- 
meere eigentlich immer noch viel zu hoch ist/ Alteuropa 20. Cf. n. 

722. — 5 ) F. Birkner : „Uber den Zeitpunkt, wann der Mensch wah- 
rend der verschiedenen Phasen der Eiszeit in Europa zum erstenmal 
auftritt, sind die Meinungen noch sehr geteilt/ „Uber das absolute 
Alter des diluvialen Menschen wissen wir nichts Sicheres. Alie Berech- 
nungen sind mehr oder minder hypothetisch/ Der diluviale Mensch in 
Europa 3 (1925) 43 48. 


33 * 

725 Bemonst. 2. p. 1. Si homines diluviales iam ante ingen- 
tia milia annorum vixissent et se propagassent, ex illo tem- 
pore infinitae reliquiae utensilium, habitaculorum, ossium, 
sepulcrorum humanorum adessent sive in stratis terrae ia- 
eerent, ut intellegi non posset, cur paucissimae solum, in 
una alterave regione, et ex aetate tertiaria plane nullae re- 
periantur. 

2. In eadem suppositione declarari nequit, cur non in- 
veniatur cultura antiquior quam chaldaea et aegyptia 4000 
annis a. Ch. haud vetustior; reliquiae enim antiquiores 
urbium, operum litterariorum, artium non apparent. Iam 
vero admitti nequit, hominem donatum ratione, cui igitur 
facultas et nisus progrediendi inest, per centena milia an- 
norum permansisse in statu inculto et tunc demum et qui- 
dem raptu subitaneo ad altum culturae gradum festinasse. 

3. Si merito supponimus, numerum hominum simili pro- 
portione sicut nunc ab initio crevisse, genus humanum iam 
per ingentia annorum spatia existeret et proinde dudum, 
ex plurimis saeculis, totam terram implevisset, ut iam ex sae- 
culis terra hominibus capiendis insufficiens esset. Contrarium 
autem observatur. 1 ) (Secundum Rutot in Belgio, ubi, re- 
lative, maxima copia residuorum humanorum fossilium re- 
peritur, initio temporis neolithici tantummodo aliquot cen- 
teni hominum habitarunt.) 

4. Intolerabile est cogitare, Deum adventum Salvatoris, quem pro- 
miserat, per immensa saecula distulisse et homines tam diu in gentili- 
tatis tenebris reliquisse. Quod autem s. Scripturam attinet, eius genea- 
logiae accuratum quidem annorum numerum non indicant, tamen tanta 


*) Branca, evolutionismi defensor, haec scribit: „Si numerus homi- 
num eadem proportione sicut nunc ulterius crescit, postquam vix 200 
anni elapsi fuerint, numerus usque ad 6000 milliones augetur . . Si 
eandem crescendi proportionem supponentes in tempus praeteritum 
regredimur, post aliquot tantum milia annorum ad primum hominem 
pervenimus/ („Die Zahl der Menschen auf der ganzen Erde mag heute 
etwa 1500 Millionen betragen. Bleibt die Vermehrungsziffer derselben 
so, wie sie heute ist, dann wird in noch nicht ganz 200 Jahren die 
Zahl auf 6000 Millionen angesehwollen sein . . Rechnen wir nun mit 
derselben Vermehrungsziffer zuriick in die Vergangenheit, so koramen 
wir in nur einigen tausend Jahren bereits auf Null, also auf den ersten 
Menschen/) Der fossile Mensch. V. Internat. Zoologen-Kongrefi (1901) 
241. 


temporum spatia cum iis conciliari posse non videntur. Per' immensa 
enim milia annorum genealogiae non texuntur, praesertim si secundum 
adversarios homines per has immensas aetates semper in gradu cui 
turae diluvialis, sine litteris, vixerunt. 

Art. 5. De unitate generis humant 

Unitas generis humani duplici ratione accipi potest. VeJ 
in eo reponitur, quod omnes rassae humanae eiusdem spe- 
ciei sunt, vel in eo, quod praeterea etiam communi ori- 
gine ab iisdem parentibus oriundi sunt. Priorem unitatem 
specificam, alteram genealogicam appellamus. 

De unitate specifica. 1. Omnes rassae humanae eiusdem 726 
speciei sunt. Haec veritas ante aliquot decennia adversa- 
rios habuit; qui vel propterea, ut species mediae inter ani- 
mal et hominem europaeum obtinerent, vel ut servitutem 
facilius defenderent, vel ob alias rationes propugnabant, ali- 
quas rassas humanas Europaeis ita inferiores esse, ut di- 
versae speciei sint. Quae sententia hunc penitus relicta 
est, etiam ab evolutionismi defensoribus. Et merito. 

a) Si natura diversarum rassarum inspicitur, evidens fit, 
eam in omnibus esse specie eandem, a) Eadem enim est 
corporis indoles. Parva discrimina coloris, capillorum, vul- 
tus, cranii talia sunt, ut continuis minimisque gradibus inter 
se transeant, neque in distinctos quasi fasciculos insepara- 
biles collecta inveniuntur; sed multipliciter in diversis ras- 
sis et individuis dispersa sunt, ut fere impossibile sit ras- 
sas secundum clara distinctaque discrimina dividere, neque 
ulla divisio communiter admittatur. Talia autem discrimina 
numquam habentur specifica. Praeterea idem est initium 
et finis vitae, eaedem vitae aetates, similes functiones vege- 
tativae et morbi ; etiam singulae rassae in regionibus alia- 
rum vivere possunt, p) Eaedem sunt functiones psychicae, 
idem usus linguae, similes persuasiones religiosae et morales, 
similis vita in familia et societate civili. Ingenii discrimina 
parva sunt neque alia, quam inter Europaeos observantur ; 
et constat, omnes pueros debita instructione accepta brevi 
ad altiorem culturam evehi posse. 

b) Diversae species brutorum, si ad generationem facien- 

dam copulantur, vel omnino non gignunt vel ita gignunt, 
ut proles (hybrida ; Bastard) sit sterilis vel fecunda tantum 
per aliquot generationes. Rassae autem humanae omnes 
matrimonio iunctae cum fecunditate perpetua prolem sibi 
similem gignunt (ICreolen, Mulatten etc.). > 

c) Idem ex compluribus decenniis testantur rerum periti 
omnes. 1 ) 

727 2. In rassis dividendis magna invenitur apud ethnologos 

diversitas. Blumenbach (f 1840) 5 rassas supremas nume- 
rat: caucasiam albam, mongolicam flavam, malayicam fus- 
cam, aethiopicam nigram, americanam cupream; quae tamen 
divisio, quamquam adhuc adhiberi solet, adaequata dici 
non potest. Quatrefages spectatis colore et cranio 3 puras 
et 2 mixtas distinguit. Topinard spectatis colore, cranio et 
crinibus cum Cuvier rassam albam, flavam, nigram distin- 
guit, quarum singulas iterum in complures typos subdivi- 
dit, J. Deniker spectatis crinibus, oculis, naso 6 rassas 
statuit, Th. H. Huxley spectato cranio, dentibus, oculis, 
rinibus, naso 5, Giuffrida Ruggeri 8, W. H. Flower 3, 

E. Vatter etiam 3, europaeam, nigriticam, mongolicam. 2 ) 

Cum igitur spectatis solis corporalibus proprietatibus bona 
divisio fieri posse non videatur, multi hodierni ethnologi 
simul etiam psychicas, culturales, oeconomicas attendere 

') Rctrike: „ Discrimina corporalia generis humani videmus per for- 
mas medias minimis gradibus differentes tam perfecte esse coniuncta, ut 
universitas differentiarum corporalium appareat series in se clausa [i. e. 
species] . . Haec est hodie sententia omnium anthropologorum, qui 
proprias de homine inquisitiones instituunt et anatomice exculti sunt/ 

(„ Wir sehen die kdrperlichen Verschiedenheiten des Menschengeschlechtes 
alie durch aufs feinste abgestufte Zwischenfonnen so vollkommen mit- 
einander verbunden, daS uns die Gesamtheit der korperlichen Differen- 
zen ais eine in sich gesehlossene Reihe [d. h. Species] erscheint . . Das 
ist heute die Meinung aller selbstandig fiber den Menschen forschenden 
anatomisch gebildeten Anthropologen.”) Der Mensch 3 II (1912) 216. — 

2 ) .Numerus magnorum complexuum", inquit Vatter , „qui a diversis 
viris doctis verae rassae dicuntur, maxime fluctuat: nempe inter duas 
tresve et haud minus quam 63.“ [„Die Zahl der grollen Gruppen, die 
von den verschiedenen Forschern ais wirkliche Rassen angesprochen 
werden, schwankt aufierordentlieh : zwischen zwei (zB. bei Virey, Ranke) 
oder dreien (zB. bei Cuvier u. a.) und nicht weniger ais 63 (bei Keane, 

1867).“] Die Rassen u. Volker de^Erde (1927) 47. 

solent, e. g. Fr. Mulier varias linguas, Fritscli-Strats mi- 
grandi vel stabiliter habitandi consuetudinem, alii alias qua- 
litates; quae tamen proprietates cum qualitatibus corporali- 
bus stabiliter eoniunetae minime sunt et variis lineis dis- 
currunt. Ex his perspicitur, nullam esse divisionem, quae 
omnibus probetur et satisfacere agnoscatur. 

3. Causis variis effectum est, ut rassae (ex iisdem pri- 728 
mis parentibus ortae) suas proprietates diversaque discri- 
mina adeptae sint. (Cf. n. 673.) Hae proprietates, potissimum 
aetate generis humani iuvenili magisque receptibili ortae, 
per generationes plurimas auctae et hereditate transmissae 
nunc tam firmiter inhaerent, ut difficultur mutentur. Cete- • 
rum adhuc observari potest, Europaeos in Americam aliasve 
regiones stabiliter translatos, Nigritas diu iam extra Afri- 
cam viventes, etiam rassas in Europa viventes paulatim 
colore corporis, crinium, oculorum vel forma capitis mutari. 

De unitate genealogica. Ex unitate specifica modo expo- 729 
sita concludendum est, genus humanum, si eius evolutio 
bestiaria admittitur, saltem non potuisse ex compluribus 
formis beluinis specie diversis, sed tantum ex una oriri; 
quod etiam nunc pleri que celebriores anthropologi conclu- 
dunt .polygenismum 11 reicientes. 

At non tantum haec, sed maior unitas genealogica as- 
serenda est. Per se quidem non repugnaret, ut Deus genus 
humanum, etiam servata unitate specifica, ex compluribus 
parentibus oriundum fecisset. Sed fide docemur, omnes ex 
iisdem parentibus ortos esse. Sola ratio non quidem certis 
argumentis id demonstrare, attamen eius convenientiam et 
probabilitatem ostendere potest. 

Imprimis nulla est ratio contrarium suadens; sed haec 
tanta convenientia omnium rassarum in una specie, ut ne 
unica quidem corporalis vel psychica qualitas inveniatur, 
quae in unica rassa adsit et reliquis desit, commodissime 
explicatur, si iidem parentes supponuntur. Praeterea facile 
videmus, non solum nullam fuisse multorum parentum ne- 
cessitatem, sed etiam caritati, quae homines copulare debet, 
admodum congruere, ut omnes ad unam familiam eorun- 

dem parentum pertineant. Inveniuntur etiam revera in 
gentibus locis linguisque valde distantibus tam similes mores 
(circumcisio, certi ritus sacrales et funebres) tamque similes 
traditiones de primis generis nostri exordiis, ut supposita 
diversa origine difficulter explicentur. Etiam geographia et 
ethnographia non spernenda indicia afferunt, quae osten- 
dere videntur, gentes omnes ex eadem regione patria in 
Asia sita venisse et inde in alias regiones emigrasse. Scien- 
tia linguarum nequit quidem adhuc probare, omnea linguas 
ex una ortas esse. Sed omnes docti consentiunt, hodiernam 
earum diversitatem huic communi origini minime obstare; 
immo quo magis studium progreditur, eo maior generatim 
diversarum classium linguarum convenientia detegitur. 

Naturali ratione etiam perspicimus necessarium fuisse, 
primos parentes non in statu infantili, in quo nunc nas- 
cimur, sed in statu provectiore creatos esse; aliter aliorum 
auxilio destituti misere corpore et mente periissent. Pariter 
absonum est admittere, eos conditos esse in illo statu sil- 
vestri, quem evolutionistae initium generis nostri fuisse sup- 
ponunt. Spectata bonitate et sapientia creatoris oportet di- 
cere, eos talibus dotibus fuisse instructos, ut apti generis 
humani parentes esse et digna naturae rationalis primordia 
ponere possent. „ Creavit Deus hominem ad imaginem suam.“ 





